
Introducere 

Viaţa, opera şi învăţătura sfîntului Simeon Noul Teolog. 
— Sfîntul Simeon Noul Teolog a avut şi are o mare influenţă 
asupra spiritualităţii ortodoxe şi mai ales asupra monahismului. 
Cînd Irenee Hausherr publica, în 1928, pentru prima dată, în textul 
original, «Viaţa sfîntului Simeon Noul Teolog» scrisă de ucenicul 
lui, Nichita Stithatul 1 , un vizitator al Muntelui Athos spunea că nu 
există acolo autor mai citit ca acest sfînt şi monahii îl copiază tot 
aşa de mult ca şi în trecut 2 . Scrierile lui se bucuraseră de preţuirea 
lui Grigorie Sinaitul, care a avut o mare însemnătate în precizarea 
spiritualităţii isihaste în Sfîntul Munte. Acela recomandase 
monahilor: «Citeşte mai ales scrierele despre linişte şi singurătate 
ale lui Scărarul, ale sfîntului Isaac, ale sfîntului Maxim, cele ale 
Noului Teolog, ale ucenicului său Stithatul, ale lui Isihie, ale lui 
Pilotei Sinaitul şi cele care sînt în acelaşi duh. Pe celelalte lasă-le de 
o parte deocamdată, nu pentru că trebuie respinse, ci pentru că nu 
sînt folositoare acestui scop şi abat duhul de la rugăciune» 3 . 

Sfîntul Simeon a fost unul dintre cei mai iubiţi autori în 
spiritualitatea şi teologia rusă, iar monahismul românesc a avut 
opera lui la îndemînă în numeroase manuscrise, care datează în 
traduceri de la sfîrşitul secolului XVIII şi începutul secolului XIX. 
Un apreciabil număr de astfel de manuscrise se găsesc în Biblioteca 
Academiei R. S. România şi în diferite mînăstiri din Moldova. 

Un manuscris cuprinzînd opera sfîntului Simeon, în două 
volume şi datat de la 1804, se află în biblioteca Sfîntului Sinod, din 
Bucureşti, sub cota nr. 11. PI a aparţinut Mînăs-tirii Căldăruşani, de 
unde a trecut în biblioteca Internatului teologic din Bucureşti sub 
cota 28, apoi în biblioteca Institutului teologic din Bucureşti sub nr. 
2251 — 2252. Opera sfîntului Simeon din acest manuscris cuprinde 

1. Vie de Simeon le Nouveau Theologien (949— 1022), par Nicetas 
Stethatos, în «Orientalia Christiana», voi. XII. nr. 45, 1928, p. 1-239. 

2. Op. cit, Introducere, p. XI. 3. P.G., CL, 1324-D. 

104 Cuvinte *. Traducerea este făcută la 1802 de Isaac Dascălul, 
ucenic al Iui Paisie Velicicovschi; cuprinsul lui coincide cu 
manuscrisul din biblioteca Mînăstirii Neamţu, care cuprinde opera 



simţului Simeon în trei volume sub nr. 60, 59 şi 57 5 . Traducerea 
pare să fie făcută în parte după ediţia în neogreacă a operei 
sfîntului Simeon, tipărită în 1790 la Veneţia de Dionisie Zago- 
raios, dar nu numai după ea. Căci nu are «Imnele», cuprinse în 
ediţia lui Zagoraios ca partea a doua ; apoi, ordinea Cuvintelor este 
alta decît în Zagoraios ,• în sfîrşit, în ediţia lui Zagoraios sînt 
numai 92 Cuvinte afară de «Imne». Dar manuscrisul de la 
biblioteca Sfîntului Sinod are, ca şi în ediţia lui Zagoraios, la 
începutul lui, aprecierile sfîntului Grigorie Pa-lama, ale 
patriarhului Pilotei de Constantinopol şi ale mitropolitului Meletie 
al Atenei despre sfîntul Simeon, apoi Viaţa sfîntului Simeon, 
alcătuită de Nichita Stithatul şi un Cuvînt introductiv despre opera 
sfîntului Simeon, tot al lui Nichita Stithatul. O altă deosebire este 
faptul că în ediţia Zagoraios lipseşte Cuvlntul despre cele trei 
chipuii ale luării-aminte şi ale rugăciunii, pe care-î cuprinde 
manuscrisul român (cum este Cuvintul 101). Apoi în ediţia 
Zagoraios după cele 92 Cuvinte sînt adăugate 181 Capete practice şi 
teologice ale sfîntului Simeon Noul Teolog, şi după ele 40 Capete 
ale lui Simeon Evlaviosul, pe cînd în manuscrisul român, după cele 
104 Cuvinte, urmează tot 181 Capete lucrătoare şi de Dumnezeu 
trăitoare şi 40 Capete ale lui Simeon Evlaviosul, dar se mai adaugă 
un număr de 38 «alte Capete care în cărţile după care s-au tălmăcit 
Cuvintele şi Capetele simţului Simeon nu s-au aflat, care s-au 
tălmăcit din cea slovenească». 

Deci se pare că traducerea din acest manuscris românesc a 
fost făcută după mai multe manuscrise. Dacă traducerea nu s-a 
făcut după ediţia Zagoraios, sau nu s-a folosit şi ea — ceea ce pare 
probabil — s-a făcut înainte de apariţia ediţiei Zagoraios. O 
chestiune de studiat ar fi dacă toate manuscrisele române se reduc 
la aceeaşi traducere. Dar aceste probleme depăşesc preocuparea 

4. E descris de Pr. D. Feciorii, în Catalogul manuscriselor din Biblioteca Patriarhiei 
Române, «Studii Teologice», XII (1960), nr. 1-2, p. 93-122. 

5. Idem, Manuscrisele din Biblioteca Mînăstirii Neamţu, în manuscris. 



noastră actuală ; ea are o importanţă pentru istoria traducerilor 
patristice în româneşte şi pentru istoria limbii române. 

Viaţa siîntului Simeon, scrisă de Nichita Stithatul, a fost 
tipărită în româneşte şi în Vieţile Sfinţilor, ediţia din 1835, în 
volumul de pe luna octombrie, p. 258 — 284, sub titlul: Viaţa şi 
petrecerea celui între sfinţi părintelui nostru Simeon Noului 
Bogoslov, care s-a scris de preacuviosul Nichita Sti-fat, ucenic 6 . 

Sfîntul Simeon s-a născut în 949 la Galata în Paflagonia, 
dintr-o familie de mică nobleţe provincială. încă din copilărie, a 
venit la Constantinopole, la un unchi, slujbaş la curtea 
împărătească, lîngă care a dobîndit o anumită învăţătură. 

După moartea unchiului său, în 963, Simeon încearcă, cu toate 
că era încă foarte tînăr, să intre în Mînăstirea Studion, unde are o 
primă întîlnire cu Simeon Evlaviosul care devine părintele lui 
duhovnicesc. De fapt, deşi Simeon continuă să trăiască în lume 
pînă la 977, va rămîne toată viaţa sub influenţa lui Simeon 
Evlaviosul. In 976 Simeon revine în patria sa, unde-şi 
reglementează chestiunile familiale, pentru a intra, cu un an mai 
tîrziu, în Mînăstirea Studion. Egumenul Petru îl încredinţează lui 
Simeon Evlaviosul. Dar încă după un an, părintele său duhovnicesc 
îl conduce în Mînăstirea sfîntul Mamas, unde îl recomandă 
egumenului de acolo, Antonie acesta îl hirotoneşte preot în 980. 
Puţin după aceea, Antonie moare şi Simeon e instalat în fruntea 
mînăstirii prin Decretul patriarhului Nicolae Hrisoverghi. 

Acum începe pentru Simeon o perioadă de viaţă duhov- 
nicească intensă, închinată rugăciunii şi desăvîrşirii lăuntrice, dar 
şi o activitate accentuată de ordin administrativ. El reface zidurile 
pe jumătate ruinate ale mînăstirii, dar şi disciplina între monahi. 
Poate că din cauza acestei energice activităţi, a trebuit să facă faţă 
revoltei a vreo 30 de călugări pe care patriarhul Sinesie (996 — 998) îi 
trimite în exil. 

La 1005, Simeon, dornic de o viaţă închinată şi mai intens 
preocupărilor duhovniceşti netulburate, cu învoirea patriarhului 

6. J. Bausherr, Ibidem, p. V, nota 2. 



Serghie, se retrage de la egumenat. Paralel cu aceasta, el intensifică 
cultul părintelui său duhovnicesc, început de la 987, după moartea 
lui. îi compune diferite imne şi îi închină o zi de sărbătoare în 
fiecare an. Aceasta 1-a adus în conflict cu Ştefan, fost mitropolit de 
Nicomidia, care îl pîrî la patriarh. Adus în faţa Sinodului, Simeon 
fu condamnat la exil, în 1009. 

S-a pus întrebarea : de ce Simeon a fost condamnat pentru 
acest cult al părintelui său duhovnicesc numai după 16 ani de 
practicare a lui ? Se poate deduce de aci că pizma lui Ştefan al 
Nicomidiei a avut de fapt un rol în această condamnare, cum 
afirmă Nichita Stithatul, ucenicul lui Simeon. 

Debarcat la Chrysopolis (Scutari), pe malul răsăritean al 
Bosforului, Simeon se retrage într-un loc numit Palukiton unde se 
înălţa un locaş de rugăciune închinat sfintei Marina. Reabilitat mai 
tîrziu de către patriarh, sfîntul Simeon rămase totuşi la sfînta 
Marina unde se formase un mic grup de monahi în jurul lui. El 
muri în această mică mînăstire la 12 martie 1022 7 . 

Operele sfîntului Simeon se împart în patru categorii: 

1. Cateheze, în număr de 34. Din ele s-au format un număr de 
«Cuvîntări» (ed. Pontanus ,• P.G. 120) şi de «Cuvîntări alfabetice» 
(cod. Monac. 177) 8 . 

2. Cuvîntări teologice, în număr de 3 şi etice, în număr de 15 



3. Capete 10 . 

4. Imne 11 . 

7. J. Darrouzes A. A., Symeon le Nouveau Theologien, Chapitres theologiques, 
gnostiques et pratiques, în «Sources chretiennes», nr. 51, Introducere, p. 7 — 9. 

8. Editate de B. Krivochein (trad. fr. de J. Paramelle, s.i.), tom. I — III, în «Sources 
chretiennes» nr. 96, 104, 113. 

9. Editate în text original şi traduse în limba franceză de J. Darrouzes A. A., în «Sources 
chretiennes», tom. I (Cuvîntări teologice I—III, Cuvîntări etice I—III) şi tom. II (Cuvîntări etice 
IV-XV), nr. 122 şi 129. 

10. Editate şi traduse în franceză de J. Darrouzes în «Sources chretiennes» nr. 51, în 
număr de 225. 

11. Editate de J. Koder şi trad. în fr. de J. Paramelle şi L. Neyrant, tom. I — III, în 
«Sources chretiennes», nr. 156, 174, 196. 



Dara alcătuirii acestor scrieri e greu de precizat. Catehezele 
au fost compuse şi ţinute în timpul petrecerii sfîntului Simeon la 
Mînăstirea Studion, după obiceiul acestei mî-năstiri. Tot acolo a 
scris imne, lucrări exegetice şi scrisori, care nu s-au păstrat. După 
demisia din postul de egumen, a alcătuit capetele despre virtuţi şi 
despre patimile opuse lor. In timpul certei cu Ştefan al Nicomidiei, 
a alcătuit mai ales bucăţile oratorice. Din timpul retragerii sale, 
Nichita menţionează numai compunerea de imne 12 . 

S-a spus că învdf dfura sfîntului Simeon se încadrează cu greu 
în tradiţia părinţilor anteriorică ea e mai mult mărturia unei 
experienţe personale. în esenţă însă, învăţătura lui se reduce la 
învăţătura părinţilor anteriori. Avem la el aceeaşi învăţătură despre 
curăţirea de patimi, despre dobîndirea virtuţilor şi a nepătimirii, ca 
prima treaptă a urcuşului duhovnicesc, aceeaşi învăţătură despre 
contemplarea nepătimaşă a raţiunilor dumnezeieşti ale lucrurilor 
prin care omul revine la starea naturii lui, învăţătură precizată mai 
ales de sfîntul Maxim Mărturisitorul şi considerată ca treapta a 
doua a urcuşului duhovnicesc ; în sfîrşit, aceeaşi învăţătură despre 
unirea cu Dumnezeu sau cu Hristos prin Duhul Sfînt, care e, în 
toată tradiţia duhovnicească patristică, treapta a treia şi ultima a 
urcuşului duhovnicesc 1S . 

Ceea ce formează o notă mai aparte în preocuparea sfîntului 
Simeon este accentul deosebit de puternic pus pe simţire, pe 
conştiinţă, pe lumină şi pe iubire. Toate acestea stau într-o legătură 
între ele, dar şi cu întreaga învăţătură a părinţilor despre curăţirea 
de patimi, sau despre virtuţile care culminează în nepătimire şi în 
iubirea de Dumnezeu şi în «vederea» Lui. 

Este firesc ca unui protestant, cum a fost Karl Holl 14 , să i se fi 
părut învăţătura sfîntului Simeon despre o viaţă atît de 

12. J. Darrouzes A. A., Introd. la «Chapîtres theologiqnes etc.» p. 10. 

13. Idem, Symeon le Nouveau Theoîogien, Traites theologiques el ethiques, tom. I, 
Introducere, p. 23. 

14. Enthusiasmus ună Bussgewelt beim grichischen Mi'mchtum. Ei ne Studie zu Symeon 
den Neuen Theologen, Leipzig, 1898, p. 30. 



duhovnicească, cum a fost cea trăită de el, cam stranie. Doctrina 
protestantă despre ruinarea totală şi iremediabilă a naturii 
omeneşti prin păcat nu poate socoti posibile o purificare, o sfinţire 
a credinciosului şi o vedere a lui Dumnezeu. Este firesc, de 
asemenea, ca teologii catolici să fi găsit unele puncte din învăţătura 
sfîntului Simeon anevoie de încadrat în «Ortodoxie». Căci ei 
pornesc în înţelegerea lor despre «Ortodoxie» de la doctrina 
catolică, după care Dumnezeu e cunoscut prin raţiunea care face 
deducţii logice despre Dumnezeu de la distanţă, dar nu printr-un 
contact al sufletului purificat cu Dumnezeu. Doctrina catolică 
despre eliberarea de păcate prin simpla absoluţie juridică, acordată 
de preot în baza recunoaşterii lor de către penitent, doctrină bazată 
pe modul general juridic prin care Hristos ne-a obţinut mîntuirea, 
nu poate considera intrarea într-un contact nemijlocit al sufletului 
cu Dumnezeu, decît ca o graţie specială, acordată unor anumite 
persoane, graţie care nu e necesară pentru mîntuire 1S . 

Mulţi au criticat afirmaţia sfîntului Simeon că orice creştin 
care vrea să se mîntuiască trebuie să ajungă la sfinţirea sau la 
conştiinţa harului prezent în el de la Botez. Teologii catolici, deşi 
au devenit în timpul din urmă mai înţelegători faţă de această 
afirmaţie, socotind-o încadrată în linia unui curent de spiritualitate 
sentimentală, reprezentat de Diadoh, Marcu Ascetul, Macarie 16 , 
manifestă totuşi, cel puţin unii dintre ei, anumite rezerve în ce 
priveşte valabilitatea acesteia pentru toţi creştinii. 

Dar dacă avem în vedere că, după sfintui Simeon, «simţirea» 
sau «vederea» (contemplarea) lui Dumnezeu, se iveşte în om pe 
măsura curăţirii sale de păcate, care creştin nu e dator să se 
nevoiască pentru împuţinarea păcatelor sale, ca o condiţie pentru 
mîntuire ? In orice caz aceasta este o învăţătură proprie Ortodoxiei, 

15. Darrouzes, Chapîtres theologiques etc, p. 35. 

16. J. Hausherr, Les granăs courrants ăe la spiritualite orientale, ta: «Orientalia 
Christiana Periodica», 1, 1935, p. 126. 



spre deosebire de protestantism care consideră că omul se 
mîntuieşte prin simpla credinţă fără nici un efort de ieşire din 
starea de păcat, şi spre deosebire, în oarecare măsură, chiar de 
catolicism, în care efortul de purificare e destul de puţin preţuit. 

în orice caz, sfîntul Simeon nu cere o «simţire», o «vedere» 
maximă şi egală de la toţi creştinii. El face o deosebire între 
«simţirea» sau «vederea» lui Dumnezeu de aici şi din viaţa viitoare 
şi are o înţelegere pentru gradele mai reduse de «simţire» sau de 
«vedere» a lui Dumnezeu ale multor credincioşi, în Cuvîntul V 
moral, foarte important din acest punct de vedere, el spune : 
«Acum mărturisim şi spunem că luăm arvuna măsurată a tuturor 
bunătăţilor, iar totul, nădăjduim să luăm după moarte». 

In general, învăţătura sfîntului Simeon despre «simţirea» sau 
«vederea» lui Dumnezeu încă în timpul vieţii de aici se bazează pe 
distincţia ce o face el între raţionamentul asupra lui Dumnezeu şi 
legătura nemijlocită pe care o are cu puterea lui Dumnezeu sufletul 
care înaintează în virtuţi şi a ajuns la anumite grade ale iubirii. 
Căci chiar în acestea este lucrătoare puterea lui Dumnezeu. 
Raţionamentul face presupuneri despre Dumnezeu din auz. De 
aceea nu repre A zintă adevărata cunoaştere. Adevărata cunoaştere e 
din «vedere». Prin «vedere», cel ce cunoaşte sesizează o lumină care 
iradiază din cel cunoscut, o lumină materială dacă e un obiect 
sensibil, o lumină spirituală, dacă e un focar spiritual. Dar lumina 
aceasta e în acelaşi timp un sens, pentru că reprezintă o anumită 
particularitate a celui cunoscut. «Jar cînd auzi despre lumină, să nu 
socoteşti că ea e numai cunoştinţă fără lumină». Altceva e să 
cunoşti un om din auzite şi altceva e să-1 cunoşti din vedere. 
Aceasta e o cunoaştere în lumina lui. Tot aşa, altceva e să cunoşti pe 
Dumnezeu din auzite şi altceva e să-L cunoşti prin «lucrarea şi 
puterea Preasfîntului Său Duh, sau a luminii» (Cuvîntul V moral). 

Oricine năzuieşte să-şi împuţineze păcatele, să sporească în 
virtuţi, cunoaşte în sine puterea lui Dumnezeu, care-1 ajută în acest 



efort, deci «simte» pe Dumnezeu, sau «îl vede». Şi tot cel ce vrea să 
se mîntuiască trebuie să se nevoiască pentru împuţinarea păcatelor 
sale, pentru slăbirea obişnuinţelor sale de a păcătui, pentru 
deprinderea sa de a face binele şi de a-1 imprima în fiinţa sa. E prea 
mult să se ceară aceasta credincioşilor ? Nicidecum. 

Caracteristic pentru valoarea netrecătoare ce o acordă sfîntul 
Simeon persoanei, este accentul pus de el pe conştiinţa de sine, 
care rămîne în sfinţi, în viaţa viitoare, ba chiar se clarifică la culme ; 
şi odată cu ea conştiinţa despre ceilalţi, sau cunoaşterea lor. Dacă 
conştiinţa aceasta se estompează în extazul trecător din cursul vieţii 
pămînteşti, sau în starea dominată de patimi, ea se ascute la 
maximum în viaţa veşnică (Cuvîntul I moral). Numai în relaţie cu 
alte conştiinţe şi în ultimă instanţă cu conştiinţa divină, care ne 
iubeşte şi ne cere iubirea la maximum, se adînceşte şi conştiinţa 
proprie a credinciosului. Conştiinţa personală şi comuniunea între 
persoane se promovează reciproc. Aceasta înseamnă că numai în 
lumina ce iradiază din alţii, şi în ultima analiză din Dumnezeu, se 
adînceşte conştiinţa proprie a fiecăruia. 

Despărţirea Bisericii din Apus de cea din Răsărit a fost 
efectul unei despărţiri a spiritului juridic o-raţional,- dezvoltat în 
Occident, de creştinismul duhovnicesc păstrat în Răsărit. Prin 
sfîntul Simeon Noul Teolog şi prin sfîntul Grigorie Pa-lama s-a 
pus în evidenţă directă această despărţire pe planul adînc al 
spiritualităţii. în Răsărit spiritualitatea a fost înţeleasă totdeauna ca 
contact nemijlocit al sufletului cu puterile Duhului Sfînt, pe baza 
ascezei purificatoare a întregului om, deci inclusiv a trupului. în 
Occident, «spiritualitatea 1 » a fost înţeleasă tot mai mult ca o subtilă 
speculaţie raţională, nepreocupată de această purificare a trupului. 

Sfîntul Simeon vede în spiritul duhovniciei integrale a 
creştinismului originar şi răsăritean relaţia intimă între suflet şi 
trup (Cuvîntul VI moral). 

Dăm în acest volum, ca exemplificare a acestor idei ale 
sfîntului Simeon, Cuvîntul moral I şi V. 



Dar, înainte de ele, dăm «Capetele)) sfîntului Simeon Noul 
Teolog. In FHocalia greacă se cuprind 153 de capete. Dintre ele, 
«Capetele» 1 — 118 sînt o culegere dintr-un număr mai mare de 
«Capete» ale aceluia; Capetele 119 — 126 şi ultimele două paragrafe, 
cuprinse sub Cap. 153, formează o grupă anonimă, neidentificată; 
Capetele 127—152 sînt o parte din Capetele lui Simeon Evlaviosul, 
părintele duhovnicesc al sfîntului Simeon Noul Teolog. Această 
versiune urmează codicele din Vatoped nr. 667 (datînd din secolul 
XIV) care are aceleaşi Capete ca şi codicele Coisl. nr. 292 (secolul 
XIV), adică Capetele 1 — 124. Dar Capetele lui Simeon Evlaviosul 
sînt adăugate din altă parte (Vatican 1436, sec. XVI, ff. 250-284, 
care cuprinde 100 Capete). 

Partea cea mai numeroasă din manuscrise cuprinde însă un 
număr mai mare de capete sub numele sfîntului Simeon Noul 
Teolog, împărţite în trei grupe : 100 Capete practice şi teologice; 25 
Capete gnostice şi teologice şi 100 Capete teologice şi practice 
(Athen, B. N. 2612, sec. XIV ; Xenoph. 36, an. 1321 ; Vatoped 605, 
sec. XIII; Bodl. Laud. 21, sec. XIV; Bodl. Miscell. 318, sec. XIV; 
Hierosol. S. Sepulcri 181, sec. XIII; Hierosol. S. Sabae 407, sec. XIII; 
Mosquensis 424 (Vla-dimir), sec. XIV ; Paris 1858, sec. XIV ; Paris 
1610, sec. XIV, Paris suppl. gr. 28, sec. XV; Scorial. U. III 2, sec. XIV 
; Vatic. Ottobon. 436, an. 1435) 17 . 

Vom da în volumul de faţă aceste 225 de Capete, dar vom 
adăuga şi Capetele 119 — 153 din Filocalia greacă, care nu se cuprind 
între acestea 225, pentru a rămîne fideli şi tradiţiei acestei Filocalii. 

Sînt în Capetele sfîntului Simeon unele recomandări (de 
exemplu I, 5, 14), care nouă celor de azi ni se par nepotrivite şi greu 
de aplicat. De fapt, ele se adresează în mod mai special monahilor 
decît Capetele sfîntului Maxim Mărturisitorul. Dar chiar pentru 
monahi ele pot părea puţin nepotrivite cu situaţia de azi. De 
exemplu o «fugă de lume» e greu de realizat azi în mod total, cînd 

17. J. Darrouzes A. A., Symeon le Nouveau Theoîogien, Chapîtres theologiques, 
Introducere, p. 14 — 21. 



aproape în toate regiunile lumii s-a extins populaţia. Azi s-ar putea 
realiza mai degrabă o «fugă interioară de lume», mai bine zis, de 
ceea ce e rău şi pasional în ea, adică o menţinere în curăţia de 
gînduri, chiar în întîlnirea cu oamenii. Aceasta ar fi o stare de 
«monahism interior», cum spune Evdokimov. E ceea ce realizează 
în mare măsură monahismul românesc, care în cea mai mare parte a 
lui rămîne în legătură cu credincioşii din lume. Dar însuşi sfîntul 
Simeon dă o explicare pozitivă acestei idei, în Capetele în care 
recomandă activitatea şi osîndeşte lenea. Căci el nu condamnă 
activitatea, ci grija, sau mai precis o anumită grijă care pune 
lucrurile pieritoare mai presus decît sufletul destinat veşniciei 
(Cap. I, 82, 87, 195). El recomandă înstrăinarea interioară de lume, 
nu pe cea simplu exterioară (Cap. I, 96 ; III, 69). , , 



Cele 225 de capete teologice şi practice 



Ale celui între sfinţi părintelui nostru Simeon Noul Teolog 
egumenul Mînăstirii sfîntul Mamas de Xirokerkos, 
una sută capete făptuitoare şi de Dumnezeu 
cuvîntătoare (practice şi teologice). 

1. Dumnezeu nu este nicăieri pentru cei ce privesc 
trupeşte, căci e nevăzut. Dar pentru cei ce înţeleg duhov- 
niceşte este pretutindeni ; căci e de faţă, fiind în toate şi în afară 
de toate. El este în toate şi aproape de cei ce se tem de El (Ps. 
LXXXIV, 10), dar mîntuirea Lui e departe de cei păcătoşi (Ps. 
CXVIII, 155). 

2. Amintirea lui Hristos luminează mintea şi alungă 
dracii. Lumina Sfintei Treimi, strălucind în inima curată, o 
desparte pe aceasta de lume şi pe cel părtaş de ea îl face să se 
umple încă de aici, pe cît e cu putinţă credinciosului, de slava 
viitoare, ca pe unul ce se află sub lucrarea harului, deşi este 
încă ascuns sub acope-rămîntul trupului. 

3. Dacă, după trecerea celor văzute, nu mai este nimic 
altceva decît numai Dumnezeu, Care este şi va fi, fără îndoială, 
cei ce se împărtăşesc cu îmbelşugare de harul Lui în lumea 
aceasta, chiar dacă sînt încă pe pă-mînt, s-au unit în cea mai 
mare măsură cu veacul viitor, măcar că suspină încă 
împovăraţi de umbra şi de greutatea lor. 

4. Domnul nu fericeşte pe cei ce învaţă numai, ci pe cei ce 
s-au învrednicit mai întîi, prin lucrarea poruncilor, să vadă şi 
privesc în ei înşişi lumina Duhului ce luminează şi scînteiază. 
Căci datorită ei cunosc, prin ve- 

derea ei adevărată, prin cunoaşterea şi lucrarea ei, cele despre 
care vorbesc şi aşa învaţă pe alţii. E de trebuinţă, aşadar, ca cei 
ce vor să înveţe pe alţii să fie ridicaţi mai întîi ei înşişi, cum s-a 
spus, ca nu cumva vorbind despre cele ce nu le cunosc, să 
piardă, prin rătăcire, pe cei ce se încred în ei şi pe ei înşişi. 

5. Cel ce nu se teme de Domnul nu crede că există 
Dumnezeu (Ps. XIII, 1). Dar cel ce crede că există se teme de El 
şi păzeşte poruncile Lui. Iar cel ce zice că se teme de 
Dumnezeu, dar poruncile Lui nu le păzeşte, mincinos este (1 
Ioan II, 4) şi frica de Dumnezeu nu este într-însul. Căci unde 
este frica de Dumnezeu, e şi păzirea poruncilor (Ps. CXI, 1, 4). 
Iar nefiind aceasta întru noi, şi nici păzirea poruncilor, nu ne 
deosebim întru nimic de păgîni şi de necredincioşi. 

6. Credinţa şi frica de Dumnezeu şi păzirea poruncilor 
Lui ne răsplătesc pe măsura curăţirii noastre. Căci în măsura în 
care ne curăţim, ne ridicăm de la frica de Dumnezeu la 
dragostea de El şi înaintînd ne mutăm, aşa-zicînd, de la frică la 
iubirea lui Dumnezeu. Şi atunci auzim cuvîntul Lui : -«Cel ce 
are poruncile Mele şi le păzeşte pe ele, acela este cel ce Mă 
iubeşte» (Ioan XIV, 21). Şi aşa adăugăm nevoinţe peste 
nevoinţe pentru a ne arăta iubirea prin fapte. Iar întîmplîndu- 
se aceasta, El însuşi ne iubeşte, precum a făgăduit. Iar iubindu- 
ne, ne iubeşte şi Tatăl Său la fel, venind înainte Duhul, Care 
împodobeşte casa noastră, ca prin întîlnirea ipostasurilor în 
noi, să ne facem locaş al Tatălui şi al Fiului şi al Sfîntului 
Duh 18 . 



18. Duhul Sfînt are rolul de a ne pregăti casa fiinţei noastre, sau de a o face curată şi 
deschisă pentru primirea Sfintei Treimi. El întîm-pină oarecum împreună cu noi pe Fiul şi pe 
Tatăl. El se uneşte cu subiectul nostru, asumînd funcţia de sensibilizare a noastră pentru Dum- 
nezeu. De aceea Tatăl şi Fiul, iubindu-ne pe noi, iubesc în acelaşi timp pe Duhul lor, iar noi, 
iubindu-I pe Ei, îi iubeşte oarecum, prin noi, însuţi Duhul Lor cel Sfînt. Astfel sîntem ridicaţi în 
circuitul iubirii treimice, fără să ne confundăm totuşi cu Duhul Sfînt şi fără să confundăm per- 
soanele Sfintei Treimi. 



7. Sălăşluirea, întru curăţie cunoscută şi simţită, a 
Dumnezirii celei în trei Ipostasuri în cei desăvîrşiţi nu e 
împlinirea dorinţei, ci mai degrabă început şi cauză a unei 
dorinţe mai puternice 19 . Căci din acel moment, ea nu mai lasă 
pe cel ce a primit-o să se potolească, ci ţinîndu-1 aprins 
pururea ca de un foc, îl împinge să se ridice spre flacăra unei 
dorinţe şi mai dumnezeieşti. Căci neputînd mintea să afle o 
margine şi un sfîrşit al Celui dorit, nu poate pune nici dorinţei 
şi iubirii sale vreo margine, ci silindu-se să atingă şi să 
dobîndească capătul fără sfîrşit, poartă în sine pururea dorinţa 
ne-sfîrşită şi iubirea nesăturată 20 . 

8. Cel ce a ajuns la acest capăt nu socoteşte că a aflat 
începutul dorinţei sau al iubirii lui Dumnezeu în sine, ci 
socoteşte că nu iubeşte încă pe Dumnezeu, în-trucît n-a putut 
ajunge să cuprindă plinătatea iubirii. De aceea, socotindu-se pe 
sine cel din urmă dintre toţi cei ce se tem de Dumnezeu, se 
socoteşte din tot sufletul nevrednic chiar şi de mîntuirea 
împreună cu ceilalţi credincioşi 21 . 

9. «Toate sînt cu putinţă celui ce crede» (Marcu IX, 
23). Căci credinţa se socoteşte în loc de dreptate (Rom. 

19. Sfîntul Maxim Mărturisitorul şi alţi părinţi au vorbit şi ei de mişcarea spre sfîrşitul 
nesfîrşit în care se va odihni, dar nu se va sătura sufletul, în viaţa viitoare. Dar sfîntul Simeon îi 
dă acestei mişcări un caracter de avînt aprins, înfocat. El nu mai vorbeşte în termeni intelectuali 
despre mişcarea iubirii sufletului, ci în termeni plini de focul simţirii şi al entuziasmului. Acest 
capitol şi cel anterior redă ceea ce e mai caracteristic în spiritualitatea sfîntului Simeon Noul 
Teolog. Şi el ne-a spus în capitolul II că nu face o prea clară distincţie între ceea ce va simţi su- 
fletul în viaţa viitoare şi ceea ce poate simţi încă de aici. 

20. Dorinţa sufletului ajunsă în nesfîrşitul iubirii dumnezeieşti nu se stinge, ci e ţinută 
mereu trează din cauza infinităţii în care se află şi pe care niciodată nu o poate cuprinde 
întreagă. Totuşi, întrucît ea nu mai tinde spre ceva care e dincolo de această infinitate, se spune 
şi că dorinţa se odihneşte acum în această infinitate. 

21. Neajuns Ia capătul final al iubirii, socoteşte că n-a pus nici măcar început ei, aşa 
este de departe iubirea pe care o are sufletul de plinătatea fără margini a iubirii. Şi de aceea se 
socoteşte mai prejos de toţi ceilalţi credincioşi, nevrednic chiar de mîntuire. Cel ce se află în 
realitate mai sus decît toţi se socoteşte astfel mai prejos de toţi. în acest sens a spus sfîntul 
apostol Pavel despre sine că cel dintîi păcătos este el. 



IV, 9). «Că sfîrşitul legii este Hristos» (Rom. X, 4). Iar 



credinţa în El îndreptează şi desăvîrşeşte pe cel ce cre- 
de. Căci credinţa în Hristos, socotindu-se în locul fapte- 
lor legii şi fiind întărită şi arătîndu-se prin poruncile 
Evangheliei, face pe cei credincioşi părtaşi de viaţa cea 
veşnică în Hristos însuşi 22 . 

10. Credinţa 23 este puterea care ne face să murim pentru 
Hristos de dragul poruncii Lui şi să credem că moartea aceasta 
este pricina vieţii. Ea ne face să socotim sărăcia ca bogăţie, 
neînsemnătatea şi umilirea, ca slavă şi cinste adevărată ; iar 
cînd nu avem nimic, să credem că stăpînim toate (2 Cor. VI, 
10), mai bine-zis că am dobîndit bogăţia cunoştinţei lui Hristos 
cea nepă-trunsă (Efes. III, 8). Ea ne face să privim toate cele ce 
se văd, ca ţărînă şi fum. 

11. Credinţa în Hristos ne dă puterea nu numai să 
dispreţuim plăcerile vieţii, ci şi să suportăm şi să răb-dăm toată 
ispita care vine asupra noastră prin întristări, necazuri şi 
nenorociri, pînă va vrea şi ne va cerceta pe noi Dumnezeu. 
«Căci răbdînd, zice, am aşteptat pe Domnul, şi a luat aminte la 
mine» (Ps. XXXIX, 1). 

12. Cei ce-şi pun părinţii, în vreo privinţă, mai presus de 
porunca lui Dumnezeu, nu au dobîndit credinţa în Hristos. Ei, 
desigur, sînt judecaţi şi de conştiinţa lor, dacă au o conştiinţă 
vie a necredinţei lor 24 . Căci e propriu credincioşilor să nu calce 
în nici o privinţă porunca Marelui Dumnezeu şi Mîntuitorului 

22. Credinţa în Hristos, unind sufletul cu Hristos şi făcîndu-1 deci părtaş de 
desăvîrşirea lui Hristos, îl ridică mai presus de orice dreptate dobîndită prin faptele legii. Căci 
Hristos e mai presus de lege şi e izvorul unei puteri mai presus de cea pe care şi-o dă omul 
însuşi, voind să împlinească cerinţele celei mai înalte legi. 

23. Capitolul acesta şi cele următoare pînă la cap. 29 inclusiv coincid cu cap. 1 — 20 din 
Fiîocalia greacă. 

24. E o «necredinţă» a celor ce cred, dar socotesc că nu cred destul, din pricina 
nesîrguinţei pentru întărirea credinţei prin fapte. 

nostru Iisus Hristos. 

13. Credinţa în Hristos, Adevăratul Dumnezeu, naşte 
dorinţa după cele bune şi frica de chinuri. Iar dorinţa celor mai 
înalte şi frica de chinuri, aduce păzirea întocmai a poruncilor. 



Păzirea întocmai a poruncilor învaţă pe creştini să-şi cunoască 
neputinţa lor. Iar cunoaşterea neputinţei noastre adevărate 
naşte aducerea aminte de moarte. Cel ce şi-a făcut-o pe aceasta 
însoţitoare de viată va căuta cu osteneală să afle ce soartă va 
avea după ieşirea şi plecarea din viaţa aceasta. Iar cel ce se 
străduieşte să cunoască cele viitoare e dator, întîi de toate, să se 
lipsească de cele de acum. Căci cel ce e stăpînit de îm- 
pătimirea faţă de acestea, pînă la cel mai neînsemnat lucru, nu 
poate dobîndi cunoştinţa desăvîrşită a acelora. Iar dacă prin 
bunăvoinţa lui Dumnezeu va gusta puţin din ea, de nu va 
părăsi degrabă cele de care şi în care este ţinut prin împătimire 
şi nu se va preda în întregime acestei cunoştinţe, 
nemaiprimind să cugete de bunăvoie la nimic altceva afară de 
ea, se va lua de la el şi această cunoştinţă pe care socoteşte că o 
are (Luca XIX, 26). 

14. Lepădarea de lume şi retragerea desăvîrşită, însoţită 
de înstrăinarea de toate mijloacele, obişnuinţele, socotinţele şi 
de persoanele din viaţă, şi lepădarea de trup şi de voie se fac 
pricină de mare folos celui ce s-a lepădat în scurtă vreme aşa 
de fierbinte. 

15. Dacă fugi de lume, ia seama să nu dai sufletului 
mîngîieri la început şi să o cercetezi pe aceasta, chiar dacă te 
silesc să faci aceasta toate rudeniile şi toţi prietenii. Căci pe ei îi 
îndeamnă la aceasta demonii pentru a stinge căldura inimii 
tale. Chiar dacă nu-ţi vor putea împiedica cu desăvîrşire 
hotărîrea, ei o vor face cu siguranţă mai moale şi mai slabă. 

16. Cînd te vei afla fată de toate dulcetile vieţii cu suflet 

/ r r 

bărbătesc şi neînduplecat, demonii înduioşează rudeniile şi le 
fac să plîngă şi să se jelească în faţa ta pentru tine. Că acesta 
este adevărul, vei cunoaşte dacă tu vei rămînea neclintit şi în 
faţa acestei ispite. Căci îi vei vedea pe aceia aprinzîndu-se 
deodată de mînie şi de ură împotriva ta şi depărtîndu-se de 
tine ca de un duşman, nemaivrînd să te vadă. 



17. Văzînd supărarea ce s-a iscat pentru tine în părinţi, 
fraţi şi prieteni, să rîzi de dracul care a pus la cale să se facă 
acestea împotriva ta ; şi cu frică şi sîrguinţă multă, retrage-te şi 
roagă pe Dumnezeu cu stăruinţă ca să ajungi degrabă la 
limanul Bunului Părinte, la Care ajungînd sufletul tău ostenit 
şi împovărat, El îl va odihni. Căci multe pricini de primejdii şi 
de ultimă pierzanie cuprinde marea vieţii. 

18. Cel ce vrea să urască ispitele lumii e dator să iubească 
pe Dumnezeu din tot sufletul şi să-şi aducă pururea aminte de 
El. Căci nimic altceva nu ajută, ca acestea, să părăseşti toate cu 
bucurie şi să te întorci de la ele ca de la nişte gunoaie. 

19. Nu vrei să mai rămîi în lume pentru pricini bine- 
cuvântate sau neîntemeiate, ci îndată ce ai fost chemat, ascultă 
degrabă. Căci de nimic altceva nu se veseleşte Dumnezeu aşa 
de mult ca de repeziciunea noastră 25 . Fiindcă mai mare este 
ascultarea imediată cu sărăcie, decît întîrzierea cu mulţime de 
bunuri 26 . 

20. Dacă lumea şi cele din lume trec toate, iar Dumnezeu 
este singur nestricăcios şi nemuritor, bucu-raţi-vă toţi cîţi aţi 
părăsit pentru El cele stricăcioase. Iar stricăcioase sînt nu 
numai bogăţia şi banii, ci şi toată plăcerea şi bucuria de păcat 
este stricăciune. Numai poruncile lui Dumnezeu sînt lumină şi 
viată. De toţi sînt numite aşa. 

21. Dacă ai primit, frate, flacăra şi alergînd ai ajuns din 

25. Dumnezeu vrea ca chemării la iubirea totală ce ne-o adresează să I se răspundă 
îndată, fără nici o şovăială. 

26. Mai multă bucurie face lui Dumnezeu răspunsul imediat la chemarea Lui, chiar 
dacă nu eşti pregătit, decît amînarea cu pretextul de a te pregăti. Fapta bună cerută de 
Dumnezeu trebuie săvîrşită imediat. Altfel te obişnuieşti cu amînările şi poate n-o mai 
împlineşti niciodată. Sau, fapta bună pe care o poţi face în împrejurarea aceasta, n-o mai poţi 
face niciodată. 

pricina ei la chinovie, sau la un părinte duhovnicesc, de vei fi 
îndemnat de el, sau de fraţii care se nevoiesc împreună cu tine, 
să te foloseşti de băi sau de mîncăruri, sau de alte mîngîieri 
pentru întărire, să primeşti acestea. Dar fii totdeauna pregătit 
pentru post, pentru pătimire, pentru înfrînarea cea mai 
deplină. Că de vei fi îndemnat de părintele tău întru Domnul 
să te împărtăşeşti de mîngîieri, să te afli ascultător aceluia, ca 



voia ta să nu o faci nici în aceasta. Iar de nu, rabdă cu bucurie 
cele ce ai vrut să le faci de bunăvoie, folosindu-te sufleteşte. 
Căci păzind aceasta, vei fi pururea întru toate postind şi 
înfrînîndu-te şi ca unul ce te-ai lepădat cu voia întru totul. Ba 
nu numai atît, ci vei păstra nestinsă şi flacăra aflătoare în inima 
ta, care te sileşte să dispre-ţuieşti toate. 

22. Cînd dracii vor face toate din partea lor şi nu ne vor 
putea clinti sau împiedica de la ţinta noastră cea după 
Dumnezeu, se vor furişa în cei ce făţăresc evlavia şi vor încerca 
să împiedice prin aceia pe cei ce se nevoiesc. Mai întîi mişcaţi, 
chipurile, de dragoste şi de compătimire, aceştia îi vor 
îndemna pe cei ce se nevoiesc, să se odihnească spre a nu slăbi 
trupul şi a cădea în lînce-zeală. Pe urmă îi atrag la întîlniri fără 
folos, făcîndu-i să-şi piardă zilele în ele. De va asculta vreunul 
dintre cei ce se nevoiesc şi se va potrivi lor, se vor întoarce şi 
vor rîde de pierderea lui. Iar de nu va asculta de cuvintele lor, 
ci se va păzi pe sine străin de toate, cu mintea adunată şi 
înfrînată în toate, se vor aprinde de pizmă şi vor face totul pînă 
ce îl vor alunga şi din obşte. Căci nu suferă slava deşartă cea 
necinstită să vadă în fata ei smerenia, lăudată. 

23. Iubitorul de slavă deşartă sufere cînd vede pe cel 
smerit la cuget vărsînd lacrimi şi folosindu-se îndoit, ca unul 
ce-şi face pe Dumnezeu milostiv prin ele şi îi sileşte pe oameni 
să-1 laude fără voie. 

24. Odată ce te-ai predat pe tine întreg părintelui tău 
duhovnicesc, să ştii că eşti ca un străin faţă de toate care te 
atrag în afară : oameni, lucruri şi bani. Fără de el nimic să nu 
voieşti să faci ori să împlineşti în privinţa acestora. Dar nici să 
nu ceri de la el vreun lucru mic sau mare, dacă nu-ti va 
porunci el însuşi, din propria socotinţă, să iei ceva, sau nu-ţi va 
da el cu mîinile sale. 

25. Să nu dai milostenie fără voia părintelui tău după 
Dumnezeu, din bunurile ce i-ai adus. Dar nici prin mijlocitor să 
nu voieşti să iei ceva din ele, fără voia lui. Căci e mai bine să fii 
sărac şi străin şi să asculţi, decît să risipeşti bani şi să dai celor 



lipsiţi, cînd te afli începător. Predă toate cu credinţă neştirbită 
hotărîrii părintelui duhovnicesc, ca în mîna lui Dumnezeu. 

26. Să nu ceri şi să nu iei nici un pahar cu apă, chiar de s- 
ar întîmpla să arzi, pînă ce nu te va îndemna, mişcat de la sine, 
părintele tău duhovnicesc. Strînge-te pe tine şi constrînge-te în 
toate, încredinţîndu-te şi zi-cînd în gînd : «Dacă Dumnezeu 
vrea şi eşti vrednic să bei, va descoperi părintelui tău, şi acesta 
îţi va zice ţie : bea». Şi atunci bea cu conştiinţa curată, chiar de 
e la vreme nepotrivită. 

27. Cel ce a cercat folosul duhovnicesc şi a dobîndit 
credinţă nemincinoasă, luînd pe Dumnezeu ca martor al 
adevărului, şi-a zis : «Mi-am pus în mine gîndul să nu cer 
părintelui meu nici să mănînc, nici să beau, sau să mă 
împărtăşesc de ceva fără el, pînă ce nu-i va da de ştire 
Dumnezeu şi îmi va porunci mie. Şi făcînd aşa, niciodată, zice, 
n-am fost împiedicat de la scopul meu». 

28. Cel ce a dobîndit credinţă neîndoielnică fată de 
părintele său după Dumnezeu, privindu-1 pe el, socoteşte că 
priveşte pe Hristos însuşi ; şi fiind cu el sau urmînd lui, crede 
cu tărie, că este cu Hristos sau urmează Lui. Unul ca acesta nu 
va pofti niciodată să vorbească cu altcineva. Nu va pune 
vreunul din lucrurile lumii mai presus de amintirea şi de 
dragostea lui. Căci ce este mai mare şi mai de folos în viaţa de 
faţă şi în cea viitoare decît a fi cu Hristos ? Şi ce este mai 
frumos şi mai dulce ca vederea Lui ? Iar dacă se învredniceşte 
şi de grăirea Lui, scoate din aceasta, cu sîrguinţă, viaţă veşnică. 

29. Cel ce iubeşte din simţire lăuntrică pe cei ca-re-1 
vorbesc de rău, sau îl nedreptăţesc, sau îl urăsc şi-1 păgubesc, 
şi se roagă pentru ei (Matei V, 44), ajunge în scurtă vreme la o 
mare sporire. Căci făcînd aceasta întru simţirea inimii, îşi 
coboară socotinţa în adînc de smerenie şi în izvoare de lacrimi, 
în care se scufundă .cele trei părţi ale sufletului 2 ". Acela urcă 
mintea în cerul nepătimirii şi o face văzătoare şi, prin gustarea 
bunătăţii de acolo, ajunge de socoteşte toate ale vieţii de aici, 
gunoaie. Şi însăşi mîncarea şi hrana n-o mai primeşte cu 
plăcere şi des. 



27. In gîndirea părinţilor, sufletul se alcătuia din : partea raţională, 
mînia şi pofta. Toate capătă o mare sensibilitate pentru duşman, prin 
lacrimi. 

28. Capitolele 30 — 36 lipsesc în Filocalia greacă. 



30. Credinţă 28 neîndoielnică dovedeşte cel ce cinsteşte cu 
evlavie ca sfînt pînă şi locul în care vieţuieşte călăuzitorul şi 
părintele său. El ia praful de pe picioarele aceluia cu dragoste 
fierbinte în mîini să-1 pună pe capul său şi unge cu el pieptul 
său, ca şi cu un leac curăţitor al patimilor şi al păcatelor sale. 
Iar de el nu îndrăzneşte să se apropie, nici să atingă vreo haină 
sau vreun acoperă-mînt al lui fără voia sa ; dar atingînd ceva 
din ceea ce-i aparţine aceluia, o face aceasta cu frică şi cu 
respect, so-cotindu-se pe sine nevrednic nu numai de vederea 
şi de slujirea lui, ci şi de intrarea în chilia lui. 

31. Se leapădă mulţi de viaţa aceasta şi de lucrurile vieţii, 
dar puţini se leapădă şi de voile lor. Bine spune despre aceştia 
şi cuvîntul dumnezeiesc : «Mulţi chemaţi, dar puţini aleşi» 
(Matei XX, 14). 

32. Cînd şezi la masă cu toată obştea şi toate ţi se 
înfăţişează ochilor mintii ca o umbră şi nu mai simţi dulceaţa 
mîncărurilor, ci sufletul întreg îţi este uimit şi plin de lacrimi, 
cunoaşte că harul lui Dumnezeu ţi le arată acestea astfel, 
pentru multa ta smerenie din frică, ca văzînd făpturile lui 
Dumnezeu şi cunoscînd slăbiciunea celor supuse simţurilor, 
să-ţi aduni frica ta spre iubirea celor cunoscute cu mintea. 
Aceasta este cunoştinţa duhovnicească, de care auzi vorbindu- 
se, care se află la mijloc între frică şi iubire şi trage pe om pe 
nesimţite şi fără primejdie de la cea dintîi la cea de a doua 29 . 

33. Nu poate dobîndi cineva altfel iubirea desăvîr-şită şi 
neclintită de Dumnezeu decît pe măsura cunoştinţei 
duhovniceşti 30 . Iar aceasta creşte cîte puţin prin nevoinţa de 
fiecare zi cu fapta sufletului. Aceasta şti-ind-o apostolul a spus 
: «Din măreţia şi frumuseţea zidirilor se cunoaşte, prin 
asemănare, Făcătorul» 31 . 

34. Nimeni nu poate cunoaşte cum se cuvine, cu ochii 

29. Cunoştinţa duhovnicească a realităţilor duhovniceşti nu e o cunoştinţă teoretică, 
rece, ci o cunoştinţă palpitantă, ce se mişcă între frică şi iubire. 

30. Există o proporţie directă între iubire şi cunoştinţa duhovnicească, întrucît în însăşi 
cunoştinţa aceasta este iubire şi în iubire cunoştinţă. Nimeni după sfîntul Ioan Evanghelistul n- 
a mai unit acestea două aşa de mult în trăire, ca sfîntul Simeon Noul Teolog. Aceasta 1-a şi făcut 
«teolog». 

31. Rom. I, 20. Iubirea unită cu cunoştinţa creşte treptat din fapte. Căci faptele sînt 
manifestări ale iubirii şi ale cunoaşterii şi le adîncesc pe acestea. 



sensibili, mărimea cerului şi lăţimea pămîntului şi raţiunile 
tuturor celorlalte. Căci cum va putea cineva înţelege cu ochii 
trupului cele ce întrec mintea şi înţelegerea ? Numai mintea 
curăţită de gînduri 32 şi eliberată de prejudecăţi şi luminată de 
mintea şi de harul lui Dumnezeu va putea încerca cum se 
cuvine, după măsura luminării primite, să contemple făpturile. 

35. Precum noaptea nu vedem cu ochii sensibili de-cît în 
locul acela unde aprindem lumina unui sfeşnic, iar toată lumea 
cealaltă rămîne pentru noi o noapte întunecoasă, la fel celor ce 
dorm în noaptea păcatelor, Bunul Stăpîn li se face o lumină 
mică, măcar că, Dumnezeu fiind, rămîne tuturor necuprins, 
cruţînd neputinţa noastră. Şi atunci deschizîndu-şi omul ochii 
minţii şi privind firea celor ce sînt, cum n-a mai privit 
niciodată, se umple de uimire şi-1 podidesc, fără să vrea şi fără 
durere, lacrimile, prin care se curăţeşte cu al doilea botez 3S , cu 
botezul acela de care zice Domnul în Evanghelie : -«De nu se 
va naşte cineva din apă şi din Duh, nu va intra în împărăţia 
cerurilor»- (Ioan III, 5) ; şi iarăşi : -«De nu se va naşte cineva de 
sus* (Ioan III, 7). Spunînd «de sus», a dat să se înţeleagă 
naşterea din Duh. 

36. Primul Botez are apa care preînchipuieşte lacrimile, 
are mirul ungerii care e semnul premergător al mirului 
spiritual al Duhului, iar al doilea botez nu mai este chip al 
adevărului, ci este însuşi adevărul 34 . 

37. Nevoitorul 35 trebuie să se sîrguiască să fie liber. El 
trebuie să se depărteze nu numai de faptele rele, ci şi de 
gînduri şi de înţelesuri contrare şi să petreacă pururea în 
cugetări folositoare de suflet şi duhovniceşti, ca astfel să 
rămînă fără griji pentru cele ale vieţii pă-mînteşti. 

32. «Gîndurile» (Xo A ionoi), de care trebuie să se curăţească mintea, sînt speculaţiile 
proprii, sau gîndurile pătimaşe Ia lucruri. 

33. E o altă caracteristică a spiritualităţii sfîntului Simeon accentul pe care-1 pune pe 
lacrimi, pe care le uneşte cu extazul cunoaşterii realităţii duhovniceşti. 

34. Aceasta nu înseamnă că harul dumnezeiesc nu lucrează cu adevărat şi în Botezul cu 
apă şi în taina Mirungerii, ci numai că în aceste taine lucrează prin mijloace văzute şi fără ca 
primitorul să simtă această lucrare, pe cînd prin lacrimile iubirii de Dumnezeu lucrarea 
dumnezeiască e simţită. 

35. Capitolul acesta pînă la 69 exclusiv corespund cu cap. 21 — 52 din Filocalia greacă. 



38. Cel ce şi-a dezbrăcat întreg trupul său, dacă-şi are 
ochii acoperiţi cu vreun văl şi nu vrea să-1 ridice şi să-1 lepede, 
nu poate vedea lumina numai cu cealaltă parte dezvelită a 
trupului. Aşa şi cel ce a dispreţuit toate celelalte lucruri şi 
avuţii şi s-a izbăvit de patimile înseşi, de nu-şi va elibera ochiul 
sufletului de aducerile aminte lumeşti şi de înţelesurile cele 
rele, nu va vedea vreodată lumina înţelegerii, pe Domnul şi 
Dumnezeul nostru Iisus Hristos. 

39. Precum este acoperămîntul aşezat peste ochi, aşa sînt 
gîndurile lumeşti şi amintirile vieţii aşezate pe minte sau pe 
ochiul sufletului. Cîtă vreme deci vor fi lăsate acolo, nu vom 
vedea. Dar cînd vor fi ridicate prin aducerea aminte de moarte, 
vom vedea limpede lumina cea adevărată «care luminează pe 
tot omul ce vine în lume» (Ioan I, 9). 

40. Cel ce e orb din naştere nu va cunoaşte, nici nu va 
crede puterea celor din Scriptură ; dar cel ce s-a învrednicit 
vreodată să vadă va mărturisi că cele zise sînt adevărate. 

41. Cel ce vede cu ochii trupeşti ştie cînd e noapte şi cînd 
e zi. Dar orbul nu ştie de nici una. Asemenea şi cel ce vede 
duhovniceşte şi priveşte cu ochii minţii, dacă, după ce a văzut 
lumina cea adevărată şi neapropiată, se întoarce din nepăsare, 
la orbirea de mai înainte şi se va lipsi de lumină, simte cu bună 
simţire lipsa aceleia, şi-şi dă seama din ce cauză i s-a întîmplat 
aceasta. Dar cel ce este orb din naştere nu ştie nimic despre 
acestea, nici din experienţă, nici din lucrarea de faţă, dacă nu 
prinde ceva prin auz, aflînd astfel despre cele ce nu le-a văzut 
niciodată. El va povesti altora despre cele ce a auzit, fără să ştie 
nici el, nici auzitorii, despre ce lucru grăiesc între ei. 

42. Este cu neputinţă să umpli şi trupul cu mîn-căruri pe 
nesăturate, dar să te îndulceşti şi duhovniceşte de bunătatea 
cea cunoscută cu mintea şi dumnezeiască. Căci pe cît îşi va 
sluji cineva mai mult pîntecele, pe atîta se va lipsi pe sine mai 
mult de acea bunătate. Şi pe cît îşi va asupri mai mult trupul, 
pe atîta se va umplea mai mult de hrana şi de mîngîierea 
duhovnicească. 

43. Să părăsim toate cele de pe pămînt, nu numai bogăţia 
şi aurul şi celelalte mijloace ale acestei vieţi, ci şi pofta faţă de 

36. Sfîntul Simeon nu înţelege prin trupul mortificat, un trup incapabil de a se mişca 
spre fapte, ci un trup care nu se mişcă din iniţiativa lui, ci din iniţiativa cea bună a sufletului. E 
un trup nerobit patimilor, şi disponibil pentru libertatea duhului. Intr-un trup viu pentru 
patimi, sufletul e mort. 



ele să o alungăm cu desăvîrşire din sufletele noastre. Să urîm 
nu numai plăcerile trupului, ci şi mişcările neraţionale 
(animalice) ale lui, şi să ne sîrguim să-1 mortificăm prin 
osteneli. Căci prin el se lucrează cele ale poftei şi sînt aduse la 
faptă. Cită vreme este viu acesta, sufletul nostru va fi 
numaidecât mort şi greu de urnit, sau cu totul de neurnit spre 
oricare poruncă dumnezeiască 36 . 

44. Precum flacăra focului se ridică neîncetat spre 
înălţime, mai ales dacă întorci materia care întreţine focul, aşa 
şi inima celui iubitor de slavă deşartă nu se poate smeri, ci cînd 
îi spui cele de folos pentru el, se înalţă şi mai mult. Căci 
mustrat sau sfătuit, el se împotriveşte cu mînie, iar lăudat şi 
linguşit, se înalţă în chip păcătos. 

45. Omul care este obişnuit să se împotrivească îşi este 
sieşi o sabie cu două tăişuri, ucigîndu-şi sufletul fără să ştie şi 
înstrăinîndu-1 de viaţa veşnică. 

46. Cel ce se împotriveşte în cuvînt, este asemenea celui 
ce se predă pe sine cu voia duşmanilor împăratului. Căci 
contrazicerea este o cursă şi are ca momeală apărarea, prin care 
fiind amăgiţi, înghiţim undiţa păcatului. 

Prin aceasta e prins de obicei nenorocitul suflet, fiind apucat de 
limbă şi de gîtlej de către duhurile răutăţii, care aci îl ridică la 
culmea mîndriei, aci îl prăvălesc în prăpastia păcatului, ca să 
fie apoi dus la judecată cu cei căzuţi din cer. 

47. Cel ce e dispreţuit şi batjocorit şi sufere din cauza 
aceasta mult în inima sa, să cunoască din aceasta că poartă la 
sîn şarpele cel vechi. De va răbda deci în tăcere, sau va 
răspunde cu multă smerenie, 1-a făcut pe acesta neputincios şi 
i-a slăbit strînsoarea. Iar de va răspunde împotrivă cu acreală, 
sau va grăi cu semeţie, a dat putere şarpelui să-şi verse veninul 
în inima sa şi să-i roadă cu cruzime cele dinlăuntru ale sale. 
Prin aceasta îl va face de fiecare dată mai puternic, dîndu-i 
spre mîn-care, îndreptarea sa spre cele bune şi puterea 
nenorocitului său suflet. Aceasta îl va face să trăiască de aci 
înainte în păcat, şi să fie mort cu totul pentru dreptate. 



48. De voieşti să te lepezi de toate şi să te deprinzi cu 
vieţuirea evanghelică, să nu te dai în seama unui învăţător 
neîncercat sau pătimaş, ca nu cumva în loc de petrecerea 
evanghelică, să o înveţi pe cea drăcească. Fiindcă învăţăturile 
bune sînt de la învăţătorii buni ; iar cele rele, de la cei răi. Căci, 
desigur, din seminţe rele, ies roade rele. 

49. înduplecă pe Dumnezeu cu rugăciuni şi cu lacrimi, ca 
să-ţi trimită un călăuzitor nepătimaş şi sfînt. Dar cercetează şi 
tu dumnezeieştile Scripturi şi mai ales scrierile cu învăţături 
despre lucrare ale sfinţilor părinţi, ca punîndu-le alăturea de 
cele învăţate şi făptuite de învăţătorul şi înaintestătătorul tău, 
să le poţi vedea şi înţelege pe acestea ca într-o oglindă, şi pe 
cele ce con-glăsuiesc cu Scripturile să le iei în inimă şi să le 
stăpâneşti cu cugetarea, iar pe cele mincinoase şi străine să le 
dai la o parte şi să le lepezi, ca să nu rătăceşti. Căci să ştii că în 
zilele acestea mulţi s-au făcut dascăli mincinoşi-şi înşelători. 

50. Tot cel ce nu vede, dar se încumetă să călăuzească pe 
alţii, e un înşelător şi duce pe cei ce-1 urmează în prăpastia 
pierzaniei, după cuvîntul Domnului : «Orbul de va călăuzi pe 
orb, amîndoi vor cădea în groapă» (Matei XV, 14). 

51. Orbul, faţă de Cel Unul, e orb în întregime faţă de 
toate. Iar cel ce vede pe Unul are vederea tuturor. El se reţine 
de la vederea tuturor, dar are vederea tuturor, fiind în afară de 
cele văzute. Fiind astfel în Unul, le vede pe toate. Şi fiind în 
toate, nu vede nimic din toate 37 . 

52. Cel ce vede pe Unul, prin Unul se vede şi pe sine şi pe 
toţi şi pe toate. Dar fiind ascuns în toate, nu priveşte la nimic 

37. Sfîntul Maxim Mărturisitorul declară că în Cel Unul sînt raţiunile tuturor. Deci cel 
ce-L vede pe Cel Unul, vede raţiunile tuturor în El. Sfîntul Simeon Noul Teolog plasează încă în 
viaţa aceasta putinţa vederii tuturor în Dumnezeu, simultană cu ridicarea peste toate. Aceasta e 
o contemplare atotcuprinzătoare în simplitatea ei. Cine are intuiţia întregului, le vede pe toate 
ale lui, fără să se piardă în privirea unei părţi sau a alteia. 

38. Amîndouă aceste capete sînt luate textual din Cateheza XXVIII, (Catecheses, tom. 
III, în «Sources chretiennes», nr. 112, p. 160). In Fiîo-calia greacă, sînt date ca un singur capitol. 
Poate din faptul că in ediţia din «Sources chretiennes», sînt date ca două, suta întîi are nu o sută, 
ci 101 capete. 

39. Extras din Cateheza XXVIII, ibidem, p. 162. Sfîntul Simeon afirmă în chipul cel mai 
categoric că creştinul nu devine om întreg ca atare decît în măsura în care se întipăreşte în el 
chipul lui Hristos, Omul ceresc şi Dumnezeu, prin simţire. Cuvîntul aici rămîne un cuvînt care 
comunică o raţiune teoretică cu care se şi identifică. Nici prin acest cuvînt, nici prin această 
raţiune nu se ia contact cu realitatea însăşi. Numai cuvîntul viu, comunicat nouă de cineva care 
crede, ne transmite 



din toate S8 . 

53. Cel ce nu a îmbrăcat chipul Domnului nostru Iisus 
Hristos, al Omului ceresc şi Dumnezeu, peste omul raţional şi 
mintal, cu bună simţire şi întru cunoştinţă, e încă numai sînge 
şi carne. El nu poate primi simţirea slavei duhovniceşti prin 
cuvînt (raţiune), precum nici cei orbi din naştere nu pot 
cunoaşte numai prin cuvînt (raţiune) lumina soarelui 39 . 

54. Cel ce aude, vede şi simte astfel, cunoaşte puterea 
celor zise, ca unul ce poartă chipul celui ceresc (1 Cor. XV, 49) 
40 , şi a urcat la bărbatul desăvîrşit, al plinătăţii lui Hristos (Efes. 
IV, 13). Şi fiind aşa, poate să şi călăuzească bine, în calea 
poruncilor lui Dumnezeu, turma lui Dumnezeu. Dar cel ce nu 
cunoaşte astfel şi e altfel, e vădit că nu are nici simţurile 
sufletului deschise şi sănătoase 41 . Acestuia mai bine îi va fi să 
fie călăuzit, decît să călăuzească cu primejdie. 

55. Cel ce priveşte la învăţătorul şi povăţuitorul său, ca la 
Dumnezeu, nu poate să-1 contrazică. Iar dacă îşi închipuie şi 
zice că le poate împăca pe amîndouă acestea, să ştie că s-a 
rătăcit. Căci nu ştie ce simtămînt au cei ai lui Dumnezeu fată 
de Dumnezeu. 

56. Cel ce crede că viaţa şi moartea sa este în mîna 
păstorului său, nu-1 va contrazice niciodată. Iar necunoaşterea 
acestui lucru naşte contrazicerea, care pricinu-ieşte moartea 
spirituală şi veşnică. 

57. înainte ca cel osîndit să primească sentinţa, i se dă 
putinţa de apărare, ca să spună judecătorului despre cele ce a 
făcut. Dar după arătarea celor făcute şi după sentinţa 
judecătorului, nu mai poate contrazice în nici un lucru mic sau 
mare pe cei rînduiţi să aplice osînda. 

58. înainte de a se înfăţişa monahul la această judecată şi 
de a descoperi cele din lăuntrul său, poate îi mai este îngăduit 
să ridice contraziceri în unele lucruri, pentru că nu sînt 
cunoscute, iar în altele cu închipuirea că le poate ascunde. Dar 

şi viaţa lui, deci şi viaţa lui Hristos, cînd viaţa Iui e îmbibată de viaţa lui Hristos şi cînd e 
primit cu credinţă. De aceea cere sfîntul Simeon ca Hristos să se imprime în raţiunea omului în 
mod simţit. 

40. Din Cateheza XXVIII, ibidem, p. 160. 

41. E o învăţătură a părinţilor, aceea despre simţurile sufletului. 
Ele mijlocesc mai mult decît o cunoaştere raţională. Prin ele se reali- 
zează un contact al sufletului cu realităţile spirituale din preajma lui 
Dumnezeu. 



după descoperirea gîndurilor şi după arătarea vădită a lor, nu- 
i mai este îngăduit să contrazică pe judecătorul şi stăpînitorul 
său după Dumnezeu, pînă la moarte. Căci monahul, 
înfăţişîndu-se la început la această judecată şi dezvăluindu-şi 
cele ascunse ale inimii sale, s-a convins de la început, dacă a 
do-bîndit oarecare cunoştinţă, că e vrednic de nenumărate 
morţi ; dar crede că prin ascultarea şi smerenia sa, se va izbăvi 
de toate pedepsele şi chinurile, dacă cunoaşte cu adevărat 
puterea tainei. 

59. Cel ce păzeşte acestea neşterse în cugetul său nu se 
va împotrivi niciodată în inima sa cînd va fi certat, sau sfătuit, 
sau mustrat. Fiindcă cel ce cade în asemenea rele, adică în 
contrazicere şi necredinţă faţă de părintele şi învăţătorul său 
duhovnicesc, se rostogoleşte jalnic în fundul şi în prăpastia 
iadului (Prov. IX, 18), încă trăind; şi se face casă satanei şi a 
întregii lui puteri necurate, ca un fiu al neascultării şi al 
pierzaniei (Efes. II, 2 ; Ioan XVII, 12). 

60. Te îndemn pe tine, care eşti fiu al ascultării, ca să 
întorci aceste îndemnuri necontenit în cugetul tău şi să lupţi cu 
toată sîrguinţa, ca să nu te cobori în relele amintite ale iadului, 
ci să te rogi fierbinte, în fiecare zi, lui Dumnezeu : 
«Dumnezeule şi Doamne al tuturor, Cel ce ai stăpînirea peste 
toată suflarea şi tot sufletul ; Cel ce singur mă poţi tămădui, 
ascultă rugăciunea mea, a nevrednicului, şi răpune pe dracul 
ce se află cuibărit în mine, omorîndu-1 prin venirea 
Preasfîntului Tău Duh 42 ; şi pe mine, cel ce sînt sărac şi gol de 
toată virtutea, în-vredniceşte-mă să cad cu lacrimi la picioarele 
sfîntului meu părinte. Şi atrage sufletul lui sfînt la milostivirea 
faţă de mine, ca să mă miluiască. Dăruieşte, Doamne, smerenie 
inimii mele, şi gînduri cuvioase, păcătosului, care-ţi 
făgăduieşte să se pocăiască. Nu părăsi pînă la sfîrşit sufletul 
meu care Ţi s-a supus odată şi Ţi s-a mărturisit şi Te-a ales pe 
Tine, în locul întregii lumi. Căci ştii, Doamne, că vreau să mă 
mîntuiesc, măcar că deprinderea mea cea rea îmi stă piedică. 
Dar toate cîte sînt oamenilor cu neputinţă, Ţie îţi sînt cu 

42. Duhul rău e omorît de Duhul cel Bun şi Sfînt; impăti<mirea şi neliniştea, de 
nepătimire şi de pace ; neputinţa iubirii, de puterea iubitoare. 

3 — Filocalia 



putinţă, Doamne» 43 . 



61. Cei ce au pus temelie bună, cu frică şi cu cutremur, 
credinţei şi nădejdii, în curtea evlaviei, şi şi-au rezemat cu 
neclintire picioarele pe piatra ascultării de părinţii 
duhovniceşti, socotind cele poruncite de ei, ca ieşite din gura 
lui Dumnezeu, şi zidindu-le pe acestea fără şovăire pe temelia 
aceasta a ascultării întru smerenia sufletului, izbutesc îndată să 
împlinească această mare şi primă faptă : să se lepede de ei 
înşişi. Căci împlinind cineva voia altuia şi nu pe a sa, 
înfăptuieşte nu numai lepădarea de sufletul său, ci şi 
răstignirea faţă de toată lumea 44 . 

62. Cel ce contrazice pe părintele său, face bucuria 
dracilor. Iar de cel ce se smereşte pînă la moarte, se minunează 
îngerii 45 . Căci unul ca acesta face lucrul lui Dumnezeu (Ioan 
VI, 28), asemănîndu-se Fiului lui Dumnezeu, Care a împlinit 
ascultarea de Părintele Său pînă la moarte, iar moartea, pe 
cruce (Filip. II, 4 — 11). 

63. Frămîntarea multă şi la vreme nepotrivită întunecă şi 
tulbură cugetarea şi scoate din suflet rugăciunea curată şi 
căinţa. Pe de altă parte, aduce oboseală în inimă şi prin aceasta, 
înăsprire şi învîrtoşare. Iar prin acestea caută dracii să ducă la 
deznădejde pe cei duhovniceşti. 

64. Ţi se poate întîmpla uneori, monahule, să afli rîvnă şi 
dor mare de desăvîrşire în sufletul tău, încît să doreşti să 
împlineşti toată porunca lui Dumnezeu şi să nu cazi nici măcar 
în păcatul unui cuvînt deşert (Matei 

XII, 37), ca să nu rămîi în urma niciunuia din sfinţii de 
odinioară în faptă, în cunoştinţă şi vedere. Dar te vezi totodată 

43. Extras din Cuv. IV etic. (din Traites theologiques et ethiques, în «Sources 
chretiennes», nr. 129, p. 18). 

44. De fapt, a te supune din inimă unuia singur, ca lui Dumnezeu, arată puterea 
generală a ta de a nu te mai afirma nici pe tine, nici lumea, împotriva iubirii. 

45. Se minunează îngerii, căci acesta e cel mai tare. 

împiedicat de cel ce seamănă neghina descurajării şi nu te lasă 
să ajungi la o asemenea înălţime a sfinţeniei, prin aceea că-ţi 



strecoară astfel de gînduri şi-ţi zice : «îţi este cu neputinţă să te 
mîntuieşti în mijlocul lumii şi să păzeşti fără ştirbire toate 
poruncile lui Dumnezeu». Atunci aşează-te singur într-un colţ, 
strîn-ge-te în tine însuţi şi adună-ţi gîndul tău şi dă un sfat bun 
sufletului tău şi zi-i : «De ce eşti întristat suflete al meu şi de ce 
mă tulburi ? Nădăjduieşte în Dumnezeu, că mă voi mărturisi 
Lui. Căci mîntuirea persoanei mele nu sînt faptele mele, ci 
Dumnezeul meu. «Căci. cine se va îndrepta din faptele legii 
(Gal. II, 16) ? Nu se va îndrepta înaintea Ta nici un vieţuitor» 
(Ps. CXLI, 2). Ci nădăjduiesc să mă mîntuiesc în dar, din 
credinţa Dumnezeului meu, prin mila Sa negrăită. Mergi 
înapoia mea satano ! Domnului Dumnezeului meu mă închin 
(Matei IV, 10) şi Lui îi slujesc din tinereţile mele, Celui ce poate 
să mă mîntuiască numai cu mila Sa. Depărtează-te deci de la 
mine ! Dumnezeu, Cel ce m-a făcut pe mine după chipul şi 
asemănarea Sa, te va zdrobi pe tine». 

65. Dumnezeu nu cere de la noi oamenii altceva, decît 
numai să nu păcătuim. Iar acesta nu este lucrul legii, ci paza 
neslăbită a chipului şi a cinstei noastre de sus. Stînd în acestea 
potrivit cu firea, şi purtînd haina strălucită a Duhului, 
rămînem în Dumnezeu şi Dumnezeu în noi, fiind dumnezei şi 
fii ai lui Dumnezeu prin înfiere, însemnaţi cu lumina 
cunoştinţei de Dumnezeu 46 . 

46. Ţine de firea noastră să păstrăm în noi chipul lui Dumnezeu, sau relaţia cu 
Dumnezeu. Prin aceasta sîntem fii ai Iui Dumnezeu şi dumnezei, dar nu născuţi din natura lui 
Dumnezeu, ci înfiaţi de EI prin harul şi voinţa Lui, dar şi prin consimţirea şi efortul voinţei 
noastre. Ţine de acordul activ al voinţei noastre cu voinţa lui Dumnezeu să fim fii ai lui 
Dumnezeu, dar acordul acesta e cerut de firea noastră. Sfîntul Simeon nu cere întîi fapte, ci întîi 
iubire şi încredere în Dumnezeu. Iar prin aceasta însuşi Dumnezeu e cu noi şi în noi. Datorită 
acestui fapt, nu încercăm să împlinim cu puterile noastre faptele legii, ci ne încredem cu iubire 
în Dumnezeu, Care ne dă însă puterea să iubim cu fapta. 



66. Trândăvia şi greutatea trupului, născute în suflet din 
lene şi negrijă, ne depărtează de la canonul obişnuit şi aduc în 
cugetare întuneric şi descurajare 4? . Prin aceasta se ivesc în 

47. Trîndăvia trupului se transpune în suflet, din negrijă. Din ele vin apoi în suflet 
descurajarea şi întunericul. Deci între suflet şi trup are loc o reciprocitate. Nu se poate neglija 
niciodată fără pagubă păzirea trupului în cele voite de Dumnezeu. 

48. Sigur e vorba de locul spiritual al rugăciunii, de starea de rugăciune, de interiorul 
rugăciunii. 

49. Acestea vin ca o justificare a lenii de a se ruga. 

50. Rugăciunea este forţa eliberatoare, prin întîlnirea efortului nostru de eliberare cu 
persoana supremă, ca izvor a toată puterea şi libertatea. 

51. Fricos e cel ce nu e curat în inimă. Acela nu poate intra întru libertate în relaţie cu 
altul. Curăţenia inimii aduce libertatea relaţiei cu alte persoane, deci şi cu Dumnezeu. 



inimă gînduri de frică şi de hulire, încît cel ispitit de dracul 
trîndăviei nu mai poate nici măcar să mai intre în locul 
obişnuit al rugăciunii 48 , ci îi este lene şi pregetă şi gîndeşte 
lucruri nebuneşti împotriva Făcătorului a toate 49 . Cunoscînd 
deci pricina şi izvorul de unde ţi-au venit acestea, intră cu 
sîrguinţă în locul obişnuit al rugăciunii tale şi căzînd la 
iubitorul de oameni Dumnezeu, roagă-te din inimă cu suspine, 
întru durere şi lacrimi, cerînd izbăvirea de povara trândăviei şi 
a gîn-durilor rele ; şi ţi se va da degrabă ţie, celui ce baţi şi 
stăruieşti cu osteneală, izbăvirea de acestea. 

67. Cel ce a dobîndit inima curată, a biruit frica 50 . Iar cel 
ce se curăteşte încă, aci o biruie, aci e biruit de ea. Dar cel ce nu 
luptă nicidecum, sau nu simte deloc că e prieten al patimilor şi 
al dracilor şi deci mai adaugă la boala slavei deşarte şi boala 
închipuirii de sine, socotind că este ceva fără să fie nimic, sau e 
robul şi prada fricii, tremurînd ca un prunc cu cugetul şi avînd 
frică acolo unde nu este frică pentru cei ce se tem de Domnul 51 . 

68. Cel ce se teme de Domnul nu are frică de asaltul 
dracilor, nici de neputincioasele lor atacuri, dar nici de 
ameninţările oamenilor răi. Fiind în întregime ca o flacără sau 
ca un foc arzător, ce străbate zi şi noapte de jur-împrejur 
locurile ascunse şi întunecoase, pune dracii pe fugă. Căci fug 
mai degrabă aceia de el decît el de aceia, ca să nu fie arşi de 
flacăra învăpăiată a focului dumnezeiesc ce ţîşneşte din el 52 . 

69. Cel ce umblă în frica de Dumnezeu, chiar dacă 
petrece în mijlocul oamenilor răi, nu se teme. El are în 
lăuntrul său frica de Dumnezeu şi poartă arma nebiruită 
a credinţei, cu care poate să le împlinească pe toate, chiar 
şi pe cele ce par grele şi cu neputinţă celor mulţi. El 
petrece ca un uriaş în mijlocul piticilor, sau ca un leu 
mugind în mijlocul cîinilor şi al vulpilor, încrezîndu-se 
în Domnul. Cu tăria cugetului său îi loveşte pe ei şi în- 
spăimîntă inimile lor, învîrtind cuvîntul înţelepciunii, ca 
pe un toiag de fier 5S . 



7 0. Să nu te miri dacă, stăpînit de frică, tremuri te- 
mîndu-te de toate. Căci eşti încă nedesăvîrşit şi lipsit de 
tărie şi te temi ca un prunc de mormoloci. Căci frica este 
o boală copilărească şi vrednică de rîs a sufletului iubi- 
tor de slava deşartă. Fată de acest drac să nu cauţi să 
te foloseşti de cuvinte şi de contraziceri. Căci cuvintele 
nu folosesc nimic sufletului care tremură şi se clatină. 

52. Cei ce se tem de Domnul nu sînt laşi, ci au curajul mărturisirii 
în faţa lui Dumnezeu şi a semenilor. Temerea de Dumnezeu e o sfială 
de a nu-L supăra, nu o laşitate. A se observa paradoxul: n-are frică cel 
ce se teme de Domnul. Temerea de Dumnezeu nu e ca frica din lume 
sau de ceva din lume ; e o putere faţă de toate cele din lume, iar faţă 
de Dumnezeu nu e simţită ca o frică propriu-zis, ci ca o îndrăznire din 
iubire, împreunată în acelaşi timp cu sfială. Temerea de Dumnezeu dă 
puterea de a întreprinde orice efort spre împlinirea voii Lui, adică a 
tot ce e bun. Nu e vorba însă de o deosebire a acestora prin cuvinte 
(temere, frică), ci de deosebirea a două stări sufleteşti, care pot fi indicate 
prin indiferent care din aceste două nume. 

Focul de care se vorbeşte în acest capitol e entuziasmul iubirii de Dumnezeu, care are în 
sine cea mai deplină curăţie. Termenii : foc, flacără, sînt termeni preferaţi de sfîntul Simeon, 
pentru a exprima puternica simţire a dragostei de Dumnezeu ce-L caracterizează. 

53. înţelepciunea este şi o forţă, sau e menţinută printr-un efort 
în care se manifestă o forţă. E forţa gîndului la Dumnezeu, care prin 
aceasta e unit cu ajutorul lui Dumnezeu, pentru a persista în cele bune, în 
cele proprii echilibrului vieţii. 



Lăsîndu-le pe acestea, smereşte cu toată puterea gîndi-rea ta şi 
vei vedea cum dispare frica 54 . 

71. Odată, cuprins fiind cineva de trîndăvie, avea mintea 
slăbită şi întunecată şi sufletul moleşit, încît puţin mai trebuia 
ca să fie lipsit de întristarea inimii şi să stingă în el flacăra 
duhului şi să se umple toată casa trupului său de fum 55 . Ba mai 
mult se ivi în el o amorţeală a tuturor mădularelor, care-1 
ducea, din cauza moleşelii, la un somn fără măsură, încît era 
silit să lipsească şi de la slujbele obişnuite. El încercă să se 
împotrivească acestora prin înfrînare şi veghere. Dar biruind 
somnul, inima lui se înăspri din mîndrie şi lipsindu-i de aici 
înainte întristarea, se strecură în el frica. Cînd o simţi pe 
aceasta în sine, ieşi din chilia sa la vreme nepotrivită şi plecînd 
la un loc retras şi întunecat, stătu acolo şi ridică mîinile şi se 
însemnă cu semnul crucii, iar ochiul sufletului şi-1 înălţă spre 

54. E demnă de remarcat această convieţuire între frică şi slava deşartă. Iubitorul de 
slavă deşartă tremură de părerile tuturor, chiar de ale celor mai neînsemnaţi oameni. De frica 
unor păreri care nu-ţi cultivă slava deşartă, nu vei putea scăpa contrazicînd pe cei ce nu 
recunosc meritele tale, ci acceptînd simţirea smereniei. In smerenie stă adevăratul curaj faţă de 
alţii. 

55. E fumul care acopere vederea şi slăbeşte puterea de mişcare a sufletului, dar şi a 
trupului, spre cele bune şi reale. 



Dumnezeu. Umilindu-şi astfel puţin gîndirea, îndată dracul 
fricii se depărta puţin de la el. Dar dracul cumplit al slavei 
deşarte, mai puternic decît el, îi fură gîndul, vrînd să-1 atragă 
şi să-1 predea iarăşi dracului fricii. înţelegînd el aceasta, se 
miră şi rugă fierbinte pe Dumnezeu să izbăvească sufletul lui 
din asemenea curse ale diavolului. 

72. Mare şi anevoie de înţeles socotesc că este pentru toţi 
această împreună-lucrare, răutate şi uneltire a dracilor. Căci 
am cunoscut pe dracul fricii însoţindu-se şi lucrînd împreună 
cu dracul trîndăviei şi pe acesta din urmă ajutîndu-1 pe cel 
dintîi şi întărind lucrarea lui ; de asemenea, pe cel dintîi sădind 
în suflet frica împreunată cu învîrtoşarea, iar pe al doilea 
întărind întunecarea, moleşeala, învîrtoşarea şi deznădejdea 
sufletului şi a minţii. Trîndăvia le este nevoitorilor o încercare 
menită să le pricinuiască smerenie. 

73. Dracul trândăviei obişnuieşte să războiască, de cele 
mai multe ori, mai ales pe cei ce au înaintat în rugăciune, sau 
pe cei ce se sîrguiesc" cu ea. Căci nici un altul dintre ceilalţi 
draci nu are putere împotriva acestora. Acesta îşi are puterea 
fie dintr-o îngăduinţă de sus cu bun rost, fie, cum socotesc mai 
degrabă, îşi ia puterea împotriva noastră din niscai stări 
necuvenite ale trupului 56 . Iar ceea ce vreau să spun este 
aceasta : mîncînd mult şi îneărcîndu-mi stomacul şi adormind 
astfel prea sătul, această patimă a pus stăpînire pe mine şi am 
fost biruit ; apoi înfrînîndu-mă iarăşi peste măsură, mi-am 
făcut mintea întunecată şi anevoie de mişcat şi iarăşi am căzut 
în aceeaşi patimă 57 . Cîteoda-tă se întîmplă însă aceasta celor ce 
se nevoiesc şi din amestecarea aerului, despre care nu ştiu să 
spun ceva sigur, sau din grosimea vîntului de miazăzi. 

74. Trîndăvia este moartea sufletului şi a minţii 58 . Dacă 
Dumnezeu i-ar îngădui să lucreze împotriva noastră după 
puterea ei, nici unul dintre nevoitori nu s-ar mîntui vreodată. 
Datoria noastră este să i ne împotrivim cu toată puterea ce ne 
este dată, dar stă în puterea lui Dumnezeu să ne trezească în 
chip tainic şi să ne arate în chip vădit biruitori ai ei. Căci e cu 
neputinţă ca, murind cineva, să învie fără ajutorul Celui ce s-a 
înviat pe Sine din morţi. 

56. Puterea acestuia mai vine şi din oboseala fără voie a trupului, ca şi din aparenţa că 
el nu e un duh rău, că prin el nu se săvîrşeşte răul. 

57. Excesul nu e bun nici într-o parte nici în alta. Aici are rolul important 
înţelepciunea şi dreapta socoteală. 

58. Deşi porneşte de la trup, trîndăvia devine şi o stare a sufletului şi a minţii. 



75. Cînd mintea e furată de mîndrie şi se înfundă în ea 
însăşi şi-şi închipuie că este ceva prin sine însăşi fiindcă se 
nevoieşte, harul care o luminează în chip ne- 
văzut se depărtează de la ea şi, lăsînd-o îndată goală, ea îşi dă 
seama repede de neputinţa ei. Căci patimile năvălesc asupra ei 
ca nişte cîini turbaţi şi caută să o sfîşie. Atunci neştiind ce să 
facă şi neavînd unde să alerge ca să se izbăvească, aleargă, prin 
smerenie, la Domnul care poate să o mîntuiască 59 . 

76. Cel ce a ieşit deplin din lume se socoteşte pe sine ca 
fiind într-un pustiu neumblat (Ps. LXI, 1) şi plin de fiare. De 
aceea, cuprins de o frică negrăită şi de un cutremur de 
nedescris, strigă către Dumnezeu, ca Iona din chit şi din marea 
vieţii ; ca Daniil din groapa leilor şi a patimilor furioase ; ca cei 
trei tineri din cuptorul focului lăuntric al poftei arzătoare ; ca 
Mânase din statuia de aramă a trupului acesta pămîntesc şi 
muritor. Iar Domnul auzindu-1 îl izbăveşte pe el din prăpastia 
ne-ştiinţei şi a dragostei de lume, ca pe proorocul din chit, 
pentru ca să nu le mai dorească pe acestea ; îl izbăveşte din 
groapa gîndurilor rele ale poftei, care răpesc şi rod sufletele 
oamenilor, ca pe Daniil ; din atacurile pătimaşe ale focului 
care-i arde şi îi slăbeşte sufletul şi-1 împinge cu sila spre fapte 
necuvenite, răcorindu-i sufletul cu rouă Sfîntului Duh, ca pe 
israeliţii aceia ; şi de trupul acesta pămîntesc şi greu şi 
preapătimaş, păstrîndu-1 neînjosit şi nedoborît şi făcîndu-1 fiu 
al luminii şi al zilei (1 Tes. V, 5) şi învrednicindu-1 să guste 
învierea încă de aici 60 . 

77. Sufletul care stăruie în alipirea la starea înjosită a 
trupului şi iubeşte plăcerile lui şi ţine la slava de la oameni, sau 
chiar dacă nu le caută pe acestea, e simţitor la adierea poftei, 
rămîne cu totul nemişcat şi greoi spre orice virtute şi poruncă a 
lui Dumnezeu, ca unul ce e îngreuiat şi înlănţuit cu putere de 
relele amintite. Dar cînd, trezit de ostenelile nevoinţelor şi de 

59. Mîndria este aşezată de părinţii duhovniceşti mai vechi la sfîr-şitul celorlalte 
patimi. Sfintul Simeon Noul Teolog o pune, cel puţin pentru nevoitorii care s-au eliberat de 
patimi, la începutul nevoinţii lor. De aceea leacul împotriva ei este, după el, smerenia, opusul 
mîndriei. Smerenia deschide sufletul din nou pentru Dumnezeu. 

60. Acest capitol e luat în întregime din Cuvintarea IV etică (Traites theologiques et 
ethiques, tom. II, în «Sources chretiennes», nr. 129, p. 20). 

lacrimile pocăinţei, scutură de la sine greutatea trupului şi 
topeşte în şiroaiele lacrimilor cugetul trupesc şi s-a ridicat mai 
presus de micimea celor văzute, se împărtăşeşte de lumina 
curată şi se eliberează de patimile care îl tiranizează. Atunci 
strigă şi el îndată ca proorocul, către Dumnezeu: «Rupt-ai sacul 
meu şi m-ai încins cu veselie, ca să cunosc slava Ta şi să nu mă 
mîhnesc»- (Ps. XXIX, 12-13). 

78. Sfînta Scriptură ne dă să înţelegem că sînt trei locuri în 
care obişnuieşte mintea să petreacă 81 . Iar eu socotesc, mai 
degrabă, că sînt două. Prin aceasta nu învăţ ceva contrar 
Scripturii — să nu fie — ci pentru că nu număr între început şi 
sfîrşit, mijlocul. De pildă, cel ce se mută dintr-un oraş în altul şi 
dintr-o ţară în alta, nu va numi, pe drumul străbătut, celelalte 
oraşe şi ţări, chiar dacă ar vedea în cursul drumului multe şi 
minunate lucruri. Poporul care se mută din Egipt în pămîn-tul 
făgăduinţei, şi se aşază în acesta, îşi aminteşte toate cele de pe 
drumul dintre ele şi le descrie pe acestea tuturor, dar nu spune 
că s-a mutat de la prima cetate la a doua şi de la a doua la a 
treia cetate sau ţară, ci că s-a mutat de la robie la libertate, de la 
întuneric la lumină şi din prinsoare a revenit în ţara proprie. 
Tot aşa mintea noastră, a oamenilor, obişnuieşte să se mute de 
la împăti-mire la nepătimire, de la robia patimilor la libertatea 
duhului şi de la închipuirea contrară firii, pe care legea o 
numeşte prinsoare, la înălţarea mai presus de fire * 2 , de la 
marea agitată a vieţii la starea senină cea din afara lumii, de la 
amărăciunea grijilor şi supărărilor vieţii la dulceaţa negrăită şi 

61. Sînt trei stări sau trepte ale minţii. Dar acestea nu sînt simplu subiective, ci sînt 
stări produse de unele realităţi deosebite de noi. 

62. Sfîntul Simeon nu cunoaşte decît două stări ale omului: starea contrară firii şi 
starea mai presus de fire. O stare neutră nu cunoaşte. Ea poate fi cel mult o etapă trecătoare între 
cele două. De cîteva ori vorbeşte totuşi de starea cea conformă firii. In starea aceasta omul se 
bucură şi de ajutorul harului care e mai presus de fire. itpoXin[>is — «prejudecata» (termen în 
textul original tradus de noi cu «închipuire») este o judecată ce şi-o face cineva înainte de a se 
cunoaşte cu adevărat pe 

la lipsa de grijă în privinţa oricărui lucru pămîntesc ; de la 
pofta, de la frămîntarea şi de la tulburarea cu privire la multe, 
la alipirea deplină şi la dragostea faţă de Cel Unul. 

79. Mutarea minţii de la cele văzute la cele nevăzute şi de 
la cele ce cad sub simţuri la cele mai presus de simţuri 
pricinuieşte uitarea tuturor celor lăsate în urmă. Pe aceasta ei o 
numesc cu dreptate locul liniştii, învrednicindu-se mintea să se 
înalţe la el, nu va mai coborî iarăşi de acolo, ca Moise după cele 
40 de zile şi nopţi petrecute pe munte, ci încredinţîndu-se că e 
bine acolo nu se va mai întoarce nicidecum spre cele de jos 63 . 
Ajuns încă de aici casa Treimii şi el însuşi în Treime, ca unul ce 
este în ea, se va sălăşlui în împărăţia cerurilor. Căci iubirea îl va 
ţine şi nu-1 va lăsa să cadă 6 \ 

80. Nu numai cel ce se linişteşte singur (sihastrul) 65 , sau 
cel ce se află sub ascultare (în obşte), ci şi egumenul şi 
întîistătătorul celor mulţi şi chiar cel ce slujeşte, trebuie să fie 
numaidecît fără griji, sau liberi de toate lucrurile vieţii. Căci 
dacă ne predăm grijilor, călcăm porunca lui Dumnezeu care 
zice : «Nu vă îngrijiţi de sufletul vostru, ce veţi mînca sau ce 
veţi bea şi cu ce vă veţi îmbrăca. Căci toate acestea le caută 
păgînii» (Matei VI, 25) ; şi iarăşi : «Vedeţi să nu se îngreuneze 

sine, sau înainte de a cunoaşte cu adevărat lucrul despre care gîndeşte sau se pronunţă. Ea e de 
fapt o închipuire. Ca atare ea e contrară firii, căci e pusă în mişcare de vreo pasiune. De aceea e 
izvorul multor greşeli. 

63. De fapt cel ce a petrecut odată în lucruri mai înalte, nu mai are plăcere de cele de 
jos şi chiar dacă coboară puţin la ele, tinjeşte după cele de sus. Comparaţia stării prezente mai 
rele, cu cea anterioară mai bună îi produce o tristeţe şi o nemulţumire continuă. 

64. A fi în Treime înseamnă a fi în iubire. Sfîntul Simeon atribuie iarăşi iubirii şi nu 
contemplaţiei rolul principal în menţinerea sufletului în Dumnezeu. Iar iubirea aceasta de 
Dumnezeu, în care sufletul e ridicat, se explică prin iubirea celor trei Persoane dumnezeieşti 
între Ele. Fiind aşezat sufletul în acest leagăn al iubirii nesfîrşite şi desăvîrşite între cele trei 
Persoane dumnezeieşti nu mai poate cădea din el. 

65. De aici şi pînă la cap. 87 inclusiv, ed. din «Sources chretiennes» se întîlneşte iarăşi 
cu Filocaîia gieacâ, cap. 53 — 58, afară de cap. 82. 



inimile voastre de multă mîncare şi de beţie şi de grijile vieţii» 
(LucaXXI,34). 

81. Cel ce are gîndirea îngrijorată de lucrurile vieţii nu 
este liber. Căci e stăpînit şi robit de grija acestora, fie că se 
îngrijeşte de acestea pentru sine, fie pentru alţii. Iar cel liber de 
acestea nu se îngrijeşte în chip lumesc nici pentru sine şi nu se 
va îngriji nici pentru alţii, fie că e episcop, fie că e egumen, fie 
diacon. Cu toate acestea, nu va sta niciodată fără lucru şi nu va 
dispreţui nici pe cei mai umiliţi şi mai mici, ci făcînd toate în 
chip bineplăcut lui Dumnezeu, va rămîne în toate neîngrijorat, 
toată viata 66 . 

82. Există o grijă nefăptuitoare şi o făptuire fără grijă, ca 
şi dimpotrivă : o negrijă făptuitoare şi o lene plină de griji 67 . 
Acestea le-a arătat şi Domnul. Căci spunînd : «Tatăl Meu pînă 
acum lucrează, şi Eu lucrez» (Ioan V, 17), şi iarăşi : «Lucraţi nu 
pentru mîncarea pieritoare, ci pentru cea care rămîne spre 
viaţa veşnică» (Ioan VI, 27), n-a desfiinţat activitatea, ci ne-a 
recomandat activitatea fără grijă 68 . Apoi spunînd iarăşi : «Cine, 
îngrijindu-se, poate să adauge măcar un cot la statura sa ?» 
(Matei VI, 27), a desfiinţat grija nefăptuitoare. Iar despre grija 

66. E necesar ca făcînd toate cele ce se cer de la noi, să nu le facem cu grija că reuşita 
depinde numai de noi. Să păstrăm conştiinţa că toate sînt trecătoare. Cei ce se folosesc de lumea 
aceasta, sa fie ca şi cum nu s-ar folosi. Căci «trece chipul lumii acesteia» (1 Cor. VII, 31). 

67. Prin această frumoasă distincţie, sfîntul Simeon dovedeşte că nu condamnă 
activitatea, ci apăsarea sufletească ce o poate însoţi. Să fii activ într-un chip degajat, ca o pasăre 
în zborul ei vesel, ca un artist, fericit în înaripata Iui străduinţă de a găsi expresia justă a ceea ce 
contemplă. Aceasta e esenţa recomandării sf întului Simeon. 

68. De fapt, activitatea din iubire faţă de alţii şi de Dumnezeu produce în suflet o stare 
de negrijă lumească şi-1 duce la desăvîrşirea veşnică, pe cînd cea din grija egoistă de trup îl 
duce la pieire. Deci Domnul condamnă grija, dar nu recomandă neactivitatea. Mai mult chiar, el 
condamnă şi lenea, mai ales pe cea însoţită de grijă. De aici rezultă că deşi nu trebuie să 
considerăm lucrurile lumii eterne, totuşi trebuie să socotim că activitatea sufletului în legătură 
cu ele, de dragul lui Dumnezeu şi al altora, e un mijloc prin care sufletul sporeşte în desă-vîrşire 
şi ajunge ia veşnicia fericită pentru care este rînduit. Dealtfel, şi rugăciunea este o activitate. 



întrupată în fapte, zice : «Iar despre îmbrăcăminte şi mîncare, 
ce vă îngrijiţi ? Nu vedeţi crinii cîmpului şi păsările cerului, pe 
cei dintîi cum cresc şi pe cele din urmă cum sînt hrănite ?» 
(Matei VI, 28). Astfel, aprobînd pe una şi dezaprobînd pe 

cealaltă, Domnul ne învaţă cum să lucrăm cu grijă 
neîngrijorîndu-ne şi cum, liberi de griji, să ocolim o activitate 
necuvenită 69 . 

83. Nu dărîma casa ta, voind să o zideşti pe a vecinului. 
Să ştii că lucrul acesta e obositor şi greu. Ia seama ca nu cumva 
hotărîndu-te la aceasta, să o dărîmi şi pe a ta şi să nu poţi să o 
zideşti nici pe a aceluia 70 . 

84. Dacă n-ai dobîndit o desăvîrşită nepătimire faţă de 
lucruri şi de bunurile vieţii, să nu primeşti să te ocupi cu 
chivernisirea lucrurilor, ca să nu te prinzi în ele şi, în loc să iei 
plata slujirii, să suferi osînda pentru hoţie şi fur de cele sfinte. 
Iar de eşti silit la acestea, de întîistătătorul, să fii ca cel ce umblă 
cu focul care arde şi să opreşti momeala gîndului prin 
mărturisire şi pocăinţă, ca să te păstrezi neatins prin 
rugăciunea întîistătă-torului 71 . 

85. Cel ce n-a ajuns nepătimitor, nu ştie ce este ne- 
pătimirea, ba nici nu poate crede că este cineva astfel pe 
pămînt. Căci cel ce nu s-a lepădat mai întîi de sine (Matei XVI, 
24) şi nu şi-a golit cu bucurie sîngele său pentru această viaţă 
cu adevărat fericită, cum va bănui că a făcut cineva acestea ca 

69. Ceea ce cere Domnul în fond e împlinirea unei activităţi cuvenite şi reţinerea de la 
cea necuvenită. Cea dintîi trebuie să o facem într-un sens cu toată grija, dar în alt sens 
neîngrijoraţi. Iar pe cea de a doua să o evităm, mai ales cînd o facem fără grijă, adică cu negli- 
jenţă, sau cu nepăsare de mîntuirea sufletului. Există deci grijă şi grijă. Există deci grijă bună şi 
grijă rea, precum există negrijă bună şi ne-grijă rea. 

70. Mustrîndu-1 pe altul pentru greşeli, poţi să-ţi înăspreşti sufletul tău şi să înaintezi 
la ură împotriva aceluia. Astfel nu-I zideşti nici pe acela şi te înrăieşti şi pe tine. 

71. Mărturisind ispita care ţi-a venit de a lua din cele chivernisite ale Bisericii, sau ale 
mînăstirii, vei căpăta de la duhovnic întărire să respingi ispita. 



să dobândească nepătimirea ? La fel şi cel ce-şi închipuie că are 
Duhul Sfînt neavînd nimic, auzind de lucrările Duhului 
sălăşluite în cei ce au de fapt pe Duhul Sfînt, nu va crede că 
există cineva în generaţia de azi lucrat şi mişcat de Duhul 
dumnezeiesc sau ajuns la vederea Lui în chip conştient şi 

simţit, asemenea apostolilor lui Hristos şi sfinţilor de altădată. 
Căci fiecare judecă din starea ce o are el, şi pe cele ale 
aproapelui, fie că e vorba de virtute, fie de păcate. 

86. Altceva este nepătimirea sufletului şi altceva 
nepătimirea trupului ; cea dintîi sfinţeşte şi trupul prin 
strălucirea ei şi prin revărsarea de lumină a Duhului ; iar cea 
de a doua singură nu poate să folosească prin sine întru nimic 
pe cel ce o are 72 . 

87. Altceva este nemişcarea mădularelor sufleteşti şi 
trupeşti şi altceva dobîndirea virtuţilor. Cea dintîi aparţine firii, 
cea de a doua pune rînduială în mişcările naturale 73 . 

88. A nu pofti ceva din plăcerile şi dulceţurile lumii nu 
este egal cu a dori bunătăţile veşnice şi cereşti. Altceva este 
aceasta şi altceva e aceea. Cele dintîi le dispreţuiesc mulţi. De 
cele de al doilea, puţini oameni s-au în- grijit 74 . 

89. A ocoli şi a nu căuta slava de la oameni nu este tot 
una cu a dori slava de la Dumnezeu. Căci e multă deosebire 

72. Extras din Cuv. IV etic, op. cit, p. 12. Pentru sfîntul Simeon virtutea nu este o 
simplă pasivitate, ci o punere în ordine a mişcărilor sufleteşti şi trupeşti, pentru buna folosire a 
lor în favoarea deprinderii unei virtuţi. Prin aceasta spiritualitatea creştină se deosebeşte net de 
cea budistă. Nemişcarea puterilor trupeşti şi sufleteşti poate aparţine firii slăbite, sau 
dezamăgite de pe urma dezordinii pătimaşe a mişcărilor lor. Căci slăbirea sau dezamăgirea pot 
apărea în creatură, care n-are de ia sine fiinţa, ci e din nimic şi ca atare înaintează cînd rămîne de 
sine spre nimic. Dar punerea în rînduială a mişcărilor firii e un efort care învinge înclinarea 
mişcărilor firii spre trîndăvia dezordinii şi spre nimic. 

73. Extras din aceeaşi cuvîntare. Ibidem. 

74. Extras din aceeaşi cuvîntare, op. cit, p. 14. Continuând ideea din capitolul anterior, 
sfîntul Simeon spune că dorirea bunătăţilor veşnice e mai mult decît nedorirea plăcerilor 
pămînteşti. Virtutea e o dorire pozitivă a bunătăţilor veşnice şi prin aceasta depăşeşte o fire 
ajunsă la nemişcare prin voinţa de a nu răspunde răului cu rău, sau prin dezabuzare 



şi slăbire. Ea e un efort de ridicare a firii la cele mai presus de fire. Nu se cere desfiinţarea 
dorinţei ca putere a firii, ci îndreptarea şi întărirea ei spre cele continuu mai înalte. 

75. Cuv. IV etic, op. cit, p. 12. Se face aici o deosebire analoagă cu cea din cele două 
capete anterioare, între pesimismul celor ce s-au scîrbit, prin dezamăgiri sau prin cinismul 
patimilor, de slava de la oameni, şi între cei ce doresc, într-un elan pozitiv, slava curată de la 
Dumnezeu cei iniinit. Aici se crede în Dumnezeu cel personal, acolo e un fel de panteism, odată 
ce persoana omenească se topeşte în esenţa universală. Aici se crede într-un Dumnezeu 
personal, Căruia credinciosul vrea să-1 placă, şi în a plăcea lui Dumnezeu constă slava dorită de 
la El, care este totodată o depăşire a egoismului. 

75. Cuv. etic. cit., op. cit, p. 14. Aceeaşi idee ca în cele trei capete anterioare. Dar aci 
sfîntul Simeon dă şi o explicare proprie a deosebirii între lipsa unei patimi şi posesiunea unei 
virtuţi contrare: lipsa unei patimi poate proveni din angajarea intensă în alte patimi. 

între aceste două lucruri. Cea dintîi au respins-o mulţi şi dintre 
cei stăpîniţi de patimi ; pe cea de a doua, puţini s-au 
învrednicit să o primească şi cu multă osteneală 75 . 

90. Nu e tot una a te mulţumi cu o haină modestă şi a nu 
dori un veşmînt strălucitor, cu a te îmbrăca în lumina lui 
Dumnezeu. Acesta este un lucru şi acela altul. Atraşi de mii de 
pofte, unii dispreţuiesc cu uşurinţă poftirea unui veşmînt ; dar 
în lumina lui Dumnezeu se îmbracă acei care o caută neobosiţi 
prin toate nevoinţele şi se fac fiii luminii şi ai zilei în împlinirea 
poruncilor 76 . 

91. Altceva este vorbirea smerită şi altceva cugetarea 
smerită ; altceva este smerenia şi altceva este floarea smereniei ; 
altceva este rodul acesteia şi altceva dulceaţa frumuseţii lui, şi 
altceva decît acestea, urmările ce decurg din el. Dintre acestea, 
unele atîrnă de noi, altele nu atîrnă de noi. Cele ce atîrnă de noi 
sînt : să cugetăm toate, să ţinem seama de toate, să spunem şi 
să facem toate cîte ne duc la smerenie ; dar sfînta smerenie şi 
celelalte însuşiri ale ei, harismele şi lucrările ei, sînt darul lui 
Dumnezeu şi nu atîrnă de noi. Dar de ele nu se va învrednici 
nimeni, dacă nu a semănat toate seminţele care atîrnă de el 11 . 

92. Altceva este a nu ne revolta fată de necinstiri, de 
batjocuri, de încercări şi necazuri, şi altceva a ne arăta 
mulţumiţi de ele şi a ne ruga pentru cei ce ne fac acestea. 
Altceva este a iubi din suflet pe aceştia şi altceva a întipări, pe 
lîngă aceasta, în mintea noastră faţa fiecăruia din ei şi a-i 
îmbrăţişa fără patimă ca pe nişte prieteni adevăraţi, cu lacrimi 
de iubire sinceră, fără să se afle în acea clipă nici o urmă a 
vreunei supărări în noi. Iar lucrul mai mare decît cele spuse 
este ca în timpul însuşi al ispitelor să aibă cineva, în chip 
neschimbat, aceeaşi bună simţire egală pentru cei ce-1 batjoco- 
resc în faţă, îl calomniază, îl judecă, îl osîndesc, îl înjură şi — 1 
scuipă în faţă, şi pentru cei ce iau în afară înfăţişarea prieteniei, 
dar pe ascuns fac aceleaşi lucruri fără să se poată însă ascunde 
de fapt. Dar neasemănat mai mare lucru decît toate acestea, 
socotesc că este ca cineva să uite cu desăvîrşire cele ce le-a 
suferit şi să nu-şi aducă aminte de ceva din ceea ce i s-a 

77. Cuv etic. cit., op. ucit., p. 16. 

78. Cuv. etic. cit., ibidem. 

79. Cuv. etic. cit., op. cit., p. 18. Poţi să te temi de Dumnezeu şi să nu treci această 
temere în fapte. 

80. Cuv. etic. cit., op. cit., p. 16. 

întîmplat, fie că lipsesc, fie că sînt de faţă cei ce l-au supărat, ci 
să-i primească şi pe aceştia la fel ca pe prieteni, în convorbiri şi 
la masă, fără nici o gîndire la cele întîmplate 78 . 

93. Nu e acelaşi lucru a~ţi aduce aminte de Dumnezeu şi 
a-L iubi pe Dumnezeu. Nici a te teme de Dumnezeu şi a păzi 
poruncile Lui 19 . Altceva sînt acestea şi altceva acelea. Dar 
amîndouă sînt proprii celor desăvîr-şiţi şi nepătimitori. 

94. Altceva este nepăcătuirea şi altceva lucrarea po- 
runcilor 80 . Cea din urmă este proprie celor ce se nevo-iesc şi 
vieţuiesc după Evanghelie, iar cea dintîi este proprie celor ce 
au dobîndit prima nepătimire. 

95. Liniştea nu e, desigur, una eu nelucrarea 81 . Nici 
tăcerea nu e una cu liniştea 82 . Altceva e fiecare din acestea. 
Nelucrarea este proprie celor ce nu voiesc să cunoască 
împărtăşirea de bunătăţile lui Dumnezeu, nici să împlinească 
ceva din cele bune. Lucrarea poruncilor este proprie celor ce se 
ocupă neîncetat cu cunoştinţa lui Dumnezeu şi stăruiesc în 
înţelegerea cuvîntului înţelepciunii lui Dumnezeu şi cercetează 
adîncurile Duhului şi sînt introduşi în tainele minunate ale lui 
Dumnezeu. Iar liniştea este proprie celor ce săvîrşesc lucrarea 
minţii cu luarea aminte a unei cugetări pline de atenţie la 
gînduri. 

96. Nu este acelaşi lucru retragerea (din lume), ca 
mutarea dintr-un loc în alt loc şi adevărata înstrăinare 83 ; ci 
altceva şi altceva. Cea dintîi este a celor ce luptă şi a celor ce, 
din cauza lenii, sînt purtaţi de o cugetare nestatornică, sau din 
cauza unui prisos de căldură doresc lupte şi mai mari. Iar a 
doua este a celor ce s-au răstignit lumii (1 Cor. II, 10) şi 
lucrurilor lumii şi doresc să fie pururea numai cu Dumnezeu şi 
cu îngerii şi nu se întorc deloc spre cele omeneşti. 

97. Altceva este a te împotrivi vrăjmaşilor şi a lupta 

81. Liniştea este ceva pozitiv, este o bucurie. Nelucrarea e neacti-vitate şi nu iradiază 
din ea putere, ci îndeamnă la pasivitate şi deci la tristeţe. Poţi să fii activ în linişte şi poţi să fii 
neactiv fără să ai linişte. Căci lipsa de mişcare e contrară firii. 

82. Din Cuv. etic. cit., ibiăem. Poţi să taci în afară şi în suflet să n-ai linişte. 

83. Din Cuv. etic. cit., ibidem. Deci mai presus de fuga exterioară din lume, e cea care 
mîntuieşte, sau înstrăinarea interioară de ceea ce e rău în ea. 

84. Extras din Cuv. etic. cit., op. cit, p. 18. Cel nepătimitor nu mai e mişcat de nici un 
răspuns contrar la răul duşmanului, ci-1 copleşeşte şi-1 desfiinţează cu neclintirea în iubire. 

împotriva lor şi altceva a-i birui şi a-i supune şi a-i omorî cu 
desăvîrşire. Primul lucru e propriu luptătorilor şi vitejilor în 
cele ale ne voinţei ; al doilea e propriu celor nepătimitori şi 
desăvîrşiţi 84 . 

98. Toate acestea sînt fapte ale sfinţilor ce umblă în 
lumina nepătimirii. Dar cei ce înţeleg că sînt în afara lor, să nu 
se lase amăgiţi, nici să-şi amăgească sufletele lor, ci să ştie că ei 
umblă zadarnic, ca într-un întuneric 85 . 

99. Mulţi s-au supus acestor nevoinţe, unul pentru 
un motiv, altul pentru alt motiv. Dar foarte puţini sînt 
cei ce au săvîrşit osteneala lor cu frică şi cu dragoste fi- 
rească de Dumnezeu. Singuri aceştia, ajutaţi de har, iz- 
butesc în scurtă vreme în lucrarea virtuţii şi se întind 
spre cele spuse. Ceilalţi sînt lăsaţi, cum s-a spus, «să 
rătăcească în loc neumblat şi nu pe cale» (Ps. CVI, 40) 86 , 
potrivit cuvîntului: «Şi i-am trimis pe ei după uneltirile 
inimilor lor, merge-vor întru meşteşugirile lor» (Ps. 
LXXX, li) 87 . 

100. Cel ce a dobîndit experienţa acestora prin sîr-guinţa 
cea mai bună va cunoaşte puterea (înţelesul) celor spuse. Iar cel 
ce e altfel, va cunoaşte înţelesul din afară al celor spuse, dar 
despre înţelesul lor duhovnicesc, care se cunoaşte cu 
înţelegerea, nu va avea decît idei teoretice, sau mai bine zis va 
plăsmui în cugetarea lui chipuri mincinoase, fiind foarte 
departe de ele, ca un om ce se amăgeşte. 

101. Cînd te-ai ridicat, prin multe osteneli şi sudori 
deasupra micimii trupului şi te-ai dezbrăcat de trebuinţele lui, 
îl vei purta uşor şi duhovniceşte, ca pe unul ce nu va simţi nici 
foame nici sete. Atunci vei privi mai bine, ca prin oglindă (1 
Cor. XIII, 12) 88 , pe Cel mai presus de minte şi cu ochii tăi 

85. Extras din Cuv. cit., op. cit., p. 16. Aceştia umblă mult, însă umblă în întuneric şi nu 
reuşesc să iasă din el. 

86. A umbla în întuneric neînaintînd spre scopul firesc al vieţii noastre, înseamnă a nu 
umbla pe drum, căci orice drum duce undeva, duce la un scop. 

87. Extras din Cuv. cit., op. cit, p. 18. Aceştia şi-au făcut propriile lor planuri, nu 
urmăresc planurile lui Dumnezeu. 

88. Trupul lui a devenit transparent ca o oglindă prin care cel duhovnicesc se vede pe 
sine şi vede pe Dumnezeu. 

4 — Filocalia 

spălaţi de lacrimi vei vedea pe Cel pe Care nimeni nu L-a 
văzut vreodată (Ioan I, 

18) 89 . Şi avînd sufletul rănit de iubirea Lui, vei înfiripa un 
cîntec amestecat cu lacrimi 90 . Atunci să-ti aduci aminte de mine 
şi să te rogi pentru smerenia mea, ca unul ce eşti unit cu 
Dumnezeu şi ai o îndrăznire neînfruntată faţă de El. 



Ale aceluiaşi, 25 de alte capete ale cunoştinţei şi ale cuvîntării 
de Dumnezeu (gnostice şi teologice) 

1. Nici celui ce teologhiseşte nu i se potriveşte pocăinţa, 
nici celui ce se pocăieşte, teologia. Căci pe cît sînt de departe 
răsăriturile de apusuri (Ps. Cil, 12), pe atîta e mai înaltă 
teologia decît pocăinţa 91 . Căci precum se vaită un om aflat în 
boală şi neputinţe, sau precum strigă un cerşetor îmbrăcat în 
zdrenţe, aşa face cel ce se află în pocăinţă şi săvîrşeşte cu 
adevărat faptele pocăinţei. Iar cel ce teologhiseşte este 
asemenea celui ce petrece în curţile împărăteşti îmbrăcat în 
strălucirea vestmîntului împărătesc şi vorbeşte neîncetat cu 
împăratul ca un intim al lui şi aude de la el în fiecare moment 
poruncile şi voile lui 92 . 

2. Sporirea în cunoştinţa de Dumnezeu se face prilej şi 
pricină a necunoaşterii tuturor celorlalte, ba chiar şi a lui 
Dumnezeu. Şi mărimea luminii Lui e o nevedere desăvîrşită ; 
iar simţirea supradesăvîrşită a luminii Lui mai presus de 

89. I acrimile fac ochii curaţi şi de aceea capabili să vadă esenţa tainică a lucrurilor şi 
pe Dumnezeu prin ele. 

90. Starea aceasta de mare înduioşare şi bucurie pentru Dumnezeu îşi găseşte o 
expresie nu numai în lacrimi, ci şi în ritmul unei melodii. 

91. Avem aci sensul patristic al teologiei, ca fiind contemplaţie a lui Dumnezeu, atinsă 
pe treptele înalte ale curăţiei şi nepătimirii. Cel ce trăieşte desăvîrşit în Dumnezeu, văzîndu-L 
cu mintea, nu mai simte nici trebuinţă de pocăinţă, căci uită pînă şi de starea sa, fiind ieşit 
întreg în Dumnezeu pe Care-L vede. 

92. Adevărata teologie e nu numai vorbirea despre Dumnezeu, ci dialog cu Dumnezeu, 
simţire puternică şi responsabilă a prezenţei Lui personale şi revendicatoare. 

simţire, e o nesimţire a tuturor celor ce sînt în afara ei 93 . Căci 
simţirea care nu cunoaşte, nu află şi nu înţelege deloc ce sînt, 
de unde, unde, care şi cum sînt cele în care se află, neavînd 
putere să ştie acestea, cum va fi simţire ? Cum nu vor fi acestea 
mai degrabă mai presus de simţire ? Iar mintea care-şi simte 
neputinţa ei, cum nu va fi nesimţitoare faţă de cele mai presus 
de simţire ? -«Căci cele ce ochiul nu le-a văzut şi urechea nu le- 
a auzit şi la inima omului nu s-au suit» (1 Cor. II, 9) 94 , cum vor 
fi supuse simţirii ? 

3. Domnul care ne dăruieşte nouă cele mai presus de 
simţire ne dă şi o altă simţire mai presus de simţire prin Duhul 
Său, ca să simţim în chip mai presus de fire darurile şi 
harismele Lui mai presus de simţire, prin toate simţurile, în 
chip clar şi curat 93 . 

4. Tot cel ce e nesimţitor fată de Unul, e nesimţitor fată de 
toate, precum cel ce are simţire faţă de Unul le simte pe toate şi 
este în afară de simţirea tuturor. El le simte pe toate şi nu e 
stăpînit de simţirea lor 96 . 

5. Cel surd fată de cuvîntul lui Dumnezeu e surd fată de 
orice glas, precum cel ce aude cuvîntul lui Dumnezeu le aude 
pe toate 97 . Acesta este surd, pe de altă parte, faţă de orice glas. 
El le aude pe toate şi nu aude pe nici una, decît pe acelea care 
îşi spun cuvintele în Cuvîntul 98 , şi nici pe acestea, ci numai 

93. Se afirmă aci caracterul apofatic, sau mai presus de cunoaştere al cunoaşterii lui 
Dumnezeu, conform lui Dionisie Areopagitul şi sfîntului Grigorie de Nisa. 

94. Extras din Cateheza XXVIII; op. cit., p. 158 — 160, unde e în legătură cu cap. I, ed. cit., 
p. 51-52. 

95. Există o simţire mai presus de simţire. Sufletul nu se află pe acea treaptă într-o 
insensibilitate. Ea e o sensibilitate spirituală şi are drept cauză lucrarea Sfîntului Duh. Dar e 
lucrătoare şi prin simţurile trupului, cum a fost cazul cu apostolii pe Tabor. 

96. Sfîntul Simeon Noul Teolog se dovedeşte în tot scrisul lui un teolog al simţirii mai 
presus de simţire. Dar această simţire nu-i un sentiment pur, ci un contact total al fiinţei noastre, 
sensibilizată de Duhul, cu Dumnezeu. 

97. Acela vede şi aude în toate cuvîntul lui Dumnezeu. 



Cuvîntul care grăieşte fără glas, în glasuri". 

6. Cel ce aude, vede şi simte astfel, cunoaşte puterea 
(înţelesul) celor spuse. Iar cel ce nu o cunoaşte, este vădit că 
nu-şi are simţurile sufletului clare şi sănătoase. Şi fiind aşa, 
încă n-a cunoscut că a fost zidit ca văzător al zidirii văzute şi 
pentru a fi introdus în cea cunoscută cu mintea 10 °, ci, «fiind 
aşezat într-o astfel de cinste, s-a alăturat şi s-a asemănat cu 
animalele fără minte şi purtătoare de povară» (Ps. XLVIII, 13). 
Şi asemănat cu ele, rămîne astfel, neîntors, nerechemat, sau 
neridicat la prima cinste, după darul iconomiei Domnului 
nostru Iisus Hristos (Efeseni III, 2 — 7), Fiul lui Dumnezeu 101 . 

7. Fiind jos, nu cerceta cele de sus ; iar înainte de a ajunge 
sus, nu te ocupa prea mult cu cele de jos, ca nu cumva lunecînd 
să cazi din amîndouă, mai bine-zis să te pierzi cu cele de jos. 

8. Cel ce a fost ridicat de împărat din cea mai de jos 
sărăcie la bogăţie şi a fost îmbrăcat cu o mare cinste şi 
împodobit cu o haină strălucitoare şi i s-a poruncit să stea în 
faţa lui, priveşte pe împăratul cu mare dor şi îl iubeşte ca pe 
binefăcătorul lui, iar haina cu care a fost îmbrăcat o cinsteşte 
cum se cuvine, şi demnitatea şi-o cunoaşte. Iar de bogăţia dată 
lui îşi dă seama. Aşa şi monahul care s-a retras cu adevărat din 
lume şi de la lucrurile din ea şi a venit la Hristos, chemat 

98. Nu aude nici un cuvînt ca stînd de sine, sau ca răsunînd de sine, ci fiecare cuvînt 
este identificat pentru el cu Cuvîntul lui Dumnezeu. 

99. Extras din Cateheza cit., ibidem. Numai prin faptul că auzim în mod real Cuvîntul 
lui Dumnezeu, ca un cuvînt căruia trebuie să-i răspundem, auzim real toate cuvintele Lui prin 
lucruri şi prin oameni, ca pe nişte cuvinte care ne scot din izolarea şi egoismul nostru şi trebuie 
să le răspundem. Propriu-zis în toate cuvintele e un singur Cuvînt personal Care ni se comunică, 
ne revendică şi simţim că trebuie să-I răspundem prin viaţa, prin faptele noastre. 

100. Sfîntul Grigorie de Nazianz, Cuv. 38, 1 1 ; P.G. 36, 324-A. Omul a fost făcut ca 
subiect cunoscător şi văzător al celor cunoscute şi văzute, într-o legătură ontologică cu ele, cum e 
Logosul divin cu raţiunile Sale, care prin creaţie devin raţiunile lucrurilor. 

101. Extras din Cateheza cit., op. cil., p. 160 — 162. Sfîntul Simeon vorbeşte şi de nişte 
simţuri sau de o sensibilitate a sufletului, care s-a tocit prin cădere. Cine aude şi vede prin ele, 
cunoaşte «puterea» realităţii spirituale, nu numai înţelesul ei, pentru că prin ele se pune în 
legătură cu acea realitate şi ea, fiind personală, iradiază putere din ea. 



printr-o bună simţire, şi a fost ridicat la înălţimea vederii 
duhovniceşti prin lucrarea poruncilor, cunoaşte fără rătăcire pe 

Dumnezeu şi înţelege limpede schimbarea săvîrşită cu el. Căci 
vede pururea harul Duhului care luminează de jur-împrejur, 
care poate fi numit haină şi purpură împărătească, sau mai 
bine-zis e Hristos însuşi, dacă cei ce cred în El s-au îmbrăcat în 
El (Rom. XIII, 14) 102 . 

9. Cel ce s-a îmbogăţit cu bogăţia cerească, adică cu 
prezenţa şi sălăşluirea Celui ce a zis : «Eu şi Tatăl vom 
veni şi locaş ne vom face întru el» (Ioan XIV, 23), ştie în 
cunoştinţa sufletului de ce mare har s-a împărtăşit şi 
ce mare comoară poartă în inima lui. Căci vorbind cu 
Dumnezeu ca şi cu un prieten, stă cu îndrăznire în faţa 
«Celui ce locuieşte în lumina cea neapropiată» (1 Tim. 
VI, 16)103. 

10. Fericit este cel ce crede acestora ! De trei ori fericit 
este însă cel ce se străduieşte să dobîndească cunoştinţa celor 
spuse prin făptuire şi prin sfinţite nevo-inţe ! Dar este un înger, 
ca să nu spun mai mult, cel ce se ridică prin contemplare şi 
cunoştinţă la înălţimea acestei stări şi aproape de Dumnezeu, 
ajuns ca un fiu al lui Dumnezeu. 

11. Cel ce stă la ţărmurile mării vede noianul nesfîrşit de 
apă, dar marginea lui nu o poate vedea, ci numai o parte 
oarecare. La fel cel ce s-a învrednicit să privească oceanul 
nesfîrşit al slavei lui Dumnezeu şi să-1 vadă în chip înţelegător, 
îl vede nu atîta cît este, ci cît e cu putinţă ochilor înţelegători ai 

102. Acest capitol corespunde cu cap. 59 din Filocaîia greacă. Sfîntul Simeon care a 
fost «spătarul cubicular» la curtea împăratului Vasile II foloseşte des imagini de la curtea 
împărătească. El socoteşte harul energiei necreate ce izvorăşte din Hristos, ca o haină a lui 
Hristos, în care e îmbrăcat, sau ca pe Hristos însuşi, dacă Hristos este în energia ce iradiază din 
El. 

103. Deşi Dumnezeu este nevăzut, simţirea prezenţei Lui este atît de puternică, încît 
sfîntul Simeon declară că se simte ca în faţa Lui. 

sufletului său 10i . 

12. Cel ce stă lîngă mare, nu o priveşte numai pe aceasta, 
ci şi intră atîta cit voieşte în apele ei. Aşa şi cei ce voiesc, dintre 
cei duhovniceşti, pot să se împărtăşească şi să contemple, prin 
cunoştinţă, lumina dumnezeiască, pe măsura dorinţei de care 
sînt purtaţi 105 . 

13. Cel ce stă la ţărmurile mării, atît timp cît se află în 
afara apelor, le vede pe toate şi priveşte peste noianul apelor, 
dar cînd începe să intre în apă şi să se scufunde în ea, pe 
măsură ce se afundă, părăseşte vederea celor din afară. Aşa şi 
cei ce au ajuns la împărtăşirea de lumina dumnezeiască : pe 
măsură ce înaintează în cunoştinţa dumnezeiască, se scufundă 
tot mai mult în neştiinţă 106 . 

14. Cel ce a coborît în apa mării pînă la genunchi, sau 
pînă la brîu, vede toate cele din afara apei în chip clar ; dar 
cînd se coboară în adînc şi a ajuns întreg sub apă, nu mai poate 
vedea ceva din cele de afară, decît numai atîta că e întreg în 
adîncul mării 107 . Aşa li se în-tîmplă şi celor ce cresc prin sporire 
duhovnicească şi urcă în desăvîrşirea cunoştinţei şi a 
contemplaţiei. 

15. Cînd cei ce înaintează spre desăvîrşirea duhov- 
nicească sînt luminaţi în parte, adică primesc o lumină numai 
în minte, atunci ei oglindesc slava Domnului în chip 

104. A se observa cum sfîntul Simeon aseamănă cu un ocean chiar numai slava lui 
Dumnezeu ; de fiinţa lui Dumnezeu nici nu îndrăzneşte să vorbească. 

105. Contemplarea luminii dumnezeieşti nu e despărţită, pentru sfîntul Simeon, de 
împărtăşirea de ea, potrivit învăţăturii lui despre simţurile sufleteşti prin care omul 
duhovnicesc intră în contact cu realitatea dumnezeiască, aşa cum intră orice om prin simţurile 
trupului în contact cu lumea materială. 

106. De la capitolul 11 pînă la capitolul 19 inclusiv e redată ideea sfîntului Grigorie de 
Nissa : «Aceasta este a vedea cu adevărat pe Dumnezeu : a nu afla niciodată o saturare a dorinţei 
...căci nu se va socoti vreodată că se poate îmbrăţişa firea nevăzută» (Despre viaţa Iui Moise, în 
P.G. 44, col. 404). Dar sfîntul Simeon pune în relief şi ideea scumpă lui, că cel ajuns în oceanul 
dumnezeiesc nu mai vede nimic în afară de el, dar în el vede toate. Proprie lui este şi imaginea 
oceanului şi a apelor. 

107. Deci nu-şi pierde conştiinţa identităţii sale. 



înţelegător şi sînt introduşi în cunoştinţa înţelegerii şi în taina 

descoperirii, fiind ridicaţi de la contemplarea celor ce sînt la 
Cel ce e mai presus de cele ce sînt (de făpturi). 

16. Cei ce se apropie de desăvîrşire şi nu o văd încă decît 
în parte sînt înspăimîntaţi înţelegînd nesfîrşirea şi 
necuprinderea celor ce le văd. Căci, pe măsură ce pătrund în 
lumina cunoştinţei, primesc cunoştinţa neştiinţei lor. Dar cînd 
realitatea spirituală le apare încă în chip neclar şi li se arată ca 
într-o oglindă şi e luminată numai în parte, ea va binevoi să se 
facă văzută şi mai mult şi să se unească prin împărtăşire cu 
subiectul iluminat, luîndu-1 întreg în sine, cînd acest subiect va 
fi scufundat întreg în adîncul Duhului ca în sînul unui abis de 
ne-sfîrşite ape luminoase ; atunci el urcă în chip negrăit la 
desăvîrşita neştiinţă, ca unul ce a ajuns mai presus de toată 
cunoştinţa 108 . 

17. Cînd mintea e, simplă, sau goală de orice înţeles şi 
intră întreagă în lumina dumnezeiască, simplă 109 , fiind 
acoperită de ea, nu mai are să afle altceva în afară de lumina în 
care este, ca să fie mişcată spre înţelegerea acelui altceva, ci 
rămîne în abisul luminii dumnezeieşti, nemaiîngăduindu-i-se 
să privească nicidecum în afară "°. Aceasta este ceea ce s-a spus 
: «Dumnezeu este lumină» (1 Ioan I, 5) şi lumina supremă şi 
odihna de orice vedere pentru cei ce au ajuns în ea. 

18. Mintea pururea în mişcare devine nemişcată şi cu 
totul fără gînduri cînd e acoperită întreagă de întunericul 

108. Ştiinţa şi cunoştinţa implică posesia parţială a realităţii, sau transformarea ei la 
starea de obiect, ceea ce înseamnă delimitarea ei. 

109. E simplitatea de ocean a dumnezeirii, în care se cuprind rădăcinile transcendente 
ale tuturor într-un chip nediferenţiat, iar ea însăşi ca izvor al lor, e infinit mai mult decît toate. 

110. Se redă aci o idee a sfîntului Maxim Mărturisitorul care zice: «In nemărginire se 
odihneşte toată mişcarea celor ce se mişcă în mod natural, pentru faptul că nu există în ea nici o 
distanţă sau interval, ne-avînd deci unde, cum şi spre ce să se mişte, întrucît are pe Dumnezeu, 
Care hotărniceşte chiar şi nemărginirea, Care hotărniceşte toată mişcarea, ca sfîrşit în calitate de 
cauză» (Ambigua, în P.G., 91, 1217). Dar sfîntul Simeon foloseşte copios imaginea luminii şi dă 
acestei ia*|ginSllnl!atrSdrneemti(BrrtiiJică întunericul dumnezeiesc al lui Dionisie Areopagitul cu 
lumina dumnezeiască. De altfel însuşi Dionisie înţelegea prin întunericul de pe Sinai 
«preamulta lumină». Ajunsă aci mintea rămîne cu o mişcare receptivă, nu creatoare, cu o mişcare 
stabilă în acelaşi sens, nu cu o mişcare ce trece de la un lucru la altul. 

112. Precum se conciliază întunericul cu preamulta lumină, aşa se conciliază mintea 
golită de gînduri cu starea ei de contemplare şi de gustare a bunătăţilor dumnezeieşti. Căci în 
oceanul dumnezeiesc cel simplu sînt toate. 

113. Şi unde e viaţa veşnică, e şi viaţa sufletului omenesc. 

114. Identificarea stabilităţii cu mişcarea sufletului ajuns în Dumnezeu o făcuse şi 
sfîntul Grigorie de Nissa (Despre viaţa lui Moise, P.G. 44, 405-C) şi sfîntul Maxim 
Mărturisitorul (Ambigua, P.G. 91, 1221). 

115. Mintea devine prin lumina dumnezeiască altfel decît e prin natura ei, de aceea îşi 
devine ei însăşi un mister neînţeles. 

dumnezeiesc şi de lumina dumnezeiască lu . Dar e în stare de 
contemplaţie şi de simţire şi de gustare a bunătăţilor în care se 
află " 2 . Căci adîncul Sfîntului Duh nu e ca adîncul apelor mării, 
ci e adîncul apei vii a vieţii veşnice (Ioan IV, 10) U3 . Toate cele 
în care mintea ajunge, după ce străbate cele văzute şi cugetate, 
sînt de neînţeles, de netîlcuit şi de necuprins. Ea se mişcă şi se 
întoarce numai în ele în chip nemişcat 114 , vieţuind în viaţa mai 
presus de viaţă, fiind lumină în lumină şi nu lumină de sine. 
Căci nu se priveşte atunci pe sine, ci pe Cel mai presus de sine 
şi slava de acolo făcînd-o străină de cunoaşterea sa, se are pe 
sine însăşi întreagă neştiută 11S . 

19. Cel ce a ajuns la măsurile desăvîrşirii, este mort fără a 
fi mort, vieţuind în Dumnezeu în Care se află şi nevietuind 
luişi (Rom. XIV, 7). E orb ca cel ce nu vede din fire. El a ajuns 
însă mai presus de orice vedere naturală, ca unul ce a primit 
ochi noi şi neasemănat mai buni şi mai presus de cei ai firii. El 
e nelucrător şi nemişcat, ca unul ce a împlinit toată lucrarea sa. 
E fără gînduri, ca unul ce s-a ridicat la unirea mai presus de 
înţelegere şi se odihneşte acolo unde nu mai e vreo lucrare a 
minţii, sau vreo mişcare de aducere aminte, spre vreun gînd 
sau spre vreun înţeles. Căci neputînd înţelege sau cunoaşte 
cele neînţelese şi cu neputinţă de cuprins, se odihneşte, aşa 
zicînd, în ele. Iar odihna aceea e nemişcarea ne-simţirii fericite, 
care e totodată desfătarea în simţirea neîndoielnică şi fără stră- 
duinţă a bunătăţilor negrăite 116 . 

20. Cel ce nu s-a învrednicit să ajungă la o astfel de 
măsură a desăvîrşirii şi în posesiunea unor astfel de bunuri să 
se învinovăţească numai pe sine şi să nu spună, pentru a se 
dezvinovăţi, că lucrul acesta este cu neputinţă, sau că 
desăvîrşirea se dobîndeşte, dar în chip neştiut. Ci să cunoască, 
încredinţat de dumnezeieştile Scripturi, că lucrul e cu putinţă 
şi adevărat, înfăptuin-du-se prin lucrare şi împlinindu-se în 
chip conştient. Căci fiecare se lipseşte pe sine de aceste 
bunătăţi pe măsura neîmplinirii şi nelucrării poruncilor 117 '. 

21. Mulţi citesc Sfintele Scripturi, iar unii, citin-du-le, le şi 

116. E bucuria de darurile primite fără osteneală, fără efort, dar care le întrec pe toate 
cele dobîndite prin efort. 

117. Extras din sfîrşitul Cuv. X etic; Traites theoh.., tom. II, p. 336. E o învăţătură 
scumpă sfîntului Simeon că bunurile dumnezeieşti se posedă în chip conştient. De fapt dacă nu 
avem conştiinţa lor, nici nu le avem. 

118. E vorba de auzirea cu sufletul, adică cu un simţ al sufletului. 

aud 118 . Dar puţini dintre cei ce le citesc pot cunoaşte drept 
puterea şi înţelesul celor citite. Aceştia declară uneori că cele 
spuse de Sfintele Scripturi sînt cu neputinţă, alteori le socotesc 
cu totul de necrezut, sau le iau ca alegorii în sens rău. Pe cele 
spuse pentru timpul de faţă le socotesc ca avînd să se 
împlinească în viitor, iar pe cele spuse despre cele viitoare, le 
iau ca deja în-tîmplate şi ca întîmplîndu-se în fiecare zi. Şi 
astfel nu e o judecată dreaptă în ei, nici o pătrundere adevărată 
a lucrurilor dumnezeieşti şi omeneşti. 

22. Dumnezeu a făcut de la început două lumi : una 
văzută şi alta nevăzută. Dar e un singur împărat al lucrurilor 
văzute care poartă în el trăsăturile celor două lumi, în latura 
cea văzută şi cugetată " 9 . Potrivit cu aceste două lumi, 
strălucesc doi sori, cel văzut cu simţurile şi cel cugetat. Şi ceea 
ce e soarele acesta în cele văzute şi supuse simţurilor, aceea 
este Dumnezeu în cele nevăzute şi neînţelese cu mintea. Căci 
El este şi se numeşte Soarele dreptăţii (Maleahi IV, 2 ; III, 20). 
Iată deci doi sori, unul cunoscut cu simţurile şi unul cugetat cu 
mintea, precum sînt şi două lumi, aşa cum s-a spus. Şi dintre 
cele două lumi, una, adică lumea supusă simţurilor cu toate 
cele din ea, este luminată de soarele acesta cunoscut cu 
simţurile şi văzut, iar cealaltă lume, adică cea cunoscută cu 
mintea şi cele din ea, primeşte lumina şi strălucirea de la 
Soarele cugetat al dreptăţii. Deci cele supuse simţurilor şi cele 
cunoscute cu mintea sînt luminate în chip despărţit : cele dintîi 
de soarele cunoscut cu simţurile, iar cele din urmă de Soarele 
cunoscut cu mintea. Cele din urmă nu au nici o unire sau 
cunoştinţă sau comuniune cu cele supuse simţurilor. 

23. Singur omul din toate cele văzute şi cugetate a fost 
zidit de Dumnezeu ca o fiinţă îndoită, avînd trup alcătuit din 
patru elemente : din simţire şi suflare, prin care participă la 
aceste elemente şi trăieşte în ele, şi din suflet înţelegător şi 
nematerial şi necorporal, unit în chip negrăit şi neînţeles cu 
acestea şi amestecat cu ele în chip neamestecat şi neconfundat 
120 . Iar acestea sînt omul cel unul, animal muritor şi nemuritor, 
văzut şi nevăzut, sensibil şi inteligibil, văzător al zidirii văzute, 

119. Acesta e omul. 

120. Sfîntul Simeon nu putea să nu sufere influenţa timpului său, în multe privinţe 
care nu ţin propriu-zis de credinţa creştină. Făcînd abstracţie de ideea celor patru elemente 
componente ale lumii materiale, idee proprie timpului său, el se mai resimte şi de înţelegerea 
simplistă a acelui timp în privinţa unirii dintre trup şi suflet. Astăzi ne dăm seama de taina cu 
mult mai complexă a acestei uniri. De altfel însuşi sfîntul Simeon dă dovadă că e conştient de 
dificultatea problemei cînd adaugă pe de o parte simţirea şi suflarea la cele patru componente 
ale trupului, iar pe de alta declară că prin ele se uneşte sufletul cu trupul. Sensibilitatea şi 
suflarea sînt marea taină a existenţei umane. Aparţin ele materiei ? Aparţin sufletului ? E greu 
de a le atribui unuia sau altuia în mod separat. In sensibilitate se întîlnesc sufletul şi trupul. 



cunoscător al celei cugetate. Precum cei doi sori îşi împlinesc în 
chip despărţit lucrările în cele două lumi, aşa şi în omul cel 
unul : unul luminează trupul, Celălalt sufletul şi fiecare soare 
comunică lumina sa, prin participare, părţii luminate de el, 
după puterea de primire a ei, fie în chip mai bogat, fie în chip 
mai sărac 121 . 

24. Soarele supus simţurilor e văzut, dar nu vede. 
Soarele cunoscut cu mintea e şi văzut de cei vrednici, dar şi 
vede pe toţi şi mai ales pe cei ce-L văd pe El. Cel cunoscut cu 
simţurile nu vorbeşte, nici nu dă cuiva putere să vorbească. Cel 
cunoscut cu mintea vorbeşte prietenilor Lui şi dăruieşte 
tuturor puterea să vorbească 122 . Cel supus simţurilor, 

121. Fără îndoială, deşi fiecare soare luminează în mod direct partea omului 
corespunzătoare lui, totuşi lumina Soarelui spiritual se reflectă din suflet şi asupra trupului, iar 
lumina soarelui văzut produce bucurie şi sufletului. Căci omul, deşi e din două părţi, e totuşi 
unul. în om se realizează unirea între cele două lumi. Aceasta o va spune sfîntul Simeon în 
capetele următoare. 

122. Soarele spiritual dă putere sufletelor să vorbească, întrucît vorbindu-le el însuşi le 
mişcă la răspuns. El e Subiectul suprem, care se adresează subiectelor făcute după chipul Lui. El 
e Cuvîntul cuvîntător, de unde pornesc toate cuvintele de chemare şi din care-şi iau mişcarea de 
răspuns toate cuvintele de răspuns ale subiectelor create. Această convorbire leagă subiectele 
create de Dumnezeu şi luminează toate creaturile în acelaşi timp. 

strălucind în grădina supusă simţurilor, usucă numai 
umezeala pămîntului cu căldura razelor lui, dar nu şi îngraşă 
plantele şi seminţele. Cel cunoscut cu mintea, arătîndu-se în 
suflet, împlineşte lucrurile următoare : usucă umezeala 
patimilor şi curăţă murdăria produsă de ele şi dă grăsime 
pămîntului sufletului, din care se hrănesc plantele virtuţilor 
îmbibate de rouă. 

25. Soarele supus simţurilor răsare şi luminează lumea 
cunoscută cu simţurile şi toate cele din ea, pe oameni, fiarele, 
animalele şi orice altceva, peste care-şi întinde în chip egal 
lumina sa. Apoi apune şi lasă în întuneric locul pe care 1-a 
luminat. Cel cunoscut cu mintea străluceşte pururea şi a 
strălucit, încăpînd întreg în toate în chip neîncăput. Dar e 
deosebit de cele create de El şi e întreg despărţit în chip 
nedistanţat de acestea, fiind întreg în toate şi nicăieri ; întreg în 
creaturile văzute întregi şi întreg în afară de ele ; întreg în cele 
văzute şi întreg în cele nevăzute ; e prezent întreg pretutindeni 
şi nu e întreg nicăieri şi nicidecum 123 . 



Ale aceluiaşi, una sută capete de Dumnezeu 
cuvîntătoare şi făptuitoare (teologice şi practice) 

1. Hristos este începutul (1 Cor. XV, 13), mijlocul şi 
sfîrşitul m . Căci e în toate : în cele dintîi (Col. I, 18) şi în cele 
mijlocii şi în cele din urmă ca în cele dintîi. Pentru că nu este în 
El vreo deosebire oarecare între acestea, precum nu este nici 
barbar, nici scit, nici elin, nici iudeu, ci toate şi în toate este 
Hristos (Col. III, 11). 

123. Aceste trei ultime capete au intrat în prefaţa «Stoglavei», colecţie de hotărîri ale 
Sinodului din 1551 de Ia Moscova. A se vedea la E. Duchesne, te Stoglav et Ies cents chapitres, 
Paris, 1920, p. 4 — 5. După J. Darrouzes, ChapHres theologiques etc, p. 79. 

124. Sfîntul Maxim spune: «Dumnezeu este începutul, mijlocul şi sfîrşitul celor ce 
sînt» (Cap. gnostice I, 5), dar şi ca : «Dumnezeu nu este pentru Sine, pe cît e cu putinţă să ştim 
noi, nici început, nici mijloc, nici sfîrşit» (II, 2). Hristos însă s-a făcut prin întrupare începutul, 
mijlocul şi sfîrşitul vieţii noastre celei noi. 

125. Sfînta Treime, ca diversitate de Persoane în unitatea fiinţei, se face principiu de 
menţinere a unităţii tuturor în diversitate. 

2. Sfînta Treime, străbătînd prin toate de la cele dinţii şi 
pînă la cele din urmă, ca de la capul unui trup pînă la picioare, 
le strînge pe toate, le lipeşte, le uneşte şi le leagă de sine şi, 
unindu-le astfel, le face tari şi de nedesfăcut 125 . Ea se face 
cunoscută în fiecare dintre ele, Una şi Aceeaşi, Care este 
Dumnezeu, în Care şi cei din urmă sînt cei dintîi şi cei dintîi 
sînt cei din urmă (Matei XX, 16) 128 . 

3. Pe toţi credincioşii, noi credincioşii trebuie să-i vedem 
ca pe unul şi în fiecare din ei trebuie să vedem pe Hristos şi să 
avem atîta dragoste faţă de el, încît să fim gata să ne punem 
sufletul propriu pentru el 127 . Nu trebuie să numim sau să 
socotim pe vreunul rău, ci pe toţi să-i vedem, cum am spus, ca 
buni. Chiar dacă ai vedea pe vreunul tulburat de patimi, să nu 
urăşti pe fratele, ci patimile care îl războiesc. Iar dacă îl vezi 
tiranizat de pofte şi de gînduri greşite, să ai şi mai multă milă 
de el, ca nu cumva să fii şi tu ispitit (Col. VI, 1), ca unul ce te 
afli supus schimbărilor materiei nestatornice 128 . 

4. Precum cetele înţelegătoare ale puterilor de sus sînt 
luminate de Dumnezeu după treptele lor, de la cea dintîi la a 
doua şi de la aceasta la alta şi aşa mai departe, revărsarea 
luminii dumnezeieşti trecînd la toate, aşa şi sfinţii, fiind 
luminaţi de dumnezeieştii îngeri şi legaţi şi uniţi prin legătura 
Duhului, se fac de aceeaşi cinste cu îngerii şi se întrec cu ei 129 . 
Căci ei vin din neam în neam (Isaia IX, 27), prin sfinţii ce i-au 
precedat, lipindu-se de aceia prin lucrarea poruncilor lui 
Dumnezeu, prin care sînt luminaţi asemenea acelora, primind 
harul lui Dumnezeu prin participare. Astfel alcătuiesc ca un fel 
de lanţ de aur, fiecare din ei fiind ca un inel ce se leagă de 
celălalt prin credinţă, prin fapte şi prin iubire, încît alcătuiesc 
în Dumnezeu cel Unul un şir ce nu se poate rupe uşor 13 °. 

126. Acelaşi Dumnezeu, fiind şi în cele din urmă, le face şi pe acestea ca pe cele dintîi. 
Din faptul că Dumnezeu sau Hristos e şi în cele din urmă, sfîntul Simeon scoate concluzia că în 
fond şi cele din urmă sînt cele dintîi şi invers. 

127. Sobornicitatea Bisericii îşi are temeiul în faptul că în fiecare credincios este 
Acelaşi Hristos, deci în fiecare credincios sînt toţi credincioşii. 

128. Corespunde cu cap. 62 din Filocalia greacă. 

129. Faptul că lumina dumnezeiască trece prin îngeri la sfinţi, nu-i lasă pe sfinţi mai 
prejos de îngeri. Căci lumina dumnezeiască trecînd de la îngeri la sfinţi nu se împuţinează, ci li 
se împărtăşeşte acestora întreagă. Trecerea aceasta nu face decît să înfăptuiască legătura între în- 
geri şi sfinţi. 

5. Dacă cineva e fals prin făţărnicie, sau pătat prin fapte, 
sau rănit uşor prin vreo patimă, sau are vreo mică lipsă din 
negrijă, nu se numără cu cei întregi, ci se leapădă ca nefolositor 
şi lipsit de tărie. Aceasta, pentru ca nu cumva în vremea 
întinderii să facă legătura lanţului să se rupă şi să introducă o 
distantă între cei nedistantati şi o întristare în amîndouă 
părţile, cei dinainte suferind pentru cei de după ei, iar aceştia, 
pentru despărţirea de cei dinainte 1S1 . 

6. Cel ce nu năzuieşte cu iubire şi cu dorinţă puternică să 
se unească prin smerita cugetare cu cel din urmă dintre sfinţi, 
ci păstrează o mică neîncredere în el, nu se va uni niciodată 
deloc nici cu el, nici cu sfinţii dintîi care au precedat, chiar dacă 
ar socoti că are toată credinţa şi toată iubirea fată de 
Dumnezeu şi fată de toţi sfinţii 132 . 

7. Plînsului după Dumnezeu îi premerge smerenia şi îi 
urmează o bucurie şi o veselie negrăită. Iar din smerenie după 
Dumnezeu răsare nădejdea mîntuirii. Căci cu cît se socoteşte 
cineva pe sine din suflet mai păcătos decît toţi oamenii, cu atît 
creşte, împreună cu smerenia şi nădejdea care înfloreşte în 
inima lui, încredinţîndu-1 că prin ea se va mîntui. 

8. Cu cît coboară cineva mai mult în adîncul smereniei şi 
se recunoaşte ca nevrednic de mîntuire, cu atîta se întristează 
mai mult şi varsă şiroaie de lacrimi. Iar pe măsura acestora, 

130. Trecerea luminii de la îngeri la sfinţi e ca trecerea pildei şi puterii de sfinţenie de 
la sfinţii dinainte la cei de după ei. Aceasta e o tradiţie vie, care asigură unitatea între generaţii. 
Acelaşi Hristos e în cei dintîi şi în cei din urmă, făcîndu-i pe cei dintîi ca pe cei din urmă şi pe 
cei din urmă ca pe cei dintîi. Sfîntul Simeon dă revărsării luminii de la îngeri la sfinţi şi de la 
sfinţii dinainte la cei de după ei un sens de tradiţie. 

131. Corespunde cu cap. 62 din Filocalia greacă. Patimile rup lanţul tradiţiei vii a 
sfinţilor, care constituie un fel de coloană vertebrală a Tradiţiei vii a Bisericii. 

132. Cine rupe legătura cu sfîntul cu care e în legătură nemijlocită rupe prin aceasta 
legătura cu toţi sfinţii de mai înainte. Prin el se va introduce o întrerupere în lanţul tradiţiei, cu 
grele urmări pentru Hristos. Pentru menţinerea tradiţiei se cere smerenie şi iubire faţă de 
înaintaşi, precum ruperea tradiţiei e pricinuită de mîndrie şi de lipsa de iubire. 



ţîşneşte în inima lui bucuria, iar împreună cu ea izvorăşte şi 

creşte nădejdea, care face încredinţarea despre mîntuire mai 
puternică 133 . 

9. Fiecare trebuie să se cerceteze pe sine şi să se cunoască, 
pentru a nu se încrede nici numai în nădejdea singură fără 
plînsul şi smerenia duhovnicească, nici în smerita cugetare şi 
în lacrimi, fără nădejdea şi bucuria ce urmează acelora 13 \ 

10. Există o părută smerenie din lene, din neglijenţă şi 
dintr-o lipsă de nădejde a conştiinţei, pe care cei ce o au o 
socotesc pricinuitoare de mîntuire. Dar nu este, căci nu are 
plînsul pricinuitor de bucurie, însoţit cu ea. 

11. Există un plîns fără smerenie duhovnicească şi acesta 
e socotit de cei ce plîng astfel ca un plîns cură-ţitor de păcate. 
Dar închipuindu-şi aceasta, se amăgesc în zadar. Căci sînt 
lipsiţi de dulceaţa Duhului, ivită în chip tainic în cămara 
înţelegătoare a sufletului (Ps. XXXIII, 9). De aceea unii ca 
aceştia se şi aprind repede de pofta faţă de lume şi nu pot să 
dispreţuiască în chip desăvîrşit lumea şi cele din lume. Iar cel 
ce nu poate dispreţui acestea în chip desăvîrşit şi n-a dobîndit 
o des-lipire din suflet faţă de ele nu poate dobîndi nici nădej- 
dea sigură şi neîndoielnică a mîntuirii sale. E purtat de 
îndoială, neîncetat, ici şi colo, nepunînd temelia de piatră (Luca 
VI, 48). 

12. Plînsul este îndoit în lucrările lui. Unul este ca apa, 
care stinge prin lacrimi văpaia patimilor şi cură-ţeşte sufletul 

133. Viaţa duhovnicească e împletită din contraste, ca şi viaţa în păcat. Plăcerea 
păcatului e însoţită de chinul părerii de rău. întristarea pentru păcat care merge pînă la plîns, 
naşte bucuria, căci ea pune începutul vieţii celei noi. 

134. Cu acest capitol începe un şir de capete de aplicare pilduitoare a unui 
discernămînt subtil al unor stări sufleteşti, care pot avea diferite conţinuturi, cu toată aparenţa 
de identitate. 

de întinăciunea pricinuită de ele ; altul ca focul, care face viu, 
prin prezenţa Sfîntului Duh şi reaprinde şi încălzeşte şi face 
înfocată inima şi o înflăcărează de dragostea şi de dorul lui 
Dumnezeu. 



135. începătorii trebuie să pună deosebită rîvnă în dezlipirea lăuntrică de grijile 
lumeşti. După ce au progresat, au dobîndit această dezlipire, chiar dacă sînt între lucruri. 

13. Observă şi cunoaşte lucrările ce se ivesc în tine din 
smerenie şi din plîns şi cercetează folosul ce ţi se adaugă din 
ele la vreme potrivită. Pentru cei începători aceasta înseamnă 
lepădarea a toată grija pămîntească, dezlipirea şi renunţarea la 
părinţi şi la prieteni, părăsirea grijii şi dispreţuirea tuturor 
lucrurilor şi bunurilor, nu numai pînă la un ac, ci şi pînă la 
trupul însuşi. 

14. Precum cel ce pune pămînt pe o flacără ce arde în 
cuptor o stinge pe aceasta, la fel grijile vieţii şi împătimirea de 
cel mai neînsemnat şi mai mic lucru sting căldura aprinsă la 
început în suflet 135 . 

15. Cel ce s-a lepădat cu bucurie şi într-o deplină simţire 
a inimii de lucrurile din afară şi de oameni şi de toate cele ale 
vieţii şi a uitat de ele a sărit peste împă-timire ca peste un zid şi 
e ca un străin faţă de lume şi faţă de toate cele din ea. El îşi 
adună mintea sa şi-şi concentrează gîndul şi cugetarea numai 
la pomenirea morţii. De aceea se gîndeşte la judecată şi la 
răsplată şi e cu totul stăpînit de acestea, pătruns de o frică ne- 
grăită din pricina acestor gînduri şi a cugetării la ele. 

16. Cel ce poartă în sînul său frica de judecată e ca un 
osîndit legat în lanţuri pe scena acestei vieţi. De aceea, arată ca 
unul ce e tîrît de frică ca de un călău, şi dus pe drumul spre 
moarte, negîndind la altceva decît la chinul său şi la durerea pe 
care va avea să o sufere din pedeapsa veşnică. Purtînd în inimă 
acest gînd, frica ce e întreţinută de el nu-1 lasă să se îngrijească 
de nici un lucru din cele omeneşti. Aflîndu-se astfel neîncetat 
ca un pironit pe lemn, şi stăpînit fiind de dureri puternice, nu- 
şi poate îndrepta ochii spre faţa cuiva şi nu face nici un caz de 
cinstea sau de necinstea de la oameni. Căci socotindu-se 
vrednic de toată necinstirea şi dispreţuirea, nu-1 interesează 
batjocurile ce vin asupra lui. 

17. Cel ce poartă în sine frica morţii are silă de toată 
mîncarea, băutura şi podoaba hainelor. El nu mă-nîncă pîinea 
şi nu bea apa cu plăcere, ci împlineşte trebuinţa trupului atîta 
numai cît ajunge pentru a trăi 136 . Acela va lepăda toată voia sa 
şi se va face rob tuturor, nedeosebind între cele poruncite 137 . 

18. Cel ce s-a dat pe sine, de frica chinurilor, rob 
părinţilor după Dumnezeu, nu va alege poruncile care 
uşurează durerea inimii lui, nici pe cele care dezleagă legătura 
fricii lui. Nu va asculta nici de cei ce-1 îndeamnă spre acestea 
cu prietenie, sau cu linguşire, sau cu poruncă, ci va alege mai 
degrabă pe cele ce-i sporesc frica şi va vrea pe cele ce-i strîng 
legătura şi va iubi pe cele ce-i dau putere călăului (fricii). El va 
stărui în acestea, neaşteptînd să ia dintr-odată slobozire din ele 
138 . Dar nădejdea izbăvirii face osteneala mai uşoară, ceea ce 
este mai folositor celui ce se căieşte fierbinte 139 . 

19. Tuturor celor ce încep să vieţuiască după Dumnezeu, 
le este folositoare frica chinurilor şi durerea ce se naşte din ea. 
Iar cel ce-şi închipuie că poate pune început fără durere şi fără 
lanţuri şi fără călău (frică), nu numai că-şi aşază temelia 
faptelor sale pe nisip, ci îşi închipuie chiar că-şi poate face casa 
în aer, fără temelie, ceea ce este întru totul cu neputinţă. Căci 

136. Aceasta e metoda de a satisface cerinţele strict necesare ale vieţii, fără a aluneca 
spre păcat. Aşa a făcut Hristos. 

137. Corespunde cap. 64 din Filocalia greacă. Acela va evita însă săvîrşirea păcatului, 
chiar dacă i se porunceşte. 

138. El nu se va lăsa convins de argumentele celor ce voiesc să-i uşureze frica de 
chinurile veşnice şi durerea pentru ele. Dacă filozoful german Heidegger socoteşte că existenţa 
fiinţei omeneşti e frămîntată permanent de grijă, în spiritualitatea creştină existenţa este 
stăpînită de frica de chinurile veşnice. 

139. Corespunde cap. 65 din Filocalia greacă. 

durerea aceasta naşte toată bucuria şi lanţul acesta rupe toate 
lanţurile păcatelor şi ale poftelor şi călăul acesta nu pricinuieşte 
moarte, ci viaţă veşnică 14 °. 

20. Cel ce nu va vrea să scape şi să fugă de durerea 
născută din frica de chinurile veşnice, ci se va lipi cu toată 
hotărîrea inimii de ea şi-şi va strînge şi mai mult legăturile ei, 
pe măsura acestei hotărîri va înainta mai repede şi se va 
înfăţişa înaintea feţei împăratului împăraţilor. Iar întîmplîndu- 
se aceasta, îndată ce va privi ca printr-o ceaţă spre slava 
Aceluia, i se vor dezlega lanţurile, iar călăul lui, sau frica, va 
fugi departe de la el, şi durerea din inima lui se va întoarce în 
bucurie şi se va face izvor care izvorăşte la vedere neîncetat şi- 
roaie de lacrimi, iar în minte, linişte, blîndeţe şi dulceaţă de 
negrăit. Ba îi va da şi bărbăţie şi-1 va face să alerge slobod şi 
neîmpiedicat spre toată ascultarea poruncilor lui Dumnezeu 
(Ps. CXVIII, 32). Acestea sînt cu neputinţă celor începători, dar 
le sînt proprii celor ce au ajuns, prin înaintare, spre mijloc. Iar 
celor desăvîrşiţi, izvorul acesta li se face lumină, inima 
schimbîndu-li-se şi prefăcîndu-li-se fără de veste 141 . 

21. Cel ce are în lăuntrul lui lumina Duhului Sfînt, cade 
cu faţa la pămînt neputînd să o privească şi strigă cu spaimă şi 
cu frică multă, ca unul ce a văzut şi a pătimit un lucru mai 
presus de fire, de cuvînt şi de înţelegere. El este asemenea unui 
om căruia i s-au aprins de undeva mădularele de un foc, în 
care arzînd şi neputînd răbda căldura văpăii (Ieremia XX, 9), se 
poartă ca unul ce a ieşit din sine 142 . Neizbutind nicidecum să 
devină iarăşi al său şi copleşit neîncetat de lacrimi şi răcorit de 

140. Corespunde cap. 66 din Fiîocalia greacă. Se accentuează aci un mare paradox : 
durerea naşte bucurie; călăul fricii duce la viaţă. Pentru că acestea sensibilizează şi întăresc 
spiritul, nu-1 lasă în somnolenţă şi în lipsa de tărie. In aceasta stă faptul că prin cruce se ajunge 
la viaţă. 

141. Corespunde cap. 67 din Fiîocalia greacă. Izvorul lacrimilor se face izvor de 
lumină. Se vede prin lacrimile acestora lumina din ei. Cel ce nu poate plînge pentru păcat 
rămîne încruntat şi întunecat. 

ele, el aprinde focul dorului şi mâi tare. Ca urmare, varsă şi 
mai multe lacrimi şi, spălîndu-se în mulţimea lor, fulgeră de tot 
mai mare strălucire 143 . Iar cînd s-a aprins în întregime şi s-a 
făcut ca o lumină 144 , se împlineşte ceea ce s-a spus : 
«Dumnezeu unit cu dumnezeii şi cunoscut de ei», şi anume atît 

de mult cît s-a unit cu cei cu care s A a unit şi s-a descoperit celor 
ce-L cunosc 145 . 

22. Pe cît voieşte Dumnezeu să se facă cunoscut de noi, 
pe atîta se şi descoperă, Şi pe cît se descoperă, pe atîta e văzut 
şi cunoscut de cei vrednici. Dar nu e cu putinţă să pătimească 
cineva şi să vadă aşa ceva, dacă nu s-a unit mai întîi cu 
Preasfîntul Duh, după ce a dobîndit prin dureri şi sudori o 
inimă smerită, curată, simplă şi zdrobită. 

23. înainte de plîns şi de lacrimi, nimeni să nu ne 
amăgească cu vorbe deşarte (Efeseni V, 6), nici să nu ne 
amăgim pe noi înşine. Căci încă nu este în noi pocăinţă, nici 
adevărată părere de rău, nici frică de Dumnezeu în inimile 
noastre, nici nu ne-am învinovăţit pe noi înşine, nici n-a ajuns 
sufletul nostru la simţirea judecăţii viitoare şi a chinurilor 
veşnice. Căci dacă ne-am fi învinovăţit pe noi înşine şi am fi 
dobîndit acestea şi am fi ajuns la ele, îndată am fi vărsat şi 
lacrimi. Iar fără de acestea, nici învîrtoşarea inimii noastre nu 
se va putea înmuia vreodată, nici sufletul nostru nu va dobîndi 
smerenie, nici nu vom izbuti să ne facem smeriţi. Iar cel ce nu 
s-a făcut astfel, nu se poate uni cu Duhul cel Sfînt " 6 . Şi cel ce 

142. Este extazul, în care omul a plecat de la sine, absorbit de lumina şi de focul 
Duhului Sfînt. Acesta face trupul transparent şi fierbinte pentru că şi sufletul e fierbinte. El e 
focul entuziasmului curat. 

143. Un alt paradox: din răcoarea lacrimilor se aprinde focul unui şi mai mare dor de 
Dumnezeu. Şi invers. 

144. Aceasta e o stare de deplină transparenţă spirituală prin Duhul Sfînt şi prin 
întărirea la culme a spiritului omenesc. 

145. Corespunde cap. 68 din Filocalia greacă. Sfîntul Simeon descrie aci o stare de 
extaz din cele trăite de el. 

nu s-a unit cu Duhul acesta prin curăţie, nu poate să ajungă la 
vederea şi cunoştinţa lui Dumnezeu şi nu e vrednic să se înveţe 
tainic virtuţile smereniei 147 . 

24. Cel ce voieşte să-1 înveţe meşteşugul vorbirii şi 
filozofia pe cel ce abia a învăţat să silabisească literele nu 
numai că nu-i va folosi întru nimic, ci îl va face mai degrabă să 
se descurajeze şi să se dezguste, din pricina neputinţei minţii 
lui de a cuprinde înţelesul celor spuse. Tot aşa cel ce spune 



146. Prin lacrimi, inima înmuind învîrtoşarea ei se deschide Duhului. 

147. Corespunde cap. 69 din Filocalia greacă. 

începătorilor despre cele ale desă-vîrşirii şi mai ales celor mai 
greoi, nu numai că nu-i va folosi cu nimic, ci îi va şi face să se 
întoarcă la cele din urmă. Căci privind la înălţimea virtuţii şi 
înţelegînd cît de departe este de culmea ei şi socotind că lui îi 
este cu neputinţă să urce spre vîrful ei, va dispreţui şi începu- 
turile făcute de el, ca nefolositoare, şi se va scufunda în 
deznădejde. 

25. Cînd cei ţinuţi şi stăpîniţi încă de patimi vor auzi că 
cel desăvîrşit după Dumnezeu se socoteşte pe sine mai lipsit de 
curăţie decît orice om şi decît orice animal şi orice fiară şi că 
atunci cînd e batjocorit se bucură, cînd e bîrfit bine cuvîntează, 
cînd e prigonit rabdă şi se roagă pentru duşmanii lui cu lacrimi 
şi întru durerea inimii, rugîndu-se lui Dumnezeu pentru ei, la 
început nu cred că sînt lucruri aşa de mari şi încearcă să se facă 
pe ei deopotrivă cu acela. Pe urmă, daţi pe faţă de Sfintele 
Scripturi şi copleşiţi de sfinţii care le-au dovedit acestea cu 
fapta, mărturisesc că nu pot să ajungă la ele. Iar cînd aud că 
fără împlinirea acestora este cu neputinţă să se mîntuiască, 
atunci, nevrînd să înceteze cu totul să facă răul şi să se 
pocăiască de păcatele lor, îi prinde deznădejdea. 

26. Cei mai mulţi cinstesc ca nepătimitori şi ca sfinţi, pe 
cei ce făţăresc virtutea şi altceva arată în pielea obrazului şi 
altceva sînt după omul din lăuntru, şi anume plini de toată 
nedreptatea, pizma, viclenia şi răul miros al plăcerilor. Ei 
socotesc aşa, pentru că nu au ochiul sufletului curăţit, nici nu 
sînt în stare să-i cunoască pe aceia din roadele lor. Iar pe cei ce 
petrec în evlavie şi virtute şi în nerăutatea inimii, care sînt 
sfinţi cu adevărat, îi socotesc, în chip greşit, ca pe oamenii de 
rînd, şi trec pe lîngă ei dispreţuindu-i şi îi ţin de nimic 148 . 

27. Unii ca aceştia cinstesc ca învăţător şi ca om 
duhovnicesc mai degrabă pe cel guraliv şi arătos. Iar pe cel 
tăcut şi cu grijă la cuvinte îl ţin de prost şi mut 149 . 

28. Cei trufaşi la cuget şi bolnavi de mîndria diavolului 
se întorc de la cel ce vorbeşte în Duhul Sfînt, socotindu-1 trufaş 

148. Corespunde cap. 70 din Fiîocalia greacă. 

149. Corespunde cap. 71 din Fiîocalia greacă. 

150. Cei mîndri socotesc mîndri pe oamenii duhovniceşti, pentru că aceştia nu primesc 
să se coboare la glume şi la fapte uşuratice. 

151. Corespunde cap. 72 din Fiîocalia greacă. 

152. Lipsa unei singure virtuţi ţine inima pătată şi o singură pată se simte în toate 
virtuţile, tulburîndu-le. 

la cuget şi mîndru. Căci cuvintele lui mai degrabă îi pleznesc 
decît îi străpung 15 °. Dar pe cel ce boscorodeşte din burtă şi din 
fiţuici şi îi minte cu privire la mîntuirea lor, îl laudă şi îl 
primesc. Astfel, nu este nimeni între unii ca aceştia care să 
poată deosebi şi vedea lucrul bine şi aşa cum este 151 . 

29. «Fericiţi, zice Dumnezeu, cei curaţi cu inima, că aceia 
vor vedea pe Dumnezeu» (Matei V, 8). Dar inima curată nu o 
poate înfăptui nici o virtute, nici două, nici zece, ci toate 
împreună fiind, aşa zicînd, ca una singură şi dusă pînă la 
capătul din urmă 15 \ Dar nici acestea nu pot face singure inima 
curată, fără venirea şi lucrarea Duhului. Căci precum fierarul 
îşi poate arăta meşteşugul prin uneltele sale, dar fără lucrarea 
focului nu poate isprăvi nimic, aşa şi omul toate le face şi se 
foloseşte de virtuţi ca de nişte unelte, dar fără venirea focului 
dumnezeiesc, ele rămîn fără rod şi fără folos, neizbutind să 
curăţească pata şi întinăciunea sufletului 153 . 

30. Acolo unde este smerenia adîncă, acolo sînt şi lacrimi 
îmbelşugate. Iar acolo unde sînt acestea, acolo e şi prezenţa 
Duhului cel închinat. Iar acolo unde e Acesta, acolo se iveşte 
toată curăţia şi sfinţenia în cel ce se află sub lucrarea Duhului şi 
acestuia i se face văzut Dumnezeu şi Dumnezeu priveşte la el. 
«Căci la cine voi privi, zice, decît la cel blînd şi liniştit şi 
temător de cuvintele Mele l» 154 . 

31. Omul poate lupta împotriva patimilor sale, dar nu le 
va putea dezrădăcina nicidecum. Şi a primit puterea de a nu 
face răul, dar nu şi puterea de a nu se gîndi la el 155 . Dar evlavia 
constă nu în a face numai binele, ci şi în a nu gîndi cele rele. 
Deci cel ce gîndeşte cele rele nu poate dobîndi inimă curată. Şi 
cum ar putea ? Căci e întinată de gîndul rău, ca o oglindă de 
noroi 156 . 

32. Eu am înţeles că inima curată constă nu numai în a 

153. Cap. 73 din Filocalia greacă. Singur Dumnezeu este cu adevărat curat în chip 
desăvîrşit şi poate curaţi inima omului cu focul iubirii aprins de El în inimă. 

154. Darrouzes, op. cit., p. 89, dă la notă: Isaia LXII, 2. Dar în acel loc nu se află aceste 
cuvinte. 

155. Mintea, mereu în mişcare, e mai greu de stăpînit decît mădularele trupului. 

156. Desigur, nu e vorba numai de un gînd teoretic la rău, ci de un oarecare gînd 
ispititor. Dar acest gînd, dată fiind puterea lui de influenţă, numai prin prezenţa lui Dumnezeu 
în om poate să nu mai dureze în om. 

nu fi tulburat cineva de vreo patimă, ci şi în a nu cugeta vreun 
rău sau ceva al vieţii, atunci cînd vrea, ci a avea în sine numai 
amintirea lui Dumnezeu printr-o iubire neînfrînată. Căci 
numai în lumina curată vede ochiul în chip curat, neaşezîndu- 
se în calea privirii nimic 157 . 

33. Nepătimirea spun că constă nu numai în a fi în afară 
de lucrarea patimilor, ci şi în înstrăinarea de amintirea lor. Şi 
nici numai în aceasta, ci şi în a ne goli mintea noastră de 
închipuirea lor, în aşa fel, ca atunci cînd voim, să ne ridicăm 
mai presus de ceruri, ajungînd în afară de toate cele văzute şi 
supuse simţurilor. Atunci e ca şi cînd simţurile noastre ar fi 
încuiate şi mintea noastră ar fi pătruns la cele mai presus de 
simţuri, ducînd prin puterea ei cu sine simţurile, ca un vultur 
aripile sale. 

34. Mintea fără simţuri nu-şi arată nicidecum lucrările 
sale şi nici simţurile pe ale lor fără minte 158 . 

35. Inimă curată este şi se zice aceea care nu află în sine 
nici o închipuire sau gînd lumesc, care e atît de dăruită lui 
Dumnezeu şi de unită cu El, că n-are nici o amintire, nici a 
lucrurilor supărătoare ale vieţii, nici a celor pricinuitoare de 
bucurie, ci petrece în contemplaţie ca în al treilea cer, şi e răpită 
în rai (2 Cor. XII, 2—4), şi vede arvuna bunătăţilor făgăduite 
sfinţilor şi se face martorul bunurilor veşnice, pe cît e cu 
putinţă firii omeneşti. Acesta e semnul adevărat al inimii 

157. De aci vedem că «lumina» de care vorbeşte atît de mult sfîntul Simeon constă în 
curăţia inimii şi a privirii. Curăţia aceasta o are omul numai cu ajutorul lui Dumnezeu, sau 
numai venindu-i de la EL Ea e acolo unde nu se intercalează nici un alt gînd între om şi 
Dumnezeu. Inima curată e acolo unde s-au dezrădăcinat chiar gîndurile rele din suflet. 

158. Prin această afirmare sfîntul Simeon risipeşte orice răstălmăcire a gîndirii sale, că 
ar admite o despărţire a minţii de simţuri în lucrarea ei. Spiritul transfigurează lucrarea 
simţurilor, nu se dispensează de ea. Dar nici lucrarea simţurilor nu poate fi cugetată fără spirit. 
Omul e unitate de suflet şi trup în actele, în gîndurile şi în sentimentele sale. Dar sfîntul 
Simeon spune şi mai mult: omul care nu mai are nici un gînd rău în sine îşi înalţă şi simţurile la 
«cer», adică vede şi prin ele lumina dumnezeiască, sau taine spirituale mai presus de lucrurile 
pămînteşti. Căci aceste taine se văd totuşi prin lume sau prin trup devenite transparente. 
Aceasta pentru că simţurile lui au devenit apte pentru aceste taine şi sînt copleşite de minte şi 
prin mintea lui de lucrarea Duhului Sfînt. Mintea şi simţurile au devenit în acest caz o unitate 
cunoscătoare pe un plan mai înalt. Omul cunoaşte ca o fiinţă totală realităţile superioare. 

curate şi dovada sigură prin care cunoaşte cineva şi măsurile 
curăţiei şi se vede pe sine însuşi ca într-o oglindă 159 . 

36. Precum cel ce se află în afara casei nu vede pe cei 
aflători înăuntrul ei, aşa nici cel răstignit lumii (Gal. VI, 14), sau 
mort ei, nu mai are vreo simţire a lucrurilor din lume. 

37. Precum trupul mort nu are nici o simţire, nici a 
trupurilor vii, nici a celor ce zac moarte împreună cu el, aşa 
nici cel ce a ajuns în afara lumii, în Duh, şi e împreună cu 
Dumnezeu, nu poate avea vreo simţire a lumii sau vreo 
împătimire de lucrurile ei, măcar că e supus A rebuinţelor 
trupului. 

38. Există o moarte înainte de moarte şi o înviere a sufletelor 
înainte de învierea trupurilor, prin lucrare, prin putere, prin 
experienţă şi prin adevăr. Cînd cugetul muritor a fost desfiinţat 
de mintea nemuritoare şi starea de moarte, alungată de viaţă, 
sufletul se vede pe sine în chip vădit ca înviat din morţi, 
precum se văd pe ei înşişi cei ce se scoală din somn. Şi 
recunoaşte pe Dumnezeu care 1-a înviat. Iar cunoscîndu-L pe 
El şi mulţumindu-I, se ridică mai presus de simţuri şi de toată 
lumea, plin de o plăcere negrăită, şi face să se odihnească în 
sine toată mişcarea cugetătoare 16 °. 

39. Unele stări sînt pricinuite de noi, altele ni se dau de 

159. Inima curată face transparent pe om sie însuşi. Pînă ce inima e pătată, omul nu se 
poate cunoaşte pe sine însuşi pentru că nu-şi este transparent nici sieşi, cum nu este nici altora. 
Se interpune între el şi sinea sa indefinită preocuparea de altceva inferior şi mărginit. Inima 
curată e profunzimea abisală a omului, redescoperită. Căci nu se mai interpune nici un gînd 
despre vreun obiect limitat între el şi această profunzime. Omul se cunoaşte acum ca ceea ce este 
el propriu-zis în indefinitul lui, care, întrucît e deosebit într-o anumită privinţă de indefinitul 
altor oameni, e totuşi definit într-un anumit fel. Dar profunzimea abisală credinciosul nu şi-o 
poate descoperi decît cînd ea se deschide în profunzimea infinită a lui Dumnezeu în care 
subzistă. 

160. Sufletul, detaşat de diferite gînduri limitate conforme obiectelor lor, se vede pe 
sine deosebit de gîndurile trecătoare, deci nemuritor. 

Aceasta e una cu trezirea la adevărata conştiinţă de sine. Dar aceasta se iveşte împreună cu 
conştiinţa de Dumnezeu. El se trezeşte la conştiinţa nemuririi sale, întrucît îşi cunoaşte 
persistenţa sa faţă de gîndurile trecătoare. Acest suflet se bucură de învierea sa înainte de 
învierea trupului, prin lucrare, prin putere, prin experienţă şi prin adevăr. Văzînd pe 
Dumnezeu, încetează lucrarea lui cugetătoare trecătoare, rămînînd cu lucrarea lui netrecătoare, 
căci Dumnezeu e mai presus de cugetarea care face efortul de a defini şi pune în legătură 
obiectele variate şi definite şi prin aceasta recurge la nişte categorii mai prejos de cugetarea 
minţii îndreptată neschimbat spre Dumnezeu cel infinit şi spre sinea sa indefinită. 

161. Aceasta nu înseamnă că nu pot conlucra unii cu alţii în lucrurile necesare vieţii 
pămînteşti. Mai mult chiar, de aci se vede că pentru sfîntul Simeon nepărtăşia celor curaţi cu 
lumea înseamnă numai nepri-mirea cuvintelor, gîndurilor şi faptelor rele din ea. Dar ei tocmai 
prin 

Dumnezeu. în măsura în care ne curăţim, prin osteneli şi 
sfinţite sudori, sîntem luminaţi prin lumina lacrimilor de 
pocăinţă. Şi în măsura în care ne luminăm, ne curăţim prin 
lacrimi. Lucrul din urmă (curăţirea prin lacrimi) îl aducem noi 
de la noi înşine ; cel dintîi (luminarea) ni se dă şi-1 primim de 
sus. 

40. Mulţi aducînd cele ale lor nu au primit cele ce vin de 
obicei de la Dumnezeu. Aceasta se vede din cele ce au făcut şi 
au păţit Cain şi Esau. Căci dacă cineva nu aduce ale sale într-o 
stare de suflet evlavioasă, cu credinţă fierbinte şi cu multă 
smerită cugetare, Dumnezeu nu va căuta la el şi nu va primi 
cele aduse. Iar dacă nu sînt împlinite acestea, nici El nu va da 
în schimb ale Sale celui ce a adus ale lui astfel. 

41. Lumea e moartă pentru sfinţi şi cei din ea la fel 
pentru ei. De aceea văzînd, nu văd faptele lor cele bune şi 
auzind, nu pot înţelege (Matei XIII, 13) cuvintele lor 
dumnezeieşti grăite în Duhul Sfînt. Dar nici cei duhovniceşti 
nu pot primi în ei faptele cele rele sau cuvintele pătimaşe ale 
oamenilor lumeşti sau răi, ci văzînd şi ei cele din lume, nu le 
văd şi auzind cele ale oamenilor lumeşti, rămîn cu simţirea ca 
şi cînd nu le-ar auzi. Şi astfel nu se înfăptuieşte nici o părtăşie a 
acestora cu aceia, sau a acelora cu aceştia 161 . 

42. Despărţirea între lumină şi întuneric e clară şi un 
amestec între ele este cu neputinţă. «Căci ce părtă-şie are 
lumina cu întunericul, zice, sau ce parte are credinciosul cu 
necredinciosul ?» (2 Cor. VI, 15). Tot aşa' e de mare depărtarea 
şi despărţirea între cei ce se află în Duhul Sfînt şi cei ce nu se 
află în El. Cei dintîi au petrecerea în cer (Filip. III, 20), căci au 
ajuns, încă de aici, din oameni, îngeri. Iar cei din urmă şed încă 
în întunericul moştenit şi în umbra morţii (Ps. CVI, 10 ş.u.), 
pironiţi de pămînt şi de lucrurile de pe pămînt. Cei dintîi sînt 
în lumina înţelegătoare şi neînserată ; ceilalţi sînt luminaţi 
numai de lumina supusă simţurilor; cei dintîi se văd pe ei 
înşişi şi văd şi pe cei apropiaţi; ceilalţi, yă-zîndu-se pe ei înşişi 
şi văzînd şi pe cei apropiaţi murind în fiecare zi, nu ştiu că sînt 
oameni şi că mor ca oamenii (Ps. LXXXI, 7) ; iar neştiind, nu 



aceasta pot lucra la curăţirea şi la ridicarea celor din lume. Deci poate exista, în vederea acestui 
scop, o legătură a lor cu ceilalţi oameni. Ba sfîntul Simeon o cere aceasta în alte locuri cu toată 
puterea. 

cred că va fi o judecată şi o înviere şi o răsplătire pentru cele 
săvîrşite de fiecare ,în viaţa de aici. 

43. Dacă Duhul Sfînt este în tine, fără îndoială vei 
cunoaşte, din lucrările Lui ce se săvîrşesc în tine, cele ce spune 
despre El apostolul. Căci zice : «Unde e Duhul Domnului, 
acolo este libertatea» (2 Cor. III, 17) ; ; şi : «Trupul e mort pentru 
păcat, iar Duhul viază pentru dreptate» (Rom. VIII, 10) ; şi : 
«Cei ce sînt ai lui Hristos viaţa şi-au răstignit împreună cu 
patimile şi cu poftele ei» (Gal. V, 29). Căci cîţi în Hristos s-au 
botezat, sînt în Duhul Sfînt (Ioan VII, 33), ca unii ce au îmbră- 
cat pe Hristos întreg (Gal. III, 27) şi s-au făcut fii ai luminii 
(Luca XVI, 8)) şi umblă în lumina neînserată (1 Ioan I, 7). Şi 
văzînd lumea, nu o văd şi auzind ale lumii, nu aud (Matei XIII, 
13). Căci precum s-a scris despre oamenii trupeşti că văzînd, 
nu văd şi auzind despre lucrurile dumnezeieşti, nu înţeleg, nici 
nu pot primi cele ale Duhului, căci nebunie sînt pentru ei 
acestea (1 Cor. II, 14), aşa să înţelegi şi despre cei ce au în ei pe 
Duhul Sfînt : trup au, dar nu sînt în trup. «Căci voi, zice, nu 
sînteţi în trup, ci în duh, dacă Duhul lui Dumnezeu locuieşte în 
voi» (Rom. VIII, 9). Ei sînt morţi lumii, şi lumea, lor. «Căci mie, 
zice, lumea s-a răstignit şi eu lumii» (Gal. VI, 14). 

44. Cel ce cunoaşte aceste semne şi stări minunate 
lucrîndu-se în sine este cu adevărat purtător de Dumnezeu şi 
de semne, avînd pe Dumnezeu, sau pe însuşi Duhul cel 
Preasfînt locuind în el, vorbind şi lucrînd în el cele spuse de Pa 
vel. Iar cel ce nu a cunoscut încă acestea în sine, să nu se 
amăgească, căci este încă trup şi sînge, adică acoperit de 
întunericul poftelor trupului 162 . Iar trupul şi sîngele nu vor 
moşteni împărăţia lui Dumnezeu, care este Duhul Sfînt (1 Cor. 
XV, 20). 

45. De la dumnezeiescul Botez primim iertarea păcatelor 
săvîrşite şi ne eliberăm de vechiul blestem şi ne sfinţim prin 
venirea Sfîntului Duh. Dar harul desăvîr-şit, după cuvîntul : 
«Voi locui şi voi umbla întru ei» (2 Cor. VI, 16), nu-1 primim 
atunci. Aceasta e a celor ce s-au întărit în credinţă şi arată acest 
har prin fapte. Căci după ce ne-am botezat, abătîndu-ne spre 

162. Aşa cum sfîntul Simeon identifică curăţia cu lumina, tot aşa identifică necurăţia 
poftelor şi a patimilor, cu întunericul. Cea dintîi dă putinţa vederii lui Dumnezeu, cea din urmă 
nu. 

163. Cap. 74, Filocalia greacă. 

fapte rele şi de ruşine, lepădăm cu totul şi sfinţirea însăşi. Dar 
prin pocăinţă şi mărturisire şi lacrimi primim pe măsura lor, 
mai întîi iertarea păcatelor săvîrşite şi, prin aceasta, sfinţirea şi 
harul de sus 16S . 

46. De la pocăinţă ne vine spălarea întinăciunii faptelor 
ruşinoase. După ea primim împărtăşirea de Duhul Sfînt. Dar 
nu în chip simplu, ci după credinţa, simţirea şi smerenia celor 
ce s-au pocăit din tot sufletul. însă numai după iertarea deplină 
a păcatelor de mai înainte, primită de la părintele care ne-a luat 
asupra sa. De aceea bine este să ne pocăim în fiecare zi, pentru 
porunca ce s-a dat. Căci îndemnul : «Pocăiţi-vă, că s-a apropiat 
împărăţia cerurilor» (Matei III, 2), ne arată lucrarea aceasta ca 
fiind fără hotar 164 . 

47. Harul Preasfântului Duh s-a dat sufletelor logodite cu 
Hristos, ca o arvună. Şi precum fără arvună, femeia nu are 
asigurare că se va înfăptui vreodată unirea ei cu bărbatul, aşa 
nici sufletul nu primeşte încredinţare sigură că va fi împreună 
cu Stăpînul şi cu Dumnezeul său în veci, sau se va uni cu El 
tainic şi de negrăit şi se va bucura de frumuseţea neapropiată a 
Lui, dacă nu primeşte arvuna harului Lui şi nu-1 dobîndeşte în 
sine întru cunoştinţă 165 . 

A 48. Precum scrisorile de învoială, dacă nu primesc 
iscăliturile unor martori vrednici de crezare nu fac sigură 
arvuna, tot aşa, înainte de împlinirea poruncilor şi de 
dobîndirea virtuţilor, nu e sigură iluminarea harului. Căci ceea 
ce sînt martorii pentru învoieli, aceea este lucrarea poruncilor 
şi virtuţile pentru arvuna Duhului. Datorită acestora primeşte 
fiecare prin arvună încredinţarea mîntuirii viitoare 166 . 

49. întîi învoielile se scriu, aşa zicînd, prin lucrarea 
poruncilor, apoi se pecetluiesc şi se iscălesc de către virtuţi. 
Abia atunci îşi dă mirele Hristos, sufletului mireasă, inelul, 
adică arvuna Duhului 167 . 

164. Cap. 75. Fiîocaîia greacă. Pocăinţa nu are hotar. Căci mereu putem înainta în cele 
bune, părîndu-ne rău de nedesăvîrşirea dinainte. 

165. Cap. 76, Filocalia greacă. «Intru cunoştinţă», înseamnă în chip conştient, simţit. 
Frumuseţea lui Hristos este pe de o parte neapropîată, căci nu poate fi cuprinsă, pe de alta e 
simţită. E cunoştinţă şi neştiinţă. Chiar subiectul semenului, pe de o parte îl sesizăm, pe de alta 
ne rămîne transcendent şi de nedefinit. 

166. Cap. 77, Filocalia greacă. 

167. Cap. 78, Filocalia greacă. Poruncile împlinite se înscriu în fiinţa noastră, virtuţile 
îşi pun pecetea pe ea. Arvuna Duhului vine ca o primă lumină de sus în fiinţa noastră, 
producînd o primă transparenţă a ei pentru Dumnezeu şi o primă unire a ei cu El. Duhul este 
inelul lui Hristos, legătura începătoare cu Hristos. 



50. Precum mireasa înainte de nuntă primeşte de la mire 
numai arvuna, iar zestrea convenită şi darurile făgăduite, 
aşteaptă să le primească după nuntă, aşa şi mireasa, care e 
Biserica credincioşilor şi sufletul fiecăruia dintre noi, primeşte 
întîi de la mirele Hristos numai arvuna Duhului, iar bunătăţile 
veşnice şi împărăţia cerurilor aşteaptă să le primească numai 
după plecarea de aici. Dar prin arvună are încredinţarea că va 
primi bunătăţile convenite în învoială în chip nemin-cinos 168 . 

51. Se întîmplă uneori că mirele întîrzie în vreo călătorie, 
sau e ocupat cu alte treburi, şi de aceea hotărăşte să amîne 
nunta. Dacă mireasa se va mînia şi, dis-preţuind dragostea lui, 
va şterge sau va rupe hîrtia de învoială, va cădea îndată din 
nădejdile ce le are în mire. Aşa se întîmplă şi cu sufletul. De va 
zice cineva dintre cei ce se nevoiesc : pînă cînd sînt dator să mă 
ostenesc ? Şi drept urmare va slăbi din ostenelile nevo-inţei şi, 
prin neglijarea poruncilor şi prin părăsirea pocăinţei 
neîncetate, va şterge şi va rupe, aşa zicînd, învoielile, va cădea 
îndată cu totul şi din arvuna şi din nădejdea în Dumnezeu 169 . 

52. Dacă mireasa îşi întoarce către altul dragostea de la 
mirele cu care s-a învoit, şi se împreună cu acela, pe faţă sau în 
ascuns, nu numai că nu mai poate spera să primească de la 



168. Cap. 79, Filocalia greacă. 

169. Cap. 80, Filocalia greacă. Odată arvuna primită, nu trebuie stat pe loc, ci trebuie 
înaintat, adică trebuie cultivată. Altfel are loc o adevărată cădere din dragostea faţă de mire. 

mire nimic din cele făgăduite ei, ci are să aştepte cu dreptate şi 
pedeapsa şi ocara prevăzută de lege. Tot aşa se întîmplă şi cu 
noi. Dacă-şi întoarce careva dragostea datorată mirelui Hristos, 
spre pofta vreunui alt lucru, pe faţă sau în ascuns, şi inima lui e 
ţinută de acel lucru, se face urît mirelui şi nevrednic de unirea 
cu El 17 °. Căci a zis : «îi iubesc pe cei ce Mă iubesc» (Prov. VIII, 

53. Arvuna este, pentru cei ce au dobîndit-o, negrăită, 
înţeleasă în chip neînţeles, ţinută fără să fie stăpînită 172 ,văzută 
în chip nevăzut, vie şi grăitoare, în mişcare şi mişcînd pe cel ce 
a dobîndit-o, zburînd din chivotul în care se află pecetluită şi 
aflîndu-se iarăşi în chip neaşteptat în lăuntrul lui 173 . în felul 
acesta face pe cel ce a dobîndit-o să nu socotească nici prezenţa 
ei sigură, nici plecarea ei fără întoarcere. Şi aşa neavînd-o, este 
ca cel ce o are, şi avînd-o, cel ce a. dobîndit-o se simte ca cel ce 
nu o are 174 . 

54. Se întîmplă ca cineva stînd noaptea în casă cu toate 
uşile închise, dacă va deschide o mică fereastră şi va fi luminat 
deodată de un fulger strălucitor, nesupor-tînd ocliii această 
strălucire, se apără, închizînd îndată ochii şi se retrage în sine. 
Tot aşa cînd sufletul e închis în cele supuse simţurilor, de se va 
apleca (Cînt. Cînt. II, 9) vreodată cu mintea spre cele din afară 
de acestea ca printr-o fereastră, luminîndu-se de fulgerul 
arvunii din ele, adică al Duhului Sfînt, şi nesuportînd raza 
luminii neacoperite, simte o spaimă în minte şi se adună întreg 
în sine, refugiindu-se ca într-o casă în cele cunoscute cu 
simţurile şi omeneşti. 

55. Din aceste semne trebuie să cunoască fiecare dacă a 
primit arvuna Duhului de la mirele şi stăpînul 

Hristos. Şi dacă a primit-o, să se sîrguiască să o ţină 175 . Iar dacă 

170. S-a rupt comuniunea lăuntrică dintre suflet şi Hristos. 

171. Cap. 81, Filocalia greacă. Aceasta nu înseamnă că Dumnezeu iubeşte pe cel ce 
premerge cu iubirea lui, ci pe cel ce răspunde iubirii Sale. Căci nu poate intra în inima celui ce 
nu şi-o deschide iubirii Sale. 

172. Ţii iubirea cuiva, dar nu o stăpîneşti, căci depinde şi de libertatea aceluia. 

173. Aci ţi se paie că ai iubirea celuilalt, aci că n-o mai ai. Numai după consolidarea în 
ea, ai asigurarea statornică a ei. 

174. Credinţa, harul, stările duhovniceşti nu sînt ca nişte obiecte fixe şi tangibile. Ele 
dau într-un anumit moment convingerea prezenţei lor, în altul parcă nu mai sînt. Principal e ca 
din momentul din urmă să nu tragi concluzia că nu va reveni momentul dinţii şi să-ţi faci din 
aceasta o concluzie definitivă de gîndire şi comportare. 

nu s-a învrednicit încă să o primească, să se sîrguiască să o 
primească prin fapte bune şi prin pocăinţa cea mai fierbinte şi 
să o păzească prin lucrarea poruncilor şi prin dobîndirea 
virtuţilor 176 . 

56. Acoperişul fiecărei case se ţine prin temelii şi prin 
cealaltă parte a clădirii ; iar temeliile se aşază, ca trebuincioase 
şi folositoare, pentru a purta acoperişul. Astfel nici acoperişul 
nu poate sta fără temelii şi nici temeliile nu-s de vreo treabă 
sau de vreun folos, fără acoperiş. Aşa şi harul lui Dumnezeu se 
păstrează prin lucrarea poruncilor, iar faptele poruncilor se 
pun ca temelii pentru harul "lui Dumnezeu ; şi nici harul 
Duhului nu poate rămînea în noi fără lucrarea poruncilor, nici 
lucrarea poruncilor fără harul lui Dumnezeu nu e de/ vreo 
trebuinţă sau de vreun folos 177 . 

57. Precum casa fără acoperiş, lăsată aşa din negrijă 
zidarului, nu numai că nu e de nici o treabă, ci face şi zidarul 
de rîs, aşa şi cel ce pune temeliile lucrării poruncilor şi ridică 
zidurile virtuţilor înalte, de nu va primi şi harul Duhului Sfînt 
întru vederea şi cunoştinţa sufletului, este nedesăvîrşit şi 
compătimit de cei desăvîrşiţi. El s-a lipsit de har pentru una 
din aceste două pricini : sau pentru că n-a avut grijă de 
pocăinţă, sau pentru că nefiind iscusit la adunarea poruncilor, 
care e un material nesfîrşit, a lăsat ceva afară din cele ce ne par 
nouă neînsemnate, dar sînt de trebuinţă la clădirea casei 
virtuţilor. Astfel fără ele, n-a putut să-şi acopere casa prin 
harul Duhului 178 . 

58. Dacă Fiul lui Dumnezeu şi Dumnezeu s-a coborît pe 
pămînt ca să ne împace prin Sine pe noi cei ce eram duşmani ai 

175. Să o ţină ca iubire activă, nu statică. 

176. Cap. 82, Filocalia greacă. Să o păzească deci printr-o înaintare cu fapta şi prin 
întărirea ei în virtuţi. 

177. Cap. 83, Filocalia greacă. Harul nu se menţine unde nu se lucrează poruncile lui 
Hristos. Harul e putere activă, e iradiere, nu e ceva static. 

178. Cap. 84, Filocalia greacă. Materialul e nesfîrşit, în sensul că sufletul niciodată nu 
sfîrşeşte a se desăvîrşi, dar şi în sensul că el mereu trebuie să fie în lucrare. Altfel se prăbuşeşte 
în moarte, în inerţie, la 

Părintelui Său (Rom. V, 10), şi să ne unească în chip conştient 

cu Sine prin Duhul Său cel Sfînt şi de o fiinţă, cel ce cade din 
acest har, de care altul va avea parte ? Cu siguranţă acesta nici 
n-a fost împăcat cu Dumnezeu, nici n-a dobîndit unirea cu El 
prin împărtăşirea Duhului 179 . 

59. «Va pune cineva foc în sîn, zice înţeleptul, şi nu-şi va 
arde hainele ?» (Prov. VI, 27). Iar eu zic : Cine nu va arde şi nu 
se va umplea de strălucire şi nu va răspîndi şi el fulgerele 
dumnezeirii, pe măsura curăţirii şi a împărtăşirii de foc, dacă 
va primi în inimă focul ceresc neacoperit ? Căci împărtăşirea 
urmează curăţirii, iar curăţirea urmează împărtăşirii. 

A 60. Cel ce se împărtăşeşte de Duhul dumnezeiesc se 
izbăveşte de poftele şi de plăcerile pătimaşe, dar de trebuinţele 
trupeşti ale firii nu se desparte 18e . Ca unul ce e slobozit de 
legăturile poftei pătimaşe şi e unit cu slava şi cu dulceaţa 
nemuritoare, se sileşte neîncetat să fie sus şi să petreacă cu 
Dumnezeu ; şi să nu se depărteze nici pentru o clipă de 
vederea Aceluia şi de desfătarea de care nu se mai satură. Dar 
ca unul ce e închis în trup şi în stricăciune, e tras şi purtat şi el 
de acestea şi se întoarce spre cele pămînteşti. Insă atunci atîta 
întristare are din pricina acestora, cîtă are sufletul păcătosului 
cînd se desparte de trup 181 . 

61. Precum pentru iubitorul de trup şi de viaţă, de plăceri 
şi de lume, despărţirea de acestea este moarte, aşa pentru 
iubitorul de curăţie şi de Dumnezeu, de cele netrupeşti şi de 

orice nivel ar fi ajuns. Şi atunci nu mai are acoperiş potrivit cu el, care constă propriu-zis din 
infinitatea deschisă a lui Dumnezeu. 

179. Cap. 85, Filocalia greacă. 

180. Important e ca afectele să fie ţinute în frîu, să nu se lunece la păcat prin ele. 
Dulceaţa spirituală a vieţii în Duhul Sfînt îl face pe unnl ca acesta să nu simtă trebuinţa 
plăcerilor legate de satisfacerea poftelor. 181. Cap. 86, Tilocalia greacă. 

virtute, moarte cu adevărat este despărţirea cea mai mică a 
cugetării de acestea. Cel ce priveşte lumina supusă simţurilor, 
dacă va închide puţin ochii, sau i se vor acoperi de altcineva, se 
necăjeşte şi se întristează şi nu poate peste tot, să rabde aceasta, 
mai ales dacă privea la anumite lucruri de trebuinţă sau 
interesante. Dar cu cît mai vîrtos nu se va întrista şi nu se va 

necăji cel ce e luminat de Duhul Sfînt şi priveşte cu trezvie şi cu 
înţelegere, fie că priveghează, fie că doarme, bunătăţile acelea 
«pe care ochiul nu le-a văzut şi urechea nu le-a auzit şi la inima 
omului nu s-au suit» (1 Cor. II, 9), la care doresc şi îngerii să 
privească (1 Petru 1, 12), de va fi smuls de cineva de la vederea 
lor ? Căci el socoteşte aceasta, pe drept cuvînt, moarte şi 
înstrăinare de viaţa veşnică 182 . 

62. Omul fiind îndoit, adică avînd alcătuirea din suflet şi 
trup, lumea a fost creată pentru el de asemenea ca văzută şi 
nevăzută. Şi fiecăreia din aceste părţi i s-a rînduit în chip 
potrivit ei unele din faptele şi din grijile noastre. Dar am înţeles 
că lucrul acesta este adevărat şi cu privire la vederi şi la vise. 
Cele ce ocupă sufletul, sau cele în care petrece el în stare de 
veghe, acelea reţin închipuirea şi cugetarea lui şi în somn. De 
se îngrijeşte de lucruri omeneşti, e preocupat de ele şi în în- 
chipuirile viselor. Iar de cugetă la cele dumnezeieşti şi cereşti, 
se va afla şi în vis cu gîndirea în acestea, după spusa 
proorocului : «Şi tinerii vor avea vedenii» (Ioil III, 1). Dar fiind 
în acestea, sufletul nu va fi înşelat, ci va vedea lucruri 
adevărate şi i se vor încredinţa descoperiri 183 . 

63. Cînd partea poftitoare a sufletului e împinsă spre 
patimile desfătărilor şi spre plăcerile vieţii, tot pe acestea le 
vede sufletul şi în vis. Iar cînd iuţimea sau mînia sufletului e 
înfuriată împotriva semenilor, visează atacuri, războaie şi lupte 

182. Cap. 87, Filocalia greacă. 

183. Aşa cum visele cu conţinuturi pămînteşti au legătură cu cele 
trăite de fapt, aşa au şi cele referitoare la realităţile dumnezeieşti o 
legătură adevărată cu ele, întrucît au fost trăite în stare de trezvie. 

între şerpi şi certuri ca la judecată cu duşmanii. Cînd, în sfîrşit, 
raţiunea lui se înalţă prin trufie şi mîndrie, îşi închipuie răpiri 
înaripate în aer, şederi şi domnii pe tronuri înalte, păşiri 
înaintea poporului în fruntea unora care luptă. 

64. Numai vederile acelea sînt adevărate, care nici n-ar 
trebui să se numească visuri, ci vederi. Ele sînt proprii acelora 
a căror minte a devenit simplă, prin să-lăşluirea Duhului, şi 
liberă de toată supărarea şi robia patimilor ; a căror cugetare se 
mişcă în jurul celor dumnezeieşti şi se gîndeşte la răsplătirile 
viitoare ; a căror viaţă mai presus de viaţa celor vii este fără 
griji, netulburată, liniştită, curată, plină de milă, de 
înţelepciune, de cunoştinţa cerească şi de roadele bune 
cultivate de Duhul. Ale celor ce nu sînt aşa, sînt mincinoase şi 
încurcate şi totul e o înşelătorie vădită 184 . 

65. Mulţi au fericit viaţa pustnicească, alţii pe cea de 
obşte, sau în chinovie. Alţii doresc să stea în fruntea poporului, 
să îndemne, să înveţe şi să ridice biserici, hrănindu-se din 
acestea în chip felurit trupeşte şi sufleteşte. Eu nu aş socoti pe 
nici una din acestea mai bună decît pe alta. Nici n-aş spune că 
una e vrednică de laudă, iar alta de ocară. Ci în toată privinţa şi 
în toate lucrurile şi faptele, cu totul fericită este viaţa cea 
pentru Dumnezeu şi după Dumnezeu 185 . 

66. Viaţa oamenilor se alcătuieşte din felurite ştiinţe şi 
meşteşuguri ; unul îndeletnicindu-se cu una, altul cu alta, 
fiecare aduce partea sa şi astfel oamenii îşi dau şi primesc între 
ei, în timpul vieţii, împlinind trebuinţele trupeşti ale firii. Aşa 
se poate vedea şi între oamenii duhovniceşti : unul se 
îndeletniceşte cu o virtute, altul cu alta, toţi alergînd din 

184. Mintea celor în care s-a sălăşluit Duhul a devenit simplă, pen- 
tru că în ea totul e armonios şi concentrat în Duhul; în ea nu sint în- 
doieli, sfîşieri, contraziceri, schimbări de metode şi ţinte fără siguranţa 
că sînt mai bune ca cele dinainte şi că vor duce în mod neîndoielnic 
la succes cum n-au dus cele dinainte. 

185. Cap. 88, Filocalia greacă. 

diferite părţi spre aceeaşi ţintă 186 . 

67. Ţinta tuturor celor ce se nevoiesc după Dumnezeu 
este să placă lui Hristos, Dumnezeului nostru, şi să primească 
împăcarea cu Tatăl prin împărtăşirea de Duhul şi să 
dobîndească mîntuirea prin aceasta. Căci în aceasta stă 

186. Cap. 89, Filocalia greacă. 

187. Cap. 90, Filocalia greacă. învăţătura aceasta despre mîntuire este cu totul 
deosebită de învăţătura apuseană a unei justificări pur juridice a omului prin echivalentul 
morţii lui Hristos. 

188. Cap. 91, Filocalia greacă. 

189. Deci sfîntul Simeon admite şi putinţa unei vieţi curate în lume. Nu depărtarea 
externă de lume, ci detaşarea lăuntrică de ceea ce e rău în ea, este lucrul hotărîtor. 

mîntuirea fiecărui suflet şi a fiecărui om. Neîmplinindu-se 
aceasta, deşartă e osteneala şi lucrarea noastră şi fără rost e 
toată calea care nu duce la aceasta pe cel ce aleargă pe ea 187 . 

68. Cel ce a părăsit toată lumea şi s-a retras în munte, 
pentru liniştire, dar de acolo scrie celor din lume, pentru a 
atrage atenţia, pe unii fericindu-i, iar pe alţii linguşindu-i şi 
lăudîndu-i, este asemenea celui ce s-a despărţit de femeia 
desfrînată, ispititor îmbrăcată şi foarte rea, şi s-a dus în ţară 
depărtată, ca să scape pînă şi de amintirea ei, dar pe urmă 
uitînd de ţinta pentru care a venit acolo, doreşte să scrie celor 
ce petrec şi se murdăresc cu desfrînată aceea, fericindu-i. Prin 
aceasta arată că, dacă nu cu trupul, cel puţin cu inima şi cu 
mintea se împărtăşeşte de bunăvoie de patima lor, încuviinţînd 
amestecarea lor cu ea 188 . 

69. Pe cît sînt de vrednici de laudă şi de fericiţi cei ce 
petrec în lume, dar îşi curăţesc simţirile şi inimile de toată 
pofta cea rea, pe atîta sînt de vrednici de ocară şi de osîndă cei 
ce petrec în munţi şi în peşteri, dar îşi doresc laudele şi 
fericirile de la oameni 189 . Aceştia vor fi ca nişte preacurvari 
înaintea lui Dumnezeu, Care cercetează inimile noastre. Căci 
cel ce pofteşte să se audă în lume despre viaţa, despre numele 
şi despre petrecerea lui, desfrînează faţă de Dumnezeu, ca 
poporul de odinioară al iudeilor, cum zice David (Ps. CV, 39) 

190_ 

70. Cel ce s-a lepădat fără şovăieli de lume şi de cele din 
ea, din credinţa în Dumnezeu, crede că Domnul e milostiv şi 
îndurat şi primeşte pe cei ce vin cu pocăinţă la El. Iar ştiind că 
prin necinstire cinsteşte pe robii săi, prin sărăcia cea mai de pe 
urmă îi îmbogăţeşte şi prin ocări şi dispreţuiri îi slăveşte, iar 
prin moarte îi face părtaşi şi moştenitori ai vieţii veşnice, se 
grăbeşte prin acestea ca un cerb însetat (Ps. XLI, 2) spre izvorul 
cel nemuritor. El urcă prin acestea în sus ca pe o scară, pe care 
urcă şi coboară îngerii (Fac. XXVIII, 12), care vin în ajutorul 
celor ce urcă. Iar la capătul de sus al scării stă Dumnezeu, 

190. Cap. 92, Filocalia greacă. 

191. Această scenă e pictată pe zidul din afară al Mînăstirii Su-ceviţa din Bucovina. 

192. Cap. 93, Filocalia greacă. Dumnezeu ne acordă o demnitate, cerîndu-ne să dăm şl 
noi nişte osteneli pentru bunătăţile ce ni le va dărui. Căci voieşte să ni se facă prin aceasta dator, 
voieşte să ne dea un oarecare drept la aceste bunătăţi. Nu voieşte să ne încarce cu ele ca pe nişte 
obiecte pasive, ci să creştem la capacitatea de a fi purtătorii lor în mod activ, sau de a ni le 
asimila ca subiecte. 

aşteptînd hotărîrea şi sîrgu-inţa noastră după putere 191 , nu 
pentru că se desfată să ne vadă ostenind, ci fiindcă Iubitorul de 
oameni voieşte să ne dea plata Sa ca pe o datorie 192 . 

71. Pe cei ce vin fără şovăire la El, Domnul nu-i lasă 
nicidecum să cadă, ci, văzîndu-i slăbiţi în putere, conlucrează 
cu ei, îi ajută, întinzîndu-le mîna puterii Sale de sus şi-i aduce 
iarăşi la Sine. îi sprijineşte pe faţă şi în ascuns, în chip ştiut şi 
neştiut. Aceasta, pînă ce urcă toată scara şi se apropie de El şi 
se unesc întregi cu El întreg şi uită de toate cele pămînteşti, 
fiind cu El acolo sus, dacă în trup sau afară de trup (2 Cor. XII, 
2), nu ştiu, şi petrecînd împreună cu El şi bucurîndu-se de 
bunătăţile tainice 193 . 

72. E cu dreptate, ca întîi să ne punem grumajii noştri 
sub jugul poruncilor lui Hristos Şi să nu ne înfu-riem, nici să ne 
tragem îndărăt. Ci să păşim drept şi cu rîvnă pînă la moarte 
sub ele, şi să ne înnoim pe noi înşine, raiul cel cu adevărat nou 
al lui Dumnezeu, pînă ce Fiul va veni împreună cu Tatăl, prin 
Duhul Sfînt, şi se va sălăşlui în noi. Iar atunci, cînd îl vom 
dobîndi întreg, sălăşluit în noi ca învăţător, oricăruia dintre noi 
i-ar porunci şi orice slujbă i-ar încredinţa, să o ia asupra sa şi să 
o împlinească cu bucurie, după voia Lui. Dar nu se cade să o 
cerem înainte de vreme, nici să primim a o lua cînd e dată de 
oameni, ci să stăruim în poruncile Stăpînului şi Dumnezeului 
nostru şi să aşteptăm hotărîrea lui Dumnezeu 194 . 

73. După ce am primit o slujbă în lucrurile dumnezeieşti 
şi ne-am cîştigat cinste în ea, de vom fi îndemnaţi de Duhul să 
trecem la altă slujbă sau lucrare sau făptuire, să nu ne 
împotrivim. Căci Dumnezeu nu vrea să fim leneşi, nici să 
rămînem în una şi aceeaşi lucrare în care am început, pînă la 
sfîrşit, ci să înaintăm şi să ne mişcăm continuu spre izbîndirea 
în cele mai mari, potrivindu-ne voii lui Dumnezeu şi nu voii 
noastre 19S . 

74. Cel ce şi-a făcut moartă voia sa e cu totul fără voie. 
Dar nici una dintre cele ce sînt şi vieţuiesc şi se mişcă nu e fără 
voie, afară de cele nesimţitoare şi nemişcate. Plantele, măcar că 



193. Cap. 94, Filocalia greacă. 194. Cap. 95, Filocalia greacă. 195. Cap. 96, Filocalia 
greacă. 

se mişcă şi cresc, nu spunem că-şi fac mişcarea şi creşterea 
printr-o voie naturală, căci sînt neînsufleţite. Dar tot ce e 
însufleţit are şi o voie naturală. Deci cel ce şi-a omorît prin 
nevoinţă şi sîrguinţă voia sa şi s-a făcut cu totul fără voie a ieşit 
din firea sa şi, prin faptul că nu mai voieşte nimic, nu mai 
poate lucra nimic, nici bine nici rău. 

75. Cel ce se sîrguieşte să-şi omoare voia sa e dator să 
facă voia lui Dumnezeu ; şi în loc de voia sa, să aşeze în sine pe 
cea a lui Dumnezeu ; pe aceasta să o sădească şi să o altoiască 
în inima sa 196 . Pe urmă să ia seama cu grijă dacă cele sădite şi 
altoite încolţesc din rădăcinile lor din adînc şi dacă cele lipite şi 
unite s-au făcut un singur pom ; apoi dacă au crescut, au 
înflorit şi au făcut rod frumos şi dulce. întîmplîndu-se aceasta, 
nici el însuşi nu mai deosebeşte pămîntul care a primit sămînţa 
şi rădăcina, de mlădiţa aceea neînţeleasă, negrăită şi de viaţă 
purtătoare care a fost altoită în ea 197 . 

76. Celui ce-şi taie voia sa pentru frica lui Dumnezeu îi 
dăruieşte Dumnezeu voia Lui, într-un chip aşa de tainic, încît 
nici el nu ştie. Şi o păstrează neştearsă în inima sa şi-şi 
deschide ochii înţelegerii ca să o cunoască pe ea şi primeşte 
putere ca să o împlinească. Iar acestea le lucrează harul 
Sfîntului Duh. Căci fără El nu se face nimic 198 . 

77. Cînd vom împlini cu toată tăria, rîvna, hotărî-rea şi 
pornirea nereţinută cele ce ne-a învăţat şi poruncit Dumnezeu 
în chip tainic şi neştiut, fără să nesocotim nimic, atunci ni se va 
descoperi în chip arătat ca unor credincioşi ascultători, ca unor 
ucenici şi prieteni adevăraţi, cum s-a descoperit odinioară 
sfinţilor Săi ucenici şi apostoli şi tuturor celor ce au crezut prin 
ei în numele Lui. Şi atunci vom deveni fii ai lui Dumnezeu 
după har, cum zice Pavel : «Cîţi sînt povăţuiţi de Duhul lui 
Dumnezeu, sînt fii ai lui Dumnezeu ; iar de sînt fii, sînt şi 
moştenitori ai lui Dumnezeu şi împreună-moştenitori cu 

196. Deci el nu trebuie să rămînă nelucrător ca lucrurile nesimţitoare, ci să-şi unească 
voia sa cu voia lui Dumnezeu, care aduce un adaos de mare putere voii sale. Aceasta se vede din 
cele spuse in continuare de sfîntul Simeon. 

197. Cap. 97, Filocalia greacă. Aşa cum altoiul face un singur pom cu tulpina în care s- 
a altoit, aşa şi harul cu firea în care s-a sădit, sau voia lui Dumnezeu cu voia omului în care s-a 
imprimat, fac un singur întreg. Căci omul îşi omoară voia sa prin voia proprie şi prin aceasta şi- 
o împlineşte şi întăreşte în acelaşi timp. 

198. Cap. 98, Filocalia greacă. 

Hristos» (Rom. VIII, 14, 1.7). 

78. Nici unul din cei ce s-au învrednicit să fie cu 
Dumnezeu, în unitatea Duhului, şi să guste bunătăţile Lui 
tainice, nu mai iubeşte slava dată lui de oameni, dar nici aurul 
sau îmbrăcămintea sau pietrele socotite preţioase de cei fără de 
minte ; nu se mai lipeşte cu inima de bogăţia trecătoare, nu mai 
vrea să fie cunoscut de împăraţi şi de stăpînitori care nu 
stăpînesc, ci sînt stă-pîniţi de multe ; nu mai vede în acestea 
ceva mare şi înalt, nici nu le mai socoteşte pricinuitoare de mai 
mare slavă celor ce se apropie de ele ; nu va mai preţui nimic 
altceva din cele lăudate şi strălucitoare pentru oameni. Ba nu 
va mai socoti ceva rău nici căderea cuiva din bogăţie în sărăcie 
şi de la stăpînirea şi puterea cea mai mare şi de la demnitatea 
cea mai vestită, la ultima lipsă de slavă şi de cinstire. 

79. Dacă ai primit iertarea păcatelor tale, fie prin 
mărturisire, fie prin îmbrăcarea schimei sfinte şi îngereşti, cîtă 
dragoste, mulţumire şi smerenie nu trebuie să-ţi pricinuiască 
aceasta ? Că fiind vrednic de nenumărate pedepse, nu numai 
că te-ai izbăvit de ele, ci te-ai învrednicit şi de înfiere, de slavă 
şi de împărăţia cerurilor. Acestea depănîndu-le în cuget şi 
amintindu-ţi-le pururea, fii gata şi pregăteşte-te să nu 
necinsteşti pe Cel ce te-a cinstit şi ţi-a iertat nenumărate greşeli. 
Ci slăveşte-L şi cinsteşte-L prin toate lucrurile tale, ca şi El să te 
slăvească în schimb şi mai mult pe tine, pe care te-a cinstit mai 
mult decît toată zidirea văzută şi te va numi prieten adevărat 
al lui Dumnezeu 199 . 

80. Cu cît este mai de preţ sufletul decît trupul, cu atît e 
mai înalt omul raţional decît lumea. Nu lua seama la mărimea 
făpturilor din ea, ca să le socoteşti, omule, pentru aceasta, pe 
ele mai de preţ ca tine. Ci căutînd la harul ce ţi s-a dat şi 
cunoscînd demnitatea sufletului tău mintal şi raţional, laudă 

199. Dumnezeu te-a făcut prieten, adică te-a ridicat la un dialog intim cu El şi-ţi 
dăruieşte tot ce are şi El prin aceasta. 

pe Dumnezeu, Care te-a cinstit mai presus decît toate cele 
văzute 20 °. 

81. Să luăm aminte cum slăvim pe Dumnezeu. Căci nu se 
slăveşte alt fel de către noi de cum a fost slăvit de către Fiul 201 . 
Fiindcă prin acelea prin care a slăvit Fiul pe Tatăl Său, prin 
acelea a fost slăvit şi Fiul de către Tatăl. Şi aceleaşi trebuie să le 
facem şi noi cu sîrguinţă, ca prin aceleaşi să slăvim pe Cel ce 
primeşte să se numească Tatăl nostru cel din ceruri şi să fim 
slăviţi de El cu slava Fiului în Care a fost înainte de a fi lumea 

r 

prin El (Ioan XVII, 5) 202 . Iar acestea sînt : crucea, sau 
mortificarea lumii întregi, necazurile, ispitele şi orice altceva 
din pătimirile lui Hristos. Purtîndu-le pe acestea întru răbdare 
multă, urmăm lui Hristos în patimile Sale şi slăvim prin ele pe 
Tatăl nostru şi Dumnezeu, ca fii ai Lui prin har şi ca împreună- 
moştenitori cu Hristos 203 . 

82. Sufletul care nu s-a izbăvit cu desăvîrşire şi cu bună 
simţire de alipirea şi de împătimirea de cele văzute nu poate 
purta fără întristare pricinile de întristare 204 şi uneltirile 
venite lui de la draci şi de la oameni. Ci fiind legat prin 
împătimire de lucrurile omeneşti e muşcat de pagubele de 
bani şi se supără de pierderile unor lucruri şi-1 dor cumplit 
durerile venite în trupul său 2fI3 . 

200. Cap. 100, Fiîocaîia greacă. Oricît de mari ar fi lucrurile şi lumea, ele sînt numai 
obiecte ale omului, dăruite lui de Dumnezeu, ca semn al iubirii Lui. Ba Dumnezeu îi dă omului 
daruri şi mai mari decît lumea : se dă pe Sine însuşi ca cel mai bun prieten. Aceasta e slava cu 
care cinsteşte Dumnezeu pe om. 

201. Fiul a slăvit pe Tatăl ca om într-un chip exemplar pentru noi. De aceea s-a făcut 
om. L-a slăvit renunţînd la Sine şi predîndu-se Tatălui desăvîrşit prin pătimiri şi prin moarte. 

202. Dacă noi slăvim pe Tatăl, cum L-a slăvit Fiul ca om, şi Tatăl ne slăveşte pe noi 
cum îl slăveşte pe Hristos ca pe Fiul Său cel veşnic, făcut om. 

203. Cap. 101, Fiîocaîia greacă. 

204. Acesta e lucrul esenţial: să porţi fără întristare cele ce ţi se pricinuiesc cu scopul ca 
să te întristeze şi să te facă prin aceasta să 



83. Dacă şi-a dezlegat cineva sufletul de dorirea şi de 
poftele lucrurilor supuse simţurilor şi l-a legat de Dumnezeu, 
nu numai că va dispreţui banul şi lucrurile din jurul lui şi, 

păcătuieşti, dovedind că eşti legat de lumea aceasta şi nu ai încredere 
desăvîrşită în Dumnezeu. 205. Cap. 102, Fiîocaîia greacă. 

206. Cap. 103, Fiîocaîia greacă. în răbdare şi mîngîiere e o lumină, e vederea celor mai 
presus de viaţa aceasta. Numai aceasta dă putere de răbdare şi aduce mîngîiere. 

207. Propriu-zis nu se poate pierde şi nu trebuie pierdută, ci cel ce o are trebuie să se 
socotească ca şi cînd n-ar avea-o. Să nu se mîn-drească cu ea. 

păgubit de ele, se va arăta fără întristare, ca faţă de nişte lucruri 
străine, ci şi durerile venite asupra trupului său le va răbda cu 
bucurie şi cu mulţumirea cuvenită. Căci el vede pururea, ca 
dumnezeiescul apostol, că «omul din afară se strică, iar cel din 
lăuntru se înnoieşte zi de zi» (1 Cor. IV, 10). Altfel nu se pot 
purta cu bucurie necazurile cele după voia lui Dumnezeu. Căci 
e de trebuinţă, în acestea, de cunoştinţă desăvârşită şi de 
înţelepciune duhovnicească. Iar cel lipsit de acestea umblă în 
întunericul deznădejdii şi al neşti-inţei, neputînd să vadă cîtuşi 
de puţin lumina răbdării şi a mîngîierii 206 . 

84. Tot cel ce se socoteşte învăţat în ştiinţa matematicii 
nu se va învrednici vreodată să privească şi să cunoască tainele 
lui Dumnezeu, pînă ce nu va voi mai întîi să se smerească şi să 
se facă nebun (1 Cor. I, 20), lepădînd, odată cu părerea de sine, 
şi cunoştinţa pe care a adunat-o 207 . Căci cel ce face aceasta şi 
urmează, cu credinţă neîndoielnică, înţelepţilor în cele 
dumnezeieşti, şi e povăţuit de aceştia, va intra împreună cu ei 
în cetatea Dumnezeului celui viu. Şi călăuzit şi luminat de 
Duhul dumnezeiesc, vede şi învaţă cele ce nici unul dintre 
ceilalţi oameni nu le-a văzut şi nu le poate vedea şi afla 
vreodată. Atunci ajunge să fie învăţat de Dumnezeu 208 . 

85. Ucenicii oamenilor îi socotesc nebuni pe cei învăţaţi 
de Dumnezeu. Căci aceştia, fiind afară de lumina 
dumnezeiască şi neputînd vedea minunile din ea, pe cei ce 
sălăşluiesc în lumină şi văd şi învaţă cele din ea îi socotesc 
rătăciţi, cîtă vreme ei înşişi sînt departe şi nepărtaşi de 
bunătăţile tainice ale lui Dumnezeu 209 . 

86. Cei ce sînt plini de harul lui Dumnezeu şi desă-vîrşiţi 
întru cunoştinţa şi înţelepciunea de sus numai de ea vor să se 
apropie şi să vadă pe cei din lume, ca să le pricinuiască vreo 
răsplătire prin aducere aminte de poruncile lui Dumnezeu şi 

208. Cap. 104, Filocaîia greacă. In Dumnezeu sînt şi cele învăţate 
de el într-o armonie cu toate cele neştiute. Căci El e mai presus de toate. 
Iar în lumina Lui se înţeleg mai bine şi cele necunoscute încă. 

209. Cap. 105, Filocaîia greacă. Textul grec e mai dezvoltat. 

209 Deci ei nu trebuie să se ţină cu totul în afară de legătura cu ceilalţi oameni. Iar 
acestora nu li se cere să uite ştiinţa lor, ci să cunoască pe Dumnezeu şi să încadreze ştiinţa lor 
parţială în lumina totală a lui Dumnezeu, în care sînt toate. 

210. Iubirea lor va fi continuu lucrătoare şi pentru aceşti oameni, 
deci pentru toţi. 

prin facerea de bine, socotind că poate vor auzi, vor înţelege şi 
se vor îndupleca 2 * 91 ". Fiindcă cei ce nu sînt purtaţi de Duhul lui 
Dumnezeu (Rom. VIII, 14) umblă întru întuneric şi nu cunosc 
nici unde merg (Ioan XII, 35), nici în ce porunci se poticnesc. 
Poate, ridicîndu-se din închipuirea de sine care îi stăpîneşte, 
vor primi învăţătura adevărată a Duhului Sfînt. Şi auzind fără 
ştirbire şi nestrîmbată voia lui Dumnezeu, se vor pocăi şi, 
împlinind-o, vor primi vreun dar duhovnicesc. Iar dacă nu pot 
să li se facă acelora pricinuitori ai vreunui astfel de folos, 
plîngînd învîrtoşarea inimii lor, se întorc la chiliile proprii, ru- 
gîndu-se zi şi noapte pentru ei 210 . Căci pentru altceva nu ar fi în 
stare să se întristeze niciodată cei ce sînt neîncetat împreună cu 
Dumnezeu, şi sînt mai mult decît plini de tot binele 2U . 

87. Sînt şi acum oameni nepătimitori, sfinţi şi plini de 
lumina dumnezeiască, ce petrec în mijlocul nostru şi şi-au 
omorît aşa de mult mădularele lor de pe pămînt (Colos. III, 5), 
dinspre toată necurăţia şi pofta pătimaşă, încît nu numai că nu 
cugetă sau nu pornesc să facă de la ei vreun rău, dar nici 
îndemnaţi de alţii nu rabdă vreo schimbare a stării de 
nepătimire pe care au dobîn-dit-o 212 . I-ar şti pe aceştia, dacă ar 
cunoaşte cuvintele dumnezeieşti citite şi cîntate de ei, cei ce se 
fălesc cu nepăsarea faţă de acestea şi nu cred celor ce învaţă 
întru înţelepciunea Duhului, despre lucrurile dumnezeieşti. 
Căci, dacă s-ar afla în cunoştinţa desăvârşită a Sfintei Scripturi, 
ar crede în bunătăţile grăite şi dăruite nouă de Dumnezeu. Dar 
nefiind părtaşi ai acestor bunătăţi, din inchipuirea de sine şi 
din nepăsare, îi clevetesc, fără să creadă, pe cei ce s-au 
împărtăşit şi învaţă despre ele 21s . 

88. Care este scopul iconomiei întrupării lui Dum-nezeu- 
Cuvîntul, vestit în toată dumnezeiasca Scriptură şi citit de noi, 
dar nepătruns ? Nu e decît acela ca, îm-părtăşindu-se de ale 
noastre, să ne facă pe noi părtaşi de ale Sale. Căci Fiul lui 
Dumnezeu de aceea s-a făcut Fiu al omului, ca să ne facă pe 
noi oamenii fii ai lui Dumnezeu, ridicînd după har neamul 

211. Cap. 107, Filocalia greacă. Aceasta e singura întristare ă celor ce se află în fericirea 
fără lipsuri a petrecerii dumnezeieşti. Nici acolo ei nu uită de fraţii lor care-şi primejduiesc 
viaţa veşnică. 

212. Aceştia sînt oameni cu neputinţă de influenţat în rău. 

213. Cap. 106, Filocalia greacă. 

214. Fiul lui Dumnezeu, fiind în acelaşi timp Fiul Omului, unin-du-se cu noi, ne face 
şi pe noi fii ai lui Dumnezeu după har. Sălăş-luindu-se prin aceasta în lăuntrul nostru cu Duhul 
Său Preasfînt, pe Care 

nostru la ceea ce este El după fire, născîndu-ne de sus în Duhul 
Sfînt şi introducîndu-ne îndată în împărăţia cerurilor ; mai bine 
zis, dăruindu-se să o avem pe aceasta înlăuntrul nostru (Luca 
XVII, 21) 214 , ca să nu avem numai nădejdea de a intra în ea, ci 
avînd-o încă de acum, să strigăm : «Viaţa noastră e ascunsă cu 
Hristos în Dumnezeu» (Colos. III, 3) 215 . 

89. Botezul nu ia de la noi libertatea voinţei şi puterea de 
a ne hotărî prin noi înşine, ci abia el ne dăruieşte libertatea, ca 
să nu mai fim stăpîniţi silnic şi fără să vrem, de diavolul. De 
aceea, după Botez, atîrnă de noi, fie să stăruim de bună voie în 
poruncile lui Hristos, Stăpînul nostru, în Care ne-am botezat, şi 
să umblăm pe calea celor poruncite de El, fie să ne abatem de 
la această cale dreaptă, întorcîndu-ne prin faptele rele la 
protivnicul şi vrăjmaşul nostru, diavolul 216 . 

90. Cei ce se supun după Sfîntul Botez, voii celui rău, şi 
împlinesc cele voite de el, se înstrăinează de sfîntul sîn al 
Botezului, după cuvîntul lui David (Ps. LVII, 4). Căci nu ne 
schimbăm, nici nu ne mutăm din firea în care am fost zidiţi, ci 
fiind zidiţi buni de Dumnezeu (căci Dumnezeu nu a făcut 
răul), şi rămînînd neschimbaţi prin firea şi prin natura în care 
am fost zidiţi, cele ce le alegem şi le voim prin socotinţa de 
bunăvoie, pe acelea le şi facem, fie bune, fie rele. Căci precum 
cuţitul nu-şi schimbă firea sa, fie că e folosit de cineva spre rău, 
fie spre bine, ci rămîne fier, aşa şi omul lucrează şi face, 
precum s-a zis, cele ce le vrea, dar nu iese din firea sa 217 . 

91. Nu ne mîntuim miluind pe unul, dar ne trimite în foc 
dispreţuirea unuia. Căci cuvintele : «am flămîn-zit şi am 
însetat» (Matei XXV, 35), nu s-au spus pentru o singură dată, 
nici pentru o singură zi, ci pentru întreaga viaţă. Domnul şi 
Dumnezeul nostru a mărturisit că primeşte să fie hrănit, 
adăpat şi îmbrăcat şi celelalte, nu o dată, ci totdeauna şi în toţi, 
de către slugile Sale 218 . 

L-a primit şi ca om, aduce în noi împărăţia cerurilor, care e acolo unde e Duhul Sfînt. 

215. Cap. 108, Filocalia greacă. Mîntuirea constă în unirea cu Dumnezeu în Hristos, nu 
în vreo justificare juridică. 

216. Cap. 109, Filocalia greacă. Botezul ne dăruieşte sau ne pune în lucrare din nou 
libertatea, pentru că Hristos cu libertatea Lui faţă de păcat se sălăşluieşte în noi. 

217. Cap. 110, Filocalia greacă. Sfîntul Simeon nu admite nici o alterare a firii omeneşti 
prin păcat. 

92. Cum l-ar putea închide unii pe Cel ce se împarte 
neîmpărţit şi Care este în acelaşi timp Dumnezeu întreg în 
fiecare dintre cei săraci ? Presupune deci că sînt o sută de săraci 
ca un singur Hristos. Căci nu s-a împărţit nicidecum Hristos (1 
Cor. I, 13). Deci cel ce a dat la 99 cîte un obol, iar pe unul 1-a 
înjurat, sau 1-a lovit, sau 1-a depărtat cu mîna goală, cui a făcut 
oare aceasta, dacă nu Celui ce a zis şi zice pururea şi va zice : 
«Intrucît ati făcut unuia din aceşti preamici, Mie Mi-aţi făcut» 
(Matei XXV, 40) 219 . 

93. Cel ce a dat milostenie la o sută, dar putea să dea şi 
altora, şi putea să adape şi să hrănească încă pe mulţi care l-au 
rugat şi au strigat către el, însă i-a nesocotit, va fi judecat de 
către Hristos, ca unul ce nu L-a hrănit pe El însuşi ; fiindcă cel 
hrănit de noi, în fiecare dintre cei mici, este şi în aceia în toţi 228 . 

94. Cel ce dă astăzi tuturor toate cele spre trebuinţa 
trupului, dar mîine, putînd face aceasta, va nesocoti pe niscai 
fraţi, şi-i va lăsa să piară de foame, de sete şi de frig, L-a lăsat 
să moară şi L-a dispreţuit pe Acela care a zis : «întrucît aţi făcut 
unuia din aceşti preamici, Mie aţi făcut» 221 . 

218. Cap. 111, Fiîocalia greacă. Se cere o stăruinţă continuă în a 
face binele. Căci numai aşa ne zidim casa duhovnicească. Cu o singură 
piatră nu facem casa, dar cu o singură piatră, dacă lipseşte, o putem 
strica, dacă nu o punem îndată la loc. în planul duhovnicesc acest lucru 
îi facem prin pocăinţă. Iubirea nu se întreţine prin fapte discontinui, ci 
prin fapte continui. 

Hristos e în toţi fără excepţie. Deci pe toţi trebuie să-i iubim şi preţuim ca să devină 
sinea noastră un întreg în iubire. Dispreţuirea unuia e o rană în sufletul nostru şi o singură rană 
duce la moarte. 

219. Iubirea se cere arătată în mod continuu nu numai faţă de unul, ci faţă de toţi. Căci 
în toţi este Hristos. A excepta pe unul de la iubire, înseamnă pe de o parte a iubi, pe de altă 
parte a nu iubi pe Acelaşi Hristos ; înseamnă a-L iubi pe El îmbrăcat într-un fel şi a nu-L iubi, 
arătîndu-se îndată după aceea îmbrăcat alt fel. Neiubirea faţă de una din înfăţişările Sale 
zădărniceşte iubirea faţă de altă înfăţişare a Sa. O iubire practicată continuu faţă de toţi, ca faţă 
de Acelaşi Hristos, e o iubire care-i preţuieşte în acelaşi timp pe toţi ca pe Acelaşi Hristos. A 
vedea în toţi pe Hristos, e cea mai mare forţă pentru solidaritatea umană. 

220. Cap. 112, Fiîocalia greacă. 



95. Din acestea se poate cunoaşte un lucru : cum îşi 
însuşeşte Domnul toate ale săracilor şi fraţilor noştri, zicînd 

221. Cap. 113. Fiîocalia greacă. 

222. Cap. 114, Fiîocalia greacă. Trebuie să socotim pe fiecare ca 
pe Hristos Dumnezeu, pentru că Fiul lui Dumnezeu, făcîndu-se ipostas al 
firii noastre, s-a făcut ipostasul fundamental al tuturor oamenilor. Prin 
faţa fiecăruia licăreşte faţa Aceluiaşi Hristos; prin apelul adresat nouă 
de fiecare ne adresează apelul său Acelaşi Hristos. 

223. Cap. 115, Fiîocalia greacă. 

celor drepţi : «Mie Mi-aţi făcut», iar celor de-a stingă : «Mie nu 
Mi- aţi făcut». El nu vede numai pe cei miluiţi de noi, nici 
numai pe cei nedreptăţiţi sau asupriţi, sau supuşi la mii de alte 
rele, ci şi pe cei trecuţi cu vederea. Căci şi aceasta ajunge spre 
osînda noastră. Căci nu pe aceia, ci pe El îl trecem cu vederea, 
pe Iisus Hristos, Care şi-a făcut toate ale Sale ale acelora. 

96. El a primit să ia asupra Sa faţa fiecărui om lipsit şi să 
se unească pe Sine cu fiecare, ca nici unul dintre cei ce cred în 
El să nu se înalţe împotriva fratelui, ci fiecare, văzînd pe fratele 
şi pe aproapele său, ca pe Dumnezeul său, să se socotească pe 
sine atotpreamic faţă de frate, ca faţă de Făcătorul său ; şi să-1 
primească şi să-1 cinstească întocmai ca pe Acela, şi să-şi 
deşerte toate averile spre slujirea lui, precum şi Hristos şi-a 
vărsat sîngele Său pentru mîntuirea noastră 222 . 

97. Cel ce a primit porunca, să-1 aibe pe aproapele ca pe 
sine însuşi, e dator, desigur, să-1 aibă aşa nu numai într-o zi, ci 
toată viaţa. Şi cel căruia i s-a poruncit să dea fiecăruia care cere, 
i se porunceşte aceasta pentru toată viaţa sa. Şi cel ce vrea ca 
alţii să-i facă lui lucrurile bune pe care le voieşte, acestea i se 
cer şi lui să le facă altora 223 . 

98. Cel ce-1 are deci pe aproapele ca pe sine însuşi nu 
rabdă să aibă nimic mai mult ca aproapele. Iar dacă are şi nu 
dă cu inimă largă pînă ce se face şi el sărac şi asemenea cu 
aproapele, nu e împlinitor al poruncii Stăpânului ; la fel nu e 
nici cel ce, vrînd să dea tuturor celor ce cer, va respinge pe 
cineva din cei ce cer, pînă mai are un obol, sau o bucată de 
pîine 224 ; nici cel ce nu face aproapelui cîte vrea ca altul să i le 
facă lui (Matei VII, 12). De asemenea, cel ce a hrănit, a adăpat, a 
îmbrăcat şi a făcut toate celelalte fiecărui sărac şi fiecărui frate 
preamic, dar a nesocotit pe unul singur şi 1-a trecut cu vederea, 
se va socoti şi el ca cel ce 1-a trecut cu vederea pe Hristos- 
Dumnezeu cînd flămînzea şi înseta 225 . 

99. Poate acestea vor părea tuturor greu de purtat. 
De aceea vor socoti întemeiat să zică întru ei : dar cine 
ie poate face acestea toate, ca să ajute şi să hrănească 

pe toţi şi să nu treacă cu vederea nicidecum pe vreunul 
dintre ei ? Dar să asculte pe Pavel, care strigă lămurit : 
«Dragostea lui Dumnezeu ne strînge pe noi, care jude- 
căm aceasta ; că dacă unul a murit pentru toţi, aşadar 
toţi au murit» (2 Cor. V, 14) 226 . 

100. Precum poruncile cuprinzătoare au în ele pe 
toate celelalte mai restrînse, aşa şi virtuţile cuprinză- 
toare îmbrăţişează în ele pe cele refstrînse. Căci cel ce 
a vîndut averile sale şi le-a împărţit săracilor şi s-a fă- 
cut dintr-odată sărac a împlinit deodată printr-una toa- 
te poruncile restrînse. Fiindcă nu mai are trebuinţă să 
dea celui ce cere, sau să întoarcă fata de la cel ce vrea 
să se împrumute de la el (Matei V, 42) 227 . La fel şi cel 
ce se roagă neîncetat ; a cuprins toate în aceasta, şi nu 

224. Jertfa adevărată e cea în care cineva se dăruieşte total. Tre- 
buie trăită aceeaşi predare totală în dăruirea tuturor bunurilor proprii, 
pe care a trăit-o Hristos în vărsarea sîngelui Său, în dăruirea totală a 
vieţii Sale. 225. Oap. 116, Filocalia greacă. 

226. Cap. 117, Filocalia greacă. In Hristos toţi putem muri duhov-niceşte nouă înşine, 
jertfindu-ne total altora. 

227. Cel ce dă tot ce are dintr-odată a împlinit printr-o singură faptă cerinţa iubirii şi a 
jertfei totale şi a înfăptuit în sine starea ei, pe care alţii nu o înfăptuiesc niciodată prin faptele 
lor de milostenie măruntă. 

mai trebuie să laude de şapte ori în zi pe Domnul (Ps. CXVIII, 
64), sau seara, dimineaţa şi la amiază, ca unul ce împlineşte 
toate rugăciunile şi cîntările, cîte trebuie să le facem după 
rînduială la vremea şi ceasurile hotă-rîte. Asemenea şi cel ce a 
dobîndit în sine, în chip conştient, pe Dumnezeu cel ce dă 
cunoştinţă oamenilor (Ps. XCIII, 10), a străbătut toată Sfînta 
Scriptură şi a cules tot folosul din citire şi nu va mai avea 
trebuinţă de citirea cărţilor ei. Căci cum ar mai avea o astfel de 
trebuinţă, cel ce L-a dobîndit ca împreună-grăitor 22S pe Cel 
care a insuflat dumnezeieştile Scripturi celor ce le-au scris şi a 
fost învăţat de Acela tainele de negrăit ale celor ascunse ? 
Acesta va fi el însuşi altora o carte insuflată de Dumnezeu, 
purtînd scrise în el, de degetul lui Dumnezeu, taine noi şi vechi 
(Matei XIII, 52), ca unul ce a împlinit toate şi s-a odihnit în 

228. Cel ce-L are pe Hristos împreună-grăitor se află cu El însuşi într-un dialog direct. 
Ca atare, a depăşit cuvintele Scripturii, aflîndu-se în relaţie nemijlocită cu Subiectul şi cu 
Izvorul lor infinit mai bogat decît toate cuvintele pe care le rosteşte, sau care au fost scrise prin 
inspiraţia de la El. 

229. Cap. 118, Filocalia greacă. E nu atît desăvîrşirea de la început, ci cea pe care o are 
în gîndirea lui Dumnezeu, care stă la originea lui. 

Dumnezeu de toate lucrurile sale, ajuns la desăvîrşirea 
originară 229 . 



Capetele morale ale lui 
Simeon Evlaviosul 230 



1. Frate, la începutul lepădării, sîrguieşte-te să sădeşti în 
tine virtuţi frumoase, ca să te faci folositor şi obştii şi să te 
slăvească la sfîrşit Domnul. Să nu cîştigi îndrăzneală faţă de 
stareţ, niciodată, cum am zis şi mai înainte, nici să nu ceri 
cinstire de la el. Să nu-ţi cîştigi prietenie cu cei mai mari, nici să 
nu dai tîrcoale chiliilor lor, cunoscînd că prin aceasta nu numai 

230. Capetele 1 — 33 coincid cu cap. 120 — 152 din cele 153 date în Filocalia greacă, sub 
numele sfîntului Simeon Noul Teolog. Dar în edit. Zagoraios şi ms. român 2252 din Biblioteca 
Sfîntului Sinod, acestea, plus cele şapte care le urmează, sînt date oa ale lui Simeon Evlaviosul. 
Cap. 119 din cele 153 ale sfîntului Simeon Noul Teolog îl omitem. Despre el şi despre cap. 1 — 7 
publicate aci de noi, J. Darrouzes spune că sînt ale unui anonim, iar despre cap. 120 — 152 din 
cele 153 ale sfîntului Simeon Noul Teolog, sau 1 — 33 din cele date aci, recunoaşte ca sînt ale lui 
Simeon Evlaviosul (ChapHres theologiques, în «Sources chretiennes», nr. 51, p. 13). Iar după 
tradiţia ediţiei Zagoraios şi a manuscrisului român, cap. 1 — 7 din această colecţie, prin legătura 
lor cu cele următoare, par să arate că de fapt sînt tot ale lui Simeon Evlaviosul. Noi nu dăm aci 
cap. 40 pentru că nu-1 socotim util în această colecţie, dar punem în locul lui, ca al 40-lea, cap. 
153 din colecţia lui Simeon Noul Teolog din Filocalia greacă. EI e dat în Zagoraios şi în 
manuscrisul român ca al 181-lea cap. al lui Simeon Noul Teolog, dar pare să fie al unui anonim, 
cum spune Darrouzes (ibidem). 

că începe să se înrădăcineze în tine patima slavei deşarte, dar te 
şi faci urît în ochii întîistătătoruhri. Căci se întîmplă totdeauna 
aceasta. Deci cel ce înţelege să înţeleagă. Ci şezi în chilia ta, 
oricum ar fi, în pace. Iar de la cel ce vrea să se întîlnească cu 
tine, nu te întoarce, din pricină de evlavie. Căci întîlnindu-te cu 
el cu gînd prietenesc, nu te vei vătăma, chiar dacă îţi este dintre 
duşmani. Iar dacă nu vezi în aceasta vreun folos pentru tine, 
trebuie să ţii seama de scopul celui ce vrea să se folosească de 
la tine. 

2. Trebuie să ai totdeauna în tine frica lui Dumnezeu şi să 
cercetezi în fiecare zi, ce ai făcut bine, şi ce rău. Iar de cele bune 
să uiţi, ca nu cumva să cazi în patima slavei deşarte, iar faţă de 
cele potrivnice să te foloseşti de lacrimi împreunate cu 
mărturisirea şi cu rugăciune stăruitoare. Cercetarea să-ţi fie aşa 
: sfîrşin-du-se ziua şi venind seara, cugetă întru tine : Oare cum 
am petrecut ziua, cu ajutorul lui Dumnezeu ? N-am osîndit pe 
cineva, nu l-am grăit de rău, nu l-am scîrbit, n-am căutat la faţa 
cuiva cu patimă, sau n-am fost neascultător celui mai mare în 
slujbă, şi nu mi-am neglijat-o pe aceasta ? Nu m-am mîniat pe 
cineva, sau stînd la rugăciunea de obşte, nu mi-am ocupat 
mintea cu lucruri nefolositoare, sau n-am lipsit de la biserică şi 
de la pravilă, îngreuiat de lene ? Dacă te găseşti nevinovat de 
toate acestea (ceea ce e cu neputinţă, «căci nimeni nu e curat de 
întinare, nici măcar o singură zi din viaţa lui» (Iov XIV, 4) şi 
nimeni nu se va lăuda că are inima curată), strigă către 
Dumnezeu cu multe lacrimi : Doamne, iartă-mi mie toate cîte 
am greşit cu lucrul, cu cuvîntul, cu ştiinţă şi cu neştiinţă. Căci 
multe greşim şi nu ştim. 

3. în fiecare zi trebuie să vădeşti părintelui tău du- 
hovnicesc tot gîndul tău, şi ceea ce-ţi va spune el, să primeşti ca 
din gură dumnezeiască, cu toată încredinţarea, şi să nu le spui 
acestea altcuiva, zicînd : între-bînd pe părintele asta şi asta, mi- 
a spus asta şi asta ; şi să descoşi cu acela dacă a spus bine sau 

dacă n-a spus bine, întrebîndu-te : ce trebuie deci să fac ca să- 
mi ajut? 

Căci aceste cuvinte sînt pline de necredinţă faţă de părintele 
tău şi vătămătoare de suflet. De obicei aceasta se întîmplă de 
cele mai multe ori începătorilor. 

4. Trebuie să priveşti pe toţi cei din obşte ca sfinţi, şi 
numai pe tine să te socoteşti ca cel din urmă păcătos. Să 
gîndeşti că toţi se mîntuiesc, numai tu singur vei fi osîndit în 
ziua aceea. Şi cugetînd acestea, cînd stai la rugăciunea de obşte 
să nu încetezi a plînge fierbinte, întru străpungerea inimii, fără 
să spui vreo vorbă celor ce se smintesc sau rîd de aceasta. Iar 
dacă te vezi pe tine alunecînd din pricina aceasta în slavă 
deşartă, ieşi din biserică şi fă-o aceasta în ascuns, întorcîndu-te 
degrabă iarăşi la locul tău. Aceasta e bine să o facă îndeosebi 
începătorii, mai ales în vremea celor şase psalmi, a stihologiei, 
a citirii şi a dumnezeieştii liturghii. Ia seama să nu osîndeşti pe 
cineva, ci pune-ţi în minte că : toţi cîţi mă văd plîngînd astăzi, 
înţelegînd că sînt foarte păcătos, se roagă pentru mîntuirea 
mea. Cugetînd aceasta pururea şi împlinind-o neîncetat, te vei 
folosi mult şi-ţi vei atrage harul lui Dumnezeu şi te vei face 
părtaş de fericirea dumnezeiască. 

5. Să nu te duci la chilia cuiva, afară de a stareţului, şi 
aceasta rar. Dacă vrei să-1 întrebi despre vreun gînd, fă-o 
aceasta în biserică. Iar de la rugăciunea de obşte, întoarce-te 
îndată în chilie, şi apoi la slujba ta. După cină, punînd metanie 
înaintea stareţului şi cerîn-du-i rugăciunea, aleargă iarăşi 
degrabă, în tăcere, la chilie. Căci e mai bun un «Sfinte 
Dumnezeule», cu lua-re-aminte, înainte de culcare, decît o 
priveghere de patru ceasuri în convorbiri nefolositoare. Acolo 
unde este străpungerea inimii şi plînsul duhovnicesc, acolo 

este şi luminarea dumnezeiască 231 . Iar unde vine aceasta, se 
alungă trîndăvia şi lîncezeala. 

6. Să nu dobîndeşti o dragoste deosebită faţă de nici o 
persoană, mai ales faţă de un începător, chiar dacă ţi se pare că 
are o viaţă foarte frumoasă şi în afară de orice bănuială. Căci 
din duhovnicească, ea ţi se preface de cele mai multe ori în 
pătimaşă, şi cazi în necazuri fără folos. De obicei aceasta se 
întîmplă mai ales celor ce se nevoiesc. Dar smerenia şi 
rugăciunea neîncetată îi învaţă despre acestea. Căci nu e vreme 
să vorbim despre acestea cu de-amănuntul. Iar cel ce înţelege 
să înţeleagă. 

7. Trebuie să te socoteşti pe tine străin de tot fratele care 
este în obşte, şi mai ales de cei cunoscuţi din lume. Dar să 
iubeşti pe toţi la fel 232 . Iar pe cei evlavioşi şi nevoitori să-i 
priveşti ca pe sfinţi. Dar pentru cei trândavi socot că trebuie să 
te rogi mai stăruitor. Totuşi, precum am arătat mai sus, 
socotindu-i pe toţi sfinţi, grăbeşte de te curăţeşte de patimi 
prin plîns, ca, luminat de har, să-i vezi pe toţi egali şi să te 
împărtăşeşti de fericirea celor curaţi cu inima. 

8. Socoteşte, frate, că aceasta se numeşte retragerea 
deplină din lume : omorîrea deplină a voii proprii. Apoi 
nealipirea pătimaşă şi renunţarea la părinţi, la membrii 
familiei şi la prieteni. 

9. Apoi lipsirea de toate ce le ai, dăruindu-le săracilor, 
potrivit cu Cel ce a zis : «Vinde-ţi averile şi le dă săracilor» 
(Luca XII, 33) ; şi uitarea tuturor persoanelor pe care le-ai iubit, 
fie trupeşte, fie duhovniceşte. 

231. Aceasta este o idee scumpă şi sfîntului Simeon Noul Teolog. Se vede că a primit-o 
de la Simeon Evlaviosul. 

232. E o condiţie ca să iubeşti pe toţi la fel, să nu te simţi legat în mod deosebit de 
vreunul, în baza unei prietenii, care să ţi-1 facă mai apropiat inimii tale. In aceasta se amestecă 
totdeauna ceva de ordin inferior iubirii atotcurate. 

10. Pe urmă mărturisirea tuturor celor ascunse ale 
inimii, săvîrşite de tine din copilărie şi pînă în acest ceas, în 
faţa părintelui duhovnicesc, sau a stareţului, ca în faţa lui 
Dumnezeu, Care cercetează inimile şi rărunchii, ştiind că Ioan 
boteza cu botez de pocăinţă şi toţi veneau la el mărturisindu-şi 
păcatele (Marcu I, 4). Căci din aceasta vine mare bucurie 
sufletului şi uşurare conştiinţei, după proorocul care zice : 
«Spune tu întîi păcatele tale, ca să te îndreptezi» (Isaia XLIII, 
26). 

11. Să sădeşti apoi în sufletul tău încredinţarea că după 
intrarea ta în obşte au murit părinţii tăi şi toţi fraţii şi să 
socoteşti ca tată şi ca mamă pe Dumnezeu şi pe întîistătător. Şi 
să nu mai ceri ceva de la ei pentru vreo trebuinţă trupească ; 
iar dacă din purtare de grijă ţi se trimite ceva de ei, primeşte şi 
mulţumeşte pentru grija lor, dar dă ceea ce ţi s-a trimis la 
cămara străinilor, sau la bolnită. Şi fă aceasta întru smerenie. 
Căci nu e o faptă a celor desăvîrşiţi, ci a celor preamici. 

12. Să faci tot lucrul care e bun cu smerenie, gîn-dindu- 
te la Cel ce a zis : «Cînd veţi fi făcut toate acestea, ziceţi că 
slugi netrebnice sîntem, ceea ce eram datori să facem am 
făcut» (Luca XVII, 10). 

13. Să te păzeşti să primeşti Sfînta împărtăşanie, avînd 
ceva împotriva cuiva, fie chiar cea mai mică ispită a vreunui 
gînd, pînă ce nu dobîndeşti împăcarea cu fapta. Dar şi aceasta 
o vei învăţa din rugăciune. 

14. Să fii gata să primeşti în fiecare zi orice necaz, 
socotind că acestea îţi aduc izbăvire de multele datorii şi să 
mulţumeşti Sfîntului Dumnezeu. Căci din acestea dobîndeşte 
cineva îndrăznire neînfruntată, după marele apostol : «Că 
necazul lucrează răbdare, iar răbdarea cercare, iar cercarea 

nădejde, iar nădejdea nu ruşinează» (Rom. V, 3). «Căci cele ce 
ochiul nu le-a văzut şi urechea nu le-a auzit şi la inima omului 
nu s-au suit» (1 Cor. II, 9), acestea sînt, după făgăduinţa cea 
nemin-cinoasă, cele ce vor fi date celor ce arată răbdare în 
necazuri, cu împreuna-lucrare a harului ; căci fără har nu se 
poate isprăvi nimic. 

15. Să nu tii ceva din cele materiale în chilie, fie măcar 
toiag, afară de un coş, de o saltea de paie, de un cojocel şi de o 
haină cu care te îmbraci. Dacă se poate, nici măcar ceva sub 
picioare. Căci s-a spus şi despre aceasta un cuvînt. Dar cine 
înţelege să înţeleagă. 

16. Să nu ceri stareţului ceva din cele trebuincioase, afară 
de cele rînduite. Nici să nu asculţi de vreun gînd ispititor, ca să 
se schimbe ceva din cele ce ţi se dă. Şi oricum ar fi, primeşte-le 
cu mulţumire şi fii bucuros de ele. Nu e îngăduit să vinzi ceva. 
Murdărindu-se haina, spal-o de două ori pe an. Cere, cu 
înfăţişare de sărac şi de străin, cu toată smerenia, haina altui 
frate, pînă cînd cea spălată a ta se usucă la soare. Apoi întoar- 
ce-i-o iarăşi cu mulţumire. Asemenea şi îmbrăcămintea de 
deasupra şi orice altceva. 

17. Să te osteneşti după putere în ascultarea ta. Iar în 
chilie să stăruieşti şi în rugăciune împreunată cu pocăinţă şi cu 
luare-aminte şi cu lacrimi dese. Şi să nu-ţi pui în gînd că azi te- 
ai ostenit cu prea multă prisosinţă şi deci să scurtezi ceva din 
rugăciune din pricina ostenelii trupeşti. Căci îţi spun ţie că pe 
cît se sileşte cineva pe sine în ascultare, lipsindu-se de 
rugăciune, pe atît să socotească că a pierdut mai mult. Şi de 
fapt aşa este. 

18. Dar înainte de toate trebuie să iei parte la slujbele 
bisericeşti şi să pleci cel din urmă, afară de mare nevoie. Mai 
ales la utrenie şi la liturghie. 

19. Trebuie să ai toată supunerea faţă de stareţul tău, de 
care ai fost şi tuns. Şi să împlineşti fără deosebire cele 
poruncite de el pînă la moarte, chiar dacă îţi par cu neputinţă. 
Prin aceasta urmezi Celui ce s-a făcut ascultător pînă la 
moartea pe cruce. Dar nu numai faţă de stareţ, ci şi faţă de 
toată obştea fraţilor. Iar primind o slujire, să nu fii neascultător 
în ceva. Şi dacă ceea ce ţi se porunceşte ar fi peste puterea ta, 
punînd metanie, cere scutire de aceasta. Iar dacă aceasta se res- 
pinge, socotind că «împărăţia cerurilor este a celor ce o iau cu 
sila şi cei ce o silesc o vor răpi» (Luca XVI, 16), sileşte-te. 

20. Să te mişti cu umilinţă în faţa întregii obşti, ca un 
nevăzut şi necunoscut şi ca şi cînd n-ai fi deloc. Cel ce 
vieţuieşte astfel, îndrăznesc să spun că făcîn-du-se văzător 
ajutat de har, prezice multe. Unul ca acesta plînge mult şi 
pentru scăderile altora. Rămînînd neîmprăştiat, întrucît nu 
sufere de împătimirea de cele materiale, nu va primi să 
alunece din dragostea duhovnicească şi dumnezeiască, în 
acestea. Şi nu e lucru de mirare că prezice. Căci aceasta vine de 
multe ori şi de la draci. Totuşi cel ce înţelege să înţeleagă. Dar 
dacă începe cineva să primească mărturisiri, poate se va lipsi şi 
de acestea, fiind ocupat cu cercetarea gîndurilor celorlalţi. Iar 
dacă din multă smerenie se va opri de la acestea, adică de la a 
sfătui şi de la a asculta, va fi reaşezat iarăşi în starea de mai 
înainte. Dar cunoştinţa acestora numai Dumnezeu o are. Eu, 
stăpînit de frică, nu îndrăznesc să vorbesc despre ele. 

21. Să ai totdeauna mintea la Dumnezeu, în somn şi în 
stare de veghe, la mîncare şi în convorbiri, în lucrul mîinilor şi 
în orice altă faptă, după cuvîntul proorocului : «Am văzut pe 
Domnul înaintea mea pururea» 233 . Dar să te socoteşti pe tine 
mai păcătos decît tot omul. Petrecînd timp îndelungat în acest 
gînd, se va ivi în înţelegerea ta o luminare vie asemenea unei 
raze 23 \ Şi cu cît o vei cere mai mult, cu mai multă luare- 
aminte şi cu o cugetare neîmprăştiată, cu osteneală multă şi cu 
lacrimi, cu atît ti se va arăta mai strălucitoare 2S5 . Iar arătîndu- 
ţi-se, o iubeşti. Iar iubind-o, te cu-răţeşti. Iar pe cel ce-1 
curăţeişte, pe acesta îl face în chipul lui Dumnezeu, 
luminîndu-1 şi învăţîndu-1 să deosebească binele de rău. Dar 
să ştii, frate, că e nevoie de multă osteneală, ajutată de 
Dumnezeu, ca să se sălăş-luiască aceasta în sufletul tău şi să 
lumineze în el ca luna întunericul nopţii 2S8 . Mai trebuie să fii 
atent şi la atacurile gîndurilor de slavă deşartă şi de închipuire 
de sine ; şi să nu osîndeşti pe cineva, văzîndu-1 că face ceva ce 
nu se cuvine. Căci dracii văzînd sufletul eliberat de patimi şi 

233. Aceasta e conştiinţa neîncetată a prezenţei lui Dumnezeu, un dialog permanent cu 
Dumnezeu, care e şi o rugăciune neîncetată. 

234. De aci se vede că iluminarea de care vorbeşte atît de mult sfîntul Simeon Noul 
Teolog şi de care vorbeşte şi Simeon Evlaviosul, dascălul său (ca şi despre «dragostea 
dumnezeiască»), e de natură spirituală, fiind împreunată cu gîndul permanent la Dumnezeu şi 
cu smerenia. 

235. Dacă sfîntul Simeon identifică uneori lumina cu curăţia, aci dascălul său vede 
lumina legată de gîndul permanent la Dumnezeu ca un mijloc de curăţire. Desigur, starea de 
curăţie dobîndită sporeşte ea însăşi lumina, cum se spune mai departe. 

236. Avem aci afirmat cu trei secole înainte de isihasm, că lumina dumnezeiască se 
iveşte în suflet prin permanentizarea gîndului la Dumnezeu. Prin isihasm s-a insistat doar cu 
mai multă putere că gîndul permanent la Dumnezeu e menţinut în minte de rugăciunea 
neîncetată. Deci aceasta aduce lumina lui Hristos în inimă. 



de ispite, prin sălăşluirea harului, aruncă în el unele ca acestea. 
Dar ajutorul de la Dumnezeu să fie în tine împreună cu 
pocăinţa neîncetată şi cu copleşire de lacrimi. Ia seama însă să 

nu pătimeşti ceva din multa bucurie şi pocăinţă. De aceea să 
nu socoteşti că acestea sînt din osteneala ta şi nu din harul lui 
Dumnezeu. Căci atunci se vor lua de la tine şi le vei căuta mult 
în rugăciune şi nu le vei afla ; şi vei cunoaşte ce dar ai pierdut. 

Dar fă, Doamne, să nu ne lipsim niciodată de harul Tău. 
însă de ţi se va întîmplă aceasta, frate, aruncă asupra lui 
Dumnezeu neputinţa ta şi, ridicîndu-te şi în-tinzînd mîinile, 
roagă-te, zicînd aşa : «Doamne, milu-ieşte-mă pe mine 
păcătosul 237 şi neputinciosul şi nenorocitul şi trimite peste 
mine harul Tău. Vezi, Doamne, la ce neputinţă şi gînduri m-au 
adus multele mele păcate. Deşi voiesc, Doamne, să socotesc 
pierderea mîn-gîierii ca venită de la draci şi din mîndrie, nu 
pot, căci ştiu că cei ce împlinesc voia Ta se împotrivesc acelora. 
Dar eu care împlinesc în fiecare zi voia lor, cum nu voi fi ispitit 
de ei ? Sînt ispitit fără îndoială de multele mele păcate 238 . Şi 
acum, Doamne, Doamne, dacă e cu voia Ta şi spre folosul 
meu, să vină iar harul Tău în robul Tău, ca, văzîndu-1 pe 
acesta, să mă bucur întru pocăinţă şi plîns 239 , luminat de raza 
pururea luminoasă a acestuia, păzit de gîndurile murdare şi de 
tot lucrul rău şi de toate greşelile mele, cele cu ştiinţă şi cu ne- 

237. Avem aci în esenţă irugăciunea isihastă: «Doamne Iisuse Hris-toase, Fiul lui 
Dumnezeu, miluieişte-mă pe mine păcătosul». 

238. Simeon Evlaviosul pune pierderea harului mai mult pe seama sa, decît pe a 
demonilor. 

239. Atît Simeon Noul Teolog, cît şi dascălul său, Simeon Evlaviosul, cunosc tensiunea 
între aceste stări contrarii, care numai împreună condiţionează stăruinţa în bine: bucuria şi 
pocăinţa. 

ştiinţă. Şi astfel să primesc, Doamne, plinătatea îndrăz-nirii 
către Tine, în necazurile ce vin asupra robului Tău de la draci 
şi de la oameni şi să primesc şi tăierea voii mele, cunoscînd 
bunătăţile care aşteaptă pe cei ce Te iubesc pe Tine, Doamne. 
Căci Tu ai zis, Doamne, că «cel ce va cere va lua şi cel ce caută 
va afla şi celui ce bate i se va deschide»-. Pe lîngă acestea, frate, 

stăruie rugîndu-te în cugetul tău, şi în celelalte toate cîte ţi le 
va da ţie Dumnezeu, nemoleşindu-te din pricina trîndă-viei. Şi 
Dumnezeu cel bun nu te va părăsi. 

22. Păstrează chilia pe care ai primit-o de la întîi-stătător 
la început, pînă la sfîrşit. Iar dacă din pricina vechimii sau a 
dărîmării ei, vei fi tulburat în gînd, pu-nînd metanie 
întîistătătorului, fă-i cunoscut acest lucru cu smerenie. Şi de te 
va asculta, bucură-te. Iar de nu, mulţumeşte şi aşa, aducîndu-ţi 
aminte de Stăpînul tău care nu a avut unde să-şi plece capul. 
Căci dacă l-ai tulbura de două sau de trei sau de patru ori cu 
aceasta, se naşte îndrăzneala, apoi neîncrederea şi la urmă dis- 
preţul. Dacă voieşti, deci, să duci viaţă liniştită şi paşnică, nu 
cere deloc vreo uşurare trupească de la stareţ. Fă aceasta de la 
început şi rabdă cu bărbăţie să fii dispreţuit şi nesocotit de toţi, 
după porunca Domnului. 

Deci dacă voieşti să-ţi păstrezi încrederea şi iubirea faţă 
de el şi să-1 vezi ca pe un sfînt, păzeşte aceste trei lucruri : nu 
cere vreo uşurare şi nu-ţi lua îndrăzneală faţă de el şi nu te 
duce des la el, cum fac unii, pe motiv că sînt ajutaţi de el. Căci 
acesta nu e un lucru de laudă, ci omenesc. Nu te osîndesc nici 
dacă ascunzi de el tot gîndul ce se iveşte în tine. Căci dacă 
păzeşti acestea, vei trece neînvăluit marea vieţii şi vei socoti pe 
părinte, oricum ar fi, ca pe un sfînt. Iar dacă te vei apropia în 
biserică, ca să întrebi pe părintele tău despre vreun gînd şi vei 
vedea pe altul luîndu-ţi înainte, pentru acelaşi lucru sau 
pentru altul, şi părintele te va trece cu vederea, din pricina 
acestuia, să nu te întristezi, nici să gîndeşti ceva împotriva lui. 
Ci stai de-o parte cu mîinile încrucişate, pînă va isprăvi cu 
acela şi te va chema. Căci părinţii obişnuiesc uneori să facă să 
ni se întîmple acestea, poate şi cu voia, spre cercarea şi 
izbăvirea noastră de păcatele de mai înainte. 

23. Să posteşti cele trei patruzecimi 2S9b ; în cea mare în 
chip îndoit, afară de cele două mari sărbători şi de sîmbătă şi 
duminică, iar în celelalte două, fără o zi. Iar în celelalte zile ale 
anului, să mănînci o dată, afară de sîmbătă şi duminică şi 
sărbătoarea, dar nu ca să te saturi. 

24. Sîrguieşte-te să fii chip folositor întregii obşti spre 
toată virtutea, smerenia şi blîndeţea, milostivirea şi ascultarea 
pînă şi de cei mai neînsemnaţi; chip de nemîniere, de 
neîmpătimire, de sărăcie şi pocăinţă, de nerăutate şi 
neiscodire, de simplitate în purtări şi de înstrăinare faţă de tot 
omul, de cercetare a bolnavilor, de mîngîiere a celor necăjiţi, de 
neîntoarcere de la cei ce au nevoie de vreun folos de la tine. Să 
nu o faci aceasta pe motivul convorbirii tale cu Dumnezeu. 
Căci mai mare este iubirea, decît rugăciunea 240 . Să fim cu 
compătimire faţă de toţi, neiubitori de slavă deşartă, ne- 
îndrăzneti, necertăreti, necerînd ceva de la întîistătă-torul, 
niscai slujbe sau altceva. Dă cinstire tuturor preoţilor. Să fii cu 

239 b. Postul Crăciunului, al Paştilor şi al sfinţilor apostoli cu al Preasfintei Născătoare 
de Dumnezeu, care se socotesc împreună ca a treia patruzecime, (n.n.). 

240. Această afirmare a priorităţii iubirii, anulează orice acuză că monahii ar dispreţui 
datoria faţă de oameni, retrăgîndu-se în contemplaţie, «înstrăinarea» înseamnă pentru ei numai 
lipsa vreunui interes personal şi a vreunei pasiuni în iubirea lor de oameni. 



luare-aminte în rugăciune, într-o stare nemeşteşugită. Arată 
iubire faţă de toţi. Nu te sîrgui să ispiteşti şi să cercetezi 
Scripturile pentru slavă. Căci te va învăţa rugăciunea cea cu 
lacrimi şi luminarea cea din har. 

De eşti întrebat despre ceva din cele ce se cuvin, învaţă cu 
multă smerenie din viaţa ta, ca din a altuia 241 , cele cu privire la 
faptele îndumnezeitoare cu ajutorul harului. învaţă cu gînd 
neiubitor de slavă deşartă, oricine s-ar întîmpla să fie cel ce 
doreşte să se folosească. Şi să nu întorci de la gîndul său pe cel 
ce vrea să se folosească de la tine, ci primeşte greşelile lui, 
oricare ar fi ele, plîngînd şi rugîndu-te pentru el. Căci acestea 

sînt dovada iubirii şi a desăvîrşitei împreună-pătimiri. Să nu 
respingi pe cel ce vine la tine, pe motiv că nu vrei să te vatemi 
prin ascultarea unor astfel de lucruri. Căci cu ajutorul harului 
nu te vei vătăma. Dar ca să nu se vateme cei mulţi, trebuie să ti 
se spună acestea în loc ascuns, chiar dacă ar fi să suporţi ca om 
ispita vreunui gînd. Dar dacă vei fi un om cu har, nu te va 
supăra niciodată nici aceasta. Şi apoi am învăţat că nu trebuie 
să căutăm ale noastre, ci ale altora, ca să se mîntuiască. Dar 
precum am spus înainte, trebuie să duci o viaţă neiubitoare de 
cîştig. Şi să te socoteşti sub lucrarea harului, cînd te vei simţi 
cu adevărat mai păcătos decît eşti. Iar cum se întîmpla aceasta, 
nu ştiu să spun, numai Dumnezeu ştie. 

25. Cît priveşte orele de priveghere, trebuie ca două ore 
să citeşti şi două să te rogi întru pocăinţă cu lacrimi, urmînd 

241. Invăţînd pe alţii din experienţa proprie, să nu o spui aceasta, ca să nu te lauzi şi să 
cauţi slava deşartă, ci să dai orice pilduire ca din viaţa altora. 

pravila pe care o vrei. Dacă voieşti, citeşte şi cei 12 Psalmi şi pe 
cel neprihănit şi rugăciunea sfîntului Eustratie. Acestea în 
nopţile cele lungi. Iar în cele scurte, fă rînduiala mai scurtă, 
după puterea dată ţie de Dumnezeu. Căci fără ea nu poţi 
săvîrşi nici un bine, cum zice proorocul. Căci «paşii omului 
sînt îndreptaţi de Domnul» (Prov. X, 9). Dar chiar Domnul a 
spus : «Fără de Mine nu puteţi face nimic» (Ioan XV, 5). Iar 
fără lacrimi să nu te împărtăşeşti niciodată. 

26. Să mănînci cele puse înaintea ta, orice ar fi. De 
asemenea să bei vinul cu înfrînare, fără cîrtire. Iar dacă 
mănînci singur, din pricină de neputinţă, mănîncă legume 
crude cu untdelemn. Dacă vreunul dintre fraţi îti trimite ceva 
de mîncare, primeşte cu mulţumire şi smerenie ca un străin. Şi 
împărtăşeşte-te din ce ţi-a trimis, orice ar fi. Iar ce rămîne, 
trimite altui frate sărac şi evlavios. Iar dacă te cheamă cineva la 
mîngîiere, împărtăşeşte-te din toate cele puse înainte, dar 
puţin, păzind porunca înfrînării. Iar ridicîndu-te şi punînd 

metanie în chipul străinului şi al săracului, dă-i mulţumire zi- 
cînd : «Dumnezeu-Tatăl să-ţi răsplătească, sfinţite părinte». Ia 
aminte să nu vorbeşti ceva, chiar dacă ar fi de folos. 

27. Iar dacă vreunul dintre fraţi a fost întristat fie de 
întîistătător, fie de iconom, fie de altcineva, şi vine la tine, 
mîngîie-1 aşa : «Crede, frate, spre cercarea ta ţi s-a întîmplat 
aceasta. Căci şi mie mi s-a întîmplat de multe ori aceasta şi m- 
am întristat şi descurajat. Dar de cînd am fost înştiinţat că 
acestea se întîmpla spre cercare, le port cu mulţumire. Fă 
aşadar şi tu aşa. Şi mai degrabă să te veseleşti de astfel de 
necazuri». Iar dacă acela ar începe să bîrfească, nici atunci să 
nu te schimbi. Ci mîngîie-1 cum te va ajuta harul, căci sînt 
multe chipuri de dreaptă socoteală. Şi ajută pe frate după cum 
îi înţelegi starea de suflet şi gîndurile lui şi nu-1 lăsa să plece 
netămăduit. 

28. Iar dacă s-ar întîmpla ca un frate" să fie bolnav şi tu 
nu l-ai cercetat de mult, trebuie să-i trimiţi mai înainte ceva, 
vestindu-i aceasta : «Crede, sfinţite părinte, că abia azi am aflat 
despre boala ta şi te rog de iertare». Iar apoi mergînd la el, 
pune metanie şi, făcînd rugăciune, spune-i aşa : cum ţi-a ajutat 
Dumnezeu, sfinţite părinte ! Apoi şezînd cu mîinile 
încrucişate, taci. Iar dacă sînt şi alţii de faţă, pentru cercetare, ia 
aminte să nu mai vorbeşti ceva, nici din Scriptură, nici din cele 
fireşti, mai ales dacă nu eşti întrebat, ca să nu ai necaz pe 
urmă. Căci aceasta se întîmpla de cele mai multe ori fraţilor 
mai simpli. 

29. Dacă se întîmpla să stai la masă cu fraţi evla-vioşi, să 
te împărtăşeşti din cele puse înainte, fără deosebire, oricare ar 
fi ele. Iar dacă ai poruncă de la cineva să nu mănînci peşte sau 
altceva, dar acestea sînt puse pe masă, dacă cel ce a dat 
poruncă e aproape, mergînd înduplecă-1 să-ţi îngăduie să 
guşti. Iar dacă nu e de faţă, sau ştii că nu-ţi va îngădui, şi totuşi 
nu voieşti să-i sminteşti pe fraţi, încredinţează-i, după masă, 

aceluia ce-ai făcut, cerînd iertare. Iar dacă nu voieşti să faci nici 
una din acestea, e mai bine să nu mergi la ei. Căci vei cîştiga 
două lucruri : vei alunga şi pe dracul slavei deşarte şi-i vei 
izbăvi şi pe aceia de sminteală şi de întristare. Iar de sînt din 
cei mai groşi de simţire, păzeşte canonul. Dar e mai bine ca şi 
în faţa acestora să guşti din toate cîte puţin. La fel, cu prilejul 
mîngîierii ce ţi-o face cineva, potrivit apostolului care hotărăşte 
«să se mănînce tot ce se pune înainte, nedeosebind nimic pen- 
tru conştiinţă» (1 Cor. X, 15). 

30. Dacă în vreme ce-ţi faci rugăciunea în chilie, bate 
cineva la uşă, deschide-i şi şezînd vorbeşte-i cu smerenie 
despre ceea ce-1 preocupă din cele ce-i sînt de folos. De e 
apăsat de vreun necaz, v sîrguieşte-te să-1 ajuţi, fie cu cuvîntul, 
fie cu lucrul. Apoi plecînd acela, închizînd uşa, reia-ţi 
rugăciunea. Căci slujirea celor ce vin la tine este asemenea 
împăcării (Matei V, 24). Dar nu trebuie făcut aşa cînd e vorba 
de lucruri lumeşti. în acest caz, isprăveşte întîi rugăciunea şi 
apoi vorbeşte cu el. 

31. Dacă în vreme ce te rogi, îţi vine vreo frică, sau vreo 
lovitură, sau străluceşte vreo lumină, sau se întîmplă altceva, 
să nu te tulburi. Ci stăruie şi mai întins în rugăciune. Căci se 
iveşte o tulburare drăcească sau vreo frică sau vreo ieşire din 
sine (extaz), ca slăbind să laşi rugăciunea şi ca, ajuns la un 
astfel de obicei, să te facă pradă lui. Dar dacă săvîrşind 
rugăciunea, îţi străluceşte vreo lumină cu neputinţă de 
tălmăcit 242 , şi sufletul ţi se umple de o bucurie negrăită şi de 
dorinţa celor mai înalte şi încep să-ţi curgă lacrimile însoţite de 
pocăinţă, cunoaşte că aceasta este o vizită dumnezeiască şi un 
ajutor dumnezeiesc. «Şi dacă rămîne mult, ca să nu-ţi vină 
ceva mai mult decît aceasta, prin faptul că eşti stăpînit de 
lacrimi, îndreaptă-ţi mintea spre ceva din cele trupeşti şi prin 
aceasta te vei smeri. Dar ia seama să nu părăseşti rugăciunea 
de frica vrăjmaşilor, ci aşa cum în cazul cînd se sperie copilul 



242. Lumina dumnezeiască nu se poate exprima, pentru că nu are un caracter văzut, 
pentru că e spirituală şi de un conţinut cu neputinţă de definit. Dacă are un caracter văzut, 
exprimabil, nu e de la Dumnezeu. 

de nişte mormoloci, se refugiază în braţele mamei şi ale tatălui, 
aruncînd frica de ei, aşa şi tu, alergînd prin rugăciune la 
Dumnezeu, scapă de frica lor. 

32. Dacă în vreme ce şezi în chilie, venind vreun frate te va 
întreba despre vreun război trupesc, să nu-1 respingi. Ci 
foloseşte-1 cu pocăinţă din ceea ce-ţi va dărui harul lui 
Dumnezeu şi din ceea- ce ai cîştigat din faptele tale şi apoi 
slobozeşte-1. Iar cînd iese, punînd metanie înaintea lui, spune-i 
: «Crede, frate, că nădăjduiesc în iubirea de oameni a lui 
Dumnezeu şi deci că va fugi de la tine acest război, numai să 
nu dai înapoi şi să nu te moleşeşti». Iar după ce a ieşit acela, 
ridicîndu-te şi închipuindu-ţi războiul lui, înălţîndu-ţi mîinile 
cu lacrimi spre Dumnezeu, roagă-te cu suspine pentru fratele, 
zicînd : «Doamne Dumnezeule, Cel ce nu voieşti moartea 
păcătosului, rînduieşte lucrul după cum ştii şi precum este de 
folos fratelui acesta». Şi Dumnezeu, cu-noscmd încrederea 
aceluia în tine şi împreună-pătimi-rea şi rugăciunea ta sinceră, 
va uşura, din iubire faţă de el, războiul lui. 

33. Toate acestea sînt folositoare, frate, pocăinţei. Şi 
trebuie să le împlineşti cu inimă zdrobită, cu răbdare şi cu 
mulţumire. Căci sînt izvoare ale lacrimilor şi cură-titoare de 
patimi şi pricini ale împărăţiei cerurilor. «Căci împărăţia 
cerurilor este a celor ce o silesc şi cei ce o silesc, o vor răpi pe 
ea» (Matei XI, 12). Şi de vei împlini acestea, vei ieşi cu totul din 
vechile năravuri, ba poate chiar şi din atacurile gîndului. Căci 
întunericul se retrage din faţa luminii şi umbra din faţa 
soarelui. Dar de le va neglija cineva pe acestea la început, slă- 
bindu-i gîndul şi făcîndu-se curios, se va lipsi de har. Şi atunci 
căzînd în patimile celor rele, îşi cunoaşte neputinţa sa, 
umplîndu-se de frică. 

Dar nici să nu creadă cel ce reuşeşte că aceasta e rodul 
ostenelii sale, ci al harului lui Dumnezeu. Dar el trebuie să se 

curăţească după putere : «Intîi trebuie să te curăţeşti şi apoi să 
vorbeşti cu Cel curat». Căci curăţindu-se mintea, va primi 
iluminarea luminii dumnezeieşti, care, chiar de ar primi-o 
toată lumea, nu se împuţinează. Căci ea se sălăşluieşte în chip 
înţelegător în cei ce o vor dobîndi. 

34. Cel ce a dobîndit acestea să ia seama la sine însuşi şi 
la atacurile gîndurilor, pentru că cel ce petrece în mijlocul 
oamenilor e cu neputinţă, socotesc, să le biruiască. Mai ales e 
cu neputinţă să biruiască atacul pizmei şi al slavei deşarte 
acela care e lăudat de oamenii din lume pentru viaţa lui 
vrednică de laudă şi pentru dispreţuirea lucrurilor văzute. Pe 
lîngă aceasta, de multe ori cunoscînd sau văzînd sau auzind că 
cineva face ceva ce nu se cuvine, îl osîndeşte. De aceea unul ca 
acesta trebuie să ia aminte să nu iscodească cele ce zice, sau ce 
face stareţul, sau slujitorii. Iar dacă, biruit de patimă, va gîndi 
sau va spune ceva necuvenit, să se îndrepte pe sine cu 
pocăinţă. Să ia aminte şi la starea în biserică şi la slujbe. Pentru 
că gîndurile slavei deşarte au obiceiul să tulbure pe cei virtuoşi 
şi în acestea, fie în cîntare, fie în rugăciunea în care mintea nu 
trebuie să umble de colo pînă colo, luînd seama că alţi fraţi sînt 
împrăştiaţi şi tulburaţi. Să înainteze cu luare-aminte în ritmul 
cîntării duhovniceşti şi să cînte cu mintea cele ale îngerilor. Să 
ia aminte să nu se facă arătat nimănui altuia decît lui 
Dumnezeu şi să nu se lase ispitit de cei ce fac asemenea 
lucruri, nici ca să-i judece, nici ca să-i fericească. Dar acestea 
toate nu le vei putea ocoli, decît de te vei păzi în smerenie, în 
iubire, în mărturisire şi în nepătimire. 

35. Sîrguieşte-te să nu superi pe cineva fie cu cuvîntul, 
fie cu fapta, ci să-i mîngîi pe aceia care sînt supăraţi de alţii, pe 
cît e cu putinţă. Şi să nu socoteşti vreodată că ai biruit 
meşteşugirile diavolului şi să cazi în slavă deşartă. Pentru că 
firea omenească nu poate să le biruiască, decît numai harul lui 
Dumnezeu. Deci, cei ce sînt supuşi întîistătătorului să le 

păzească toate acestea. Iar celor îndrăgostiţi de linişte nu le pot 
spune nimic. Dar fiecare să cugete la cele ce le-am spus şi la 
cele ce se cuvin celor ce se liniştesc, pentru că liniştea are 
nevoie de viata cea mai bine îndrumată. 

36. Dacă ai cîştigat încredere şi siguranţă în vreun frate 
din obşte, şi-i mărturiseşti lui gîndurile tale, să nu încetezi, 
frate, vreodată să mergi la el şi să-i împărtăşeşti gîndurile care 
vin în fiecare zi şi ceas. Toţi ar trebui să meargă la stareţ ca să 
se mărturisească. De aceea am spus aceasta, cu pogorămînt, 
fiindcă unii nu voiesc să vădească gîndurile lor stareţului, din 
multă slăbiciune şi din neîncrederea ce o au în el. însă nu tre- 
buie să colinzi de la unul la altul, ascultînd de vrăjmaşul care-ţi 
spune în ascuns că pricinuieşti povară mer-gînd des la fratele 
acela care primeşte gîndurile tale, sau că e ruşine să-i înfăţişezi 
de multe ori ale tale, ca să te facă prin aceasta să întrerupi 
mărturisirea, sau să mergi la altul. Pentru că dacă mergem la 
cel dintîi, vom cîştiga şi mai multă încredere în el, şi ne vom 
folosi mult şi din viaţa şi din cuvintele lui şi nu vom fi osîndiţi 
de nici un altul pentru viaţa noastră, ci vom fi lăudaţi de toţi că 
păzim credinţa. Iar dacă neglijăm să ne mărturisim des 
păcatele noastre, cădem în patimi mai mari şi ne ruşinăm 
iarăşi să le mai facem cunoscute şi ne prăvălim în prăpastia 
deznădejdii. Iar dacă mergem la alt duhovnic (lucru ce nu e 
îngăduit să-1 facem), dacă duhovnicul e din aceeaşi obşte, toţi 
fraţii ne vor învinui că am călcat credinţa ce am avut-o în cel 
dintîi şi vom fi foarte osîndiţi de Dumnezeu. Dar şi duhov- 
nicul la care mergem ne va socoti că vom face la fel şi cu el. Iar 
noi obişnuindu-ne să trecem de la unul la altul, nu vom înceta 
niciodată să iscodim, ca să aflăm stîlpnici, sau zăvoriţi, sau 
isihaşti, şi să mergem la ei să ne mărturisim şi să ne facem 
necredincioşi tuturor şi să nu propăşim, ci să cădem şi mai 
mult în osîndă. De aceea sîrguieşte-te să rămîi fără şovăială 
pînă la moarte la duhovnicul la care te-ai mărturisit de la 
început şi să nu te sminteşti de el, chiar dacă ai vedea că 
desfrînea-ză, căci tu nu te vei vătăma niciodată. Pentru că, pre- 

cum am spus, de-1 vei dispreţui pe acela, şi vei merge la altul, 
te vei face pricină de multe sminteli şi vei judeca la fel şi pe toţi 
ceilalţi şi vei deschide întru tine cale de pierzanie. Ci, Doamne, 
Doamne, izbăveşte-ne pe noi de toată necredinţa şi iscodirea şi 
ne acoperă cu harul Tău cel dumnezeiesc. 

37. Iar de vei cîştiga ucenici care au încredere în tine, ca 
să-ţi mărturisească ţie gîndurile lor şi îi vezi pe ei că vorbesc cu 
unii dintre fraţii mai evlavioşi, să nu te sminteşti. Pentru că 
diavolul spune pe ascuns celor ce vieţuiesc drept, că aceşti 
ucenici nu umblă cu sinceritatea inimii şi cu simplitate, nici nu 
ne mărturisesc gîndurile lor cu adevărată încredere în noi, ci îi 
îndeamnă cu scop rău, prin făţărnicie, să vadă libertatea 
noastră şi prin aceasta ne produc supărare şi neîncredere în 
aceşti ucenici. Tu deci să nu arăţi acest gînd pe care ţi-1 aruncă 
dracii, ci sileşte-te cu toată simplitatea şi iubirea pentru 
Dumnezeu şi pentru binele însuşi, să îndrepţi pe unii ca 
aceştia şi să-i foloseşti sufleteşte şi să socoteşti propăşirea lor 
drept slava ta însăşi. 

38. Dacă vreunii dintre ucenicii tăi ajung la neîncredere 
în tine, gîndeşte-te de unde le-a venit aceasta. Pentru că 
aceasta vine din multe pricini : ea poate veni fie din slava 
deşartă, că au ajuns la propăşire şi de aceea au căzut în 
mîndrie, ca să nu mai primească să se numească ucenici, ci să 
aibă demnitate de învăţători ; fie pentru că, fiind graşi şi 
iubitori de trup, vreau să se mîngîie trupeşte ; fie pentru că 1-a 
iubit pe vreunul prea mult şi pe urmă a iubit pe altul şi acela a 
căzut în pizmă ; fie pentru că acela doreşte să fie hirotonit şi tu 
l-ai împiedicat, pentru că, după mărturisirea lui, nu e vrednic 
să fie preoţit ; fie pentru că ai cinstit mai mult decît pe el, pe 
altul, care a venit la tine pe urmă, iar aceasta a pricinuit mare 
supărare aceluia care n-a reuşit în ceea ce dorea, mai ales dacă 
a venit la tine în vîrstă fragedă şi l-ai iubit mult după 
Dumnezeu ; sau poate că vreodată, ca să se înfrîneze de la 
patimi, i-ai făgăduit să-i dai voie să se hirotonească (pentru că 

duhovnicii obişnuiesc de multe ori să facă astfel de făgăduieli 
de hirotonie tinerilor, ca să le taie cu totul înclinarea ce o au 
spre patimi din reaua obişnuinţă) şi nădăjduind, potrivit 
făgăduinţei, n-a reuşit pentru nevrednicia lui şi muşcat de 
pizmă aduce împotriva altui călugăr învinuiri pe care nu le 
poate nici asculta cineva, cu atît mai puţin să le spună. 

Pe lîngă acestea, mai sînt, precum am spus, şi alte feluri 
de neîncrederi : cînd cineva cade din negrijă în învoiri cu 
păcatele, sau şi în fapte păcătoase şi se ruşinează să le 
mărturisească, prins de slava deşartă şi ascunzîndu-le ajunge 
încet, încet la neîncredere ; sau poate te-a văzut şi pe tine 
stăpînit de patimi şi te învinuieşte. Iar semnul depărtării 
acestora de la tine sau de la propăşire, îl vei avea din vederea 
feţei lor. Iar dacă nu, din chipurile obişnuite ale prefăcătoriei. 
Pentru că chiar dacă e sfătuit, sau îndemnat, se preface că pri- 
meşte în auzul său sfaturile, dar în inima lui nu le primeşte. Ba 
se şi supără din pricina lor, sau rîde de ele, sau chiar se înfurie. 
Iar dacă vreodată, vrînd să-1 încerci, de este curat de patimi, îl 
îndemni, fie să se împărtăşească, fie să intre în sfîntul altar, le 
face pe amîndouă fără să deosebească, ca să nu-1 învinuieşti. 
Leacul acestora sînt rugăciunile din inimă şi cu lacrimi către 
Dumnezeu şi arătarea iubirii, sfatul des, ajutorul trupesc, 
convorbirile dese, uneori blînde şi dulci, alteori întristate, 
aspre şi mustrătoare, precum gîndeşti că vor auzi, sau îşi vor 
îmblînzi moravurile. 

39. Dacă un călugăr îţi vorbeşte de unii fraţi că 
sînt evlavioşi şi îi laudă, tu taci. Iar de te va întreba de 
ei, răspunde cu smerenie : «Crede-mă, părinte, nu ştiu. 
Eu fiind un om simplu, vreau să-mi văd slăbiciunea 
mea. Pentru că toţi, cu harul lui Dumnezeu, sînt sfinţi 
şi buni. Dar fiecare ceea ce seamănă, aceea va şi sece- 
ra». Nici să nu lauzi, nici să nu osîndeşti pe nici unul în 
parte, ci să lauzi pe toţi. Mai ales, cînd în călugărul res- 
pectiv se va ivi vreun gînd că tu ai încredere în vreu- 

nul din aceia şi se lasă stăpînit de acest gînd şi se în- 
străinează. 



Cap aparte 

40. Acest sfînt şi fericit Simeon 243 , întrebat odată 
cum trebuie să fie preotul, a răspuns zicînd : «Eu nu 
sînt vrednic să fiu preot. Dar am cunoscut, fără îndo A 
ială, cît de vrednic trebuie să fie cel ce va avea să slii A 
jească tainele lui Dumnezeu. în primul rînd, să fie 
curat nu numai cu trupul, ci şi cu sufletul ; pe lingă 
acestea, trebuie să nu fie părtaş la nici un păcat. în al 
doilea rînd, să fie smerit atît în purtarea din afară, cît 
şi în simţirea din lăuntru a sufletului. Apoi cînd stă îna- 
intea sfintei şi sfinţitei Mese, trebuie să vadă, fără îndo- 
ială, cu mintea pe Dumnezeu, iar cu simţurile, Sfintele 
aşezate înainte. Dar nu numai acestea, ci e dator să-L 

243. E vorba de Simeon Evlaviosul, autorul capetelor de mai înainte (9 — 34). 

aibă în chip conştient 244 , sălăşluit în inima sa, şi pe însuşi Cel 
prezent în chip nevăzut în daruri, ca să poată aduce cererile cu 
îndrăznire. Şi ca prieten care vorbeşte cu prietenul, să zică : 
«Tatăl nostru Care eşti în ceruri, sfinţească-se numele Tău», 
rugăciunea arătîndu-1 ca avînd pe Cel ce e Fiul lui Dumnezeu 
prin fire, sălăşluit în sine împreună cu Tatăl şi cu Duhul Sfînt 
24 \ Aşa am cunoscut eu pe preoţi. Iertaţi-mă părinţi şi fraţi». 

Mai spunea şi aceasta, ca despre altul, ascunzîn-du-se pe 
sine şi ocolind slava de la oameni, dar arătîn-du-se pe sine 
însuşi silit de iubirea de oameni. «Am auzit, zicea, de la un 
preot monah, care avea îndrăzneală faţă de mine, ca faţă de un 
frate iubit al lui : «Niciodată n-am liturghisit, fără să văd pe 
Duhul Sfînt, cum L-am văzut venind asupra mea cînd mă 
hirotoneau şi mitropolitul spunea rugăciunea preotului şi 

244. Ideea despre conştiinţa prezenţei ("poxjxeoc) lui Hristos în inimă este, de 
asemenea, proprie sfîntului Simeon Noului Teolog şi dascălului său Simeon Evlaviosul şi 
ucenicului său Nichita Stithatul. 

245. Numai unit prin har cu Fiul cel după fire, credinciosul se poate adresa Tatălui ca 
Tatălui său propriu, fiind înfiat în Fiul. 

246. Altă idee comună a celor trei: Simeon Evlaviosul, sfîntul Simeon Noul Teolog şi 
Nichita Stithatul. 

Evholo-ghiul stătea asupra capului meu nevrednic. întrebat de 
mine, cum L-a văzut pe Acesta atunci şi în forma cărui chip, a 
spus : «simplu şi fără chip, dar ca lumină» 246 . Şi fiindcă la 
început mă miram văzînd ceea ce niciodată n-am văzut şi 
întrebîndu-mă ce poate fi aceasta, Acela mi-a spus în chip 
tainic, de parcă cunoşteam vocea : «Eu aşa Mă pogor peste toţi 
proorocii şi apostolii şi aleşii şi sfinţii de acum ai lui 
Dumnezeu. Căci sînt Duhul Sfînt al lui Hristos, Căruia I se 
cuvine slava şi stăpî-nirea în veci. Amin». 



Cuvîntări morale 

Intîia cuvîntare morală a 
sfîntului Simeon Noul Teolog 

Capitolele cuvîntării întîi: 1. Puţină învăţătură despre fire, 
privind creaţia lumii şi zidirea lui Adam. 

2. Despre căderea şi alungarea lui Adam din rai. 

3. Despre întruparea Cuvîntului şi în ce chip s-a întrupat 
El pentru noi. 

4. Cum se va reînnoi iarăşi zidirea şi vor fi «ceruri noi şi 
un pămînt nou», după apostol. 

5. Care va fi cea din urmă strălucire a zidirii ; şi despre 
înger şi suflet. 

6. Cum se unesc cu Hristos şi cu Dumnezeu toţi sfinţii şi 
se fac una cu El. 

7. Cum trebuie să se plinească lumea de sus şi cum este 
acea lume şi în ce chip se va plini. 



8. Că de nu se vor naşte şi de nu se vor plini toţi cei mai 
înainte rînduiţi din neam în neam pînă la ziua cea din urmă, 
lumea de sus nu se va plini. 

9. La cuvîntul Evangheliei : «Asemănatu-s-a împărăţia 
lui Dumnezeu cu un împărat». Şi care este nunta cea de taină a 
lui Dumnezeu. 

10. Că toţi sfinţii zămislesc în ei pe Cuvîntul lui 
Dumnezeu într-un chip apropiat Născătoarei de Dum- 
nezeu şi-L nasc pe El şi El se naşte în ei şi ei se nasc 
din El ; şi cum sînt fii şi fraţi şi mamă ai Lui. 

11. La cuvîntul Evangheliei : «Şi a trimis pe sluji- 
torii săi să cheme pe cei invitaţi la nuntă şi n-au voit 
să vină»-. 

12. Că nu trebuie să cerceteze vreunul dintre cei 
neintroduşi tainele ascunse ale împărăţiei cerurilor, îna- 
inte de lucrarea poruncilor şi de sporirea şi desăvârşi- 
rea în virtute. 

Ceea ce a trebuit să răspundem şi să spunem către cei ce 
se împotrivesc nouă şi faţă de vorbăria amară a lor, prin care 
bîrfesc tot ce le iese înainte, chiar dacă e din cele mai de cinste, 
e destul şi potrivit cu calea cea bună pe care Cuvîntul a 
călăuzit cuvîntul nostru 241 . Căci buna desfăşurare a cuvîntului 
şi săgeţile lui care nimeresc ţinta nu sînt de la noi, ci de sus şi 
din însoţirea cu Duhul, prin Care toţi pot înainta pe calea cea 
bună pînă la atingerea scopului urmărit. 

Dar odată ce am isprăvit respingerea acelora, trebuie să 
vedem, să cunoaştem şi să cercetăm, urmînd dumnezeiescului 
Pavel, care sînt cele dăruite nouă de Dumnezeu, sau care e 
bogăţia (Efes. I, 18) bunătăţii Lui faţă de noi, pe care ne-a 

247. Acest început se referă Ia «Cuvintele apologetice, antitetice şi teologice» scrise mai 
înainte, după cum rezultă dintr-o notă marginală pusă de Nichita Stithatul, ucenicul sfîntului 
Simeon Noul Teolog, la începutul ediţiei Cuvintelor morale (conform notei lui J. Darrouzes, 
Symeon le Nouveau Theologien, Traites tlieologiqucs et ethiques, tom. I, «Sources chretiennes», 
nr. 122, 1966, p. 172-173). 



dăruit-o de la începutul creaţiei ; care e chipul formării noastre 
şi cum am călcat porunca dată de sus şi am căzut din acele 
bunătăţi nemuritoare ; care este viata de acum şi lumea aceasta 
sub care şi după care se mişcă totul ; şi care sînt cele ce sînt 
rînduite după acestea nouă, închinătorilor Treimii. Voi începe 
acum, punînd pe Dumnezeu ca început al cuvîntului. 

1. Puţină învăţătură despre fire, privind creaţia lumii şi zidirea 
lui Adam 2iS . 

Dumnezeu nu a dat la început primilor oameni zidiţi 
numai raiul, cum socotesc unii, nici nu 1-a făcut numai pe om 
nestricăcios, ci cu mult mai mult şi înaintea lui, tot pămîntul 
acesta pe care îl locuim şi toate cele de pe pămînt, ca şi cerul şi 
cele din el, aducîndu-le la fiinţă în cinci zile. In a şasea zi a zidit 
apoi pe Adam şi 1-a aşezat pe el domn şi împărat al întregii 
lumi văzute. Şi nici Eva nu era atunci adusă la existentă, nici 
raiul, ci numai lumea aceasta fusese creată ca un fel de rai, 
nestricăcioasă, dar materială şi supusă simţurilor 249 . Pe ea a 
dat-o, cum s-a spus, lui Adam şi urmaşilor lui, spre a se bucura 
de ea. 

Dar să nu-ţi pară aceasta un lucru ciudat, ci aşteaptă 
urmarea cuvîntului, care-ţi va dovedi aceasta în chip limpede 
prin însăşi Sfînta Scriptură : «La început a făcut Dumnezeu 
cerul şi pămîntul. Iar pămîntul era nevăzut şi netocmit» 
(Facere I, 1 — 2). Pe urmă, istorisind în amănunt toate celelalte 
fapte ale creaţiei lui Dumnezeu, după ce spune : «Şi s-a făcut 

248. Sfîntul Simeon nu descrie pe larg starea de la început a firii şi a omului. Acestea 
sînt lucruri de taina, pe care noi nu le putem înţelege în starea în care ne aflam acum. El se 
mulţumeşte să afirme caracterul incoruptibil al creaţiei de la început, ca şi al trupului omenesc. 
Totuşi natura rodea îmbelşugat, iar trupul omenesc se împărtăşea de rodurile naturii. Cum se 
împacă acestea între ele, noi nu putem înţelege. Noi sîntem obişnuiţi să concepem 
incoruptibilitatea (nestricăciunea) de la început, ca ceva întru totul contrar stării coruptibile de 
acum. Dar probabil că starea incoruptibilă de la început a creaţiei era într-o anumită măsură 
numai o potenţialitate, care avea să se actualizeze cu timpul. In orice caz exista o mişcare în ea. 
Cum se împăca însă mişcarea cu incoruptibilitatea, ne e greu să înţelegem. 

249. Ideea că lumea întreagă a fost creată ca un rai, o preia şi Nichita Stithatul în 
«Vederea raiului». 



seară şi s-a făcut dimineaţă, ziua a cincea» (Facere I, 23), 
adaogă : «Şi a zis Dumnezeu : să facem pe om după chipul şi 
asemănarea Noastră şi să stăpînească peste peştii mării şi peste 
păsările cerului şi peste animalele de pe tot pămîntul şi peste 
toate cele ce se tîrăsc pe pămînt. Şi a făcut Dumnezeu pe om, 
după chipul lui Dumnezeu 1-a făcut pe el, bărbat şi femeie i-a 
făcut pe ei» (Facere I, 24 — 27). Spune bărbat şi femeie, nu 
pentru că Eva era deja făcută, ci pentru că se afla împreună cu 
Adam în coasta lui. Iar aceasta o veţi cunoaşte mai limpede din 
cele ce urmează : «Şi i-a binecuvântat pe ei Dumnezeu zicînd: 
creşteţi şi vă înmulţiţi şi uţnpleţi pămîntul şi-1 stăpîniţi pe el şi 
stăpîniţi peste peştii mării şi peste păsările cerului şi peste 
toate animalele de pe tot pămîntul şi peste toate cele ce se 
tîrăsc pe pămînt» (Facere I, 28). 

Vezi cum a dat Dumnezeu întreagă această lume, ca pe 
un rai, omului de la început ? Căci de ce alt pămînt vorbeşte, 
dacă nu de acesta în care locuim şi acum, cum s-a zis, şi 
nicidecum de altul ? De aceea adaogă zicînd : «Şi a zis 
Dumnezeu : iată, v-am dat vouă toată iarba purtătoare de 
sămînţă, care este pe faţa pămîntului ; şi tot pomul care are în 
sine rod purtător de sămînţă va fi vouă spre mîncare şi tuturor 
animalelor pămîntului şi tuturor păsărilor cerului şi tuturor 
celor ce se tîrăsc pe pămînt» (Facere I, 29 — 30). Vezi că toate 
cele văzute, cele de pe pămînt şi din mare, le-a dat lui Adam şi 
nouă urmaşilor lui spre folosire şi nu i-a dăruit lui numai raiul 
? Căci toate cîte le-a spus lui Adam, ni le-a spus nouă, tuturor, 
precum Acelaşi Dumnezeu a spus mai pe urmă către apostoli 
prin Cuvîntul cel viu al Său, zicînd : «Cele ce le spun vouă, le 
spun tuturor» (Marcu XIII, 37). Căci El ştia că neamul nostru se 
va înmulţi pe pămînt, în mulţimi nesfîrşite şi nenumărate. Şi 
dacă, cu toate că am călcat porunca Lui şi am fost osîndiţi să 
vieţuim în chip trecător şi să murim, noi oamenii am ajuns la 



atîta mulţime, gîndeşte-te cîţi ar fi trebuit să fie cei născuţi de 
la creaţia lumii dacă n-ar fi murit ? Şi ce viaţă şi petrecere ar fi 
avut, dacă s-ar fi păstrat nestricăcios şi nemuritor, într-o lume 
nestrică-cioasă, dacă ar fi trăit o viaţă fără de păcat şi fără 
supărări, fără griji şi fără osteneală ? Şi cum s-ar fi înălţat prin 
înaintarea în păzirea poruncilor lui Dumnezeu şi prin 
înfăptuirea gîndurilor bune, în chip treptat, la o slavă şi la o 
schimbare mai desăvîrşită, âpropiindu-se de Dumnezeu şi de 
luminije izvorîte din Dumnezeire ? Cum s-ar fi făcut sufletul 
fiecăruia mai strălucitor, iar trupul supus simţurilor şi material 
s-ar fi prefăcut şi preschimbat în nematerial şi duhovnicesc şi 
mai presus de toată simţirea ? 250 Dar şi ce mare bucurie şi 
veselie ar fi sporit în noi din convieţuirea noastră 7 251 Fără 
îndoială o bucurie cu totul negrăită şi neînţeleasă de gîndurile 
noastre. 

Dar să revenim la tema noastră. Deci lumea întreagă a 
fost dăruită, ca să repet cele spuse, lui Adam, ca o unică ţară şi 
ca un cîmp unic. Iar pe toate le-a făcut Dumnezeu în şase zile. 
Ascultă cum o spune aceasta în chip limpede Sfînta Scriptură. 
Căci după ce a spus : «Şi a făcut Dumnezeu pe om, după 
chipul lui Dumnezeu 1-a făcut pe el, bărbat şi femeie i-a făcut 
pe ei şi i-a bi-necuvîntat pe ei» şi celelalte, a adăugat zicînd : 
«Şi a văzut Dumnezeu toate cîte le-a făcut şi iată erau bune 
foarte. Şi s-a făcut seară şi s-a făcut dimineaţă, ziua a şasea» 
(Facere I, 31) ; «şi a isprăvit Dumnezeu în ziua a şasea lucrurile 
Lui pe care le-a făcut şi s-a odihnit Dumnezeu în ziua a şaptea 
de toate lucrurile Lui pe care a început a le face» (Facere II, 2 — 
3). Apoi voind să ne înveţe cum a făcut Dumnezeu pe om şi 
din ce, re-petînd pe scurt cuvîntul, zice iarăşi : «Aceasta este 
cartea facerii cerului şi pămîntului, cînd au fost făcute» (Facere 
II, 4). Şi puţin mai departe : «Şi a zidit Dumnezeu pe om ţărînă 
din pămînt», care trebuie înţeleasă 



250. Nematerial şi mai presus de toată simţirea, prin copleşirea lui de spiritualitatea 
întărită de Duhul dumnezeiesc. 

251. Dacă orice bucurie vine din comuniune, comuniunea desăvîrşită a omului fără 
păcat ar fi pricinuit o bucurie nesfîrşit mai mare decît orice bucurie pe care o cunoaştem. 

aşa : a făcut Dumnezeu pe om, luînd ţarină din pămînt. «Şi a 
suflat în faţa lui suflare de viaţă şi s-a făcut omul spre suflet 
viu» (Facere II, 7). 

După ce ne-a arătat modul creaţiei, Dumnezeu, asemenea 
unui împărat şi stăpînitor bogat, nu face pămîntul stăpînit de 
el ca o singură cetate înconjurată de ziduri, nici ca o singură 
casă închisă, ci despărţind moşia cea una în multe părţi, o parte 
o face să fie semănată, alta o orînduieşte ca vie, alta o lasă ca 
rezervă, iar într-o parte şi într-un loc plăcut şi frumos ridică 
clădirile, unde zideşte palate şi case, construieşte băi şi plan- 
tează grădini şi imaginează tot felul de locuri de desfătare, 
ridicînd în jurul tuturor un zid şi face chei şi porţi deschise şi 
închise. Dar nu se mulţumeşte nici cu aceasta, ci pune şi 
paznici, deşi nu se teme de nimeni, pentru ca locuinţa lui să fie 
şi mai strălucitoare şi mai felurită prin acestea toate şi închisă 
prietenilor nerecunoscători şi răi, ca şi slujitorilor răzvrătiţi, 
dacă se vor găsi vreunii dintre aceştia, iar prietenilor adevăraţi 
şi credincioşi şi chiar slujitorilor recunoscători să le fie 
neîmpiedicată intrarea în ea şi ieşirea din ea. Aşa a făcut şi 
Dumnezeu omului întîi zidit. Căci, după ce a făcut toate din 
cele ce nu sînt şi a făcut pe om şi s-a odihnit în ziua a şasea de 
toate lucrurile Lui pe care a început să le facă, a sădit raiul în 
Eden la răsărit, pregătindu-1 ca pe un palat împărătesc într-o 
parte a lumii şi a aşezat în el pe omul pe care 1-a făcut. 

Pentru ce, deci, nu a sădit raiul care trebuia să fie făcut în 
ziua a şaptea, ci 1-a sădit pe el la răsărit după aducerea la 
existenţă a întregii creaţii ? Pentru că Dumnezeu, cunoscînd de 
mai înainte toate, a creat lumea într-o ordine şi într-o stare bine 
orînduită şi cele şapte zile le-a stabilit ca chip al celor şapte 
perioade (veacuri) ce aveau să se desfăşoare pe urmă, iar raiul 



1-a sădit după acestea, ca pe unul ce avea să însemne veacul 
viitor 252 . Dar pentru ce atunci Duhul Sfînt n-a unit ziua a opta, 
cu cele şapte zile dinainte ? Pentru că nu era potrivit să numere 
această zi în ciclul celorlalte, în care prima şi a doua ş.a.m.d. 
pînă la a şaptea, repetîn-du-se în cerc, alcătuiesc săptămînile, 
ziua întîi revenind în acest ciclu de tot atîtea ori cîte săptămîni 
vor fi ; ci trebuia ca aceea să fie în afara acestora, ca una ce nu 
are început şi sfîrşit 253 . Căci nu e o zi care nu e acum, ci va fi şi- 
şi va lua începutul în viitor, ci a fost dinainte de veacuri şi este 
şi acum şi va fi în vecii vecilor. Dar se zice că va veni şi ni se va 
descoperi la sfîrşit ca o zi unică, neînserată şi fără sfîrşit, prin 
faptul că va veni la noi. 

Ia seama, de altfel, că nu s-a scris : «A făcut Dumnezeu 
raiul», nici : «A zis : să fie, şi s-a făcut». Ci : «1-a sădit 
Dumnezeu pe el şi a făcut să răsară din pămînt tot pomul 
frumos la vedere şi bun la mîncare» (Facere II, 9), avînd roade 
de tot felul, care nu se stricau şi nu lipseau niciodată, ci erau 
totdeauna proaspete şi dulci şi procurau dulceaţă şi desfătare 
primilor oameni creţaţi 254 . Căci trebuia să se procure 
trupurilor lor nestri-căcioase şi o hrană nestricăcioasă. De 
aceea viaţa şi petrecerea lor în mijlocul raiului era şi ea lipsită 
de osteneli şi de frămîntări. Acest rai 1-a înconjurat Făcătorul 

252. Raiul are deci şi o semnificaţie eshatologică. E pus chiar în început sfîrşitul 
desăvîrşit şi veşnic. Dacă lumea a fost făcută înainte de om, raiul a fost făcut după om, ca ţintă 
spre care trebuia să înainteze omul şi prin efortul lui. Adică raiul de la început trebuia să fie 
dezvoltat prin om într-un rai şi mai desăvîrşit. Şi toată creaţia trebuia să fie făcută ca acest rai. 

253. Cele şapte zile reprezintă repetiţia timpului, care nu poate ieşi din el însuşi prin 
sine, reprezentat ca un inel. Ziua a opta reprezintă veşnicia care e dincolo de timp şi care n-are 
sfîrşit, căci nimic în ea nu are margini. Ea nu e o repetiţie, în sensul trecerii de la un lucru la 
altul din acelaşi plan. Ci e infinitatea trăită continuu în mod integral. Ea e de aceea din alt plan, 
nu rezultă din ordinea timpului şi a naturii ce se repetă prin trecerea de la un lucru finit la alt 
lucru finit şi aşa în continuu. 

254. Deci prin transparenţa pămîntului oamenii dintîi se împărtăşeau de dulceaţa 
fructelor raiului, sau ale veşniciei, ale unor fructe care nu se stricau, fiind în comunicare cu 
infinitatea. 



lui cu ziduri, aşezînd o intrare prin care ei intrau şi ieşeau. 

1. Despre căderea şi-alungarea lui Adam din rai. 

Deci Adam a fost zidit cu un trup nestricăcios, dar 
material şi încă nedeplin duhovnicesc. Şi a fost aşezat de 
Făcătorul ca un împărat nemuritor în această lume 
nestricăcioasă ; nu spun numai în rai, ci în toată lumea de sub 
cer 255 . Dar le-a dat lor şi lege, poruncindu-le ca numai din 
pomul acela să nu mănînce. El însă, dis-preţuind porunca, n-a 
crezut Făcătorului şi Stăpînului, Care a zis : «în ziua în care 
veţi mînca din el, cu moarte veţi muri»- (Facere II, 17), ci au 
socotit mai vrednic de crezare pe şarpele viclean (Isaia XXVII, 
1), care a spus: «Nu veţi muri cu moarte, ci în ziua în care veţi 
mînca, veţi fi dumnezei, cunoscînd binele şi răul»- (Facere III, 
5) ; «şi au mîncat din el» (Facere III, 6). Şi îndată au fost 
dezbrăcaţi de veşmîntul nestricăcios şi s-au îm A brăcat în 
stricăcios. 

Văzîndu-se pe sine gol, Adam s-a ascuns şi s-a încins cu 
frunze de smochin cusute, încercînd să-şi acopere ruşinea. De 
aceea cînd Dumnezeu îi zice : «Adame, unde eşti ?» (Facere III, 
9), el răspunde : «Am auzit glasul Tău şi cunoscînd goliciunea 
mea, m-am temut şi m-am ascuns» (Facere III, 10). Chemîndu- 
1 la pocăinţă, Dumnezeu îi zice : «Cine ţi-a spus că eşti gol ? 
Nu cumva ai mîncat din pomul, din care ţi-am poruncit ca nu- 
mai din el să nu mănînci ?» (Facere III, II) 258 . Acela însă n-a voit 
să spună că a păcătuit ; dimpotrivă, a dat vina pe Dumnezeu, 
Care le-a făcut toate foarte bine, zicînd : «Femeia, pe care mi-ai 

255. Toată lumea era străbătută de lumina veşnică sau a prezenţei lui Dumnezeu sau a 
raiului. Toată lumea era pe de o parte rai, pe de alta străbătută de rai. Lumea era în parte rai, 
puţind deveni rai deplin, şi în parte se putea detaşa de el. Omul folosindu-se de fructul 
pomului, ca de un fruct detaşat de ambianţa veşniciei, a început să se detaşeze de rai. 

256. Căderea din rai s-a produs întîi în planul conştiinţei omului. El nu se mai simţea 
în rai. 



dat-o, ea mi-a dat şi am mîn-cat» (Facere III, 12) ; iar aceea, la 
rîndul ei, a pus vina pe şarpe. Deci ne voind ei să se pocăiâscă 
şi să cadă înaintea Stăpînului, sau să ceară iertare, Dumnezeu 
îi alungă şi-i scoate din rai, ca dintr-un palat împărătesc şi ca 
dintr-o casă preaîmpodobită, ca să vieţuiască pe acest pămînt 
ca nişte exilaţi şi scoşi peste graniţă. 

«Şi îndată a pus o sabie de foc ca să păzească intrarea la 
pomul vieţii» (Facere III, 24). Aceasta nu înseamnă că ei vor fi 
readuşi iarăşi, după refacerea lor, în acelaşi rai supus 
simţurilor şi material. Nu în acest scop a fost păstrat el pînă 
acum ; nu pentru aceasta nu 1-a blestemat pe el Dumnezeu 257 . 
Ci pentru că e tipul vieţii viitoare şi chipul veşnicei împărăţii a 
cerurilor. Căci dacă n-ar avea acest rol de tip, ar fi trebuit să fie 
blestemat, ca unul în care s-a săvîrşit neascultarea lui Adam. 
Dar n-o face aceasta. O face însă cu tot pămîntul celălalt, 
fiindcă, precum am zis, era nestricăcios ca şi raiul şi producea 
de la sine toate. De aceea, pentru ca Adam cel ieşit de acolo să 
nu ducă mai departe o viaţă liberă de greutăţi, de osteneli şi de 
sudori, blestemă pămîntul acesta, zicînd : «Blestemat să fie 
pămîntul în lucrurile tale. în necazuri să te hrăneşti din el în 
toate zilele vieţii tale. Spini şi mărăcini să-ţi răsară ţie şi să 
mănînci iarba cîmpului, rînduită fiarelor şi dobitoacelor 
necuvântătoare. în sudoarea feţei tale să-ţi mănînci pîi-nea ta, 
pînă ce te vei întoarce în pămîntul din care ai fost luat ; că 
pămînt eşti şi în pămînt te vei întoarce» (Facere III, 17 — 19). 

Pe drept cuvînt, trebuia deci ca cel ce fusese cobo-rît prin 
neascultare la stricăciune şi la moarte să locuiască un pămînt 
trecător şi stricăcios şi să se împărtăşească din hrană 

257. Darrouzes spune că sfîntul Simeon credea, ca mulţi din contemporanii săi, în 
supravieţuirea acestui rai sensibil, dar nu ca reşedinţă a sfinţilor răposaţi (op. cit., p. 186, nota 1). 
Dar din cele ce urmează se pare că raiul din care a fost scos Adam s-a păstrat nu numai în sensul 
acesta, ci şi în înţelesul împărăţiei lui Dumnezeu, care poate penetra din nou întreaga creaţie. 
De aceea raiul sensibil special nu mai are o importanţă practică. 



asemănătoare, aşa cum merita. Odată ce desfătarea 
îmbelşugată şi vieţuirea nestricăcioasă şi neobositoare îl dusese 
pe om la uitarea şi la dispreţuirea bunătăţilor date de 
Dumnezeu, pe drept cuvînt a fost osîndit să lucreze pămîntul 
în osteneală şi sudoare şi aşa să-şi procure cîte puţină hrană 
din el, ca unul ce se afla sub un epitrop. Aşa 1-a primit 
pămîntul blestemat mai întîi şi lipsit de rodirea de la sine de 
mai înainte, pe neascultător. In ce scop şi pentru ce ? Ca, lucrat 
de el în sudoare şi osteneală multă, să-i dea cele ce crescr din 
el, cu măsură, spre împlinirea trebuinţelor lui ; iar nelucrat, să 
rămînă neroditor, dîndu-i numai spini şi mărăcini. De fapt, 
ieşind Adam din rai, toată creaţia adusă de Dumnezeu la 
existentă din cele ce nu sînt, văzîndu-1, n-a mai voit să i se 
supună neascultătorului. Soarele n-a mai voit să strălucească, 
şi luna n-a mai voit să se arate, stelele n-au mai voit să se lase 
văzute, izvoarele n-au mai voit să ţîşnească, rîurile n-au mai 
voit să curgă, aerul s-â strîns în sine să nu mai dea putinţă de 
suflare celui ce-1 bate 238 , fiarele şi toate animalele pămîntului, 
văzîndu-1 pe om dezbrăcat de slava dinainte, l-au dispreţuit şi 
s-au înfuriat toate îndată împotriva lui. Cerul s-a mişcat, cu 
dreptate, ca să cadă oarecum asupra lui, şi pămîntul n-a mai 
binevoit să-1 poarte pe spatele lui. 

Ce face atunci Dumnezeu, Care a făcut toate şi 1-a zidit şi 
pe om ? Cunoscînd mai înainte de întemeierea lumii că Adam 
va călca porunca şi rînduind de mai înainte viaţa şi refacerea 
lui din naşterea din nou, prin naşterea Fiului lui Dumnezeu, 
înfrînează toate cu puterea, cu mila şi cu bunătatea Sa şi 
opreşte pornirea tuturor făpturilor şi le supune îndată omului 
pe toate, ca şi înainte 239 . El voieşte ca zidirea să slujească 

258. Ii lipsea naturii ajutorul energiilor necreate de sus, căci acelea se retrăseseră în cea 
mai mare parte. 

omului, pentru care a fost creată, deşi s-a făcut stricăcioasă 



pentru omul stricăcios. Căci voieşte ca atunci cînd acesta se va 
reînnoi iarăşi şi se va face duhovnieesc, nestricăcios şi 
nemuritor, eliberîndu-se şi ea de robia stricăciunii, să se 
reînnoiască împreună cu el şi să se facă întreagă nestri-căcioasă 
şi duhovnicească, după ce a fost supusă de Dumnezeu celui ce 
s-a răzvrătit şi nu i-a slujit Lui. Aceasta a rînduit-o 
Preamilostivul Dumnezeu şi Domn înainte de întemeierea 
lumii. 

După ce Dumnezeu a rînduit acestea într-un chip 
înţelept, Adam alungat din rai a avut copii, şi-a isprăvit viaţa şi 
a murit. La fel şi cei născuţi din el. Oamenii de atunci, avînd 
proaspătă amintirea căderii, deoarece aflaseră despre ea de la 
Adam şi Eva, cinsteau pe Dumnezeu ca pe un Stăpîn şi se 
închinau Lui. De aceea Abel şi Cain îi aduceau jertfe din 
avuţiile lor. Şi Dumnezeu, scrie Scriptura, a luat aminte la 
aducerea şi la jertfa lui Abel, dar nu şi la cea a lui Cşin. Cain 
cunoscînd aceasta, s-a supărat pînă la moarte şi aceasta 1-a dus 
la piz-muirea şi la uciderea fratelui (Facere IV, 3 — 5). Dar după 
aceea Enoh a plăcut lui Dumnezeu şi a fost mutat de aici de El 
(Facere V, 24), iar Ilie a fost înălţat în car de foc (2 Regi II, 11). 
Astfel, după hotărîrea dată contra lui Adam şi a seminţei lui, şi 
după alungarea lui, pe fiii lui Adam care au plăcut Lui i-a 
cinstit cu mutarea şi cu prelungirea vieţii şi i-a eliberat de 
stricăciune ; adică de întoarcerea în pămînt şi de coborîrea la 
iad. Prin aceasta a arătat că dacă a făcut aşa cu cei ce trebuiau 
să moară, sau, mai drept vorbind, să se preschimbe, de cîtă 
slavă şi cinste şi milă nu l-ar fi învrednicit pe Adam, lăsîndu-1 
să petreacă în rai, dacă n-ar fi călcat porunca, sau, după ce a 
călcat-o, s-ar fi pocăit. 

259. Dumnezeu, cuprins de milă, nu lasă făptura Sa umană într-o totală despărţire de mila 
şi de un anumit har al Său, ci li dă harul nădejdii viitoarei mîntuiri şi ţine prin aceasta toate într-o 
legătură cu Sine, iar pe om, într-o anumită stăpînire asupra naturii, ca singura fiinţă conştientă şi 
liberă capabilă să-şi dorească mîntuirea şi să lucreze pentru ea, dezvoltîndu-se în cadrul naturii. 



Astfel au cunoscut cei vechi pe Făcătorul lorv invă-ţînd 
unii de la alţii prin predanie, în cursul timpului, cele privitoare 
la Dumnezeu. Pe urmă, înmulţindu-se oamenii (Facere VI, 1) şi 
întorcîndu-şi cugetarea, din tinereţe, spre cele rele, au căzut în 
uitarea şi necunoaşterea Făcătorului lor şi nu numai că au 
cinstit pe idoli şi pe demoni ca dumnezei, ci şi însăşi zidirea 
dată lor de Dumnezeu spre slujirea lor au îndumnezeit-o, 
închinîn-du-i-se ca lui Dumnezeu (Rom. I, 25). Şi s-au predat 
pe ei la toată neînfrînarea şi fapta necurată (Efes. IV, 19), 
întinînd pămîntul, aerul, cerul şi toate cele de sub el prin 
faptele lor necuviincioase. Căci nimic altceva din toate celelalte 
nu murdăreşte pămîntul aşa de mult şi nu face aşa de necurat 
lucrul curat al lui Dumnezeu, ca faptul de a-1 îndumnezei şi de 
a-i aduce închinare întocmai ca lui Dumnezeu, aşezîndu-1 în 
locul Făcătorului şi Ziditorului. Astfel toată zidirea a fost 
murdărită şi adusă la stricăciune de către oameni, prin 
îndumnezeirea ei şi prin închinarea ce i s-a adus. Dar cînd a 
fost atins vîrful răutăţii şi toţi au fost închişi în neascultare 
(Rom. XI, 32), după dumnezeiescul apostol, însuşi Fiul lui 
Dumnezeu şi Dumnezeu s-a pogorît pe pămînt ca să rezi- 
dească pe cel zdrobit, să facă viu pe cel omorît şi să ridice 
făptura Sa din rătăcire. 

Dar ia seama, te rog, întocmai la ceea ce spun. Căci 
cuvîntul ne va fi de folos atît nouă cît şi rîndurilor viitoare de 
oameni. Dar trebuie să ne folosim de un chip oarecare pentru 
înţelegerea întrupării Cuvîntului şi a naşterii Lui de negrăit din 
pururea Fecioara Măria şi pentru cunoaşterea cuvenită a tainei 
iconomiei ascunsă dinainte de veacuri (Efes. III, 9), spre 
mîntuirea neamului nostru. 

3. Despre întruparea Cuvîntului şi îi\ ce chip s-a întrupat El 
pentru noi. 



La facerea de odinioară a strămoaşei Eva, Dumnezeu a 
luat coasta însufleţită a lui Adam şi a zidit-o ca femeie. De 
aceea n-a mai suflat în ea ca în Adam, suflare de viată, ci a 
făcut partea pe care a luat-o din Adam, trupul întreg al femeii 
şi pîrga Duhului, pe care au luat-o împreună cu trupul 
însufleţit, a făcut-o suflet viu deplin, făcînd deodată amîndouă 
părţile omului. La fel, luînd trup însufleţit din sfînta Născătoare 
de Dumnezeu şi pururea Fecioara Măria, ca o mică pîrgă din 
frămîntătura firii noastre, adică din suflet şi trup, Făcătorul şi 
Ziditorul Dumnezeu a unit-o cu dumnezeirea Sa necupiinsă şi 
neapropiată. Mai bine zis, unind fiinţial cu fiinţa noastră întreg 
Ipostasul dumnezeirii Lui, a unit fiinţa noastră, în chip 
neamestecat, cu aceea, adică fiinţa omenească şi fiinţa Sa, 
zidind fiinţa omenească ca templu sfînt Sieşi. Astfel însuşi 
Făcătorul lui Adam s-a făcut om desăvîrşit în chip neschimbat 
şi neprefăcut. 

Căci precum din coasta aceluia a făcut, cum am spus mai 
înainte, femeia, aşa din fiica Lui, din pururea Fecioara şi 
Născătoarea de Dumnezeu Măria, luînd trup fără de sămînţă, 
s-a născut în chip asemănător primului om creat, ca precum 
acela prin neascultare s-a făcut începutul naşterii întru 
stricăciune şi spre moarte, aşa Hristos, şi Dumnezeu, prin 
împlinirea a toată dreptatea (Matei III, 15), să se facă pîrga 
rezidirii şi nemuririi noastre întru nestricăciune. Aceasta vrea 
să o spună şi dumnezeiescul Pavel, zicînd : «Primul om din 
pămînt e pămîntesc; al doilea om e Domnul nostru din cer. 
Precum e cel pămîntesc, aşa sînt şi cei pământeşti; şi precum e 
cel ceresc, aşa sînt şi cei cereşti» (1 Cor. XV, 47 — 48). Şi iarăşi : 
«Pîrga e Hristos, apoi cei ai lui Hristos» (1 Cor. XV, 22). Căci 
odată ce El a fost om desăvîrşit în suflet şi trup, asemenea nouă 
în toate, afară de păcat 



(Evr. IV, 15), comunicîndu-ne prin credinţa în El din 
dumnezeirea Lui, ne face şi pe noi rudenii, ale Lui, după firea 
şi fiinţa Sa dumnezeiască. 

E o taină nouă şi minunată. Dumnezeu Cuvîntul a luat de 
la noi trupul pe care nu-1 avea după fire şi s-a făcut ceea ce nu 
era. Şi împărtăşeşte celor ce cred în El din dumnezeirea Sa, pe 
care n-a dobîndit-o nici unul dintre îngeri sau oameni vreodată 
şi aceştia se fac dumnezei, adică ceea ce nu erau, prin lucrare şi 
har. Aşa le dăruieşte lor putere să se facă fii ai lui Dumnezeu 
(Ioan I, 12). De aceea s-au făcut şi se fac neîncetat şi niciodată 
nu vor înceta să se facă fii ai lui Dumnezeu 260 '. Ascultă pe 
dumnezeiescul Pavel care îndeamnă : «Şi precum am purtat 
chipul celui pămîntesc, să purtăm şi chipul celui ceresc» (1 
Cor. XV, 49). Atîtea despre acestea. Să continuăm deci iarăşi 
cuvîntul nostru. 

Deci Dumnezeu, Cel peste toate, a venit pe pămînt ca să 
rezidească şi să înnoiască pe om prin prezenţa Sa şi să 
binecuvinteze toată zidirea blestemată din pricina lui. în 
scopul acesta, ascultă cu luare-aminte, a dat viaţă şi a făcut 
nestricăcios sufletul pe care 1-a luat, dar trupul Său neprihănit 
şi dumnezeiesc 261 , deşi 1-a îndumnezeit, 1-a purtat încă 
stricăcios (coruptibil) şi material 262 . Căci ceea ce mănîncă şi 
bea, osteneşte şi asudă, e legat şi lovit, atîrnat şi pironit pe 
cruce, este în chip vădit stricăcios şi material. Pentru că toate 
acestea sînt însuşiri ale trupului stricăcios. De aceea a şi murit 
şi a fost aşezat în mormînt. Dar cînd a înviat întru nestrică- 
ciune, a înviat împreună şi trupul însuşi duhovnicesc, cu totul 

260. Se afirmă aci o devenire a stării de îndumnezeire, care e şi o anumită stare de 
incoruptibilitate. E un paradox care era propriu, se pare, şi stării primordiale. 

261. Dumnezeiesc în sensul că era al ipostasului dumnezeiesc şi era îndumnezeit. 

262. Poate trupul lui Iisus încă coruptibil (stricăcios), dar purtînd în el potenţa 
incoruptibilităţii, prin Duhul dumnezeiesc, ne ajută în parte să înţelegem starea de 
incoruptibilitate a trupului de la început al lui Adam, deşi trupul lui Hristos ia coruptibilitatea 
odată cu afectele nepă-cătoase intrate în fire prin păcatul lui Adam. 



dumnezeiesc şi nematerial 26s . De aceea n-a rupt nici peceţile 
mormîntului cînd a ieşit din el. Ba a intrat şi a ieşit şi prin uşile 
încuiate, neîmpiedicat 26 \ 

De ce n-a făcut îndată, împreună cu sufletul, şi trupul pe 
care 1-a luat, duhovnicesc şi nestricăcios ? Pentru că şi Adam, 
mîncînd din pomul din care Dumnezeu îi poruncise să nu 
mănînce, îndată a trebuit să suporte, din neascultare, moartea 
sufletului, dar moartea trupului numai la mulţi ani după aceea 
265 . De aceea a înviat şi a readus la viaţă întîi sufletul 
îndumnezeit, care a primit pedeapsa morţii şi apoi trupul. Căci 
Dumnezeu rînduise ca acesta, potrivit hotărîrii de odinioară, să 
se întoarcă prin moarte în pămînt, iar prin înviere să-şi 
recapete nestricăciunea. In afară de aceasta, cobo-rînd în iad, 
Hristos a eliberat din legăturile veşnice sufletele sfinţilor ţinuţi 
acolo şi le-a înviat, aşezîndu-le în loc de odihnă şi de lumină 
neînserată, dar trupurile lor încă nu, ci le-a lăsat în morminte 
pînă la învierea de obşte. 

Deci taina aceasta nu s-a săvîrşit numai cu Hristos, în 
chipul amintit, ci pentru toată lumea, şi cu fiecare din sfinţii de 
odinioară şi se săvîrşeşte fără încetare pînă acum. Căci primind 
Duhul Stăpînului şi Dumnezeului nostru, ne facem părtaşi de 
dumnezeirea şi de fiinţa Lui. Şi mîncînd atotneprihănitul Lui 
trup, adică dumnezeieştile Taine, ne facem cu adevărat în chip 
deplin contrupeşti şi înrudiţi cu El, cum spune şi dum- 
nezeiescul Pavel însuşi : «Sîntem os din oasele Lui şi carne din 
carnea Lui» (Efes. V, 30) ; sau iarăşi : «Din plinătatea 

263. Cu totul dumnezeiesc şi nematerial era trupul lui Hristos, după înviere, ca 
copleşit de dumnezeire şi de Sfîntul Duh. 

264. Trupul lui Adam la început nu era în această stare. De aceea incoruptibilitatea lui 
trebuie să fi avut încă un caracter potenţial. 

265. Precum incoruptibilitatea trupului după Hristos este ceva ce se dezvoltă, aşa şi 
incoruptibilitatea lui dinainte de cădere a fost, se pare, ceva ce avea să se dezvolte. Dar 
incoruptibilitatea primordială potenţială s-a putut dezvolta şi într-o coruptibilitate tot mai mare 
care a sfîrşit în moarte. 



dumnezeirii Lui noi toţi am luat şi har peste har» (Ioan I, 16 şi 
Colos. II, 9). Ajunşi astfel, ne facem asemenea după har 
iubitorului de oameni Dumnezeu şi Stăpînului nostru însuşi, 
restabiliţi şi reînnoiţi cu sufletul ; şi sîntem făcuţi nestricăcioşi 
şi ca înviaţi din morţi. Căci văzîndu-L pe Cel ce a binevoit să se 
facă asemenea nouă şi fiind văzuţi de El, ne-am învrednicit să 
ne facem asemenea Lui, aşa cum se întîmplă cu cineva care 
vede de departe faţa prietenului şi vorbeşte cu el şi i se 
adresează şi aude glasul lui 266 . 

Astfel sfinţii din veac, cei de odinioară şi cei de acum, 
privind duhovniceşte, nu privesc o formă, sau un chip, sau o 
reproducere, ci o lumină fără formă 267 , precum şi ei sînt 
lumină din lumina Duhului. Dar făcîn-du-se astfel fiecare 
dintre sfinţi, nu se face şi trupul lui îndată nestricăcios şi 
spiritual ; ci precum fierul ars de foc se împărtăşeşte de lumina 
lui şi leapădă îndată negreala sa, dar despărţindu-se de foc se 
face şi se vede iar rece şi negru, aşa şi trupurile sfinţilor, 
împărtăşin-du-se de harul unit cu sufletul lor sau cu focul 
dumnezeiesc, se sfinţesc şi arzînd se fac şi ele străvezii şi lumi- 
noase şi se fac mult deosebite şi cu mult mai de cinste decît 
celelalte. Dar cînd sufletul iese şi se desparte detrup, îndată se 
predau şi trupurile acestea stricăciunii 1 şi se desfac puţin cîte 

266. Sfîntul Simeon dă o explicaţie spirituală procesului de asemănare a omului 
credincios cu Hristos. Privind mereu la Hristos şi Hristos privind mereu la el şi aflîndu-se într-o 
convorbire continuă, omul devine tot mai asemenea lui Hristos, căci imită chipul Lui, îşi 
însuşeşte modul Lui de a fi şi de a gîndi. Iar prin aceasta i se transmite omului puterea 
spirituală însăşi a lui Hristos. Această idee constituie şi o recomandare dată de sfîntul Simeon 
credincioşilor. Sfîntul Simeon înfăţişează o hristo-logie practică, nu una teoretică. 

267. Lumina lui Hristos văzută de sfinţi nu are formă, ci e prezenţa Lui reală, dar cu 
neputinţă de definit, însă intens simţită şi cunoscută ca lumină specifică a prezenţei Lui însuşi. 
Prezenţa aceasta spirituală are în ea caracterele tuturor însuşirilor proprii ale lui Hristos : 
blîndeţe, iubire, curăţire, putere desăvîrşită etc. In felul acesta cel ce o simte ştie că e prezenţa 
lui Hristos şi nu a altcuiva şi se face după chipul Lui. 



în continuare. 



puţin. Dar cele ce persistă ani îndelungaţi nu rămîn nici total 
nestricăcioase şi nu se fac nici total stricăcioase, ci menţin în 
ele'atît semnele stricăciunii cît şi pe ale nestricăciunii, fiind 
păstrate spre a fi făcute total nestricăcioase şi înnoite la înviere 

în ce scop şi pentru ce ? Pentru că nu se cuvenea să învie 
şi să fie făcute nestricăcioase trupurile oamenilor înainte de 
înnoirea făpturilor; şi precum a fost adusă întîi creaţia la 
existenţă în stare nestricăcioasă şi apoi omul, tot aşa trebuie să 
fie schimbată şi mutată de la stricăciune la nestricăciune întîi 
creaţia, apoi împreună cu ea şi odată cu ea să se înnoiască şi 
trupurile descompuse ale oamenilor, pentru ca iarăşi omul 
devenit spiritual şi nemuritor să locuiască într-un loc nestrică- 
cios şi veşnic. Ca să vezi că acesta este adevărul, ascultă pe 
Petru, apostolul, care zice : «Va veni ziua Domnului ca un fur 
noaptea, în care cerurile arzînd se vor desface şi stihiile arzînd 
se vor topi» (2 Petru III, 10). Acestea nu se vor pierde, ci după 
topire se vor modela şi preschimba într-o stare mai bună şi 
veşnică. De unde o ştim aceasta ? Din cuvintele aceluiaşi 
apostol, care adaugă : «Aşteptăm ceruri noi şi pămînt nou, 
potrivit făgăduinţei» (2 Petru III, 13). Ce făgăduinţă şi a cui ? 
Fără îndoială că a lui Hristos, Dumnezeul nostru, Care a spus: 
«Cerul şi pămîntul vor trece, dar cuvintele Mele nu vor trece» 
(Matei XXIV, 35). înţelegînd prin trecere schimbarea cerului, El 
zice : deşi cerul se va schimba, cuvintele Mele vor rămînea 
neschimbate şi neclintite. Aceasta a spus-o mai înainte şi 
proorocul David : 

«Şi ca o haină le vei înfăşură şi se vor schimba, iar Tu acelaşi 
eşti şi anii Tăi nu se vor sfîrşi» (Ps. CI, 27 — 28). Ce este mai 

263. De aci se vede că «stricăciunea» e înţeleasă de sfîntul Simeon ca descompunere 
deplin actualizată a trupului, sau ca moarte. Pînă nu ajunge la moarte, trupul sfinţilor, deşi 
suferă schimbări în el — creşte, mănîncă, se odihneşte, oboseşte — se bucură de o anumită 
«iieslikdLiuiie». E un alt element de cate trebuie ţinut seama în înţelegerea nestricăciunii 
ÎJWBHsW smfltMplHWtâo^elidjaftţiRflţ despre această stare în parte stricăcioasă şi în parte 
nestricăcioasă, vorbeşte sfîntul Simeon 



limpede decît aceste cuvinte ? Dar să vedem cum se va reînnoi 
zidirea şi cam vâ fi restabilită în frumuseţea ei de la început ? 

4. Cum va fi reînnoită toată zidirea şi cum se va face «ceruri 
noi şi pămînt nou», cum zice dumnezeiescul apostol. 

Nici unul dintre credincioşi nu va contrazice pe apostolul 
care vesteşte ceruri noi şi pămînt nou şi nu va refuza să creadă 
pe Domnul, Care spune aceasta. Căci precum trupurile 
noastre, desfăcîndu-se, nu se întorc în ceea ce nu e nicidecum, 
ci se vor înnoi iarăşi prin înviere, aşa şi cerul şi pămîntul şi 
toate cele din el, adică toată zidirea se va reînnoi şi se va 
elibera de robia stricăciunii (Rom. VIII, 21). Şi stihiile acestea se 
vor împărtăşi împreună cu noi de strălucirea de acolo şi 
precum pe noi toţi ne va proba focul (1 Cor. III, 13), după dum- 
nezeiescul apostol, aşa şi toată zidirea se va reînnoi prin foc. 
Aceasta se poate afla din ceea ce scrie apostolul Petru : «Căci 
va veni, zice, ziua Domnului ca un fur noaptea, în care cerurile 
vor trece cu zgomot, iar stihiile arzînd se vor desface şi 
pămîntul şi lucrurile din el vor arde» (1 Petru III, 10). Vezi cum 
spune că toate se vor topi şi modela din nou, sau se vor 
preschimba ? De aceea adaugă, zicînd : «Deci dacă toate 
acestea se desfac, nu trebuie să vieţuim noi întru sfinte 
petreceri şi purtări evlavioase ?» (2 Petru III, 11). Dar cum se 
vor desface ? Aşa cum un vas de aramă învechit şi pătat şi ros 
de rugină se dă focului de către meşter şi e topit şi astfel e făcut 
de către acesta iarăşi nou, la fel şi zidirea, odată ce s-a învechit 
şi s-a pătat de păcate, va fi desfăcută de Făcătorul tuturor prin 
foc şi se va topi şi modela din nou şi va fi făcută strălucitoare şi 
neasemănat mai nouă decît cea care se vede acum. 

Apostolul Petru după ce a scris astfel despre acestea, 
după puţin zice iarăşi : «De aceea, iubiţilor, aştep-tînd acestea, 
străduiţi-vă să vă aflaţi fără pată, în pace şi socotiţi îndelunga- 
răbdare a Domnului drept mîntuire, precum şi iubitul nostru 



frate Pavel v-a scris vouă după înţelepciunea dată lui, cum 
vorbeşte despre acestea şi în toate epistolele lui. în ele sînt 
unele lucruri anevoie de înţeles, pe care cei neştiutori şi 
neîntăriţi le strîmbă, cum fac şi cu alte scrieri spre însăşi pieirea 
lor» (2 Petru III, 14 — 16). Aceasta o făceau nu numai cei de 
atunci, ci şi cei mai mulţi de acum, sau putem spune că 
aproape toţi suferim de neştiinţă, toate amestecîn-du-le, toate 
ale dumnezeieştii Scripturi strîmbîndu-le sau răstălmăcindu-le 
spre pieirea noastră, silindu-ne să avem şi să facem 
dumnezeieştile Scripturi susţinătoare ale patimilor, ale poftelor 
şi ale pieirii noastre. 

Dar să vedem ce spune şi dumnezeiescul Pavel despre 
zidire şi despre reînnoirea ei. El zice : «Socotesc că nu sînt 
vrednice pătimirile timpului de acum de slava ce ni se va 
descoperi nouă». Apoi adaugă : «căci nerăbdarea zidirii 
aşteaptă descoperirea fiilor lui Dumnezeu» (Rom. VIII, 18 — 
19). El vede în «nerăbdare» aşteptarea, dorinţa aprinsă, iar prin 
«descoperire» înţelege arătarea de la înviere. Căci în aceasta 
trebuie să se arate, prin prezenţa lui Hristos, fiii lui Dumnezeu 
şi să apară frumuseţea lor şi ei întregi aşa cum sînt (1 Ioan III, 
2). Căci s-a scris : «Atunci drepţii vor străluci ca soarele» 
(Matei XIII, 43). Aceştia sînt fiii lui Dumnezeu cel drept 270 . Iar 
ca să nu înţelegi vreo altă creaţie, adaugă zicînd : «Căci 
deşertăciunii s-a supus zidirea, nu de bunăvoie, ci pentru cel ce 
a supus-o, spre nădejde» (Rom. VIII, 20). 

Vezi că nu fără scop am zis că zidirea n-a mai voit să 
slujească lui Adam după neascultare, văzîndu-1 căzut din 

270. Fără o natură eliberată de procesele descompunerii, nici omul nu va putea fi readus 
într-un trup eliberat de aceste procese. 

slava dumnezeiască, ca unul ce s-a răzvrătit împotriva 
Făcătorului ? De aceea Dumnezeu, rînduind încă înainte de 
întemeierea lumii mîntuirea lui prin naşterea din nou, i-a 
supus lui zidirea, blestemîrid-o ca, odată ce omul pentru care a 



fost creată s-a făcut stricăcios, să se facă şi ea stricăcioasă, 
pentru ca să-i procure anual hrană stricăcioasă ; iar cînd va 
înnoi pe om şi — 1 va face nestricăcios şi nemuritor şi 
duhovnicesc, să preschimbe întreaga zidire împreună cu el şi 
să o facă veşnică şi nematerială. Aceasta a arătat-o prin cele ce 
le-a spus : «Căci deşertăciunii a fost supusă zidirea, nu de 
bunăvoie, ci pentru cel ce a supus-o, spre nădejde». El zice că 
ea nu s-a supus de la sine omului, adică nu de bunăvoie a fost 
mutată la stricăciune şi aduce roduri care se strică şi odrăsleşte 
spini şi mărăcini, ci ascultînd de porunca lui Dumnezeu, Care 
a hotărît aceasta întru nădejdea reînnoirii ei. Voind să facă 
acest lucru şi mai limpede, apostolul zice : «Căci şi zidirea 
însăşi se va elibera de robia stricăciunii spre eliberarea fiilor lui 
Dumnezeu» (Rom. VIII, 21)2*. 

Ai văzut că nu fără dreptate a spus că toată zidirea 
aceasta, la început, a fost adusă la fiinţă de Dumnezeu ca 
nestricăcioasă şi în stare de rai, dar a fost strămutată la starea 
de stricăciune şi de robie prin blestem, fiind supusă 
deşertăciunii oamenilor. Dar priveşte care va fi strălucirea ei 
din urmă. 

271. Omul adevărat este fiul lui Dumnezeu. Iar un fiu capătă continuu de la tatăl daruri 
noi şi pînă la urmă tot ce are şi tatăl. Oamenii au această natură paradoxală: pe de o parte e 
creată, pe de alta e chemată să primească viaţa necreată a lui Dumnezeu prin har. înălţimea la 
care sînt chemaţi să ajungă fiii creaţi ai lui Dumnezeu e dată în Fiul cel Unul-născut al Lui. Fiul 
cel Unul-născut făcîndu-se om şi înviind ca atare, ne-a descoperit filiaţia noastră divină şi 
înălţimea la care avem să ajungem. Căci Fiul întrupîndu-se, a ridicat în Sine şi pe om la înăl- 
ţimea filiaţiei Sale divine. Dar relaţia între Tatăl şi Fiul e o relaţie de iubire : Tatăl dă prin iubire 
totul Fiului, iar Fiul răspunde acestei dărnicii cu iubirea Sa. Creaţiunea aşteaptă această 
descoperire deplină a firii omului ridicată la o astfel de slavă, căci iubirea lui către Dumnezeu şi 
arătarea întregii dărnicii a Tatălui faţă de el se va răspîndi şi asupra ei. 



5. Care va fi strălucirea de pe urmă a zidirii ? 



Dar chiar cînd va fi reînnoită, zidirea nu va fi iarăşi cum a 
fost adusă de Dumnezeu la existenţă la început, să nu fie! Căci 
se seamănă trup sufletesc (1 Cor. XV, 44), cum s-a spus, şi nu 
se ridică un trup cum ejra cel al primului om creat înainte de 
neascultare, adică material şi sensibil şi schimbăcios, avînd 
lipsă de hrană materială 272 , ci se scoală trup întreg 
înduhovnicit şi ne-schimbăcios, cum era al Stăpînului şi 
Dumnezeului nostru după înviere, adică al Celui de al doilea 
Adam şi al Celui întîi-născut din morţi, deci cu mult deosebit 
de acela. în acelaşi fel întreaga zidire se va face, la un semn al 
lui Dumnezeu, nu cum a fost creată, materială şi supusă 
simţurilor, ci va fi prefăcută, la naşterea din nou, într-o 
locuinţă nematerială şi duhovnicească mai presus de toată 
simţirea. De altfel, dumnezeiescul Pavel zice : «Nu toţi vom 
adormi, dar toţi ne vom preschimba într-o clipă, într-o clipeală 
de ochi»- (1 Cor. XV, 40). Dar tot aşa se va preschimba zidirea, 
arsă prin focul dumnezeiesc, ca să se împlinească cuvîntul 
proorocesc care spune : «Iar drepţii vor moşteni pămîntul» (Ps. 
XXXVI, 29) ; desigur nu un pămînt supus simţurilor — căci 
cum ar fi aceasta, odată ce aceia vor fi înduhovniciti ? — ci 
pămîntul devenit întreg, spiritual şi nematerial 273 , ca, cei ce au 
dobîndit trupuri netrupeşti şi au ajuns într-o simţire mai 
presus de simţire şi, circumscrişi fiind se vor face 
necircumscrişi în cele necircumscrise să aibă o locuinţă 
vrednică de slava lor 274 . 

Deci, înţelege o lume înduhovnicită şi aflată mai presus 
de simţirea noastră ! Iar ceea ce este mai presus de simţire şi 

272. Aci sfîntul Simeon precizează înţelesul limitat al ne stricăciunii pe care o avea 
trupul în starea de la început. El avea să ajungă la actualizarea deplină a nestricăciunii şi 
nemuririi, dar nu o avea de la început în această stare actualizată. 

273. «Spiritual şi nematerial»,, nu înseamnă lipsit total de materie, căci pămîntul 
rămîne pămînt, deci şi trupul, oare e făcut din pămînt; dar amîndouă spiritualizate, sau mai bine 
zis înduhovnicite. In rîndurile următoare sfîntul Simeon prezintă starea aceea ca o stare 
paradoxală. Oamenii vor avea «trupuri netrupeşti», o «simţire mai presus de simţire». 

274. «Trupurile netrupeşti» vor fi trupuri, dar copleşite de spiritul întărit de Duhul 
dumnezeiesc. Ele îşi vor menţine lucrarea simţurilor, 



duhovnicesc este desigur necuprins de noi şi nevăzut. Şi ceea 
ce este nevăzut şi cu neputinţă de cuprins, cum ar putea spune 
cineva, dacă e sănătos la minte, că poate fi cuprins între 
margini ? Nimeni n-ar putea spune aceasta nicidecum. 

Acelaşi lucru îl vom spune şi despre îngeri. Căci şi aceştia 
sînt într-un anumit fel trupeşti şi circumscrişi în comparaţie cu 
firea nematerială şi netrupească a dumnezeirii, după cum s-a 
scris : «Trupuri cereşti şi trupuri pămînteşti» (1 Cor. XV, 40) 275 . 
Cele din urmă sînt materiale, iar cele mai presus de noi, 
nemateriale. Şi în alt loc : «Cel ce face pe îngerii Săi duhuri şi 
pe slujitorii Săi pară de foc» (Ps. CUI, 4). Dar dacă sînt duhuri 
slujitoare, atunci şi minţile cereşti sînt trimise spre slujire 
(Evrei I, 14), potrivit adevărului şi lui Pa vel, care ne introduce 
în aceste taine. Cînd îngerul dumnezeiesc e trimis de sus de 
Dumnezeu, ca să slujească poruncii dumnezeieşti pe pămînt, 
părăseşte cetele cereşti şi vine, după părerea generală, aproape 
de noi şi de cele din lume. Iar dacă lucrul acesta pare conform 
adevărului, îngerul se arată prin aceasta circumscris şi cuprins 
între margini. Căci în comparaţie cu firea cea dumnezeiască şi 
necreată şi cu totul netrupească şi necircum-scrisă, îngerii sînt 
creaţi şi circumscrişi, dar faţă de noi sînt cu totul netrupeşti, 
necuprinşi şi nevăzuţi 276 . 



dar înduhovnicită. Oamenii vor fi atunci circumscrişi şi în acelaşi timp necircumscrişi, avînd loc 
o comunicare neîmpiedicată cu infinitatea lui Dumnezeu şi o comuniune desăvîrşită între ei. 
Graniţele între aceştia şi Dumnezeu şi între ei înşişi nu vor fi rigide, ci va avea loc o trecere cu 
mult mai intensă a energiilor lui Dumnezeu în oameni şi a energiilor omeneşti, întărite de cele 
dumnezeieşti, între oameni. 

275. Desigur îngerii n-au în nici un fel trupuri materiale propriu-zise, dar întrucît sînt 
într-un fel cu putinţă de identificat, deci de «definit», se spune uneori despre ei că au «trupuri», 
îngerul se defineşte mai ales cînd intră în contact cu noi. 

276. Există deci o gradaţie în ce priveşte necorporalitatea şi putinţa de sesizare şi 
nelimitarea. Ceea ce pentru noi e cu totul netrupesc, inse- 



Acelaşi lucru îl vom spune despre suflet. în comparaţie cu 
Dumnezeu, Cel prin fire netrupesc, şi cu îngerii, el este 
oarecum corporal şi circumscris, dar numai pentru cel ce poate 
să-1 lege şi are putere să-1 arunce împreună cu trupul în 
gheena focului (Matei X, 28). Pentru simţirea şi vederea 
oricărei creaturi e cu totul netrupesc şi de necuprins, neputînd 
fi nicidecum circumscris în locuri şi spaţii cunoscute cu 
simţurile. Şi să nu se minuneze nimeni auzind acestea ; să se 
gîndească cum îngerii netrupeşti intră şi ies în chip nevăzut 
prin uşile încuiate şi cum iau în acelaşi fel sufletele oamenilor. 
Dar să asculte şi pe Domnul, Care zice : «Iar la învierea 
drepţilor, nici nu se vor însura, nici nu se vor mărita, ci vor fi 
ca îngerii lui Dumnezeu» (Matei XXII, 30) ; şi pe Pavel care 
spune : «Seamănă-se trup sufletesc, scula-se-va trup 
duhovnicesc» (1 Cor. XV, 44). Să înveţe din acestea, în chip 
sigur, că trupurile noastre se vor face duhovniceşti şi aşa 
zicînd asemenea cu ale îngerilor, cînd vor învia din morţi. Căci 
dacă se seamănă sufleteşti şi se scoală duhovniceşti, cum 
spune cuvîntul, şi dacă în veacul viitor vom fi ca îngerii lui 
Dumnezeu, cum a spus Domnul, e vădit că vom fi asemenea 
lor, deşi nu prin fire, ci prin cinstea primită. Iar trupeşti spune 

sizabil şi necircumscris, în comparaţie cu Dumnezeu e corporal, sesizabil şi circumscris. Dar 
corporalitatea înţeleasă astfel, ca o limitare în comparaţie cu Dumnezeu cel absolut nelimitat, nu 
e o corporalitate în sensul unei materialităţi mai subţiri. Ci o spiritualitate cu putere de 
manifestare mai restrînsă şi deci mai definită, cum se spune ceva mai jos cu referire la suflet. 
Corporalitatea de diferite grade a spiritului creat constă numai în faptul că stă sub puterea 
nemărginită a Duhului dumnezeiesc, că simte presiunea favorabilă a Aceluia, că Acela poate 
exercita o presiune asupra spiritului creat. Aceasta nu înseamnă că spiritul creat nu se poate 
opune prin voinţă voinţei lui Dumnezeu. Dar în acelaşi timp această opunere are asupra lui 
efecte defavorabile. El nu se bucură de o plinătate de viaţă, dacă se închide relaţiei cu viaţa 
infinită a Duhului dumnezeiesc. El simte mărginirea sa, sau «corporalitatea» şi puţinătatea 
monotonă de viaţă de care sufere, dacă se închide infinităţii dumnezeieşti. Pe lîngă aceea, 
sufletul omenesc are o anumită corporalitate prin imprimarea lui de realitatea trupului. Poate 
chiar îngerii au în ei o anumită imprimare a cosmosului, întrucît lucrează în el. Pe de altă parte, 
cînd sufletul omenesc sau spiritul îngeresc se deschide infinităţii dumnezeieşti, ele se 
deslimitează într-un anumit sens, căpătînd şi o putere de iradiere a puterii dumnezeieşti din ei 
în lumea întreagă. In acest înţeles ele pot fi în acelaşi timp circumscrise şi necircumscrise. 



că sînt îngerii faţă de Dumnezeu, căci faţă de noi sînt ne- 
materiali şi nevăzuţi. Iar dacă îngerii sînt aşa, cu mult mai mult 
sufletele, potrivit definiţiei şi legii comparaţiei amintite. 

Dacă vom fi deci astfel în starea învierii, cum a arătat 
cuvîntul, ce trebuinţă vor mai avea cei deveniţi duhovniceşti şi 
mai presus de toată simţirea de aici, cei ce vor fi ca îngerii lui 
Dumnezeu, deşi nu după fire, ci după vrednicia primită, de un 
pămînt şi de o locuinţă cunoscută cu simţurile ? Căci 
demnitatea îngerilor lui Dumnezeu şi starea şi dorinţa lor este 
să fie luminaţi de lumina primă şi dumnezeiască, ei care sînt 
luminile de al doilea ; e să vadă însăşi slava şi strălucirea 
luminii neapropiate şi nesfîrşite şi să se bucure de 
dumnezeirea negrăită şi întreit ipostatică. Toată zidirea, cum 
am spus de multe ori — împreună cu raiul însuşi — devenită 
întreagă spirituală, se va preschimba în locuinţă nematerială şi 
nestricăcioasă, neschimbăcioasă, veşnică şi înţelegătoare. Şi 
cerul va fi neasemănat mai strălucitor, ca un alt cer nou şi mai 
luminos decît cel văzut. 

Iar pămîntul va redobîndi frumuseţea cea neveştejită ca o 
verdeaţă netrecătoare, înfrumuseţat de flori luminoase şi de o 
mare felurime spirituală, în care locuieşte, cum s-a spus, 
dreptatea (Matei XXII, 30). Soarele dreptăţii va străluci înşeptit 
(Evr. XII, 22), iar luna va străluci îndoit decît cerul strălucitor 
de acum. Stelele vor fi asemenea soarelui văzut de acum, 
oricare vor fi acestea şi oricare ar fi înţelesurile ce li le vor da 
cei înalţi cu gîndirea. Toate vor fi mai presus de cuvînt ca 
întrecînd toată înţelegerea. Căci vor fi spirituale şi 
dumnezeieşti şi se vor uni cu lumea înţelegătoare şi vor fi un 
alt rai înţelegător şi un Ierusalim ceresc (Evr. XII, 22), 
asemănătoare celor cereşti şi unite cu ele, o moştenire de 
nerăpit a fiilor lui Dumnezeu, din care niciunul n-a moştenit şi 
n-a locuit statornic cele de pe pămînt şi n-a devenit domn 



măcar al unei bucăţi cit să pună piciorul (Fapte VII, 5). Căci toţi 
am fost şi sîntem şi vom fi străini pe pămînt, cum spune toată 
dumnezeiasca Scriptură. 

Cînd deci toate cele de pe pămînt se vor uni în întregime 
cu cele cereşti, atunci şi drepţii vor moşteni acel pămînt 
reînnoit, pe care îl vor moşteni cei blînzi, fericiţi de Domnul 
(Matei V, 5). Acum unele s-au unit cu cele cereşti, altele se vor 
uni. Sufletele sfinţilor, cum am spus înainte, se lipesc de 
Dumnezeu încă fiind în trup, prin darul Duhului Sfînt şi prin 
unirea cu El ; dar vor fi reînnoite şi preschimbate şi înviate din 
morţi şi restabilite în lumina neînserată şi în slavă, după ador- 
mire. Dar trupurile lor încă nu, ci vor fi lăsate în morminte şi în 
stricăciune, avînd să se facă şi ele nestricăcioase la învierea cea 
de obşte, cînd toată zidirea aceasta pămîntească, văzută şi 
supusă simţurilor, se va preschimba şi se va uni cu cele cereşti, 
sau cu cele nevăzute şi mai presus de simţuri. 

întîi va trebui să se împlinească acestea, apoi va veni cu 
slavă multă şi cu putere (Matei XXIV, 30) prea-doritul şi 
preadulcele nostru împărat şi Dumnezeu Iisus Hristos, ca să 
judece lumea şi să dea fiecăruia după faptele lui (Matei XVI, 
27). După aceea, aşa cum într-o casă mare, sau în palatul 
împărătesc sînt multe locuri de odihnă şi de locuit şi în 
amîndouă aceste feluri de locaşuri preadumnezeieşti este o 
mare felurime, aşa va face şi în noua creaţie multe împărţiri, 
dînd fiecăruia moştenirea lui după vrednicia lui şi strălucirea 
şi podoaba ce i se cuvine pe temeiul virtuţilor şi faptelor lui. 
Dar pentru că ei vor fi duhovniceşti şi străvezii şi uniţi cu acele 
dumnezeieşti locaşuri şi locuri de odihnă, împărăţia cerurilor 
le va fi o singură locuinţă şi aşa se va arăta tuturor drepţilor şi 
nu vor vedea decît pe împăratul pretutindeni. El va fi în faţa 
fiecăruia şi fiecare în faţa Lui şi va lumina în fiecare şi fiecare 



va lumina în El 277 . Vai însă celor ce se vor afla atunci în afara 
casei aceleia. 

După ce am spus destule şi cîte trebuie despre acestea, 
spre cunoştinţa celor ce nu încearcă să ni se împotrivească din 
duh de gîlceavă, să vă facem, după putinţă, cunoscut şi felul 
cum se unesc toţi sfinţii cu Hristos şi se fac una cu El. 

6. Cum se unesc toţi sfinţii cu Hristos şi Dumnezeu 

Toţi sfinţii sînt cu adevărat mădulare ale lui Hristos, 
Dumnezeu cel peste toate, şi, cum s-a spus, sînt datori să se 
lipească de El (1 Cor. VI, 16) şi să se unească cu trupul Lui, ca 
El să fie capul lor (Colos. I, 18), iar sfinţii din veac şi pînă la 
ziua cea mai de pe urmă să fie mădularele Lui, ca să fie cei 
mulţi un trup al lui Hristos (1 Cor. XII, 27), ca un singur om. 
De aci urmează că unii împlinesc rostul mîinilor, lucrînd pînă 
azi şi făcînd voia Lui preasfîntă, făcînd din cei nevrednici 
vrednici şi cîştigîndu-i pentru El ; alţii rostul umerilor, 
purtîndu-şi greutăţile unii altora (Gal. VI, 2), sau chiar pe cel 

277. Deşi fiecare îşi va avea locaşul său şi strălucirea sa (propriu-zis locaşul său e însăşi 
strălucirea sa, care e strălucirea dăruită lui de Dumnezeu, potrivită însă cu persoana sa şi cu 
nivelul la care a ajuns), adică nu se vor dizolva toţi într-un ocean comun de lumină, totuşi ei şi 
locaşurile lor îşi vor fi transparenţi la culme, încît se vor bucura de ces mai deplină comuniune, 
nefiind stînjeniţi de voinţa de a-şi ascunde ceva. Căci nu vor avea în ei nimic rău, deci nimic de 
ascuns. Comuniunea aceasta o vor avea în Dumnezeu, Care va fi deplin deschis fiecăruia, pentru 
că fiecare va fi deplin deschis lui Dumnezeu. Un ocean de lumină fără locaşuri deosebite, adică 
fără persoane deosebite, n-ar fi un ocean al luminii înţeleasă ca iubire. Numai păstrîndu-se 
deosebite, dar fiindu-şi străvezii, lumina dumnezeiască universală va fi o lumină a iubirii, care 
nu poate avea loc decît între persoane deosebite. Transparenţa luminoasă a persoanelor e 
transparenţa gîndurilor bune şi iubitoare, între ele. Pro-priu-zis locaşul în care va locui fiecare 
va fi virtutea în care s-a distins el mai mult, sau înălţimea la care s-a ridicat prin virtute firea sa, 
sau modul în care s-a deprins fiecare în chip deosebit să-şi arate atenţiunea şi iubirea faţă de 
Dumnezeu şi de ceilalţi oameni. Dar aceste virtuţi, sau niveluri spirituale, sau moduri deosebite 
de atenţiune fac ele înseşi mai străvezii diferitele persoane între ele şi faţă de Dumnezeu. 



pierdut (Luca XV, 6) aflat de ei, care înainte rătăcea pe munţi şi 
dealuri şi loGuri pe care nu le cercetează Domnul (Iezechil 
XIV, 6 ; Prov. XIX, 23 ; Matei XVIII, 12), şi împlinind astfel voia 
Lui (Gal. VI, 2) ; alţii, al pieptului, izvorînd celor însetaţi şi 
flămînzi dreptatea Lui Dumnezeu (Matei V, 6), apa cea 
prealim-pede a cuvîntului înţelepciunii şi cunoştinţei de 
negrăit, şi procurîndu-le pîinea pe care o mănîncă Puterile de 
sus ale cerului (Ps. LXX VII, 25), ca unii ce se odihnesc la 
pieptul Lui şi sînt iubiţi de El ; alţii, rostul pîntecelui, 
primindu-le toate în sînul lor prin iubire şi purtînd în lăuntrul 
lor duhul mîntuirii şi avînd în ei simţirea în stare să cuprindă 
tainele Lui, de negrăit şi ascunse; alţii, rolul coapselor, purtînd 
în ei rodnicia înţelesurilor vrednice de Dumnezeu ale teologiei 
tainice şi născînd pe duhul mîntuirii pe pămînt (Isaia XXVI, 
18), adică rodul şi sămînţa Duhului în inimile oamenilor prin 
cuvîntul şi învăţătura lor ; alţii, rostul picioarelor, dovedind 
bărbăţie şi răbdare în încercări, după pilda lui Iov, şi ne- 
abătîndu-se de la statornicia în cele bune, nici slăbind în ele, ci 
purtînd poverile darurilor Lui 278 . 

Astfel deci, trupul Bisericii lui Hristos e ţinut în armonie 
şi sfinţit Lui din veac, păstrînd întregimea şi neştirbirea în 
unirea fiilor lui Dumnezeu celor întîi-năs-cuti, înscrişi în ceruri 
(Evr. XII, 23). Căci către aceştia zice acum Dumnezeu : «Nu vă 
bucuraţi că dracii vi se supun», ceea ce produce în cei mai 
uşori mai degrabă mîndrie şi părere de sine, «ci vă bucuraţi că 
numele voastre s-au scris în ceruri» (Luca X, 20). Iar că sfinţii 
toţi, fiind mădularele lui Hristos, se fac un trup al Lui, dar că 
se vor face şi în viitor, voi încerca să o dovedesc şi din Sfînta 
Scriptură. Mai întîi ascultă pe însuşi Mîn-tuitorul nostru şi 
Dumnezeu, cum arată unirea nedesfăcută şi nedespărţită cu El, 
cînd zice către apostolii Săi : «Eu sînt întru Tatăl şi Tatăl întru 

278. Isaia XXVI, 18. Darurile lui Hristos reprezintă în acelaşi timp poveri sau obligaţii de 
a lucra potrivit cu ele. 



Mine ; şi voi sînteţi întru Mine şi Eu întru voi» (Ioan XIV, ,26) ; 
şi iarăşi : «Dar nu Mă rog numai pentru aceştia, ci pentru toţi 
cei ce vor crede prin cuvîntul lor în Mine, ca să fie toţi una» 
(Ioan XVII, 20). Iar voind să arate felul unirii, zice iarăşi : 
«Precum Tu, Părinte, întru Mine, şi Eu întru Tine, ca şi ei să fie 
una întru Noi» (Ioan XVII, 21). Făcînd aceasta şi mai clar zice : 
«Şi Eu slava pe care Mi-ai dat-o Mie am dat-o lor, ca să fie una, 
precum Noi una sîntem. Eu întru ei şi Tu întru Mine ca să fie 
desăvârşiţi în Unul» (Ioan XVII, 22). Şi după puţin : «Părinte, 
pe care Mi i-ai dat voiesc ca unde sînt Eu să fie şi ei cu Mine, ca 
să vadă slava Mea, pe care Mi-ai dat-o Mie» (Ioan XVII, 24). Şi 
iarăşi : «Ca iubirea cu care M-ai iubit pe Mine, să fie întru ei şi 
Eu întru ei» (Ioan XVII, 26). Ai văzut ce adînc de taine ? Ai 
cunoscut ce copleşire nesfîrşită de slavă covîrşitoare ? Ai în- 
ţeles că modul unirii e mai presus de minte şi de toată 
înţelegerea ? 

Ce minune, fraţilor, ce coborîre de negrăit a iubirii fată de 
noi, a Iubitorului de oameni Dumnezeu ! Unirea pe care o are 
prin fire cu Tatăl Său, făgăduieşte să o aibă prin har şi cu noi, 
dacă vrem ; şi noi o vom avea cu El la fel, dacă vom lucra 
poruncile Lui. Căci ceea ce are El prin fire cu Tatăl, aceea ne dă 
şi nouă să avem cu El prin voinţă şi prin har. Ce minune 
înfricoşătoare ! Slava pe care a dat-o Tatăl Fiului, ne-o dă şi 
nouă Fiul prin harul dumnezeiesc. Şi lucru şi mai mare e că 
precum El este întru Tatăl şi Tatăl este întru El, aşa Fiul lui 
Dumnezeu este întru noi şi noi, dacă voim, vom fi întru Fiul, 
prin har. Ce har nepătruns ! Iubirea cu care Dumnezeu şi Tatăl 
a iubit pe Unul-Născut Fiul Lui, aceeaşi, spune, va fi întru noi 
şi însuşi Fiul lui Dumnezeu va fi întru noi. Şi pe drept cuvînt ! 
Căci odată ce s-a făcut rudenie cu noi prin trup şi ne-a făcut pe 
noi împreună-părtaşi ai dumnezeirii Sale, ne-a făcut pe toţi 
rudenii ale Lui. De altfel, odată ce dumnezeirea împărtăşită 
nouă prin comunicare este netăiată şi nedespărţită, e 



numaidecît de trebuinţă ca şi noi, cei ce sîntem părtaşi 
nedespărţiţi la ea într-un singur Duh, să fim un trup cu 
Hristos. 

Că acestea aşa sînt, ascultă pe Pavel care zice : «Căci în 
Hristos Iisus nu este rob şi liber, nu este iudeu şi elin şi scit, nu 
e barbar, ci Hristos este în toate şi în toţi» (Colos. III, 11). Vezi 
că nu a spus : «Ci toţi sînt creştini», ci «Hristos» la singular, ca 
fiind un trup din multe mădulare. Căci spunînd mai întîi : 
«fiecăruia i s-a dat arătarea Duhului spre folos» (1 Cor. XII, 7) 
şi înşi-rînd deosebirile darurilor, pe urmă acelaşi a adăugat 
iarăşi : «Iar toate acestea le lucrează unul şi acelaşi Duh, 
împărţind fiecăruia îndeosebi, precum voieşte» (1 Cor. XII, 11). 
Şi făcîndu-ne cunoscute darurile date prin Duhul sfintelor 
mădulare ale lui Hristos, adaugă zicînd : «Căci precum trupul 
este unul şi are multe mădulare, dar toate mădularele trupului 
celui unul, deşi multe, sînt unul şi deci sînt un trup, aşa şi 
Hristos. Căci într-un singur Duh noi toţi ne-am botezat într-un 
singur trup, fie iudei, fie elini, fie robi, fie liberi, şi toţi am băut 
o singură băutură. Căci trupul nu este un mădular, ci multe» (1 
Cor. XII, 12 — 14). Şi iarăşi, precum fiecăruia, cum am spus mai 
înainte, i se dă de Dumnezeu după vrednicie locul în 
preacuratele locaşuri, aşa şi în trupul Bisericii fiecare va fi 
aşezat în partea în care este vrednic 279 . Aceasta o arată după 
puţin acelaşi apostol în aceeaşi epistolă a lui : «Iar acum 
Dumnezeu a pus mădulare, pe fiecare dintre ele, într-un trup, 
precum a voit ; deci mădularele sînt multe, dar unul este 
trupul» (1 Cor. XII, 18, 20). Iar ca să arate şi deosebirea mădu- 
larelor şi care sînt acestea şi cine sînt, a zis : «Iar voi sînteţi trup 
al lui Hristos şi mădulare din parte. Şi pe care i-a pus 
Dumnezeu în Biserică, mai întîi pe apostoli, în al doilea rînd pe 

279. E vrednică de menţionat această asemănare între Biserică şi împărăţia cerurilor. în 
nici una nu se confundă mădularele, dar totuşi formează un singur trup. Căci aflîndu-se în 
acelaşi Hristos, sînt şi în Biserică şi în împărăţia cerurilor în chip neconfundat, dar într-o comu- 
niune tot mai deplină. 



prooroci, în al treilea rînd pe învăţători, apoi puterile, darurile 
vindecărilor, ajutoarele, cîrmuirile, felurile limbilor» (1 Cor. 
XII, 27 — 28). Ai văzut deosebirile mădularelor lui Hristos ? Ai 
aflat care sînt mădularele Lui. Ascultă tot pe acelaşi apostol 
ară-tînd şi unirea mădularelor, urmînd Stăpînului. 

Acela a învăţat că unirea pe care o are El cu Tatăl o avem 
şi noi la fel cu El. Iar ucenicul şi apostolul Lui a spus că ea e 
unirea pe care o are bărbatul cu femeia lui şi femeia cu 
bărbatul ei. De aceea zice : «Femeilor, supune-ţi-vă bărbaţilor 
voştri ca Domnului, că bărbatul este cap femeii, precum şi 
Hristos e cap Bisericii, şi El este Mîntuitorul trupului» (Efes. V, 
23). Şi iarăşi : «Bărbaţilor, iubiţi pe femeile voastre, precum şi 
Hristos a iubit Biserica şi s-a dat pe Sine pentru ea, ca s-o 
sfinţească şi s-o înfăţişeze Sieşi Biserică slăvită, neavînd pată 
sau zbîrcitură, sau altceva de felul acesta, ci ca să fie sfînta şi 
neprihănită »(Efes. V, 27). Şi puţin mai încolo : «Cel ce iubeşte 
pe femeia sa — ia aminte, te rog, la adîncimea cuvîntului ! — 
pe sine se iubeşte ; şi nimeni nu şi-a urît vreodată trupul său, 
ci-1 hrăneşte şi-1 încălzeşte, precum şi Domnul, Biserica, 
fiindcă mădulare ale trupului Lui sîntem, din carnea şi din oa- 
sele Lui» (Efes. V, 28 - 29). 

Vezi cum a arătat că precum Eva a fost luată din carnea şi 
din oasele lui Adam şi s-au făcut amîndoi un trup, aşa şi 
Hristos ni se dă nouă pe Sine spre împărtăşire de carnea şi de 
oasele lui, pe care le-a arătat apostolilor, după ce a înviat din 
morţi, zicînd : «Pipăiţi şi vedeţi că duhul carne şi oase nu are, 
cum Mă vedeţi pe Mine avînd» (Luca XXIV, 39). Ne dă să 
mîncăm din acestea însăşi (Ioan VI, 56) şi ne face şi pe noi una 
cu Sine prin această împărtăşire. Şi voind să arate în chip 
covîrşitor unirea noastră cu Dumnezeu, adaugă zicînd : 
«Pentru aceasta — adică pentru Hristos — va lăsa omul pe 
tatăl său şi pe mama sa şi se va lipi de femeia sa», adică de 



Biserică, «şi vor fi amîndoi un trup» (Efeseni V, 21), adică 
trupul lui Hristos şi al lui Dumnezeu. 

Ca dovadă că acesta este înţelesul cuvîntului şi nu le 
spunem acestea din judecata noastră, adaugă zicînd : «Taina 
aceasta mare este, iar eu vorbesc gîn-dind la Hristos şi la 
Biserică» (Efes. V, 32). 

Cu adevărat mare şi mai mult decît mare este şi va fi 
taina aceasta, căci comuniunea şi unirea, intimitatea şi rudenia 
ce o are femeia cu bărbatul şi bărbatul cu femeia, aceeaşi o are 
în chip vrednic de Dumnezeu şi mai presus de orice înţeles şi 
cuvînt şi Stăpînul şi Făcătorul tuturor cu întreaga Biserică, ca şi 
cu o femeie, unindu-se cu ea în chip neprihănit şi mai presus 
de cuvînt, fiind şi împreună-vieţuind în chip nedesfăcut şi 
nedespărţit cu ea, ca şi cu una ce este preaiubită şi prea-dragă. 
Aşa şi Biserica s-a lipit unindu-se cu preaiubitul ei Dumnezeu, 
ca un trup întreg cu Capul ei propriu. Căci precum trupul nu 
poate trăi fără capul concrescut cu el, aşa nici Biserica 
credincioşilor, adică a fiilor lui Dumnezeu celor scrişi în ceruri 
(Evr. XII, 23), nu poate fi un trup deplin şi întreg al lui 
Dumnezeu, fără Cap, sau fără Hristos şi Dumnezeu ; nu poate 
trăi viaţa adevărată şi nepieritoare, dacă nu e hrănită în fiecare 
zi cu pîinea cea cerească (Matei VI, 11). Căci de la El vine 
tuturor celor ce-L iubesc puterea de a vieţui şi de a creşte la 
starea de bărbat desăvîrşit, la măsura plinătăţii Lui (Efes. IV, 
13). 

Prin aceasta s-a lămurit în chip clar întrebarea pusă de 
cuvîntul nostru, cum sfinţii de la început şi pînă acum şi pînă 
la sfîrşitul lumii, ajunşi un trup cu Hristos, vor fi şi în viitor cu 
Hristos şi în Hristos. Să cercetăm acum şi modul cum va trebui 
să se plinească lumea de sus. Deschideţi deci urechile şi faceţi 
mintea conducătoare să ia aminte la cele ce vor fi spuse, pentru 



că cuvîntul nostru va atinge la tot pasul întrebări privitoare la 
lucrurile dumnezeieşti. 

7. Cum trebuie să se plinească lumea de sus şi ce este ea şi în ce 
fel se va plini. 

Trebuie să ne întrebăm mai întîi despre ce lume se spune 
că trebuie să se plinească şi fără a cărei plinire nu va veni 
sfîrşitul, şi ce este sfîrşitul însuşi de care se vorbeşte. Eu 
socotesc că însăşi Biserica lui Hristos şi omul întreg este o lume 
înfrumuseţată, în care se spune că locuieşte şi umblă 
Dumnezeu (2 Cor. VI, 16) şi trimite razele strălucitoare ale 
darurilor Lui, ca Cel ce e Soarele dreptăţii (Maleahi III, 20). E 
Biserica de care ştim că e numită şi trupul şi mireasa lui 
Hristos, cum zice Pa vel, cel ce o conduce la mirele ei. «V-am 
logodit cu un bărbat, ca să vă înfăţişez fecioară curată lui Hris- 
tos» (2 Cor. XI, 2). La fel spune dumnezeiescul David : «De faţă 
a stătut împărăteasa, la dreapta Ta, în haină aurită îmbrăcată şi 
felurit împodobită» (Ps. XLIV, 10). Deşi spun mulţi că aceasta 
s-a zis numai despre Născătoarea de Dumnezeu, dar se 
potriveşte foarte bine şi pentru Biserica Fiului ei şi a lui 
Dumnezeu, cum vor arăta mai limpede cele următoare. 
«Aduce-se-vor în urma ei împăratului fecioare, sau suflete. 
Sufletele apropiate ei se vor aduce Ţie. Aduce-se-vor întru 
bucurie şi veselie, aduce-se-vor împăratului în locaşul 
bisericesc» (Ps. XLIV, 16). Ce socoteşti că este locaşul acesta ? 
Socoteşti oare că altul este locaşul şi altul împăratul ? Nici- 
decum. Căci precum Hristos este Capul Bisericii şi Dumnezeu, 
aşa este El şi locaşul ei, precum şi Biserica însăşi este locaşul 
Lui şi o lume frumoasă, cum ne-au lămurit cele de mai sus 280 . 
Dar acestea trebuie să le reluăm şi să le spunem spre o 
dovedire mai cu prisos şi mai amănunţită. 

280. Hristos este în Biserică şi Biserica în Hristos. 



Care sînt acestea ? Cele ce Hristos şi Dumnezeu însuşi le- 
a spus către Tatăl Său despre credincioşi şi despre apostolii Săi 
înşişi: «Nu numai pentru aceştia Mă rog, ci şi pentru toţi cei ce 
vor crede prin cuvîntul lor în Mine, ca toţi să fie una» (Ioan 
XVII, 20). Cum una ? «Precum Tu, Părinte, întru Mine şi Eu 
întru Tine, ca şi ei întru Noi, una să fie» (Ioan XVII, 21). Vezi că 
Acelaşi s-a făcut şi împărat şi locaş sfînt al celor ce se mîntuiesc 
? Află apoi şi cum toţi credincioşii sau Biserica, împărăteasa, şi 
cei ce vor urma ei sînt locaş sfînt şi lumea lui Dumnezeu şi a 
împăratului Hristos. Căci zice : «Eu în ei şi Tu, Părinte, întru 
Mine, ca să fie desăvîrşiţi întru Unul» (Ioan XII, 23). Şi ce 
spune Pavel, ucenicul Lui ? «Nu ştiţi că sînteţi locaşul sfînt al 
lui Dumnezeu şi Duhul Lui cel Sfînt locuieşte întru voi ?» (1 
Cor. III, 16). Vezi cum consună cuvintele apostolului întocmai 
cu cele ale Domnului, arătînd şi ele că Biserica e locaş sfînt şi 
lumea împăratului Dumnezeu ? Cunoaşte că Acelaşi era Care 
vorbea în prooroci şi în apostoli şi Acelaşi este Care vorbeşte şi 
acum în unii şi în alţii. 

8. Dacă nu se vor naşte toţi cei mai înainte rîn-duiţi din neam 
în neam pînă la ziua de apoi şi nu vor ajunge la plinire, nici lumea de 
sus nu se va plini. 

Deci trupul lui Hristos şi mireasa Lui şi lumea de sus şi 
locaşul sfînt al lui Dumnezeu este Biserica, iar mădularele 
trupului Lui sînt toţi sfinţii. Dacă e aşa, dar nu toţi au venit la 
existenţă, e vădit că nici trupul lui Hristos, nici lumea de sus, 
adică Biserica lui Dumnezeu nu s-a împlinit întreagă. Sînt azi 
în lume mulţi care nu cred, sau şi dintre cei ce cred în Hristos 
sînt mulţi păcătoşi şi risipitori care trebuie să se schimbe făcînd 
pocăinţă, mulţi neascultători care vor trebui să se facă 
ascultători, mulţi care vor avea încă să se nască şi să placă lui 
Dumnezeu pînă la trîmbiţa din urmă. Trebuie deci să se nască 
şi să fie aduşi la existenţă toţi cei mai înainte cunoscuţi şi să se 



plinească lumea mai presus de lume a Bisericii celor întîi- 
născuţi, Ierusalimul întru cele cereşti (Evrei XII, 22 — 29). 
Atunci va fi sfîrşitul şi se va înfăptui plinătatea trupului lui 
Hristos de către cei mai dinainte rînduiti de Dumnezeu ca să 
fie în chipul Fiului Său (Rom. VIII, 29). Aceştia sînt fiii luminii 
şi ai zilei Lui (1 Tes. V, 5). 

Aceştia toţi, care sînt mai înainte rînduiti şi scrişi şi 
număraţi, se vor adăuga şi alipi la trupul lui Hristos. Atunci, 
ajuns întreg şi nemailipsindu-i nici un mădular, se va împlini 
sau desăvîrşi. Aceasta pare să se potrivească adevărului şi 
apostolului Pavel, care spune : «Pînă ce vom ajunge toţi la 
bărbatul desăvîrşit, la măsura vîrstei plinătăţii lui Hristos» 
(Efes. IV, 13). «Căci pe care i-a cunoscut de mai înainte, pe 
aceia i-a şi rînduit de mai înainte ; iar pe care i-a rînduit de mai 
înainte, pe aceia i-a şi chemat ; iar pe care i-a chemat, pe aceia 
i-a şi îndreptat ; iar pe care i-a îndreptat, pe aceia i-a şi slăvit, 
ca să fie în chipul Fiului Său» (Rom. VIII, 29 — 30). 

Vezi cum sînt mai înainte rînduiti şi mai înainte cunoscuţi 
toţi sfinţii ? Vezi cum zice că i-a şi scris pe aceştia ? Căci zice : 
«V-aţi apropiat de Sion, de muntele şi de cetatea Dumnezeului 
celui viu, de Ierusalimul cel ceresc şi de adunarea a zeci de mii 
de îngeri». Apoi adaugă : «Şi de Biserica celor întîi-născuţi, 
scrişi în ceruri» (Evr. XII, 23). Dacă sînt scrişi, e vădit că sînt şi 
număraţi, precum s-a scris : «Cunoaşte Domnul pe ai Săi» (2 
Tim. II, 19). Şi cuvîntul evlavios zice : «Chiar şi perii capului 
vostru sînt număraţi» (Matei X, 30). Dacă perii capului nostru 
sînt număraţi, cu cît mai mult noi? Deci toţi sfinţii sînt mai 
înainte cunoscuţi lui Dumnezeu, mai înainte rînduiti şi 
număraţi şi scrişi după numele lor în ceruri. Ca atare, ei sînt 
mădulare ale lui Hristos, care trebuie să se facă un trup al Lui 
şi să se desăvîrşească în El. Prin aceasta cuvîntul a dovedit că 
atunci cînd toţi aceştia vor fi adunaţi şi se vor fi făcut un trup 
al lui Hristos, se va împlini lumea de sus, adică Ierusalimul cel 



ceresc care este Biserica celor întîi-năs-cuţi, sau întreg trupul 
Bisericii, al împărătesei lui Dumnezeu, care este trupul lui 
Hristos-Dumnezeu. 

Unde sînt deci cei ce născocesc, în deşertăciunea 
cugetărilor lor (Efes. IV, 17), multe locaşuri, spre pieirea lor ? 
Unde sînt cei ce zic : «Nu voim să intrăm în împărăţia 
cerurilor. Căci aceasta e prea mult. Ci voim să fim în loc de 
odihnă, şi aceasta ne ajunge» ? Toţi sfinţii din veac trebuie să 
fie un trup cu Hristos ; şi unde socotesc aceştia că vor fi, dacă 
se vor afla nevrednici de trupul acesta şi se vor tăia de la el ? 
Dacă toată lumea se va reînnoi prin foc, în ce loc presupun ei 
că vor fi, ca să nu treacă prin foc şi să nu fie cercaţi de el ? Cu 
adevărat s-au făcut deşerţi în cugetările lor şi inima lor 
nepricepută s-a întunecat. Căci spunînd că sînt înţelepţi, s-au 
făcut nebuni (Rom. I, 22). 

Dar să cercetăm acum care este nunta de taină a lui 
Dumnezeu. Deci să îndreptăm cuvîntul spre altă temă. Care 
temă ? Cea pe care caută s-o cunoască cei neintroduşi : Oare se 
vor cunoaşte în veacul viitor sfinţii întreolaltă, cînd fiecăruia i 
se va da de Dumnezeu după faptele lui, sau nu ? (Rom. I, 22). 
Trebuie să începem întîi de la cuvintele evanghelice şi aşa 
cuvîntul înaintînd pe drumul drept va lămuri şi acestea. 

9. La cuvintele Evangheliei: «Asemănatu-s-a împărăţia 
cerurilor» (Matei XXII, 1 — 14) ; şi care este nunta de taină a lui 
Dumnezeu 

«Asemănatu-s-a, zice, împărăţia cerurilor, împăratului 
care a făcut nunţi fiului său şi a chemat pe mulţi». De care 
împărat vorbeşte, dacă nu de însuşi Tatăl Său şi Dumnezeu ? Şi 
cui altcuiva a făcut nuntă, dacă nu Fiului Său Unul-Născut şi 
Domnului şi Dumnezeului nostru Iisus Hristos însuşi ? Dar cu 
cine sau cu ce împărat a primit Stăpînul şi împăratul tuturor să 
facă înţelegerea de căsătorie ? Fiecare din noi oamenii, cînd 



vrea să aducă o mireasă fiului său, se grăbeşte să ia pe fiica 
celui mai de vază şi mai slăvit şi mai bogat. Pe cine va găsi deci 
Dumnezeu deopotrivă cu El, ca să-şi aducă Sieşi mireasă de la 
el ? Căci zice proorocul: «Cel ce ţine în mina Lui marginile 
pămîntului şi pe cei ce locuiesc în el, ca pe nişte lăcuste» (Isaia 
XL, 22). Iar în alt loc : «Dumnezeu cel veşnic, Care a întocmit 
marginea pămîntului»- (Isaia XL, 28) şi a întemeiat pe nimic 
stîl-pii lui (Iov XXXVIII, 4 — 6). Iar David zice : «Cel ce priveşte 
la pămînt şi-1 face să se cutremure» (Ps. CUI, 32). Deci Cel ce 
este aşa, să vedem a cui fiică a luat ca mireasă şi a făcut nunţi 
Fiului Său. Vreţi să aflaţi a cui ? Mărimea coborîrii Lui îmi 
ameţeşte gîndul şi mă cutremur să v-o spun. Dar încrezîndu- 
mă în bunătatea Lui, voi spune : şi-a luat ca mireasă pe fiica 
celui ce s-a răzvrătit împotriva Lui şi a celui ce a săvîrşit 
desfrînare şi ucidere ; ca să spun aşa, a unui desfrânat şi 
ucigaş. 

Vezi ce bunătate şi coborâre de negrăit ? Vezi ce 
covârşitoare iubire de oameni ? Vezi mărimea iubirii şi a 
bunătăţii ? învaţă deci de aci, tu cel ce-ţi închipui lucruri mari 
despre tine, să te smereşti şi să fii modest şi niciodată să nu te 
înalţi asupra cuiva, chiar dacă ai fi cel mai mare împărat dintre 
împăraţi, cel mai vestit dintre conducători, cel mai bogat dintre 
toţi bogaţii; învaţă privind la Domnul tuturor, la Sfîntul 
sfinţilor, la fericitul Dumnezeu şi singurul Stăpînitor, la Cel ce 
locuieşte în lumina neapropiată (1 Tim. VI, 15 — 16), Care 
coboară astfel şi-Şi aduce mireasă Fiului Său Unul-Născut de la 
cel ce s-a răzvrătit, El, Cel nevăzut, Cel necuprins, Cel 
nepătruns, Făcătorul şi Ziditorul tuturor, pentru tine şi pentru 
mîntuirea ta. 

Şi cine e cel ce a săvîrşit ucidere şi desfrînare, pe a cărui 
fiică şi-a ales-o Sieşi ca mireasă ? David, fiul lui lesei, care a 
omorît pe Urie şi a preacuryit cu femeia lui (2 Reg. XI, 2 — 5). 
Pe fiica acestuia, pe Măria, pe prea-neprihănita şi preacurata 



Fecioară a ales-o El de mireasă. O numesc pe aceasta 
preaneprihănită şi preacurată în asemănare cu noi oamenii de 
atunci, compa-rînd-o cu aceia şi cu noi, robii ei ; faţă de Mirele 
ei însă şi Părintele Aceluia, ea e om, dar e curată şi preacurată 
şi mai curată şi mai neprihănită decît toţi oamenii din toate 
neamurile. Pe aceasta a ales-o pentru Fiul Său şi i-a făcut nunţi, 
în ce fel ? Ascultă cu luare-aminte. 

Dumnezeu şi Tatăl Domnului nostru Iisus Hristos a 
trimis pe unul din slujitorii Săi, pe arhanghelul Ga-vriil, din 
înălţimea cea sfîntă a Sa (Ps. CI, 20). Acesta coborînd, 
înfăţişează fecioarei taina şi-i spune : «Bucu-ră-te, ceea ce eşti 
plină de har, Domnul este cu tine» (Luca I, 28). Şi împreună cu 
cuvîntul, a intrat întreg Cuvîntul ipostatic şi de o fiinţă al lui 
Dumnezeu şi Tatăl în pîntecele Fecioarei, şi prin venirea şi 
împreună-lucrarea Sfîntului Său Duh, Celei de o fiinţă, a luat 
trup înzestrat cu minte şi cu suflet din sîngele curat al ei şi s-a 
făcut om. Aceasta e deci unirea de negrăit şi nunta de taină a 
lui Dumnezeu ; şi aşa s-a făcut schimbul lui Dumnezeu cu 
oamenii, unindu-se în chip neamestecat cu fiinţa şi cu firea 
noastră stricăcioasă şi săracă Cel mai presus de fire şi de fiinţă. 
Deci Fecioara a zămislit şi a născut din două firi, în chip 
minunat, adică din dumnezeire şi omenitate, pe Fiul cel Unul, 
Dumnezeu desăvîrşit şi om desăvîrşit, pe Domnul nostru Iisus 
Hristos, Care n-a stricat nici fecioria ei şi nu s-a despărţit nici 
de sînul părintesc. 

Dar harul îmi dă şi mă îndeamnă ca, pornind de la 
cuvîntul evanghelic, să cuget şi la alt lucru, care se petrece 
pururea în chip tainic şi în toţi fiii luminii. Căci de ce n-a spus : 
«A făcut nuntă Fiului Său», ci «nunţi»? De aci îmi vine un gînd 
nou. De ce ? Fiindcă cu fiecare dintre credincioşii şi fiii zilei se 
săvîrşeşte pururea aceeaşi nuntă în chip apropiat şi fără mare 
deosebire. Cum şi în ce fel ? Dumnezeu, unindu-se cu noi într- 



o nuntă preaneprihănită şi preacurată, înfăptuieşte în noi ceva 
ce întrece puterea noastră. Ce este aceasta ? Ascultă cu luare- 
aminte. 

10. Toţi sfinţii zămislesc în ei pe Cuvîntul lui Dumnezeu în 
chip apropiat cu Născătoarea de Dumnezeu şi îl nasc pe El şi El se 
naşte în ei şi ei se nasc din El. în cefei sîntfii şi fraţi şi mame ale Lui. 

Fiul lui Dumnezeu şi Dumnezeu, intrînd în pînte-cele 
preasfintei Fecioare şi luînd trup din ea şi făcîn-du-se om, s-a 
născut, cum am spus, om desăvîrşit şi Dumnezeu desăvîrşit, 
fiind acelaşi amîndouă în chip neamestecat. Ia aminte deci : 
cum se petrece cu noi acest lucru mai mare ca noi ? Fiecare din 
noi oamenii credem în El, Fiul lui Dumnezeu şi Fiul pururea 
Fecioarei şi Născătoarei de Dumnezeu Măria şi, crezînd, 
primim cuvîntul despre El cu credinţă în inimile noastre ; ca 
urmare mărturisindu-L cu gura şi pocăindu-ne îndată din 
suflet de fărădelegile săvîrşite de noi mai înainte, precum a 
intrat Dumnezeu, Cuvîntul Tatălui, în pîntecele Fecioarei, aşa 
Cuvîntul se află şi în noi ca o sămînţă 281 . Minunează-te, auzind 
această taină înfricoşătoare şi primeşte acest cuvînt vrednic de 
credinţă cu toată încredinţarea şi credinţa. 

Deci îl zămislim pe El nu în chip trupesc, cum L-a 
zămislit Fecioara şi Născătoarea de Dumnezeu, ci înţelegător şi 

281. Este o legătură între cuvîntul rostit de Cuvîntul dumnezeiesc şi între acest Cuvînt ca 
persoană. Cînd e primit cuvîntul Lui cu credinţă vine în noi prin acest cuvînt însuşi Cel ce-1 
rosteşte ca persoană şi creşte în noi pe măsură ce credem şi adîncim mai mult cuvintele Lui şi ne 
facem asemenea Lui asimilîndu-L în conţinutul Lui, comunicat nouă prin cuvînt. Prin cuvîntul 
rostit de Cuvîntul dumnezeiesc vine în noi însăşi puterea persoanei Lui, care ne modelează 
după chipul Lui. Aci e o deosebire mare între ortodocşi şi protestanţi. Ei despart cuvîntul rostit 
sau scris de Dumnezeu, de Cuvîntul lui Dumnezeu ca persoană şi de puterea Lui. 



fiinţial. Şi-L avem în inimile noastre pe însuşi Acela pe care L-a 
zămislit şi Fecioara Măria, cum zice dumnezeiescul Pavel : 



«Dumnezeu, Care a zis să strălucească lumina din întuneric, 
Care a strălucit în inimile noastre spre luminarea cunoştinţei 
Fiului Său» (2 Cor. IV, 6). E ca şi cum ar zice : «El însuşi a 
strălucit întreg în chip fiinţial întru noi». Şi că acesta este înţe- 
lesul a ceea ce a spus, a arătat în cele următoare, zicînd : «Şi 
avem comoara aceasta în vase de lut» (2 Cor. IV, 7), numind 
comoară pe Duhul Sfînt. în alt loc numeşte însă Duh şi pe 
Domnul : «Căci Domnul, zice, este Duh» (2 Cor. III, 17). Iar 
acestea le spune, ca atunci cînd auzi de Fiul lui Dumnezeu să 
înţelegi şi să auzi odată cu El şi pe Duhul ; şi cînd auzi iarăşi de 
Duhul, să înţelegi împreună cu El şi pe Tatăl, întrucît şi despre 
Tatăl zice : «Duh este Dumnezeu» (Ioan IV, 24). Peste tot te 
învaţă nedespărţirea şi deofiinţimea Sfintei Treimi şi că unde 
este Fiul, acolo e şi Tatăl, şi unde e Tatăl, acolo e şi Duhul, şi 
unde e Duhul Sfînt, acolo e întreaga dumnezeire triip. ostatică, 
Dumnezeu cel Unul, Tatăl cu Fiul şi cu Duhul Său, Cei de o 
fiinţă, «Cel ce e binecuvîntat în veci. Amin» (Rom. I, 25). 

Aşadar, crezînd din tot sufletul şi căindu-ne cu căldură, 
zămislim, cum s-a spus, pe Cuvîntul lui Dumnezeu în inimile 
noastre, ca Fecioara, dacă avem sufletele noastre fecioare şi 
curate. Şi precum pe aceea, fiindcă era preaneprihănită, nu a 
topit-o focul dumneze-irii, aşa nici pe noi nu ne topeşte dacă 
avem inimile curate şi neprihănite, ci se face în noi rouă din cer 
şi izvor de apă şi rîu de viaţă nemuritoare 282 . Că şi noi primim 
la fel focul neîngustat al dumnezeirii, ascultă pe 

Domnul zicînd : «Foc am venit să arunc pe pămînt» (Luca XII, 

282. Căldura sufletului curat, primind cuvîntul Cuvîntului, face sufletul ca o pastă moale 
în care ia chip în mod uşor însăşi persoana Celui ce comunică cuvîntul. 

49). Care alt foc, dacă nu Duhul de o fiinţă cu dumnezeirea 
Lui, cu Care intră împreună şi e împreu-nă-văzut cu Tatăl şi 
vine şi El în lăuntrul nostru. După ce cuvîntul lui Dumnezeu s- 
a întrupat o singură dată din Fecioara Măria şi s-a născut din 



ea trupeşte în chip de negrăit şi mai presus de cuvînt, întrucît 
nu se mai poate întrupa sau naşte trupeşte iarăşi din fiecare 
din noi, ce face ? Ne împărtăşeşte spre mîncare trupul Său 
preacurat, pe care 1-a luat din trupul neprihănit al preacuratei 
Născătoarei de Dumnezeu Măria, născîndu-se din ea trupeşte. 
Şi mîncînd acest trup al Lui, fiecare din noi cei credincioşi, care 
îl mîncăm cu vrednicie, îl avem în noi, întreg, pe Dumnezeu 
cel întrupat, pe Domnul nostru Iisus Hristos, pe însuşi Fiul lui 
Dumnezeu şi Fiul preacuratei Fecioarei Măria, Care sade de-a 
dreapta lui Dumnezeu şi Tatăl. 

Aceasta potrivit cu însăşi spusa Lui : «Cel ce mă-nîncă 
trupul Meu şi bea sîngele Meu, rămîne întru Mine şi Eu întru 
el» (Ioan VI, 56). Dar nu provine niciodată din noi, sau nu se 
naşte trupeşte şi nu se desparte de noi. Căci nu se mai cunoaşte 
după trup (2 Cor. V, 17), ca unul ce ar fi în noi ca un copil, ci 
este netrupeşte în trupul nostru, amestecîndu-se cu fiinţele şi 
cu firile noastre în chip de negrăit şi îndumnezeindu-ne, ca pe 
unii ce sîntem contrupeşti cu El şi trup din trupul Lui şi os din 
oasele Lui (Efes. V, 29) 283 . Acesta este lucrul cel mare al 
negrăitei iconomii şi al coborîrii Lui mai presus de cuvînt, 
săvîrşit în noi ; aceasta e taina plină de toată înfricoşarea, pe 
care am şovăit să o descriu şi am tremurat să o înfăţişez. 

Dar Dumnezeu pururea voieşte să-Şi descopere şi să ne 
arate iubirea Sa faţă de noi, ca şi noi, înţelegînd şi respectînd 

283. Hristos este totuşi «trupeşte» în trupul nostru. Dar sfîntul Simeon spune că e 
«netrupeşte», înţelegînd că e ca un trup copleşit de Duhul Său cel Sfînt. 

marea Sa bunătate, să voim să-L iubim pe El. De aceea, mişcat 
de Duhul care mişcă şi luminează inimile noastre, am făcut 
aceste taine cunoscute prin scris, nu ca să dovedesc că vreun 
om este egal cu cea care L-a născut pe Domnul în chipul 
naşterii celei de negrăit — să nu fie ! — căci nu este cu putinţă 



acest lucru. Pentru că alta este naşterea de negrăit cu trupul a 
lui Dumnezeu Cuvîntul din ea, şi alta este cea care se 
săvîrşeşte duhovniceşte din noi. Aceea, născînd pe Fiul şi 
Cuvîntul întrupat al lui Dumnezeu, a născut taina zidirii din 
nou a neamului nostru şi mîntuirea lumii întregi pe pămînt, 
adică pe Domnul nostru Iisus Hristos şi Dumnezeu, Care a 
unit cele despărţite cu Sine însuşi (Efes. II, 14 — 15) şi a ridicat 
păcatul lumii (Ioan I, 29). Iar aceasta, născînd în Duhul 
dumnezeiesc pe cuvîntul cunoştinţei lui Dumnezeu, lucrează 
totdeauna în inimile noastre taina înnoirii sufletelor omeneşti 
şi comuniunea şi unirea cu Dumnezeu-Cuvîntul. Aceasta ne-o 
dă să înţelegem şi cuvîntul dumnezeiesc care spune : «Prin 
care am luat în pîntece şi am suferit durerile naşterii şi am 
născut duh de mîntuire, pe care l-am născut pe pămînt» (Isaia 
XXVI, 18). 

Scopul meu a fost să arăt iubirea Lui nesfîrşită şi curată 
faţă de noi şi că, dacă voim, noi toţi ne putem face, în chipul 
amintit, mame, după cuvîntul Domnului nostru Iisus Hristos 
(şi fraţi ai lui) ; şi ne putem face deopotrivă cu ucenicii şi 
apostolii Săi, nu după vrednicia acelora, nici după călătoriile şi 
ostenelile ce le-au suportat, ci după harul lui Dumnezeu şi 
după darul Lui pe care 1-a vărsat peste toţi cei ce voiesc să 
creadă şi să urmeze Lui fără întoarcere. Căci însuşi El voieşte 
aceasta, spunînd : «Mama Mea, zice, şi fraţii Mei sînt cei ce 
ascultă cuvîntul lui Dumnezeu şi-1 împlinesc pe el» (Luca VIII, 
21). 

Vezi cum a ridicat la cinstea de mame ale Lui pe toţi cei 
ce ascultă cuvîntul Lui şi-1 împlinesc pe el şi cum numeşte fraţi 
şi rudenii ale Lui, pe toţi aceştia ? Dar aceea a fost mamă a Lui 
în chip propriu, ca una ce L-a născut, cum am spus, pe Acesta, 
în chip de negrăit şi fără bărbat, trupeşte. Iar sfinţii toţi îl au ca 
unii ce L-au zămislit pe El după har şi după dar. Din Maica Lui 



preacurată a împrumutat trupul Său preacurat, dă-ruindu-i în 
schimb dumnezeirea — schimb minunat şi nou ! Din sfinţi nu 
ia trup, ci le împărtăşeşte lor trupul Său îndumnezeit. Priveşte 
adîncul tainei ! Harul Duhului, sau focul dumnezeirii, este al 
Mîntuitorului şi Dumnezeului nostru, din firea şi din fiinţa 
Lui, iar trupul Lui nu este de acolo, ci din trupul preacurat şi 
sfînt al Născătoarei de Dumnezeu şi din sîngele ei 
preaneprihă-nit, din care luîndu-1 şi 1-a însuşit, după cuvîntul 
evlavios : «Şi Cuvîntul trup s-a făcut» (Ioan 1, 14). 

De aceea, Fiul lui Dumnezeu şi al neprihănitei Fecioare 
împărtăşeşte sfinţilor, cum s-a spus, din firea şi fiinţa Tatălui 
celui împreună-veşnic, harul Său dumnezeiesc, precum zice 
prin Proorocul : «Şi în zilele de pe urmă, voi vărsa din Duhul 
Meu peste tot trupul» (Fapte II, 16), se înţelege, cel credincios ; 
iar din firea şi fiinţa celei ce L-a născut pe El în chip propriu şi 
cu adevărat, trupul pe care l-a luat din ea. 

Şi precum din plinătatea Lui noi toţi am luat (Ioan 1, 16), 
aşa şi din trupul neprihănit luat din preasfînta Sa Maică, 
primim toţi ; şi precum Fiul ei şi Dumnezeu s-a făcut Hristos şi 
Dumnezeul nostru, dar a fost şi fratele nostru, aşa şi noi — o, 
negrăită iubire de oameni ! — ne facem fii ai Născătoarei de 
Dumnezeu, Maica Lui, şi fraţi ai lui Hristos. Căci toţi sfinţii sînt 
aceasta prin nunta cea preaneprihănită şi preanecunos-cută 
săvîrşită cu ea şi în ea, datorită căreia Fiul lui Dumnezeu e din 
ea şi sfinţii sînt din El. Căci precum Eva cea dintîi a născut din 
împreunare şi din sămînţa lui Adam şi din ea şi prin ea s-au 
născut toţi oamenii, aşa şi Născătoarea de Dumnezeu, primind 
pe Cuvîntul lui Dumne-zeu-Tatăl în loc de sămînţă, L-a 
zămislit şi L-a născut numai pe Unul-Născut din Tatăl dinainte 
de veci şi Unul-Născut şi întrupat din ea, în zilele de pe urmă. 
Şi încetînd ea să zămislească şi să nască, Fiul ei a născut şi 



naşte în fiecare zi pe cei ce cred în El şi păzesc sfintele Lui 
porunci. 

Căci odată ce naşterea noastră în stricăciune s-a făcut prin 
femeia Eva, trebuia ca naşterea noastră duhovnicească şi 
naşterea noastră din nou să se facă prin bărbat, adică prin al 
doilea Adam şi Dumnezeu. Priveşte potriveala raţională a 
lucrurilor : sămînţa celui stricăcios a născut şi naşte fii 
stricăcioşi şi muritori ; iar Cuvîntul nemuritor şi nestricăcios al 
Nemuritorului şi Ne-stricăciosului Dumnezeu a născut şi naşte 
pururea fii ne-stricăcioşi şi nemuritori, după ce s-a născut El 
însuşi din Fecioara, prin Duhul Sfînt. 

Potrivit acestora, Maica lui Dumnezeu este Stăpîna şi 
împărăteasa şi Doamna şi Maica tuturor sfinţilor, iar sfinţii toţi 
sînt slujitorii ei, precum Maica este a lui Dumnezeu. Pe de altă 
parte, sînt fiii ei, întrucît se împărtăşesc din preacuratul trup al 
Fiului ei. Credincios este cuvîntul (1 Tim. 1, 15 ; III, 1 ş.u.). Căci 
trupul Domnului este trupul Născătoarei de Dumnezeu. Şi 
împărtăşin-du-ne din însuşi trupul îndumnezeit al Domnului, 
mărturisim şi credem că ne împărtăşim de viaţa veşnică, dacă 
nu-1 mîncăm pe acesta cu nevrednicie şi deci mai degrabă spre 
osînda noastră. 

Iar rudenii ale ei sînt sfinţii în chip întreit. După un chip, 
pentru că au rudenia din acelaşi lut şi din aceeaşi suflare, sau 
suflet ; după al doilea chip, pentru că au comuniune şi părtăşie 
cu ea, prin trupul luat din ea ; iar după al treilea, pentru că 
prin sfinţenia ce se înfăptuieşte în ei după Duh, fiecare are în 
sine prin ea pe Dumnezeul tuturor zămislit în sine, precum L-a 
avut şi ea. Căci deşi L-a născut şi trupeşte, dar L-a avut întreg 
în sine totdeauna şi-L are şi acum şi pururea, şi duhov-niceşte, 
şi-L are la fel, în chip nedespărţit. 

Aceasta e taina nunţilor, pe care le-a făcut Fiului Său 
Tatăl cel împreună-veşnic şi de aceeaşi cinste. Şi a chemat pe 



mulţi şi a trimis pe slujitorii Săi să-i cheme pe cei invitaţi la 
nunţi şi nu au voit să vină. 

11. La cuvîntul Evangheliei: «Şi a trimis pe slujitorii săi să 
cheme pe cei invitaţi la nuntă şi nu au voit să vină» (Matei XXII, 
3-14). 

Cine erau trimişii ? Proorocii, zice. Cine, invitaţii ? Fiii 
iudeilor. Că ei erau atunci şi au fost de la început invitaţi şi nu 
au voit să asculte de ei. «Iarăşi a trimis pe alţi slujitori, zicînd : 
Spuneţi celor invitaţi : Iată, am pregătit ospăţul meu ; taurii şi 
animalele îngrăşate au fost înjunghiate şi toate sînt gata. Veniţi 
la nunţi. Iar ei ne-luîndu-i în seamă, au plecat, unul la ogorul 
lui, altul la negustoria lui, iar ceilalţi prinzînd pe slujitorii lui i- 
au batjocorit şi i-au omorît». Despre ce slujitori vorbeşte ? De 
apostolii Lui. Şi ce este ospăţul ? împărăţia cerurilor, pe care a 
pregătit-o celor invitaţi, potrivit hotărîrii Lui de la întemeierea 
lumii (Rom. VIII, 28). Ce sînt taurii şi animalele îngrăşate ? Fiul 
Fecioarei şi Dumnezeu, viţelul îngrăşat de dumnezeire. Acesta 
este şi taur, prin puterea cu adevărat de negrăit. Dar L-a numit 
la plural «tauri», pentru că trupul Lui cel sfînt se împarte în 
multe şi fiecare parte din el este iarăşi El întreg, fiind atît de 
puternic că răstoarnă pe toţi duşmanii celor ca-re-L primesc şi 
le dă putere acestora ca să biruiască lumea şi să poată să se 
facă fii ai lui Dumnezeu (1 Ioan I, 17). Miel se numeşte 
Atotneprihănitul Miel al lui Dumnezeu (1 Petru I, 19), Cel de 
un an (Levitic XII, 6), iar Berbec, ca Cel care poartă deasupra 
crucea ca nişte coarne, prin care a dat vrăjmaşului lovitura de 
moarte şi pe care răstignindu-L ceilalţi, L-au omorît. «Alţi 
slujitori» sînt sfinţii Săi apostoli, pe care i-a trimis, 
îndemnîndu-i să nu umble în calea paginilor şi în cetatea 
samarine-nilor să nu intre, ci să meargă mai bine la oile cele 
pierdute ale casei lui Israel (Matei X, 5 — 6). Dar aceia nu i-au 
primit nici pe aceştia, ci pe unii i-au batjocorit şi bătut, pe alţii 



i-au omorît, între aceştia fiind şi Ştefan, întîiul dintre mucenici 
(Fapte VI, 8 ş.u.). «Iar auzind împăratul, s-a mîniat şi trimiţînd 
ostile lui i-a pierdut pe ucigaşii aceia şi a ars cetatea lor». Aici 
vorbeşte de evreii necredincioşi pe care i-a şi nimicit, aducînd 
prin venirea romanilor asupra lor, pustiirea totală a ţării lor. 
Dar prin ostile lui înţelege şi pe cei răi, trimişi spre pedepsirea 
altor răi, cum zice Dumnezeu prin Moise : «Voi trimite peste ei 
mînie şi urgie, război de pedepsire prin îngerii răi» (Ps. 
LXXVII.49). 

Atunci zise slujitorilor săi : «Nunta este gata, dar invitaţii 
nu erau vrednici. Mergeţi la răspîntiile drumurilor şi pe care îi 
veţi afla, chemaţi-i la nunţi». Ai văzut legătura lucrurilor ? Ai 
văzut potriveala pildei ? «Şi ieşind, zice, slujitorii aceia la 
drumuri, i-au adunat pe toţi cîţi i-au aflat buni şi răi şi s-a 
umplut nunta de meseni». Căci apostolii, străbătînd lumea 
toată, au vestit cuvîntul lui Dumnezeu şi pe toţi cei ce au 
ascultat i-au adunat într-o unică credinţă, a cunoştinţei de 
Dumnezeu, răi sau buni la năravuri, adică i-a preschimbat şi 
readus la virtute. Căci aceasta înseamnă «i-au adunat». Dar şi 
din cele ce urmează învăţăm acelaşi lucru. Căci zice : «Dar 
intrînd împăratul să vadă pe meseni, a văzut acolo un om 
neîmbrăcat în haină de nuntă şi i-a zis lui : prietene, cum ai 
intrat aci neavînd haină de nuntă ? Iar acela tăcea. Atunci a zis 
împăratul slujitorilor : legaţi-i mîinile şi picioarele şi luaţi-1 şi 
aruncati-1 în întunericul cel mai din afară. Că mulţi sînt 
chemaţi, dar puţini aleşi». 

Vezi cum zice că cei preaschimbaţi la moravuri au fost 
adunaţi la masă, dar cei cu vreo viclenie sau răutate oarecare, 
chiar dacă vor intra, iarăşi vor fi scoşi cu ruşine de către îngeri, 
pe care îi numeşte şi slujitori. Deci mesenii de la nunţi sînt 
sfinţii. Iar cel ce nu are haină de nuntă, ştiu că unii socotesc că 
sînt cei ce şi-au întinat trupurile lor numai prin curvie şi 



preacurvie şi ucideri. Dar nu este aceasta, ci vorbeşte de tot 
omul care se află sub o oarecare patimă sau păcat. Că acesta 
este adevărul, auzi de la Pavel care zice : «Nu vă înşelaţi : nici 
curvarii, nici preacurvarii, nici malahiţii, nici sodomiţii, nici 
furii, nici lacomii, nici slujitorii la idoli, nici beţivii, nici 
bîrfitorii» — şi voi adăuga : nici cei ce au ură sau pizmă faţă de 
vreun frate — «nu vor moşteni împărăţia cerurilor» (1 Cor. VI, 
9 — 10), nici nu vor avea parte de bucuria Domnului nostru 
Iisus Hristos. Vezi că toată răutatea şi păcatul murdăreşte 
haina sufletului şi ne scoate din împărăţie ? 

12. Nu trebuie ca cineva din cei nedeprinşi să cerceteze tainele 
ascunse ale împărăţiei cerurilor, înainte de lucrarea poruncilor şi de 
înaintarea în virtuţi şi de desă-vîrşire; şi că la a doua venire a 
Domnului toţi sfinţii se vor cunoaşte unii pe alţii. 

Să lăsăm deci discuţiile deşarte şi nefolositoare (Tit III, 9) 
şi să nu ne grăbim să aflăm înainte de vreme cele ce ţin de o 
vreme, ci să ascultăm mai bine de Domnul care zice : 
«Cercetaţi Scripturile» (Ioan V, 39). Cerce-taţi-le şi nu le 
iscodiţi în discuţii îndelungate. Cercetaţi Scripturile şi nu faceţi 
discuţii în afara Sfintelor Scripturi. Cercetaţi Scripturile, ca să 
fiţ'i învăţaţi despre credinţă, nădejde şi iubire. Despre credinţă, 
ca să nu fiţi purtaţi de orice vînt după nesiguranţa oamenilor 
fără reazim (Efes. IV, 14), ci întăriţi-vă prin dogmele drepte ale 
Bisericii Apostolice şi Universale şi «drept îndreptaţi» (2 Tim. 
II, 15) cuvîntul ei. Dar nu numai aceasta, ci prin împlinirea 
poruncilor veţi fi învăţaţi să căutaţi şi rodul credinţei şi folosul 
din ea, iar cînd veţi putea afla acestea, atunci veţi dobîndi şi 
nădejdea nefăcută de ruşine şi veţi avea în ea şi întreaga iubire 
faţă de Dumnezeu. Căci altfel, este cu neputinţă vreunui om să 
dobîn-dească iubirea desăvîrşită de Dumnezeu, decît prin cre- 
dinţa neştirbită şi prin nădejdea sigură şi neîndoielnică. De ce, 



deci, uitînd să ne cercetăm pe noi înşine în privinţa acestora, şi 
anume, dacă avem credinţă în Dumnezeu atîta cît El însuşi, 
Judecătorul nostru viitor, zice că o va cere de la noi, iscodim 
cele mai presus de noi, cîtă vreme noi abia ştim cele de la 
picioarele noastre ? 

Credinţă şi fapte 2U . — Iar care este credinţa pe care 
Dumnezeu o cere de la noi şi pe care trebuie s-o avem în El, a 
arătat El însuşi în Evanghelie, zicînd : «Cel ce voieşte să vină 
după Mine să se lepede de sine şi să-şi ia crucea sa şi să-Mi 
urmeze Mie» (Luca IX, 23) ; «Căci cel ce vine la Mine şi nu 
urăşte pe tatăl său şi pe mama sa şi pe fraţii săi, ba încă şi 
sufletul său, nu poate fi ucenicul Meu» (Luca XIV, 26). Şi iarăşi 
: «Cel ce a aflat sufletul său», rămînînd alipit la cele spuse, «îl 
va pierde pe el» (Matei X, 39), «iar cel ce va pierde sufletul său 
pentru Mine şi pentru Evanghelia Mea», împlinind poruncile 
Mele, «îl va afla pe el în viaţa veşnică» (Marcu VIII, 35 ; Matei 
XVI, 25). 

Aţi auzit semnele credinţei ? Vă ajung acestea, sau aveţi 
nevoie să vi le reamintesc şi pe cele următoare ? Dacă voiţi să 
aflaţi că o astfel de credinţă cere Dumnezeu de la noi, încît 
crezînd în El să nu ne mai îngrijim deloc de viaţa de aici, aflaţi 
aceasta chiar de la Domnul, Care zice limpede : «Nu vă îngrijiţi 
de ziua de mîine, ce veţi mînca, sau ce veţi bea, sau cu ce vă 
veţi îmbrăca» (Matei VI, 25, 34). Şi ridicîndu-ne cîte puţin spre 
cele mai desăvîrşite, zice : «De te loveşte cineva peste obrazul 
drept, întoarce-i lui şi pe cel stîng ; şi celui ce voieşte să se 
judece cu tine şi să-ţi ia haina ta, lasă-i lui şi cămaşa ta» (Matei 
VI, 39—40) ; «şi celui ce răpeşte ale tale, nu i le cere înapoi» 

284. Titlu în trad. fr., ed. Darrouzes, Traites theol. ct ethiques, tom. I, p. 275. 

(Luca VI, 30). Apoi cerînd prisos de credinţă peste prisos, ne 
porunceşte să ne rugăm pentru duşmanii noştri şi să iubim şi 



să facem bine celor ce ne urăsc pe noi şi să ne rugăm pentru cei 
ce ne prigonesc pe noi (Matei V, 44). Şi ne porunceşte să facem 
altele multe, din care să se arate credinţa noastră în El. Numai 
atunci trebuie să zicem că sîntem credincioşi. Căci fără acestea 
credinţa noastră este moartă (Iacob II, 20) şi noi înşine sîntem 
morţi 285 . 

f 

Cercetează-te deci pe tine însuţi, tu căruia ţi se cer 
acestea. Şi dacă te vei afla că nu eşti lipsit de nimic din cele 
spuse, ci le împlineşti toate cu prisosinţă, din inimă şi cu voinţă 
fierbinte, vei cunoaşte că te ai în lumină pe tine însuţi şi 
nădejdea ce nu va fi făcută de ruşine ; nu cea care vine în cei 
pierduţi din închipuirea de sine (2 Tes. II, 10) şi a cărei 
deşertăciune şi înşelăciune nu o poate recunoaşte nici unul din 
cei ce o au, ci nădejdea cea bună şi adevărată, în lumina 
adevărată şi nefăcută de mînă 286 . Iar în aceasta vei vedea 
purtată ca într-un car de heruvimi iubirea, care este Hristos 287 . 
Dar de vei ajunge să o vezi, nu vei iscodi prin discuţii nimic 
din cele viitoare şi nevăzute, ci vei închide şi gura altora (1 
Tim. I, 3) şi îi vei îndemna să nu iscodească ceva, nici să 
discute despre acelea. Căci vei fi aflat prin cercare că toate 

285. Credinţa creşte pe măsura faptelor şi a virtuţilor. Credinţa este în ele înseşi ca o 
credinţă vie şi mereu mai puternică. Iubirea mereu sporită este o manifestare a credinţei mereu 
sporite. Credinţa nu se poate separa de fapte, nici viceversa. 

286. Nădejdea sigură vine din faptele credinţei tari. Căci faptele, eliberîndu-ne de 
alipirea la lucrurile trecătoare, ne descopere lumina realităţii netrecătoare care este Dumnezeu şi 
siguranţa vieţii noastre netrecătoare în El. De aci se vede că prin lumina de care vorbeşte aşa de 
mult, sfîntul Simeon înţelege intuiţia clară şi sigură a realităţii netrecătoare, deci adevărate a lui 
Dumnezeu, ca temei al duratei noastre veşnice. 

287. In nădejdea sigură vezi ceea ce vei avea în viitor în chip deplin, adică unirea cu 
Hristos, izvorul tuturor bunătăţilor. Nădejdea îţi aduce în orizontul vederii pe Hristos ca izvorul 
iubirii nesfîrşite sau ca iubirea însăşi. în acelaşi timp nădejdea te poartă spre ea prin fapte, prin 
desăvîrşirea ta sau prin creşterea ta în iubire, mergînd în întîmpi-narea Celui de la Care îţi vine 
iubirea. Te poartă cu avîntul cu care sînt purtaţi heruvimii spre Dumnezeu. 



acelea sînt de necuprins cu mintea şi de negrăit cu cuvîntul. 

Dar dacă n-ai împlinit cele ce te-ajută în primul rînd să te 
faci cunoscut ca credincios chiar de pe acum, şi încă n-ai 
deplina nădejde şi încredinţare că te vei mîntui, şi nici nu poţi 
spune şi tu ca sfîntul apostol Pavel: ««Lupta cea bună m-am 
luptat, drumul am săvîrşit, credinţa am păzit, de acum mă 
aşteaptă cununa dreptăţii, pe care mi-o va da Domnul, 
Judecătorul cel drept» (2 Tim. IV, 7 — 8), de ce iscodeşti să cauţi 
să afli de se vor cunoaşte sfinţii unii pe alţii în împărăţia 
Cerurilor, cînd, ajunşi la contemplarea lui Dumnezeu cel peste 
toate, îl vom vedea pe El ? Ce folos vei avea din aceasta ? 
Spune-mi ! 

Am voit să aud şi să aflu de la tine ce folos vei avea dacă 
ai să afli şi ai să înveţi de la noi despre bucuriile, slăvirile, 
desfătările şi reaşezările din împărăţia lui Dumnezeu, cîtă 
vreme eşti osîndit, cum am spus, de conştiinţă, fiindcă n-ai 
păzit poruncile date ţie de Hristos şi de aceea nu ai parte cu 
Hristos ? (Ioan XIII, 8). Nici unul, în nici un fel. Ci îţi vei 
pricinui mai degrabă o şi mai mare osîndă, că, aflîndu-le 
acestea, le-ai dispreţuit şi n-ai voit să lepezi închipuirea de sine 
şi să dobîndeşti smerenia. De altfel, răspunde liniştit la 
întrebarea ce ţi-o pun cu blîndeţe : de va cere un copil mic, care 
n-a învăţat încă nici alfabetul, să i se explice gramatica şi reto- 
rica, va primi oare vreun om stăpîn pe raţiune, să ia în seamă 
măcar cu un singur cuvînt nebunia lui şi nu-1 va respinge mai 
degrabă pe acela că gîndeşte lucruri nebuneşti şi copilăreşti şi 
cere fără judecată cele mai presus de puterea lui ? Iar dacă e 
drept şi cuvenit lucru să facă aşa în acestea, cu atît mai mult se 
cuvine să facă aşa în cele mai presus de cuvînt, de minte şi de 
înţelegere. Totuşi, dacă cineva, care nu cunoaşte nici măcar 
literele scrisului, va auzi cele ce le-au scris elinii prin alte cu- 
vinte şi le va înţelege pe acestea ca pe cele spuse în dialectul 



propriu, nu e nici o mirare, dat fiind că aceia vorbesc despre 
cele supuse simţurilor şi scrierile lor sînt scrieri deşarte despre 
lucruri deşarte. 

Cele despre care întrebi tu, nu sînt, însă, de felul acesta. 
Dar ce sînt şi cum ? Cum zice Proorocul David : • «Şi a aplecat 
cerurile şi s-a pogorît şi întuneric sub picioarele Lui» (Ps. XVII, 
10). Ce este întunericul acesta ? Trupul Domnului, despre care 
Ioan, marele înaintemer-gător al Lui, a spus mai pe urmă : 
«Căruia nu sînt vrednic să-I dezleg cureaua încălţămintelor» 
(Marcu I, 7). S-a coborît deci şi a venit îmbrăcînd, în loc de 
întuneric, trupul 288 . Şi iarăşi : «S-a suit pe heruvimi şi a zburat 
; a zburat pe aripi de vînturi. Şi a pus întunericul ascunziş al 
Lui. în jurul Lui, cortul Lui» (Ps. XVII, 11 — 12). Vezi că 
cercetarea ta nu se îndrepată spre cele supuse simţurilor, ci 
spre cele dumnezeieşti şi necuprinse şi nu uşor de înţeles de 
toţi ? 

Şi dacă a pus negura şi întunericul ascunziş al tainelor 
Lui şi e nevoie de multă lumină de la Preasfîntul Duh spre 
înţelegerea tainelor ascunse, cum cercetezi cele ce nu poţi să le 
afli, odată ce nu te-ai făcut locaşul luminii dumnezeieşti, fiind 
încă nedesăvîrşit şi neluminat ? Şi ca să nu bănuieşti, ca unul 
ce şezi în întuneric (Matei IV, 16), că şi Acela s-a ascuns, 
aşezîndu-se în întuneric, proorocul David a spus : «în jurul 

288. Este interesantă asemănarea trupului Domnului cu un întuneric. întunericul de care 
Dumnezeu era înconjurat pe muntele Sinai a fost interpretat de sfîntul Grigorie de Nisa şi de 
Dionisie Areopagitul ca taina care înconjoară pe Dumnezeu. Aşa s-a dezvoltat o întreagă 
teologie apofatică, care vorbeşte despre o cunoaştere a lui Dumnezeu prin necunoaştere. Trupul 
Domnului nu este el însuşi o taină, dar acopere pe Fiul lui Dumnezeu ca pe o taină, devenind 
prin aceasta şi el o taină. Dumnezeu în Sine însuşi nu poate fi văzut. Dar în întunericul de pe 
Sinai şi în trupul Domnului se simte prezenţa Lui. întunericul şi trupul sînt un acoperămînt al 
prezenţei lui Dumnezeu pentru cei ce nu au Duhul Sfînt care-i face capabili să cunoască prin ele 
pe Dumnezeu. Dar pentru cei ce, avînd Duhul, pot să-1 cunoască prin acestea, ele au devenit 
transparente. Aceasta o spune sfîntul Simeon în cele ce urmează. 



Lui, cortul Lui». El numeşte cort ceea ce numeşte Pavel lumină. 
Căci spune : «Cel ce locuieşte în lumina neapropiată» (1 Tim. 
IV, 16). Amîndoi atrag luarea aminte asupra necuprinderii şi 
nemărginirii dumnezeirii Lui, nevoind să facă pe Dumnezeu 
circumscris. Ei spun aceasta, pentru că îşi îndreaptă cuvîntul 
spre cei ce iscodesc cu privire la El 289 . Nu socotiţi, o, voi cei 
fără de minte, că Domnul şi Dumnezeul cel înălţat, intrînd (în 
cer) s-a ascuns în întuneric, ci este în slava Sa, în dumnezeirea 
care umple toate şi e mai presus de toate, în care era şi înainte 
de aceea. 

închipuirile deşarte ale celor nedesăvîrşiţi 290 . - Iată, aşadar, 
că ai aflat în treacăt, de la noi, tainele dumnezeieşti şi 
înfricoşătoare ale credinţei noastre. Mai bine zis le-ai învăţat de 
la Duhul Sfînt prin noi. Ai aflat că Dumnezeu s-a coborît pe 
pămînt şi s-a suit iarăşi la ceruri şi a pus întunericul ascunzişul 
Lui. Căci nu trebuia să ni se arate împreună cu slava Tatălui, 
înainte de Judecată, ci trebuie să se întîmple aceasta numai 
atunci ; căci Tatăl Lui a pus şi timpul întru a Sa stăpî-nire 
(Fapte I, 7). Deci dacă aşa sînt tainele ascunse ale împărăţiei 
Cerurilor şi nu s-a dat tuturor să le cunoască pe ele, după 

289. Propriu-zis, întunericul în care e acoperit Dumnezeu e lumina. Numai noi sîntem 
acoperiţi propriu-zis de întuneric, cînd sîntem pătimaşi, întunericul care-L acoperă pe 
Dumnezeu e prea multalumină pe care noi n-o putem cuprinde, cum a spus Dionisie 
Areopagitul. Lumina lui Dumnezeu e necuprindere, pentru că e prea mult de înţeles în ea, e un 
înţeles mai bogat într-o infinită măsură decît îl putem noi sesiza. Aşa şi trupul Domnului nu e 
întuneric ca trupul nostru cînd patimile lui îl fac netransparent pentru sufletul din el. Dar se 
întîmpla că preamulta lumină, sau preabogatul înţeles al necuprinderii lui Dumnezeu să fie 
socotite de noi, cînd sîntem întunecaţi de patimi, ca întuneric, cum la fel poate fi socotit de noi, 
în acest caz, întuneric opac trupul străveziu al Domnului. Necuprinderea lui Dumnezeu şi 
trupul Domnului pot avea deci ambele aceste caractere: de lumină şi de întuneric. Depinde de 
noi ce caracter al lor scoatem în relief. Ele sînt întuneric pentru noi, întuneric complet pînă ce nu 
avem nici o rază a Duhului prin care să străbatem cu privirea sufletească dincolo de ele, şi 
întuneric care se face străveziu in mod treptat pentru cei ce sporesc în Duhul pe Care îl primesc. 
Prin aceasta Dumnezeu ţine seama de neputinţa noastră şi de izbăvirea treptată de ea. 

290. Titlu în traducerea franceză (op. a). 



cuvîntul Domnului (Matei XIII, 11), pentru ce, odată ce ai fost 
lăsat să lucrezi poruncile Lui, iscodeşti despre cele ascunse 
tuturor oamenilor ? Căci auzi în fiecare zi pe apostol spunînd 
despre acelea «pe care ochiul nu le-a văzut, şi urechea nu le-a 
auzit, şi la inima omului nu s-au suit»; despre bunătăţile «pe 
care le-a gătit Dumnezeu celor ce-L iubesc pe El» (1 Cor. XI, 9). 
Fiindcă înainte ca El să se înalţe la cer şi să pună întunericul 
ascunziş al Lui, ne-a dat sfintele Lui porunci, cum ar zice 
cineva ca nişte unelte, iar credinţa în El ca un meşter. Astfel noi 
sîntem vase, credinţa meşter, iar poruncile unelte, prin care 
Cuvîntul meşter reface şi înnoieşte pe cei ce împlinesc 
poruncile Lui, ca prin lucrarea lor, curăţindu-ne, să ne 
luminăm de către Duhul, înaintînd în cunoştinţa tainelor 
împărăţiei cerurilor. 

Şi precum uneltele fără meşter şi meşterul fără unelte nu 
pot face nimic, aşa nici credinţa fără împlinirea poruncilor şi 
nici împlinirea poruncilor fără credinţă nu ne poate înnoi şi 
plăsmui din nou, făcîndu-ne din vechi, noi. Dar cînd le vom 
dobîndi pe amîndouă în inima neşovăitoare şi ne vom face 
vase de bun folos Stă-pînului (2 Tim. II, 21), spre primirea 
Mirelui spiritual, atunci şi Cel ce a pus întunericul ascunziş al 
Lui ne va reînnoi prin darul Duhului Sfînt şi ne va face din 
vechi, noi, ne va scula vii din morţi, va tăia întunericul şi va 
face să treacă prin el mintea noastră şi se va pleca spre noi ca 
printr-o deschizătură (1 Petru I, 12) şi ne va da să-L vedem, 
chiar dacă nu cu totul limpede, aşa cum se poate vedea cercul 
soarelui sau al lunii. Cei ajunşi aci învaţă din acestea — sau 
mai bine zis cunosc şi înţeleg, încredinţîndu-se că nu pot 
ajunge altfel la o oarecare împărtăşire de bunătăţile de negrăit 
ale lui Dumnezeu, decît dacă vor tăgădui toată lumea (1 Ioan 
II, 15) împreună cu voile celor din ea, prin toate poruncile lui 



Dumnezeu 291 , întru smerenia inimii şi întru credinţa 
neîndoielnică, dintr-o voinţă susţinută de tot sufletul. Mai mult 
decît atît, cei ce cred în Hristos, şi mai ales pruncii care s-au 
botezat şi care nu simt încă «darul harului lui Dumnezeu» 
(Efes. III, 7), vor trebui să străbată, întru veselia inimii şi cu 
bucurie, ostenelile pentru virtute, împreună cu toate 
încercările. 

Tu deci, cel ce ai citit acestea, judecă-te pe tine nu întru 
închipuirea cunoştinţei mincinoase (1 Tim. VI, 20) şi întru 
făurirea de gînduri deşarte, ci întru frică şi cutremur. Şi de 
voieşti să afli ce stare de viaţă ai, întrea-bă-ţi sufletul şi spune-i 
: «Suflete, ai păzit toate poruncile lui Dumnezeu, sau nu ?» Şi 
deschizîndu-şi gura conştiinţei lui, îţi va spune în chip sigur 
adevărul 292 . Căci nu se va ruşina de tine, ci te va înfrunta şi-ţi 
va arăta cele ce le-ai pus înainte şi le ai în tine, fie bune, fie rele. 
Căci în conştiinţă vei afla, fie că ai iubit lumea, fie că ai slujit 
mai mult lui Dumnezeu, fie că ai căutat slava de la oameni, fie 
că ai dorit numai pe cea dată de Dumnezeu. Privind în tine 
însuţi ca într-o cutie şi pipăind conţinutul şi scoţînd una cîte 
una din cele aşezate în ea, le vei cunoaşte în chip limpede. 
Presupune deci că întîi e aşezată acolo dragostea de mărire şi 
de slavă deşartă, un fel de a plăcea oamenilor, dulceţile 
laudelor de la oameni, veşmântul făţărniciei, sămînţa ascunsă a 

291. Faptul cfi «tăgăduirea lumii» se face prin împlinirea poruncilor care sînt fapte âe 
iubire curată pentru Persoanele lui Dumnezeu şi persoanele semenilor, prin depăşirea 
obiectelor, arată că se cere numai tăgăduirea acestei alipiri egoiste la obiecte, alipire care pune 
obiectele mai presus de persoane. 

292. Una din trăsăturile teologiei sfîntului Simeon este că e o teologie a «conştiinţei». 
Conştiinţa stă în legătură cu recunoaşterea plină de simţire a stării păcătoase proprii. Fără 
ajungerea la această stare de conştiinţă, omul nu poate «simţi» prezenţa lui Dumnezeu, nu poate 
avea o sensibilitate pentru ea. In acest sens trebuie înţeleasă «simţirea» harului de care vorbeşte 
sfîntul Simeon, ca o condiţie a mîntuirii. Ea e pe de o parte o «simţire» a păcătoşeniei, pe de alta 
o simţire «a prezenţei lui Dumnezeu» care ne ajută să ne recunoaştem păcatul şi să ieşim din el, 
sporind prin aceasta în simţirea prezenţei Lui. E o sensibilitate simultană şi îmbinată pentru 
păcatul nostru şi pentru prezenţa lui Dumnezeu. Nu poate fi una fără alta. «Simţirea» mai 
intensă a prezenţei lui Dumnezeu echivalează cu «lumina» lui Dumnezeu, care e o cunoaştere 
clară a prezenţei Lui şi a stării proprii în faţa Lui. 



iubirii de arginţi şi, simplu vorbind, multe de acestea aşezate 
în ea, una acoperită de alta ; iar deasupra tuturor acestora să 
presupunem că e îngîmfarea — căci cunoştinţa, zice, în-gîmfă 
(1 Cor. VIII, 1) — iar împreună cu ea, închipuirea de sine şi 
părerea că eşti ceva, nedîndu-ţi seama că cel cu cugetul 
îngîmfat nu e nimic (Gal. VI, 3). Toate acestea, fiind adăugate 
la celelalte pe care le-am amintit înainte, spune-mi cum vei 
putea să le deosebeşti ? Vei spune, fără îndoială, că nicidecum. 
Spune-mi, aşadar, acum şi aceasta. Poate că nu eşti 
convins că peste inima ta ai aşezat un fel de acoperă-mînt din 
acestea ; poate nu crezi, cum nici evreii nu cred, fapt pentru 
care-i mustră Pa vel (Rom. VIII, 23 ; 2 Cor. III, 15). Şi de aceea 
nu înlături acoperământul acesta de pe inima ta, ca să vezi 
patimile ascunse sub el şi să te milostiveşti de amărîtul tău 
suflet şi să te grăbeşti să-1 curaţi şi să speli ochii lui înţelegători 
şi faţa lui cu lacrimi fierbinţi, aruncînd înapoia ta toată înţelep- 
ciunea şi cunoştinţa din afară, după îndemnul lui Pavel, ca să 
te faci nebun lumii acesteia şi să te faci înţelept în Hristos (1 
Cor. IV, 10). Dar atunci, spune-mi, cum, odată ce eşti nebun, îţi 
voi descrie cele privitoare la Dumnezeu şi la cele dumnezeieşti, 
care sînt ascunse şi nevăzute? Nu mă vei dispreţui tu însuţi, ca 
pe unul care face un lucru fără rost, şi nu vei zice în tine însuţi 
cu dreptate : «Acesta e cu adevărat nebun, căci îmi povesteşte 
despre lucruri neînţelese întregii suflări de sub cer şi întregii 
suflări ce se află deasupra cerului?» Căci cele ce vor avea să fie 
atunci, nici îngerii lui Dumnezeu nu le ştiu. Fiindcă dacă nu au 
cunoscut nici venirea Lui pe pămînt, cum, sau cînd avea să se 
coboare şi să se facă om, cu cît mai mult nu pot cunoaşte 
venirea Lui cea de pe urmă întru slavă, cînd va fi, cum va fi şi 
care vor fi darurile ce le va împărtăşi sfinţilor Lui ? Că acestea 
aşa sînt cu adevărat, a arătat Pavel zicînd : «Ca să se facă 
cunoscute acum încep ătoriilor şi stăpîniilor prin Biserică 
înţelepciunea cea de multe feluri a lui Dumnezeu» (Efes. III, 



10). Ba a arătat şi Domnul, spunînd despre venirea Sa că 
«Puterile cerurilor se vor clătina» (Matei XXIV, 29), adică se 
vor uimi şi se vor minuna, văzînd deodată ceea ce, fără 
îndoială, n-au văzut pînă atunci. Iar dacă puterile cerurilor nu 
ştiu, cum îndrăzneşti să spui tu că sfinţii nu se vor cunoaşte 
unii pe alţii în împărăţia lui Dumnezeu, cînd se vor împărtăşi 
de vederea Lui ? Dar şi tu, care-1 contrazici, pe cel ce zice : «Ei 
trebuie să se cunoască numaidecît unul pe altul», întrebi : de 
unde o şti aceasta ? 

Cunoştinţa întreolaltă a sfinţilor 293 . — O, neştiinţă şi 
nebunie şi întunecime ! Nu tremuraţi, nu vă temeţi ? Căci din 
cuvintele voastre (Matei XII, 37) veţi fi osîndiţi de către Dreptul 
Judecător, Care nu caută la faţă. Căci către cei ce spun că sfinţii 
nu se văd, nici nu se cunosc unii pe alţii, ci îl văd numai pe El, 
fiind uniţi întregi prin toate simţurile cu El întreg, se va adresa 
şi va zice : «M-ati cunoscut voi ? Ati văzut lumina Mea ? M-ati 
primit în voi ? Aţi cunoscut prin cercare însăşi lucrările 
Duhului Sfînt, sau nu ?» Socotesc că nu vor îndrăzni să-I 
răspundă : «Da, Doamne». Căci dacă vor spune aşa, le va 
răspunde : «Cum, dacă aţi avut cunoştinţa acestora prin 
cercare, spuneţi că cei ce Mă vor avea pe Mine în ei înşişi nu se 
vor cunoaşte unul pe altul ? Eu sînt Dumnezeul cel 
nemincinos, Dumnezeul cel adevărat, Dumnezeul, cel sfînt, 
Cel ce locuiesc întru sfinţi. Cum locuiesc întru ei ? Precum am 
spus că Eu sînt întru Tatăl şi Tatăl întru Mine, aşa şi sfinţii sînt 
întru Mine şi Eu întru ei (Ioan XVII, 21). Şi precum Tatăl e întru 
Mine şi Eu întru Tatăl Meu, aşa voi fi locuind şi întru toţi sfinţii 
şi toţi sfinţii vor locui întru Mine». Dar va mai zice către aceştia 
şi următoarele : «Dacă deci Eu sînt întru sfinţii Mei şi sfinţii 
Mei întru Mine, dacă Eu sînt întru Tatăl Meu şi Tatăl Meu 

293. Titlu în traducerea franceză. 

întru Mine şi precum Mă cunoaşte pe Mine Tatăl şi Eu cunosc 



pe Tatăl, e vădit că şi sfinţii Mă cunosc pe Mine şi Eu pe sfinţi 
şi la fel sfinţii trebuie să se cunoască unul pe altul». Iar ca să se 
facă acest lucru mai clar, ca să fie vădit şi celor nesimţitori, 
trebuie să adăugăm a zice iarăşi : întru toţi sfinţii va locui 
Acelaşi Hristos. 

Cînd se vor deschide, deci, cărţile conştiinţei fiecăruia, în 
inimile şi conştiinţele păcătoşilor se va afla închipuirea de sine, 
sau slava deşartă, sau erezia, sau invidia, sau pizma, sau 
altceva din acestea ; se va afla negrijă, trîndăvia şi neîmplinirea 
din toată inima a poruncilor lui Dumnezeu, de unde vine lipsa 
iubirii Lui. De aceea «ochii lor se vor întuneca şi nu vor vedea» 
(Rom. XI, 20 ; Ps. LXVIII, 24) şi vor fi ruşinaţi şi vor auzi : 
«întrucât nu aţi făcut una dintre poruncile Mele preamici, ci aţi 
nesocotit-o, Mie nu aţi făcut» (Matei XXV, 45 şi V, 19). 

Iar cînd se vor deschide cărţilor conştiinţei sfinţilor — ia 
aminte ! — va străluci Hristos, Dumnezeu, Cel ascuns acum 
întru ei, cum a strălucit înainte de veci din Tatăl 294 . Şi sfinţii 
vor fi asemenea Celui Preaînalt (Isaia XIV, 14). De unde ştim 
aceasta ? Ascultă de Mîntuitorul însuşi, spunînd aceasta : 
«Atunci drepţii vor străluci ca soarele» (Matei XIII, 14). Şi ce alt 
chip sau soare e acesta, dacă nu Cel de Care am vorbit, Cel 
singur numit de El însuşi Soarele dreptăţii (Mal. III, 20), Care 
singur va răsări şi va străluci în drepţi ? Aceasta o spune mai 
vădit ucenicul iubit al lui Hristos, care s-a odihnit pe pieptul 
Lui, zicînd : «Fraţilor, acum sîntem fiii lui Dumnezeu, dar încă 
nu s-a arătat ce vom fi. Dar ştim că atunci cînd se va arăta, 

294. în subiectivitatea conştiinţei sfîntului e implicată obiectivitatea prezenţei lui 
Hristos, realitatea cea mai sigură şi mai deplină. Această obiectivitate a prezenţei lui Hristos 
acentuează caracterul nostru de subiect simţitor. Dimpotrivă, în conştiinţa păcătosului nu e nici 
o realitate obiectivă, ci numai închipuirea de sine. 

asemenea lui vom fi» (1 Ioan III, 2). Dar o spune şi Pavel : 
«Acum cunosc în parte, iar atunci voi cunoaşte precum am fost 
cunoscut» (1 Cor. XIII, 12). 



Deci sfinţii sînt asemenea lui Dumnezeu şi-L vor cunoaşte 
pe Dumnezeu. Atîta cit i-a cunoscut Dumnezeu pe ei şi 
precum cunoaşte Tatăl pe Fiul şi Fiul pe Tatăl, aşa trebuie să se 
vadă şi să se cunoască sfinţii unii pe alţii. Chiar şi cei ce nu s- 
au văzut niciodată în această lume trupeşte, vor trebui să se 
cunoască atunci unii pe alţii. Dacă e aşa, cum nu vă ruşinaţi să 
ziceţi şi să iscodiţi şi să învăţaţi despre lucruri pe care nu le 
ştiţi, ca unii ce v-aţi fi îmbogăţit cu cunoştinţa celor mai presus 
de noi şi aţi fi primit de sus slujba de învăţători ? Căci precum 
Tatăl nu va fi lipsit niciodată de cunoştinţa Fiului şi Fiul de a 
Tatălui, aşa nici sfinţii, ajunşi dumnezei prin lucrare şi avînd 
pe Dumnezeu locuind în ei, nu vor fi lipsiţi niciodat de 
cunoştinţa între ei, şi fiecare va vedea slava sa şi slava 
celorlalţi, precum Fiul pe a Tatălui şi Tatăl pe a Fiului. Dar care 
şi cum va fi slava sfinţilor ? Cea care este şi a Fiului lui 
Dumnezeu. Căci zice : «Şi Eu slava pe care Mi-ai dat-o Mie, le- 
am dat-o lor, ca să fie una, precum Noi una sîntem» (Ioan XVII, 
22). Vezi că slava dată Fiului dinainte de veci de Dumnezeu şi 
Tatăl e dăruită de Fiul însuşi, sfinţilor şi aceştia sînt toţi una ? 

295 

Pilda celui închis 296 . — Deci cei ce zic că sfinţii ajunşi la 
vederea lui Dumnezeu nu se văd şi nu se cunosc unii pe alţii 
umblă ei înşişi în întuneric şi n-au ajuns la împărtăşirea şi la 
vederea şi la cunoaşterea lui Dumnezeu şi vorbesc şi dau 
mărturie de lucruri pe care nu le cunosc, nici nu le-au văzut 

295. Creştinismul deschide oamenilor dorinţa şi putinţa înlăturării 
separaţiei între ei şi Dumnezeu şi a lor întreolaltă, prin Hristos. Ei vor fi 
dumnezei în Dumnezeu prin har sau prin împărtăşire, adică nu de la ei. 

296. Titlu în traducerea franceză. 

vreodată. Ei zic că sfinţii vor fi şi atunci ca într-o ieşire din ei 
(extaz) ca şi acum şi uită de ei înşişi şi de cei împreună cu ei. 
Socotesc însă că ei înţeleg greşit Scripturile, cînd gîndesc că 



sfinţii din veac suferă şi acum şi în viitor aceeaşi schimbare şi 
răpire. Cînd aud că sfîntul cutare, ajuns la vederea lui 
Dumnezeu şi răpit cu mintea, a petrecut atî-tea şi atîtea zile şi 
nopţi fără a-şi mai aminti nimic din cele pămînteşti, ci a uitat, 
odată cu celelalte toate, şi de trupul său însuşi, rămînînd întreg 
lipit de cele de acolo cu sufletul întreg şi cu toate simţirile, ei 
socotesc că tot aşa se va întîmpla şi atunci, adică în împărăţia 
cerurilor. Ei sînt într-o totală necunoaştere a tainelor 
dumnezeieşti ale Duhului şi ale lui Dumnezeu celui nevăzut, 
care sînt nevăzute, necuprinse şi necunoscute de cei întunecaţi, 
şi nu ştiu că răpirea aceasta a minţii este proprie începătorilor, 
nu celor desăvîrşiţi. Să luăm pilda unuia ce se află într-o 
închisoare întunecoasă, unde e luminat numai de lumina 
puţină a unui sfeşnic. El abia vede cîteva lucruri mici. El nu 
ştie că există afară o lumină a soarelui, pentru că nu cunoaşte 
deloc cele din afara închisorii, adică această lume văzută şi 
lucrurile şi făpturile lui Dumnezeu, care nu i se pot descrie. 
Aşa este şi cel ce se află încă în temniţa întunecoasă a simţirii 
comune şi luminat de o cunoştinţă prea restrînsă. El abia 
primeşte o cunoştinţă redusă şi ceţoasă a credinţei noastre, 
necu-noscînd bunătăţile veşnice ale lui Dumnezeu şi cele vii- 
toare, rînduite sfinţilor. 

Să mai presupunem că şezînd acela mulţi ani în acea 
închisoare neluminată, i se va întîmpla să i se facă o 
deschizătură în acoperişul închisorii şi să vadă dintr-o dată 
albastrul cerului pe o mică suprafaţă şi pe măsura 
deschizăturii făcute, albastru pe care niciodată nu 1-a văzut şi 
de o lumină atît de strălucitoare, cum n-a bănuit vreodată că 
există. El va fi răpit de o uimire mare şi va fi ca ieşit din sine 
(extaz), ţinînd multă vreme ochii în sus şi minunîndu-se de 



ceea ce s-a petrecut dintr-odată cu el. Aşa e şi cu cel ce a ajuns 
dintr-odată la vederea luminii înţelegătoare, eliberat proaspăt 
de legăturile patimilor şi ale simţurilor. El e uimit, şi celor ce 
nu văd bine, pare ieşit din sine, adunîndu-şi mintea la sine şi 
minunîndu-se de vederea şi de strălucirea ce i se arată. 
Urmărind asemănarea, vedem că acela, după ce priveşte des şi 
în fiecare zi prin acea deschizătură şi aceasta se lărgeşte şi 
luminează tot mai mult spaţiul întunecos al închisorii, care 
rămîne timp îndelungat în lumină, prin obişnuinţa vederii 
luminii înlătură cîte puţin uimirea. E ceea ce se întîmpla şi cu 
noi în faţa soarelui ; prin obişnuinţa vederii îl privim cu mai 
puţină uimire, pe cînd dacă ni s-ar fi arătat dintr-odată, după 
ce nu l-am văzut timp îndelungat, ne-ar fi făcut să strigăm de 
uimire. în acelaşi fel înaintarea cîte puţin a sufletului, obişnuin- 
du-1 pe acesta cu vederea luminii spirituale, îl scapă de marea 
uimire şi-1 învaţă că există ceva mai desăvîrşit şi mai înalt 
decît această stare de contemplaţie de aici 297 . 

Pe lîngă aceea, această lumină puţină 1-a făcut, cînd a 
apărut, pe omul închis de la naştere, timp îndelungat, să 
cunoască că este într-o închisoare atotîntunecoasă 298 şi să 
presupună că în afara ei sînt unele lucruri minunate, dar care 
sînt cu adevărat mai presus de gîndire şi de înţelegere, putînd 
fi deplin înţelese numai cînd va fi scos afară din închisoare. 
Căci atunci va vedea lumina întreagă şi pe toţi cei din lumină. 
Tot aşa gîndeşte-1 şi pe cel ce a ieşit de curînd din trebuinţele 

297. înlăturarea extazului nu înseamnă totuşi înlăturarea unei alt fel de uimiri. E 
uimirea profundă în faţa infinităţii inepuizabile a lui Dumnezeu. 

298. Această închisoare e deosebită de cea a lui Platon. Ea are ceva pozitiv în ea. Are un 
rost pedagogic. In ea putem lucra pentru ieşirea la lumina deplină. 



trupului şi a ajuns întreg afară de lume şi de micimea celor 
văzute. Socoteşte, deci, lumea aceasta întreagă ca fiind cu 
adevărat o închisoare atotîntunecoasă şi neluminată, iar lumi- 
na soarelui gîndeşte-o ca lumina unui sfeşnic. Lumina întreit 
ipostatică, de negrăit, nespusă, neapropiată, mai presus de 
toată înţelegerea, de tot cuvîntul şi de toată lumina este în 
afară de acestea. Iar în lumina aceia sînt lucruri nevăzute şi 
necunoscute, de negrăit şi de netălmăcit celor aflaţi în această 
închisoare, măcar că unii le înţeleg şi le văd oarecum prin 
Scripturi. Cei mai mulţi, însă, nu ştiu nici măcar dacă există 
ceva în afară de acestea. 

Să căutăm, deci, cu toată sîrguinţa, cu toată credinţa şi cu 
tot dorul, nu să vedem lumina din afară a acestei închisori sau 
lucrurile din acea lumină şi lume ; căci nici unul dintre cei ce le 
caută nu s-a învrednicit să le vadă, nici nu se va învrednici 
vreodată să le privească. Ci să păzim în primul rînd poruncile 
lui Dumnezeu, să ne pocăim, să plîngem, să ne smerim şi cele- 
lalte cîte le-am spus înainte. Atunci ni se va deschide nouă o 
mică deschizătură în acest acoperiş văzut al cerului şi se va 
arăta lumina nematerială şi spirituală de deasupra lui. Pe 
aceasta văzînd-o, sufletul va ieşi întreg, cu totul din sine, se va 
uimi întreg, văzînd minune nouă, minune străină, pe care pînă 
atunci n-a văzut-o. El stă-ruieşte în ea ca răpit la cer şi e silit să 
rămînă acolo şi să înţeleagă ceea ce e neînţeles şi s-o privească 
zile şi nopţi, să se înveţe în fiecare zi că e o lumină neînserată, 
nesfîrşită şi negrăită. De aceea nu mai vrea să se întoarcă la 
temniţa aceasta şi să vadă iarăşi cele din ea. 

Iar aceasta să o ştii că e proprie începătorilor în evlavie, 
care s-au pregătit de curînd spre luptele pen 



tru virtute. După ce va stărui însă timp îndelungat în vederea 
aceasta, fără să ştie cum, i se va deschide lui, nu ştiu, cerul, sau 
ochiul inimii, sau acesta mai mult decît acela, sub puterea 
acelei lumini şi lumina aceea minunată şi mai presus de 
strălucire va intra în lăuntrul casei sufletului său, adică a 
cortului lui, luminîndu-1 pe măsura în care poate firea lui să 
suporte. Stăruind iarăşi vreme îndelungată în ea, socoteşte 
această lumină obişnuită şi pe sine, ca pe unul ce a fost 
totdeauna împreună cu ea. El învaţă să vadă, să înţeleagă şi să 
pătrundă minuni peste minuni, taine peste taine şi vederi peste 
vederi, fiind iluminat, ca să zic aşa, în fiecare clipă, încît dacă 
ar vrea să le scrie, nu i-ar ajunge hîrtia şi cerneala, ba i-ar lipsi, 
socotesc, şi timpul ca să le descrie pe acestea în chip 
amănunţit. Mai bine zis, cum va putea descrie cele ce nu pot fi 
grăite, fiind cu totul de netălmăcit şi de negrăit ? De atunci el 
este ca în lumină, mai bine zis convieţuieşte cu lumina şi nu se 
mai află ca într-o ieşire din sine (extaz), ci se vede pe sine şi 
cele privitoare la sine şi vede pe cei apropiaţi în ce stări sînt. El 
prezice şi preştie că atunci cînd va ajunge în afara acestei 
închisori şi mai ales după înviere şi va vedea lumina aceea 
neacoperită, atîta cîtă este, i se vor descoperi şi bunătăţile din 
ea, «pe care ochiul nu le-a văzut şi urechea nu le-a auzit şi la 
inima omului nu s-au suit, pe care le-a pregătit Dumnezeu 
celor ce-L iubesc pe El» (1 Cor. II, 9), prin lumina ce este acuma 
în el şi de care e luminat. Căci nu vom fi lipsiţi atunci de 
cunoaştere şi de vedere, ci, cum a dovedit cuvîntul mai sus, ele 
vor fi mai degrabă pe măsura strălucirii şi vederii luminii ; 
recunoaşterea şi cunoştinţa ce-o avem unii de alţii va fi tot mai 
deplină şi mai curată în vecii vecilor, avînd loc într-o veselie şi 
bucurie de negrăit 2 ". Aceasta 

au dovedit-o prin fapte atît proorocii din Vechiul Testament, 
cît şi mulţi sfinţi din Noul Testament, chemînd pe nume 



299. In paginile din urmă, sfintul Simeon Noul Teolog a apărat ideea că sfinţii în viaţa 
viitoare, trăind deplin în lumina dumnezeiască, nu 

oamenii pe care nu i-au văzut niciodată şi recu-noscînd pe cei 
ce nu-i cunoscuseră. 

îndemn 500 . — Deci cei ce spun că sfinţii nu se cunosc şi nu 
se văd unii pe alţii, să se lase convinşi prin acestea, să nu se 
ocupe cu lucruri de neînţeles, ci, de vo-iesc să asculte de mine, 
să fie atenţi mai degrabă la ei înşişi şi să nu înceteze să se 
judece pe ei înşişi. Iar voi, cei lipsiţi de cunoştinţa tuturor celor 
spuse şi neajunşi la simţirea, la cunoştinţa şi la experienţa 
iluminării şi a vederii dumnezeieşti, cum nu tremuraţi să 
exprimaţi peste tot unele ca acestea ? Căci dacă va trebui să 
dăm socoteală de tot cuvîntul deşert (Matei XII, 36), cu cît mai 
mult nu vom fi întrebaţi despre acestea şi nu vom fi pedepsiţi 
ca unii ce am vorbit în deşert ? Căci cuvînt deşert nu e, cum ar 
bănui cineva, numai cel nefolositor, ci şi cel grăit de noi înainte 

sînt într-un extaz, în care au uitat de ei şi de ceilalţi, ci într-o stare de supremă conştiinţă de ei 
înşişi, de Dumnezeu şi de ceilalţi. Conştiinţa personală este o stare eternă. Indumnezeirea şi 
petrecerea în lumină echivalează cu o ridicare la conştiinţa deplină de sine, de Dumnezeu şi de 
ceilalţi. Sfîntul Simeon e profund personalist în gîndirea sa. Şi în aceasta a tălmăcit insistent 
unul din aspectele principale ale creştinismului; s-ar putea spune, cel mai principal şi mai 
valoros şi cu adevărat mîntuitor pentru credincios, opus teosofiilor orientale şi religiilor 
naturiste şi pan-teizante. De aceea pentru el starea din viaţa viitoare nu e nici măcar o stare de 
extaz, asemănătoare stărilor de extaz trecătoare din viaţa pămin-tească. Ea e o stare de supremă 
luciditate. Dar luciditatea aceasta este în Dumnezeu. E luciditatea în iubirea nesfîrşita. E 
conştiinţa clară a tainei iubirii infinite, nu destrămarea ei sau limitarea ei. E, dealtfel, propriu 
iubirii autentice, în care fiecare din cei ce se iubesc, se cunosc la maximum unul pe altul şi 
fiecare din ei pe sine însuşi, să se bucure de iubirea celuilalt, dar să se bucure deplin pentru că 
ea e nesfirşită şi nu 1 se pot cunoaşte marginile. Conştiinţa de sine şi de celălalt nu e înlăturată 
de entuziasmul iubirii, ci e adîncită. La fel conştiinţa de sine nu înlătură entuziasmul iubirii, ci 
îl promovează. Cunoaşterea reciprocă, pe măsură ce sporeşte, produce bucurie mai mare şi 
viceversa. Se poate spune deci că «lumina», de care vorbeşte atît de mult sfîntul Simeon, e 
lumina conştiinţei. Valoarea conştiinţei de sine e pusă de sfîntul Simeon într-o nouă lumină, 
cum n-a fost pusă înainte. 300. Titlu în traducerea franceză. 



de împlinirea faptelor poruncite şi de cunoaşterea lui 
Dumnezeu prin experienţă (cercare). Cînd nu dispreţuiesc 

slava de jos, nici nu sînt scîrbit de ea din suflet, ca de una ce e 
vătămătoare sufletului şi mă lipseşte de slava de sus, dar 
îndemn pe alţii să se înfrîneze de la ea, nu va fi cuvîntul meu 
deşert şi fără putere pricinuitoare de fapte şi gol ? Şi nu voi fi 
osîndit ca un mincinos ? Iar cînd, fără să fi primit harul 
Duhului întru simţire şi cunoştinţă şi fără să fi ajuns învăţat de 
Dumnezeu (Ioan VI, 45), voi sări să tîlcuiesc, fără ruşine, 
Scripturile de Dumnezeu insuflate, şi-mi voi lua rolul de 
învăţător, folosindu-mă spre aceasta numai de cunoştinţa 
mincinoasă, va lăsa Dumnezeu acest lucru nemustrat şi nu va 
cere pentru el socoteală de la mine ? Nicidecum. Iar de voieşti, 
învaţă-te acestea şi de la cele de jos şi de la cele omeneşti. 
Spune-mi care dintre oameni, chiar dacă ar fi admirat de toţi 
pentru înţelepciunea şi cunoştinţa sa şi pentru ştiinţa legilor, 
chiar dacă ar fi împodobit cu toată dreptatea şi evlavia, va 
îndrăzni să şadă ca un judecător cu judecătorii şi să se 
numească pe sine judecător şi să legiuiască în cele ale altora, 
fără voia împăratului? Iar dacă ar îndrăzni aceasta, va fi făcut 
de ruşine de împărat şi va fi pedepsit cu însăşi asprimea 
legilor. O, neruşinare ! Pe împăratul pă-mîntesc nu îndrăzneşte 
nimenea să-1 nesocotească şi să-i răpească cinstea şi 
demnitatea şi să şi le atribuie lui, iar tu nesocoteşti pe 
împăratul ceresc ca pe un nimenea şi îndrăzneşti să-ţi însuşeşti 
demnităţile apostolice fără încuviinţarea şi voia Lui ? Făcînd 
aşa, socoteşti că Stă-pînul va lăsa nepedepsită fapta ta ? 
Nicidecum ! 

Dar Tu, Doamne, dă-ne nouă să Te cunoaştem pe Tine şi 
să ne temem după cuviinţă de Tine şi să stăruim 

în sfintele Tale voiri. Vă rog, aşadar, fraţilor, încetaţi cu 
iscodirile acestea şi grăbiţi-vă să vă curăţiţi sufletele voastre, 
prin pocăinţă şi lacrimi şi smerenie, ba şi prin împlinirea 
tuturor celorlalte porunci, «de toată întină-ciunea trupului şi 
duhului» (2 Cor. VII, 1), ca să vă puteţi bucura de bunătăţile 
cele de acum şi de cele viitoare întru descoperirea şi simţirea şi 



vederea lor, prin harul şi iubirea de oameni a Domnului 
nostru Iisus Hristos, Căruia I se cuvine slava, stăpînirea, 
cinstea şi închinarea, împreună cu Tatăl şi cu Duhul Sfînt, 
acum şi pururea şi în vecii vecilor. Amin. 

A cincea cuvîntare morală 

Despre cei ce socotesc că au în ei -pe Sfîntul Duh în chip neştiut, 
fără să simtă deloc lucrarea Lui; şi despre cei ce zic că nu poate cineva 
dintre oameni să vadă în viaţa de aici slava Lui; şi dovedire prin 
citate despre aceasta. Şi că nu e nici o pizmă în sfinţi, cînd încercăm 
să ne facem deopotrivă cu ei prin toată sîrguinţa virtuoasă. Şi în ce 
fel vede cineva pe Dumnezeu; şi că cel ce a ajuns la aceste măsuri 
vede, pe cît e cu putinţă, pe Dumnezeu şi e introdus încă de aici şi în 
bucuria ce se va da sfinţilor în viaţa viitoare; şi că toate cîte le-ar 
spune, sau le-ar face, sau le-ar scrie unul ca acesta, nu el, ci Duhul 
Sfînt e Cel ce le grăieşte (Matei X, 20), în el, le spune şi le scrie. Şi 
cel ce nesocoteşte sau răstălmăceşte cuvintele acestui om, păcătuieşte 
şi huleşte împotriva Duhului lui Dumnezeu, Care lucrează şi grăieşte 
în el. 

Iată, mă îndrept iarăşi spre cei ce zic că au în ei Duhul lui 
Dumnezeu şi socotesc că L-au dobîndit pe Acesta în ei de la 
Sfîntul Botez şi cred că au această comoară, dar se recunosc cu 
totul uşori de povara Lui ; mă îndrept spre cei ce mărturisesc 
că nu au simţit nimic în Botez, şi gîndesc că harul lui 
Dumnezeu s-a sălăşluit în chip neştiut şi nesimţit în ei şi se află 
pînă acum în lăuntrul sufletului lor ; ba nu numai către aceştia, 
ci şi către cei ce zic că nu primesc niciodată vreo simţire prin 
contemplaţia şi descoperirea acestui dar, şi că l-au primit şi-1 
ţin în ei numai prin credinţă şi cugetare, nu prin cercare 
(experienţă), pe temeiul auzirii cuvintelor dumnezeieşti. 

301. Traites theologiqnes et ethiques, Edit. J. Darrouzes, în «Sources chretiennes», nr. 129, 
p. 78-119. 

Ca să încep de la cele spuse de ei, iată ce grăiesc aceşti 
înţelepţi, care se socotesc pe ei înşişi învăţaţi (Deut. 1, 13) : «Cîţi 
în Hristos v-aţi botezat, zice Pa vel, în Hristos v-aţi şi îmbrăcat» 



(Gal. III, 27). Ei bine ! Nu ne-am botezat şi noi ? Deci dacă ne- 
am botezat, e vădit, cum zice apostolul, că ne-am şi îmbrăcat în 
Hristos. Aceasta este prima afirmare şi dovadă a lor. 

Realitatea întrupării. — Ce va să zică aceasta, îi vom întreba 
nu noi, ci Duhul Sfînt. Spuneţi ce este haina aceasta : Hristos ? 
Da, zic. Dar, ca să vorbesc ca un lipsit de minte către cei lipsiţi 
de minte, Hristos este ceva, sau nu este nimic ? Este, vor 
răspunde fără îndoială, dacă nu şi-au pierdut mintea cu totul. 
Dacă deci mărturisiţi că este ceva, spuneţi mai întîi ce este, ca 
să vă învăţaţi pe voi înşivă să vorbiţi nu ca nişte necredincioşi, 
ci ca nişte credincioşi. Ce altceva e deci Hristos, dacă nu 
Dumnezeu adevărat, făcut şi om cu adevărat desăvîrşit ? Dacă 
o mărturisiţi aceasta, spuneţi-ne şi pentru ce s-a făcut 
Dumnezeu om ? Fără îndoială, cum învaţă dumnezeieştile 
Scripturi şi faptele trecute şi cele ce se săvîrşesc în fiecare zi, 
deşi poate voi, făcînd pe surzii, nu le luaţi la cunoştinţă, ca să 
facă pe om dumnezeu (Ioan I, 12 ; Gal. IV, 5). Prin ce 
înfăptuieşte El acest lucru ? Prin trup sau prin dumnezeire ? E 
vădit că prin dumnezeire. «Trupul, zice, nu foloseşte la nimic; 
Duhul este cel ce face viu» (Ioan VI, 63). Dacă deci prin 
dumnezeirea Sa a îndumnezeit întîi trupul pe care 1-a luat, 
atunci şi pe noi toţi ne face vii nu prin trupul stri-câcios, ci prin 
cel îndumnezeit, ca să nu-L mai cunoaştem pe El nicidecum ca 
om, ci ca pe Dumnezeu, Cel Unul, desăvîrşit în două firi — căci 
Unul e Dumnezeu. Căci stricăciosul a fost covîrşit de 
nestricăciune (1 Cor. XV, 54) şi trupul, fără să fie nimicit de 
ceea ce e netrupesc, 

a fost întreg preschimbat de acesta şi a rămas neconfundat, 
amestecat în chip de negrăit şi unit într-o unire neamestecată 

cu dumnezeirea întreită. Astfel ne închinăm unui singur 
Dumnezeu în Tatăl, Fiul şi Duhul Sfînt, ca să nu primească 
Treimea vreun adaos la număr prin întrupare, nici să sufere 
pătimire de la trup. 

De ce spun acestea ? Ca, cunoscînd de la început cele ce 
le-ai mărturisit, întrebat de mine, să nu te abaţi, de la calea cea 
dreaptă a înţelegerii şi să ne pricinuieşti nouă întristare şi 
sufletului tău o mai mare osîndă. îţi voi reaminti iarăşi pe scurt 
cele spuse, ca să înţelegi mai uşor cele ce le voi spune. Deci 
Hristos există. Dar ce este El ? Dumnezeu adevărat şi om cu 
adevărat desăvîrşit, Care s-a făcut om sau ceea ce nu era mai 
înainte, ca să facă pe om dumnezeu, ceea ce niciodată n-a fost. 
Ca atare ne-a îndumnezeit şi ne îndumnezeieşte pe noi prin 
dumnezeirea Sa şi nu numai prin trupul Său. Căci acesta nu 
este despărţit. Ia aminte, deci, şi răspun-de-mi cu înţelegere la 
întrebare (înţel. Sirah V, 12). Dacă cei botezaţi au îmbrăcat pe 
Hristos (Gal. III, 27), Cine este Cel cu Care s-au îmbrăcat ? 
Dumnezeu. Deci cel ce a îmbrăcat pe Dumnezeu, nu va 
cunoaşte cu înţelegerea 302 şi nu va vedea ce a îmbrăcat ? Cel gol 
cu trupul, cînd s-a îmbrăcat, simte şi vede haina. Dar cel gol cu 
sufletul nu cunoaşte pe Dumnezeu, dacă L-a îmbrăcat ? Dacă 

302. «înţelegerea» (voeprâc) nu înseamnă în gîndirea părinţilor ceea ce înseamnă pentru 
noi: o simplă înţelegere prin cugetare a unui anumit lucru. Ci participarea la o ordine obiectivă 
mai presus de simţuri. Pe aceasta se bazează toată concepţia sfîntului Simeon despre «simţirea» 
realităţii spirituale, cu care intrăm în contact cu mintea sau cu înţelegerea. Intrucît mintea sau 
înţelegerea a pierdut pentru omenirea mai nouă, sensul de organ de «vedere», de «simţire» a 
unei lumi spirituale obiective, sau sensul de contact cu ea, poate că ar trebui să folosim mai mult 
termenii de «simţire a minţii» şi de «vedere» (contemplare), pe care îl foloseau de asemenea 
părinţii, pentru actul de sesizare a realităţii obiective spirituale. Aceasta este un fel de capacitate 
de sesizare a realităţii spirituale cu toată fiinţa noastră. Simţi prezenţa spiritului cuiva şi 
caracterul lui prin fiinţă ca printr-un organ total care nu e identic deci cu raţiunea, sau cu 
cugetarea discursivă. E o «înţelegere» într-un alt sens, decît pur intelectual. E o înţelegere, care e 
în acelaşi timp o «simţire», un contact, al realităţii cunoscute în modul acesta, cum zice sfîntul 
Simeon. Părinţii o considerau ca ţinînd de minte, sau de spiritul uman, numind-o «înţelegere» în 
sensul acesta. 



cel ce îmbracă pe Dumnezeu nu simte ce a îmbrăcat, atunci, 
după tine, nici nu este Dumnezeu ceva. Căci dacă ar fi, cei ce L- 
au îmbrăcat L-ar fi cunoscut. Căci dacă neîmbrăcînd nimic, nu 
simţim nimic, dacă ne îmbrăcăm în ceva, fie noi înşine, fie cu 



ajutorul altuia, simţim aceasta, dacă avem simţurile 
nevătămate. Numai morţii cînd sînt îmbrăcaţi nu simt, şi mă 
tem că cei ce spun aceasta sînt cu adevărat morţi şi goi. 

Prezenţa Duhului. — Apoi zic că Pavel porunceşte : 
•«Duhul să nu-1 stingeţi» (1 Tes. V, 19). Dar zicînd aceasta şi 
necunoscînd înţelesul celor spuse, îşi arată neştiinţa. Căci cel ce 
zice cuiva : «Să nu stingi lampa», nu despre lampa deja stinsă îi 
vorbeşte, ci despre cea care arde încă şi a cărei lumină 
străluceşte. Dar să le răspundem iarăşi şi la aceasta. 

Ei bine ! Vedeţi voi, peste tot, în voi înşivă Duhul arzînd 
şi luminînd cum se cuvine ? La aceasta nu numai că nu 
răspund nimic, ci schimbîndu-şi privirile şi le întorc şi se 
supără, ca şi cînd ar auzi o blasfemie. Apoi fă-cîndu-se că 
întreabă cu interes şi luînd un aer de blîn-deţe, răspund fără 
asprime : Cine ar îndrăzni să spună că L-a văzut vreodată pe 
Acesta, sau că L- A a văzut peste tot ? Ia seama : «pe Dumnezeu, 
zice, nimenea nu L-a văzut vreodată» (Ioan I, 18). Ce 
întunecime ! Spune-ne, cine a zis aceasta : «Fiul Unul-Născut, 
Cel ce este în sînul Tatălui, Acela ne-a spus» (Ioan 1, 18) ? 

Adevărat spui şi mărturia ta este adevărată, dar ea e 
împotriva sufletului tău. Căci dacă-ţi voi arăta pe Acelaşi Fiu al 
lui Dumnezeu, spunîndu-ţi că e cu putinţă aceasta, ce vei zice ? 
Pentru că zice : «Cel ce M-a văzut pe Mine a văzut pe Tatăl» 
(Ioan XIV, 9). Dar aceasta nu prin vederea trupului, ci prin 
descoperirea Dumne-zeirii. Căci dacă vom înţelege aceasta 
săvîrşindu-se prin vedere trupească, L-ar fi văzut pe Tatăl şi cei 
ce L-au răstignit şi L-au scuipat pe Domnul. în acest caz n-ar 
mai fi nici o deosebire între credincioşi şi necredincioşi şi nici 
un motiv de alegere a celor dintîi, ci toţi ar fi dobîndit şi vor 
dobîndi deopotrivă fericirea dorită. Dar nu este aşa. Căci El 
însuşi o spune, vorbind iudeilor : «Dacă M-aţi fi cunoscut pe 
Mine, aţi fi cunoscut şi pe Tatăl Meu» (Ioan XIV, 7). 

Condiţia vederii lui Dumnezeu. — Că e cu putinţă a vedea 
pe Dumnezeu, atît cît e îngăduit omului să vadă, ascultă pe 
Hristos, Fiul lui Dumnezeu, Care zice iarăşi : «Fericiţi cei curaţi 
cu inima, că aceia vor vedea pe Dumnezeu» (Matei V, 8). Ce 

vei zice la acestea ? Ştiu, cel ce nu crede în bunătăţile din 
mină şi nu rîvneşte să le aibă pe acestea, se va îndrepta spre 
cele viitoare şi va răspunde zicînd : «Da, cu adevărat, cei curaţi 
cu inima vor vedea pe Dumnezeu ; dar aceasta se va întîmpla 
în veacul viitor şi nu în cel de acum». De ce şi cum va fi 
aceasta, iubitule ? Dacă a spus că Dumnezeu poate fi văzut 
prin curăţia inimii, desigur că atunci cînd se produce curăţia îi 
urmează şi vederea. Şi dacă ai fi curăţit-o vreodată pe aceasta, 
ai fi cunoscut ca adevărate cele spuse. Dar pentru că n-ai pus 
aceasta în inima ta (Fapte V, 4) şi nici n-ai crezut că este 
adevărat acest lucru, ai dispreţuit şi curăţia şi ai fost lipsit de 
vedere. Dacă curăţia se dobîndeşte aici, tot aici vei avea şi ve- 
derea. Iar dacă spui că vederea e după moarte, vei pune fără 
îndoială şi curăţia după moarte şi astfel se va întîmpla să nu 
vezi niciodată pe Dumnezeu, prin faptul că nu vei avea după 
moarte o lucrare, prin care să cîş-tigi curăţia. 

Dar ce spune Domnul : «Cel ce Mă iubeşte pe Mine va 
păzi poruncile Mele şi Eu îl voi iubi pe el şi Mă voi arăta lui» 
(Ioan XIV, 21). Cînd va fi arătarea Lui ? Aici sau în viitor ? 
Evident că aici. Căci acolo unde este păzirea întocmai a 
poruncilor, acolo e şi arătarea Mântuitorului, şi după arătare se 
iveşte în noi şi desăvîrşita iubire. Dacă nu se întîmpla aceasta, 
nu putem nici crede, nici să-L iubim pe El cum se cuvine. Căci 
s-a scris : «Cel ce nu iubeşte pe fratele său, pe care-1 vede, cum 
poate să iubească pe Dumnezeu, pe Care nu-L vede ?» (1 Ioan 
IV, 20). Nicidecum. 

învăţătura şi pilda sfîntului apostol Pavel. — Cel ce nu poate 
să iubească e vădit că nu poate nici să creadă. Ascultă pe 
sfîntul Pavel spunînd acestea : «Şi acum rămîn acestea trei : 
credinţa, nădejdea, dragostea. Iar mai mare decît toate este 
dragostea» (1 Cor. XIII, 13). Dacă credinţa e legată de nădejde, 
iar nădejdea e urmată de dragoste, cel ce nu are dragoste nu a 
dobîndit nădejdea, iar cel lipsit de nădejde e vădit că e lipsit şi 
de credinţă. Căci dacă nu există cauzele iubirii, cum poate 
exista iubirea ? Precum fără temelie nu poate sta acoperişul 
casei, aşa fără credinţă şi nădejde neîndoielnică, nu se poate 
afla iubirea de Dumnezeu în sufletul omului. Şi cel ce nu are 



iubirea nu va avea nici un folos din celelalte virtuţi şi fără 
iubire nu se va folosi întru nimic, precum mărturiseşte însuşi 
sfîntul Pavel în cele scrise. Iar despre vederea lui Dumnezeu 
încă de aici, ascultă iarăşi pe sfîntul Pavel care zice : «Acum 
vedem ca în oglindă şi ca în ghicitură, iar atunci, faţă către 
faţă» (1 Cor. XIII, 12). Şi iarăşi : «Acum cunosc în parte, iar 
atunci voi cunoaşte precum am fost cunoscut» (1 Cor. XIII, 12). 
Dar acela era Pavel, zice acesta. Dar Pavel nu era întru toate 
om, asemenea nouă, pătirnitor şi împreună-rob cu noi? Dar 
cine este deopotrivă cu Pavel, o mîndrule şi lipsitule de minte 

— zice acesta — că-1 faci deopotrivă cu noi oamenii? Dar nu 
noi, ci însuşi Pavel strigă cu glas mare zicînd : «Hristos a venit 

— auziţi — să mîntuiască pe păcătoşi, dintre care cel dintîi sînt 
eu» (1 Tim. I, 15). Deci el e primul dintre păcătoşii mîntuiţi. Fă- 
te tu al doilea, fă-te al treilea, fă-te al zecelea, fă-te, dacă voieşti, 
de-un suflet cu miile şi cu zecile de mii (Filip. II, 2) şi te numără 
împreună cu Pavel. Şi atunci vei cinsti pe Pavel, cum zice el 
însuşi : «Fa-ceţi-vă următori mie, precum eu lui Hristos» (1 
Cor. XI, 1) ; şi iarăşi : «Am voit să fie toţi ca mine» (1 Cor. VII, 

7)- 

Dacă vrei, deci, să-1 asculţi pe Pavel, sau să-1 cinsteşti, 
urmează-i, şi fă-te şi tu ca el prin credinţă. Şi atunci îl vei cinsti 
cu adevărat şi el te va primi pe tine şi te va socoti ca pe slava sa 
şi ca pe coroana laudei sale (1 Tes. II, 19). Căci în acest caz, 
convins de cuvintele lui şi urmînd lui, te-ai făcut şi tu următor 
lui şi ca el. Iar de spui că e o necinstire a lui Pavel ca să se facă 
şi altul deopotrivă cu el şi de aceea neglijezi mîntuirea ta, dis- 
preţuind-o, să ştii că mai degrabă te va respinge ca pe unul ce 
te-ai abătut de la dreapta cugetare şi de aceea se va scîrbi de 
tine. 

Voiesc să-ţi dovedesc că mai mult îl vei cinsti pe el şi-1 vei 
bucura şi-1 vei slăvi, de vei putea să te faci mai mare chiar ca el 
şi mai familiar lui Dumnezeu. Ascultă cum o afirmă el aceasta 
şi o spune : «Aş fi dorit să fiu anatema de la Hristos pentru 
fraţii mei, rudeniile mele după trup» (Rom. IX, 9) sos . El se 
învoieşte să fie despărţit cu totul de Hristos, ca să te mîntuieşti 
tu. Şi tu spui că se va socoti necinstit, dacă eu voi voi şi mă voi 

303. Intre sfinţi nu există pizmă. Fiecare doreşte ca ceilalţi să devină mai buni ca el. E 
ceva ameţitor în declaraţia sfîntului Pavel, care ar fi fost gata să-şi piardă mîntuirea sa, pentru 
mîntuirea rudeniilor sale după trup. Desigur aceasta nu se întîmpla în fapt. Chiar în această 
iubire totală faţă de alţii, sfîntul se arată ca legat de Hristos în mod indisolubil, dat fiind că şi 
Hristos are aceeaşi iubire faţă de oameni. 

sili să fiu ca el? Nu, frate, nu este pizmă la sfinţii lui 
Dumnezeu, nu este întru ei poftă şi dorinţă de preşedere, sau 
de slavă mai mare. Căci una este preşe-derea în scaun şi alta 
starea dorită şi slava şi bucuria şi desfătarea iubită a celor ce s- 
au dovedit, din neam în neam, prieteni şi prooroci ai lui 
Dumnezeu : să vadă pe Dumnezeu. Iar cei ce-L văd pe El sînt 
izbăviţi de toată pizma. Ei nu pot să privească şi să se întoarcă 
spre ceva din cele ale vieţii de aici, sau spre altcineva dintre oa- 
meni, sau să cugete la ceva ce nu le e potrivit. De aceea ei şi 
rămîn în veac neschimbaţi şi sînt de neîntors spre rău. 

Cunoştinţa proorocilor şi a apostolilor. — Dar te voi întreba, 
iar tu răspunde-mi cu înţelegere (înţel. Sirah, V, 12). De unde le 
ştiu acestea cei ce le-au scris ? Şi acum de unde le ştie cel ce 
scrie ? Spune tu, ca să nu-ţi par iarăşi că vorbesc pentru slava 
deşartă. Ale cui sînt aceste cuvinte ? Gîndeşte-te cu dreaptă 
judecată şi te vei încredinţa şi mă vei scăpa de discuţii. Fără 
îndoială, sînt ale unui om, spui tu. Socotesc însă că nu prin auz 
se ajunge la vedere (Avacum II, 2). Ci rămîi auzind şi 
nicidecum văzînd. Spui că aceste cuvinte sînt ale unui om ? 
Dacă sînt ale unui om, poţi spune fără îndoială şi ale cărui fel 
de om. Fiindcă omul nu e în stare să cunoască sau să 
tălmăcească gînduri şi dispoziţii străine, ba nici măcar pornirile 
şi stările animalului, sau starea lăuntrică a sufletului. «Căci 
nimenea nu ştie ale omului, decît numai duhul omului care 
locuieşte într-însul» (1 Cor. II, 11). 

Iar dacă omului îi este greu să cunoască bine stările şi 
pornirile animalelor necuvîntătoare, de unde şi cum poate 
cunoaşte cineva cele ale lui Dumnezeu, sau schimbarea şi 
starea, ca să nu zic lucrarea ce se iveşte în sfinţi din vederea lui 
Dumnezeu ? De altfel dacă ale omului sînt cuvintele, ale lui 
sînt şi înţelesurile. Iar înţelesurile în aceste cazuri nu trebuie 
numite înţelesuri, ci vederea celor ce sînt cu adevărat. Căci din 
vederea (contemplarea) acestora grăim. Trebuie să numim cele 
spuse mai degrabă descriere a celor văzute. Iar înţeles trebuie 
să numim gîndul ce se naşte în minte privitor la vreun lucru, 
sau o intenţie fără existenţă reală, ca de pildă gîndul de a face 
vreun bine sau rău, care n-a fost încă făcut de noi şi care de la 



înţeles trece în faptă. Deci înţelesul este începutul lucrului ce se 
va face de către noi, după cuvîntul : «întîi gîndeşte puterile 
îngereşti şi cereşti şi gîndul se face faptă» s04 . 

Intîietatea vederii. — Ia seama că toate cuvintele şi toată 
istorisirea noastră cu privire nu la niscai lucruri care nu există 
şi sînt nearătate, ci la cele ce sînt deja făcute sau au să se facă, 
ne vin mai degrabă din vederea şi contemplarea lor. Tot cel ce 
istoriseşte despre vreun lucru oarecare, de pildă despre o casă 
sau oraş sau palat, sau despre rînduială şi aşezarea din el, sau 
despre vreun teatru şi despre cele ce se petrec în ele, are neapă- 
rată nevoie să le vadă întîi şi să afle cele din ele şi apoi să 
grăiască cu socoteală şi cu judecată. Ce înţelegere va avea el 
despre un lucru pe care încă nu 1-a văzut; şi de unde şi-1 va 
procura, ca să-1 înfăţişeze ? 305 . Spune-mi ce idee venită de la 
sine sau învăţată, ce cugetare sau gîn-dire, născocire sau 
judecată va afla ca să grăiască cum se cuvine despre cele ce nu 
le ştie ? E un lucru cu totul neraţional şi un semn al lipsei de 
învăţătură, a vorbi cineva despre lucruri pe care nu le ştie sau 
nu le-a văzut S06 . Dacă deci nimenea nu poate grăi sau istorisi 
despre cele văzute şi pămînteşti, dacă n-a fost însuşi văzător al 
acelor lucruri, cum va putea grăi sau istorisi cineva despre 
Dumnezeu şi despre lucrurile dumnezeieşti şi chiar despre 
sfinţii şi slujitorii lui Dumnezeu, ca să înfăţişeze legătura 

304. Sfîntul Grigorie de Nazianz, Ouv. 38, 9, P.G., 36, 320. 

305. Iată că însuşi sfîntul Simeon face o deosebire între înţelegerea sau înţelesul 
intelectual al lucrului fizic sau spiritual şi «vederea» sau contemplarea lui, deşi pe de altă parte 
atribuie «minţii» şi capacitatea contemplaţiei «înţelegătoare» (voepi), cum am văzut mai înainte 
şi cum vom vedea în rîndurile următoare. «înţelesul», «înţelegerea» (v6Tj(j.a, «voiiots) vin 
numai după «vedere» sau «contemplare». Cele din urmă înseamnă contactul direct cu realitatea. 
Cu puţin mai înainte el atribuia acelaşi rol «simţirii». în total, sfîntul Simeon, ca şi ceilalţi 
părinţi, vede în «minte» şi în lucrarea ei «înţelegătoare» atît funcţia intelectuală de sesizare a în- 
ţelesului, cît şi pe cea «văzătoare», «contemplativă», sau de «simţire» a realităţilor «inteligibile», 
obiective şi ele. 

306. Raţional cu adevărat e numai ceea ce e real. 



deplină pe care aceia au avut-o cu Dumnezeu şi ce este vederea 
lui Dumnezeu, care s-a produs în ei în chip de negrăit ? 307 . 
Aceasta (vederea) produce în chip «înţelegător» (voepu>?) în 
inimile lor o lucrare de negrăit, deci cuvîntul omenesc nu dă 

putinţa de a spune ceva mai mult, dacă n-a fost luminat mai 
înainte de «lumina cunoştinţei» (Osea X, 12), potrivit cu porun- 
ca dată. 

Iar cînd auzi de «lumina cunoştinţei», ca să te lămurim în 
toate, să nu presupui că e numai cunoştinţa celor spuse fără 
lumină. Căci n-a grăit numai de istorisire sau de cuvîntul 
cunoştinţei, ci de «lumina cunoştinţei», sau de «cunoştinţa 
luminii», adică de faptul că lumina aduce cunoştinţa în noi. 
Căci altfel nu poate cunoaşte cineva pe Dumnezeu, decît în 
vederea (contemplarea) luminii trimisă din El. Cînd cineva 
istoriseşte unora despre vreun om. sau despre vreun oraş, el 
vorbeşte către ei despre cele ce le-a privit şi le-a văzut, iar cei ce 
ascultă, întrucît n-au văzut pe omul sau oraşul despre care 
aud, nu pot cunoaşte numai din auz cele privitoare la acel om 
sau la acel oraş, ca cel ce le-a văzut şi le istoriseşte. Tot aşa 
nimenea nu poate grăi despre Ierusalimul de sus şi despre 
Dumnezeu cel nevăzut, Care locuieşte în el, despre, slava şi 
persoana Lui şi despre lucrarea şi puterea Preasfîntului Duh, 
deci despre lumină, dacă nu vede mai întîi însăşi lumina cu 
ochii sufletului şi nu cunoaşte întocmai iluminările şi lucrările 
Lui în sine însuşi 308 . Dar şi cînd aude din dumnezeieştile 
Scripturi pe cei ce au văzut pe Dumnezeu grăind prin 

ele, numai prin Duhul Sfînt e învăţat despre ele. De aceea nici 
nu poate zice că a cunoscut pe Dumnezeu numai din auzirea 

307. Aceasta nu înseamnă că numai sfinţii, care au avut vederi ale lui Dumnezeu, pot 
vorbi despre El, ci numai că toţi ceilalţi trebuie să se bazeze pe ceea ce «au văzut» sfinţii. Prin 
aceasta sfîntul Simeon afirmă primatul revelaţiei lui Dumnezeu şi al experienţei întru sfinţenie. 

38)8. 0&ittdi caroedn/cpbiltd desştriito'crlagăiuranexeitetf ;pe ieiitie fe«M»n«Buf iau sîati 
<^8in^âţI>WiaM}nă%iSffiP%«niaajrS)ş%rfffi fără lumină sau fără contactul cu acele lucruri. 
Dacă au credinţă, lucrarea Aceluiaşi Duh, care a iradiat din Dumnezeu în cei ce L-au văzut, 
iradiază şi în ascultători, punîndu-i în contact nemijlocit cu realitatea lui Dumnezeu. Credinţa 
însăşi e semnul lucrării Duhului Sfînt în ei, desigur nu fără bunăvoinţa lor. Astfel revelaţia se 
prelungeşte nu numai ca sumă de cunoştinţe despre Dumnezeu şi de la Dumnezeu, ci ca 
experienţă identică a realităţii lui Dumnezeu. In general o cunoaştere adevărată fără vedere, sau 
fără verificare prin vedere, nu e posibilă. 

310. Dacă auzul singur nu produce în noi cunoaşterea deplină a unui lucru, nici 
vederea ca vedere nu produce această cunoaştere. Ci vederea întrucît e vedere a luminii, adică a 
unei realităţi care în arătarea ei manifestă un sens, deci procură o cunoaştere. 

311. Aci se pune şi mai mult în relief insuficienţa capacităţii de a face pe cineva 
cunoscut exact prin descriere. Această insuficienţă îţi apare mai ales cînd vezi pe cel descris. 
Există între descriere şi vedere o incongruenţă. De aceea ai nevoie mai departe de cel ce ţi-a 
descris pe cineva cînd acela apare, ca să-ţi confirme că cel pe care-1 vezi este chiar cel pe care ţi 1- 
a descris. E necesar un acord între mai mulţi pentru stabilirea identităţii a ceea ce e văzut. 



aceasta. Căci pe Cel ce nu L-a văzut cum poate să-L cunoască 
? 309 . Dacă singură vederea produce în noi cunoştinţa 
desăvîrşită a celui văzut de noi oamenii, cum ar produce în noi 
numai auzirea, cunoştinţa lui Dumnezeu ? Dumnezeu e 
lumină şi vederea Lui e ca o lumină 310 . Deci în vederea luminii 
ne e dată prima cunoştinţă că există Dumnezeu, precum şi cu 
privire la om întîi e auzirea despre el, apoi vederea, şi în 
vederea lui e dată cunoştinţa că există omul despre care am 
auzit. Dar înţelesul celor spuse nu se opreşte nici aci. Căci 
oricîte ţi-ar spune cineva din auz, despre un om cînd îl vezi pe 
acesta, nu-1 poţi cunoaşte întocmai numai din auz şi nu te poţi 
încredinţa că este însuşi acela despre care ai auzit, ci sufletul 
tău e sfîşiat de îndoială şi-1 vei întreba pe el însuşi sau pe 
altcineva care-1 cunoaşte, şi numai atunci vei afla sigur că e în- 
suşi acela 3U . 

întocmai aşa se întîmplă şi în ceea ce priveşte pe 
Dumnezeu cel nevăzut. Cînd îl vede cineva pe El descoperit, 
vede o lumină. Şi se minunează văzîndu-L. Cine e însă, nu ştie 
îndată ; dar nici nu îndrăzneşte să-L întrebe pe El. Cum L-ar 
întreba pe Cel la Care nici nu-şi poate ridica ochii şi pe Care 
nu-L poate vedea cît e de mare ? Căci priveşte cu cutremur şi 
cu frică multă, oarecum numai spre picioarele Lui, ştiind doar 
în general că Cel ce s-a arătat în faţa lui este Cineva. Şi dacă 
mai există cel care i-a povestit înainte despre acestea, ca unul 
ce a cunoscut mai înainte pe Dumnezeu, mergînd la el îi spune 
: «Am văzut». Şi acela îl întreabă : «Ce ai văzut, fiule ?». «O 
lumină dulce, părinte ; o lumină de aşa fel, că nu am destulă 
pricepere pentru a-ţi spune cum e». Şi în vreme ce spune 
aceasta, inima lui saltă şi palpită şi se aprinde îndată de dorul 
Celui pe Care L-a văzut. Apoi începe iarăşi să spună cu lacrimi 
fierbinţi şi multe : «Mi s-a arătat, părinte, acea lumină. Pereţii 
chiliei mele au dispărut îndată şi lumea a trecut, fugind, 
socotesc, de la faţa ei (Ps. LXVII, 2). Am rămas numai eu, într-o 
însoţire cu lumina singură. Nu ştiu, părinte, de era şi trupul 
meu atunci acolo. De am ieşit din el, nu ştiu, dar atunci nu 
ştiam de port trup şi de sunt îmbrăcat în el. Aveam o bucurie 



312. Conform sfîntului Maxim Mărturisitorul, Capete gnostice II, 25; P.G. 90, 1163-B. 

de negrăit, care mă însoţeşte şi acum şi o iubire şi un dor 
mare, încît s-au pornit din mine valuri de lacrimi în rîuri, ca şi 
acum, precum vezi». Acela răspunzîndu-i, zice : «E Acela, 
fiule». La acest cuvînt, el îl vede din nou şi puţin cîte puţin se 
curăţeşte deplin, iar curăţindu-se, capătă îndrăzneală şi-L 
întreabă pe Acela şi zice : «Dumnezeul meu, Tu eşti ?» Şi Acela 
îi răspunde şi zice : «Da, Eu sînt Dumnezeu cel Care M-am 
făcut om pentru tine. Şi iată te-am făcut pe tine, precum vezi şi 
te voi face dumnezeu» 312 . 

După ce va fi petrecut mai mult timp plîngînd, că-zînd la 
pămînt şi smerindu-se, începe să cunoască puţin cîte puţin pe 
Dumnezeu. Şi ajuns aci, cunoaşte «voia Lui cea sfînta şi 
bineplăcută şi desăvîrşită» (Rom. XII, 2). Căci dacă nu-L vede 
pe El, ca să spun iarăşi, nici nu poate să-L cunoască. Şi dacă nu- 
L cunoaşte pe El, cum va putea cunoaşte voia Lui cea sfînta 
? 313 . Căci dacă privitor la oameni e cu neputinţă aceasta, cu atît 
mai mult privitor la Dumnezeu. De aceea, înaintînd şi ajungînd 
din ce în ce mai familiar lui Dumnezeu, din cele ce se fac de 
către Dumnezeu cu el, cunoaşte şi cele ce le-a făcut cu toţi 
sfinţii de mai înainte şi cîte le va face cu cei ce vor urma. Iar 
despre cununile şi răsplătirile viitoare e învăţat, fiind călăuzit 
tainic de Dumnezeu însuşi, cu-noscînd că acestea sînt mai 
presus de minte, de cuvînt şi de înţelegere. Mai mult decît 
aceasta, el îşi dă seama limpede cum va fi el şi împreună cu el 
toţi sfinţii după înviere. Dar nu le primeşte acestea acum, 
măcar că unii au socotit cu răutate că noi o spunem aceasta. 
Căci dacă am presupune că luăm acum totul, atunci după ei, 
negăm şi învierea însăşi, împreună cu judecata şi cu 
răsplătirea, şi lepădăm cu voia nădejdea celor viitoare. Dar noi 
nu gîn-dim şi nu vorbim aşa, ci supunem cu hotărîre anatemei 
şi pe cei ce afirmă aceasta. Noi mărturisim şi zicem deci că 
primim şi acum cu măsură o arvună (2 Cor. I, 22) a bunătăţilor, 
dar totul nădăjduim să-1 luăm după moarte, precum s-a scris : 
«Acum cunosc din parte ; iar cînd va veni totul, atunci ceea ce 
e din parte va înceta» (1 Cor. XIII, 12, 10). Şi în alt loc : «Şi 
acum sîntem copii ai lui Dumnezeu şi încă nu s-a arătat ce vom 

313. Nu e vorba numai de voia generală a lui Dumnezeu, pe care o deducem cu mintea, 
ci de voia Lui din acel moment, voie care vrea ceva potrivit acelui moment atît cu cel care 
trebuie să împlinească această voie, cît şi cu cei pentru care trebuie să împlinească voia lui 
Dumnezeu, 



fi ; dar ştim că atunci cînd se va arăta, asemenea Lui vom fi» (1 
Ioan III, 2). 

Şi ca să prefacem cuvîntul în întrebări şi răspunsuri, să ne 
facem că întrebăm pe cel ce a spus aceasta : «De unde ştii, 
preaiubite prieten al lui Hristos, că vei fi asemenea Lui ? 
Spune-ne, de unde ?» «De la Duhul, zice, Care ne-a dat nouă (1 
Ioan III, 24) ; de la Acesta cunoaştem că sîntem copii ai lui 
Dumnezeu şi că Dumnezeu însuşi este întru noi, pentru că El 
însuşi mi-a spus acestea cu un glas tainic». Dar să revenim la 
tema noastră. 

înţeles şi înfăţişare. — Am spus prima dată mai sus că 
numele de înţeles trebuie să fie întrebuinţat cînd se naşte în 
mintea noastră ideea despre un oarecare lucru bun sau rău, de 
pildă, ca să dobîndesc ceva, sau să fac un rău, sau un bine 
cuiva ; iar înfăţişare şi nu înţeles înseamnă a grăi despre lucruri, 
care s-au săvîrşit deja, sau au fost văzute. Apoi am spus iarăşi : 
cum poate vorbi cineva despre lucruri, sau oraşe, sau teatre pe 
care nu le-a văzut, sau cum poate descrie înfăţişările sau 
chipurile, sau poziţiile lor ? Iar dacă totuşi ar grăi despre ele, 
cu dreptate ar fi numit de către cei ce-1 aud, scornitor de 
mituri. Proorocii şi apostolii, care spun despre ziua Domnului 
şi despre slăvită şi înfricoşătoarea Lui venire, că va veni ca un 
fur noaptea (2 Pe\tru III, 16 ; 1 Tes. V, 2) şi ca durerea celei ce 
are să nască (1 Tes. V, 3) şi că în foc se va descoperi (1 Cor. III, 
13), de unde au aflat acestea ca să le spună ? Fără îndoială, sau 
le-au auzit de la cineva sau au fost ei înşişi văzători ai zilei 
aceleia. Căci cum au putut spune ceea ce n-au văzut sau n-au 
auzit pe alţii spunîndu-le ? Iar dacă au auzit, spune-mi de la 
cine ? Căci ei nu spun totdeauna că le-au văzut ei înşişi şi de 
aceea au spus, ci că au auzit. Spune-mi deci, dacă ştii, de unde 
le-au aflat acestea ? Iar dacă nu ştii ce să spui, ascultă şi 
cunoaşte că au aflat acestea de la Duhul Sfînt, cum le-a spus şi 
Domnul : «Iar cînd va veni Mîngîietorul (Ioan XV, 27), Duhul 
Sfînt pe Care îl va trimite Tatăl în numele Meu, Acela vă va 

învăţa pe voi toate şi vă va aduce aminte toate cîte vi le-am 
spus vouă» (Ioan XIV, 26). Iar că şi cele ce nu li le-a spus lor 
Hristos, i-a învăţat Duhul şi li le-a spus cînd a venit, o spune 
Acelaşi : «încă multe am a vă spune vouă, dar nu le puteţi 
purta. Dar cînd va veni Acela, Duhul adevărului, vă va călăuzi 
la tot adevărul. Că nu va grăi de la Sine, ci cîte le va auzi le va 
grăi şi cele viitoare va vesti vouă» (Ioan XVI, 12 — 14). Ai aflat 
de unde au învăţat cei ce au scris despre ziua aceea şi despre 
arătarea Domnului şi despre cele rîn-duite să vină celor 
păcătoşi şi celor drepţi ? Tot aşa despre toate celelalte care nu 
se văd ne-au scris ei, ca unii ce le-au văzut, luminaţi prin 
Duhul. • 

Prezenţa Duhului. — Dar răspunde-mi la întrebarea : Ce 
este Sfîntul Duh ? Dumnezeu, Dumnezeu adevărat din 
Dumnezeu adevărat, după mărturisirea cea de obşte. Tu deci, 
urmînd dogmelor Bisericii, zici la fel că Acesta e Dumnezeu. 
Deci zicînd şi cugetînd că Acesta e Dumnezeu adevărat, Care 
purcede din Dumnezeu adevărat, recunoşti că cei ce au pe 
Duhul Sfînt au, după mărturisirea de obşte, pe Dumnezeu 
însuşi rămînînd pururea în ei, aşa cum a spus Hristos către 
apostoli : «Iar dacă Mă iubiţi pe Mine, veţi păzi poruncile Mele 
şi Eu voi ruga pe Tatăl şi alt Mîngîietor vă va da vouă, ca să 
rămînă cu voi în veac» (Ioan XIV, 15 — 16). Iată deci că ai fost 
învăţat că Duhul rămîne şi locuieşte în veacuri nesfîrşite. Căci 
spunînd : «ca să rămînă cu voi în veac», arată că va fi veşnic şi 
fără sfîrşit cu ei şi că e în chip nedespărţit cu ei în timpul de 
acum şi în veacul viitor. Dar că dumnezeieştii apostoli şi toţi 
cîţi L-au primit au şi văzut pe Duhul Sfînt, ascultă ceea ce ur- 
mează : «Duhul adevărului, pe Care lumea nu poate să-L 
primească, pentru că nu-L vede pe El, nici nu-L cunoaşte, dar 
voi îl cunoaşteţi şi la voi rămîne»- (Ioan XIV, 17). Şi ca să 
cunoşti că şi pe Hristos îl văd cei ce-L iubesc pe El şi păzesc 
poruncile Lui, ascultă pe Domnul însuşi zicînd : «Cel ce are 
poruncile Mele şi le păzeşte pe ele, acela este care Mă iubeşte. 



Iar cel ce Mă iubeşte pe Mine, iubit va fi de Tatăl Meu şi Eu îl 
voi iubi pe el şi Mă voi arăta lui»- (Ioan XIV, 21). 

Cunoscut fie deci tuturor creştinilor că Hristos e 
nemincinos şi Dumnezeu adevărat şi că se arată, după 
mărturisirea cea de obşte, celor ce-şi arată iubirea faţă de El 
prin păzirea poruncilor Lui. Căci aceasta a spus-o El însuşi. Iar 
prin arătarea Sa, El le dăruieşte pe însuşi Duhul Sfînt şi prin 
Duhul Sfînt iarăşi El însuşi şi Tatăl Său rămîn în chip 
nedespărţit cu ei. Iar unii ca aceştia nu grăiesc nimic de la ei. 
Cel ce spune că aceştia grăiesc ceva de la ei spune că e cu 
putinţă ca precum un om ştie cele ale omului, la fel oamenii să 
ştie cele ale lui Dumnezeu 314 . Dar atunci socotesc, fără 
îndoială, pe cei ce declară că grăiesc de la Duhul Sfînt, 
născocitori de mituri, ca pe unii ce nu sînt învăţaţi de Duhul. 
Pe de altă parte ei spun că aceştia învaţă pe alţii despre cele pe 
care nu le-au văzut sau auzit, din propriile lor raţionamente. 
Dar trebuie ştiut că dacă aceştia trăiesc în con-glăsuire cu de- 
Dumnezeu-purtătorii-părinţi de mai înainte, vorbesc şi ei în 
Duhul Sfînt şi cei ce nu cred lor, sau îi bîrfesc, păcătuiesc faţă 
de Cel ce grăieşte prin ei. 

Ai fost învăţat însă, iubitule, că împărăţia cerurilor este în 
lăuntrul tău (Luca XVII, 21), dacă voieşti, şi 

314. Pe baza simplei judecăţi, în sensul teologiei occidentale. 

toate bunătăţile veşnice sînt în mîna ta. Grăbeşte-te deci să vezi 
şi să iei şi să dobîndeşti în tine însuţi bunătăţile ce-ţi sînt 
rînduite şi să nu te lipseşti de ele prin închipuirea că le ai. 
Plîngi, cazi la pămînt ; zi şi tu acum, ca odinioară orbul (Luca 
XVIII, 35) : A Miluieşte-mă, Fiule al lui Dumnezeu şi deschide- 
mi ochii sufletului, ca să văd lumina lumii (1 Ioan IX, 5), adică 
pe Tine, Dumnezeule, şi să mă fac şi eu fiu al zilei (1 Tes. V. 5) 
dumnezeieşti, şi nu mă lăsa, Bunule, nepărtaş de dumnezeirea 
Ta. Arată-mi-Te, Doamne, ca să cunosc că m-ai iubit ca pe unul 
ce am păzit dumnezeieştile Tale porunci, Stăpîne. Trimite pe 
Mîngîietorul, îndurător, şi peste mine, ca să mă înveţe cele 
privitoare la Tine şi să-mi vestească mie cele ale Tale, 

Dumnezeule al tuturor. Luminează asupra mea lumina cea 
adevărată (Ioan I, 9), Preamilostive, ca să văd slava Ta, pe care 
ai avut-o înainte de a fi lumea (Ioan XVII, 5), la Tatăl Tău. 
Rămîi, cum ai zis, şi întru mine, ca şi eu să mă fac vrednic să 
rămîn întru Tine în chip conştient şi să Te dobîndesc în chip 
conştient întru mine. Binevoieşte să iei chip în mine (2 Cor. IV, 
16 ; 2 Tim. I, 1), Tu, Cel nevăzut, ca văzînd frumuseţea Ta 
neapropiată, să port, Dumnezeule ceresc, chipul Tău şi să uit 
toate cele văzute. Dă-mi slava Ta, pe care Ţi-a dat-o Ţie, 
Preamilostive, Tatăl, ca să mă fac asemenea Ţie ca toţi slujitorii 
Tăi, dumnezeu după har, şi să fiu împreună cu Tine neîncetat, 
acum şi pururea şi în veacurile nesfîrşite. Amin». 

îndemn. — Da, fratele meu iubit, crede şi fii convins că aşa 
şi aceasta este credinţa noastră. Crede, frate, că aceasta este a te 
naşte din nou (Ioan III, 4) şi a te reînnoi şi a vieţui în Hristos. 
Sau nu auzi pe marele Va-sile spunînd în cuvîntul său de 
îndemn la Florii : «Nu doreşti, omule, să te vezi pe tine însuţi 
ajuns din bătrîn tînăr ?» (La Sf. Botez ; P. G. 31, col. 432 D). Şi 
pe Pavel : «De e cineva în Hristos, e făptură nouă ; cele vechi au 
trecut, iată toate noi s-au făcut» (2 Cor. V, 17). Despre care 
«toate» se vorbeşte? Spune-mi. Oare s-a schimbat cerul sau 
pămîntul ? Oare soarele sau stelele sau marea? Sau s-a făcut 
nou şi proaspăt ceva din cele ce se văd? N-o pot spune aceasta. 
Ci către noi şi pentru noi a spus aceasta. Căci fiind morţi, 
înviem la viaţă ; strică-cioşi, ne mutăm la nestricăciune ; 
muritori, ne preschimbăm spre nemurire ; pămînteşti, ne facem 
cereşti ; trupeşti şi avînd naşterea din trup, ne facem 
duhovniceşti, născuţi din nou şi rezidiţi în Duhul Sfînt. 

Acestea sînt, deci, fraţilor, zidirea nouă în Hristos. 
Acestea se săvîrşesc şi se fac în fiecare zi cu creştinii adevăraţi 
şi aleşi, care se fac părtaşi în chip conştient de toate acestea în 
parte, încă în trup fiind, cum am spus adeseori. Mai mult, ei 
nădăjduiesc să le moştenească acestea şi după moarte în chip 
deplin şi neîndoielnic, ajun-gînd întregi în bunătăţile întregi, 
de care s-au împărtăşit aici. Căci sîntem învăţaţi fără încetare 



că mîncăm şi bem pe Hristos, că-L îmbrăcăm şi-L vedem şi 
iarăşi că sîntem văzuţi de El; şi ştim că-L avem în noi şi noi 
rămî-nem în El, că El e sălăşluit în noi şi noi sălăşluiţi în El, că 
El ni se face nouă casă şi noi casă Lui, că noi sîntem fii ai Lui şi 
El se face Tatăl nostru ; şi că El e lumină şi luminează în 
întuneric (Ioan I, 5). Apoi mai zicem că noi îl vedem pe El, 
după cuvîntul «poporul ce se afla în întuneric a văzut lumină 
mare» (Isaia IX, 1). Dar dacă toate acestea şi celelalte le învăţăm 
din dumnezeieştile Scripturi, precum s-a arătat, că se petrec în 
noi în timpul de faţă al vieţii de aici, dar spunem că nu se 
petrec în noi nicidecum, sau se petrec, dar în chip tainic şi fără 
să simţim, fără să cunoaştem nimic din acestea, prin ce ne 
deosebim de cei morţi ? 

Nu vă predaţi pe voi unei astfel de credinţe, ca să coborîţi 
în prăpastia pierzaniei. Chiar dacă pînă acum n-aţi nădăjduit 
să cîştigaţi o simţire a acestor fel de bunătăţi şi de aceea nu aţi 
căutat-o, cel puţin de acum înainte, odată ce credeţi că acestea 
sînt adevărate şi în conglăsuire cu dumnezeieştile Scripturi, 
trecînd prin toate acestea, fiţi încredinţaţi că pecetea Sfîntului 
Duh (Efes. 1, 13) ni s-a dat încă de aici în chip conştient celor ce 
credem. Şi odată ce credeţi, alergaţi, aşa ca să luaţi (Filip. III, 
12), luptaţi-vă, dar nu ca bătînd aerul (1 Cor. IX, 27). Şi pe lîngă 
acestea, «cereţi şi vi se va da ; bateţi şi vi se va deschide» 
(Matei VII, 7), fie aici, fie în veacul viitor. Deocamdată primiţi 
învăţătura, deocamdată pocăiţi-vă, faceţi ascultare, postiţi, 
plîngeţi, ruga-ţi-vă. Prin acestea şi prin unele ca acestea 
alergaţi, stră-duiti-vă, urmăriţi, căutaţi, bateţi, cereţi, 
neîntorcîndu-vă spre nimic altceva, pînă ce veţi lua, pînă ce 
veţi apuca, pînă ce veţi primi, pînă vi se va deschide şi veţi in- 
tra, pînă veţi vedea în lăuntrul camerei de nuntă pe Mirele, 
pînă veţi auzi: «Bine, slugă bună şi credincioasă, peste puţine 
ai fost credincios, peste multe te voi pune» (Matei XXV, 21), 
pînă vă veţi face fii ai luminii şi fii ai zilei. Dar înainte de a fi 
văzut şi luat şi pătimit acestea, să nu vă amăgiţi pe voi înşivă şi 

să socotiţi pe nedrept că sînteţi ceva, nefiind nimic (Gal. VI, 
3). Şi să nu vă închipuiţi, fiind căzuţi din conştiinţă, că sînteţi 
duhovniceşti, înainte de a fi luat pe Duhul Sfînt. Să nu vă 
grăbiţi, din această pricină, a primi, fără înţelepciune, gînduri 
străine şi să urcaţi la egumenii şi la posturi de conducere şi să 
vă apropiaţi de preoţie, fără frică, şi să vă dedaţi fără ruşine la 
zeci de mii de uneltiri pentru a ajunge la mitropolii şi la 
episcopii, ca să păstoriţi poporul Domnului. Ci rogu-vă, luaţi 
aminte la voi, cu-getînd la cele de sus, căutînd cele de sus şi 
dorind cele de sus, neîngrijindu-vă de nimic din cele 
pămînteşti, înainte de a-L fi luat pe Acela. 

Da, rog iubirea voastră, să dispreţuim toate relele văzute ; 
să ne scuturăm de toate cele trecătoare, să ne scîrbim de toate 
cele pătimaşe şi vătămătoare, ca să do-bîndim atît bunătăţile 
cele de aici, cît şi pe cele viitoare în Hristos Iisus, Domnul 
nostru, Căruia se cuvine toată slava, cinstea şi închinăciunea, 
împreună cu Cel fără de început al Său Părinte şi cu Preasfîntul 
şi Bunul şi de viaţă făcătorul Său Duh, luminii celei întreit una, 
acum şi pururea şi în vecii vecilor. Amin. 



CELE 300 DE CAPETE DESPRE FĂPTUIRE, 

DESPRE FIRE ŞI DESPRE CUNOŞTINŢĂ ŞI 

VEDEREA RAIULUI ALE CUVIOSULUI 

NICHITA STITHATUL 



Introducere 

Viaţa cuviosului Nichita Stithatul. — Nu există o biografie 
veche a lui Nichita Stithatul, căci nimeni nu i-a scris viaţa, cum a 
scris-o el pe a sfîntului Simeon Noul Teolog, părintele său 
duhovnicesc. De aceea, chiar datele principale ale vieţii lui nu se 
pot reconstitui decît cu aproximaţie. La această reconstituire ajută 
pentru prima fază a vieţii lui Nichita Stithatul însăşi -«Viaţa 
sfîntului Simeon», scrisă de el. Discuţia lui cu cardinalul Humbert, 
cu ocazia proclamării despărţirii Bisericii de Apus de cea de 
Răsărit, la 1054, este un alt punct de reper pentru viaţa lui. Iar unele 
elemente din scrierile lui Nichita Stithatul, alcătuite la bătrîneţe, 
permit unele concluzii aproximative, referitoare la partea din urmă 
a vieţii lui. 

O dată sigură indicată de Nichita Stithatul în «Viaţa sfîntului 
Simeon»-, care ajută la stabilirea datei aproximative a naşterii sale, 
este anul 1022, ca an al morţii sfîntului Simeon Noul Teolog. 
Nichita Stithatul spune că la această dată deabia începuse să apară 
puful bărbii sale, deci putea să aibă vreo 17 ani. Ar urma deci că s-a 
născut pe la 1005 S15 . 

Nichita ne informează în «Viaţa sfîntului Simeon» că a intrat 
în Mînăstirea Studion la vîrsta de 14 ani, deci pe la 1019 şi că a stat 
în legătură apropiată cu sfîntul Simeon, 

315. «Viaţa silntului Simeon Noul Teolog» (nr. 133) publicată de J. Hausherr, S. 1., In 
«Orientalia Christiana», voi. XII, nr. 45, 1928, p. 193. Deducerea acestui an al naşterii o face J. 
Darrouzes A. A. in Nicetas Stethatos, Opuscules et Lettres, «Sources chretiennes», nr. 81, 1961. 
Intro-duction, p. 8. 

înainte de moartea lui, vreo 2 — 3 ani. Sfîntul Simeon, deşi 
reabilitat, 'trăia în mînăstirea sfînta Marina, întemeiată de el. In 
acest timp, sfîntul Simeon compunea -«îmnele dragostei 
dumnezeieşti», pe care le dădea lui Nichita ca să le copieze. Sfîntul 
Simeon i-a dat lui Nichita sarcina să-i editeze scrierile 318 . 

Nichita a neglijat sarcina aceasta, pînă ce nu i-a fost reamintită 
de sfîntul Simeon însuşi, într-o viziune, la 13 ani după moartea lui, 
deci la 1035. Darrouzes socoteşte că Nichita a purces imediat după 
acea dată la editarea scrierilor sfîntului Simeon şi apoi la scrierea 
«Vieţii» lui S17 . Hausherr socoteşte că această «Viaţă» a fost alcătuită 
după 1052, cînd la 30 de ani după moarte, osemintele sfîntului 
Simeon au fost aduse în mînăstirea sfîntul Mamas, de unde fusese 
exilat în timpul vieţii. Căci în «Viaţa» sfîntului Simeon se cuprinde 
şi evenimentul aducerii osemintelor lui, care a avut loc, cum am 
spus, la 1052 318 . Hausherr trede chiar că «Viaţa» a fost scrisă după 
iunie 1054, căci prezintă mutarea relicvelor sfîntului Simeon ca un 
eveniment mai vechi. Faptul că în ea nu se află nici o aluzie la 
disputa lui Nichita cu Humbert, ar dovedi că Nichita ar fi retractat 
opoziţia sa faţă de Humbert aşa cum pretinde Humbert însuşi 319 , 
sau că scrierea lui contra lui Humbert ar fi fost în versiunea ei 
originală foarte moderată 320 . 

Mai probabil ni se pare că această «Viaţă» e scrisă între martie 
1052 şi iunie 1054, sau că dacă a fost scrisă după aceea, Nichita n-a 
socotit de bine să amestece în ea elemente din viaţa proprie, prea 
străine de «Viaţa» sfîntului Simeon. 

316. J. Hausherr, op. cit, Viaţa, nr. 135 şi 131, p. 199, 189 şi Introd., p. XXIII. J. 
Darrouzes, SYmeon ie Nouveau Theologien, Traites theoîogiques et ethiques, tom. I, Introd. p. 9, 
în «Sources chretiennes», nr. 122, 1966. 

317. J. Darrouzes, Nicetas Stethatos, Opuse, et Letties, p. 8. 

318. J. Hausherr, op. cit., Viaţa, nr. 129, p. 187 ; Introd. p. XVII. 

319. Humbert, Commemoratio brevis; P.G. 143, 1001. 

320. J. Hausherr, op. cit., Introd. p. XX. 

După editarea operei sfîntului Simeon Noul Teolog şi alcătuirea 
«Vieţii» lui şi după participarea la disputa cu Humbert, la 1054, 

Nichita a continuat activitatea sa teologică pînă la adinei bărtîneţi. In 
«Mărturisirea de credinţă»-, compusă puţin înainte de moartea sa, 
Nichita pe prezintă ca egumen al Mînăstirii Studion şi în acelaşi timp 
ca extrem de bă-trîn 321 . In această calitate ar fi alcătuit o nouă 
rînduială (Hypo-typosis) pentru mînăstirea sa, după Teodor Studitul 
322 . Scrierea aceasta se cuprinde în acelaşi manuscris ca şi prima. In 
cazul că a deţinut de fapt postul de egumen al Mînăstirii Studion • — 
şi nu e nici un motiv să ne îndoim ■— data extremă pentru moartea 
lui ar fi anul 1092, căci la acel an postul de egumen al mînăstirii 
Studion e deţinut de un Ioan. Avînd în vedre că la 1076 semna ca 
egumen al acestei mînăstiri Cosma, egumenatul lui Nichita ar cădea 
cîndva între 1076 şi 1092 323 . 

Scrierile cuviosului Nichita Stithatul. — Unele din scrierile lui 
Nichita Stithatul au caracter polemic, altele aghiogra-fic, altele 
teologic, cu accentuată notă duhovnicească; altele au cuprins liturgic. 
La acestea mai trebuie adăugate scrisorile sale. Scrierilor polemice 
aparţin cele trei tratate contra latinilor : Dialogul, Antidialogul şi 
Sinteza despre Filioque 32i . Tot dintre scrierile polemice fac parte 
Cuvîntările împotriva armenilor. In cod. Mosquensis 433, f. 171 v — 
190 v se cuprind patru din ele. O a cincea a pulblicat Hergenrother în 
: Monu-menta graeca ad Photium... pertinentia, Ratisbonae, 1869, p. 
139 — 154. Darrouzes crede că ele sînt anterioare tratatelor împotriva 
latinilor, deoarece se poate stabili un raport între ele şi o cuvîntare a 
lui Eutimie de Periblept, scrisă probabil pe la 1050 325 . 

321. Editată de Darrouzes, op. cit, p. 444-463. 

322. P.G. 127, 973-D. 

323. J. Darrouzes, Nicetas Stethatos, p. 10. 

324. Editate în tom. II, al lucrării lui Anton Michel : Humbert und 
Kerularies, Ouelien und Stuăien zum Schisma des XI Jahrhunderts, Pa- 
derborn, 1930. 

Dintre celelalte scrieri ale sale menţionăm întîi pe cele 
aghiografice. Pe lîngă Viaţa sfîntului Simeon, publicată în forma ei 
scurtă, în care s-a păstrat, de Hausherr în : «Orien-talia christiana», 
voi. XII, nr. 45, 1928, mai există o apărare a sfîntului Simeon Contra 

acuzatorilor sfîntului, păstrată fragmentar în manuscrisul Iviron 
388. Ea e citată în prefaţa la «Imnele dragostei dumnezeieşti», şi e 
compusă tot de Nichita (P. G. CXX, 310 — 311). Dintre scrierile 
teologice-duhovniceşti fac parte : 

Cele trei sute capete practice, naturale şi gnostice (P. G. CXX, 
851 ş. u. şi Filocalia greacă, 1893, voi. II, p. 175 — 226). Aceasta e 
scrierea cea mai cunoscută a lui Nichita. 

Tot dintre scrierile teologice fac parte tratatele : Despre suflet, 
Despre rai, Despre ierarhie publicate de P. Hristou, G. Saccos şi 
Mantzarides în Salonic, 1957 : Ntx A ta stTjftâtou, Moo-ctxâ suffparata 
şi după aceştia în limba greacă şi în traducere franceză de J. 
Darrouzes, op. cit. p. 56 — 152, 154 — 227 şi 292 — 365. O altă scriere 
Despre limite, e publicată pentru prima dată de Darrouzes, op. cit., 
p. 366 — 411. Tratatele «Despre suflet» şi «Despre rai» sînt 
constituite în proporţie de două treimi, din extrase din sfîntul Ioan 
Damaschin 326 . 

Scrierea «Despre suflet» se referă deseori la «Cele 300 de 
capete», reproducînd unele din ele. Deci a fost scrisă după ele. Cam 
în aceeaşi perioadă cu scrierea «Despre suflet» a fost alcătuită cea 
«Despre rai» şi cea «Despre ierarhie», alcătuind împreună un fel de 
trilogie. Toate trei aparţin unei perioade mai timpurii din viaţa lui 
Nichita, care a urmat după editarea scrierilor şi a «Imnelor» 
sfîntului Simeon 327 . In perioada cea mai tîrzie a vieţii sale 

325. J. Darrouzes, op. cit, p. 9 — 10. 

326. idem, op. cit., p. 36. 

327. Idem, op. cit., p. 19. 

Nichita a alcătuit «Mărturisirea de credinţă» şi «Tratatul despre 
limite». Faptul că «Tratatul împotriva iudeilor» 328 e vecin în 
manuscrisele care l-au transmis cu cele două scrieri amintite, îl face 
pe Darrouzes să plaseze alcătuirea lor în aceeaşi perioadă 329 . 

Scrierilor liturgice Ie aparţin : Despre brlul diaconilor, Despre 
salutarea cu miinile şi Despre Aliluia treptelor (aflate în ms. 
Mosquensis 467). Cea dintîi dintre ele pare să stea în legătură cu 

reproşul ce-1 făcea patriarhul Petru de Antiohia, încă înainte de 
1054, patriarhului Cerularie, că admite diaconilor studiţi să poarte 
brîul. 

Ar trebui să mai existe o mare colecţie de scrisori ale lui 
Nichita, pentru că «scrisorile» publicate de Darrouzes, op. cit., p. 
228 — 291, sînt luate din «a treia sută de scrisori» 33 °. 

Nichita Stithatul se resimte de influenţa sfîntului Simeon 
Noul Teolog în convingerea despre rolul mare ce-1 are Sfîntul Duh 
în urcuşul duhovnicesc al crdinciosului, ca şi în convingerea că 
propovăduirea este încoronarea atestui urcuş. Darrouzes spune : 
«Dar Nichita pare să fi avut un temperament cu totul diferit de al 
lui Simeon ; el e cu mult mai iubitor de construcţii logice, de 
simetrie, de ordine în expunere, cum dovedeşte alcătuirea 
organizată a tratatelor sale şi recurgerea la raţionament. Simeon 
este, dimpotrivă, cu mult mai entuziast, mai plin de imaginaţie şi 
mai mistic». 

Totuşi nu trebuie accentuată prea mult deosebirea între sfîntul 
Simeon Noul Teolog şi Nithita. Deosebirea e mai mult de 
exprimare decît de conţinut. Nichita foloseşte mai mult categoriile 
intelectuale, filosofice, pe cînd sfîntul Simeon e mai pastoral, mai 
predicatorial, mai direct în exprimarea trăirii sale. La sfîntul 
Simeon simţirea e atît de puternică, încît ea se revarsă chiar în 

328. Ed. Darrouzes, op. cit., p. 412-443. 

329. Idem, op. cit, p. 13. 

330. Idem, op. cit., p. 228 - 291. 

exprimare, pe cîmd la Nichita e mai prlucrată în categorii 
intelectuale. Dar Nichita redă foarte fidel gîndirea sfîntului 
Simeon, ca şi tradiţia părinţilor mai vechi, păstrată şi la sfîntul 
Simeon. Căci această tradiţie devenise un bun comun în teologia 
timpului său. Dar Nichita se resimte şi de preocupările şi 
controversele timpului său. Din acest punct de vedere el ne oferă o 
imagine destul de fidelă a acestui timp 831 . 

Publicăm în acest volum, pe lingă cele 300 de capete, o 
traducere românească a «Vederii Raiului», căci în ea avem într-o 



331. Idem, op. cit., p. 36, 39. 

formă sistematică doctrina pozitivă despre cosmos a sfîntului 
Grigorie de Nissa, a sfîntului Maxim Mărturisitorul, a sfîntului 
Ioan Damaschin, despre putinţa transfigurării cosmosului prin 
omul eliberat de patimi. Nichita Stithatul pune astfel în mod 
sistematic în lumină legătura dintre urcuşul duhovnicesc al omului 
credincios şi transfigurarea cosmosului. 



Cele 300 de capete despre făptuire, despre 
fire şi despre cunoştinţă 

Suta întîi a capetelor despre făptuire ale preacu- 
viosului Nichita Stithatul, monahul şi prezbiterul din 
preasfînta mînăstire a studiţilor, ucenicul sfîntului Simeon 
Noul Teolog. 



1. Socotesc că patru sînt cauzele virtuţilor îmbinate în 
treimea desăvîrşită, care au mişcat la această scriere de folos pe 
cel ce, pornit de la cea de la început, a trecut de curînd, de cea 
de la mijloc şi a ajuns la treimea teologiei tainice. Cea dintîi 
este libertatea, adică nepăti-mirea sufletului, care a înaintat de 
la lucrarea ostenitoare la contemplarea naturală a zidirii şi de 
acolo a intrat în întunericul cunoştinţei lui Dumnezeu 332 . A 
doua, curăţia minţii prin lacrimi şi rugăciune, din care se naşte 
cuvîntul harului şi izvorăsc undele înţelesurilor. A treia este 
sălăşluirea Sfintei Treimi în noi, din Care ies revărsările de 
lumină ale Duhului spre folosul fiecăruia din cei curăţiţi, 
pentru dezvăluirea tainelor împărăţiei cerurilor şi pentru 
descoperirea vistieriilor lui Dumnezeu ascunse în suflet 333 . A 
patra, este trebuinţa care sileşte pe tot cel ce a luat talantul 
cuvîntului cunoştinţei, să-1 propovăduiască 334 , dată fiind 
ameninţarea lui Dumnezeu, Care zice : «Slugă vicleană şi 
leneşă, trebuia să dai argintul meu zarafilor şi eu venind aş fi 

332. Acestea sînt cele trei trepte ale urcuşului duhovnicesc. 

333. A doua corespunde cu a doua din treimea amintită, iar a treia, cu a treia din ea. 

334. Această a patra treime e şi o încununare a celor trei amintite. Treimea desăvîrşită 
a treptelor duhovniceşti este : făptuirea, contemplaţia în duh a creaţiunii şi cunoştinţa mai 
presus de cunoaştere a Sfintei Treimi. Cel ce a ajuns la treapta din urmă nu e scutit de 
propovăduire, 

luat al meu cu dobîndă» (Matei XXV, 27). De aceasta temîndu- 
se şi David, a zis : «Iată, buzele mele nu le voi împiedica, 
Doamne, Tu ştii; dreptatea Ta n-am ascuns-o în inima mea ; 
adevărul Tău şi dreptatea Ta le-am grăit. N-am ascuns mila Ta 
şi adevărul Tău de la adunare multă» (Ps. XXXIX, 11). 



2. începutul vieţii după Dumnezeu este fuga totală de 
păcatul din lume, tăgăduirea voilor sufletului şi mutarea 
cugetului pămîntesc, prin care, înălţîndu-ne spre cugetul 
dumnezeiesc, ne facem din trupeşti duhovniceşti, omorîţi 
lumii cu trupul şi înviaţi cu sufletul şi cu duhul, întru Hristos. 

3. Cunoştinţa nemincinoasă a sufletului despre 
Dumnezeu, credinţa simţită cu dispreţuirea celor văzute, şi 
făptuirea virtuţii, despărţită de toată iubirea de sine, sînt, după 
Solomon, frînghia întreită care nu va fi ruptă degrabă de 
duhurile răutăţii. 

4. Prin credinţă nădăjduim să primim răsplăţile os- 
tenelilor ; de aceea şi purtăm cu uşurinţă ostenelile virtuţilor. 
Iar încredinţaţi de Duhul dumnezeiesc, zburăm cu dragoste 
către Dumnezeu. 

ră grijă, are năluciri tulburi şi ceţoase, iar ostenelile virtuţii 

5. Cînd sîntem supăraţi de gînduri necurate, încă 
nu ne aflăm de partea celor ce lucrează cele rele. Acolo 
ne aflăm numai cînd sufletul s-a moleşit din încordarea 
lui, şi mintea, din pricina unei vieţuiri desfrînate şi fa- 
ci deabia lui i se impune cu o necesitate supremă. Cea dintîi dintre 
aceste trepte este însufleţită de aspiraţia spre nepătimire şi ajunge la 
ea; a doua este condusă de voinţa de curăţie şi ajunge la ea; a treia 
tinde spre salăşluirea Sfintei Treimi în suflet şi ajunge la ea j a patra 
este necesitatea simţită de suflet de a propovădui cunoştinţa de Dum- 
nezeu la care a ajuns. Aceasta este o preocupare esenţială pentru Nichita. 
Toate aceste patru cauze şi ţinte se afla concentrate în cel ce a ajuns 
la salăşluirea Sfintei Treimi în el. Toate îl îndeamnă deci la comunicarea 
cunoştinţei la care a ajuns. Pentru că sînt aspiraţii şi ţinte atinse, ele 
sînt în acelaşi timp cauze ale virtuţilor amintite şi virtuţile înseşi. Dar 
aceste virtuţi sînt şi cauze care mişca pe cel ce a depăşit treapta de 
mijloc să comunice sau să mărturisească cunoştinţa sa despre Dumnezeu. 

lipsesc din pricina lenevirii la rugăciune şi la cugetarea la 
Dumnezeu. Atunci chiar dacă nu lucrăm cele rele, luăm loc în 
rîndul celor ce s-au rostogolit de bună voie în plăceri. 



6. Cînd frînele simţurilor conducătoare slăbesc, îndată se 
stîrneşte răscoala patimilor şi se mişcă lucrarea simţurilor 
supuse acelora 3SS . Pornirea dobitocească a acestor simţuri, 
dezlegate din lanţurile înfrînării, e prinsă de pricinile patimilor 
şi paşte în ele ca în nişte păşuni aducătoare de moarte. Aceasta 
cu atît mai mult, cu cît dezlegarea se prelungeşte mai multă 
vreme. Căci pornirea aceasta nu rabdă să fie oprită de la 
împărtăşirea de cele pe care le doreşte prin fire, odată ce a fost 
slobozită din frîne. 

7. Dintre simţuri, unele sînt raţionale, ca vederea şi 
auzul, şi mai înţelepte şi mai călăuzitoare decît celelalte. Iar 
altele sînt neraţionale şi dobitoceşti, slujind celor raţionale, ca 
gustul, mirosul, pipăitul. Căci întîi vedem şi auzim şi apoi, 
mişcaţi de raţiune, ne atingem de lucrul din faţă, îl mirosim şi 
îl dăm gustului. Cele trei simţuri din urmă sînt foarte 
dobitoceşti şi cu totul supuse celorlalte două. De aceea pentru 
ele ostenesc, cu deosebire, animalele şi fiarele cele mai lacome 
şi mai pornite spre împreunare. Toată ziua şi toată noaptea, 
acestea caută nesăturate după mîncare, sau se reped spre 
împreunare. 

8. Cel ce strămută lucrările simţurilor din afară spre 
simţirile din lăuntru — de pildă, vederea spre mintea care 
priveşte lumina vieţii; auzul, spre înţelegerea sufletului; 
gustul, spre puterea deosebitoare a raţiunii; mirosul, spre 
cunoaşterea minţii; iar pipăitul îl strămută spre starea de 
veghe a inimii — acela petrece viaţă îngerească pe pămînt. El 
este şi e văzut ca om între oameni, dar petrece şi e cunoscut ca 

335. Simţurile superioare, (văzul, auzul), nu trebuie să se lase scăpate din 
frîna raţiunii prezente în ele. Căci atunci vor fi scăpate din frîu şi simţurile 
inferioare, care nu pot fi înfrînate declt prin mijlocirea înfrînării simţurilor 
superioare. 

înger între îngeri. 



9. Prin mintea, care vede lumina vieţii dumneze- 
ieşti, primim cunoştinţa tainelor ascunse ale lui Dumne- 
zeu ; prin înţelegerea sufletului orînduim cu pricepere 
treptele gîndurilor în inimă, deosebind pe cele mai rele 
de cele mai bune. Prin puterea de deosebire a raţiunii 
gustăm felurile înţelesurilor şi pe cele răsărite din rădă- 
cina amară, sau le prefacem într-un răsad dulce al sufle- 
tului, sau peste tot le lepădăm ; iar pe cele răsărite din 
altoiul cuvenit şi verde le primim, robind toată cugeta- 
rea spre slujirea lui Hristos. Prin înţelegerea minţii, mi- 
rosim mirul duhovnicesc al harului Duhului, umplîn- 
du-ne inima de veselie şi de bucurie. Iar prin inima ve- 
ghetoare simţim cu bună înţelegere pe Duhul, Care răco- 
reşte cu bunătatea de sus văpaia poftei noastre, sau în- 
călzeşte puterea noastră îngheţată de gerul patimilor 338 . 

10. Precum trupul are cinci simţuri : vederea, auzul, 
gustul, mirosul şi pipăitul, aşa şi sufletul are acelaşi număr de 
cinci simţuri : mintea, raţiunea, simţirea înţelegătoare, 
cunoştinţa şi ştiinţa. Ele se adună în trei lucrări ale sufletului : 
mintea, raţiunea şi simţirea. Prin minte primim înţelesurile ; 
prin judecată tîlcuirile ; iar prin simţire, chipurile cunoştinţei şi 
gîndurile dumnezeieşti. 

11. Cel a cărui minte deosebeşte bine înţelesurile 
gîndurilor şi-şi însuşeşte curat cugetările dumnezeieşti, a cărui 
raţiune tîlcuieşte mişcările naturale ale întregii zidiri văzute, 
desluşind raţiunile făpturilor, a cărui simţire spirituală 
primeşte ştiinţa înţelepciunii şi cunoştinţei cereşti, a ajuns mai 

336. Lucrările simţurilor nu se desfiinţează, ci capătă un caracter spiritual, sau se umplu 
de o spiritualitate pe treptele mai înalte ale urcuşului duhovnicesc. Se afirmă în aceasta unitatea 
de viaţă între spirit şi trup. Nichita deosebeşte între minte, suflet (sau inimă, sau simţire) şi 
raţiune sau judecată. Prin fiecare din acestea lucrînd Sfîntul Duh, preface gîndurile şi pornirile 
rele în bune. Dar psihologia lui Nichita e mult mai complexă, mai subtilă. 



presus de simţuri, trecînd prin iluminările Soarelui dreptăţii 
dincolo de simţire. El se bucură de desfătare cu cele nevăzute. 

12. Puterile cuprinzătoare ale minţii sînt patru : cu- 
minţenia, agerimea, înţelegerea şi destoinicia. Cel ce uneşte pe 
acestea cu cele patru virtuţi cuprinzătoare ale sufletului, 
însoţind cu cuminţenia minţii, cumpătarea sufletului ; cu 
agerimea, chibzuinţă ; cu înţelegerea, dreptatea ; cu 
destoinicia, bărbăţia, şi-a întocmit sieşi, în chip îndoit, căruţă 
de foc ce-1 duce la cer 337 şi din care luptă împotriva celor trei 
căpetenii şi puteri generale ale oştirii patimilor : iubirea de 
argint, iubirea de plăceri şi iubirea de slavă 338 . 

13. Cel ce a biruit iubirea de argint prin înţelegerea 
dreptăţii legiuite, care este împreună-pătimirea milostivă cu 
aproapele ; a stăpînit iubirea de plăceri prin cumpătarea 
cuminţeniei, care este înfrînarea generală ; iar iubirea de slavă 
a răpus-o, ca mai slabă, prin agerime şi chibzuinţă, care este 
deosebirea lămurită a lucrurilor dumnezeieşti şi omeneşti, 
călcînd-o cu picioare sigure, ca pe ceva pămîntesc şi fără nici 
un preţ ; acela a biruit cugetul pămîntesc al trupului 339 . El a 
făcut aceasta atît de deplin, încît s-a preschimbat în lege a 
Duhului vieţii, şi s-a făcut slobod de legea trupului, care-1 
tiraniza, încît poate zice : «Mulţumesc lui Dumnezeu, că legea 
Duhului vieţii m-a slobozit de legea şi de robia morţii» (Rom. 
VIII, 2). 

14. Cel ce caută slava oamenilor, care nu e nimic, ca şi 
cînd ar fi, şi îmbrăţişează iubirea nesăturată de plăceri a 
sufletului şi se ţine de iubirea de argint prin lăco- 

216 tlLOCAUA 



337. Prin virtuţi nu ne deschidem numai spre ceilalţi, ci ne şi înălţăm spre cer. Cele 
patru virtuţi cardinale sînt cei patru cai ai căruţei cu care ne înălţăm spre cer. 

338. Acestea înfundă pe om în sine şi îl lipeşte de pămînt. 

339. Mintea sau înţelegerea nu are deci numai un rost teoretic, ci şi un rost practic, 
altruist şi plin de adevărata simţire. 



mie, se face sau drăcesc prin închipuirea de sine şi prin 
mîndrie, sau dobitocesc prin plăcerile pîntecelui şi a celor de 
sub pîntece, sau fiară celor apropiaţi prin iubirea lacomă şi 
neomenoasă de argint. El cade din credinţa în Dumnezeu, 
pentru că primeşte slavă de la oameni, după cuvîntul Scripturii 
; se abate de la neprihănire şi curăţie, pentru că-şi aprinde cu 
lăcomia pîntecelui cele de sub pîntece şi se supune pornirilor 
dobitoceşti ; şi e scos afară din dragoste, pentru că se îngrijeşte 
numai de el şi nu dă din avuţiile sale aproapelui lipsit. Astfel 
unul ca acesta se vădeşte ca o fiară cu multe fete, alcătuită din 
multe laturi potrivnice între ele, neîmpăcat nici cu Dumnezeu, 
nici cu oamenii, nici cu dobitoacele. 

15. Iuţimea, pofta şi cugetarea minţii 34 °, dacă stau în ele 
înseşi şi se mişcă potrivit cu firea, fac omul întreg şi în chipul 
lui Dumnezeu, încît acesta se mişcă în chip sănătos şi neabătut 
nicidecum de la temelia firească. Dar dacă se abat, contrar firii, 
de la ceea ce se cuvine şi se clintesc de la fire, îl vădesc ca pe o 
fiară cu multe fete, cum s-a zis, şi alcătuită din multe laturi 
potrivnice între ele 34 \ 

16. Iuţimea este la hotarul dintre poftă şi puterea 
raţională a sufletului, fiind fiecăreia din acestea ca un fel de 
armă în mişcarea lor contrară firii, sau conformă firii. 342 . Pofta 
şi raţiunea, mişcîndu-se potrivit cu firea spre cele 
dumnezeieşti, iuţimea este fiecăreia din ele o armă a dreptăţii, 

340. Iuţimea (mînie) şi pofta sînt în legătură cu mintea, deci mintea nu e cu totul rece 
şi statică. 

341. Indumnezeirea are ca bază naturală mişcarea puterilor personale conform firii. 
Căci prin firea însăşi noi ne aflăm în relaţie cu Dumnezeu şi ne mişcăm potrivit relaţiei 
adevărate cu El, dezvoltînd-o, aşa cum aceeaşi fire ne cere să fim şi să ne mişcăm în relaţia 
pozitivă cu semenii noştri. Atunci ne unificăm sau ne simplificăm, fiind mereu aceiaşi şi 
urmărind în toate binele. 

342. E depăşită aci concepţia că puterile sufletului sînt separate, sau lucrează separat. 
De altfel, o astfel de concepţie n-a existat niciodată în practică. E vorba doar de un accent mai 
mare pe care-1 are o putere sufletească într-o mişcare ce trece sau nu în faptă. Oricare mişcare e 
cugetată, dar nu numai cugetată, ci şi animată de o simţire, de o dorinţă, de o pornire. Pofta în 
general animă mişcările tuturor puterilor sufleteşti. Iar iuţimea e arma lor. Ea e între gînd şi 
poftă. 



împotriva şarpelui care le şopteşte şi le înfăţişează numai 
împărtăşirea de plăcerile trupului şi bucuria de slava de la 
oameni. Dar abătîn-du-se acestea de la mişcarea potrivită firii 



şi prefăcîn-du-şi puterea în ceea ce e potrivnic firii şi mutîndu- 
se de la îndeletnicirea cu lucrurile dumnezeieşti spre cele ome- 
neşti, iuţimea li se face arma nedreptăţii, spre păcat. Acestea se 
vor lupta în acest caz şi se vor năpusti prin iuţime împotriva 
celor ce le înfrînează pornirile şi poftele lor. Din această pricină 
iuţimea e mijlocul prin care omul se poate arăta sau făptuitor 
al celor bune, văzător şi cunoscător de Dumnezeu, dacă se 
mişcă după fire, sau dobitocesc, sălbatic şi drăcesc, dacă se 
abate spre cele potrivnice firii 343 . 

17. Nu va putea să se cunoască cineva pe sine, de nu-şi va 
întoarce mai întîi puterile sufletului său, prin pocăinţă 
dureroasă şi stăruitoare, ca să le facă aşa cum ni le-a dat 
Dumnezeu de la început, cînd 1-a zidit pe Adam şi a suflat în el 
suflare de viaţă 344 ; nici nu va putea dobîndi gîndul 
neînfumurat, neiscoditor, neviclean, simplu, smerit, străin de 
pizmă, de clevetire, care e stă-pîn peste patimi şi robeşte toată 
cugetarea ascultării de Hristos. Nu-şi va avea sufletul nici 
aprins şi înflăcărat de dragostea lui Dumnezeu, nici stăpîn pe 
hotarele înfrînării, îndestulat cu cele ce se nimeresc şi dornic de 
odihna sfinţilor. Iar dacă nu va dobîndi acestea, nu va putea 
dobîndi nici inimă blinda, paşnică, nemînioasă, bună, 
negîlcevitoare, plină de toată mila şi bucuria. Sufletul dezbinat 
astfel în el însuşi şi cu puterile tulburate nu va putea primi 

343. «Despre suflet», Cap. 57, Ed. Darrouzes, op. cit. 

344. Insul denaturat prin reaua folosire a puterilor nu este omul adevărat şi nu se 
poate nici cunoaşte ca ceea ce este cu adevărat; nu se poate cunoaşte, pentru că un astfel de ins 
nu-şi este străveziu în existenţa sa indefinită deschisă infinităţii divine, sau în lumina acestei 
infinităţi. Dar insul natural, astfel deschis infinităţii, nu e lipsit de poftă şi de iuţime (mînie). 
Căci acestea sînt aripile sufletului. 

razele Duhului. 

18. Cel ce n-a primit astfel înapoi frumuseţea străvechii 
nobleţi şi nu-şi reface neîncetat trăsăturile chipului Celui care 
1-a plăsmuit pe el după asemănarea Sa, cum va putea să se 
unească vreodată cu Acela, dacă s-a despărţit pe sine, prin 
neasemănarea trăsăturilor, şi a ieşit din lumina Celui ce este 

345. Asemănarea se menţine prin participare la Dumnezeu, nu prin simpla imitaţie. A 
fi asemenea cu Dumnezeu cel infinit, înseamnă a fi unit cu El, a-L avea întipărit real în sinea 
indefinită, care să şi-o păstreze şi dezvolte astfel. 

346. Dumnezeu fiind persoană, nu-L vedem numai noi ca pe un obiect, ci ne vede şi 
El. Faptul că-L vedem e semn că El însuşi ne vede în acel moment. Căci nu-L vedem, dacă nu ni 
se deschide El însuşi, pri-vindu-ne. 



lumină, atrăgîndu-şi la sine ceea ce e potrivnic ? Iar neunindu- 
se cu Cel de la Care îşi are începutul fiinţării şi de Care a fost 
adus la existentă din nimic, unde va fi aruncat, odată tăiat de la 
Acela, ca un neasemenea cu Cel ce 1-a făcut ? 345 . O ştiu cei ce 
înţeleg, chiar dacă eu voi tăcea. 

19. Cîtă vreme avem în noi materiile patimilor şi îngrijim 
de bunăvoie pricinile lor, nehotărîndu-ne să le clintim pe 
acestea din loc, are tărie împotriva noastră şi puterea lor, 
luîndu-şi această tărie din noi. Dar dacă le lepădăm din noi şi 
ne curăţim inima prin lacrimile pocăinţei, urînd şi înşelăciunea 
celor văzute, ne facem părtaşi de venirea Mîngîietorului, 
văzînd pe Dumnezeu în lumină veşnică şi fiind văzuţi de 
Dumnezeu 346 . 

20. Cei ce au rupt lanţurile simţirii faţă de toată lumea, 
petrec slobozi de toată robia simţurilor, vieţuind numai 
Duhului şi grăind cu El, ca unii ce sînt mişcaţi de El. Prin El se 
unesc şi cu Tatăl şi cu Cuvîntul, cei de o fiinţă, şi ajung un 
singur Duh, după Pavel. Aceştia nu numai că nu pot fi prinşi 
de draci, ci le pricinuiesc acelora şi spaimă, ca unii ce s-au 
împărtăşit de focul dumnezeiesc şi sînt ei înşişi foc. 



21. Pipăitul nu-şi are lucrarea numai într-o parte a 
trupului, ca celelalte simţuri, ci în tot trupul. Deci cînd atingem 
ceva fără trebuinţă, chiar din clipa simţirii moliciunii acelui 
lucru, mintea e clătinată de gînduri pătimaşe. Iar cînd ne 
păzim de atingerea celor moi, fără o trebuinţă necesară a firii, 
stăpînind simţirea, nu ni se tulbură simţurile sufletului 347 . 

22. Cînd mintea pătrunde în cele mai presus de fire, 
simţurile aflîndu-se în starea cea după fire, intră în chip 
nepătimaş în legătură cu pricinile lucrurilor, cercetînd numai 
raţiunile şi firile lor şi deosebind fără greşală lucrările şi 
însuşirile lor, neîmpătimindu-se şi nemişcîn-du-se cu plăcere 
spre ele în mod contrar firii 348 . 

23. Luptele şi ostenelile duhovniceşti nasc în suflet 
bucuria păcii, care pune stăpînire peste patimi 349 . Deci ceea ce 
e anevoios şi neplăcut celor ce se află sub stăpî-nirea 
simţurilor, aceea este uşor şi preadulce sufletului care 
osteneşte şi care a dobîndit dorul de Dumnezeu prin sfinţite 

347. Potrivit unei vechi tradiţii patristice, se afirmă existenţa unor «simţuri ale 
sufletului». Mintea se poate moleşi ea însăşi prin atingerea cu simţul pipăitului a unor lucruri 
moi. Există chiar o legătură între simţurile trupului şi cele ale sufletului. Ultimele se pot 
converti în primele, sau le pot influenţa pe acelea. 

348. «Despre sufet» cap. 52, edit. cit., p. 114. Ataşarea afectivă şi pătimaşă de lucruri e 
contrară firii omului, care e făcut să stea şi să înainteze, prin spiritul lui, în relaţia cu 
Dumnezeu, persoana şi spiritul suprem. Omul nu e făcut pentru a se robi obiectelor, ci pentru a 
realiza prin ele o relaţie tot mai intensă cu persoanele. însăşi simţurile intră odată cu mintea 
într-o relaţie cu raţiunile lucrurilor, nemairămînînd ataşată la suprafeţele lor. Iar prin raţiuni 
cunoaşte pe Dumnezeu ca persoană care le cugetă în folosul omului şi a relaţiei omului cu Sine. 
Are loc un fel de intuiţie spirituală a simţurilor, prin care omul se pune în relaţie cu Dumnezeu. 

349. Se produce deci în suflet o simţire contrară simţirii trupului. Simţirea durerii cu 
trupul poate produce o simţire de bucurie în suflet şi simţirea plăcerii cu trupul, o simţire de 
tristeţe în suflet. Mai precis, în suflet se produce o sfîşiere. Are şi el pe de o parte o plăcere de 
pe urma plăcerii trupeşti, dar în el se iveşte totodată o revoltă împotriva acestei plăceri care 
caută să-1 cucerească cu totul. Aci intră rolul voinţei, care se opune căderii sufletului într-o stare 
de robie sub pornirile trupeşti şi într-o stare de slujire a obiectelor, în Ioc de a fi liber pentru 
relaţia cu Dumnezeu şi cu persoanele celorlalţi. In baza unităţii de persoană, lucrările sufleteşti 
şi trupeşti nu pot fi despărţite, dar unele pot fi dominate de celelalte, sau poate apărea o sfîşiere 
trăită de unitatea persoanei. 



sudori şi este rănit de dragostea cunoştinţei dumnezeieşti. Căci 



acelora, ostenelile şi luptele virtuţii le sînt neplăcute şi le par 
foarte aspre, ca unora ce sînt legaţi de tihna trupului şi de 
veseliile plăcerilor şi nu s-au străduit să spele sărătura 
plăcerilor cu undele lacrimilor. Iar cei ce doresc şi îmbrăţişează 
virtutea, se scîrbesc de plăcerile ce pricinuiesc durerea şi se 
scutură de desfătarea şi de iubirea de sine a trupului. Un lucru 
întristează sufletul acestora : slăbirea ostenelilor şi domolirea 
luptelor. Deci ceea ce pricinuieşte acelora veselie trupească, 
aceea e pricină de întristare sufletului care şi-a strămutat 
dorinţa spre cele dumnezeieşti. Iar ceea ce pricinuieşte acestuia 
bucurie duhovnicească, acelora le prilejuieşte suspine şi 
durere. 

24. Ostenelile par la început pricinuitoare de durere. Dar 
dacă începătorii stăruiesc în virtute şi se întind spre treapta de 
mijloc, ostenelile li se descopere ca pricinuitoare de o anumită 
plăcere şi de o linişte neînţeleasă. Iar cînd cugetul muritor al 
trupului e înghiţit de viaţa nemuritoare, care izvorăşte din 
sălăşluirea Duhului în cei ce s-au întins cu adevărat spre 
sfîrşiturile (ţintele) virtuţilor prin osteneli, ei se umplu de o 
bucurie şi de o veselie negrăită, deschizîndu-li-se un izvor 
curat de lacrimi, întrucît se iveşte de sus o undă dulce de 
căinţă. 

25. Dacă vrei să intri în hotarele virtuţii şi să afli pe cea 
care duce fără rătăcire la Dumnezeu, să nu dai somn ochilor 
tăi, nici aţipire pleoapelor tale, pînă nu afli, prin multe 
nevoinţe şi lacrimi, loc de nepătimire sufletului tău ostenit ; şi 
vei intra în locaşul sfînt al cunoştinţei de Dumnezeu 350 . Iar 
prin înţelepciunea iposta-tică a lui Dumnezeu vei străbate cu 
înţelegere pînă la ultimele sfîrşituri ale lucrurilor omeneşti 351 şi 

350. Cunoştinţa de Dumnezeu, a adîncului liniştit al dragostei curate, nu poate fi aflată 
de sufletul pasionat şi agitat de lucrurile parţiale. Nepătimirea e astfel condiţia sau «locaşul» 
adevăratei cunoştinţe de Dumnezeu. 

dispreţuind pe cele de jos, vei alerga şi tu, însetat ca cerbii, 
către munţii înalţi ai vederii sufleteşti. 



26. Cale grabnică spre înălţarea în virtute a începătorilor 
este tăcerea buzelor, închiderea ochilor şi surzenia urechilor. 
Mintea primind astfel nelucrarea acestora şi închizînd intrările 
de afară spre sine, începe să se cunoască pe sine şi mişcările 
sale 352 ; ea cercetează atunci îndată care sînt conţinuturile 
gîndurilor ce plutesc pe marea cunoscută cu mintea şi care sînt 
înţelesurile intrate prin portiţa cugetării sale. Sînt ele curate şi 
neamestecate cu seminţe amare şi vin de la îngerul luminii, sau 
sînt neghine amestecate şi înecate în pleavă şi aruncate de 
potrivnicul luminii ? Stînd astfel ca un împărat în mijlocul 
gîndurilor şi judecind şi deosebind pe cele bune de cele rele, pe 
unele dintre cele intrate le primeşte pentru depanarea şi 
lucrarea sa şi le aşază în jitniţele înţelegerii pentru a fi 
rumenite de focul Duhului şi îmbibate de apa dumnezeiască, 
cu care apoi hrănin-du-se, se împuterniceşte şi se umple de 
lumină ; iar pe celelalte le leapădă în adîncul uitării, 
scuturîndu-se de amărăciunea lor. Dar acest lucru îl poate face 
numai mintea aceea, care a apucat calea ce o duce fără rătăcire 
la ceruri şi la Dumnezeu şi s-a dezbrăcat de haina de plîns a 
patimilor întunecate. 

27. Sufletul care a lepădat răutatea şi cugetul iscoditor al 
îngîmfării păcătoase şi şi-a îmbogăţit inima cu simplitatea şi 
nerăutatea din sălăşluirea Mîngîietorului 353 , ajunge îndată al 
lui Dumnezeu şi al său însuşi 851 . Cele ce le vede şi le aude, el le 
socoteşte vrednice de crezut şi adevărate, fără să se îndoiască, 

351. Numai alipit de înţelepciunea supremă, care e în acelaşi timp Persoana supremă, 
vei putea străbate la sfîrşiturile lucrurilor, care se află chiar în această înţelepciune-persoană. 
înţelepciunea ca ipostas ultim al tuturor ne întăreşte persoana noastră în înţelepciune, căci e 
fundamentul ultim al persoanei noastre. 

352. Nelucrarea simţurilor dă odihnă minţii din partea lucrurilor din afară, Ea se poate 
întoarce astfel spre ea însăşi şi se poate cunoaşte ca ceea ce e în mod deosebit de conţinuturile 
definite pe care le are în mod succesiv, fără odihnă. 

353. Inima simplă e în acelaşi timp bogată, indefinit de bogată, pentru că în locul 
multelor dar mărginitelor chipuri ale lucrurilor de care 

ca unul ce s-a ridicat peste prăpăstiile înfricoşătoare ale 
necredinţei şi e purtat deasupra iadului pizmei 355 . 



28. Tuturor virtuţilor le premerge credinţa din inimă, pe 
care o are cineva atunci cînd sufletul nu poartă în el o socotinţă 
îndoielnică, ci a lepădat cu desăvîrşire iubirea de sine. Căci pe 
cel ce s-a gătit de curînd spre lupte, nimic nu-1 împiedică aşa 
de mult de la lucrarea poruncilor, ca atotreaua iubire de sine. 
Aceasta este piedica înaintării celor ce vor să se sîrguiască. 
Aceasta le pune în minte boli şi pătimiri ale trupului, greu de 
vindecat, prin care răceşte căldura sufletului şi-1 înduplecă să 
se ferească de greutăţi, ca fiind vătămătoare unei vieţi care 
vrea să se simtă bine. Iubirea de sine este iubirea neratională a 
trupului, care, făcînd pe monah iubitor de sine sau iubitor de 
suflet sau de trup, îl depărtează de Dumnezeu şi de împărăţia 
Lui, după cuvîntul : «Cel ce-şi iubeşte sufletul său, şi-1 va 
pierde» (Ioan XII, 25) 355b . 

era alipită şi plină astfel încît nu se mai vedea, s-a descoperit în ea însăşi, avînd revărsată în ea 
nemărginirea vieţii şi înţelegerii Duhului, prin care le înţelege pe toate, dar nu se alipeşte de 
nici una din cele mărginite şi nu se strînge în jurul nici uneia, luînd chipul ei mărginit. 

354. Sufletul care a scăpat de obsesia lucrurilor şi s-a predat lui Dumnezeu şi-a 
dobîndit libertatea. El e deci al său însuşi, fiind în acelaşi timp al lui Dumnezeu. Căci din 
libertatea iubirii lui Dumnezeu îi curge libertatea iubirii sale faţă de Dumnezeu, după al Cărui 
chip infinit este şi el indefinit. El îl iubeşte pe Dumnezeu nesilit, ci în pornire spontană şi 
fericită de a depăşi formele mărginite pe care le ia prin lucruri, ca să revină la starea sa proprie, 
la starea conformă firii sale. Prin iubirea sa răspunde iubirii cuceritoare a lui Dumnezeu, Care 
nu vrea să-1 mărginească, precum nici sufletul nu vrea să se mărginească. în întîlnirea aceasta a 
celor două iubiri nu e nimic silnic. 

355. Neîncrederea în toţi şi în toate deschide un adînc prăpăstios în faţa sufletului, 
neavînd unde pune piciorul ca să se odihnească într-o realitate statornică şi iubitoare şi 
potrivită cu el, scăpat de nesiguranţa şi pustietatea sa, care îl mărgineşte în gradul suprem, 
despărţindu-1 de relaţia cu orice realitate indefinită, adică cu persoanele. Pizma ce o are faţă de 
alţii face ca prăpastia aceasta, care este prăpastia nimicului, să ia şi un caracter de iad, care îşi 
trimite chinul în lăuntrul sufletului însuşi. Necredinţa ţine pe ins deasupra unei prăpăstii, 
pentru că pentru el nu e nimic, decît hăul nefiinţei care-1 înconjoară şi-1 ameninţă. Tocmai în 
mărginirea trăită în legăturile cu lucrurile, sau în sinea mărginită, se cască hăul nimicului. 



355 b. Iubirea de sine îl face pe monah să fie şovăitor în credinţa care-1 îndeamnă să 
pornească şi să se ţină pe calea nevoinţelor pentru virtute. El socoteşte că rămîne astfel adăpostit 
de furtuni şi de greutăţi în portul comodităţii. In realitate, această neîncredere îi va face 
continuu griji şi-1 va lipsi de putinţa de a se odihni de ele la sînul ferm şi atot-iubitor al 
Părintelui Ceresc. Prin credinţă omul a aflat un teren solid sub picioarele lui: un teren dincolo 
de cele văzute, un teren dincolo de lucrurile schimbătoare, în Persoana de statornică şi nesfîrşită 
iubire a lui Dumnezeu. Acest teren devine tot mai solid prin virtuţi, pentru că prin virtuţi îşi 
întăreşte omul legătura cu Dumnezeu. Omul însuşi devine tot mai tare prin ele. 

356. Credinţa nu înseamnă a admite teoretic existenţa lui Dumnezeu şi întruparea Fiului 
Său, a opta pentru credinţă ca pentru o altă filozofie, ci a simţi că scăparea ta pe veci depinde de 
ajutorul atotputernic al lui Dumnezeu, Care ne-a arătat în Hristos iubirea şi mila Sa nesfîrşită. 
Ea înseamnă a tremura pentru mîntuirea ta şi a face voia lui Dumnezeu 



29. Cel ce a început lucrarea poruncilor cu osteneală şi a 
luat cu dragoste fierbinte pe umerii săi jugul uşor al nevoinţei 
nu cruţă sănătatea trupului, nu se sperie de asprimea 
ostenelilor pentru virtute, nu se leneveşte în ne voinţe, nu 
priveşte la vreunul care se poartă faţă de nevoinţe cu nepăsare 
şi trîndăvie, ci taie cu dor fierbinte brazda virtuţilor, prin orice 
pătimiri, căutînd numai la sine şi la poruncile lui Dumnezeu, 
în fiecare zi el aruncă cu lacrimi în ţarina sa vie seminţele sale, 
pînă îi va răsări semănătura verde a nepătimirii şi va creşte 
pînă la spicul cunoştinţei dumnezeieşti şi va rodi în grăuntele 
cuvîntului, făcîndu-1 să poarte roadele dreptăţii sale. 

30. Socotesc că de nicăieri nu-i vine sufletului o atît de 
grabnică şi de întinsă sporire, ca din credinţă. Iar credinţă 
numesc, nu pe cea simplă în Dumnezeu şi în Fiul Său cel Unul- 
Născut, ci pe cea plină de simţire, cu care cunoaştem că sînt 
adevărate făgăduinţele lui Hristos, pe care le-a făgăduit şi gătit 
celor ce-L iubesc pe El, ca şi ameninţările şi muncile iadului, 
cele gătite diavolului şi slugilor lui 356 . Această credinţă umple 
sufletul războit, de nădejdea că va ajunge la starea sfinţilor, la 
fericita lor nepătimire, şi-1 îndeamnă să alerge spre culmea 
sfinţeniei lor şi să se facă împreună-moş-tenitor cu ei al 
împărăţiei lui Dumnezeu. încredinţat astfel, se întinde cu 
sîrguinţă spre lucrarea poruncilor, neîndoindu-se întru sine, ci 
urmînd ostenelilor acelora şi urmărind prin nevoinţe 
asemănătoare, să dobîndească desăvîrşirea lor. 

31. Starea din afară a feţei obişnuieşte să se schimbe 
împreună cu starea din lăuntru a sufletului. Căci chipul feţei 
arată lucrarea pe care o are mişcarea minţii lui, făcînd-o 
cunoscută celor ce privesc starea lui lăuntrică. Acest chip. al 
feţei potrivindu-se şi schim-bîndu-se împreună cu cele ce se 
lucrează în gînd, uneori se arată luminos, cînd inima se 

pentru a fi vrednic de ea, pentru a te uni cu Dumnezeu cel iubitor, singurul în Care este 
mîntuirea. Credinţa aceasta nu poate fi dezlegată de năzuinţa serioasă şi ostenitoare spre 
sfinţenie, spre curăţia în relaţia iubitoare cu Dumnezeu. Ea e un fel de intuiţie a realităţii celor 
făgăduite, un fel de confirmare a lor prin bunul simţ, sau chiar printr-un fel de pregustare. 

357. De aci provine transparenţa luminoasă a celor buni şi a sfinţilor şi faţa întunecoasă 
a celor răi. în ochii lor se văd gîndurile lor, care, cînd sînt rele, fac feţele oamenilor întunecate, 
iar cînd sînt bune le fac luminoase. Iar în lumina feţii sfinţilor se vede şi lucrarea Sfîntului 
Duh, Celui Atotbun, lucrare simţită de ei. 



veseleşte de urcuşurile ei spre Dumnezeu prin cugetările bune 
; alteori se arată posomorit şi întunecat, cînd inima e înăsprită 
de gînduri necuvenite 357 . Căci cel stăpînit de diferite gîn-duri 
nu se poate ascunde de cei ce au simţurile sufletului deprinse 
să vadă. în unele cazuri se petrece o schimbare a dreptei Celui 
Preaînalt; ea se face arătată acestora, ca una ce le este 
cunoscută şi iubită. Căci datorită ei, aceştia, fiind născuţi a 
doua oară de către Duhul, s-au făcut lumină şi sare oamenilor, 
în alte cazuri se întîmplă o schimbare în starea puterilor 
sufleteşti şi în tulburarea gîndurilor ; ea le este vădită în chip 
limpede celor ce au lepădat-o şi poartă trăsăturile chipului 

Fiului lui Dumnezeu, luminat de darurile dumnezeieşti 358 . 

32. Lucrarea din lăuntru se face sufletului fie pricină de 
cununi, fie pricină de pedepse şi de chinuri veşnice. Dacă se 
îndeletniceşte cu lucrurile dumnezeieşti şi cultivă locurile 
smeritei cugetări, primeşte ploaia de sus a lacrimilor şi 
îngrijeşte de dragostea şi de credinţa faţă de Dumnezeu şi de 
împreuna-pătimire cu aproapele. Prin acestea, sufletul, 
refăcînd frumuseţea chipului lui Hristos, se face lumină 
oamenilor şi atrage cu razele virtuţilor privirile spre sine şi 
mişcă pe toţi spre preamărirea lui Dumnezeu 359 . Dar dacă 
răscoleşte şi caută cele de jos şi cele omeneşti şi locurile de 
ocară ale păcatului, primind de jos răul miros şi întunericul, 
cultivă ura şi depărtarea de bine. Prin aceasta, refăcînd chipul 
pămîntesc şi fără frumuseţe al omului vechi, se face întuneric 
celor apropiaţi, şi prin lucrarea şi vorbirea străjilor (simţurilor) 
strică sufletele neformate şi fără sprijin şi stîrneşte hulirea lui 
Dumnezeu. Astfel, după cum e gătit sufletul de moarte, aşa îşi 
va afla şi răsplata. 

33. Cel ce cultivă gîndurile păcătoase îşi face privirile din 
afară întunecate şi posomorite. Limba lui e mută pentru 
laudele dumnezeieşti şi nu vine în întîm-pinarea nimănui spre 
fericirea lui. Dar cel ce cultivă răsadurile bune şi nemuritoare 
ale inimii are faţa bucuroasă şi luminoasă. Limba lui e 
cîntătoare la rugăciune şi se face pe sine întreagă preadulce la 
cuvînt. In felul acesta este, şi se face vădit celor ce văd bine, atît 



358. Mai ales sfinţii văd stările oamenilor, pe cînd cei păcătoşi nu văd lumina din 
sfinţi, pentru că privirea ei îi face şi mai întunecaţi. 

359. împreuna-pătimire cu alţii şi virtuţile ca deschideri spre alţii îi face pe cei buni să 
lumineze şi mai mult prin feţele lor. 



cel ce se află încă în robia patimilor necurate şi petrece sub 
puterea silnică a legii cugetului pămîntesc, cît şi cel eliberat de 
o asemenea robie de către legea 

Duhului. Căci după înţeleptul Solomon, «cînd se veseleşte 
inima, se luminează fata, iar cînd se află în întristări aceea, se 
posomorăşte aceasta» (Prov. XV, 13). 

34. Patimile săvîrşite cu fapta, cu fapta se şi tămă-duiesc. 
Căci precum neînfrînarea, plăcerea, lăcomia pîntecelui şi viaţa 
nepăsătoare şi fără rînduială înrădăcinează în suflet 
deprinderea pătimaşă şi îl duc la fapte necuvenite, aşa 
strîmtorarea în înfrînare, ostenelile şi nevoinţele duhovniceşti 
aduc în el despătimirea şi-1 strămută de la patimă la 
nepătimire 360 . 

35. Cînd cineva, după nevoinţă ostenitoare şi întinsă, se 
învredniceşte, prin smerită cugetare, de mari daruri de la 
Dumnezeu, dar pe urmă e răsturnat de unde se află şi e predat 
patimilor şi dracilor care îl pedepsesc, să ştie că s-a înălţat şi şi- 
a închipuit despre sine lucruri mari şi s-a mîndrit asupra 
altora. Drept aceea, unul ca acesta nu va afla de nicăieri 
tămăduire şi izbăvire de patimile şi de dracii care i-au cuprins 
viaţa, decît de la alergarea, prin pocăinţă, la starea cea dintîi, şi 
de la folosirea mijlocitorului celui bun, care este smerenia şi 
cunoştinţa măsurilor sale 361 . Prin aceasta tot cel ce stă bine pe 
temelia virtuţilor se socoteşte pe sine mai prejos decît toată 
zidirea. 

36. în fata lui Dumnezeu şi a oamenilor care vieţuiesc 
după Hristos, e un rău tot aşa de mare a petrece cineva 
pătimaş în fapte de desfrînare şi a se mîndri în duhul părerii 
de sine 362 . Căci precum cele făcute în ascuns ale celui dintîi e 
ruşinos a le şi grăi, aşa şi înălţările inimii celui de-al doilea sînt 

360. In aceasta sta rostul epitimiilor date de duhovnic in taina pocăinţei. N-ajunge ca 
păcătosul să regrete teoretic faptele rele, ci întru-cît acelea au izvorît dintr-o slăbire a firii sau 
din niscai obişnuinţe egale cu patimile, aceste obişnuinţe trebuie vindecate tot prin fapte stă- 
ruitoare, prin fapte de putere a spiritului manifestat prin trup. De aceea faptele de pocăinţă sînt 
fapte tămăduitoare, întăritoare ale firii. 

361. Acela trebuie s-o ia iarăşi de la început, adică de la lupta cu patimile şi de la 
străduinţa de sporire în virtute, ca să ajungă la treapta de la mijloc care e smerenia. Fără 
smerenie, temelia virtuţilor se prăbuşeşte. 

362. In amîndoua e aceeaşi uitare a omului de Dumnezeu, aceeaşi însingurare a lui, 
care îl duce la slăbirea puterii spirituale. 



urîte înaintea lui Dumnezeu 363 . Şi precum pe cel dinţii îl 
leapădă Dumnezeu de la odihnă, pentru că e numai trup, cum 
zice Scriptura (Facere VI, 3), aşa şi cel din urmă e necurat îna- 
intea Domnului, pentru că se mândreşte. 

37. Nu orice patimă e şi păcat cu fapta, ci altceva e 
păcatul cu fapta şi altceva patima. Patima e ceea ce se mişcă în 
suflet, iar fapta păcătoasă ceea ce se vede în trup. De pildă, 
iubirea de plăceri, iubirea de argint, iubirea de slavă sînt 
patimi cumplite ale sufletului. Iar curvia, lăcomia de avere şi 
nedreptatea sînt fapte păcătoase ale trupului. Pofta, mînia şi 
mîndria sînt patimi ale sufletului, sau puterile lui în mişcarea 
împotriva firii. Iar preacurvia, uciderea, furtul, beţia şi orice 
altceva care se face prin trup, sînt fapte păcătoase şi cumplite 
ale trupului. 

38. Trei sînt căpeteniile cele mai generale ale tuturor 
patimilor ; şi trei războaiele împotriva lor ; şi trei cei ce se 
războiesc cu ele şi biruiesc pe balaurul cu trei capete : al iubirii 
de plăcere, al iubirii de argint şi al iubirii de slavă. Aceştia sînt 
: începătorul, cel din mijloc şi cel desăvîrşit 364 . 

39. Lupta acestor trei împotriva celor trei căpetenii şi 
puteri ale duhului stăpînitor nu e una şi aceeaşi, ci alta şi alta. 
Altfel se poartă lupta cu fiecare dintre aceste căpetenii, de către 
fiecare din cei ce se luptă împotriva lor şi e înarmat în chip 
firesc cu dreaptă mînie. 

40. Cel ce s-a pregătit de curînd pentru nevoinţele 
evlaviei şi e începător în războiul cu patimile, toată bătălia şi-o 
poartă împotriva duhului iubirii de plăcere şi se oşteşte cu 
putere împotriva lui prin toată greaua pătimire. El îşi usucă 
trupul prin foame, culcare pe jos, privegheri şi rugăciuni de 

363. E bine ca cel ce păcătuieşte să-şi mărturisească păcatele înaintea duhovnicului, cu 
căinţă, precum e bine ca virtutea să nu-i fie obiect de laudă. Dar de obicei se întîmpla altfel. 

364. începătorul biruieşte iubirea de plăcere, cel din mijloc, iubirea de argint şi cel 
desăvîrşit, iubirea de slavă. 

toată noaptea. Iar sufletul şi-1 frînge prin amintirea pedepselor 
din iad şi prin cugetarea la moarte ; în sfîrşit, inima şi-o 



curăţeşte de întinăciunea însoţirilor şi învoirilor 36S , prin lacrimi 
de pocăinţă. 

41. Cel ce a înaintat cu ne voinţa de la început spre mijloc 
şi şi-a şters sudorile luptei împotriva duhului iubitor de 
plăcere, cu buretele primei nepătimiri, şi a început de curînd să 
privească cu ochii descoperiţi esenţele lucrurilor, ridică armele 
credinţei împotriva duhului necredincioasei iubiri de argint. El 
îşi înalţă mintea prin gîndirea la lucruri dumnezeieşti, îşi 
ascute raţiunea cu raţiunile zidirii şi şi-o lămureşte descope- 
rind esenţele lor; iar sufletul şi-1 ridică prin credinţă de la cele 
văzute la înălţimea celor nevăzute şi-1 convinge că purtătorul 
de grijă al lucrurilor sale este însuşi Dumnezeu, Care a adus 
toate din nefiinţă la fiinţă şi toată nădejdea sa şi-o pune în viaţa 
cea în Dumnezeu 366 . 

42. Cel ce a trecut mijlocul prin vedere sufletească şi prin 
nepătimire şi s- A a ridicat peste înşelăciunea simţirii legate de 
lume, şi a pătruns de curîrid cu raţiunea cunoştinţei şi a 
înţelepciunii ipostatice a lui Dumnezeu în întunericul 
cunoştinţei de Dumnezeu, ridică, cu puterea smeritei cugetări, 
armele împotriva duhului iubirii de slavă 367 , străpungîndu-şi 
(umilindu-şi) sufletul prin sfinţite descoperiri şi făcîndu-1 să 

365. însoţirea e starea de vorbă cu gîndurile ivite în minte ca ispite; învoirea e 
aprobarea lor. 

366. E demnă de remarcat legătura pe care o face Nichita Stithatul între combaterea 
iubirii de argint şi străduinţa celui de ipe treapta de mijloc de a contempla esenţele sau raţiunile 
lucrurilor, după depăşirea iubirii de plăceri prin post, prin priveghere şi prin rugăciuni. Cel ce 
contemplă raţiunile lucrurilor nu se mai lăcomeşte spre posedarea lor, căci vede originea acestor 
raţiuni în Dumnezeu şi vede pe Dumnezeu ca purtător de grijă al lor. Dar aceasta înseamnă a 
vedea lucrurile prin credinţa în Dumnezeu, nu ca realităţi de sine stătătoare. Cel ce s-a curăţit de 
pofta de plăceri a dobîndit prima nepătimire; cel ce priveşte fără lăcomie la esenţele lucrurilor 
în Dumnezeu a ajuns la a doua nepătimire. Amîn-două întăresc nădejdea în Dumnezeu. 



verse lacrimi fără durere. Iar cugetul lui îl biruie prin amintirea 
neputinţei omeneşti şi-1 înalţă prin înţelesurile cunoştinţei 
dumnezeieşti 368 . 



43. Prin posturi, privegheri, rugăciuni, culcare pe jos, 
prin ostenelile trupului şi prin tăierea voilor noastre întru 
smerenia sufletului, facem nelucrător duhul iubirii de plăcere. 
Iar prin lacrimile pocăinţei îl legăm şi, închizîndu-1 în temniţa 
înfrînării, îl punem în nemişcare şi în nelucrare, stăruind în 
lupta celor ce se sîrguiesc şi se nevoiesc. 

44. Prin armele credinţei şi prin sabia Duhului, care este 
raţiunea lui Dumnezeu, prăbuşind la pămînt duhul iubirii de 
argint, îl junghiem, înălţîndu-ne spre contemplarea lucrurilor 
cu raţiunea înţelepciunii şi, ri-dicîndu-ne deasupra micimii 
celor văzute, prin raţiunea cunoştinţei, ne odihnim în 
împărăţia dragostei, cu nădejdea vistieriilor preafericite ale lui 
Dumnezeu. 

45. Plutind pe aripile nepătimirii şi ale smeritei cugetări 
în văzduhul cunoaşterii tainice de Dumnezeu şi pătrunzînd cu 
Duhul dumnezeiesc în adîncul de sus al cunoştinţei tainelor lui 
Dumnezeu, ardem duhul iubirii de slavă cu fulgerele 
dogmelor şi înţelesurilor dumnezeieşti. Privind apoi spre 
sfîrşiturile lucrurilor omeneşti, îi înecăm în ploi de lacrimi şi în 
rîuri ale prinsului de pocăinţă pe cei trei draci de frunte care se 

367. Cel ajuns în faţa nepătrunsului dumnezeiesc nu mai are nici un temei pentru 
iubirea de slavă. 

368. Aci Nichita leagă combaterea slavei deşarte, sau a patimii celei mai subţiri şi mai 
greu de biruit, pxin smerita cugetare, care se dobîndeşte pe treapta a treia, a celui desăvîrşit, 
odată cu pătrunderea în întunericul mai presus de cunoştinţă al cunoaşterii lui Dumnezeu prin 
experierea prezenţei Lui, cea mai înaltă cunoaştere de Dumnezeu fiind însoţită de conştiinţa 
neputinţei de a-L defini şi exprima. Aceasta întreţine în acelaşi timp smerita cugetare în suflet. 
Iar aceasta e leacul cel mai propriu împotriva slavei deşarte. Dar la această cunoştinţă mai pre- 
sus de cunoaştere se ajunge prin experienţa legăturii cu Cuvîntul ipos-tatic sau personal al lui 
Dumnezeu, a Cărui prezenţă şi revendicare e trăită într-un mod intens, deşi indefinit. 



oştesc împotriva noastră, prin închipuirea de sine, prin slava 
deşartă şi prin mîndrie 369 . 



46. Cel ce a urît cu mînie pofta trupului, pofta ochilor şi 
trufia vieţii (1 Ioan II, 16), cu toată lumea lor de nedreptate 370 , 
prin a căror prietenie ne facem duşmani ai lui Dumnezeu, şi s- 
a lepădat de ele, şi-a răstignit sieşi lumea şi el s-a răstignit ei 
(Gal. VI, 14), des-fiinţînd vrăjmăşia dintre Dumnezeu şi suflet, 
aflătoare în trupul său, şi făcînd între amîndoi pace (Efes. II, 
15 — 16) 371 . Căci cel ce a murit faţă de acestea, prin dezbrăcarea 
de puterea cugetului trupesc, s-a împăcat pe sine cu 
Dumnezeu, risipind vrăjmăşia lumii prin omorîrea plăcerilor, 
prin viaţa răstignită lumii, şi a îmbrăţişat prietenia lui Iisus. 
Drept aceea unul ca acesta nu mai este vrăjmaş al lui 
Dumnezeu, nemaifiind prieten al lumii 372 , ci s-a făcut prieten 
lui Dumnezeu, ca unul ce s-a răstignit lumii şi poate zice: «Mie 
lumea s-a răstignit şi eu lumii» (Gal. VI, 14). 

369. In ultimele trei capete Nichita repetă mijloacele prin care sufletul se curăţeşte de 
cele trei patimi: iubirea de plăceri, iubirea de argint şi iubirea de slava deşartă, urcînd pe cele 
trei trepte: a înfrî-nării, a contemplării raţiunilor dumnezeieşti ale lucrurilor şi a cunoştinţei 
tainice de Dumnezeu. Pe a treia treaptă, pe lingă rolul atribuit plin-sului şi smereniei în 
alungarea iubirii de slavă, se mai atribuie un mare rol înţelegerii dogmelor, care ţin în 
conştiinţă măreţia şi iubirea lui Dumnezeu. Dar smerenia şi înţelegerea dogmelor o are numai 
cel ce pluteşte pe aripile nepătimirii, nelegate de nici o împătimire faţă de cele de jos şi 
mărginite, în văzduhul infinit şi indefinit al lui Dumnezeu, cunoscut prin experienţă. Cele trei 
duhuri ale iubirii de slavă întreţin cele trei chipuri ale ei: părerea de sine, slava deşartă de la 
alţii şi mîndria faţă de alţii. Ele sînt biruite în special prin lacrimile pocăinţei. 

370. Patimile sînt pricinile nedreptăţii, pentru ca ele sînt tot atîtea expresii ale 
egoismului acaparator. De aceea dreptatea este identificată în Sfînta Scriptură cu totalitatea 
virtuţilor, cu starea de deplină curăţire a omului de egoism, care este şi starea de desăvîrşire a 
lui. Nedreptatea sau dreptatea reprezintă astfel şi o relaţie bună sau rea a omului cu Dumnezeu. 
Prin dreptate se respectă locul deţinut după cuviinţă de fiecare, locul egal al tuturor 
credincioşilor şi locul de stăpînitor al lui Dumnezeu. 

371. Duşmănia se află în trup, dar are consecinţe în suflet. 

372. Cel ce foloseşte lumea pentru plăceri, face ca lumea însăşi să apară ca duşman al 
lui Dumnezeu, ca una ce dă prilej păcatului, sau duşmăniei omului faţă de Dumnezeu. însăşi 
prietenia cu această lume este neplăcută lui Dumnezeu. Păcatul, apărînd ca o alianţă a omului 
cu lumea împotriva lui Dumnezeu, face şi lumea duşmană lui Dumnezeu. Viaţa 



fără de păcat în lume restabileşte şi lumea în situaţia de creaţie plăcută lui Dumnezeu. 

373. Chiar oamenii părăsesc pe cei ce se mîndresc cu virtuţile şi osîndesc pe alţii. De 
aci faptul, la aparenţă curios, că oamenii pretinşi morali, nu sînt iubiţi aproape de nimeni. 

374. Sporirea în virtuţi trebuie să înainteze împreună cu sporirea în smerita cugetare. 
Numai aşa omul nu devine rigid şi nu se simte părăsit de oameni. Numai aşa îşi apără virtuţile 
în acelaşi timp. 

375. Dragostea este un locaş bisericesc, este o biserică, pentru că este totdeauna 
comuniune şi pentru că este curată, sfînta. Aflîndu-te în ea, te afli în comuniune curată cu 
Dumnezeu şi cu oamenii, scăpat de mîndria care te izolează de toţi şi te rupe de Dumnezeu, 
facîndu-te incapabil să te deschizi Lui şi acelora. 



47. Toată părăsirea ce se întîmpla celor ce se nevoiesc le 
vine pentru slava deşartă, pentru osîndirea aproapelui şi 
pentru fălirea cu virtuţile. Deci oricare dintre acestea, care se 
iveşte în sufletele celor ce se nevoiesc, le pricinuieşte părăsirea 
de la Dumnezeu 373 . Şi nu vor scăpa de această osîndă dreaptă 
pentru căderi, pînă ce nu vor lepăda pricina de mai înainte a 
părăsirii şi nu vor alerga spre înălţimea smeritei cugetări 374 . 

48. Necurăţia inimii şi întinarea trupului nu stă numai în 
a nu te curaţi de cugetările pătimaşe, ci şi în a te mîndri cu 
mulţimea isprăvilor, a te făli cu virtuţile, a te socoti lucru mare 
în ce priveşte înţelepciunea şi cunoştinţa de Dumnezeu şi în a 
dispreţui pe fraţii trîndavi şi nepăsători. Aceasta se vădeşte din 
pilda vameşului şi fariseului (Luca XVIII, 10 ş. u.). 

49. Nu socoti că te-ai ridicat deasupra patimilor şi ai 
scăpat de întinarea cugetărilor pătimaşe, care se nasc din ele, 
cîtă vreme porţi încă un cuget mîndru, um-flîndu-te cu 
virtuţile. Căci nu vei vedea curţile păcii întru blîndeţea 
gîndurilor, nici nu vei intra în locaşul bisericesc al dragostei cu 
bucurie 375 , întru toată bunătatea şi seninătatea inimii, cîtă 
vreme te încrezi în tine, în faptele tale. 

50. Dacă sufletul tău e împătimit de înfăţişările frumoase 
ale trupurilor şi eşti chinuit de gîndurile pătimaşe ce se nasc în 
tine, zice-se, din ele, nu socoti că acestea sînt pricinile 
tulburării şi mişcării pătimaşe din fire. Ci să ştii că în lăuntrul 
sufletului tău este pricina ascunsă care atrage ca un magnet la 
sine, în temeiul unei deprinderi pătimaşe şi a unei obişnuinţe 
rele, întinarea de la feţe, ca pilitura de fier 376 . Fiindcă toate sînt 
făpturile lui Dumnezeu şi bune foarte în raţiunea lor, neavînd 
nici o raţiune care să învinovăţească creaţia lui Dumnezeu. 

51. Precum cei ce suferă de rău de mare nu pătimesc 
aceasta de la firea mării, ci din pricina mustimii stricate 
aflătoare de mai înainte în lăuntrul lor, aşa şi sufletul, nu din 

376. Proprm-ziis, lîntinăciunea nu e în feţele frumoase, ci în cugetul pătimaş al celui ce 
le priveşte. El proiectează asupra lor ispita la păcat, deci întinăciunea, pe care apoi o vede ca 
venindu-i de la ele. 

377. Omul vede lumea potrivit cu starea lui. Starea omului influenţează vederea 
ochilor, auzul urechilor, care proiectează peste lucruri înfăţişări ce răspund stării lui sufleteşti. 
Dacă el se face mărginit prin preocuparea de plăceri, vede lucrurile în mărginirea lor şi nu vede 
prin ele raţiunile lor indefinite iln Dumnezeu cel infinit. 

378. Starea de suflet pătimaşă şi faţa lucrurilor afectată şi ea de această stare sînt o 
strîmbare a firii omeneşti şi a feţii adevărate a lucrurilor, a feţii lor curate şi transparente pentru 
raţiunile dumnezeieşti şi deci cu adevărat frumoase şi adinei în taina lor. Deci schimbarea 



pricina feţelor, ci din pricina deprinderii rele aflătoare de mai 
înainte în el, suferă clătinarea şi tulburarea pătimaşă 377 . 

52. însăşi firea lucrurilor obişnuieşte să se schimbe după 
starea din lăuntru a sufletului. Cînd deci simţurile mintii lui se 
află în starea cea după fire şi mintea se mişcă fără rătăciri în 
jurul raţiunilor lucrurilor, raţiunea lămurindu-i firea şi 
mişcările lor, sufletul vede şi lucrurile şi persoanele şi toată 
firea corpurilor materiale, potrivit cu firea, neavînd în ele 
ascunsă vreo pricină de întinare sau de vătămare. Dar cînd 
puterile sufletului se mişcă împotriva firii, răzvrătindu-se îm- 
potriva lor înseşi, le vede şi pe acelea contrar firii lor 378 . 

Ele nu ridică atunci sufletul prin frumuseţea lor firească la 
cunoaşterea Făcătorului, ci-1 coboară prin deprinderea lui 
pătimaşă în adîncul pierzaniei. 

53. Dacă, părăsit fiind, ai căzut în păcatul trupului sau al 
limbii, sau al gîndului, după ce ai dus o viaţă ostenitoare şi 
aspră, să nu-ţi pară acest lucru străin şi ciudat. Căci căderea 
este a ta şi din pricina ta. De nu ţi-ai fi închipuit despre tine, 
fără folos, că ai făcut ceva nou şi de mare preţ, sau de nu te-ai 
fi înălţat cu cuget trufaş asupra altuia, sau de n-ai fi judecat pe 
cineva pentru neputinţa firii omeneşti, ţi-ai fi cunoscut nepu- 
tinţa ta şi nu ai fi fost părăsit de judecata cea dreaptă a lui 
Dumnezeu. Dar a trebuit să o cunoşti pe aceasta altfel, ca să 
înveţi să nu judeci, să nu cugeti cele ce nu trebuie să le cugeti şi 
să nu te înalţi fată de nimeni 379 . 

54. Dacă ai căzut în adîncurile relelor, să nu dez- 
nădăjduieşti nicidecum în ridicarea ta din nou, chiar dacă te-ai 

subiectivă a lucrurilor e totdeauna o deformare a lor In sens rău, nu e ceva ce ţine în mod fatal 
de raportul nostru cu lumea. Restabilirea firii noastre şi a feţii lumii coincide cu o trăire în 
legătură cu Dumnezeu. E propriu firii noastre să trăiască în ambianţa luminii dumnezeieşti şi a 
lucrării lui Dumnezeu, care întăreşte puterile noastre spirituale, sau le ţine şi le dezvoltă pe linia 
dorinţei lor intrinsece. Cînd puterile sufletului se mişcă împotriva firii, se mişcă şi împotriva lor 
înseşi. O raţiune care nu vede lucrurile ca avîndu-şi cauza în Dumnezeu nu înaintează in direc- 
ţia naturală spre care ea se cere. O alipire de lucruri prin plăcere nu actualizează bucuria 
adevărată pe care simţirea e chemată să o aibă din privirea curată a lor, care le vede nu ca obiecte 
de sine stătătoare, ci ca medii de comunicare cu subiectul infinit şi de infinită iubire al lui 
Dumnezeu, şi cu subiectele indefinite umane. 

379. Cine judecă pe altul, datorită unor lucruri bune săvîrşite, uită de neputinţa sa. Ei nu 
ştie că prin aceasta uşor poate deveni iarăşi inapt să facă binele. El nu ştie că binele adevărat 
constă esenţial în iubire, care îl vede pe oricine în libertatea lui indefinită faţă de care trebuie să 
fie deschis. Prin judecată el se închide celuilalt, sau îl reduce la un obiect pe care-1 defineşte şi-1 
manipulează într-un anumit fel mărginit. 



rostogolit pînă la ultima treaptă a iadului răutăţii. Căci dacă ai 
pus mai înainte, cu căldură, temelie evlaviei prin virtuţile cu 
fapta, chiar dacă casa acesteia, zidită de tine din diferite pietre 
ale virtuţii, s-a surpat pînă la pămîntul pătimaş al relelor, 
Dumnezeu nu va uita de vechile tale osteneli şi sudori,, dacă ai 
inima zdrobită pentru căderile tale, şi-Şi aminteşte de zilele 
cele de odinioară şi se căieşte de căderea ei cu suspine înaintea 
Lui. Căci căutînd va căuta la tine degrabă, făcînd să vibreze 
cuvintele Sale (Isaia LXIV, 2) şi-ţi va atinge nevăzut ochii 
inimii tale îndurerate şi va întări temelia virtuţii, pusă de tine 
mai înainte cu osteneală 380 ; şi-ţi va da o putere mai mare şi mai 
desăvîrşită decît cea dinainte, ca, în căldura unui duh fierbinte, 
să dobîndeşti iarăşi, cu răbdare, faptele virtuţii celei surpate 
din pizma celui rău şi, în duh de smerenie, să ridici din nou 
casa evlaviei, mai strălucită decît cea dintîi, spre odihna 
veşnică a Lui, după cum s-a scris 381 . 

55. Toate cîte ni se întîmpla spre necinstirea noastră, fie 
de la oameni, fie de la draci, ni se întîmpla prin judecata cea 
dreaptă a lui Dumnezeu, cu bun rost (prin iconomie), spre 
smerirea mîndriei deşarte a sufletelor noastre. Căci scopul 
cîrmuirii lui Dumnezeu, în ce priveşte viaţa noastră, e să fim 
pururea smeriţi şi să nu cugetăm despre noi ceea ce nu trebuie 
să cugetăm, ci să cugetăm spre a ne înţelepţi prin cumpătare; 
nici să nu ne închipuim lucruri mari despre noi, ci să căutăm 
spre El şi să-I urmăm, după putinţă, fericita smerenie. Căci a 
fost blînd şi smerit cu inima. Aşa doreşte să ne facem şi noi, 
Cel ce a răbdat pentru noi moartea nedreaptă şi de ocară. Căci 

380. Ceea ce a fost pus odată bun în suflet nu se desfiinţează cu totul. Dar trebuie o 
revenire la acel bine, prin pocăinţă, pentru a se descoperi din nou. 

381. în casa virtuţilor se odihneşte Dumnezeu, pentru că este o casă deschisă, prin 
smerenie, curăţiei, păcii, iubirii. Dar nu. se odihneşte în dărîroăturile unui suflet sfîşiat de 
contradicţii, egoist, întunecat, închis, mărginit. Sufletul se închide şi se dărîmă cînd nu mai e în 
legătură cu Dumnezeu. El este atunci ca o vioară stricată, din care arcuşul artistului nu mai poate 
scoate melodiile sale armonioase şi nesfîrşite. Numai o casă clădită deplin cum trebuie e 
luminoasă, armonioasă, stînd într-o legătură şi cu lumea din afară, prin ferestre, prin terase, prin 
balcoane, puţind fi locaş al unei persoane sau al unor persoane care nu vor să se închidă în această 
casă, ieşind din legătura cu toată realitatea. Dumnezeu cei infinit nu poate fi închis de nimeni în 
sine însuşi. De aceea cel ce se mărgineşte pe sine prin alipirea la lucrurile mărginite, nu se poate 
face locaş al lui Dumnezeu. 



nimic nu iubeşte El aşa de mult şi nu este atît de folositor 
pentru orice virtute şi în stare să ne înalţe din gunoiul 
patimilor, ca blînde-ţea, smerenia şi dragostea către aproapele. 
Dacă nu le avem pe acestea cînd săvîrşim virtutea, deşartă e 
toată lucrarea noastră şi toată osteneala nevoinţei e nefolosi- 
toare şi neprimită. 

56. începătorilor în viaţa virtuoasă le ajută în lucrarea 
poruncilor şi în fuga de rele, frica de chinuri. Dar celor ce au 
înaintat prin virtute, ajungînd la vederea slavei lui Dumnezeu, 
li se naşte o altă frică, potrivită cu starea lor. E temerea curată 
care îi înfricoşează foarte mult, din dragoste (Ps. XIX, 10). 
Aceasta îi ajută să stăruiască neclătinaţi în dragostea lui Dum- 
nezeu, temîndu-se de înfricoşătoarea alunecare din ea. Celor 
dintîi, de li se întîmplă să cadă din starea lor, dar se căiesc şi 
iarăşi se ridică, le vine din nou frica cea dintîi, cu bune nădejdi. 
Celor de al doilea însă, de au căzut de la înălţimea vederii lui 
Dumnezeu, prin pizma vrăjmaşului, nu le vine îndată frica a 
doua, ci îi ia în primire o negură şi un întuneric gros de să-1 
prinzi cu mîna, fiind plini de mîhnire, de dureri, de 
amărăciune şi de frica cea dintîi a muncilor veşnice 382 . Şi dacă 
Domnul Savaot n-ar scurta zilele acestei dureri cu neputinţă de 
purtat, nu s-ar mîntui niciunul dintre cei ce cad de acolo. 

57. Cînd sufletul se ridică deasupra asupririi stăruitoare 
a gîndurilor pătimaşe, iar văpaia care chinuieşte trupul se 
stinge, el vede în lăuntru făcîndu-se coborî-rea Duhului Sfînt 
în noi şi vestindu-ne iertarea păcatelor de mai înainte şi 
dăruindu-ne nepătimirea. Dar pînă ce simte mirosul acelora, 
prin supărarea necontenită din partea lor, şi pînă ce ard cele de 
sub pîntece ale trupului, să ştii că e departe de tine buna 

382. Aceştia sînt stăpîniţi timp mai îndelungat de întristare, pentru că au căzut de la 
gustarea unor realităţi mai înalte, mai dulci, mai spirituale. Deosebirea între ceea ce au trăit şi 
starea de acum e mult mai mare. Apoi acea cădere a trebuit să aibă pricini mai grele. 

mireasmă a Duhului şi eşti înfăşurat întreg în legăturile 
nedezlegate ale patimilor şi ale simţurilor. 



58. «Am văzut sub soare, zice înţeleptul, om soeo- 
tindu A se întru sine că e înţelept» (Prov. XXVI, 12). L-am văzut 
şi eu pe acesta între muritori, încrezîndu-se în faptele lui şi 
cugetînd lucruri mari despre înţelepciunea omenească, 
pămîntească şi naturală ; şi nu numai fălindu-se din pricina ei 
faţă de cei neînvăţaţi, ci rîzînd şi bătîndu-şi joc şi de învăţătorii 
întru Hristos, ajunşi la fericirea dumnezeiască, pentru cuvîntul 
lor fără meşteşug şi pentru că n-au căutat să se folosească de 
culegerile cuvintelor lustruite ale ştiinţei din afară, nici nu s-au 
apucat să împodobească, cu întocmirile lor armonioase, 
învăţăturile lor scrise. Acestuia, care nu ştie că la Dumnezeu 
nu lustrul cuvintelor, nici sunetul frumos al glasurilor e de 
preţ, ci înţelesul curat şi frumos al gîndurilor, îi voi aduce 
zicătoarea aceasta : «E mai bun un cîine viu, decît un leu mort» 
(Eccl. IX, 4); şi «o slugă săracă şi înţeleaptă e mai bună decît un 
împărat bătrîn care nu mai ştie de el» (Eccl. IV, 13). 

59. Cumplită şi greu de biruit e patima hulirii. Izvoarele 
ei sînt în cugetul trufaş al satanei ; şi ea supără pe toţi cei ce 
vieţuiesc după Dumnezeu în virtute, dar mai mult pe cei ce-au 
sporit în rugăciune şi în vederea lucrurilor dumnezeieşti. De 
aceea trebuie să-şi păzească cu toată străjuirea simţurile şi să 
fie cu sfială faţă de toate înfricoşătoarele taine ale lui 
Dumnezeu şi de rînduielile şi de cuvintele sfinte, şi să ia 
aminte la apropierea acestui duh. Căci ne întinde curse cînd ne 
rugăm şi cîntăm şi vomitează uneori prin buzele noastre, cînd 
nu sîntem atenţi, blesteme împotriva noastră şi huliri 
nebuneşti împotriva lui Dumnezeu celui Prea-înalt, furişîndu- 
le între stihurile psalmilor şi între cuvintele rugăciunii. Să 
întoarcem împotriva lui atunci cuvîntul lui Hristos, cînd ne 
aduce aşa ceva pe buze, sau ne furişează în cuget, spunîndu-i : 
«Mergi înapoia mea, satano» (Matei XVI, 23), tu cel plin de 
toată duhoarea şi osîndit la focul cel veşnic; asupra capului tău 
să se întoarcă hulirea ta. Şi îndată să ne îndeletnicim mintea, 
pînă la robirea ei, cu un alt lucru dumnezeiesc sau omenesc, 



sau să o înălţăm cu lacrimi spre cer şi spre Dumnezeu ; şi aşa 
cu ajutorul lui Dumnezeu ne vom izbăvi de povara hulirii. 

60. întristarea e o patimă aducătoare de stricăciune în 
suflet şi în trup, şi atinge pînă şi măduva; dar e vorba de cea a 
lumii, care vine asupra oamenilor din pricina celor vremelnice 
şi care li se face adeseori chiar pricină de moarte. întristarea 
după Dumnezeu, care e mîntuitoare şi folositoare, lucrează 
răbdare în osteneli şi în ispite 383 . Ea desfundă izvorul căinţei în 
cel ce se nevoieşte şi însetează după dreptatea lui Dumnezeu şi 
hrăneşte inima lui cu lacrimi, încît se împlineşte cuvîntul lui 
Da vid: «Ne vei hrăni pe noi cu pîinea lacrimilor, şi ne vei 
adăpa cu lacrimi, peste măsură» (Ps. LXXIX, 6) 384 . 

61. întristarea după Dumnezeu însăinătoşează şi aduce 
puterile sufletului din nou la starea cea după fire din căderea 
pricinuită lor de lucrarea relelor 385 . Ea subţiază prin lacrimi atît 
de mult iarna patimilor şi norii păcatului şi-i alungă din 
văzduhul înţelegător al sufletului atît de mult, încît se face din 

383. întristarea după Dumnezeu nu duce la disperare, pentru că nu pierde din ea 
nădejdea în mila lui Dumnezeu. 

384. Căinţa dusă pînă la lacrimi e un adevărat vin întăritor al sufletului şi o adevărată 
hrană spirituală, pentru că e o ieşire a sufletului din izolarea lui şi o intrare în legătura cu 
iubirea nesfîrşită a lui Dumnezeu. 

385. Căinţa are o lucrare de restaurare a firii; e o întoarcere a credinciosului nu numai 
Ia Dumnezeu cel infinit, ci şi la sinea sa reală indefinită. Căci numai prin sinea indefinită se 
poate trăi în Dumnezeul cel infinit, sau viceversa. 



nou senin în gîndurile minţii, linişte pe marea cugetării, 
bucurie în inimile noastre şi schimbare în înfăţişarea feţei 
noastre. Privind la aceasta, cei ce văd bine, odihnindu-şi pe ea 
ochii şi sufletul, strigă cu David: «Aceasta e schimbarea dreptei 
celui Preaînalt» (Ps. LXXVL 11). 

62. Nu primi gîndurile bănuitoare ce ţi se seamănă pe 
furiş împotriva aproapelui; căci sînt mincinoase, pierzătoare şi 
cu totul înşelătoare. Şi să ştii că prin aceasta dracii încearcă să 
împingă în prăpastia pierzării sufletele celor ce-au sporit în 
virtuţi. Căci nu pot să trimită pe careva dintre cei ce se 
nevoiesc, în adîncul osîndei şi al păcatului cu fapta, de nu-1 



vor putea prinde să-1 înduplece la bănuieli rele faţă de 
aproapele, din pricina purtărilor din afară ale lui. Aducîndu-1 
pe acesta astfel sub judecată şi în căderea păcatului, îl face să 
fie osîndit împreună cu lumea, după cuvîntul Scripturii: «Dacă 
ne-am judeca pe noi înşine, nu am fi judecaţi; judecaţi însă, 
sîntem povăţuiţi de Domnul, ca să nu fim osîndiţi împreună cu 
lumea» (1 Cor. XI, 31). 

63. Cînd din negrijă dăm dracilor putinţă să grăiască la 
urechea noastră bănuieli împotriva fraţilor, lă-sînd fără pază 
mişcările ochilor, sîntem împinşi de ei să osîndim uneori chiar 
şi pe cei desăvîrşiţi în virtute. Căci dacă cel ce priveşte 
bucuros, cu faţa zîmbitoare şi e gata să vorbească cu oricine, îţi 
pare că s-ar învoi uşor cu plăcerile şi cu patimile, îl vei socoti şi 
pe cel ce priveşte grav şi serios, plin de mîndrie şi de mînie. 
Dar nu trebuie să luăm aminte la înfăţişările oamenilor. Căci 
judecata tuturor greşeşte în privinţa acestora. Fiindcă sînt 
multe deosebiri între firile, deprinderile şi întocmirile trupeşti 
ale oamenilor. Numai aceia le pot pătrunde şi judeca după 
cuviinţă, care au dobîndit prin multă căinţă ochiul curat al 
sufletului şi au sălăşluit în ei lumina nemărginită a vieţii în 
Dumnezeu. Numai lor li s-a dat să vadă şi tainele împărăţiei 
lui Dumnezeu 386 . 

64. Cînd ne-am făcut lucrători ai faptelor păcătoase ale 
trupului, slujind poftei contrare firii şi mîniei sufletului, ne-am 
întinat trupul cu urmările ce decurg din păcate, ne-am 
întunecat sufletul cu fierea mîniei şi ne-am înstrăinat de Fiul 
lui Dumnezeu. Drept aceea trebuie să curăţim întinăciunea 
care a curs din păcatul trupului, prin curgerea lacrimilor fiinţei 
noastre, ca trupul pe care 1-a spurcat plăcerea prin curgerea fi- 
rească, să fie curăţat iarăşi de durerea întristării prin curgerea 
firească a lacrimilor; iar întunericul sufletului, cel din 
amărăciunea mîniei, să-1 alungăm prin lumina căinţei, şi prin 
dulceaţa dragostei de Dumnezeu să ne unim iarăşi cu Cel de 

386. Cei ce au viaţa în Dumnezeu au în El o lumină nemărginită şi sînt în stare să vadă 
prin ea în mod nuanţat toată complexitatea stărilor sufleteşti ale semenilor lor. 

387. Păcatul face să se murdărească chiar sîngele trupului nostru prin sucurile naturale 
exagerate ce le exală. El e curăţit prin lacrimile de căinţă care ies tot din firea trupului nostru, dar 
dintr-o stare carată a lui, sau orientată spre curăţire. Sînt altele sucurile puse în mişcare de simţirea 
plăcerii şi altele cele puse în mişcare de simţirea durerii. Durerea este purificatoare, spre deosebire 
de voluptate, pentru că durerea e opusă plăcerii. 



care ne-am înstrăinat prin acelea 387 . 

65. Precum întinăciunea din plăcere are ca pre- 
mergătoare dragostea satanică, spre ducerea pînă la capăt a 
stricăciunii, aşa curăţirea prin întristarea dureroasă are ca 
premergătoare căldura inimii spre deplinătatea plînsului şi a 
lacrimilor. Iar aceasta se întîmplă prin iconomia lui Dumnezeu, 
ca lepădînd şi curăţind prin ostenelile durerii osteneala 
plăcerii, şi prin curgeri de lacrimi curgerea preaîntinată a 
trupului, să ştergem întipăririle urîte din minte şi chipurile 
necuvenite din suflet şi să-1 facem mai strălucitor prin 
frumuseţea cea firească 388 . 

66. Precum desfrînatul aflat sub lucrarea duhului rău îşi 
rodeşte ca plată voluptatea trupului şi prin ea întinăciunea, aşa 
cel aflat sub lucrarea Duhului Sfînt îşi rodeşte ca plată bucuria 
sufletului şi prin ea bunătăţile: curăţia din lacrimi, naşterea din 
nou şi unirea cu Dumnezeu. 

67. Două sînt în noi curgerile naturale care pornesc din 
însăşi fiinţa noastră : a seminţei şi a lacrimilor. Prin cea dintîi 
ne întinăm haina sufletului, prin lacrimi o curăţim iarăşi. De 
aceea e neapărat de trebuinţă să spălăm întinăciunea care vine 
din fiinţa noastră, prin lacrimile care vin din aceeaşi fiinţă. Căci 
altfel este cu neputinţă să curăţim întinăciunea care vine din 
fire. 

68. Toată aplecarea sufletului care păcătuieşte, mişcată în 
chip necuvenit, nimiceşte rodul ostenelii lui printr-o plăcere 
scurtă. Dar tot sufletul care se cură-ţeşte de obişnuinţa şi de 
aplecarea rea îşi prelungeşte ostenelile într-o plăcere şi bucurie 
îndelungată. Şi e de mirare cum o plăcere, înăbuşind altă 
plăcere, îndulceşte durerea născută din plăcere 389 . 

69. Uneori, din curgerea lacrimilor, vine în simţirea 

388. Eliminarea necurăţiei din trup, prin osteneli dureroase şi prin lacrimi, are ca efect 
ştergerea chipurilor întinate din minte. Căci necurăţia din sînge întreţine acele chipuri întinate 
din minte. Ele redau strălucirea frumuseţii naturale a minţii. Căci mintea e prin natură luminată 
de lumina dumnezeiască, în a cărei infinitate se mişcă. Nichita se dovedeşte prin importanţa ce 
o dă întristării şi lacrimilor, ca mijloc de curăţire, ucenic fidel al dascălului său, sfîntul Simeon 
Noul Teolog. 

289. Aci e redată învăţătura sfîntului Maxim Mărturisitorul despre durerea ce se naşte din 
plăcere şi despre plăcerea prin care omul caută să iasă din durere (Răspunsuri către Talasie, 21, 
în Filocaîia românească, voi. III, p. 62 ş.u.). Dar Nichita Stithatul pune în relief şi plăcerea spiri- 
tuală ce urmează durerii. Apoi menţionează lungimea bucuriei ce urmează durerii şi scurtimea 
plăcerii care nimiceşte rodul unor osteneli îndelungate. 



înţelegătoare a inimii, amărăciune şi durere; alteori, veselie şi 
bucurie. Cînd ne curăţim prin pocăinţă de veninul şi de 
întinăciunea păcatului prin căldura focului din care ies după 
cuviinţă lacrimi învăpăiate de focul dumnezeiesc şi sîntem 
loviţi în cuget ca de nişte ciocane grele de suspinele pornite din 
adîncul inimii, simţim cu mintea şi cu simţirea amărăciune şi 
durere. Dar cînd, curăţiţi îndeajuns prin astfel de lacrimi, ajun- 
gem la eliberarea de patimi, atunci, mîngîiaţi de Duhul 
dumnezeiesc ca unii ce am dobîndit inima senină şi curată, 
lacrimile pricinuitoare de bucurie ale umilinţei ne umplu de o 
bucurie şi de o dulceaţă de negrăit. 

70. Altele sînt lacrimile din pocăinţă şi altele cele din 
umilinţa inimii. Cele dintîi sînt ca un rîu care dă-rîmă şi duce 
toate întăriturile păcatului. Cele de-al doilea vin ca o ploaie pe 
pajiştea sufletului şi ca o rouă pe plante, hrănind spicul 
cunoştinţei, înmulţindu-1 şi fă-cîndu-1 plin de rod 390 . 

71. Nu orice lacrimă este şi umilinţă. Ci e o mare 
depărtare între lacrimi şi umilinţă. Căci lacrima vine din 
părerea de rău pentru purtări greşite şi din amintirea vechilor 
căderi ale sufletului, ca un foc şi ca o apă fierbinte ce curăţă 
inima. Iar umilinţa coboară de sus, din rouă mîngîietoare a 
Duhului, spre mîngîierea şi înviorarea sufletului care a intrat 
cu căldură în adîncul smeritei cugetări şi a primit vederea 
luminii neapropiate 391 . Ea strigă cu bucurie către Dumnezeu, 
ca Da-vid: «Am trecut prin foc şi prin apă şi ne-ai scos pe noi 
întăriţi» (Ps. LXV, 12). 

72. Am auzit zicîndu-se că nu poate ajunge cineva la 
deprinderea virtuţii fără retragerea în singurătate şi fără fuga 

390. Lacrimile pocăinţei au în ele amintirea păcatului, deci ceva dureros în ele. Dar 
tocmai prin aceasta surpă întăriturile păcatului. Cele ale umilinţei sînt expresia unei topiri a 
inimii smerite în ambianţa iubirii lui Dumnezeu. 

391. Spiritualitatea bizantină din vremea aceea făcea o deosebire între «pocăinţă» 
((AETâvotct) şi «umilinţă» (xaTâvo£ts'). Cea dintîi e însoţită de frică şi de durere şi curăţă 
păcatul; cea de a doua e însoţită de bucuria prezenţei Duhului mîngîietor şi a vederii luminii 
dumnezeieşti. Fiecare din ele e însoţită de altfel de lacrimi. Cea dintîi se arată pe o treaptă 
inferioară, ca un mijloc de ieşire din starea de păcat; cea de a doua pe treapta superioară a 
experienţei iertării primite şi a dulcii uniri cu Dumnezeu. 

392. Virtuţile sînt sădite ca virtualităţi în fire sau în puterile firii noastre. Dar sînt 
sădite ca aspiraţii ale ei spre Dumnezeu, deci ca legături de actualizat şi de dezvoltat ale omului 
cu Dumnezeu, care chiar prin aceasta se bucură, cînd omul face eforturi în acest sens, ajutat de 
harul lui Dumnezeu. 

393. Este de remarcat legarea cuvîntului: «împărăţia cerurilor este în lăuntrul vostru» 
cu ideea despre aflarea ei virtuală în firea noastră însăşi, sau cu ideea despre restabilirea şi- 
dezvoltarea firii noastre cu ajutorul harului dumnezeiesc. 



în pustiu şi m-am mirat : cum au socotit ei să mărginească într- 
un loc pe Cel nehotărnicit? Căci deprinderea virtuţii este 
readucerea puterilor sufletului la străvechea lor nobleţe şi 
întîlnirea virtuţilor generale în lucrarea cea după fire. Iar 
acestea nu ne vin din afară ca nişte adausuri străine, ci cresc în 
firea noastră de la creaţie ca o simţire dumnezeiască şi mintală 
392 . Şi mişcaţi prin ele potrivit cu firea intrăm în împărăţia 
cerurilor, care este în lăuntrul nostru, după cuvîntul Domnului 
(Luca XVII, 21) 393 . Dacă e aşa, e de prisos pustiul şi putem intra 
în împărăţia cerurilor şi fără el, prin pocăinţă şi prin toată paza 
poruncilor lui Dumnezeu, ceea ce se poate face în tot locul 
stăpînirii Lui. Căci zice dumnezeiescul David: «Bine 
cuvintează suflete al meu pe Domnul, în tot locul stăpînirii 
Lui» (Ps. Cil, 22). 

73. Cel ce, în mijlocul taberei împărăteşti, sprijinit de 
generali şi de căpetenii de oaste, şi îmbărbătat de ei, nu poate 
să dovedească vreo vigoare şi vreo vitejie în lupta împotriva 
vrăjmaşilor, sau să răpună măcar pe vreunul dintre ei, cum va 
lupta singur şi în mijlocul multor zeci de mii de vrăjmaşi şi 
cum va putea arăta vreo ispravă ostăşească, lipsit fiind de 
experienţa războiului? Iar dacă aceasta este cu neputinţă în 
cele omeneşti, cu atît mai mult în cele dumnezeieşti. Căci cum 
va cunoaşte, fugind în pustiu, năvălirile dracilor şi tă-bărîrile 
nevăzute şi nearătate ale patimilor? Sau cum va porni război 
împotriva lor, de nu se va fi deprins mai înainte cu tăierea voii, 
în mijlocul obştii de fraţi, sub un povăţuitor încercat într-un 
astfel de război nevăzut şi mintal? Iar dacă aceasta este cu 
neputinţă, cu neputinţă este fără îndoială unuia ca acesta şi să 
lupte pentru alţii şi să înveţe pe alţii meşteşugurile luptei îm- 
potriva vrăjmaşilor nevăzuţi 394 . 

74. Scoate de la tine osînda nepurtării de grijă şi 
dispreţuirea poruncilor lui Dumnezeu. Alungă iubirea de sine 
şi porneşte fără cruţare împotriva trupului. Caută dreptăţile 
Domnului şi mărturiile Lui. Dispreţuieşte slava şi necinstirea. 
Urăşte poftele plăcerii trupului. Fugi de saturare, prin care se 

394. încă din secolul IV se cerea celui ce voia să se desăvîrşească, să se nevoiască întîi 
multă vreme în obşte şi numai după aceea să se pustnicească. Nu-şi poate slăbi cineva patimile, 
dacă n-are ocazie să le înfrîneze între cameni. Apoi el află în oameni şi un ajutor, un sfat şi un 
prilej de făptuire a celor bune. 

395. Trebuie căutate pătimirile dureroase fără de păcat şi combătute patimile de 
plăcere şi păcătoase. 

396. Totul trebuie să sfîrşească în apostolat. Nevoinţa este un mijloc spre el. 



aprind cele de sub pîntece. îmbrăţişează sărăcia şi neplăcuta 
pătimire. Stai împotriva patimilor 395 . întoarce-ţi simţirile spre 
cele din lăuntru ale trupului. Apleacă-te în lăuntru spre lucra- 
rea celor bune. Fă-te surd faţă de lucrurile omeneşti ; deşartă-ţi 
toată puterea în lucrarea poruncilor. Plîngi, culcă-te pe jos, 
posteşte. Pătimeşte cele grele, linişteş-te-te, cunoaşte cele din 
urmă şi nu cele din jurul tău, ci pe tine însuţi; ridică-te mai 
presus de micimea celor văzute. înalţă-ţi ochiul minţii spre 
vederea lui Dumnezeu şi priveşte mărirea Domnului din 
frumuseţea celor văzute. Iar coborîndu-te de acolo, tălmăceşte 
fraţilor tăi cele ale vieţii veşnice şi tainele împărăţiei lui Dum- 
nezeu. Acesta este rodul fugii de oameni, prin nevoinţă 
desăvîrşită şi sfîrşitul petrecerii în pustiu 396 . 

75. De vrei să vezi bunătăţile ce le-a gătit Dumnezeu 
celor ce-L iubesc pe El, mută-te în pustiul lepădării de voia ta 
şi fugi de lume. Dar care este această lume? Pofta ochilor 
trupului, trufia gîndurilor şi amăgirea celor văzute. De vei fugi 
de această lume, îti va răsări tie lumina de dimineaţă, vei 
vedea viata în Dumnezeu şi-ti vor izvorî curînd leacurile 
sufletului tău, adică lacrimile. Te vei schimba cu schimbarea 
dreptei Celui Preaînalt şi de atunci nu se va mai apropia de 
cortul tău biciul patimilor. Şi aşa, petrecînd în mijlocul lumii şi 
al poporului, vei fi ca unul ce petrece în pustiu şi nu vede om. 
Iar de nu vei fugi aşa de lumea aceasta, nu-ţi va aduce nimic 
fuga de lumea văzută pentru de-săvîrşirea virtuţilor şi unirea 
cu Dumnezeu 397 . 

76. A te face monah nu înseamnă a ieşi dintre oameni şi 
din lume, ci a te părăsi pe tine, ieşind din voile trupului şi 
plecînd în pustiul patimilor 398 . Căci dacă s-a spus către acel 
mare bărbat : «Fugi de oameni şi te vei mîntui» (lui Avva 
Arsenie), i s-a spus în acest înţeles. Căci şi după ce a fugit, el 
locuia între oameni şi petrecea în cetăţi şi vieţuia împreună cu 
ucenici. Căci fugind cu mintea cu toată sîrguinţa, nu se vătăma 
cîtuşi de puţin de petrecerea cu oamenii. Un altul dintre cei 
mari striga ieşind din adunare : «Fugiţi fraţilor !». Dar întrebat 
de cine să fugă, arăta gura. 



397. In cap. acesta, ca şi în cap. 72, 76 şi 77, fuga de lume e considerată nu fuga 
exterioară de lume, ci detaşarea de ceea ce e rău în ea. 

398. Adică în golul de patimi sau în lipsa de patimi. 



77. Locuirea la un loc cu alţii este mai sigură decît 
singurătatea. Despre trebuinţa locuirii la un loc, e martor 
cuvîntul sfinţit al lui Iisus şi Dumnezeu : «Unde sînt doi sau 
trei adunaţi în numele Meu, acolo sînt şi Eu în mijlocul lor» 
(Matei XVIII, 20). Iar despre primejdia singurătăţii, Solomon 
zice : «Vai celui singur, că atunci cînd va cădea, nu este cine să- 
1 ridice pe el» (Eccl. IV, 10). Pe cei ce-L laudă pe Dumnezeu în 
iubire şi în bună înţelegere, îl laudă şi David zicînd : «Fericit 
poporul care cunoaşte cîntec de trîmbiţă» 

(Ps. LXXXVIII, 16). Iar locuirea împreună o laudă zicînd : «Iată 
ce bine şi ce frumos este să locuiască fraţii împreună» (Ps. 
CXXXII, 1). De asemenea şi între ucenicii Domnului era un 
singur suflet şi o singură inimă (Fapte IV, 26). Dar şi coborîrea 
lui Dumnezeu la noi nu s-a făcut în pustiu, ci în cetăţi şi în 
mijlocul oamenilor păcătoşi. Deci e trebuincioasă buna 
înţelegere a unei vieţuiri la un loc şi e primejdioasă 
singurătatea. 

78. E de trebuinţă să vină smintelile, zice Domnul, dar 
vai celui prin care vine sminteala (Matei XVIII, 7). Acesta e cel 
ce, pierzînd evlavia şi umblînd în obştea fraţilor în dispreţul de 
Dumnezeu şi fără frică de El, dă multora din cei mai simpli 
pricini de sminteală : pe de o parte prin fapte, prin înfăţişările 
feţii şi prin purtările necuvenite, iar pe de alta prin cuvinte şi 
convorbiri stricăcioase, surpînd suflete şi purtări bune. 

79. Cel ce păzeşte poruncile lui Dumnezeu nu se face 
piatră de poticneală oamenilor, pentru că nu este sminteală 
nici în el. Căci «cei ce iubesc legea Ta, au pace multă şi nu este 
în ei sminteală» (Ps. CXVIII, 165). Şi în acela este lumină, sare 
şi viaţă, după cuvîntul Domnului : «Voi sînteţi lumina lumii şi 
sarea pămîntului» (Matei V, 13 — 14). Lumină, pentru că e 
virtuos cu viaţa, luminos cu cuvîntul şi înţelept cu cugetul. 
Sare, pentru că e bogat în cunoştinţa dumnezeiască şi puternic 
în înţelepciunea lui Dumnezeu. Viaţă, pentru că prin cuvintele 
lui învie pe cei omorîţi de patimi şi-i ridică din iadul 
deznădejdii. Prin lumina faptelor sale de dreptate luminează 
înaintea oamenilor şi-i luminează pe ei înşişi : prin dulceaţa şi 
sarea cuvintelor sale îi strînge din mole-şeală şi-i izbăveşte de 



putreziciunea patimilor. Iar prin viaţa cuvintelor sale dă viaţă 
sufletelor omorîte de păcat. 

80. Patima slavei deşarte este o furcă cu trei coarne : al 
părerii de sine, al slavei deşarte şi al mîndriei. E o furcă 
încălzită şi înroşită de draci. Dar cei ce sălăşluiese în cortul 
Dumnezeului cerului o dau pe faţă şi-i rup coarnele. Ei se 
ridică mai presus de acestea prin smerita cugetare şi se 
odihnesc lîngă pomul vieţii 3 ". 

81. Cînd acest drac necurat şi foarte viclean te va momi 
pe tine, care ai sporit în virtute, cu înălţime de scaune, 
adueîndu-ţi în amintire şi înălţîndu-ţi lucrarea, ca pe una mai 
presus de a altora, ba şoptindu-ţi că eşti destoinic să călăuzeşti 
şi suflete, prinde-1 pe el cu mintea şi nu-1 lăsa să scape, dacă ai 
luat putere de sus să faci aceasta. Şi prinzîndu-1, du-te cu 
gîndul la vreun lucru netrebnic pe care l-ai făcut şi 
dezvăluindu-1 pe acesta înaintea lui, zi către el : «Oare cei ce 
fac unele ca acestea sînt vrednici să urce la un asemenea scaun 
de conducere şi ţi se pare destoinic să povăţuiască suflete şi să 
le aducă mîntuite lui Hristos ? Dacă tu zici acestea, am tăcut». 
Deci neavînd acela ce să-ţi răspundă, se va mistui ca fumul de 
ruşine şi nu te va mai supăra cu atîta putere. Iar dacă nu este în 
viaţa ta mai presus de lume vreo faptă sau vreo lenevie 
netrebnică, pune-te faţă în faţă cu poruncile şi cu patimile 
Domnului şi vei afla că-ţi lipseşte atît de mult din desăvîrşire, 
cît îi lipseşte unui lac ca să fie mare. Căci dreptatea oamenilor e 
atît de mult mai prejos decît dreptatea lui Dumnezeu, pe cît e 
de mult pămîntul în privinţa măririi mai prejos de cer şi 
ţintarul mai prejos de leu. 

82. Cel rănit în adînc de dragostea lui Dumnezeu are 
puterea trupului cu mult mai prejos de voinţa lui. Căci voinţa 
lui nu se poate sătura de ostenelile şi de sudorile nevoinţei, 
fiind asemenea celor foarte însetaţi, care nu-şi pot stîmpăra 
setea arzătoare, ci toată ziua şi toată noaptea însetează să 
ostenească, dar e biruit de lipsa de putere a trupului 40 °. 
Socotesc că şi mucenicii lui Hristos, stăpîniţi de această putere 



399. Adică lingă Hristos; se odihnesc în iubirea nesf îrşită a lui Hristos, nemaiavînd 
unde să înainteze. Hristos- e pomul vieţii, prin iubirea Sa care nu se epuizează niciodată, căci 
iubirea dă viaţă. A se observa şi aci darul poetic al lui Nichita. 



(patos) mai presus de fire, n-au simţit chinurile şi nu se puteau 
sătura alipin-du-se de ele, ci biruindu-se pe ei înşişi prin 
dragostea fierbinte de Dumnezeu, se vedeau totdeauna rămaşi 
în urmă faţă de dorinţa arzătoare de a pătimi. 

83. Cel ce se măsoară pe sine în oarecare chip cu vreunul 
dintre fraţii ce se nevoiesc împreună cu el, şi-a ieşit din minţi 
fără să bage de seamă, şi umblă pe o cale străină de 
Dumnezeu. Unul ca acesta sau nu s-a cunoscut pe sine, sau s-a 
abătut de la calea ce duce spre ceruri. Pe aceasta aleargă cu 
cuget smerit cei sîrguincioşi şi prin ea, ridicîndu-se deasupra 
curselor vrăjmaşului, înaintează în văzduhul cunoscut cu 
mintea, pe aripile nepătimirii, şi petrec în locuri primăvăratice 
luminoase, împodobiţi de o cugetare cumpătată. 

84. Cel ce e plin de mîndrie şi-şi amăgeşte mintea cu 
închipuirea de sine nu va dobîndi niciodată harul smereniei, în 
lumina umilinţei inimii 401 , prin care se dă lumina înţelepciunii 
lui Dumnezeu celor zdrobiţi cu inima, după cuvîntul: «întru 
lumina Ta vom vedea lumină» (Ps. XXXV, 10). Pe acela îl va 
acoperi noaptea patimilor, în care umblă toate fiarele pădurii 
firii omeneşti şi vulpile părerii de sine 402 , adică dracii slavei 
deşarte şi ai curviei, care caută răcnind pe cineva să înghită (1 
Petru V, 8) şi să-1 scufunde în adîncul deznădejdii. 

85. Traiul şi viata de aici se face o mare a răutăţilor celui 
ce vieţuieşte după oameni şi e mişcat de duhui părerii de sine ; 
ea o mare care învăluie şi înghite puterea înţelegătoare a 
sufletului cu talazurile sărate ale plăcerilor şi izbeşte cu 

400. Nichita vede iubirea de Dumnezeu la baza tuturor ostenelilor nevoinţii. Iubirea e 
de la început ca o forţa susţinătoare în aceste nevoinţe ; ea le dă putere. Nevoinţele nu sînt prin 
urmare un efort aspru, încruntat şi pur omenesc, ci sînt însufleţite de har şi de bucurie. Iubirea 
de Dumnezeu, hrănita din iubirea lui Dumnezeu faţă de noi, e o revărsare de putere, niciodată 
epuizată, pentru voinţa de a face tot mai mult pentru Dumnezeu şi pentru aproapele. 

401. Umilinţa inimii se iveşte dintr-o vedere a măririi de necuprins a lui Dumnezeu, 
de aceea este totodată o lumină. 

402. Părerea de sine pentru virtuţi e vicleană ca o vulpe. 



valurile sălbatice ale patimilor cele trei părţi ale sufletului, 
înfuriate de duhurile răutăţii. Ea se înalţă ca o primejdie 
înspăimîntătoare şi-1 aruncă în cea mai mare deznădejde, cînd 



vederea lui şi cîrma sufletului e sfărîmată de plăcerile trupului, 
iar mintea cîrmace se scufundă în adîncul păcatului şi în 
moartea duhovnicească. Dar cînd el a ajuns în adîncul 
smereniei, marea răutăţilor îşi linişteşte valurile, dăru-indu-i 
pacea, iar talazurile sărate ale plăcerilor îşi preschimbă valurile 
în ploi de lacrimi şi le preface în bucuria umilinţei luminoase. 

86. Cel ce a slujit pînă la saturare plăcerilor trupului 
şi faptelor lui, are trebuinţă şi de saturarea cu ostenelile 
nevoinţei, în sudorile grelei pătimiri. în felul acesta, vei 
alunga saturarea prin saturare, plăcerea prin durere, tihna 
prin ostenelile trupului şi vei afla saturarea veseliei şi a 
bucuriei spre odihnă. Prin aceasta te vei desfăta şi de 
curăţia bunei miresme şi a nevinovăţiei şi te vei bucura de 
plăcerea de negrăit a roadelor nemuritoare ale Duhului. 
Căci şi în cazul petelor de pe haine obişnuim să folosim 
mijloace potrivite cu ele pentru curăţirea lor, cînd sînt 
stricate rău de pete 403 . 

87. Bolile sînt folositoare celor începători în viaţa 
virtuoasă. Ele fac trupul neputincios, ca să-1 ajute în 

> vestejirea şi în slăbirea aprinderii aflătoare în el; iar cugetul 
pămîntesc al sufletului îl subţiază, în vreme ce-i întăresc şi 
îi împuternicesc curajul, de poate spune după 
dumnezeiescul apostol: «Cînd sînt slab, atunci sînt tare» (2 

403. Mijloacele de curăţire trebuie să aibă o putere contrară mai 

tare cu petele păcatelor. Străduinţele de curăţire trebuie să fie tot pe 

atît de îndelungate şi de tari, pe cît sînt păcatele. Desigur aceasta nu 

exclude ajutorul harului. Căci aceste străduinţe nu s-ar putea face 

fără har. . A j&âatftlMI 

Cor. XII, 10). Dar pe cît sînt de folositoare bolile acestora, 
pe atît de vătămătoare sînt ele celor ce-au sporit în 
ostenelile virtuţilor şi s-au ridicat deasupra simţurilor şi au 
ajuns la vederi cereşti. Căci îi întrerup de la îndeletnicirea 
cu cele dumnezeieşti, le îngroaşă prin dureri şi greutăţi 
partea înţelegătoare a sufletului, o tulbură cu norul 
descurajării şi usucă lacrimile umilinţei cu seceta durerilor 
404 Aceasta o ştia şi Pavel, care cultivând cu înţelepciune 



darul dreptei socoteli, zice : «îmi asupresc trupul cu 
deprinderile durerilor şi-1 cîr-muiesc ca pe un rob, având 
grijă de el, ca nu cumva, după ce am vestit altora, să ajung 
eu însumi de lepădat» (1 Cor. IX, 27). 

88. Bolile se nasc în mulţi adeseori din pricina hră-nirii 
fără rînduială şi mereu schimbate. Căci aceştia aci întind 
înfrînarea pînă la flămînzirea cea mai de pe urmă şi se predau 
unor osteneli virtuoase fără măsură şi fără dreaptă socoteală, 
aci trec la mîncare fără măsură şi la saturarea care e duşmanul 
firii. Deci e de trebuinţă infrinarea celor incepători in virtute şi 
celor ce şi-au dus nevoinţele pină dincolo de mijloc, ajungând 
la treapta cea mai inaltă a vederii. Căci ea e maica sănătăţii, e 
prietena curăţiei şi însoţitoarea cea bună a smeritei cugetări. 

89. Cunoaşte că nepătimirea este îndoită şi se naşte în 
chip îndoit în cei ce se sîrguiesc. Nepătimirea primă se iveşte 
în cei sîrguincioşi la sfîrşitul înţelepciunii prin fapte. Ea 
sporind în chip felurit prin ostenelile ne-voinţei celei după 
lege, omoară patimile şi opreşte pornirile păcătoase ale 
trupului şi mişcă puterile sufletului spre ceea ce e potrivit cu 
firea, iar mintea o readuce la cugetarea cu înţelepciune la cele 
dumnezeieşti. A doua nepătimire, care e mai desăvârşită, se 
iveşte in chip înţelept în aceia la începutul contemplaţiei 
naturale 405 . Aceasta, înăltîndu-se de la liniştea duhovnicească 

404. Aşadar nu se urmăreşte cu orice preţ aducerea trupului la neputinţă, ci mai degrabă 
un echilibru între vigoarea lui şi vigoarea sufletului. 

a gîndurilor din minte la starea de pace a minţii, o face pe 
aceasta atot-străvăzătoare şi atot-înainte-văzătoare: atot- 
străvăzătoare în lucrurile dumnezeieşti, în vederile celor mai 
bune şi în descoperirea tainelor lui Dumnezeu ; atot-înainte- 
văzătoare în lucrurile omeneşti, care vin de departe şi au să se 
întîmple în viitor 406 . Dar în aceste două nepătimiri este unul şi 
acelaşi Duh care lucrează, înfrînînd şi stăpînind în cea dintîi, şi 
eliberînd spre viaţa veşnică în cea de-a doua, cum zice Pavel (1 
Cor. XII, 11). 



90. Cel ce s-a apropiat de hotarele nepătimirii, do-bîndind 
vederi drepte despre Dumnezeu şi despre firile lucrurilor, şi 
înălţîndu-se de la frumuseţea făpturilor, pe măsura curăţiei lui, 
spre Făcător, primeşte revărsările de lumină ale Duhului. Şi 
avînd păreri bune despre toţi, cugetă pururea cele bune despre 
toţi 407 . El îi vede pe toţi sfinţi şi curaţi şi rosteşte judecata cea 
dreaptă despre lucrurile dumnezeieşti şi omeneşti. Nu iubeşte 
nimic din cele pămînteşti ale lumii, atît de căutate de oameni. 

Dezbrăcat cu mintea de simţirea a toată lumea, se înalţă spre 

405. Contemplaţia naturală e vederea raţiunilor dumnezeieşti ale lucrurilor din natură 
şi prin aceasta vederea lor curată şi înţelegerea lor plină de taină în infinitatea lui Dumnezeu, 
după cîştigarea primei nepătimiri, adică după ce credinciosul nu mai priveşte cu lăcomia care 
mărgineşte lucrurile şi cu ispita care vrea să le stăpînească ca obiecte de sine stătătoare şi care-i 
pot aparţine exclusiv. 

406. Pacea minţii e o treaptă mai înaltă decît liniştea gîndurilor. Gîndurile se pot mişca 
liniştit, într-o anumită armonie între ele, dar mintea încă nu e liberă de ele. Dar pacea minţii, la 
rîndul ei, nu e o pasivitate egală cu moartea. Avînd pace din partea gîndurilor, mintea străvede 
tainele vieţii dumnezeieşti şi vede înainte cele viitoare. Căci vede în Dumnezeu nu numai ce 
este, ci şi spre ce se va dezvolta creaţia. Ea vede dinainte ce se va întîmplă cu cel ce înaintează 
spre Dumnezeu şi cu acela pe care îl vede că nu înaintează spre El. Toate acestea ţin de 
nepătimirea minţii, care e mai presus de nepătimirea trupului. Ţin de nepătimirea minţii, 
pentru că în această stare mintea, ne-maifiind ocupată de gîndurile mărginite, vede în legătură 
cu indefinitul ei infinitatea dumnezeiască. 

407. Privind curat lucrurile, adică privindu-le în Dumnezeu, deci nu ca obiecte ale 
lăcomiei sale egoiste, nu poate privi decît curat şi pe oameni. Nu-i priveşte nici pe ei cu lăcomie, 
sau cu duşmănie, lucrurile i-au devenit medii transparente ale subiectelor umane privite curat şi 
a tainei lor indefinite în infinitul dumnezeiesc. 



ceruri şi spre Dumnezeu, curăţit de tot noroiul şi liber de toată 
robia 40S . El e dăruit întreg bunătăţilor lui Dumnezeu cunoscute 
cu mintea, aflîndu-se numai în Duh, şi vede frumuseţea 
dumnezeiască şi pătrunde în chip dumnezeiesc, într-o negrăită 
tăcere şi bucurie, în locurile dumnezeieşti ale fericitei slave a 
lui Dumnezeu. Schimbat în toate simţirile, petrece printre 
oameni în chip nematerial ca un înger, deşi se află în trup 
material. 



91. Scriptura cunoaşte şi pentru nevoinţă cinci simţuri : 
privegherea, cugetarea, rugăciunea, înfrînarea şi liniştirea. Cel 
ce şi-a unit cu acestea simţurile trupului, împreunîndu-şi 
vederea cu privegherea, auzul cu cugetarea, mirosul cu 
rugăciunea, gustul cu înfrînarea şi pipăitul cu liniştea, îşi 
curăţeşte repede mintea sufletului său şi, subţiind-o prin 
acestea, o face nepătimitoare şi străvăzătoare 40fl . 

92. Mintea nepătimitoare este aceea care stăpîneşte 
patimile sale şi s-a ridicat mai presus de întristare şi de 
bucurie, încît nu se mai întristează nici de supărările din 
necazuri, şi nu se mai revarsă nici în bucuria mulţumirii ; ci în 
necazuri îşi ţine sufletul în bucurie, iar în clipele de fericire şi-1 
ţine înfrînat şi nu-1 lasă să iasă din dreapta măsură 410 . 

408. Liber de toată robia patimilor, a lăcomiei, a invidiei, a prejudecăţilor, care îl ţin în 
planul lucrurilor mărginite şi-1 mărginesc pe el însuşi şi-1 închid în mărginirea lui. Numai 
scăpat de aceste mărginiri, el zboară în nesfîrşitul dumnezeiesc. 

409. Simţurile sufletului se unesc cum se cuvine cu cele ale trupului mai mult pentru a 
le înfrîna pe cele din urmă, decît pentru a le potenţa. Dar cu vremea energia simţurilor trupului 
înduhovnicită întăreşte simţurile sufletului: privegherea vede, meditaţia aude, înfrînarea gustă 
cele spirituale. Prin toate acestea mintea, subţiindu-se, întrucît s-a eliberat de gîndurile 
pămînteşti care o îngroşau şi o tulburau, devine liniştită şi transparentă. E liniştită pentru că 
vede pe Cel Unul, infinit şi liniştit, nemaiavînd lipsă să treacă de la un lucru la altul, nemaifiind 
îngrijorată de mărginirea lucrurilor pe care trebuie să le depăşească pentru a-şi înmulţi 
cunoştinţa şi satisface poftele. Dar nu numai energia simţurilor trupului se adaugă la energia 
simţirii minţii, ci şi invers ; energia simţirii minţii sau a simţurilor sufletului se adaugă la 
energia simţurilor trupului, întărind-o şi curăţind-o, încît prin aceste simţuri mintea poate 
străbate la Dumnezeu cel străveziu prin lucruri sau prezent în raţiunile lucrurilor. 



93. Furia dracilor e mare împotriva celor ce-au făcut 
mari sporuri în contemplaţie (în vedere). Ei stau la pîndă ziua 
şi noaptea împotriva acelora. Ei le stîrnesc ispite cumplite prin 
cei ce vieţuiesc împreună cu ei, iar prin ei înşişi le prilejuiesc 
lovituri spre înfricoşare. Sau se năpustesc împotriva lor chiar 
prin cei ce-i laudă. Căci îi pizmuiesc pentru liniştea lor şi îi 
supără în felurite chipuri, măcar că nu pot să-i întoarcă la 
nedreptate pe cei ce s-au predat pe ei lui Dumnezeu. Dacă n-ar 
fi îngerul Domnului atotţiitorul, care să-i păzească pe ei, nu ar 

410. Deci starea aceea nu e una de nesimţire, ci de echilibru, care de aceea poate dura 
continuu. 

411. Duhurile rele lucrează din «văzduh», adică dintr-un «loc» care nu ţine nici de 
lume, nici de Dumnezeu, ci se intercalează între lume şi Dumnezeu, voind să ne despartă 
descurajaţi şi de lume şi de Dumnezeu. E un «loc» al nestatorniciei, al inconsistenţei, al 
nălucirilor, al nemulţumirii cu orice. In acel «loc» caută duhurile rele să ne atragă şi pe noi. 



putea scăpa de uneltirile lor şi de cursele morţii. 

94. Dacă te nevoieşti pentru înţelepciunea lucrătoare a 
virtuţii, ia seama cu grijă la uneltirile dracilor pierzători. Căci 
cu cit înaintezi pe treptele virtuţilor înalte şi cu cît îţi creşte 
lumina dumnezeiască în rugăciune şi ajungi la descoperiri şi 
vederi de negrăit prin Duhul, cu atît aceia, văzîndu-te că te 
ridici spre cer, scrîşnesc din dinţi şi-şi întind cu mai multă 
sîrguinţă mrejile mult-împletite ale răutăţii lor în văzduhul 
minţii. Căci atunci nu mai suflă împotriva ta numai dracii 
poftei şi ai mîniei, iubitori de trup şi asemenea fiarelor 
sălbatice, ci se vor ridica împotriva ta şi cei ai hulirii prin 
pizma amarnică. Pe lîngă aceştia se vor ridica, în chip arătat şi 
nearătat, şi cei din văzduh 411 într-aripînd începătoriile şi 
stăpîniile, şi luînd, prin imaginaţia lor nematerială, chipul unor 
vedenii străine şi înfricoşătoare, spre chinuirea ta, cît le este 
îngăduit. Dar prin lucrarea rugăciunii făcută cu mintea, 
folosindu-te de privirea trează a minţii şi cugetând la 
Dumnezeu, cu ajutorul înţelesurilor contemplaţiei naturale a 
făpturilor, nu te vei teme de săgeata lor care zboară ziua, nici 
nu vor izbuti să se apropie de cortul tău, fiind izgoniţi de 
lumina din tine, asemenea întunericului, şi fiind arşi de focul 
dumnezeiesc. 

95. Duhurile răutăţii se înspăimîntă cumplit de harul 
Duhului dumnezeiesc, mai ales cînd vine cu îmbel-şugare, sau 
cînd ne curăţim prin cugetare şi rugăciune curată. Necutezînd 
să se apropie de cortul celor ce sînt luminaţi prin har, încearcă 
să-i înspăimînte şi să-i tulbure numai prin năluciri şi zgomote 
înfricoşătoare şi prin glasuri fără înţeles, căutînd să-i depărteze 
de la fapta privegherii şi a rugăciunii. Iar cînd dorm aceştia, ei 
stau la pîndă, aducîndu-le visuri mincinoase, necru-ţîndu-le 
nici cea mai scurtă odihnă din ostenelile lor şi le ia somnul de 
la gene prin smucituri, făcîndu-le, prin aceste meşteşugiri, 
viaţa mai ostenitoare şi mai plină de durere. 

96. Duhurile întunericului ne apar în trupuri subţiri, 
cum învăţăm din experienţă, fie că ne produc nălucirea 
acestora furîndu-ne simţirea, fie că sînt osîn-dite la aceasta prin 
căderea lor de odinioară. Dar se sîr-guiesc să se împletească cu 



412. Duhurile rele, prin căderea lor de lingă lumina dumnezeiască sau de lingă 
strălucirea ei cea mai intensă, au devenit mai păminteşti, 



sufletul care se nevoieşte, cînd trupul slujitor al sufletului se 
întoarce spre somn. De aceea mi se pare că este o probă pentru 
sufletul ridicat deasupra puţinătăţii trupului, ca să se arate 
cum se ridică împotriva lor, cu mînie şi pornire multă, iuţimea 
şi bărbăţia lui, cînd aceia îl ameninţă cu lucruri înfricoşătoare. 
Sufletul pătruns de dragostea lui Dumnezeu şi întărit în 
virtuţile generale nu numai că stă împotriva lor cu mînie 
dreaptă, ci le şi loveşte, întrucît acestea par să aibă o oarecare 
simţire, odată ce s-au făcut pămîn-teşti prin căderea de la 
prima şi dumnezeiasca lumină 412 . 

97. înainte de a fi izbiţi şi biruiţi, dracii tulbură adesea 
simţirea sufletului şi răpesc somnul de la gene. Dar sufletul 
umplut de Duhul Sfînt cu îndrăzneală şi bărbăţie dispreţuieşte 
năvala şi furia amarnică a acestora şi risipeşte nălucirile lor şi-i 
fugăreşte pe ei înşişi numai cu semnul de viaţă făcător (al 
sfintei cruci) şi cu chemarea lui Iisus Dumnezeu. 

98. Dacă ai jefuit, cu înţelepciunea lucrătoare, de uneltele 
lor, duhurile care te războiesc, vezi şi ia aminte dacă te-ai 
înarmat din toate părţile cu armele Duhului. Doar ştii căror 
vrăjmaşi le-ai jefuit uneltele. Sînt războinici din lumea 
cunoscută cu mintea şi netrupeşti. Fiindcă te războieşti fiind 
încă în trup, sub împăratul Duhurilor şi Dumnezeu, ştii cît de 
amarnic luptă aceia împotriva ta şi cît de dibaci sînt în 
meşteşugirile împotriva ta. Făcîndu-te să uiţi de tine în vreme 
ce te bucuri că i-ai prădat, te vor lua în robie împreună cu 
uneltele ce li le-ai luat şi-ţi vor umple sufletul de multă amă- 
răciune, sau te vor supune unor ispite grele şi dureroase, care- 
ţi vor fi ghimpi şi chinuri pentru trup. 

99. Un izvor bun nu poate izvorî apă tulbure şi rău 
mirositoare, duhnind de conţinut lumesc ; nici inima care este 
în afară de împărăţia cerurilor nu poate izvorî rîuri de viaţă 
dumnezeiască, care să împrăştie buna mireasmă a mirului 
duhovnicesc. Oare izvorăşte izvorul din sine şi ceea ce e dulce 
şi ceea ce-i amar ? (Ia-cob III, 11). Oare poate face mărăcinele 
măsline, sau măslinul ghindă ? Tot aşa nici izvorul unic al 
inimii nu poate naşte deodată cuget rău şi cuget bun. Ci omul 
bun din vistieria bună a inimii sale scoate cele bune, iar cel rău, 



pentru a lua forme mai apropiate de trupuri. Ele nu mai au o bucurie pur spirituală. Au căzut în 
«văzduhul» intermediar dintre spiritualitatea pură şi ordinea apropiată de trupuri. 



din vistieria rea a inimii sale scoate cele rele, după cuvîntul 
Domnului (Matei XII, 35). 

100. Precum este cu neputinţă candelei să ardă fără 
untdelemn şi fără foc şi să lumineze celor din casă, aşa este cu 
neputinţă sufletului să grăiască limpede cele dumnezeieşti şi 
să lumineze pe oameni fără Duhul dumnezeiesc şi fără foc. 
«Căci tot darul desăvîrşit de sus este, pogorînd de la Tine 
Părintele luminilor», încununînd tot sufletul iubitor de 
Dumnezeu, «fiindcă la El nu este schimbare, nici umbră de 
mutare» (Iacob 1, 17). 



Suta a doua a capetelor naturale : despre 
curăţirea minţii 413 , ale aceluiaşi 

1. începutul dragostei de Dumnezeu este dispreţuirea 
lucrurilor văzute şi omeneşti. Mijlocul ei este curăţirea inimii şi 
a mintii, din care ne vine dezvăluirea ochilor mintii şi 
cunoaşterea împărăţiei Cerurilor ascunsă în noi. Iar sfîrşitul ei 
este iubirea de nereţinut a darurilor mai presus de fire ale lui 
Dumnezeu şi dorinţa firească a unirii cu Dumnezeu 414 şi a 
odihnei în El. 

2. Unde este iubirea de Dumnezeu şi cultivarea lucrărilor 
minţii şi împărtăşirea de lumina negrăită, acolo este pacea 

413. Prima sută s-a ocupat cu practicarea faptelor prin care se curăţă omul de patimi şi 
dobîndeşte virtutea {Capete practice), ajungînd la nepătimirea trupească; a doua se va ocupa cu 
contemplarea raţiunilor dumnezeieşti ale naturii, care presupune o minte curăţită de privirea 
pătimaşă a lucrurilor; o minte care nu le vede ca obiecte de sine stătătoare şi slujind patimilor. 
De aceea capetele acestea se numesc «naturale» şi vorbesc despre curăţirea minţii. Fără îndoială 
această contemplare «naturală» nu se face fără ajutorul Duhului Sfînt. Ea este a doua treaptă a 
urcuşului duhovnicesc. Dacă prima sută s-a ocupat mai mult cu curăţirea trupului, a doua se 
ocupă mai mult cu curăţirea minţii sau a înţelegerii lucrurilor în natura lor nestrîmbată de 
patimi. 

414. Firea e înţeleasă ca constituţia cea bună a omului, în care e sădită dorinţa după 
unirea cu Dumnezeu. Ţine de firea omului să nu fie închis în el însuşi şi într-o relaţie pătimaşă 
cu lucrurile, ci să se afle în relaţie pozitivă cu Dumnezeu cel personal şi nesfîrşit în iubire. Se 
arată în acest cap cele trei trepte ale acestei iubiri. 



puterilor sufletului, curăţirea minţii şi sălăş-luirea Sfintei 
Treimi 415 . «Căci cel ce Mă iubeşte pe Mine, zice, va păzi 
cuvîntul Meu, şi Tatăl Meu îl va iubi pe el, şi vom veni la el şi 
Ne vom face locaş în el»-(Ioan XIV, 21). 

3. Scriptura cunoaşte trei stări ale vieţii: trupească, 
sufletească şi duhovnicească. Fiecare din acestea are dispoziţia 
ei deosebită şi e cu totul neasemenea celorlalte. 

4. Starea trupească a vieţii e aplecată întreagă cu totul 
spre plăcerile şi bucuriile vieţii de aici, neavînd în sine nimic 
nici din starea sufletească, nici din starea duhovnicească, chiar 
dacă ar vrea să aibă ceva din acelea. Cea sufletească, fiind 
oarecum la mijloc între păcat şi virtute, caută la grija şi 
întărirea trupului şi la lauda de la oameni ; ea leapădă, de 
asemenea, ostenelile virtuţii şi aleargă la faptele trupului, 
nealipindu-se nici păcatului, nici virtuţii, pentru pricini opuse. 
Nu se alipeşte virtuţii, pentru asprimea şi osteneala ei şi nu se 
opune păcatului, pentru a nu pierde laudele oamenilor. Iar 
starea duhovnicească a vieţii nu vrea să aibă nimic din cele 
două amintite şi nu vrea să se coboare spre nici una din ele, 
amîndouă rele. Ea e întreagă cu totul liberă şi de una şi de alta. 
Fiind argintată de aripile dragostei şi ale nepătimirii, zboară 
deasupra amîndurora, nefă-cînd nimic din cele oprite şi fugind 
de lucrarea celor lăudate doar ca bune. 

5. Cei ce vieţuiesc trupeşte şi au în ei cugetul trupesc, 
fiind cu totul trupuri, nu pot plăcea lui Dumnezeu. Căci sînt 
întunecaţi în cugetări şi nepărtaşi de razele luminii 
dumnezeieşti. Avînd norii patimilor aşezaţi ca nişte ziduri 
înalte în fata razelor Duhului, ei rămîn neluminaţi ; iar simţirile 
sufletului fiindu-le tocite, nu pot căuta spre frumuseţile 
cunoscute cu mintea ale lui Dumnezeu şi nu pot vedea lumina 

415. Iubirea de Dumnezeu nu poate fi decît din iubirea lui Dumnezeu. Iar iubirea lui 
Dumnezeu este iubirea între Persoanele Sfintei Treimi. Salăşluirea acestei iubiri în suflet 
înseamnă salăşluirea Sfintei Treimi, înseamnă comunicarea cu oceanul infinit al iubirii trăită în 
cele trei Persoane şi între ele. Unde este această iubire, este şi pace, aşa cum în Sfînta Treime e o 
pace nesfîrşită. 

adevărată a vieţii şi nu se pot ridica deasupra micimii celor 
văzute. Ci căutînd la cele de jos şi fiind reduşi numai la 



simţirea celor văzute, leagă demnitatea raţiunii de lucrurile 
supuse simţurilor şi omeneşti, şi toată lupta le este pentru cele 
văzute şi stricăcioase, războindu-se întreolaltă pentru ele. Une- 
ori îşi pun pentru ele şi sufletele lor, lipindu-se de bani, de 
slavă şi de plăcerile trupului şi socotind mare pagubă 
nedobîndirea acestora. Faţă de aceştia, cu dreptate s-a spus 
acel cuvînt proorocesc, ca din partea lui Dumnezeu : «Nu va 
rămînea Duhul Meu în oamenii aceştia, fiindcă sînt numai 
trupuri» (Facere VI, 3). 

6. Cei ce vieţuiesc sufleteşte şi de aceea sînt numiţi 
sufleteşti, sînt ca unii pe jumătate lipsiţi de minte şi cu 
mădularele slăbănogite. Ei nu vor să ostenească pentru virtute 
şi pentru porunca lui Dumnezeu, dar fug şi de faptele de 
ocară, pentru slava oamenilor. Fiind stăpâniţi însă de iubirea 
de sine, care hrăneşte patimile stricăcioase, toată grija lor şi-o 
îndreaptă spre sănătatea şi plăcerea trupului. Ei ocolesc tot 
necazul, toată osteneala şi toată neplăcuta pătimire pentru 
virtute, în-grijindu-şi peste trebuinţă trupul care-i războieşte. 
Aceasta fiindu-le viaţa şi purtarea, îşi fac mintea pămîn-tească, 
îngroşată de patimi şi sînt neprimitori de conţinuturi ale minţii 
şi dumnezeieşti, care răpesc sufletul de la cele văzute şi-1 fac 
să tindă întreg spre ceruri. Iar aceasta o pătimesc, fiind 
stăpîniţi încă de duhul alipirii la cele văzute, ca unii ce-şi 
iubesc sufletele lor şi aleg să facă voile lor. Căci fiind deşerţi de 
Duhul Sfînt, nu se împărtăşesc nici de darurile Lui. De aceea 
nu se poate vedea în ei nici roadă dumnezeiască, iubire de 
Dumnezeu sau de aproapele, sau bucurie în sărăcie şi necazuri 
sau pacea sufletului sau credinţa din inimă sau înfrînarea 
cuprinzătoare sau umilinţa inimii, sau lacrimile sau smerenia 
şi mila. Şi toate sînt pline la ei de umflare şi de mîndrie. Din 
pricina aceasta nu au putere să coboare în adîncimile Duhului, 
deoarece nu este în ei nici o lumină care să-i călăuzească şi care 
să le deschidă mintea spre a înţelege Scripturile 416 . Ba nu sufăr 
să asculte nici pe alţii povestind despre ele. Cu dreptate a spus 
şi despre unii ca aceştia apostolul: «Omul sufletesc nu primeşte 
cele ale Duhului, căci nebunie îi sînt lui şi nu ştie că legea este 
duhovnicească şi duhovniceşte se judecă» (1 Cor. II, 14). 



7. Cei ce urmează Duhului şi şi-au ales cu totul viaţa 
duhovnicească, sînt bine-plăcuţi lui Dumnezeu, ca unii ce s-au 
predat Lui ca nişte nazirei. Aceştia îşi cu-răţesc pururea 
sufletul prin osteneli şi păzesc poruncile Domnului, dîndu-şi 
sîngele lor pentru dragostea lui Dumnezeu 417 ; îşi curăţesc 
trupul prin posturi şi privegheri ; îşi subţiază grosimea inimii 
prin lacrimi, îşi omoară mădularele prin neplăcute pătimiri ; şi 
îşi umplu mintea de lumină prin rugăciune şi meditaţie, şi o 
fac strălucitoare ; iar prin lepădarea voilor lor, îşi desfac 
sufletele de împătimirea trupească şi se fac întregi numai ai 
Duhului. De aceea nu numai că sînt cunoscuţi ca duhovniceşti, 
ci sînt şi numiţi aşa, pe drept cuvînt, de către toţi 419 . Ajunşi la 
nepătimire şi la dragoste, ei zboară spre contemplarea zidirii şi 
de acolo iau cunoştinţa lucrurilor prin înţelepciunea cea 
ascunsă în Dumnezeu şi dată numai celor ce au ajuns deasupra 
puţinătăţii trupului 419 . Drept aceea trecînd dincolo de toată 

416. Ei n-au adîncime în înţelegere, nu descopere dimensiunile ne-sfîrşite ale vieţii şi 
iubirii dumnezeieşti îndreptată spre oameni. Nu văd nici în Scriptură aceste dimensiuni. 

417. Postind, priveghind, ei îşi fac sîngele subţire, ca să nu-i împingă la faptele de 
poftă şi de mînie care îi leagă de lucruri ca de obiecte şi-i fac să nesocotească realitatea 
persoanelor nesfîrşit superioare lucrurilor. 

418. Duhul Sfînt nu poate sălăşlui într-un trup greu şi stăpînit de impulsuri pătimaşe. 
Ceea ce e uşor şi subţire trage la ceea ce e uşor şi subţire. Numai ceea ce e subţire e transparent 
pentru infinitatea Duhului. 



simţirea lumii şi ajungînd prin înţelegere luminată la cele mai 
presus de simţuri, cîştigă putere în cuvînt în mijlocul Bisericii 
lui Dumnezeu şi a marii adunări a credincioşilor, scot cuvinte 
bune din inimă curată şi se fac oamenilor sare şi lumină, cum 
zice şi Domnul către ei : «Voi sînteţi lumina lumii şi sarea 
pămîntului» (Matei V, 13-14) 42 °. 

8. «Opriţi-vă şi cunoaşteţi că Eu sînt Dumnezeu» (Ps. 
XLV, 11). Cuvîntul acesta este al lui Dumnezeu şi el e cunoscut 
prin faptă de cei ce voiesc. Deci e de folos celui ce s-a lepădat 
odată de deşertăciunea zgomotoasă şi cumplită a vieţii, să 
cugete cu multă atenţie la sine însuşi şi, prin liniştire, la 
lucrurile din lăuntru, să caute să cunoască pe Dumnezeu în 

419. Cunoştinţa adevărată a lucrurilor e cunoştinţa sensurilor lor, o vedere a lor în 
Dumnezeu cel infinit, cauza şi ţinta lor; în Dumnezeu în a Cărui infinitate îşi au obîrşia lor şi în 
a Cărui infinitate îşi vor face vădită la sfîrşit adîncimea lor de înţelesuri. 

420. Ei pot vorbi altora despre Dumnezeu, pentru că au cunoscut pe Dumnezeu cu 
adevărat, pentru că pot descoperi altora realitatea nouă şi nesfîrşită a dumnezeirii, transparentă 
prin lucruri. 



Sine, împărăţia lui Dumnezeu fiind în lăuntrul nostru. Căci 
numai de va face cineva aşa în lungi răstimpuri de vreme, va 
putea şterge întipăririle păcatului din suflet şi va putea 
recîştiga întru curăţia ei străvechea frumuseţe, pentru Cel ce a 
dat-o. 

9. Veninul păcatului adunat în noi fiind mult, e nevoie şi 
de foc mult care să-1 cureţe prin lacrimile pocăinţei şi prin 
durerile fără de voie ale căinţei şi prin cele de bunăvoie ale ne 
voinţei. Fiindcă de petele păcatului ne curăţim prin osteneli de 
bunăvoie sau prin necazuri fără de voie. Dacă premerg cele de 
bunăvoie, nu vin cele fără de voie. Dar dacă nu lucrează cele 
de bunăvoie curăţirea părţii din lăuntru a paharului şi a 
blidului, împlinesc, în chip. mai aspru, cele fără de voie 
readucerea noastră la starea străveche. Aşa a rînduit Făcătorul 

421 _ 

10. îşi rîd de evlavie, dar îşi rîd şi lucrurile de cei ce nu s- 
au lepădat în chip raţional de ei înşişi şi nu vor să se folosească 
de învăţător şi de povăţuitor de la început, ci urmează 
socotinţei lor şi se arată ştiutori în faţa lui 422 . 

11. Precum nu poate cunoaşte cineva întocmai pricinile 
aducătoare de boli trupeşti şi leacurile lor, fără multă 
experienţă a ştiinţei doftoriceşti, aşa nici pricinile bolilor 
sufleteşti nu le poate cunoaşte fără multă nevo-inţă în privinţa 
lor. Căci precum poate greşi judecata cu privire la bolile 
trupeşti şi puţinora le este cunoscută în chip desăvîrşit natura 
lor, cu care se ocupă ştiinţa doctorilor, cu atît mai mult poate 
greşi cea cu privire la bolile sufleteşti. Căci cu cît e mai mare 
sufletul decît trupul, cu atît sînt mai mari şi mai greu de 
pătruns patimile lui, decît ale trupului văzut de toţi prin 
simţuri. 



421. Deci ne curăţim fie prin înfrînarea de bunăvoie, fie prin răbdarea fără cîrtire şi cu 
înţelegere a necazurilor ce ne vin. Prin amîndouă străbatem la vederea lui Dumnezeu cel infinit 
şi a şinei noastre indefinite mai presus de toate lucrurile şi cu neputinţă de pierdut prin 
necazuri şi greutăţi. 

422. Acestora le vin necazurile, prin care se pot curaţi dacă le rabdă fără cîrtire. Prin 
necazuri îşi rîd oarecum lucrurile de cei ce le-au dat preamulta importanţă şi le-au socotit ca 
ultima realitate, rîzînd de cei ce cunosc realitatea superioară a lui Dumnezeu şi a persoanelor 
semenilor. 

423. Ele au fost sădite în potentă în firea noastră, în aspiraţia ei spre bine, în care e 
implicată iubirea de persoana lui Dumnezeu şi de persoanele semenilor, deci de infinitatea 
iubitoare a lui Dumnezeu şi de indefinitul iubitor al persoanelor umane. 



12. Virtuţile cuprinzătoare şi începătoare au fost zidite 
împreună cu firea oamenilor 423 . Din ele se umplu de apă ca 
din patru izvoare rîurile tuturor celorlalte virtuţi şi adapă 
cetatea lui Dumnezeu, care este inima curată şi mîngîiată prin 
lacrimi. Cel ce le păzeşte pe acestea neclintite de duhurile 
răutăţii, sau cel ce, dacă a căzut, le-a ridicat din nou prin 
multele osteneli ale căinţei, şi-a înălţat sieşi casă şi palat 
împărătesc, în care îşi face locuinţa împăratul tuturor, Care 
împarte şi dăruieşte din belşug darurile Sale cele înalte celor ce 
s-au împodobit pe ei astfel 424 . 

13. Scurtă e viaţa, lung e veacul viitor şi mic e răstimpul 
vieţii de aici. Iar omul, vietuitoarea aceasta mare şi de scurtă 
vreme, căreia i s-a dat vremea îngustă de acum, e neputincios. 
Vremea e îngustă, iar omul e slab. Dar cununa care-1 aşteaptă, 
ca răsplată a luptelor, e mare, deoarece are nenumărate ţepuşe 
care-i primejdu-iesc viaţa cea atotscurtă 42S . 

14. Dumnezeu nu vrea ca lucrarea celor sîrguincioşi să 
fie nechinuită, ci foarte încercată. De aceea îngăduie focul 
ispitelor şi retrage puţin harul dat lor de sus şi lasă ca pacea 
gîndurilor să fie tulburată de duhurile răutăţii 426 pentru o 
vreme, ca să vadă aplecarea sufletului, cui se dăruieşte el mai 

mult ; Lui, Făcătorului şi Binefăcătorului lui, sau simţirii lumii 

ii ? i , 

şi lunecuşului în plăceri ? Pe urmă, sau le dă har îndoit, celor 
ce sporesc în dragostea Lui, sau îi biciuieşte cu aceste ispite şi 
necazuri pe cei lipiţi de lucruri, pînă ce vor cîştiga neplăcerea 
faţă de lucrurile văzute şi nestatornice şi vor spăla prin lacrimi 
amărăciunea de pe urma plăcerilor venite de la ele. 

15. Cînd pacea gîndurilor e tulburată de duhurile 
răutăţii, îndată sînt trimise fără încetare şi săgeţile aprinse ale 
poftei împotriva minţii, care aleargă sprinten spre înălţimi, de 
către dracii vînători şi iubitori de trup. Iar mintea fiind oprită 
astfel din mişcarea spre cele de sus, cade în mişcări necuvenite 

424. Există aproape o continuitate între virtuţi şi har, între efortul 
de iubire al omului şi iubirea Iui Dumnezeu care întreţine acest efort. 
Harul e în virtuţi, virtuţile traduc în ele bunătăţile harului. Dreptatea, 
bunătatea, bărbăţia nu se pot cugeta fără un har în ele. 

425. Omul e o fiinţă paradoxală. E mare, căci e însetat de infinit 
şi-1 poate cuprinde şi de aceea e făcut pentru veşnicie. Dar e slab prin 
trupul lui şi prin el însuşi. Răbdarea ţepuşelor, după sfîntul Pavel (2 Cor. 
XII, 7), îl întăreşte. Căci în această răbdare are în el puterea lui Dumnezeu. 

426. Duhurile răutăţii sînt duhuri neliniştite şi aduc nelinişte, pen- 
tru că n-au tăria unei existenţe nesfîrşite şi plenare în ele însele. Omul 
e expus şi el acestei nelinişti, echivalentă cu frica, dacă nu se întîlneşte 
în duhul său cu Dumnezeu, viaţa nesfîrşită, care i se comunică. 



şi amestecate. Şi aşa trupul începe să se răzvrătească fără 
rînduială împotriva duhului, trăgînd mintea cu gîdiliri şi cu 
aprinderi şi dorind s-o înmormînteze în groapa plăcerilor. Şi 
dacă n-ar scurta Domnul Savaot zilele acelea şi dacă n-ar dărui 
slugilor Sale puterea răbdării, nu s-ar mîntui nici un trup 
(Matei XXIV, 22). 

16. Dracul mult iscusit şi prea viclean al curviei se face 
unora cădere şi groapă de noroi, altora bici şi ciomag drept, şi 
iarăşi altora, cercare şi chin sufletului. Cel dintîi lucru poate fi 
văzut la începătorii care-şi poartă încă jugul nevoinţei cu 
trîndăvie şi fără grijă. Cel de-al doilea, la cei ce se află în 
mijlocul sporirii în virtute şi se întind spre ea încă cu oarecare 
lenevire. Iar al treilea, la cei ce şi-au întins aripa minţii pînă la 
contemplare şi s-au săltat bine spre nepătimirea mai desă- 
vîrşită. Deci fiecăruia i s-a rînduit de sus după folosul lui. 

17. Cădere şi groapă de noroi se face dracul curviei celor 
ce străbat viaţa călugărească cu nepăsare totală. Mădularele 
acestora sînt aprinse de el în văpaia şi-n pofta curviei şi le 
aduce prilejuri pentru împlinirea voii trupului, chiar fără 
unirea cu alt trup. Despre acestea este ruşine a şi gîndi şi a şi 
grăi. Aceştia sînt nebuni cu trupul, după cum s-a spus, şi 
mănîncă roadele plăcerii sărate şi ochii lor sînt plini de 
întuneric, iar la cele mai înalte, pe drept cuvînt, nu ajung. 
Tămăduirea lor, dacă o voiesc, stă în focul pocăinţei şi în 
zdrobirea inimii curate. Aceasta aduce scăparea de cel rău şi 
curăţă sufletul de pete şi-1 face moştenitor al milei lui 
Dumnezeu, înţeleptul Solomon, dîndu-ne să înţelegem aceasta, 
a zis : «Leacul opreşte păcate multe» (Eccl. X, 4). 

18. Bici şi ciomag se face, cu dreptate, acest duh, celor 
desăvârşiţi în cea dintîi nepătimire prin înţelepciunea 
lucrătoare şi celor ce-au sporit spre cele mai de sus şi mai 
desăvârşite. Cînd slăbeşte încordarea nevoinţei lor prin 
lenevire şi se abat spre privirea fără pază a celor supuse 
simţurilor şi deschid intrare poftei pentru lucrurile omeneşti, 
atunci e trimis biciuitorul acesta împotriva lor, din bunătatea 



cea mai mare a lui Dumnezeu faţă de ei. Acesta începe să 
lovească pe cei ce cugetă astfel, cu gînduri de-ale poftei 
trupeşti. Nerăbdînd ei aceasta, se întorc cu sîrguinţă iarăşi spre 
cetăţuia lor, spre lucrarea şi atenţia încordată, şi se apucă cu şi 
mai multă rîvnă de lucrurile care mîntuiesc, printr-o silinţă şi 
mai ostenitoare. Căci nu vrea Dumnezeu cel Prea-bun ca 
sufletul care a ajuns pînă aci să se intoarcă cu totul la simţirea 
lumească, ci voieşte să păşească nein-cetat spre cele dinainte şi 
să purceadă cu sirguinţă spre lucrurile mai desăvârşite, ca să 
nu se apropie biciul răutăţii de cortul lui. 

19. Cercare, ghimpe şi chin li se face, după orânduirea 
de sus, acest duh, acelora a căror primă nepătimire s-a săltat 
spre cea de a doua. Aceasta, pentru ca supăraţi de el, să-şi 
aducă aminte de neputinţa firească şi să nu se mândrească, 
cum zice Scriptura, pentru mărimea descoperirilor prin vedere 
(2 Cor. XII, 7) ; ci văzând legea trupului care se oşteşte 
împotriva legii minţii lor (Rom. VII, 23), să se scuture chiar şi 
de amintirea simplă a păcatului, de teamă să nu primească 
simţirea spurcăciunii de la amintirea ei şi să nu slăbească 
puterea văzătoare a minţii lor şi să cadă de la înălţimea 
contemplaţiei. 

20. Numai aceia au putut să-şi păzească mintea lor 
nesurpată chiar şi de simpla amintire a păcatului, care s-au 
învrednicit să primească de sus, prin Duhul, moartea de viaţă 
făcătoare a Domnului în mădularele şi în cugetările lor ; şi 
trupul şi-1 poartă mort faţă de păcat, iar duhul şi l-au 
îmbogăţit cu viaţa în Hristos Iisus pentru dreptate 427 . Iar în cei 
cărora li s-a dat mintea lui Hristos întru cuvînt de înţelepciune, 
se afla şi omorîrea de viaţă făcătoare şi netulburată întru 
cunoştinţa lui Dumnezeu 428 . 



21. De sufletele care s-au curăţit de curînd, obişnuieşte să 
se apropie mai mult duhul poftei şi al mîniei. Din ce pricină ? 
Ca să scuture roadele Duhului care au odrăslit în ele. Deoarece 
bucuria eliberării aduce o oarecare slăbire şi împrăştiere în 
aceste suflete. înţelepciunea care le cîrmuieşte cu folos, voieşte 
să atragă pururea spre sine, prin darurile sale, cugetarea lor şi 
să ră-mînă neclintite în smerita cugetare, ca nu cumva din 
multa libertate şi din bogăţia darurilor să se înalţe faţă de alţii, 
sau să li se pară că au cîştigat acest palat al păcii din puterea şi 
înţelegerea lor. De aceea dă voie acestor duhuri să sară asupra 
sufletelor amintite, în vreme ce ea se retrage. Cuprins în felul 
acesta de teama căderii, sufletele se pironesc în păzirea fericitei 
smerite cugetări. Aflînd că sînt înjugate cu trupul şi sîngele, 
caută în chip firesc cetăţuia lor, în care sînt păzite nevătămate 
prin puterea Duhului. 

427. Starea de jertfă a Domnului rămîne în El ca o simţire a morţii faţă de tot ce pare să 
fie viaţă, dar nu e de fapt. Starea de jertfă a Lui e o predare a Sa ca om lui Dumnezeu cel infinit. 
De aceea ea e o putere. In ea omenescul lui Hristos e concentrat întreg în Dumnezeu. Această 
simţire a morţii ca putere orientată deplin spre Dumnezeu se imprimă în cei ce se alipesc de 
Hristos, în cei ce intră într-o comuniune lăuntrică cu EI, Care trăieşte ca om în infinitatea 
dumnezeiască, sau în relaţia de iubire nesfîrşită a Lui cu Dumnezeu-Tatăl. Ba devine în aceştia 
un mijloc de a se apăra chiar şi de simpla amintire a păcatului sau a plăcerii de el. 

428. Mintea lui Hristos e gîndirea Lui umană îndreptată întreagă spre Dumnezeu, 
trăind în infinitatea lui Dumnezeu de viaţă dătătoare. Dar aceasta înseamnă că în ea este 
simţirea morţii faţă de toate cele ce nu sînt Dumnezeu şi voia lui iubitoare; că în simţirea aceasta 
a morţii faţă de toate, este viaţa adevărată. Cine a primit mintea lui Hristos în sine a primit şi 
această simţire a morţii de viaţă făcătoare a lui Hristos. Căci a primit şi vederea umană deplină a 
infinităţii lui Dumnezeu. Dar şi puterea comunicării prin cuvînt, sau a mărturisirii lui 
Dumnezeu cel astfel văzut. Cuvîntul adevărat şi dătător de viaţă nouă este strîns legat de această 
cunoştinţă prin experienţă a vieţii lui Dumnezeu. 



22. După boala patimii care stăpîneşte în noi şi 
după putreziciunea păcatului aflătoare în noi, sînt şi 
încercările care vin asupra noastră. Iar paharul amără- 
ciunii judecăţilor lui Dumnezeu ni se dă mai aspru sau 
mai milos. Dacă materia păcatului aflătoare în noi poate 
fi uşor tămăduită şi înlăturată, fiind alcătuită din gîn- 
duri iubitoare de plăcere sau de viaţă, paharul încer- 



cărilor care ni se dă de către Doctorul sufletelor noastre 
este amestecat cu milă, ca unora ce sîntem ispitiţi de 
gînduri omeneşti şi suferim încă cele omeneşti. Dar da- 
că este o materie greu de vindecat şi zace în adînc şi 
lucrează putreziciunea spre moarte, fiind alcătuită din 
gînduri de trufie şi de mîndria cea mai mare, ni se dă 
paharul în toată asprimea mîniei, ca boala mistuită şi 
subţiată în focul ispitelor ce vin una după alta să se de- 
părteze din sufletele noastre, prin smerenia ce o aduc. 
Spălînd astfel săraturile gîndurilor prin lacrimi, ne vom 
arăta curaţi, în lumina smereniei, Doctorului sufletelor 
noastre 429 . 

23. Cei ce se nevoiesc nu pot scăpa de valurile ne- 
contenite ale ispitelor, dacă nu-şi recunosc neputinţa lor 
şi nu se socotesc pe ei înşişi străini de toată dreptatea şi 
nevrednici de toată mîngîierea, de toată cinstea şi de 
toată odihna * so . Căci ţinta lui Dumnezeu, Doctorul su- 
fletelor noastre, este să fim pururea smeriţi şi întristaţi 

429. Mîndria e încăpăţînare în propria izolare, e învîrtoşare; de aceea trebuie înmuiată 
prin încercări mai grele, pe cînd pofta de plăceri e slăbiciune şi, nefiind susţinută de 
încăpăţînare, e mai uşor de tămăduit. Mîndria e tămăduită numai de smerenie. Iar smerenia se 
cîştigă cel mai greu. Dar ea e împreunată cu adevărata cunoaştere a lui Dumnezeu, sau cu 
vederea luminii Lui, care nu poate fi dobîndită pînă ce cineva e preocupat prea mult de sine. 

430. Un alt paradox al fiinţei umane: în eforturile nevoinţei celei mai încordate, 
credinciosul îşi trăieşte în modul cel mai accentuat neputinţa sa. De aceea caută să ajungă prin 
rugăciune la puterea lui Dumnezeu. 



pentru nevrednicia noastră, străini de tot omul şi următori ai 
patimilor Domnului. Căci El era blînd şi smerit cu inima şi 
vrea să umblăm şi noi în blîndeţea şi smerenia inimii, pe calea 
poruncilor Lui. 

24. Smerenia nu se dobîndeşte prin încovoierea gru- 
mazului, prin rîncezeala coamei, sau prin haina neîngrijită, 
aspră şi soioasă, în care mulţi socot că stă toată virtutea ; ci ea 
vine din inimă zdrobită şi stă în duh de smerenie, după David 
: «Duhul umilit, inima înfrîntă şi smerită, Dumnezeu nu le va 
urgisi» (Ps. L, 19). 

431. Lacrimile sînt semnul că sufletul şi-a înmuiat învîrtoşarea închisorii în sine, că s-a 
eliberat de sine, că s-a deschis Duhului dumnezeiesc. Relaţia intimă cu altă persoană, dar mai 
ales cu Dumnezeu, se manifestă într-o stare de simţire, opusă rigidităţii. Acum e simţit Dum- 
nezeu. Smerenia e simţită într-adevăr ca un bolovan greu, care apăsîn-du-i nevoitorului propria 
fiinţă îi înmoaie tăria învîrtoşată, prefăcînd-o in şiroaie de lacrimi. Numai aşa sufletul se 
deschide lui Dumnezeu. 



25. Altceva este vorbirea smerită, altceva smerenia şi 
altceva smerita cugetare. Vorbirea smerită şi smerenia le 
dobîndesc nevoitorii prin toată neplăcuta pătimire şi prin 
ostenelile din afară ale virtuţii ; căci ele sînt îndreptate numai 
spre lucrarea şi spre nevoinţa trupească. De aceea, aflîndu-se 
sufletul în starea smereniei, cînd vine ispita, se tulbură. Dar 
smerita cugetare, fiind un lucru dumnezeiesc şi înalt, vine 
numai în cei ce au trecut de mijloc, prin sălăşluirea 
Mîngîietorului, adică în cei ce au sporit prin toată smerenia pe 
calea atotaspră a virtuţii. 

26. Smerita cugetare, pătrunzînd în adîncurile sufletului 
şi căzînd ca un bolovan greu într-însul, îl apasă şi îl frînge cu 
atîta putere, încît îi stoarce toată tăria într-un pîrîu nereţinut de 
lacrimi * S1 ; iar mintea i-o curăţă de toată întinăciunea 
gîndurilor, făcînd-o să ajungă la vederea lui Dumnezeu, ca 
Isaia, şi sub lucrarea Lui. Căci zice Isaia : «Vai mie că sînt 
pierdut. Căci om fiind şi avînd buze spurcate, locuiesc în 
mijlocul unui popor cu buze necurate. Şi am văzut pe Domnul 
Savaot cu ochii mei» (Isaia VI, 5) 

27. Cînd vorbirea smerită coboară în adîncul tău, atunci 
vorbirea înaltă se depărtează de la tine. Dar cînd smerenia 
însăşi se înrădăcinează în adîncul inimii tale, atunci vorbirea 
smerită de la suprafaţă sau din lăuntru e lepădată de la tine 432 . 
Cînd însă te îmbogăţeşti de sus cu smerita cugetare, atunci 
încetează atît smerenia din afară 433 , cît şi vorbirea smerită a 
limbii, după cuvîntul lui Pavel : «Cînd va veni ceea ce e 
desăvîrşit, va înceta ceea ce e din parte» (1 Cor. XIII, 10). 

28. Pe cît e de departe răsăritul de apus, pe atîta e de 
departe vorbirea smerită de adevărata smerenie. Şi cu cît e mai 
mare cerul ca pămîntul şi sufletul ca trupul, cu atît e mai 
desăvîrşită şi mai mare smerita cugetare dată celor desăvîrşiţi 
prin Sfîntul Duh, decît adevărata smerenie. 

29. Să nu socoteşti cu uşurinţă că este smerit cu inima 
nici pe cel ce spune lucruri smerite într-o înfăţişare de 

432. Cînd smerenia se sălăşluieşte în suflet, nu te mai interesează vorbirea smerită din 
afară, prin care vrei încă să pari că eşti smerit; dar nici vorbirea smerită din adînc. Vrei mai bine 
să taci, pentru că simţi că orice cuvînt te-ar putea pune în relief. 

433. Chiar smerenia arată faţă de smerita cugetare, ca fiind din afară. Avem astfel trei 
grade ale smereniei. Iar cea mai adîncă, smerita cugetare, e fără sfîrşit. In ea nu termini a-ţi 
vedea infinitatea micimii tale, în comparaţie cu infinitatea măririi lui Dumnezeu. 



smerenie şi modestie ; nici pe cel ce spune lucruri înalte şi 
măreţe să nu-1 socoteşti că e plin de toată trufia şi îngîmfarea 
şi nechinuit lăuntric de ele. Din roadele lor să-i cunoşti pe ei. 

30. Roadă Duhului Sfînt este dragostea, bucuria, pacea, 
bunătatea, îndeluneă-răbdarea, credinţa, blînde-tea, înfrînarea. 
Iar roadă duhului potrivnic este ura, întristarea lumească, 
nestatornicia sufletului, tulburarea inimii, răutatea, cugetul 
iscoditor, descurajarea, mînia, necredinţa, pizma, multa 
mîncare, beţia, bîrfirea, osândirea, pofta ochilor, îngâmfarea şi 
trufia sufletului. Deci din aceste roade să-ti fie cunoscut 
pomul. Şi în felul acesta vei cunoaşte neîndoielnic al cărui duh 
este cel ce te întîmpină. Semnele acestora sînt vădite şi de 
glasul Domnului : «Omul bun, zice, din vistieria bună a inimii 
sale scoate cele bune» (Matei XII, 35), fiindcă după cum e 
pomul aşa e şi roadă. 

31. în cei în care sînt şi se văd roadele Sfîntului Duh, în 
aceia este şi sălăşluirea lui Dumnezeu. în aceştia este şi un 
izvor netulburat al cuvîntului împreunat cu înţelepciune şi cu 
cunoştinţă, fie că sînt auziţi vorbind smerit, fie că grăiesc cele 
înalte. Dar în cei în care nu se văd roadele şi darurile acestui 
Duh, ci ale celui dimpotrivă, în aceştia este întunericul 
cunoştinţei de Dumnezeu, roi de patimi şi sălăşluirea 
duhurilor vrăjmaşe, fie că sînt văzuţi grăind şi purtîndu-se cu 
smerenie, fie grăind cele înalte şi purtînd haine de preţ şi 
înfăţişare aleasă. 

32. Adevărul nu stă în feţe, înfăţişări şi cuvinte, nici nu 
se odihneşte Dumnezeu în acestea, ci în inimi înfrînte, în duh 
de smerenie şi în suflete luminate de cunoştinţa lui Dumnezeu. 
Căci se întîmpla să vedem uneori pe cineva acoperindu-se în 
afară sub cuvinte şi folosindu-se de vorbe smerite fată de alţii, 

* li' 

pentru a vî-na lauda de la oameni, iar în lăuntru e plin de 
viclenie şi de răutate şi de ţinerea de minte a răului aproapelui; 
precum se întîmpla uneori să vedem pe cineva luptîn-du-se în 
afară pentru dreptate prin cuvinte înalte de înţelepciune, şi 



ridicîndu-se împotriva minciunii sau a călcării legilor 
dumnezeieşti, iar în lăuntru e plin de cuviinţă, de smerenie şi 
de dragoste faţă de aproapele ; ba uneori se şi laudă în 
Domnul, după cuvîntul lui Pavel : 

«Lăudîndu-mă, în Domnul mă voi lăuda, întru neputinţele 
mele» (2 Cor. XII, 9) 4S4 . 

33. Dumnezeu nu priveşte faţa din afară a celor zise sau 
făcute de noi, ci stările sufletelor şi scopul pentru care facem 
ceva din cele văzute, sau zicem ceva din cele cugetate, precum 
cei ce se deosebesc de cei ce vorbesc sau fac ceva, prin 
înţelegerea lor, văd mai bine înţelesurile cuvintelor şi 
sfîrşiturile lucrurilor şi-şi fac judecăţi fără greşeală despre ele. - 
«Dar omul ca om caută la faţă ; Dumnezeu însă vede în inimă» 
(1 Regi XVI, 7 ; Ps. VII, 10). 

34. Dumnezeu a judecat că trebuie să-şi pregătească prin 
Duhul Său din neam în neam prooroci şi prieteni pentru 
clădirea Bisericii Sale. Dacă şarpele cel vechi şi-a vărsat veninul 
păcatului în urechile oamenilor, iar prin el se pricinuieşte 
pieirea sufletelor, cum nu va ridica Cel ce a zidit inimile 
noastre una cîte una, cîte un sărac din puţinătatea pămîntului ? 
El ridică din gunoiul patimilor cîte un sărac, care poartă sabia 
Duhului, adică cuvîntul lui Dumnezeu (Efeseni VII, 17), spre 
ajutorarea moştenirii Lui. Deci pe drept cuvînt cei ce au înce- 
put să se smerească, lepădîndu-se de ei înşişi, se ridică spre 
înălţimea cunoştinţei şi primesc de sus cuvînt de înţelepciune, 
ca să binevestească, cu putere de la Dumnezeu, mîntuire 
Bisericii Sale 4S5 . 

35. Cunoaşte-te pe tine însuţi! Iar aceasta este adevărata 
smerenie, care ne învaţă să cugetăm smerit, ne frînge inima şi 
ne învaţă să lucrăm şi să păzim această stare 43e . Iar dacă nu te- 
ai cunoscut încă pe tine, nu ştii încă nici ce este smerenia, nici 
nu te-ai atins de adevărata lucrare şi pază. Căci a te cunoaşte 

434. Smerenia nu trebuie să oprească pe cineva de a lupta pentru dreptatea altora cu 
cuvinte înţelepte şi cu multă iscusinţă şi putere, dar să nu pretindă pentru sine nimic şi să nu se 
socotească lucru mare pentru ceea ce face, ci ca împlinind o slujire obligatorie în faţa lui Dum- 
nezeu. Cu atît mai puţin trebuie să împiedice smerenia, propovăduirea cuvîntului lui 
Dumnezeu cu putere. 

435. Cel ce propovăduieşte cu putere şi cu efect este în acelaşi timp smerit, pentru că e 
convins că propovăduieşte cu puterea lui Dumnezeu, că propovăduieşte cuvîntul dat lui de 
Dumnezeu. 



pe tine este sfîr-şitul lucrării virtuţilor 437 . 

36. Cel ce s-a săltat de la curăţie la cunoştinţa lucrurilor, 
s-a cunoscut pe sine, după cuvîntul : cunoaş-te-te pe tine însuţi 
! Iar cel ce a ajuns la cunoştinţa raţiunilor zidirii şi a lucrurilor 
dumnezeieşti şi omeneşti a cunoscut cele din jurul lui şi cele 
din afară de el, dar pe sine însuşi încă nu 43S . 

37. Altceva sînt eu şi altceva cele ce ţin de mine. De 
asemenea altceva sînt cele ce ţin de mine şi altceva cele 
privitoare la mine. Apoi altceva sînt cele privitoare la mine şi 
altceva cele din afară de mine. Eu sînt cel ce zic : sînt al lui 
Dumnezeu şi sînt văzut ca suflet înţelegător, nemuritor şi 
cuvîntător, ca unul ce am minte care naşte cuvîntul şi care e 
nedespărţită şi de-o fiinţă cu sufletul. Cele ce ţin de mine sînt 
vrednicia împărătească, stăpînitoare, cuvîntătoare şi libertatea 
voinţei. Iar cele privitoare la mine sînt toate cîte le aleg prin 
hotărîrea liberă : îndeletnicirea agricolă, comericală sau 
filozofică. 

în sfîrşit cele din afară de mine sînt toate cîte dau cinste şi 

436. Creştinismul a legat dictonul acesta al filozofiei eline, cu smerenia în faţa lui 
Dumnezeu. Numai cel smerit în faţa infinităţii lui Dumnezeu se cunoaşte pe sine cu adevărat, 
sau vice-versa. 

437. Virtuţile sînt drumul spre cunoaşterea de sine, pentru că sînt drumul spre 
cunoaşterea şi trăirea infinităţii iubitoare a lui Dumnezeu. Vîrful virtuţilor este smerita 
cugetare, iar în ea se arată adevărata cunoaştere de sine. Se identifică astfel făptuirea morală cu 
progresul In cunoaşterea d« sine. In afară de această făptuire, nu se poate cunoaşte cineva pe 
sine. Cunoaşterea de sine nu e o chestiune intelectuală. Numai în fapte poţi cunoaşte ce poţi şi 
ce nu poţi şi numai în faptele împlinite cu credinţa în Dumnezeu, prin Dumnezeu şi cu ajutorul 
Lui, poţi cunoaşte înaintarea ta la infinit în Dumnezeu şi te poţi cunoaşte nu ca o realitate 
mărginită, ci indefinită. Cel ce vorbeşte cu laudă de sine şi de faptele sale e străin de sine, nu se 
cunoaşte în toată adîncimea sa indefinită, legată de infinitatea lui Dumnezeu. 

438. Cunoaşterea de sine, fiind însoţită de smerita cugetare, este îmbinată şi cu 
cunoaşterea raţiunilor lucrurilor. Căci credinciosul nu se cunoaşte pe sine şi nu cugetă smerit 
despre sine, dacă nu vede în faţa sa raţiunile dumnezeieşti ale creaturilor. Cunoaşterea de sine e 
legată astfel cu cunoaşterea raţiunilor lucrurilor, care devin lăuntrice credinciosului 
îmbogăţindu-1 şi deschizlndu-i sinea sa infinităţii dumnezeieşti. 



nobleţe pămîntească vieţii : bogăţia, slava, cinstea, bunăstarea, 
mărimea slujbelor, sau cele dimpotrivă : sărăcia, lipsa de slavă, 
lipsa de cinste şi insuccesele. 



38. Tot cel ce s-a cunoscut pe sine s-a odihnit de la toate 
lucrurile sale cele după Dumnezeu şi a intrat în locul sfînt al 
lui Dumnezeu şi al smereniei 439 . Iar cel ce nu s-a cunoscut încă 
pe sine, prin smerită cugetare şi cunoştinţă, călătoreşte încă cu 
osteneală şi sudoare în viaţă. Aceasta dorind şi David să o 
înţelegem, a zis : ««Aceasta este osteneala înaintea mea, pînă 
ce voi intra în locul cel sfînt al lui Dumnezeu» (Ps. LXXII, 16, 
17). 

39. Cînd ajunge cineva de se cunoaşte pe sine însuşi (iar 
pentru aceasta are trebuinţă de multă pază din afară şi de 
oprire de la lucrurile lumeşti şi de cercetarea conştiinţei), 
îndată vine în suflet oarecare smerenie dumnezeiască mai 
presus de cuvînt, aducînd în inimă zdrobire şi lacrimi de 
umilinţă fierbinte, încît cel ce stă sub lucrarea ei se socoteşte pe 
sine : pămînt, cenuşă, vierme şi nu om ; ba încă nevrednic chiar 
de viaţa do-bitocească. Aceasta din pricina covîrşirii acestui 
dar al lui Dumnezeu. Iar învrednicindu-se cineva să petreacă 
multă vreme în acest dar, se umple de altă beţie negrăită 44 ° : 
de umilinţa inimii şi pătrunde în adîncul smeritei cugetări. 
Acesta, ieşind din sine, nesocoteşte toate mîncările din afară, ca 
şi băutura şi veşmintele trupu- 
lui, necăutînd cele peste trebuinţă, ca unul ce s-a schimbat cu 

439. Cunoaşterea de sine şi smerita cugetare coincid nu numai cu contemplarea 
raţiunilor lucrurilor, ci şi cu intrarea conştientă la locul cel sfînt unde este Dumnezeu sau 
infinitatea Lui, în inimă. în conştiinţa neîntreruptă de a se afla în faţa lui Dumnezeu, sufletul 
săvîrşeşte liturghia înţelegătoare sau conştientă, căci nu poate sta în faţa lui Dumnezeu fără a-i 
jertfi Lui toate şi chiar pe sine însuşi, din puterea jertfei lui Hristos, pentru a-L cunoaşte cu 
adevărat pe Dumnezeu şi pe sine însuşi şi a se uni cu El. 

440. Sf. Grigore de Nisa a vorbit de «beţia trează». Este entuziasmul vederii lui 
Dumnezeu şi a odihnei plină de bucurie în iubirea lui ne-sfîrşită. Dar aci ni se spune că ea e 
unită cu umilinţa sau cu zdrobirea inimii. 



schimbarea dreptei celui Preaînalt. 

40. Cel mai mare bun dintre virtuţi este smerenia. Pe cei 
în care se sădeşte aceasta prin pocăinţă curată, avînd 
însoţitoare şi rugăciunea cu înfrînare, îi face îndată slobozi de 
robie şi dăruieşte puterilor lor pace. Ea curăţeşte inima prin 
lacrimi şi o umple de seninătate prin venirea Duhului. 
Aflîndu-se aceştia într-o asemenea stare, cuvîntul lor se umple 
de limpezimea cunoştinţei lui Dumnezeu şi ajung la vederea 
tainelor împărăţiei lui Dumnezeu şi a raţiunilor zidirii. Dar pe 
măsură ce pătrund în adîncurile Duhului, străbat şi în adîncul 
smeritei cugetări 441 . Iar din aceasta le creşte cunoştinţa 
măsurilor proprii. Cunosc neputinţa firii omeneşti şi li se 
înmulţeşte dragostea de Dumnezeu şi de aproapele, încît 
socotesc că este un lucru sfînt să se izbăvească chiar şi de 
simpla îmbrăţişare şi de apropierea petrecerii împreună 442 . 

41. Nimic nu întraripează aşa de mult sufletul oamenilor 
către dragostea lui Dumnezeu şi către iubirea de oameni, ca 
smerita cugetare, umilinţa şi rugăciunea curată. Cea dintîi le 
frînge duhul, îi face să le izvorască pîraie de lacrimi şi, aducînd 
puţinătatea omenească sub ochi, îi învaţă să-şi cunoască 
măsurile lor. A doua curăţeşte mintea de cele materiale şi 
luminează ochii inimii şi face sufletul întreg luminos. Iar cea 
din urmă uneşte pe omul întreg cu Dumnezeu şi-1 face să 
petreacă împreună cu îngerii, să guste dulceaţa bunătăţilor 

441. înaintarea în smerita cugetare, fiind o înaintare în cunoaştere de sine, în 
cunoaşterea neputinţei proprii, e şi o înaintare în adîncurile puterii Duhului, Care dă neputinţei 
noastre susţinere în existenţă şi bogăţie de viaţă. Sinea cunoscută întru smerenia sau în 
puţinătatea ei e o sine din ce în ce mai transparentă, o inimă curăţită de orice pată sau de orice 
învîrtoşare, care o face nestrăvezie şi nesimţitoare la prezenţa lui Dumnezeu cel infinit, pentru 
că se menţine ea însăşi îngroşată în mărginirea ei exclusivă. 

442. Dragostea de aproapele poate să fie foarte intensă şi vibrantă şi totuşi să evite 
atingerile trupeşti, îmbrăţişările, apropierile. O dovedeşte aceasta suferinţa pătrunzătoare 
pentru necazurile altora, pentru neputinţele lui. Această dragoste a devenit cu totul 
duhovnicească, fără să fie mai puţin intensă, mai puţin duioasă. In această dragoste poate avea 
loc o comunicare, o interpenetrare lăuntrică cu mult mai adîncă decît cea prilejuită de 
îmbrăţişările trupeşti, care pot rămînea simplu exterioare. 



veşnice ale lui Dumnezeu, îi dă vistierii de taine mari şi, aprin- 
zîndu-1 de iubire, îl înduplecă să îndrăznească să-şi pună 

sufletul pentru prietenii săi 443 , ca unul ce s-a ridicat mai 
presus de hotarele puţinătăţii trupeşti. 

42. Păzeşte comoara cea bună a smereniei care îm- 
bogăţeşte, în ea sînt ascunse vistieriile dragostei 444 . în ea se 
păzesc mărgăritarele umilinţei şi în ea se odihneşte împăratul 
Hristos Dumnezeu, ca pe un tron bătut în aur, împărţind 
darurile Sfîntului Său Duh celor hrăniţi de ea. Iar darurile cele 
mari, pe care El le dă acestora, sînt : cuvîntul cunoştinţei Sale, 
înţelepciunea Sa de negrăit, pătrunderea lucrurilor 
dumnezeieşti, mai înainte-vederea lucrurilor omeneşti, 
omorîrea de viaţă făcătoare prin nepătimire şi unirea cu El, 
pentru ca ei să împărătească împreună cu El în împărăţia lui 
Dumnezeu şi Tatăl. O spune aceasta El însuşi, rugîndu-se 
pentru noi : «Părinte, pe care Mi i-ai dat Mie, voiesc ca unde 
sînt Eu să fie şi ei» (Ioan XVII, 24). 

43. Cînd se osteneşte cineva cu fapta pentru împlinirea 
poruncilor, se umple deodată de o bucurie negrăită, încît 
încearcă o schimbare minunată şi mai presus de cuvînt şi 
leapădă greutatea trupului, iar de mîn-care, de somn şi de 
celelalte trebuinţe ale firii uită cu totul. Să ştie atunci că s-a 
împlinit cu el voinţa lui Dumnezeu faţă de el, care produce 
omorîrea de viaţă făcătoare în cei ce se nevoiesc şi le dăruieşte 
lor încă de aici 

starea fiinţelor fără de trup. Pricinuitoarea acestei stări fericite 

443. Autorul nu desface iubirea de oameni, de dragostea lui Dumnezeu, nici pe cele 
mai înalte trepte ale celei din urmă. Cu cit e mai mare dragostea lui Dumnezeu, cu atît devine 
mai adîncă dragostea de oameni, pentru că vede cu atît mai mult în oameni pe Hristos. 

444. Pînă te iubeşti pe tine, nu poţi iubi pe altul. Pînă te iubeşti pe tine, nu vezi pe 
altul şi rămîi într-o rigiditate, într-o lipsă de simţire, de duioşie, într-o izolare săracă. Smerenia 
se îmbogăţeşte cu dragoste, pentru că te pune în comunicare cu Dumnezeu şi cu aproapele. 

este smerenia ; hrănitoare şi maică este sfînta umilinţă 445 ; 
prietenă şi soră este vederea luminii dumnezeieşti ; tron este 
nepătimirea ; iar sfîrşit este Dumnezeu în Sfînta Treime 44e . 

44. Cel ce a cucerit această cetăţuie de pe vîrf nu poate fi 

ţinut de lanţurile simţirii lucrurilor ; nu vede nici una din 

iii ' 

desfătările vieţii ; nu deosebeşte pe cel evlavios de cel 
neevlavios ; ci precum Dumnezeu face să plouă şi face să 
răsară soarele peste drepţi şi nedrepţi, peste răi şi buni (Matei 
V, 45), aşa şi el îşi trimite şi-şi întinde razele dragostei către toţi 
şi nu-şi îngustează inima, ci şi-o lărgeşte în iubirea tuturor. El 
se simte strîmtorat şi chinuit că nu poate face atîta bine cît 
vrea. Din aceasta porneşte ca din Eden un fel de alt izvor al 
umilinţei spre smerită cugetare, spre nepătimire şi spre 
înălţarea la rugăciunea neîmprăştiată ; un izvor care adapă faţa 
întregii zidiri gîndite a lui Dumnezeu. 

45. Cei ce n-au gustat dulceaţa lacrimilor umilinţei şi nu 
ştiu care este harul şi lucrarea ei socotesc că nu se deosebesc 
întru nimic aceste lacrimi de cele care se varsă la morţi. Ei le 
aseamănă cu cele ce vin din tot felul de pricini deşarte şi din 
gînduri de nemulţumire. Dar ele se ivesc în noi în chip firesc 
atunci cînd trufia minţii se pleacă spre smerenie, iar sufletul îşi 
închide privirea de la amăgirea celor văzute şi o deschide 
numai spre vederea luminii prime şi nemateriale, lepădînd 
toată simţirea lumii şi dobîndind mîngîierea de sus a Duhului. 
Atunci lacrimile izvorăsc din suflet ca o apă din izvor, 
îndulcindu-i simţirile şi umplîndu-i cugetarea de toată veselia 

445. Umilinţa se deosebeşte de smerenie, prin simţirea micimii tale pînă aproape de 
topirea ta, pînă la o extremă înmuiere a fiinţei în faţa măreţiei nesfîrşite a lui Dumnezeu. Ea e 
«o străpungere» a inimii (Fapte II, 37), care produce lacrimi, pentru că această străpungere 
merge pînă la măduva fiinţei, făcînd străveziu pe Dumnezeu prin subţirimea fiinţei noastre. 

446. Totul culminează în simţirea comuniunii de dragoste a Treimii sălăşluită în 
inimă. Credinciosul poate înainta la nesfîrşit în trăirea comuniunii de dragoste a Treimii, 
făcîndu-şi proprie tot mai mult această dragoste. 



şi lumina dumnezeiască. Ba mai mult, lacrimile acestea frîng 
inima şi fac mintea să cugete cu smerenie, ridicînd-o la vederea 
celor mai înalte. Toate acestea sînt cu neputinţă să se întîmple 
în cei ce plîng şi se tînguiesc altfel. 

46. Este cu neputinţă să-şi deschidă cineva izvorul 
lacrimilor fără o adîncă smerită cugetare. Dar nu poate avea 
smerită cugetare fără umilinţa venită din sălăşluirea Duhului. 
Căci smerita cugetare se naşte din umilinţă ; şi umilinţa naşte 
smerita cugetare prin Sfîntul Duh. Ele alcătuiesc împreună un 
lanţ, fiind legate împreună de un singur har şi avînd între ele 
legătura nedesfăcută a Duhului 447 . 

47. Lumina Duhului dumnezeiesc, sălăşluită în suflet, 
obişnuieşte să se depărteze din pricina trîndăviei, a nepurtării 
de grijă şi a nepăsării arătată în cuvinte şi mîncări 448 . Negrijă la 
mîncări şi mustul hranei, ca şi neînfrînarea limbii şi nepaza 
ochilor, obişnuiesc să alunge din suflet lumina şi să ne facă 
întunecaţi. Iar umplîn-du-ne noi de întuneric, îndată încep să 
umble prin sufletul nostru toate fiarele cîmpului inimii noastre 
şi toţi leii sau gîndurile patimilor, căutînd cu răcnet hrana pen- 
tru patimi şi să răpească comoara aşezată în noi de Duhul. Dar 
înfrînarea care ne este prietenă cu adevărat şi rugăciunea care 
ne face îngeri, nu numai că nu lasă nimic din acestea să intre în 
suflet, ci păstrează şi lumina Duhului nestinsă în jurul minţii, 
iar inima o face liniştită şi curată şi izvor de dumneziască 
umilinţă, pe cînd sufletul îl lărgeşte spre dragostea lui 
Dumnezeu şi-1 uneşte întreg cu Hristos întreg, prin bucurie şi 

447. Smerita cugetare se deosebeşte de umilinţă prin faptul că ea dă o expresie 
articulată a simţirii de topire şi de străpungere a fiinţei noastre. De aceea una fără alta nu există, 
ci se pricinuiesc una pe alta, şi pe amîndouă Duhul Sfînt. 

448. Sălăşluirea Duhului Sfînt împreună cu umilinţa este una cu o delicateţe extremă a 
sufletului, contrară grosolăniei manifestată în nepăsare, lăcomie şi trufie. In cazul din urmă 
sufletul se umple de fiare şi devine asemenea lor. 



feciorie 449 . 

48. Nimic nu ţine atît de mult de cuvînt (raţiune) ca 
neprihănirea sufletului şi curăţia. Iar maica şi prietena acestora 
este înfrînarea cuprinzătoare. Iar tatăl este temerea. Aceasta, 

449. Fecioria e dăruirea deplină a sufletului lui Dumnezeu întru totală curăţie, 
delicateţe şi nesfîrşită sete de iubire. Acest suflet se lărgeşte continuu, ca să cuprindă cît mai 
mult din dragostea nesfirşită a lui Dumnezeu. 

450. In greceşte temerea (<p6po«) e la masculin, iar sufletul («ţ'uX.Tj) e la feminin. 
Aceasta dă putinţa autorului să vorbească de o unire între temere şi suflet, din care sufletul 
naşte cuvîntul (sau raţiunea) despre Dumnezeu. 

prefăcîndu-se în dor aprins al lucrurilor dumnezeieşti, face 
sufletul netemător şi plin de dragostea lui Dumnezeu şi maica 
cuvîntului (raţiunii) dumnezeiesc. 

49. Frica unindu-se cu sufletul îl face să zămislească 
cuvîntul (raţiunea) judecăţii prin pocăinţă 450 . Apoi durerile 
naşterii, cuprinzînd sufletul ca nişte chinuri ale iadului, îi frîng 
inima prin suspine şi dureri neîncetate, făcîndu-1 să cugete la 
viitoarea răsplată a păcatelor. Pe urmă, prin multe lacrimi şi 
dureri, sufletul, dînd forma la ceea ce a zămislit în pîntecele 
cugetului, naşte pe pămîntul inimii duh de mîntuire. Slobozit 
astfel de durerile de naştere pricinuite de gîndul iadului şi 
izbăvit de suspinele judecăţii, ia loc în el dorul şi bucuria de 
bunătăţile viitoare şi dobîndeşte prin înfrînare neprihănirea, 
care îl uneşte cu Dumnezeu prin dragoste. Unit cu Dumnezeu, 
sufletul simte o plăcere de negrăit. Aceasta îl face să verse 
lacrimi de umilinţă, amestecate cu bucurie şi dulceaţă şi iese 
afară din simţirea lumii şi aleargă după Mire, strigînd cu 
glasuri negrăite : «înapoia Ta alerg, după mireasma mirului 
Tău, spune-mi Tu pe Care L-a iubit inima mea, unde-Ţi paşti 
turma, unde dormi în amiaza vederii curate, ca să nu fiu 
aruncată de la turmele drepţilor. La Tine sînt luminile tainelor 
mari» 

(Cînt. cînt. I, 2, 6). Şi ducîndu-1 Mirele în cămara vistieriilor 
Lui ascunse, îl face văzător plin de înţelepciune al raţiunilor 
zidirii. 

50. Să nu zici în inima ta : îmi este cu neputinţă să 
dobîndesc de aci înainte curăţia fecioriei, după ce am căzut în 
stricăciunea şi nebunia trupului în multe chipuri. Căci unde se 
stăruie cu ostenelile pocăinţei şi cu căldura inimii în greaua 
pătimire şi curg rîuri de lacrimi din umilinţa inimii, acolo se 
dărîmă toate întăriturile, se stinge tot focul patimilor şi se 
săvârşeşte renaşterea de sus, prin venirea Mîngîietorului ; şi 
sufletul se face iarăşi palat al curăţiei şi al fecioriei. Coborîn- 
du-se apoi Dumnezeu în acesta, printr-o lumină şi bucurie 
negrăită, şi şezînd pe înălţimea minţii lui ca pe un tron de 



451. Contemplarea naturală şi teologia de taină sînt cele două trepte superioare treptei 
făptuitoare, prin care se curăţesc patimile şi se dobîndesc virtuţile. Contemplarea naturală e 
privirea curată a raţiunilor 

slavă, dă pacea Sa puterilor lui, zicînd : «Pace vouă», din 
partea patimilor care vă războiesc ; «pacea Mea dau vouă», ca 
să vă mişcaţi potrivit cu firea ; «pacea Mea o las vouă» (Ioan 
XIV, 27), ca să vă desăvîrşiţi mai presus de fire. Deci 
tămăduind cele trei părţi ale sufletului prin întreitul dar al 
păcii şi ridicîndu-1 pe acesta la desăvîrşirea întreită şi unindu- 
1 cu Sine, îl face întreg feciorelnic şi frumos, învăluindu-1 în 
buna mireasmă a mirului curăţiei. Şi zice către el : «Scoală-te şi 
apropie-te de Mine, frumoasa Mea porumbiţă», prin 
înţelepciunea cu fapta, că iată iarna patimilor a trecut ; furtuna 
gîndurilor de plăcere s-a dus odată cu ea ; florile virtuţilor s-au 
arătat cu buna mireasmă a cugetărilor în pămîntul inimii tale. 
Ridică-te şi vino aproape de Mine, în cunoştinţa contemplării 
naturale. Vino porumbiţa Mea, sub acoperămîntul şi în 
întunericul teologiei tainice şi al credinţei tale tare ca piatra, în 
Mine, Dumnezeul tău (Cînt. cînt. II, 10-14) 451 . 

51. Fericit este şi părtaş al bunei schimbări şi înălţări cel 
ce prin înţelepciunea cu fapta a trecut peste zidul deprinderii 
pătimaşe şi de acolo s-a înălţat, prin cunoştinţă, pe aripile 
argintate ale nepătimirii, în văzduhul mintal al contemplaţiei 
lucrurilor, iar de acolo iarăşi a pătruns în întunericul 
cunoştinţei de Dumnezeu şi s-a odihnit de toate lucrurile sale 
în Dumnezeu, întru viaţa cea fericită. Fericit este, pentru că 
făcîndu-se înger pămîntesc şi om ceresc, slăveşte pe 
Dumnezeu în sine şi Dumnezeu îl va slăvi pe el 452 . 

52. Cei ce iubesc legea lui Dumnezeu (Ps. CXVIII, 165) se 
bucură de multă pace şi nu este sminteală în ei. Fiindcă nu 
toate cîte plac oamenilor plac şi lui Dumnezeu, ci cîte par că nu 
sînt bune sînt foarte bune prin fire, celui ce cunoaşte raţiunile 
lucrurilor şi ale celor ce se petrec în făpturi. 

dumnezeieşti ale lucrurilor, care face lumea străvezie pentru Dumnezeu, iar teologia de taină e 
unirea cu Dumnezeu dincolo de orice cunoaştere a lucrurilor ca existenţe deosebite. De aceea ea 
are loc «în întuneric», fiind o simţire indefinită a prezenţei infinite a lui Dumnezeu, care se 
numeşte întuneric din pricina prea multei lumini, pe care niciodată mintea nu o poate cuprinde 
cu adevărat. 

452. Aci sînt date toate cele trei trepte ale urcuşului duhovnicesc. Cunoştinţa adevărată a 
lucrurilor sau a raţiunilor lor dumnezeieşti nu se obţine decît în starea de nepătimire. Sufletul 
eliberat de greutatea patimilor şi-a regăsit aripile, care sînt argintate sau curate de patimi. El 
poate zbura acum prin lucruri dincolo de caracterul lor de obiecte mărginite în ambianţa 
infinită a Persoanei lui Dumnezeu. 

53. Bine este a muri lumii şi a vieţui lui Hristos. Căci 
altfel nu poate cineva să se nască de sus, după cuvîntul 
Domnului. Iar dacă nu se naşte de sus, nu poate nici intra în 
împărăţia cerurilor (Ioan III, 5). Această naştere însă vine din 
ascultarea de părinţii duhovniceşti. Căci de nu vom da întîi 
chip în noi seminţei cuvîntului prin învăţătura părinţilor şi nu 
ne vom face fii ai lui Dumnezeu prin ei, nu vom putea să ne 
naş-tem de sus. Aşa s-au născut cei doisprezece din Hristos cel 
Unul, iar cei şaptezeci s-au născut din cei doisprezece şi s-au 
făcut fii ai lui Dumnezeu şi Tatălui, după cuvîntul Domnului : 
«Voi sînteţi fiii Tatălui Meu Celui din ceruri» (Matei V, 45). De 
aceea şi Pavel zice către noi : «Măcar că aveţi mulţi învăţători, 
dar nu mulţi părinţi. Eu v-am născut pe voi, fiţi următorii mei» 
(1 Cor. IV, 15). 

54. A nu asculta de părintele duhovnicesc după pilda 
Fiului, Care s-a făcut ascultător Tatălui pînă la moarte şi cruce 
(Filip. II, 8), înseamnă a nu te naşte de sus 453 . Iar cel ce nu s-a 
făcut fiu iubit al unui părinte bun, cum va fi părinte, dacă nu s- 
a născut prin cuvînt şi Duh de sus ? Cum va fi şi el părinte bun 
al unor fii buni şi cum va naşte copii buni, după chipul 
bunătăţii părintelui lor ? Iar dacă nu e aşa, fără îndoială cum e 
pomul, aşa va fi şi roadă. 

55. Lipsa evlaviei este puiul atotrău al iubirii celei rele de 
argint al pizmei. Iar dacă ea e rea, cu atît mai mult cea care-1 
naşte. Căci ea face pe fiii oamenilor să preţuiască mai mult 
dragostea aurului decît dragostea lui Hristos şi înfăţişează pe 
Făcătorul materiei mai mic decît materia. Căci îi înduplecă să 
slujească mai mult materiei decît lui Dumnezeu, pe cei ce aduc 
închinare făpturii în locul Făcătorului şi schimbă adevărul lui 
Dumnezeu în minciună. Iar dacă această boală e un rău aşa de 
mare, încît primeşte ca un al doilea nume pe cel de slujire la 
idoli, nu întrece orice răutate sufletul care boleşte de bună voie 
de aceasta ? 

56. De iubeşti să fii prietenul lui Hristos, să urăşti aurul 

453. Aci se dă un alt sens naşterii de sus decît naşterii prin botez. Naşterea de sus prin 
botez trebuie actualizată prin relaţia voluntară de fiu fată de Tatăl ceresc. Dar această relaţie 
trebuie cunoscută şi trăită prin relaţii asemănătoare faţă de un părinte duhovnicesc. Cine nu 
înfăptuieşte în sine o stare filială faţă de un om duhovnicesc nu o poate realiza nici faţă de Tatăl 
ceresc. 

şi împătimirea lacomă de el, ca pe una ce întoarce cugetul spre 
el şi-1 răpeşte de la preadulcea iubire a lui Iisus, care socotesc 
că nu se arată în chipul cuvîntului, ci în chipul împlinirii 
poruncilor Lui cu fapta 454 . Iar dacă pofteşti, vai, aur, vei socoti 
că, îngro-pîndu-1 pe care-1 ai, cîştigi, dacă dragostea de el o 
socoteşti cîştig şi nu paguba cea mai de pe urmă, odată ce-1 
pui mai presus de dragostea lui Hristos 455 . Iubind aurul, te vei 
păgubi de Hristos şi-L vei pierde pe El şi pe Dumnezeu, Care 
este bunul de căpetenie şi fără de Care nu este viaţă de 
mîntuire oamenilor. 

57. Dacă iubeşti aurul, nu iubeşti pe Hristos. Iar dacă nu 
iubeşti pe Hristos şi iubeşti aurul, ia seama cui te face 
asemenea acest tiran ? Aceluia care era ucenic, dar fără 
credinţă, care era prieten, dar s-a arătat vîn-zător şi şi-a bătut 
joc de Stăpînul tuturor şi a căzut ca un nevrednic din credinţa 
şi din dragostea faţă de El şi s-a rostogolit în adîncul 
deznădejdii. Teme-te de pilda aceluia şi ascultă de mine şi fugi 
de aur şi de dragostea lui, ca -să poţi cîştiga pe Hristos, dacă te 
iubeşti pe tine. Căci ştii locul unde a ajuns cel ce a căzut. 

58. Nu te grăbi niciodată să ajungi în scaun de întîi- 
stătător prin aur sau prin ajutorul oamenilor şi prin rugăminţi, 
fără chemare de sus, chiar dacă te ştii în stare să foloseşti 
sufletelor. Căci acestea trei te vor urmări şi una din ele te va 
ajunge : sau îţi va veni asupra nemulţumirea şi mînia lui 
Dumnezeu prin felurite greutăţi şi necazuri, căci nu vor lupta 
împotriva ta numai oameni, ci şi aproape toată zidirea şi-ţi va 
fi viaţa plină de suspin ; sau vei fi scos de acolo cu multă 
necinste de cei mai tari ca tine ; sau vei muri fără vreme, fiind 
tăiat de la viata aceasta. 

59. Nu poate să dispreţuiască cineva slava şi necinstea şi 
să ajungă deasupra plăcerii şi durerii, de nu se va hotărî să 

454. Iubirea adevărată de Iisus nu se arată în simple cuvinte de iubire către El sau 
despre El, ci în împlinirea cu fapta a poruncilor Lui. Căci aceasta imprimă în fiinţa noastră 
însăşi iubirea faţă de Iisus. 

455. Aurul ţi-1 asiguri mai degrabă îngropîndu-1 decît punîndu-1 în circulaţie. Dar ce 
ai cîştigat din aceasta ? Ţi-ai îngropat şi sufletul în locul în care ţi-ai îngropat aurul. Numai 
iubirea de Hristos ţine sufletul în mişcare, In creştere, prin rîvna de a împlini neîncetat, din 
iubire, poruncile Lui cu fapta, între care este şi cea a iubirii de oameni. 

privească spre sfîrşiturile lucrurilor. Căci cînd va vedea toată 
slava, plăcerea, desfătarea, bogăţia şi bunăstarea că sfîrşesc în 
nimic şi tuturor le urmează şi pe toate le strică moartea, atunci, 
dispreţuind deşertăciunea vădită a tuturor lucrurilor omeneşti, 
îşi va întoarce simţurile (sufletului) spre sfîrşiturile lucrurilor 
dumnezeieşti şi se va prinde de ele. Căci ele sînt cu adevărat şi 
nu se pot strica nicidecum. Iar prinzîndu-se de acestea, se 
ridică deasupra durerii şi plăcerii : a durerii, ca unul ce a biruit 
iubirea de plăcere, de slavă şi de bani a sufletului ; a plăcerii, 
ca unul ce a lepădat simţirea lumii şi, drept urmare, fie că e 
slăvit, fie că e dispreţuit, rămîne acelaşi. Căci fie că se află în 
dureri, fie în odihna trupului, pentru toate mulţumeşte lui 
Dumnezeu şi nu se coboară cu gîndul la cele de jos. 

60. Cel ce se nevoieşte trebuie să-şi cunoască mişcările şi 
preocupările sufletului chiar şi din visurile lui şi să aibă grijă 
de starea lui. Căci după preocuparea omului din lăuntru şi 
după grijile lui sînt şi mişcările trupului şi nălucirile minţii. 
Dacă cineva are sufletul iubitor de cele materiale şi de plăceri, 
îşi năluceşte cîş-tiguri de lucruri şi de bani, sau chipuri de 
femei şi împreunări pătimaşe, din care vine îmbrăcămintea 
pătată şi întinăciunea trupului. Iar dacă are sufletul lacom şi 
iubitor de argint, vede totdeauna aur şi pe acesta îl doreşte, se 
lăcomeşte după dobînzi şi le aşază în vistierii şi e osîndit ca un 
om fără milă. Dacă are un suflet înclinat spre mînie şi 
duşmănie, este urmărit de fiare şi de şerpi veninoşi şi e năpădit 
de temeri şi de spaime. Iar dacă îşi are sufletul îngîmfat de 
slavă deşartă, îşi năluceşte laude şi primiri din partea mulţimii, 
scaune de stă-pînire şi de conducere şi le socoteşte, chiar cînd e 
treaz, pe cele ce încă nu le are, ca şi cînd le are sau le va avea 
cu siguranţă. Dacă e cu sufletul plin de mîndrie şi de trufie, se 
vede pe sine purtat în trăsuri strălucitoare şi uneori zburînd în 
văzduh şi pe toţi îi vede tremurînd de covîrşirea puterii lui. La 
fel şi omul iubitor de Dumnezeu, fiind sîrguincios întru 
lucrarea virtuţii şi drept în nevoinţele pentru evlavie şi cu 
sufletul curat de pofta celor materiale, vede în visuri sfîrşiturile 

lucrurilor viitoare şi descoperiri de vedenii înfricoşătoare. 
Rugîn-du-se pururea, el se ţine în stare de umilinţă şi de pace 
cu sufletul şi cu trupul şi cînd se trezeşte, vede pe obrajii săi 
lacrimi, iar pe buzele lui are cuvinte către Dumnezeu. 

61. Dintre cele ce ni se nălucesc în somn, unele sînt 
simple visuri, altele vederi, iar altele descoperiri. Visurile sînt 
toate cele care nu rămîn neschimbate în închipuirea minţii, ci 
se amestecă, se alungă şi se schimbă des dintr-unul într-altul. 
Din ele nu vine nici un folos pentru cei ce şi le nălucesc, şi 
după trezire se destramă. Pe acestea trebuie să le dispreţuiască 
cei ce se nevoiesc. Vederile sînt cele care rămîn neschimbate şi 
nu se prefac dintr-una într-alta, ci rămîn întipărite în minte şi 
neuitate timp îndelungat ; de asemenea, cele care arată 
sfîrşituri ale lucrurilor viitoare şi aduc sufletului folos prin 
umilinţă şi din vedenii înfricoşătoare, făcînd pe cel ce le are sa- 
şi adune mintea şi să tremure de vederea înfricoşătoare şi 
neschimbată a celor ce i se arată. La acestea trebuie să fie cu 
luare-aminte cei ce se nevoiesc. Iar descoperirile sînt vederile 
sufletului curat şi luminat, în afară de toată simţirea, care au ca 
cuprins lucruri şi înţelesuri dumnezeieşti minunate, desluşirea 
unor taine ascunse ale lui Dumnezeu şi dezlegarea unor mari 
întrebări ce ni se pun, precum şi schimbarea obştească a unor 
lucruri lumeşti şi omeneşti. 

62. Dintre cele pomenite, cele dintîi sînt ale oamenilor 
iubitori de cele materiale şi de trup, al căror dumnezeu e 
pîntecele şi saturarea fără măsură, a căror întunecime de minte 
vine dintr-o viaţă fără de grijă şi tocită de patimi şi cărora le 
stîrnesc dracii năluciri, bă-tîndu-şi joc de ei. Cele de al doilea 
sînt ale celor sîrgu-incioşi şi curăţiţi în simţirile sufletului, care 
prin cele ce li se arată sînt dăruiţi cu înţelegerea lucrurilor 
dumnezeieşti şi cu sporirea în oricare. Iar cele din urmă sînt 
ale celor desăvîrşiţi, care stau .sub lucrarea Duhului 
dumnezeiesc şi sînt uniţi cu. Dumnezeu datorită sufletului lor 

ajuns la cunoaşterea lui Dumnezeu (datorită sufletului teolog) 

456_ 

63. Nu toţi au vederi adevărate în somn, nici nu se 
întipăresc acestea în mintea tuturor, ci numai aceia care sînt 
curaţi cu mintea şi limpeziţi în simţurile sufletului şi care 
aleargă spre contemplarea naturală ; numai aceia care nu au 
nici o preocupare de lucrurile vieţii şi nici o grijă pentru viaţa 
de aici ; aceia ale căror îndelungate flămînziri i-au dus la 
înfrînarea cuprinzătoare şi ale căror sudori şi osteneli după 
Dumnezeu au aflat, în locul cel sfînt al lui Dumnezeu, 
cunoştinţa lucrurilor şi odihna înţelepciunii celei mai înalte ; 
aceia a căror viaţă îngerească e ascunsă la Dumnezeu şi a căror 
înaintare s-a suit de la sfînta linişte la treapta proorocilor 
Bisericii lui Dumnezeu. Despre acestea a vorbit Dumnezeu şi 
lui Moisi : «De va fi prooroc între voi, Mă voi arăta lui în somn, 
şi în vedere voi grăi către el» (Numeri XII, 6). Iar către Ioil : «Şi 
va fi după aceasta că voi vărsa din Duhul Meu peste tot trupul 
şi fiii voştri şi fiicele voastre vor prooroci şi bătrînii voştri vor 
avea visuri şi tinerii voştri vor avea vedenii» (Ioil II, 28). 

64. Liniştea (isihia) este starea netulburată a minţii, 
seninătatea sufletului liber şi bucurat, temelia netulburată şi 
neînvolburată a inimii în Dumnezeu, vederea luminii, 
cunoştinţa tainelor lui Dumnezeu, cuvînt de înţelepciune din 
cuget curat, adîncul înţelesurilor lui Dumnezeu, răpirea minţii, 

456. Cele trei trepte ale vieţii duhovniceşti se cunosc şi după cele trei feluri de arătări 
din somn : visuri, vederi şi descoperiri. în cele din urmă are loc o iniţiativă accentuată a 
Duhului Sfînt. 

vorbirea cu Dumnezeu, ochiul neadormit, rugăciunea minţii, 
odihna neostenită în osteneli mari 457 şi, în sfîrşit, unirea şi 
legătura cu Dumnezeu. 

65. Cîtă vreme sufletul e dezbinat în el însuşi şi puterile 
lui se mişcă fără rînduială, cîtă vreme n-a primit în sine razele 
dumnezeieşti, nu s-a învrednicit nici de eliberarea din robia 
cugetului trupesc şi nu s-a bucurat nici de pace. Dacă a încetat 
de curînd războiul patimilor neastîmp arate, sufletul are nevoie 
de multă tăcere a buzelor, încît să zică asemenea lui David : 
«Eu ca un surd n-am auzit şi ca un mut nu mi-am deschis gura 
mea» (Ps. XXXVII, 14). Trebuie să fie pururea trist şi să umble 
mîhnit pe calea poruncilor lui Hristos, cît e supărat de 
vrăjmaşi, şi să aştepte venirea Mîngîie-torului, prin care 
primind umilinţa şi lacrimile care-1 spală, va dobîndi cu 
adevărat cununa libertăţii 458 . 

66. Cînd cel ce pregăteşte în linişte mierea virtuţilor se 
ridică mai presus de slăbiciunea trupului, prin nevoinţele 
iubirii de înţelepciune şi puterile sufletului său se înalţă din 
cugetarea căzută, la starea cea după fire ; cînd se va umplea de 
razele Duhului şi, cură-ţindu-şi inima cu lacrimi, va îmbrăca 
nestricăciunea morţii de viaţă făcătoare a lui Hristos 459 , şi, 
şezînd în foişorul liniştii 460 , va primi şi el pe Mîngîietorul ca p 
limbă de foc, atunci e dator să grăiască cu îndrăzneală lucrurile 

457. O stare paradoxală: odihna sufletului în Dumnezeu este în acelaşi timp o 
necontenită lărgire pentru a cuprinde nesfîrşitul vieţii şi iubirii Lui. E o nesăturare a dorinţei de 
înţelegere şi de cuprindere a acestei vieţi. Dar e odihnă, pentru că sufletul nu mai vrea să plece 
din Dumnezeu, nu mai găseşte ceva mai bun afară de el. 

458. E cununa eliberării de patimile înrobitoare, care-1 duc pe om unde vor fără voia 
lui. Aceasta e o adevărată coroană împărătească pentru om. El e restabilit ca împărat peste 
lucruri şi peste trup, ca îm-preună-împărat cu Hristos. 

459. Moartea de viaţă făcătoare a lui Hristos a adus nestricăciunea în trupul Său prin 
înviere şi o aduce şi în om, prin eliberarea lui de patimile care-1 robesc proceselor naturii ce-1 
duc la moarte sau la ultima 



măreţe ale lui Dumnezeu şi să binevestească dreptatea Lui în 
Biserica cea mare (Ps. XXIV, 18), ca unul ce a primit în inima sa 
legea Duhului 461 . E dator să facă aceasta, ca să nu fie ca sluga 
aceea vicleană care a ascuns talantul Stăpînului său şi să fie 
aruncat în focul cel veşnic. Aşa a făcut şi David care, spălîndu- 

şi păcatul prin pocăinţă şi primind iarăşi darul proorocesc, 
neputînd să ascundă binefacerea aceasta, a zis către Dumnezeu 
: «Iată buzele mele nu le voi împiedica ; Doamne, Tu ştii, 
dreptatea Ta n-am ascuns-o în inima mea. Adevărul Tău şi 
mîntuirea Ta le-am grăit. N-am ascuns mila Ta şi adevărul Tău 
de la adunare multă» (Ps. XXXIX, 12-13). 

67. Mintea curăţită de tot noroiul se face sufletului cer 
înstelat de înţelesuri strălucitoare şi atotluminoa-se şi Soarele 
dreptăţii luminează în ea, trimiţînd în lume razele luminoase 
ale cunoştinţei de Dumnezeu (ale teologiei). Iar raţiunea 
acestei minţi, făcîndu-se curată, scoate din adîncul 
înţelepciunii raţiunile simple şi neamestecate ale lucrurilor şi 
descoperirile lămurite ale celor ascunse, înfăţişîndu-le minţii, 
pentru a cunoaşte care este adîncul, înălţimea şi lărgimea 
conştiinţei lui Dumnezeu. Şi mintea, primindu-le pe acestea la 
sînul ei în chip firesc, face cunoscute adîncurile Duhului, prin 
cuvînt, tu- 

neputinţă, privîndu-1 de libertatea mişcării şinei sale indefinite în infinitatea dumnezeiască. 

460. într-un foişor înălţat din Ierusalim, sau în locul păcii, în stare de rugăciune l-au 
primit şi apostolii pe Duhul Sfînt. De aceea numai avînd pacea din partea grijilor care 
mărginesc şi trec sufletul de la una la alta şi numai aflîndu-se adunat prin rugăciune în 
indefinitul şinei sale şi în legătură cu infinitatea dumnezeiască, îi vine şi celui ce se nevoieşte, 
din acea infinitate, iubirea simţită a lui Dumnezeu, în Persoana Sfîntului Duh. 

461. Căci şi apostolii, după ce au primit pe Duhul Sfînt, au pornit cu focul 
entuziasmului aprins în ei de El, la propovăduire. Propovăduirea e urmarea primirii Duhului 
Sfînt, e căldura comunicării care iradiază din focul acestui entuziasm aprins de EI. 



turor celor ce au Duh dumnezeiesc în cele din lăuntru şi dă pe 
faţă vicleniile dracilor şi povesteşte tainele împărăţiei cerurilor 

(Ps. XXIX, 12-13) 462 . 

68. Dorinţele şi imboldurile trupeşti le opreşte înfrînarea 
şi aprinderile inimii le răceşte citirea dumnezeieştilor Scripturi, 
le smereşte rugăciunea neîncetată şi le potoleşte, ca un 
untdelemn, umilinţa. 

69. Nimic nu face pe om aşa de mult împreună-vor-bitor 
cu Dumnezeu ca rugăciunea curată şi nematerială 463 . Pe cel ce 
se roagă cu gîndul, ea îl ştie unit fără împărtăşire cu Cuvîntul, 
atunci cînd sufletul şi 1-a spălat cu lacrimi şi 1-a îndulcit cu 
dulceaţa umilinţei şi 1-a luminat cu lumina Duhului. 

70. E bună şi cantitatea în cîntarea rugăciunilor, atunci 
cînd e stăpînită de stăruinţă şi luare-aminte. Dar ceea ce dă 
viaţă sufletului este calitatea ; aceasta prici-nuieşte şi roadă. Iar 
calitatea cîntării şi rugăciunii stă în a se ruga cineva cu duhul 
şi cu mintea. Şi se roagă cineva cu mintea cînd, rugîndu-se şi 
cîntînd, priveşte la înţelesul ce se află în dumnezeiasca 
Scriptură şi primeşte prin aceasta urcuşuri de înţelesuri în 
inima sa, prin cugetări vrednice de Dumnezeu. Sufletul, fiind 
răpit de acestea în chip înţelegător în văzduhul luminii, e 
luminat şi curăţit tot mai mult şi se ridică întreg spre ceruri, 
unde vede frumuseţile bunătăţilor rînduite sfinţilor. 
Aprinzîndu-se de dorinţa acestora, îndată sloboade din ochi 
rodul rugăciunii şi lacrimile încep să-i curgă sub lucrarea de 
lumină făcătoare a Duhului 464 . Gustul acestora e atît de dulce, 

462. Mintea curăţită se bolteşte ca un cerc peste suflet. Pe cerul acesta luminează 
Soarele dumnezeiesc, sau el e mediul străveziu al acestui Soare. Mintea sufletului nu mai e 
închisă, căci nu mai e umplută de lucruri mărginite, ci e deschisă lui Dumnezeu cel infinit şi 
atotluminos. Dar e deschisă cînd e curată. Prin aceasta mintea vede şi mai bine care este 
adîncimea şi înălţimea şi lărgimea nesfîrşită a Iui Dumnezeu. Pe acestea le face apoi cunoscute 
prin cuvînt tuturor celor ce au şi ei duh şi sînt dispuşi să le primească. 

463. E rugăciunea fără gînduri şi chipuri împrumutate de la lucruri. Această rugăciune 
nu mai are nimic care să se intercaleze între minte şi Dumnezeu, care să întrerupă dialogul ei cu 
El, care să facă mintea să se mărginească după chipul lucrurilor şi să nu mai vadă prin indefi- 
nitul ei infinitatea dumnezeiască. 



încît cel ce s-a făcut părtaş de ele uită uneori şi de hrana 
trupească. Acesta este rodul rugăciunii, care răsare în sufletele 
celor ce se roagă, din calitatea gândită a cîntării. 

71. Unde se vede roadă Duhului, acolo este şi calitatea 
gîndită a rugăciunii. Şi unde e calitatea aceasta, acolo e foarte 
bună şi cantitatea cîntării. Iar unde nu se arată rodul, e seacă şi 
calitatea. Şi dacă aceasta este uscată, de prisos este şi cantitatea, 
care deşi înseamnă deprinderea trupului, totuşi nu aduce celor 
mai mulţi nici un cîştig. 

72. Rugîndu-te şi cîntînd psalmi Domnului, ia aminte la 
viclenie. Căci dracii sau ne înşeală, furişîndu-ne în simţirea 
sufletului să spunem unele în locul altora, abă-tînd stihurile 
psalmilor spre hulire, ca să zicem cu gura cele ce nu se cuvin ; 
sau, făcînd noi începutul psalmilor, pun sfîrşit cuvîntului 
nostru, risipindu-le pe celelalte din minte ; sau ne întorc mereu 
la acelaş stih, ne-lăsîndu-ne, din pricina uitării, să găsim stihul 
următor al psalmului ; sau, aflîndu-ne la mijlocul psalmului, 
iau deodată din mintea noastră toată amintirea stihurilor 
rostite, încît nici nu ne mai aducem aminte ce stihuri am avut 
în gură şi nu mai putem să le aflăm şi să le aducem iarăşi pe 
limbă. Iar aceasta o fac ca să ne arunce în negrijă şi în trîndăvie 
şi ca să zădărnicească roa- 
dele rugăciunii noastre, punîndu-ne în minte că s-a făcut tîrziu. 
Tu însă stăruieşte cu putere şi urmăreşte psalmul cu şi mai 

464. Cunoaşterea cea mai înaltă de Dumnezeu şi lacrimile fac casă bună. Căci e o 
cunoaştere prin «vedere» a bunătăţilor iubirii lui Dumnezeu ce ne aşteaptă, sau ni se dăruiesc în 
parte încă de acuma. Mai bine zis e o cunoaştere şi o simţire a iubirii nesfîrşite a lui Dumnezeu, 
care nu se poate să nu stoarcă lacrimi. Iar această cunoaştere prin vedere şi prin trăire are loc în 
starea rugăciunii mintale sau înţelegătoare, a rugăciunii care reprezintă starea de dialog direct a 
minţii cu Dumnezeu, de adunare a minţii în indefinitul ei în faţa infinităţii iubirii lui 
Dumnezeu. Ca şi sfîntul Simeon, dascălul său, Nichita uneşte strîns lumina Duhului, sau 
vederea nesfîrşitului dumnezeiesc, cu lacrimile, şi pe amîndouă cu rugăciunea, ca nemijlocită 
convorbire a sufletului cu Dumnezeu cel preadulce în manifestarea iubirii Lui nesfîrşite. 



multă linişte, ca să culegi folosul rugăciunii din stihuri, prin 
vedere (contemplare), şi să te îmbogăţeşti cu luminarea 
Duhului, care se iveşte în sufletele celor ce se roagă 465 . 



266 FILOCALIA 



73. Cînd ţi s-ar întîmpla una ca aceasta în vreme ce te 
rogi cu luare-aminte, să nu te leneveşti şi să cazi în nepăsare, 
nici să nu preţuieşti mai mult odihna trupului decît folosul 
sufletului, luînd seama că e ceasul tîrziu. Ci unde ti se va 
întîmpla robirea minţii, acolo să stai pe loc. Dacă ţi s-ar 
întîmpla spre sfîrşitul psalmului, re-vino din nou cu toată 
rîvna la început şi, pornind de la început, urmăreşte iarăşi 
psalmul pe calea lui, chiar dacă ţi s-ar întîmpla de mai multe 
ori într-un ceas robirea mintii. Făcînd tu aceasta, dracii nu vor 
putea suferi răbdarea stăruinţei şi încordarea rîvnei tale, şi um- 
plîndu-se de ruşine, se vor depărta de la tine. 

74. Să cunoşti fără greşeală că rugăciunea neîncetată este 
aceea care nu se isprăveşte din suflet toată ziua şi toată 
noaptea. Ea nu se arată privitorilor în întinderea mîinilor, sau 
în înfăţişarea trupului şi în sunetul limbii, ci se face cunoscută 
celor ce ştiu să înţeleagă, în meditaţia cugetării, în lucrarea 
minţii şi în pomenirea lui Dumnezeu cu umilinţă stăruitoare. 

75. Cineva poate să stăruie pururea în rugăciune, cînd îşi 
are gîndurile adunate în minte întru pace şi evlavie multă, 
săpînd cu ele adîncurile lui Dumnezeu 466 şi căutînd să guste de 
acolo preadulcea băutură a vederii (contemplării). Dacă 

465. Se stăruie asupra rugăciunii prin cuvinte şi psalmodiere şi asupra legăturii ei cu 
contemplaţia, care se iveşte din aprofundarea în înţelesul cuvintelor. E necesară rostirea 
stăruitoare a cuvintelor rugăciunii, căci prin aceasta se face un efort şi se ţine cugetarea la 
înţelesurile din ele, al căror cuprins niciodată nu se epuizează. Altfel, sub pretextul unei 
contemplări nemijlocită de cuvintele rugăciunii rostite, se produce o împrăştiere neglijentă a 
cugetării şi nu se dobîndeşte o adîncire în aceleaşi înţelesuri inepuizabile exprimate prin 
rugăciune. Nu trebuie să rostim nici cuvintele rugăciunii fără concentrarea minţii, dar nu 
trebuie să neglijăm, sub pretextul contemplării, nici rostirea cuvintelor rugăciunilor. 



lipseşte această pace, nu poate. Căci rugăciunea neîncetată a 
dobîndit-o numai acela ale cărui puteri sufleteşti înaintează 
prin cunoştinţă 467 . 

76. De cînţi rugăciune lui Dumnezeu şi un frate stă la 
uşa chiliei tale şi bate, să nu pui mai presus fapta rugăciunii 
decît fapta dragostei şi să treci cu vederea pe fratele tău. Căci 
acest lucru nu e plăcut lui Dumnezeu. El vrea untdelemnul 
iubirii şi nu jertfa rugăciunii. Lăsînd deci darul rugăciunii, dă 
cuvînt de iubire fratelui, slujindu-1 pe el. Apoi, întorcîndu-te, 
adu darul tău Tatălui duhurilor, cu lacrimi şi cu inimă zdrobită 
şi duh drept se va înnoi în cele din lăuntru ale tale. 

77. Taina rugăciunii nu se săvîrşeşte în vreme şi în loc 
hotărît. Căci de hotărăşti cele ale rugăciunii în ceasuri şi 
timpuri şi locuri, timpul rămas în afară îşi varsă veninul în alte 
lucruri ale deşertăciunii 468 . Rugăciunea înseamnă mişcarea 
necontenită a minţii în jurul lui Dumnezeu ; fapta ei stă în 
învîrtirea sufletului în jurul lucrărilor dumnezeieşti ; iar 
sfîrşitul ei e lipirea cugetării de Dumnezeu şi înălţarea la un 
singur duh cu El, după regula şi cuvîntul apostolului. 

78. Chiar dacă ti-ai omorît mădularele şi ti-ai înviat 
sufletul prin duh şi te-ai învrednicit de daruri mai presus de 
fire de la Dumnezeu, să nu-ţi laşi puterea cugetătoare a 
sufletului să lenevească, ci obişnuieşte-o să-şi mişte pururea 
amintirea în jurul păcatelor ce le-ai săvîrşit şi a chinurilor 
iadului şi socoteşte-te cu mintea vrednic de osîndă. învîrtindu- 

466. E vorba nu de gîndurile despre lucruri, ci de gîndurile referitoare la Dumnezeu, 
sau aduse de Dumnezeu în minte. 

467. Se face o legătură între putinţa rugăciunii neîncetate şi înaintarea cunoaşterii la 
înţelesuri tot mai adinei ale lui Dumnezeu. Aci nu apare plictiseala de rugăciune. 

468. Timpul este prilejul unui dialog necontenit cu Dumnezeu. Altfel nu înaintăm 
prin el spre Dumnezeu, nu e legat de veşnicie, ci devine fără rost. Desigur că dialogul acesta, 
fiind un dialog al iubirii, toată fapta de iubire dă timpului un rost, îl scapă de deşertăciune. 
Altfel timpul rămîne deşert şi-şi varsă veninul deşertăciunii în toate preocupările noastre. 



ţi astfel mintea în acestea şi socotindu-te aşa, îţi vei păstra 
duhul înfrînt şi vei avea în tine izvorul umilinţei, izvorînd 
rîurile harului dumnezeiesc, iar pe Dumnezeu căutînd la tine 
şi dîn-du-ţi din Duhul Său pentru sporirea inimii tale 469 . 

79. Postul cu dreaptă socoteală, avînd ca însoţitoare 
privegherea împreunată cu cugetarea şi cu rugăciunea, face pe 
cel ce se ne voieşte cu el să ajungă repede la notarul 
nepătimirii, cînd acesta îşi are sufletul inundat de lacrimi 
pentru prisosinţa smereniei şi cînd arde de dragostea lui 
Dumnezeu. Pe cel ajuns aci, postul îl duce la pacea duhului 
care este mai presus de orice minte slobodă şi-1 uneşte prin 
dragoste cu Dumnezeu. 

80. Nu se mîndreşte împăratul pentru slava şi împărăţia 
sa atît de mult şi nu se bucură de stăpînire, cum se bucură 
monahul pentru nepătimirea sufletului şi pentru lacrimile de 
umilinţă. Căci mîndria celui dintîi se veştejeşte împreună cu 
împărăţia. Dar fericita nepăti-mire a celui de-al doilea rămîne, 
împreună cu bucuria pentru ea, în veacuri nesfîrşite. Unul ca 
acesta se învârteşte în mijlocul oamenilor, în vremea vieţii de 
aici, ca o roată, apropiindu-se puţin de pămînt şi de cei de pe 
el, pentru trebuinţa firii, dar mişcîndu-se în întregime ca un 
glob în văzduhul minţii şi purtînd în sine îmbinate, ca într-un 
cerc, începutul şi sfîrşitul, şi întipărite, în cununa smereniei, 
chipurile darurilor. Acesta are drept masă îmbelşugată 
contemplaţia lucrurilor şi ca băutură, paharul înţelepciunii ; iar 
ca odihnă, pe Dumnezeu. 

81. Cel ce s-a predat pe sine de bunăvoie ostenelilor 
pentru virtute şi străbate cu căldură calea nevo-inţei se 

469. Sufletul e lipit prin umilinţă atît de mult de Dumnezeu, încît harul pare a izvorî 
chiar din el; dar pe de altă parte Dumnezeu e trăit în modul cel mai accentuat ca Persoană ce 
caută la om şi-i dăruieşte Duhul Său, îmbogăţindu-1 neîncetat. 

învredniceşte de mari daruri de la Dumnezeu. De aceea, 
înaintînd spre mijloc, ajunge la descoperiri şi vederi 
dumnezeieşti. Şi se face întreg cu atît mai luminat şi mai 
înţelept, cu cît îşi întinde mai mult osteneala nevoinţelor. Dar 
cu cît urcă spre înălţimea vederii, cu atît stârneşte mai mult şi 
pizma cea mare a dracilor pierzători împotriva sa. Căci nu 
rabdă aceştia să vadă om strămutat în fire de înger. Din pricina 

aceasta intind impotriva lui, cînd acesta nu bagă de seamă, 
săgeata ascuţită a părerii de sine. Dacă va descoperi viclenia şi 
va fugi în cetatea smereniei, dispreţuindu-se pe sine, va scăpa 
de pierzania mîndriei şi va intra la limanurile mîntuirii. De nu 
se va întîmplă aşa, ci va fi părăsit de sus, va fi dat duhurilor 
eare-1 cer spre pedepsirea fără de voie, fiindcă nu s-a lăsat 
cercat de cea de bunăvoie. Iar aceste duhuri sînt iubitoare de 
plăcere, iubitoare de trup, viclene şi pline de mînie. Ele îl 
umilesc cumplit prin necazurile pe care le aduc, pînă ce-şi va 
cunoaşte neputinţa sa, şi plîngînd va scăpa de âncercări şi va 
zice şi el cu David : «Bine este că m-ai smerit pe mine, ca să 
văd dreptăţile Tale» (Ps. CXVIII, 71). 

82. Dumnezeu nu vrea ca noi să fim pururea înjosiţi de 
patimi, ci, urmăriţi de ele ca nişte iepuri, să-L socotim numai 
pe El stîncă de scăpare. Căci altfel n-ar fi zis : «Eu am zis : 
dumnezei sînteţi şi toţi fii ai Celui preaînalt» (Ps. LXXXI, 6). El 
mai vrea să fim şi ca nişte cerbi care aleargă pe munţii înalţi ai 
poruncilor Sale şi însetează după apele de viaţă făcătoare ale 
Duhului, în felul acesta, precum aceia mîncînd prin fire şerpii, 
prefac în chip ciudat prin căldura din multa alergare firea 
veninoasă a lor în colţ de iarbă, fără să se vateme, aşa şi noi, 
primind în pîntecele cugetării orice gînd pătimaş, să-1 
prefacem prin alergarea însetată pe calea poruncilor lui 
Dumnezeu şi cu puterea Duhului şi prin predarea noastră lui 
Dumnezeu, în faptă bine mirositoare şi mîntuitoare a virtuţii, 
ca să ne arătăm ca unii ce ne robim tot cugetul, prin faptă, 
ascultării lui Hristos. Căci lumea de sus are trebuinţă, pentru a 
se umple, nu de oameni pămînteşti şi nedesăvîrşiţi, ci de cei 
duhovniceşti şi desăvîrşiţi, care aleargă spre bărbatul 
desăvîrşit al plinătăţii lui Hristos. 

83. Cel ce se învîrteşte pururea în loc şi nu vrea să se 
mişte mai departe, se aseamănă catîrului ce se mişcă pe acelaş 
loc în jurul maşinii de treierat. Căci cel ce se nevoieşte pururea 
cu trupul şi se îndeletniceşte numai cu deprinderea trupului, 
prin toată greaua pătimire, se păgubeşte cît se poate de mult 

fără să bage de seamă, neînţelegînd scopul voii dumnezeieşti. 
Deprinderea trupească, după Pavel (1 Tim. IV, 8), spre puţine 
foloseşte, pînă ce nu e înghiţit cugetul trupesc de pîraiele 
pocăinţei şi nu vine în trup omorîrea de viaţă făcătoare a 
Duhului şi nu împărăteşte legea Duhului în trupul nostru cel 
muritor. Dar evlavia sufletului, care se vede prin cunoştinţa 
lucrurilor şi a ramurilor nemuritoare, adică a cugetărilor 
dumnezeieşti, ca un pom al vieţii în lucrarea înţelegătoare a 
minţii, e pretutindeni şi în toate de folos. Căci ea lucrează 
curăţia inimii şi aduce pace între puterile ei ; aduce luminarea 
minţii, curăţia trupului, neprihănirea, înfrînarea cuprinzătoare, 
smerita cugetare, umilinţa, dragostea, sfinţenia, cunoştinţa ce- 
rească, înţelepciunea cuvîntului şi vederea lui Dumnezeu. Deci 
cel ce a înaintat de la multa deprindere la o astfel de 
desăvîrşire a evlaviei, a trecut Marea Roşie a patimilor şi a 
intrat în pămîntul făgăduinţei, în care curge laptele şi mierea 
cunoştinţei de Dumnezeu, desfătarea nesecată a sfinţilor. 

84. Cel ce nu s-a hotărît să se ridice din cele din parte şi 
spre puţin folositoare şi să se suie spre cele întru totul 
folositoare, mănîncă încă pîinea de orz întru sudoarea feţei 
sale, după orînduirea de sus a lui Dumnezeu. De aceea sufletul 
lui nu simte dorul manei cunoscute cu mintea şi a apei care 
curge din piatra lovită pe seama lui Israel. Dar cel ce a auzit 
cuvintele : «Sculaţi să mergem de aici» (1 Ioan XIV, 31) şi, trezit 
de glasul învăţătorului, s-a sculat de la lucrarea ostenitoare şi a 
încetat să mai mănînce din pîinea durerii, acela, lepă-dîndu-se 
de simţire şi, gustînd din paharul înţelepciunii lui Dumnezeu, 
a cunoscut că bun e Domnul, ca unul care, după ce a împlinit 
legea poruncilor în slujirea Cu-vîntului, s-a urcat în foişor, 
aşteptînd pogorîrea Mîn-gîietorului. 

85. Trebuie să păşim spre cele ce ne stau înainte după 
rînduielile şi treptele vieţii înţelepte. Trebuie să urcăm cu 
sîrguinţă spre ceea ce e aşezat mai sus, ca unii ce ne mişcăm 
neîncetat în jurul lui Dumnezeu şi nu cunoaştem niciodată 

470. Toate acestea sînt conforme cu viziunea sfîntului Grigore de Nisa şi a sfîntului 
Maxim Mărturisitorul. «Stabilitatea urcuşului» înseamnă persistenţa în urcuş, «mişcarea 
stabilă» (motus stabilis). Dorul nu se poate odihni din întinderea lui însetată, decît cînd a ajuns 
în indefinita infinitate a lui Dumnezeu. 

vreo oprire în mersul spre mai bine. De la nevoinţa cu fapta să 
înaintăm la contemplaţia naturală a zidirii. De la aceasta 
trebuie să urcăm la cunoaşterea tainică a lui Dumnezeu şi să ne 
odihnim în ea de toate faptele deprinderii trupeşti, ca unii ce 
ne-am ridicat deasupra slăbiciunii trupului şi am primit cunoş- 
tinţa adevăratei drepte socoteli şi dreapta socoteală însăşi. Iar 
dacă n-am primit încă cunoştinţa acestei drepte socoteli 
(discernămînt) şi încă nu ştim să păşim spre cele ce ne stau 
înainte şi să ne întindem spre ceea ce e mai desăvîrşit, sîntem 
încă mai răi decît cei din lume, care nu cunosc regula înaintării 
de la vrednicia pe care o au, nici statornicia urcuşului pînă ce 
se vor urca la ceea ce e deasupra celorlalte vrednicii (trepte) şi- 
şi vor odihni acolo dorul lor 47 °. 

86. Sufletul ce se curăţeşte în chip încordat, cu multă 
căldură, prin ostenelile nevoinţei, e înconjurat de lumina 
dumnezeiască şi începe să vadă puţin cîte puţin, în chip firesc, 
frumuseţea dată lui de la început de Dumnezeu şi să se 
lărgească în dragostea Celui ce 1-a făcut pe el 471 . Dar cu cît i se 
fac mai limpezi razele Soarelui dreptăţii în urma curăţirii, şi i 
se dezvăluie şi se face cunoscută frumuseţea firească, cu atît îşi 
înmulţeşte şi ostenelile nevoinţei spre tot mai mare curăţire a 
sa, ca să cunoască în chip curat slava darului de oare s-a 
învrednicit şi să redobândească vechea nobleţe şi să refacă 
chipul curat şi netulburat de cele materiale pentru Cel ce 1-a 
zidit. Şi nu slăbeşte nicidecum în sporirea ostenelilor, pînă ce 
nu se curăţeşte de toată pata şi întinăciunea şi nu se face 
vrednic de vederea şi de convorbirea cu Dumnezeu 472 . 

87. «Descoperă ochii mei şi voi înţelege minunile legii 
Tale» (Ps. CXVIII, 18), strigă către Dumnezeu cel acoperit de 
ceaţa cugetului pămîntesc. Căci neştiinţa minţii pămînteşti, 
fiind o ceaţă şi un întuneric adînc ce acoperă vederea 
sufletului, îl face pe acesta întunecat şi înnegurat de nu poate 
înţelege cele dumnezeieşti şi omeneşti, nefiind în stare să 

471. Numai luminat de lumina dumnezeiască, cel ce se nevoieşte îşi cunoaşte, prin 
curăţie, natura sa adevărată, făcută pentru infinitatea plină de înţelesuri şi de iubire a lui 
Dumnezeu, cum numai în relaţie iubitoare cu alte subiecte umane pune în valoare posibilităţile 
cele mai proprii ale sale, ascunse în bogăţia descoperită a şinei sale. 

472. E o afirmare clară a conlucrării celui ce se nevoieşte cu Dumnezeu. Fiecare face să 
sporească din treaptă în treaptă lucrarea celuilalt. 

473. Pocăinţa dă sufletului puterea de a se cunoaşte şi de a cunoaşte tot mai bine şi pe 
Dumnezeu însuşi. Pocăinţa e descoperirea 

privească spre razele luminii dumnezeieşti, sau să se bucure 
de bunătăţile acelea pe care «ochiul nu le-a văzut şi urechea nu 
le-a auzit şi la inima omului nu s-au suit» (1 Cor. II, 9). 
Dezvăluindu-i-se ochii prin pocăinţă, sufletul vede acestea în 
chip curat, le aude întru cunoştinţă şi le pricepe cu înţelegerea 
473 . Dar nu numai atît, ci pune şi trepte ale acestor înţelesuri în 
inima sa şi, 'gustând din dulceaţa lor, îşi limpezeşte cunoştinţa. 
Iar prin cuvînt de înţelepciune de la Dumnezeu, descrie 
tuturor bunătăţile minunate ale lui Dumnezeu, pe care le-a 
gătit celor ce-L iubesc pe El şi îndeamnă pe toţi să vină la 
împărtăşirea de ele, prin multe nevoinţe şi lacrimi. 

88. Darurile Duhului Sfînt fiind şapte, Scriptura 
începînd de la cel dintîi, le numără de la înţelepciune şi 
coboară spre sfîrşit pînă la frica dumnezeiască a Duhului. Deci 
zice : «Duhul înţelepciunii, duhul înţelegerii, duhul sfatului, 
duhul puterii, duhul cunoştinţei, duhul evlaviei şi duhul 
temerii de Dumnezeu» (Isaia XI, 2). Noi însă trebuie să 
începem de la temerea care curăţeş-te, adică de la frica de 
chinuri, ca prin aceasta, depărtîn-du-ne mai întâi de rău şi 
curăţindu-ne prin pocăinţă de petele păcatului, să ajungem la 
frica duhului cea curată, mergînd pe calea ce duce la ea şi 
odihnindu-ne în ea de toată lucrarea virtuţii. 

89. Cel ce a început de la frica de osîndă şi înaintează la 
curăţia inimii prin lacrimile pocăinţei, se umple mai întîi de 
înţelepciune, deoarece temerea este începutul ei, după cuvîntul 
Scripturii (Prov. I, 7) ; apoi de înţelegere, după aceea de sfat, 
prin care îmbrăţişează cu bun sfat cele de folos. înaintînd pînă 
aci prin lucrarea poruncilor, se înalţă la cunoştinţa lucrurilor şi 
primeşte ştirea adevărată despre lucrurile dumnezeieşti şi 
omeneşti. După aceea, făcîndu-se întreg locaş al evlaviei, se 
desăvîrşeşte urcîndu-se în cetăţuia de pe vîrf a iubirii. Şi îndată 
îl primeşte temerea curată a duhului spre a păzi vistieria 
împărăţiei cerurilor sălăşluită în sine 474 . Această temere fiind 
foarte mîntuitoare, face pe cel ce s-a înălţat la locul dragostei, 



adîncurilor sale în legătură cu adîncurile lui Dumnezeu, de care depinde adîncimea sa şi din 
care se hrăneşte. 

474. De aceea s-a spus că cel ce se nevoieşte, înălţat pînă la dragostea de Dumnezeu, se 
odihneşte în frica de El. E frica de a nu pierde dragostea de Dumnezeu şi a lui Dumnezeu. 

să fie plin de cutremur şi să susţină lupta, de teamă să nu cadă 
de la o asemenea înălţime a dragostei lui Dumnezeu şi să fie 
aruncat iarăşi în temerea înfricoşătoare de chinuri 475 . 

90. Altfel citesc Scripturile cei începători în viaţa de 
evlavie, altfel cei ce au înaintat pînă la mijloc şi altfel cei ce au 
alergat pînă la desăvîrşire. Celor dintîi citirea le este pîinea de 
la masa lui Dumnezeu, care susţine inimile lor în sfinţitele 
nevoinţe ale virtuţii şi le dă vigoarea tăriei pentru lupta cu 
duhurile care pricinuiesc patimile, şi-i face luptători viteji 
împotriva dracilor, ca să poată zice : «Gătit-ai înaintea mea 
masă împotriva celor ce mă necăjesc pe mine» (Ps. XXII, 5). Ce- 
lor de-al doilea, le este vin din potirul dumnezeiesc, înveselind 
inimile lor şi scoţîndu-i din ei înşişi prin puterea înţelesurilor şi 
ridicîndu-le mintea de la litera care-i omoară, ca să cerceteze 
adîncurile duhului ei şi să le fie întreagă născătoare şi 
descoperitoare de înţelesuri, încît să poată spune şi aceştia, cu 
drept cuvînt : «Paharul Tău mă îmbată cu tăria lui» (Ps. XXII, 
5). Iar celor din urmă, le este untdelemn al Duhului 
dumnezeiesc, în-frăgezindu-le sufletul, îmblînzindu-1 şi 
smerindu-1 prin covîrşirea iluminărilor dumnezeieşti şi 
ridicîndu-1 mai presus de slăbiciunea trupului, ca să poată 
striga şi ei, bucurîndu-se : «Vărsat-ai untdelemn peste capul 
meu şi mila Ta mă va urma în toate zilele vieţii mele» (Ps. 
XXII, 5, 6). 

91. Cîtă vreme tindem spre Dumnezeu cu stăruinţă, prin 
iubirea de înţelepciune cu fapta, întru sudoarea feţii, 
micşorând patimile trupului, Domnul mănîncă cu noi la masa 
darurilor Sale pîinea cea spre fiinţă, cîştigată din plugăria 
virtuţilor, care sprijineşte inimile oamenilor. Dar cînd prin 
nepătimire se sfinţeşte în noi numele Său şi El împărăteşte în 
toate puterile sufletului nostru, împăcînd cele răzvrătite, şi 
supunînd ceea ce e rău, gîndului bun, şi voia Lui se face şi pe 

475. Toate virtuţile încep de la frica de chinuri şi sfîrşesc la frica curată, care păzeşte 
virtuţile dobîndite şi cu deosebire dragostea. 

pămînt ca în cer, atunci bea cu noi întru împărăţia Sa venită la 
noi, băutura nouă, mai presus de cuvînt, a înţelepciunii 
Cuvîntului, amestecată cu umilinţa şi cunoştinţa unor taine 
mari 476 . Iar ajungînd noi la împărtăşirea de Duhul Sfînt şi 
schimbîndu-ne cu schimbarea cea bună întru înnoirea mintii 
noastre, atunci El, Dumnezeu fiind, va fi cu noi ca şi cu nişte 
dumnezei, ca unul ce Şi-a făcut trupul nemuritor 477 . 

92. Cînd apa neînfrînată a gîndurilor pătimaşe ale minţii 
va fi stăvilită de venirea Sfîntului Duh şi sără-tura cugetărilor 
necuviincioase şi adîncul prăpăstios al amintirilor va fi astupat 
prin înfrînarea şi gîndul morţii, Duhul dumnezeiesc al 
pocăinţei va sufla şi se vor coborî apele umilinţei cu care 
Dumnezeu şi Stăpînul, vărsîndu-le în vasul de spălat al 
pocăinţei, va spăla picioarele noastre cele cunoscute cu mintea 
şi le va face vrednice să calce în curtea împărăţiei Sale. 

93. Cuvîntul lui Dumnezeu, făcîndu-se trup şi dînd 
subzistenţă firii noastre în Sine şi aflîndu-se om desăvîrşit, 
afară de păcat, a îndumnezeit-o, zidind-o pe aceasta din nou, 
ca Dumnezeu desăvîrşit. Şi fiind Raţiune a primei Minţi şi 
Dumnezeu, s-a unit cu partea raţională a firii omeneşti, dîndu-i 
aripi ca să zboare la înălţime şi să cugete şi să gîndească la cele 
dumnezeieşti 478 . Dar fiind şi foc, a întărit puternic cu focul 

476. Cunoştinţa tainelor mari, mai presus de cuvînt, ale Cuvîntului cel personal şi 
iubitor, mai bine zis infinit iubitor, e ca o băutură care îmbată de entuziasm şi de bucurie, 
producînd o adevărată uitare de sine, dar în acelaşi timp o uimire care-1 face pe om să nu se 
confunde cu Dumnezeu, pentru că în uimire trăieşte ceea ce nu este al lui. în tot urcuşul 
duhovnicesc Dumnezeu urcă cu noi. 

477. Dacă nu Şi-ar fi făcut trupul nemuritor, n-ar mai fi cu noi şi ca om, deci apropiat 
de noi. în acest caz n-ar mai fi decît Dumnezeu, departe de noi. Deci n-am mai fi nici noi 
aproape de El ca Dumnezeu şi om. în acest caz n-am putea să ne folosim deplin de El pentru 
îndum-nezeirea noastră, n-am putea să intrăm în legătură cu infinitul iubirii dumnezeieşti 
revărsat în indefinitul naturii noastre omeneşti, asumată de Fiul lui Dumnezeu. 



fiinţial şi dumnezeiesc iuţimea firii omeneşti, împotriva 
patimilor şi a dracilor 479 . In sfîrşit, fiind ţinta dorinţei întregii 
firi raţionale şi odihna poftei ei, a lărgit partea poftitoare a firii 

noastre, ca să se poată împărtăşi de bunătăţile vieţii veşnice cu 
dragoste plină de simţire. Şi aşa, înnoind omul întreg în Sine, 1- 
a făcut din vechi nou, ca să nu mai poarte în starea reînnoită 
nici un motiv de învinovăţire a Cuvîntului ziditor 48 °. 

94. Liturghisind Cuvîntul în Sine rezidirea noastră, s-a 
jertfit El însuşi pe Sine pentru noi prin cruce şi moarte şi dă 
pururea trupul Său neprihănit să fie jertfit şi ni-L îmbie în 
fiecare zi spre hrană susţinătoare de suflet. Astfel, mîncînd 
trupul şi bînd sîngele preacinstit al Său, putem să ajungem, 
întru simţirea sufletului, prin împărtăşire, mai buni decît 
sîntem. Amestecaţi cu acestea, sîntem prefăcuţi din ceea ce e 
mai mic în ceea ce e mai mare şi uniţi în chip îndoit cu 
Cuvîntul îndoit, adică prin trup şi suflet raţional, cu 
Dumnezeu cel întrupat şi de-o fiinţă cu noi după trup, ca să nu 
mai fim ai noştri, ci ai Celui ce ne-a unit pe noi cu Sine, prin 
masa nemuritoare, şi ne-a făcut să fim prin lucrare ceea ce este 
El prin fire 481 . 

95. Drept aceea, dacă ne vom apropia să mîncăm din 

478. Raţiunii omeneşti i se deschid prin faptul că e personalizată în Raţiunea ipostatică 
dumnezeiască,. înălţimile nesfîrşite ale vieţii lui Dumnezeu şi înţelesurile adîncite în 
Dumnezeu ale tuturor lucrurilor create şi susţinute de El şi în El. 

479. Dumnezeu e foc fiinţial, adică foc prin fiinţă, foc al bucuriei şi al entuziasmului 
vieţii şi iubirii plenare prin el însuşi. La El focul nu e ca la noi numai o lucrare a fiinţei, 
susţinută de Creatorul acestei fiinţe. Cu focul Lui susţine aprinderea iuţimii noastre împotriva 
patimilor. 

480. In Fiul lui Dumnezeu întrupat nu e numai ceea ce corespunde raţiunii noastre, ca 
să o readucă pe aceasta, prin întrupare, la dreapta ei folosire, ci şi ceea ce corespunde mîniei şi 
poftei firii omeneşti. De aceea El a readus şi mînia firii noastre la dreapta ei folosire împotriva 
păcatului şi a readus şi pofta noastră la poftirea a ceea ce merită să fie poftit ?i a lărgit şi a 
adîncit această poftă ca să poată dori şi să se poată desfăta de infinitatea vieţii şi iubirii 
dumnezeieşti. 

481. Baza liturghiei ce o săvîrşeşte Hristos cu noi este liturghia cea săvîrşită cu firea Sa 
omenească în Sine, jertfind-o şi oferind-o lui 



pîinea aceasta şi să bem din potirul acesta prin cele două 
puteri ale firii, după ce ne-am făcut cercaţi întru ostenelile 
virtuţilor şi ne-am curăţit prin lacrimi, Cuvîntul îndoit se 
amestecă cu noi întreg, întru blîndeţe, prefăcîndu-ne în ai Săi, 

Dumnezeu-Tatăl şi ducînd-o prin aceasta la -înviere şi unind-o cu Dumnezeu cel infinit. Prin 
împărtăşirea de trupul şi sîngele Lui, El ni se face subiectul nostru, precum este al trupului şi 
sîngelui Său, deschizîndu-ne şi pe noi infinităţii lui Dumnezeu. 

482. Indumnezeirea are loc prin faptul că raţiunea noastră înălţată cunoaşte adîncurile 
nesfîrşite ale dumnezeirii, prin ceea ce acele adîncuii devin proprii firii noastre, întrucît firea 
noastră a devenit a Iui Hristos. 

ca unul ce e întrupat şi de-o fiinţă cu noi, după omenitate ; şi 
îndumnezeindu-ne întregi prin raţiunea cunoştinţei 482 , şi 
făcîndu-ne ai Săi, ca pe unii ajunşi de un chip cu Sine şi fraţi cu 
El, Care e Dumnezeu şi de-o fiinţă cu Tatăl. Dar dacă se 
apropie de noi, aflîndu-ne amestecaţi cu conţinutul patimilor şi 
pătaţi de întinăciunea păcatului, ne arde şi ne topeşte întregi 
cu focul care mistuie în chip firesc păcatul şi taie viaţa noastră 
nu cu voia bunătăţii Sale, ci silit de dispreţul nesimţirii noastre. 
96. Domnul, apropiindu-se în chip nevăzut, călătoreşte 
împreună cu toţi cei ce-au început să umble pe calea 
poruncilor Sale prin iubirea de înţelepciune cea lucrătoare, 
ajutîndu-le ca unora ce au cugetul nedesăvîr-şit, iar sufletul le 
şovăie în cele ale virtuţii. Iar cît priveşte pe cei ai căror ochi 
sufleteşti sînt ţinuţi încă de nu văd sporirea lor, pentru că nu 
văd că Domnul călătoreşte cu ei şi lucrează împreună cu ei să 
se izbăvească de patimi, şi le întinde o mînă de ajutor spre 
dobîndirea a toată virtutea, dar înaintează în nevointele 
evlaviei şi ajung prin smerenie la nepătimire, Cuvîntul nu 
voieşte ca ei să se oprească aci, slăbiţi de ostenelile virtuţilor, ci 
să meargă mai departe şi să urce la contemplaţie. De aceea, 
hrănindu-i cu măsură, cu pîinea lacrimilor, îi binecuvântează 
cu lumina umilinţei şi le deschide mintea ca să înţeleagă 
adîncul Scripturilor dumnezeieşti şi prin aceasta să cunoască 
firile şi raţiunile lucrurilor. Apoi se retrage îndată de la ei, ca ei 
să se ridice şi să caute cu şi mai multă sîrguinţă să afle care este 
cunoştinţa lucrurilor şi înălţarea ce le vine din ea. Şi căutînd-o 
ei aceasta cu sîrguinţă, se ridică la o slujire mai înaltă a 
Cuvîntului 483 şi vestesc tuturor învierea Cuvîntului, pe care au 
cunoscut-o prin lucrare şi contemplaţie. 

97. Cu dreptate osîndeşte Cuvîntul zăbava celor ce 
întîrzie multă vreme în ostenelile deprinderii făptuitoare şi nu 
vor să se strămute de la ea şi să urce la treapta mai înaltă a 
vederii, zicîndu-le : «O, voi nepricepuţilor şi zăbavnici cu 
inima a crede» (Luca XXIV, 25) în Cuvîntul, Care poate să 
descopere contemplaţia naturală celor ce umblă cu duhul în 
adîncurile Duhului 484 . Căci a nu voii să treci de la nevointele 
începătoare la cele mai desăvîrşite şi de la trupul literii 
dumnezeieştii Scripturi, la înţelesul Cuvîntului 485 , e semnul 
unui suflet leneş şi care n-a gustat Cuvîntul dumnezeiesc, ci 
cugetă lucru mare despre sporirea sa. Acestui suflet nu i se va 
spune numai, ca unuia ce-şi poartă stinsă candela sa : «Du-te şi 
cumpără untdelemn de la cei ce vînd» (Matei XXV, 9), ci i se va 
şi închide uşa de la cămara de nuntă, zicîndu-i-se : «Du-te, nu 
ştiu de unde eşti» (Matei XXV, 12). 

98. Cînd Cuvîntul lui Dumnezeu vine la sufletul căzut, 
ca în cetatea Betaniei, ca să învie mintea lui omorîtă de păcat şi 
îngropată sub stricăciunea patimilor, atunci înţelepciunea şi 
dreptatea, scufundate în întristare de moartea minţii, vin 

483. Slujirea mai înaltă a Cuvîntului e propovăduirea Cuvîntului la sfîrşitul întregului 
urcuş cu Cuvîntul şi în Cuvîntul întrupat. Astfel slujirea mai înaltă a Cuvîntului e în acelaşi 
timp slujirea mai înaltă a cuvîntului despre Cuvîntul. Din intimitatea cu Cuvîntul ca Persoană a 
celor ce-au urcat cu El le vin lor şi cuvintele Lui şi cuvintele despre El. 

484. E contemplaţia raţiunilor din natură, care se face cu ajutorul Sfîntului Duh şi 
deschide orizontul luminos şi nesfîrşit al Duhului prin aceste raţiuni. 

485. înţelesul cuvîntului din Scriptură e totodată înţelesul Cuvîntului dumnezeiesc 
personal, Care împărtăşeşte cuvîntul Scripturii. Cel ce înţelege cuvîntul Scripturii se pune în 
dialog cu Cuvîntul Dumnezeiesc ca persoană. 



plîngînd înaintea Lui şi zic : «Dacă erai aici la noi, păzind şi 
supraveghind, fratele nostru nu ar fi murit» (Ioan XI, 21), adică 
n-ar fi murit fratele nostru mintea, din pricina păcatelor. Apoi 
dreptatea se grăbeşte să hrănească Cuvîntul cu multă grijă şi 
cu lucrarea poruncilor, şi întinde masa felurită şi bogată a 
grelei pătimiri. Iar înţelepciunea, nesocotind toate celelalte griji 
şi greaua pătimire ostenitoare, şi-a ales lucrarea minţii şi 

voieşte să şadă să asculte mişcările cuvîntului cunoscute cu 
mintea şi înţelesurile lui descoperite prin contemplaţie 486 . De 
aceea, pe cea dinţii Cuvîntul o primeşte să se nevoiască pentru 
a-1 hrăni la masa iubirii de înţelepciune lucrătoare şi felurită, 
dar o mustră totdeauna că se îngrijeşte de multe chipuri ale 
grelei pătimiri şi se îndeletniceşte cu ceea ce la puţine foloseşte 
; şi îi spune că un lucru e de trebuinţă să fie căutat pentru 
slujirea Cuvîntului : să supună ceea ce e rău, gîndului bun şi să 
prefacă cugetul pămîntesc al trupului în cuget duhovnicesc, 
prin sudorile virtuţii. Pe cealaltă o laudă şi şi-o apropie în chip 
firesc, ca pe una ce şi-a ales partea cea bună a cunoştinţei 
Duhului, prin care, zburînd deasupra lucrurilor omeneşti, 
pătrunde la adîncurile lui Dumnezeu (1 Cor. II, 10) şi scoate de 
acolo mărgăritarul Cuvîntului şi priveşte vistieriile ascunse ale 
Duhului, fapt din care i se naşte o bucurie negrăită, care nu se 
va lua de la dînsa 487 . 

99. Mintea omorîtă de patimi şi înviată de venirea 
Cuvîntului lui Dumnezeu, Care ridică piatra învîrtoşă- „. 

486. Mintea în greceşte e de genul masculin (vouî). 

487. Este foarte interesantă această asemănare a Marteicu treapta 
întîi a ostenelilor pentru virtute şi a Măriei cu treapta a doua a con- 
templaţiei raţiunilor dumnezeieşti ale lucrurilor. A Maîta se osteneşte lu- 
crînd sau săvîrşind fapte, iar Măria se adînceşfe prin transparenţa celor 
văzute în adîncurile celor nevăzute. Hristos vrea ca sufletul să treacă 
mai repede la treapta aceasta. A — A 

rii, e dezlegată de legăturile păcatului de către slujitorii 
Cuvîntului, adică de frica muncilor şi de ostenelile virtuţii. Şi 
bucurîndu-se de lumina vieţii viitoare, e eliberată spre 
nepătimire. După aceea, şezînd pe scaunul simţirilor şi 
liturghisind întru curăţie taina vederii (contemplării), stă la 
masă cu Cuvîntul; şi urcîndu-se împreună cu El de pe pămînt 
la ceruri, împărăteşte cu Hristos în împărăţia lui Dumnezeu şi 
Tatăl, odihnindu-se de toate dorinţele sale. 

100. Fiecăruia dintre cei ce s-au nevoit cu sîrguinţă şi 
după lege şi au înaintat spre mijloc şi s-au desăvîrşit pînă la 



488. Abia în starea de înviere,, omul e restabilit acolo unde ar fi trebuit să ajungă dacă n- 
ar fi căzut. 

măsura vîrstei plinătăţii lui Hristos (Efe-seni IV, 13), i se face 
vădită şi arătată, din încredinţarea şi lucrarea Duhului, 
restabilirea de care va avea parte după dezlegarea de trup 488 . 
Iar bucuria pe care o simte îi face cunoscută fericirea veşnică 
din lumina netrecătoare de la sfîrşit. Dar încă de aici inimile 
celor ce se nevoiesc după lege sînt cuprinse de o bucurie fără 
de sfîrşit şi de veselia Duhului Sfînt, care, după cuvîntul 
Domnului, nu se va lua de la dînşii (Ioan XI, 22). Deci cel ce s-a 
învrednicit încă de aici de sălăşluirea Mîngîie-torului şi s-a 
bucurat de roadele Lui prin lucrarea virtuţilor şi s-a îmbogăţit 
de darurile Lui dumnezeieşti, fiind plin de bucurie şi de toată 
dragostea, adică izbăvit de toată frica, se va dezlega întru 
bucurie de legăturile trupului şi se va despărţi cu veselie de 
cele văzute, de care s-a desfăcut de mai înainte, cînd se folosea 
de simţuri. El se va odihni într-o bucurie de negrăit în lumină, 
acolo unde e locuinţa tuturor celor ce se veselesc, chiar dacă 
trupul suferă adeseori dureri din pricina desfacerii şi a 
tăierii A îlmrii, pătimind asemenea femeilor ce nasc. 

Suta a treia a capetelor despre cunoştinţă, despre 
iubire şi despre desăvîrşirea vieţii, ale aceluiaşi 

1. Dumnezeu este minte nepătimitoare, mai presus de 
toată mintea şi de toată nepătimirea ; lumină şi izvor al luminii 
celei bune ; înţelepciune, Cuvînt şi cunoştinţă şi dătător de 
înţelepciune, de cuvînt şi de cunoştinţă. Drept aceea, în cei 
cărora li s-au dat acestea, pe temeiul curăţiei, şi în care sînt 
văzute îmbelşugat, se păzeşte neştirbit şi chipul Lui. De aceea 
aceştia sînt fiii lui Dumnezeu, călăuziţi de Duhul Sfînt, după 
cum s-a spus : «Cîţi sînt călăuziţi de Duhul Sfînt, aceia sînt ai 
lui Dumnezeu» (Rom. VIII, 14). 

2. Toţi cîţi s-au făcut pe ei, prin ostenelile nevoinţei, 
curaţi de întinăciunea trupului şi a duhului, au ajuns vase ale 
firii nemuritoare, prin darurile Duhului. Iar cei ajunşi la 
această stare sînt plini de lumina cea bună. Aceasta umplîndu- 

le inima de linişte şi pace, scot din ea cuvinte bune, şi 
înţelepciunea lui Dumnezeu izvorăşte de pe buzele lor, întru 
cunoştinţa lucrurilor dumnezeieşti şi omeneşti, şi cuvîntul lor 
tîlcuieşte netulburat adîncurile Duhului. împotriva acestora nu 
este lege, odată ce s-au unit cu Dumnezeu şi s-au schimbat cu 
schimbarea cea bună. 

3. Cel ce tinde spre Dumnezeu stăruitor şi cu sîrguinţă 
plină de rîvnă se face pecete a chipului Aceluia, prin virtuţile 
sufletului şi ale trupului. Căci el se odihneşte în Dumnezeu şi 
Dumnezeu în el prin răsfrîngere. Astfel el este şi arată ca un 
chip al fericirii dumnezeieşti întru bogăţia darurilor Duhului şi 
e dumnezeu prin lucrare, iar Dumnezeu este împlinitorul 
desăvîrşirii lui. 

4. Nu e îngăduit cuiva să spună, stăpînit de neştiinţă, că 
omul este după chipul lui Dumnezeu în temeiul alcătuirii sale 
trupeşti, ci în temeiul firii înţelegătoare a minţii, care nu e 
hotărnicită de trupul care trage în jos. Căci precum firea 
dumnezeiască, fiind în afară de toată zidirea şi grosimea, nu e 
hotărnicită, ci e fără hotar, netrupească, mai presus de toată 
fiinţa şi cuvîntul, fără calitate, de neatins, fără cantitate, nevă- 
zută, nemuritoare, necuprinsă, neputînd fi cuprinsă nicidecum 
de noi, aşa şi firea înţelegătoare dată nouă de El, fiind 
nehotărnicită şi în afară de toată grosimea, este netrupească, 
nevăzută, neatinsă, necuprinsă şi e chip al slavei nemuritoare 
şi veşnice a Lui 489 . 

5. Dumnezeu fiind Mintea primă, ca împărat al tuturor, 
are în Sine pe Cuvîntul de-o fiinţă şi împreună veşnic cu 
Duhul. El nu este niciodată în afară de Cuvîntul şi de Duhul, 
datorită neîmpărţirii firii. Dar nu se confundă cu aceştia, 
datorită neamestecării ipostasuri-lor. De aceea, născînd în chip 
firesc pe Cuvîntul cel din fiinţa Lui, nu se desparte de Acela, 
nefiind tăiat întru Sine. Iar Cuvîntul cel împreună-veşnic are 

489. Omul este, în spiritul lui sau în sinea lui, cu neputinţă de definit şi cu neputinţă 
de cuprins. Dar indefinitul lui are în acelaşi timp sentimentul unei limitări în putere. El nu e 
infinit, ci e însetat de infinit şi în legătură cu infinitul dumnezeiesc. 

490. Omul e chip al lui Dumnezeu şi prin faptul că nu există ca o unică persoană, ci 
totdeauna legat în mod nedespărţit de celelalte. Numai în condiţia aceasta îşi descopere 
indefinitul său mereu deschis ca un indefinit al iubirii, ca un indefinit al vieţii şi al mişcării. 



281 FILOCALIA 



dinainte de veci pe Duhul cel de-o fiinţă cu El şi purces mai 
înainte de veci din Tatăl, Care nu se taie de la Cel ce L-a 
purces. Căci toţi trei au o singură fire netăiată, chiar dacă prin 
deosebirea ipostasurilor ea se împarte în persoane şi e slăvită 
treimic : ca Tată, Fiu şi Duh Sfînt. Niciodată aceştia, fiind o 
unică fire şi un unic Dumnezeu, nu se despart de fiinţa şi firea 
cea împreună-veşnică. Deci priveşte pe omul zidit de firea cea 
în trei ipostasuri şi unică, drept chip al ei 49 °, după partea 
înţelegătoare, nu după cea care se vede, după ceea ce e 
nemuritor şi rămîne pururea la fel, nu după ceea ce e muritor 
şi se desface. 

6. Dumnezeu, fiind Minte şi mai presus de făpturile 
zidite de El întru înţelepciune şi născînd fără curgere pe 
Cuvîntul spre dăinuirea lor şi trimiţînd, cum s-a scris, pe 
Duhul Sfînt spre puterea lor, este atît în afară cît şi în lăuntrul 
tuturor 491 . Tot aşa şi omul cel părtaş de firea dumnezeiască, 
fiind chip al Lui după partea înţelegătoare, adică după sufletul 
mintal, netrupesc şi nemuritor, şi avînd prin fire mintea care 
naşte raţiunea din fiinţa sa, iar prin acestea susţinîndu-se toată 
puterea trupului, este şi în afară şi în lăuntrul celor materiale şi 
văzute. Şi precum Cel ce l-a zidit pe el este nedespărţit de 

491. Cuvîntul lui Dumnezeu e baza chipurilor subzistente ale creaturilor, deci în El 
subzistă acestea. Duhul Sfînt e baza puterii lor de activare a ceea ce e cuprins virtual în chipuri, 
în esenţele lor. El pune şi ţine în mişcare iubitoare spre Dumnezeu şi spre semeni indefinitul 
lor. Dar activarea acestei puteri e şi o chestiune de conştiinţă mai clară şi de voinţă mai 
accentuată a omului. Duhul Sfînt este însă factorul principal necesar de adîncire şi îndrumare a 
subiectivităţii umane în direcţia spre Dumnezeu şi spre celelalte persoane umane. Se poate 
spune deci că Cuvîntul e baza existenţei şi constituţiei creaturilor, iar Duhul factorul care 
întăreşte caracterul lor de subiecte şi lucrarea lor în relaţiile cu Subiectul dumnezeiesc şi cu 
subiectele umane. Ca atare Duhul Sfînt întăreşte şi adînceşte subiectivitatea umană. Fiul lui 
Dumnezeu ia chip de om, pentru a întări acest chip în indefinitul lui subiectiv, pentru că El l-a 
creat şi îl susţine ; Duhul nu ia chip de om, pentru că nu a creat acest chip ; dar îl actualizează 
prin lucrarea susţinută subiectiv în acest chip şi prin aceasta îl restabileşte în mod practic şi 
activ. Cuvîntul lui Dumnezeu nu susţine numai cugetarea logică a noastră, spre deosebire de 
Duhul, Care ar susţine simţirea omului. Amîndoi au o eficienţă ontologică. Dar Cuvîntul, fiind 
modelul chipurilor, e cugetat mai uşor, pe cînd Duhul, fiind factorul care actualizează şi 
întăreşte puterile creaţiei, e mai mult trăit de oameni în această actualizare şi întărire a puterilor 
lor. 

492. Tatăl e asemănat cînd cu mintea, cînd cu sufletul. In cazul dintîi Fiul e asemănat 
cu raţiunea sau cu cuvîntul; în cazul al doilea, cu mintea. în cazul din urmă, Duhul e asemănat 
cu duhul omului. Dar mai degrabă Tatăl e considerat ultima bază subzistentă a ipostasurilor 
Fiului şi Duhului. El are mai mult un înţeles de bază ontologică. 

ipostasurile sale, adică de Cuvîntul şi de Duhul, la fel şi omul 
este netăiat cu sufletul de minte şi de cuvînt (raţiune), fiind o 
singură fire şi fiinţă, nehotărnicită de trup 492 . 

7. Precum Dumnezeu e închinat în trei ipostasuri : în 
Tatăl, în Fiul şi în Duhul Sfînt, aşa şi chipul zidit de El, adică 
omul, e văzut în trei părţi : în suflet, în minte şi în cuvînt, dar 
ca cel ce se închină lui Dumnezeu, Care a făcut toate din cele ce 
nu sînt. Deci cele ce sînt împre-ună-veşnice şi de-o fiinţă cu 
Dumnezeu (Tatăl) după fire, acelea sînt de-o fire şi de-o fiinţă 
şi cu chipul Lui 49s . Din acestea se vede în noi chipul şi prin ele 
sîntem icoana lui Dumnezeu, deşi sînt amestecate cu lutul 494 . 

8. Altceva este chipul lui Dumnezeu şi altceva cele 
văzute pe lîngă chip. Chipul lui Dumnezeu e sufletul 
înţelegător, mintea şi raţiunea, firea cea una şi neîmpărţită. Iar 
cele văzute pe lîngă chip sînt puterea stă-pînitoare, puterea 
împărătească şi libertatea. Tot aşa alta e slava minţii şi altceva 
este demnitatea ei ; şi altceva e chipul lui Dumnezeu şi altceva 
asemănarea. Slava minţii e tinderea şi mişcarea ei neîncetată 
spre cele de sus, agerimea, curăţia, înţelegerea, înţelepciunea, 
nemurirea. Demnitatea este puterea raţională, împărătească, 
stăpînitoare şi libertatea. Chipul lui Dumnezeu care stă în 
suflet, minte şi raţiune, este subzistenta de sine, deofiintimea, 
neîmpărţirea şi nedespărţirea sufletului. Căci mintea şi 
raţiunea sînt ale sufletului netrupesc, nemuritor, dumnezeiesc 
şi înţelegător. Toate acestea sînt de-o fiinţă şi împreună- 
veşnice, neputînd fi tăiate sau despărţite întreolaltă. Iar 
asemănarea este dreptatea, adevărul, mila şi iubirea de 
oameni. Deci în cei ce se lucrează şi se păstrează acestea, se 
vede limpede şi chipul şi asemănarea. Aceştia se mişcă după 
fire, dar după demnitate sînt mai presus de toate celelalte 495 . 

9. Sufletul raţional se împarte, cum s-a spus, în trei, dar 
se vede în două. Căci o latură a lui e raţională, iar alta 
pătimitoare. Latura raţională a lui, fiind după cihpul 
Ziditorului, nu opate fi ţinută, văzută şi hotărnicită de simţuri, 

493. Adică aşa cum Cuvîntul şi Duhul sînt de-o fiinţă cu Tatăl, aşa şi raţiunea şi duhul 
omului sînt de o fiinţă cu sufletul. In plus se afirmă aci oarecare părtaşie a omului la 
Dumnezeu. 

494. Din Despre suflet, cap. 21 ; Ed. J. Darrouzes, p. 84. 

495. Ibidem, cap. 22 - 23, p. 84 - 86. 

fiind în afara şi în lăuntrul lor. Prin ea sufletul este în 
comunicare cu puterile înţelegătoare şi dumnezeieşti şi tinde 
prin fire spre Dumnezeu, ca spre modelul său prin sfinţita 
cunoştinţă a lucrurilor şi se ridică la împărtăşirea de firea 
dumnezeiască. Iar latura pătimitoare a sufletului se amestecă 
cu simţurile, fiind supusă patimilor şi plăcerilor. Prin ea este în 
comuniune cu firea supusă simţurilor, care se hrăneşte şi 
creşte, se împărtăşeşte de aer, de răceală, de căldură şi de mîn- 
care spre dăinuire, viaţă, creştere şi sănătate. De aceea, 
schimbîndu-se împreună cu acestea, e cucerită uneori de pofte 
neraţionale, abătîndu-se de la mişcarea cea după fire, alteori se 
înfurie şi e dusă de mînia neraţională, ca-re-1 face pe om să nu 
mănînce, să nu bea, să se supere şi iarăşi să se bucure, 
îndulcindu-se de desfătări şi în-tristîndu-se de necazuri. Pe 
drept cuvînt, latura aceasta a sufletului se numeşte 
pătimitoare, fiind pusă la încercare de patimi. Deci «cînd 
muritorul acesta va fi înghiţit de viaţa» (1 Cor. XV, 54) 
Cuvîntului 496 , biruind cel mai bun, atunci şi viaţa lui Iisus se 
va arăta în trupul nostru muritor, aşezînd în noi moartea de 
viaţă făcătoare a nepătimirii şi dăruindu-ne nestricăciunea 
nemuririi întru dorirea Duhului. 

10. Precum Ziditorul tuturor a avut în Sine, înainte de a 
face toate din cele ce nu sînt, cunoştinţa, firile şi raţiunile 
tuturor lucrurilor, ca un împărat al veacurilor şi ca un mai 
înainte ştiutor, aşa a făcut şi pe omul plăsmuit după chipul Său 
ca împărat al zidirii, să aibă raţiunile, firile şi cunoştinţa 
tuturor lucrurilor în sine. Calitatea uscată şi rece a cărnii o are 
din pămînt prin plăsmuirea ei, căldura sîngelui şi starea lui 
lichidă o are din aer şi din foc. Iar starea lichidă şi răcoroasă a 
sucurilor o are din apă. De la plante are puterea de creştere, iar 

496. Va birui partea raţională din noi, îmbibată de Raţiunea personală dumnezeiască. 
Va birui nepătimirea nesupusă stricăciunii. 

de la toate cele vii are puterea hrănitoare. De la dobitoacele 

necuvântătoare, are latura pătimitoare. De la îngeri, mintea şi 
raţiunea. De la Dumnezeu are suflarea nematerială, sufletul 
netrupesc şi nemuritor, văzut în minte, în raţiune şi în puterea 
Duhului Sfînt spre a fi şi a vieţui 497 . 

11. Sîntem după asemănarea lui Dumnezeu, Celui ce ne- 
a făcut după chipul şi asemănarea Sa : din virtute şi 
înţelepciune. Căci virtutea Lui a descoperit cerurile şi de 
înţelepciunea Lui e plin pămîntul. «Iar virtutea Ta, 
Dumnezeule, dreptatea, sfinţenia şi adevărul Tău sînt în jurul 
Tău» (Ps. LXXXVIII, 9). Sau iarăşi : «Drept şi sfînt este 
Domnul» (Ps. X, 8). Ne-a făcut din dreptate şi bunătate, căci 
«bun şi drept este Domnul» (Ps. XXIV, 8). Ne-a făcut din 
cuvîntul înţelepciunii şi din cuvîntul cunoştinţei. Căci în El sînt 
acestea, şi înţelepciune şi cuvînt se numeşte. Ne-a făcut din 
sfinţenie şi desăvîrşire, cum El însuşi zice : «Fiţi desăvîrşiţi, 
precum şi Tatăl vostru cel din ceruri desăvîrşit este» (Matei V, 
48) ; sau : «Fiţi sfinţi, căci Eu sfînt sînt» (Lev. XI, 44). Ne-a făcut 
din smerenie şi blîndete : «învăţaţi de la Mine, zice, că sînt 
blînd şi smerit cu inima şi veţi avea odihnă sufletelor voastre» 
(Matei XI, 29). 

12. Mintea noastră, fiind chip al lui Dumnezeu, are ce-i 
al său întru sine, cînd rămîne întru ale sale şi nu se mişcă 
departe de vrednicia şi de firea sa. De aceea iubeşte să petreacă 
în cele din jurul lui Dumnezeu şi caută să se unească cu El, de 
la Care-şi are începutul şi prin Care se mişcă şi spre Care 
aleargă, prin însuşirile fireşti şi doreşte să-I urmeze în 
simplitate şi iubirea de oameni. Din aceeaşi pricină, născînd şi 
ea cuvîntul, rezideşte ca alte ceruri sufletele oamenilor de 
acelaş neam cu sine şi le face tari prin răbdare şi prin virtuţile 
cu fapta. De asemenea le face vii prin duhul gurii sale, dîn-du- 

497. Din Despre sutlet, cap. 18-19, Ibidem, p. 81-82. 

le putere împotriva patimilor stricăcioase. Şi aşa se vădeşte şi 
ea ziditoare a lumii înţelegătoare, imitînd pe Dumnezeu 

Ziditorul lumii mari 498 . De aceea aude limpede de sus : «Cel ce 
face vrednic din nevrednic este ca gura Mea» (Iov XIV, 4) 4 ". 

13. Cel ce stăruie în mişcările cele după fire ale minţii şi 
în vrednicia cuvîntului, se păzeşte curat de cele materiale şi se 
împodobeşte cu blîndeţe, smerită cugetare, dragoste şi milă şi 
se umple de strălucirea iluminărilor Duhului Sfînt. Iar căutînd 
la vederile înalte, ajunge la cunoştinţa tainelor ascunse ale lui 
Dumnezeu şi prin cuvînt de înţelepciune le împărtăşeşte cu 
bunătate celor ce pot să audă. în felul acesta nu numai că-şi 
înmulţeşte talantul său, ci împărtăşeşte şi celor apropiaţi 
bucuria de el. 

14. Cel ce uşurează înfăptuirea unităţii doimii şi 
eliberează nobleţea sa, de doime, a aflat petrecerea cea bună 
între duhurile netrupeşti, făcîndu-se şi el duh mintal, deşi se 
vede petrecînd cu trupul între ceilalţi oameni 50 °. 

15. Cel ce a supus nobleţii şi firii unităţii, slujirea doimii, 
a supus toată zidirea lui Dumnezeu, adunînd la un loc cele 

498. Omul este un creator în ordinea cunoscută prin gîndire, dar nu mai puţin reală 
decît cea cunoscută cu simţurile. El este creator prin cuvînt ca expresie a iubirii sale. El recrează 
sufletele semenilor săi, le insuflă viaţă, le dă putere sa se reţină de la rău, adică de la înaintarea 
spre nimic, să se dezvolte în bine sau în existenţă. Dar aceasta o poate face numai în conlucrare 
cu Duhul dumnezeiesc şi conducînd sufletele spre Dumnezeu, izvorul vieţii. 

499. Duhul legat de cuvîntul omului, adresat semenilor săi, îi face de fapt vii pe 
aceştia. Iar viaţa aceasta e tărie împotriva patimilor egoiste, împotriva robiei şi slăbiciunii lor şi 
e relaţie cu Persoana lui Hristos şi a semenilor, relaţie întru care este viaţă. E o căldură care ne 
este comunicată prin cuvîntul de atenţie şi de îmbărbătare al semenilor noştri. Chiar în acest 
cuvînt se activează comuniunea lor cu noi şi iradierea vieţii lor în noi, care, cînd este puternică, 
este din puterea Duhului. 

500. «Duh mintal» este îngerul, care este duh şi în acelaşi timp minte pură. Starea 
aceasta o înfăptuieşte omul duhovnicesc. El eliberează această doime a diversităţii, adică 
doimea dintre minte şi trup, care face mişcarea sufletului şovăitoare între îndreptarea spre cele 
înrudite cu el şi spre cele cunoscute cu simţurile. 



dezbinate şi împăcînd toate S01 . 

16. Cîtă vreme firea puterilor din noi e dezbinată în sine 
şi e împărţită în multe părţi potrivnice, nu sîntem părtaşi de 

501. Cel ce reuşeşte să facă trupul slujitor al minţii, aduce la unitate, prin mintea 
lucrătoare în trup, toata lumea. 

502. Dezbinarea din noi nu lasă mintea să-şi împlinească lucrarea sa de cunoaştere a 
lui Dumnezeu, de unire cu El şi cu semenii. 

503. E o idee obişnuită a Părinţilor ca mintea e preotul care, cînd e unită cu 
Dumnezeu, ca indefinitul personal cu infinitul personal, savîr-şeşte o liturghie tainică pe 
altarul ceresc, aducîndu-se pe sine şi odată cu sine cele adunate şi unificate în ea — deci toată 
lumea — lui Dum- 

darurile mai presus fireşti ale lui Dumnezeu 50a . Iar nefiind 
părtaşi de acestea, stăm departe şi de liturghia tainică a 
altarului ceresc, săvîrşită prin lucrarea minţii 503 . Dar cînd prin 
multa sîreuintă a sfinţitelor nevointe ne-am curăţit 

O , , , , 

întinăciunea păcatului şi am adunat la un loc părţile dezbinate 
din noi, prin puterea Duhului, atunci ajungem şi la 
împărtăşirea de bunătăţile negrăite ale lui Dumnezeu şi 
aducem dumnezeieştile taine ale liturghiei tainice a minţii, la 
altarul înţelegător şi mai presus de ceruri al lui Dumnezeu, în 
chip vrednic de Dumnezeu-Cuvîntul, ca nişte văzători şi preoţi 
ai tainelor nemuritoare ale Sale. 

17. Trupul pofteşte împotriva Duhului şi duhul îm- 
potriva trupului. Este o luptă surdă între amîndouă, fiecare 
voind să biruiască pe cealaltă şi să atragă stăpîni-rea la sine. 
Aceasta se numeşte dezbinare, răzvrătire, pornire, împerechere 
şi lupta celor două părţi din noi. Prin ea se împarte sufletul, 
cînd mintea se apleacă spre vreun lucru al patimii omeneşti. 

18. Pînă ce ne împărţim între gîndurile nestatornice şi 
legea trupului stăpîneşte în noi şi e susţinută de noi, sîntem 
sfîşiaţi în multe părţi şi depărtaţi de la unitatea dumnezeiască, 
nefiind îmbogăţiţi de ea. Dar cînd muritorul acesta se va 
înghiţi de către puterea unificatoare şi mai presus de fire a 
negrijii 3 şi mintea va ajunge a ei însăşi, luminată de razele şi 
înţelesurile dătătoare de înţelepciune, sufletul, adunîndu-se în 
chip dumnezeiesc într-o unitate, se va face unul în loc de multe 
părţi dezbinate ; şi, adunîndu-se în unitatea dumnezeiască, va 
fi unit în simplitatea asemenea lui Dumnezeu. Aceasta este 
reîntoarcerea sufletului la starea străveche şi reînnoirea 
noastră spre ceea ce e mai bun. 

19. Cumplit lucru este neştiinţa şi dincolo de toate cele 
cumplite, fiind un întuneric de să-1 pipăi cu mîna. Ea face 



3Grija sfîşie viaţa sufletului, negrija o uneşte. Dar unitatea astfel cîştigată ne face părtaşi de 
unitatea lui Dumnezeu, care departe de a ne sărăci, ne îmbogăţeşte. Nu se poate trăi unitatea lui 
Dumnezeu de cel ce nu-şi trăieşte unitatea sa proprie. 

sufletele în care intră, întunecate ; ea dezbină puterea lui 
cugetătoare în multe şi desparte sufletul din unirea cu 
Dumnezeu. Tot ce adună ea este lipsit de raţiune. Căci ne face 
în întregime neraţionali şi nesimţitori, precum neştiinţa 
îngroşată se face sufletului covîrşit de ea, adînc prăpăstios de 
iad, în care e adunată toată osîn-da, durerea, întristarea şi 
suspinul. Dimpotrivă, cunoştinţa dumnezeiască îi este bucurie 
şi revărsare nesfîrşită de lumină, făcînd sufletele în care se 
sălăşluieşte prin curăţie, luminoase într-un chip dumnezeiesc. 
Ea le umple de pace, de linişte, de bucurie, de înţelepciune ne- 
grăită şi de dragoste desăvîrşită. 

20. Prezenţa luminii dumnezeieşti, fiind simplă şi 
unitară, adună la sine sufletele care se împărtăşesc de ea şi le 
întoarce spre sine. Căci le uneşte cu desăvîrşirea sa şi ridică 
spre adîncurile lui Dumnezeu ochiul înţelegerii lor şi le face 
văzătoare, cunoscătoare şi învăţătoare ale marilor taine. 
Hotărăşte-te deci să te cureţi prin ostenelile cele mai încordate 
şi vei vedea în tine limpede lucrarea celor spuse, atît de 
plăcute lui Dumnezeu. 

21. Iluminările Primei Lumini prin cunoştinţă în 
sufletele curăţite, nu numai că le fac pe acestea bune şi 
luminoase, ci le şi ridică prin contemplare naturală la cerurile 
gîndite cu mintea. Dar nici acolo nu se opreşte lucrarea 
dumnezeiască în suflete, ci le desăvîrşeşte pînă ce sufletele se 
unesc prin înţelepciune şi prin cunoştinţa celor negrăite cu 
Unul şi se fac în El unul în loc de multe 4 . 

22. întîi trebuie să ne facem neamestecati şi netulburati, 
prin rînduială curăţirii, de păcatul întinării cu gîndurile 
necuvenite. Pe urmă să ne facem ochii înţelegerii luminaţi şi 



4 «Prima lumină» e Dumnezeu. «Cerurile inteligibile» sînt cerurile cunoscute de minte, spre 
deosebire de «cerurile sensibile», cunoscute prin simţuri. La aceste ceruri sufletele sînt ridicate 
de iluminările dumnezeieşti prin contemplarea raţiunilor dumnezeieşti ale firii. Dar aceasta e 
numai treapta a doua a urcuşului duhovnicesc. A treia e unirea sufletului cu «Unul», de la Care 
îşi au obîrşia toate, adică cu Dumnezeu. Dar sufletul se uneşte cu Unul numai cînd el însuşi a 
devenit «unul», ridi-cîndu-se peste privirea şi cugetarea distinctă a raţiunilor dumnezeieşti. 

pururea luminători prin cealaltă rînduială a lucrării 
luminătoare, care se săvîrşeşte prin înţelepciunea tainică, 
ascunsă în Dumnezeu. Şi aşa să alergăm la ştiinţa sfinţitelor 
cunoştinţe, care împărtăşeşte prin cuvînt cele noi şi cele vechi, 
celor ce au urechi şi-i face să dăruiască mai departe înţelesurile 
tainice şi ascunse ale ei, îndreptîndu-le spre urechile cele 
nepătate, dar reţinîndu-le de la cele nedesăvîrşite. Aceasta, ca 
să nu se dea cele sfinte cîinilor şi să nu se arunce mărgăritarul 
cuvîntului înaintea sufletelor porceşti care-şi bat joc de el 5 . 

23. Cînd cineva vede lărgindu-se focul sufletului său 
pentru credinţa din inimă şi pentru dragostea lui 

Dumnezeu, atunci să ştie că în el petrece Hristos, Care lucrează 
înălţarea sufletului său de la pămînt şi de la cele văzute şi-i 
pregăteşte locuinţa cea din ceruri. Iar cînd va băga de seamă că 
inima lui se umple de bucurie şi de dorinţa după bunătăţile de 
negrăit ale lui Dumnezeu întru umilinţă, să ştie că se află sub 
lucrarea Duhului dumnezeiesc. Cînd, în sfîrşit, va simţi mintea 
sa um-plîndu-se de o lumină de negrăit şi de înţelesurile unei 
înţelepciuni mai înalte, să ştie că se petrece pogorîrea 
Mîngîietorului în sufletul său, pentru descoperirea vistieriilor 
împărăţiei cerurilor ascunse în El şi să se păzească pe sine ca 
pe un palat al lui Dumnezeu şi locaş al Duhului. 

24. Păzirea vistieriilor ascunse ale Duhului se face prin 
încetarea de la lucrurile omeneşti, pe care cuvîntul o numeşte 
liniştire. Aceasta, aprinzînd mai puternic dragostea de 
Dumnezeu, datorită curătiei inimii şi dul-cetii umilinţei, 
dezleagă sufletul din 'legăturile simţurilor şi-1 înduplecă să 
îmbrăţişeze libertatea virtuţilor 6 . Strămutând astfel puterile 



5 Există o gîndire care întinează raţiunile lucrurilor, amestecîn-du-le cu pornirea spre păcat. 
Trebuie să ne ridicăm la înţelesurile curate ale lucrurilor, cum zice sfîntul Maxim 
Mărturisitorul. Să nu asociem, de exemplu, la înţelesul curat al aurului, pofta după el. In acest 
caz gîn-direa la aur nu mai e un prilej de a lăuda pe Dumnezeu, Făcătorul lui. In acest caz 
înţelesul aurului nu se mai adînceşte ca raţiune dumnezeiască a lui în infinitatea lui Dumnezeu 
şi nu ne mai înalţă spre Dumnezeu, ci ne mărgineşte în pofta pămîntească de el. 

6 în textul grec : «libertatea modurilor». Este expresie luată de la sfîntul Maxim Mărturisitorul. 
Dar «modurile» sînt în concepţia sfîntului Maxim, felurile variate de activare a raţiunii fiinţei 
noastre. Iar «modurile» cele mai proprii ale activării raţiunii noastre sînt virtuţile. în virtuţi se 

lui, liniştea le cheamă spre cele potrivite cu firea şi le dăruieşte 
întoarcerea la starea străveche, ca să nu mai fie nici o răutate 
care să învinovăţească pe Făcătorul bunătăţilor, din pricina 
abaterii şi a mişcării chipului spre ceea ce e mai rău 7 . 

25. Liniştea binecuvîntată, înţeleaptă şi luminoasă ridică 
la această desăvîrşire sfinţită şi dumnezeiască pe cel ce o 
deprinde şi se îndeletniceşte cu ea după lege 8 . 

Iar dacă nu ajunge la această înălţare şi desăvârşire, chiar dacă 
e socotit că se îndeletniceşte cu liniştirea, nu s-a îndeletnicit cu 
liniştirea cea desăvîrşită, ci cu liniştirea cea pătată. Dar nici nu 
va dobîndi liniştea netulburată dinăuntru de patimile 
nestăpînite, pînă nu va urca la această înălţime. El va avea 
numai trupul împrejmuit de ziduri, de văgăuni şi de peşteri, 
chinuit de o minte fără rînduială şi rătăcitoare 9 . 

26. Sufletele care s-au săltat pînă la curăţia cea mai înaltă 
şi au urcat pînă la o mare înălţime a înţelepciunii şi a 
cunoştinţei se aseamănă nemijlocit cu heruvimii, ca unele ce s- 
au apropiat prin ştiinţa lor de izvorul bunătăţilor şi au primit 
de acolo în chip curat descoperirea vederii celei drepte. Căci de 
aceasta numai puterile heruvimilor sînt luminate, în chip 
nemijlocit, ca unele ce stau lîngă izvorul dumnezeiesc, 
primind, cum a zis cineva, vederile dumnezeieşti prin înălţarea 
lor mai presus de toate. 

27. Dintre primele puteri ale celor de sus, unele sînt cele 
mai învăpăiate şi mai agere faţă de lucrurile dumnezeieşti, 



afirmă libertatea de alegere a omului, cită vreme patimile reprezintă robia lui şi căderea din 
raţiune. 

7 Readucerea puterilor sufleteşti la starea străveche arată pe Dumnezeu ca pe Cel ce n-a făcut o 
fire rea. De aceea ea înseamnă o laudă a lui Dumnezeu. 

8 Desăvîrşirea e în acelaşi timp starea de la început sau starea adevăratei naturi a omului. Căci 
această stare nu-i o stare de închidere în sine, de limitare rigidă, ci de comunicare şi de 
comuniune cu Dum- 
nezeu cel personal şi cu semenii. Aceasta e şi o stare de linişte, pentru că e una cu trăirea în 
Dumnezeu, în care omul are totul şi certitudinea existenţei eterne. 

9 Aceasta e o linişte a resemnării, care are o notă de disperare, un sentiment al neputinţei de a 
mai face ceva care să-i dea o bucurie. Sau e liniştea unor satisfacţii trupeşti momentane, care nu 
durează, ce pornesc din văgăuni şi peşteri din noi. 

fiind într-o neîncetată mişcare nesfîrşită în jurul lor 10 , iar altele 
sînt cele mai văzătoare, mai cunoscătoare şi mai înţelepte — şi 
este o deprindere dumnezeiască a lor să se mişte pururea în 
jurul acestor lucruri — . Aşa şi sufletele de felul acesta sînt cele 
mai învăpăiate faţă de lucrurile dumnezeieşti şi foarte 
agere,înţelepte şi cunoscătoare, tinzînd cu putere în sus spre 
vederile tainice. Lor le e proprie ca putere şi ca deprindere 
dumnezeiască mişcarea neîncetată şi întemeierea şi stăruinţa 
neclintită în preajma lui Dumnezeu. Pe lingă acestea, ele au 
deprinderea de a primi iluminările de sus, prin care se 
împărtăşesc de Cel ce este şi dăruiesc celorlalţi din belşug, prin 
cuvînt, revărsările de lumină şi harurile Aceluia. 

28. Dumnezeu este Minte şi pricina întregii mişcări 
neîncetate şi toate minţile îşi au în El, ca în prima Minte, 
stabilitatea neclintită şi mişcarea fără sfîrşit 11 . Dar aceasta o 
pătimesc numai aceia care nu au avut o mişcare întinată şi 
amestecată, ci neamestecată şi netulburată, prin sfinţite sudori. 
O pătimesc aceasta prin dragostea dumnezeiască, 
împărtăşindu-şi' între ei şi lor înşişi iluminările trimise cu 
bunătate din izvorul dumnezeiesc şi înţelepciunea tainelor lui 
Dumnezeu, ascunsă în ele ; şi împărtăşindu-le şi altora cu 
bunătate spre lău-darea neîncetată a dragostei lui Dumnezeu. 

29. Stau şi se mişcă în jurul lui Dumnezeu sufletele care 
şi-au despovărat cugetarea de cele materiale, iar doimea care 
se războieşte în toate cu sine însăşi şi-au făcut-o căruţă uşor de 



10 Mişcarea neîncetată, făcîndu-se mereu în jurul lui Dumnezeu cel nesfîrşit, e în acelaşi timp o 
stabilitate mişcătoare nesfîrşită. Prin mişcarea aceasta puterile de sus sînt într-o stare de 
învăpăiere. Sufletul, deşi are în treapta unirii cu Dumnezeu totul, dar pentru că totul acesta e 
infinit, e şi el totuşi într-o mişcare în sus, adică in mişcarea de cuprindere tot mai deplină a 
totului infinit. 

llEste meritul sfîntului Grigore de Nisa şi al sf întului Maxim Mărturisitorul de a fi apărat 
împotriva origenismului mişcarea, arătînd originea ei în Dumnezeu, ca mijloc de urcare a 
creaturii la Dumnezeu. Ajunsă în Dumnezeu creatura se odihneşte, dar în acelaşi timp se mişcă 
etern în această infinitate pentru a se umple de ea tot mai mult. Ea nu se plictiseşte, ca să se 
despartă de Dumnezeu. 

513. «Doimea» e alcătuirea omului din suflet şi trup. Cînd cineva a reuşit să înlăture 
războiul dintre ele, a făcut-o căruţă care aleargă 

mînat care aleargă spre ceruri 12 . Ele se mişcă în jurul lui 
Dumnezeu fără sfîrşit, ca în jurul unui centru şi a pricinii 
mişcării în cerc. în acelaşi timp stau neclintite şi fără aplecare 
într-o parte sau alta, neputînd să se împrăştie din concentrarea 
lor, spre celeale simţurilor şi spre amăgirea de jos a lucrurilor 
omeneşti. Acesta este sfîrşitul desăvîrşit al liniştirii 13 . Spre 
acesta îi duce ea pe cei ce se liniştesc cu adevărat. Astfel 
mişcîndu-se, stau, şi stînd neclintit, se mişcă în jurul celor 
dumnezeieşti 14 . Pînă ce nu se întîmpla aceasta, ne este cu 
neputinţă nouă celor ce ni se pare că ne liniştim, să avem 
mintea în afară de cele materiale şi de rătăcire. 

30. Cînd ajungem la străvechea frumuseţe a raţiunii, prin 
toată silinţa şi stăruinţa, şi ne împărtăşim de cunoştinţa şi de 
înţelepciunea dată nouă de sus prin venirea Duhului 15 , atunci 
ni se face cunoscută nouă, celor ce putem să vedem în chip 
firesc, primul izvor şi prima pricină înţeleaptă şi bună a 
aducerii tuturor la existentă. Căci nu mai e în noi nimic care s- 
o învinovăţească din pricina păcatului care chinuieşte făptura 
prin abaterea ei spre cele rele, cînd făptura, desfăcîndu-se de 
Dumnezeu, s-a surpat şi, căzînd de la frumuseţea cea stră- 



ca o unitate în sus, purtată de doi cai spre ceruri. Ideea aceasta e de la sfîntul Maxim (Ambigua). 
Se accentuează prin aceasta apartenenţa mişcării spre Dumnezeu Ia natura umană. 

13 Liniştirea e una cu stabilitatea, cu bucuria în stabilitate, cu bucuria plenară prin faptul că 
sufletele au totul, că au infinitul. 

14 Ideea «mişcării stabile» (motus stabilis) sau a «stabilităţii mobile» (status mobilis), am văzut 
că este de la sfîntul Grigore de Nisa şi a fost adîncita de sfîntul Maxim Mărturisitorul. Sufletul 
ajuns în Dumnezeu nu se află într-o stabilitate încremenită, ci într-o stabilitate mobilă sau într- 
o mişcare stabilă, pentru că nu se mişcă decît în supremul şi infinitul bine al dragostei 
netrecătoare a lui Dumnezeu, nemaiieşind din El. De aceea nici nu se plictiseşte în Dumnezeu, 
pentru ca niciodată nu epuizează cunoaşterea şi gustarea infinităţii lui de viaţa, de înţelesuri şi 
de iubire. 

15 Frumuseţea străveche sau originară a raţiunii se recîştigă prin înţelepciunea şi cunoştinţa 
date de sus, datorită sălăşluirii Duhului în noi, care ne pune în relaţie cu persoanele Sfintei 
Treimi, izvorul iubirii infinite şi al vieţii nesecate. Observăm continuu ideea că natura normală 
a omului constă în relaţia cu Dumnezeu, în comuniunea cu El, ca omul e deschis prin natură lui 
Dumnezeu şi iubirii Lui infinite. A cunoaşte real, adică prin experienţă, înseamnă a fi în relaţie 
cu realitatea şi cu Cauza supremă şi personală a realităţii. Raţiunea are un sens larg şi dinamic. 
Ea distinge pe om de starea pătimaşă sau a repetiţiei monotone. Frumuseţea străveche a fiinţei 
noastre stătea în această raţiune liberă şi deschisă infinităţii şi bogăţiei fără margini a luminii 
dumnezeieşti. 

veche, a căzut de la îndumnezeire 16 , iar păcatul, furişat în ea, i- 
a dat forma lui neratională. 

31. Prima treaptă a celor ce se întind spre propăşiri este 
cunoştinţa lucrurilor, venită din iubirea de înţelepciune 
lucrătoare, a doua e cunoştinţa tainelor ascunse ale lui 
Dumnezeu, în care sînt introduşi tainic prin contemplarea 
naturală (a firii). A treia e legătura şi unirea cu Prima lumină, 
în care se află odihna a toată înaintarea prin înţelepciunea 
lucrătoare şi prin contemplare 17 . 

32. Toate minţile se adună în ele înseşi şi cu celelalte şi cu 
Cel ce este cu adevărat, fiind purtate prin cele trei mişcări în 
chip unitar. Luminînd minţile semenilor, ele le introduc tainic 
în cele dumnezeieşti şi le desăvîr-şesc ca pe nişte duhuri ce se 
curăţesc, unindu-le prin înţelepciunea cerească cu ele înseşi şi 



33. îndumnezeirea în viaţă este slujba sfînta (ierur- 
gia) a minţii, slujbă cu adevărat dumnezeiască, pe care o 
săvîrşeşte cu Sine Cuvîntul înţelepciunii negrăite şi o dă- 
ruieşte pe cît e cu putinţă celor ce s-au pregătit pe ei 
înşişi 520 . Această liturghie a dăruit-o Dumnezeu cu bu- 
fi frumos chipul peste care nu cade lumina soarelui şi pe care nu se 
vede iubirea faţă de altul, sau bucuria de iubirea aceluia faţă de el. 
Starea cea dinţii nu era la capătul final al desăvîrşirii, dar aflîndu-se 
într-un dinamism nemicşorat al comunicării cu Dumnezeu cel infinit, avea 
în ea îndumnezeirea în dezvoltare, cum n-a mai avut-o după căderea 
în rigiditatea necomunicării. 



16 Frumuseţea străveche a firii noastre era frumuseţea stării de îndumnezeire virtuală, a stării 
de mişcare spre îndumnezeire. Nu poate 

17 Cele dS&ă tfeptsiMlliide fcSs sîCit utaMttedu)&u$tră!tliqiMpesiaftia> refVezirtW^de Odihwîtşeşte 
CuHÎfltetu, ^ihMrtere MS^^ti îrpftHttBeafl»»ifin.iISl« uriaişultoiiafWe LJuisneaa«e EI se dă- 
ruieşte pe Sine Tatălui şi celor ce se deschid ei prin curăţie. Această 
liturghie e mintală, pentru că se săvîrşeşte în planul cunoscut de minte 
şi accesibil ei, spre deosebire de cea din planul sensibil, de care ne im- 



293 FILOCALIA 



cu Cel Unul 18 . 



nătate de sus, firii raţionale, spre unirea credinţei. Aceasta, 
pentru ca toţi cei care prin curăţie s-au făcut vrednici, să se 
împărtăşească de ea, prin cunoştinţa celor dumnezeieşti şi să 
se asemene lui Dumnezeu, făcîndu-se împreună purtători ai 
chipului Fiului Său (Rom. VIII, 29), prin mişcările înalte şi 
înţelegătoare ale lor în jurul celor dumnezeieşti. Şi aşa să se 
facă dumnezei prin lucrarea cu voia, pe seama celorlalţi 
oameni de pe pămînt ; iar ceilalţi, curăţindu-se prin cuvîntul 
dumnezeiesc al acelora şi prin împreună-sfinţita petrecere, să 
se desăvîrşească în virtute şi, în măsura sporirii şi curăţirii lor, 



18 Minţile se readună în ele înseşi. Dar în această reconcentrare în ele înseşi e şi o unire cu 
Dumnezeu şi cu semenii cu care au dezvoltat relaţiile iubitoare. Aceasta se face printr-o întreită 
mişcare : cine se mişcă spre sine se mişcă în acelaşi timp spre semeni şi spre Dumnezeu, sau 
invers. Credinciosul devine mai conştient sau mai interior sieşi în măsura în care devine mai 
interior altora, într-o cunoaştere mai intimă a lor, care îl unifică pe sine cu ei, sau pe ei cu sine; 
dar şi in măsura în care e mai conştient că el este unit cu alţii în sînul iubitor al lui Dumnezeu 
cel personal. 

să se împărtăşească de îndumnezeirea acelora şi să se 
înfrăţească cu ei în unirea lor cu Dumnezeu 19 . Astfel toţi, 
făcîndu-se una şi adunîndu-se în unitatea dragostei, se unesc 
cu Dumnezeu neîncetat. «Şi va fi Dumnezeu în mijlocul 
dumnezeilor», Cel prin fire Dumnezeu în mijlocul celor prin 
lucrare, Pricinuitorul lucrurilor bune, nemaifiind în zidire 
nimic care să-i învinovăţească. 

34. E cu neputinţă celui ce se nevoieşte să ajungă la 
asemănarea cu Dumnezeu, atîta cît ne este nouă cu putinţă, 
dacă nu a curăţit de mai înainte de pe sine urîţenia noroiului 
adăugat al păcatelor, prin lacrimi fierbinţi, şi dacă nu a săvîrşit 
ierurgia sfintelor porunci ale lui Hristos 532 . Altfel este cu 
neputinţă acestuia să ajungăla împărtăşirea de bunătăţile 

părtăşim prin mijlocirea simţurilor. E o lucrare prin care El se dăruieşte ca înţelepciune, dar şi 
ca iubire şi putere. 

tainice ale lui Dumnezeu. Căci cel ce doreşte să guste cu 
mintea din dulceaţa şi desfătarea dumnezeiască a celor de 
cunoscut cu mintea, trebuie să se despartă de toată simţirea 
lumii şi să-şi aibă sufletul stăruind numai întru dorirea 

522. Ierurgiei dăruitoare săvîrşite de Hristos pentru noi trebuie să-i 
corespundă ierurgia primitoare săvîrşită de noi pentru a putea p r i m i 
Cuvîntul dumnezeiesc ca dar de înţelepciune şi cuvînt. Ierurgia sau 



19 Sufletele se unesc între ele nu numai cînd ajung la unirea deplină cu Dumnezeu, ci se află 
într-o unire şi pe calea urcuşului spre Dumnezeu. Cele aflate pe treapta unirii nemijlocite cu 
Cuvîntul înţelepciunii care li se dăruieşte, îl comunică celor aflate pe treapta făptuitoare, astfel 
că şi aceştia se împărtăşesc într-o anumită măsură de îndumnezeirea şi de unirea cu Dumnezeu 
a acelora. Dacă Dionisie Areopagitul atribuia numai celor aflaţi într-o treaptă ierarhică un rol de 
intermediere între Dumnezeu şi ceilalţi credincioşi, Nichita recunoaşte acest rol tuturor celor 
înduhovniciţi. Aceasta e înfrăţirea sau comuniunea încă pe cale. 

bunătăţilor rînduite sfinţilor şi în contemplarea lucrurilor 



20 



35. Păstrarea neschimbată a asemănării cu Dumnezeu, 
care vine din curăţirea cea mai deplină şi din multa dragoste a 
lui Dumnezeu, nu o poate face decît tinderea neîncetată a 
minţii atotvăzătoare spre Dumnezeu. Iar aceasta se naşte în 
suflet din liniştea stăruitoare dobîn-dită prin virtuţi 21 , din 
rugăciunea fără gînduri materiale, neîmprăştiată şi neîncetată, 
din înfrînarea cuprinzătoare şi din citirea încordată a 
Scripturilor. 

36. Nu trebuie să ne sîrguim numai ca să ajungem la 
pacea puterilor din noi, ci şi la dorinţa după odihna minţii, 
care ştie să odihnească toată dorinţa după cele bune prin pacea 
gîndurilor şi prin rouă dumnezeiască coborîtă din cer şi să 
vindece şi să odihnească inima rănită de focul aruncat de sus şi 
aprins de Duhul. 

37. Sufletul rănit pînă în adînc de dragostea lui 
Dumnezeu, după gustarea darurilor duhovniceşti ale dul-ceţii 
Lui, nu mai poate sta sau rămîne întru sine, în acelaşi loc, fără 
să se întindă spre cele dinainte ale celor din ceruri. Căci cu cît 
schimbă treptele sale prin Duhul şi pătrunde în adîncul lui 
Dumnezeu, cu atît arde mai mult de focul dorinţei şi 
cercetează mărimea tainelor Lui încă şi mai adînci şi se 
grăbeşte să se apropie de lumina f ericită, unde se opreşte orice 

slujba noastră sfînta constă în curăţirea noastră, prin împlinirea poruncilor lui Hristos. De fapt 
şi în aceasta e prezentă lucrarea lui Hristos. 

20 Ierurgia împlinirii poruncilor, care ni se cere nouă pentru a primi bunătăţile dăruite nouă de 
ierurgia lui Hristos, este în fond o desfacere de simţirea lumii şi o ieşire în întîmpinarea lui 
Hristos. Numai aşa se întîlneşte «lucrarea sfînta» a noastră cu «slujba sfînta» a lui Hristos. 

21 Liniştea stăruitoare dobîndită prin virtuţi e stabilitatea în ele, sau în legătura cu Dumnezeu. 

ieşire a minţii (extaz), ca să dea odihnă alergărilor sale întru 
veselia inimii 22 . 

38. Cînd ajunge cineva la împărtăşirea de Duhul Sfînt şi 
cunoaşte sălăşluirea Lui în sine printr-o oarecare lucrare şi 
bună mireasmă de negrăit, în aşa măsură că această bună 
mireasmă străbate şi la suprafaţa trupului, atunci el nu mai 
rabdă să rămînă mai departe în hotarele firii. Ci schimbîndu-se 
cu schimbarea cea bună a dreptei celui Preaînalt, uită de 
mîncare, de somn, îşi bi-ruieşte trebuinţele trupeşti, 
dispreţuieşte odihna trupească şi toată ziua fiind în osteneli şi 
în sudorile nevointei, nu simte vreo oboseală sau sila vreunei 
trebuinţe fireşti, cum e foamea, setea, somnul, sau celelalte 
trebuinţe ale firii 23 . Căci dragostea lui Dumnezeu s-a revărsat 
în chip nevăzut, însoţită de o bucurie negrăită, în inima lui. De 
aceea stăruind toată noaptea în lumina focului, el săvîrşeşte 
lucrarea minţii întru nevoinţa trupească. Şi se bucură de 
ospăţul nemuritor din pomii nemuritori ai raiului cunoscut cu 
înţelegerea în care ridicat fiind ca şi Pavel, a auzit cuvinte 
negrăite, pe care nu le poate auzi un om împătimit de simţirea 
celor văzute (2 Cor. XII, 4). 

39. Odată trupul aprins de focul nevointei şi spălat de 
apa lacrimilor, nu se mai oboseşte în osteneli, ci seodihneşte de 
sudori ca unul ce a ajuns deasupra nevoin-ţei lucrătoare. Şi 
primind înlăuntru seninătatea şi tăcerea păcii, se umple mai 
degrabă de altă putere, de altă tărie, de altă vigoare, de cea a 



22 Mintea ajunsă în infinitatea lui Dumnezeu nu mai iese din sine spre ceva mai înalt, ca în 
întinderile de mai înainte. Sfîntul Grigore de Nisa a vorbit mult despre acestea. Mintea ajunsă 
acolo îl are în sine însăşi pe Dumnezeu. Ea se află în însuşi oceanul dumnezeiesc, sau oceanul 
dumnezeiesc se află în ea. 

23 Afirmaţia de aci că cel ce a ajuns la împărtăşirea de Duhul Sfînt iese din hotarele firii, nu 
contrazice afirmaţiile anterioare că prin împărtăşirea de Duhul Sfînt omul se restabileşte în 
firea lui adevărată. Aci e vorba de biruirea unor trebuinţe ale trupului, care au devenit naturale 
în urma căderii în păcat. Cel ce le învinge pe acestea, restabileşte propriu-zis firea lui adevărată, 
creată pentru comunicarea spirituală cu Dumnezeu. Şi învinge aceste trebuinţe cînd puterea 
Duhului străbate ca o bună mireasmă prin trup, pînă la suprafaţa lui. Lucrarea Duhului Sfînt ia 
caracterul unei bune miresme cînd pătrunde în trup. In fond firea se află în ea însăşi, cînd se 
află în Dumnezeu. Nu există o stare intermediară «supranaturală». Ea se află sau sub starea de 
natură, sau în starea de natură, adică în Dumnezeu. Desigur aflarea în Dumnezeu are diferite 
grade. 

Duhului. Iar sufletul, avînd un astfel de trup împreună- 
lucrător şi aflînd starea lui mai presus de nevoinţa trupească, 
preface mişcările naturale în nevoinţe ale minţii şi, săvîrşind cu 
agerime lucrarea minţii, păzeşte pe seama lui roadele pomilor 
nemuritori din raiul cunoscut cu înţelegerea. Astfel din izvorul 
cugetărilor vrednice de Dumnezeu, curg rîuri, şi în rai stă 
pomul cunoştinţei de Dumnezeu, pur-tînd roduri de 
înţelepciune, de bucurie, de pace, de bunătate, de îndelungă- 
răbdare şi de iubire de negrăit. Lucrînd astfel cu sîrguinţă şi 
păzind aşa lucrarea minţii, pleacă din trup şi pătrunde în 
întunericul cunoştinţei lui Dumnezeu (al teologiei) ; iese din 
toate, nefiind reţinut de nimic din cele văzute şi, unindu-se cu 
Dumnezeu, pune capăt sudorilor şi dă odihnă dorinţei. 

40. Ce este mai înalt în noi care ne sîrguim, întreabă 
Scriptura ; ceea ce se vede, sau ceea ce se poate cunoaşte cu 
mintea ? Dacă ceea ce se vede, nimic altceva nu trebuie să 
alegem şi să iubim afară de cele stricăcioase, şi nu este mai 
mare sufletul decît trupul. Iar dacă Dumnezeu este Duh ce 
poate fi cunoscut cu mintea şi cei ce se închină Lui se cade să 
se închine în Duh şi în adevăr (Ioan IV, 24), e de prisos 
nevoinţa trupească, cînd s-a întărit în noi lucrarea înţelegătoare 
a sufletului. Căci aceasta uşurează povara trupului şi-1 face 
întreg duhovnicesc, în unirea cu ceea ce e mai înalt. 

41. Trei sînt treptele celor ce înaintează în suişul de- 
săvîrşirii : cea curăţitoare, cea luminătoare şi cea tainică sau 
desăvîrşitoare 24 . Cea dintîi este a începătorilor; 

a doua, a celor de la mijloc ; şi a treia, a celor desăvârşiţi. Prin 
acestea trei, înălţîndu-se după rînduială cel ce se sîrguieşte, 
creşte spre vîrsta lui Hristos şi ajunge «bărbat desăvîrşit la 
măsura vîrstei plinătăţii lui Hristos» (Efeseni IV, 13). 

42. Treapta curăţitoare este a celor ce au început 
sfinţitele nevoinţe. Propriu ei este lepădarea chipului omului 



24Acestea sînt şi cele trei trepte prin care trec neîncetat Puterile îngereşti, revenind la ele la 
niveluri tot mai înalte, după Dionisie Areopagitul. 

pămîntesc, izbăvirea de toată întinăciunea păcatului şi 
îmbrăcarea omului nou, înnoit prin Sfîntul Duh. Lucrul ei este 
dezlipirea de cele materiale, subţierea trupului, fuga de toată 
pricina care aţîţă cugetarea spre patimă, grija la cele ce trebuie 
făcute ; pe lingă acestea, spălarea sărăturii păcatului prin 
lacrimi, potrivirea purtărilor cu bunătatea Duhului şi curăţirea 
părţii dinăuntru a paharului sau a minţii de toată întinăciunea 
trupului şi a duhului prin umilinţă, ca aşa să se verse în el 
vinul cuvîntului care veseleşte inima omului (Ps. CUI, 15) ce s- 
a curăţit şi să se ofere împăratului duhurilor spre gustare. Iar 
sfîrşitul ei este arderea prin fapte în focul nevoinţei şi în 
ostenelile luptelor şi lepădarea a tot veninul păcatului, 
ascuţirea cea bună a sufletului şi spălarea lui în apa lacrimilor 
şi prefacerea lui în sabie tăioasă şi puternică împotriva 
patimilor şi a dracilor. Cel ce a ajuns aci prin multe lupte ale 
nevoinţei, a stins puterea focului din lăuntrul lui, a rupt gurile 
leilor, adică ale patimilor sălbatice, s-a întărit cu Duhul, 
ridieîndu-se din neputinţa sa, s-a făcut puternic şi ca un 
biruitor a dobîndit cununa răbdării, înfrîngînd pe ispititorul. 

43. Treapta luminătoare este a acelora ce au înaintat de 
la luptele sfinţite la cea dintîi nepătimire. Propriu ei este 
cunoştinţa lucrurilor, vederea sau contemplarea raţiunilor 
zidirii şi împărtăşirea de Sfîntul Duh. Lucrul ei este curăţirea 
minţii, produsă prin focul dumnezeiesc, dezvăluirea 
înţelegătoare a ochilor inimii şi naşterea Cuvântului cu înaltele 
înţelesuri ale cunoştinţei 25 . Iar sfîrşitul ei este cuvîntul 
înţelepciunii care lămureşte firile lucrurilor, cunoştinţa 
lucrurilor omeneşti şi dumnezeieşti şi descoperirea tainelor 
împărăţiei cerurilor. Cel ce a ajuns aci prin lucrarea 
înţelegătoare a minţii e luat în căruţa de foc a pătrimii 



25 In sufletul în care se naşte Cuvîntul sau Raţiunea dumnezeiască se nasc şi toate înţelesurile 
sau raţiunile care-1 au pe El ca izvor, mai bine zis se imprimă în fiinţa lui ca puteri care-1 mină 
la împlinirea lor. 

virtuţilor 26 , şi ca un alt Tesvi-tean e ridicat încă din timpul 
vieţii în văzduhul ce poate fi cunoscut cu mintea şi străbate 
cerurile, înălţîndu-se mai presus de puţinătatea trupului. 

44. Treapta tainică sau desăvîrşitoare este a acelora ce au 
străbătut toate şi au ajuns la măsura vîrstei lui Hristos. Propriu 
lor este să taie văzduhul, să se ridice deasupra tuturor, să 
ajungă între cetele de sus ale cerurilor, să se apropie de 
Lumina primă şi să cerceteze adîncurile lui Dumnezeu prin 
Duhul. Lucrul lor este să umple mintea care vede acestea cu 
raţiunile providenţei, ale dreptăţii şi adevărului, ale tainelor şi 
pildelor sfârşitului şi ale înţelesurilor cuvintelor umbrite ale 
dumnezeieştii Scripturi. Iar sfîrşitul acestei trepte este să înveţe 
pe cel ce s-a desăvîrşit astfel tainele cele ascunse ale lui 
Dumnezeu, ca să se umple el însuşi de înţelepciunea de negrăit 
prin împreuna-petrecere cu Duhul şi să se arate înţelept 
cuvîntător de Dumnezeu (teolog) în mijlocul marii Biserici a 
lui Dumnezeu, luminînd pe oameni cu cuvîntul cunoştinţei de 
Dumnezeu. Cel ce a ajuns aci, prin cea mai adîncă smerită 
cugetare şi umilinţă, a fost ridicat în al treilea cer al cunoştinţei 
de Dumnezeu (al teologiei), ca un alt Pavel (2 Cor. XII, 9), şi a 
auzit cuvinte de negrăit, pe care nu le poate auzi un om ce se 
află sub simţire, şi a gustat din bunătăţile tainice pe care ochiul 
nu le-a văzut şi urechea nu le-a auzit (1 Cor. II, 9). Acesta s-a 
făcut slujitor al tainelor lui Dumnezeu (1 Cor. IV, 1), ajungînd 
gura Lui 27 şi slujindu-le pe acestea oamenilor prin cuvînt şi 
odihnindu-se în Dumnezeu cu odihna cea fericită, ca un 
desăvîrşit în Dumnezeu cel desăvîrşit. El s-a unit împreună cu 



26 Cele patru virtuţi sînt: înţelepciunea, cumpătarea, dreptatea, bărbăţia. Se arată caracterul 
dinamic, înfocat, al acestor virtuţi. Ele sînt forţa prin care sufletul urcă continuu spre 
Dumnezeu, nesocotindu-se niciodată ajuns la capăt. Ele reprezintă mişcarea firească a celui ce se 
nevoieşte în iubirea tot mai înaintată faţă de persoana infinit iubitoare a lui Dumnezeu şi faţă 
de persoanele semenilor. Dar prin aceasta ele înseamnă şi o desăvîrşire continuă a lui. 

27 Dumnezeu însuşi grăieşte în omul înduhovnicit oamenilor. Dumnezeu îi trezeşte prin 
cuvintele acestuia. Din El pornesc în omul înduhovnicit şi din acesta în ceilalţi cuvintele Lui. 
Omul înduhovnicit se face gura lui Dumnezeu. Omul experiază în aceasta pe Dumnezeu ca 
Persoană supremă Care apelează la responsabilitatea lui şi îl revendică. El e persoană, 
Dumnezeu e persoană. Şi între ele e legătura prin cuvînt şi prin puterea cuvîntului, care e 
puterea Persoanei. Făcîndu-se gura lui Dumnezeu, omul se experiază în acelaşi timp ca 
răspunzător faţă de Dumnezeu nu numai pentru sine, ci şi pentru ceilalţi oameni. 

cunoscătorii de Dumnezeu (teologii) cu puterile cele mai de 
sus ale heruvimilor şi serafimilor, cărora le este propriu 
cuvîntul înţelepciunii şi al cunoştinţei. 

45. Viaţa oamenilor se împarte în două şi are trei feluri de 
sfîrşituri. Una este în societate şi în lume. Alta este în afară de 
societate şi mai presus de lume. Cea din societate se deosebeşte 
în cumpătată şi nesăturată. Cea în afară de societate, se 
deosebeşte în înţelepciunea lucrătoare, în ştiinţa firii şi în 
lucrarea mai presus de fire 5S1 . Cea din societate sau se însoţeşte 
cu dreptatea, dacă se mişcă după fire, sau se însoţeşte cu 
nedreptatea şi duce la nedreptate, rătăcindu-se de la mişcarea 
potrivită cu firea. Iar cealaltă, dacă-şi urmăreşte scopul, 
mişcîndu-se după rînduială, sfârşeşte la firea nemărginită, 
desăvîr-şindu-se mai presus de fire. Iar dacă, umblînd după 
slavă, se abate de la scop, sfîrşeşte în minte neînţeleap-tă şi cel 
ce face astfel va fi lepădat ca un nedesăvîrşit, de Cel desăvîrşit. 



46. Duhul este lumină, viaţă şi pace. Deci cel luminat de 
Duhul dumnezeiesc petrece viaţă senină, cu pace. Din Acesta 

531. In filozofia făptuitoare, în cunoştinţa raţiunilor firii şi în cu- 
noştinţa tainică de Dumnezeu. Acestea sînt cele trei trepte ale urcuşului 
duhovnicesc. 

izvorăsc cunoştinţa lucrurilor şi înţelepciunea cuvîntului şi în 
acesta vine mintea lui Hristos. Acesta cunoaşte tainele 
împărăţiei, pătrunde în adîncul lui Dumnezeu şi zi de zi 
grăieşte oamenilor cuvintele bune ale vieţii dintr-o inimă 
netulburată şi luminată, fiindcă este bun şi are în sine pe Cel 
bun grăind vechi şi noi (Matei XIII, 52). 

47. Dumnezeu este înţelepciune şi pe cei ce umblă în 
cuvînt şi înţelepciune, îndumnezeindu-i prin cunoştinţa 

lucrurilor 28 , îi uneşte cu Sine prin lumină şi-i face dumnezei 
prin lucrare. Şi precum El a făcut toate prin înţelepciune din 
nimic şi conduce şi cîrmuieşte cu înţelepciune toate ale lumii şi 
tot cu înţelepciune lucrează pururea mîntuirea tuturor celor ce 
se apropie de El prin întoarcere, aşa şi cel ce s-a învrednicit să 
se împărtăşească de înţelepciunea cea de sus prin curăţie, face 
şi lucrează pururea, ca chip al lui Dumnezeu, cu înţelepciune, 
cele ale voii dumnezeieşti. El se adună pe sine de la cele din 
afară şi împărţite în multe şi-şi înalţă în fiecare zi cugetarea sa, 
prin cunoştinţa celor negrăite, spre vieţile cu adevărat 
îngereşti. Şi unificîn-du-şi după putinţă viaţa sa, se uneşte pe 
sine cu puterile de sus, care se mişcă în chip unitar în jurul lui 
Dumnezeu ; şi prin ele se înalţă, ca prin nişte bune 
călăuzitoare, spre prima obîrşie şi cauză. 

48. Cel ce s-a unit pe sine, prin înţelepciunea cea mai 
înaltă, cu puterile de sus şi pentru aceea şi cu Dumnezeu, ca 
unul ce este după asemănarea lui Dumnezeu, apropiindu-se 
de toţi în chip înţelept prin cuvînt şiviaţă de comunitate, taie 
cu putere dumnezeiască deprinderile celor ce voiesc, cu cele 
din afară şi împărţite şi, adunîndu-i în duh ca şi pe sine, ca un 
următor al lui Dumnezeu, îi ridică spre viaţa unificată, prin 
înţelepciune, prin cunoştinţă şi prin dezvăluirea celor ascunse, 
înălţîndu-i la vederea slavei şi a luminii prime şi unice. Şi 
unindu-i pe ei cu fiinţele şi cu cetele din jurul lui Dumnezeu, îi 
duce la unitatea lui Dumnezeu, ca unii ce au ajuns în întregime 
luminători prin iluminarea Duhului 29 . 

49. Pătrimea virtuţilor e însoţită de optimea unor virtuţi 
naturale şi generale. Căci din fiecare din acestea răsar, pe 
amîndouă părţile, două virtuţi, încît fiecare se face o treime. 



28Dumnezeu îndumnezeieşte prin cunoştinţa celor ce sînt, sau a lucrurilor, pentru că cei ce au 
ajuns la această cunoştinţă s-au curăţit de patimi şi văd toate înţelesurile lucrurilor în chip curat, 
ca raze din Dumnezeu, ca gînduri lucrătoare ale Lui. Prin această cunoştinţă, ei se unesc 
propriu-zis cu Dumnezeu prin iluminările şi puterile pornite din Dumnezeu şi aflătoare în 
legătură cu Dumnezeu. 

29 Lucrarea nevăzută a Duhului îi uneşte pe credincioşi între ei şi cu Dumnezeu. Duhul nu e 
împărţit. El se dă întreg tuturor, cum se dă lumina soarelui. 

Din înţelepciune se naşte cunoştinţa şi vederea înţeleaptă ; din 
dreptate, puterea de a deosebi şi socotinţa milostivă ; din 
bărbăţie, răbdarea şi stăruinţa statornică ; din cumpătare, 
curăţia şi fecioria. Deasupra acestei douăsprezecimi treimice, 
sade cu înţelepciune în scaunul minţii Dumnezeu, ca adevărat 
Creator şi învăţător al celor tainice, trimiţînd cuvîntul spre 
lumea virtuţilor 30 . Acesta luînd din începuturile nedezvoltate 
ale virtuţilor esenţa din cele două părţi,zideşte în suflet lumea 
duhovnicească a evlaviei. Ca cer El întinde în suflete 
înţelepciunea înstelată, întreagă, spre o viaţă atotluminoasă, în 
care face să lumineze, ca doi mari luminători, cunoştinţa 
dumnezeiască şi vederea firii (contemplaţia naturală) 31 . Ca 
pămînt întemeiază în suflet dreptatea, ca izvor nesecat de 
hrană. Ca văzduh întinde cumpătarea spre reîmprospătarea şi 
în-rourarea vieţii preacurate. Iar ca mare aşază în slăbiciunea 
firii bărbăţia, spre surparea mtăriturilor şi înălţimilor vrăjmaşe. 
Zidind deci Cuvîntul astfel această lume, pune în suflet ca 
putere Duhul, pentru mişcarea înţelegătoare şi pentru 
mişcarea neîncetată 530 şi pentru ţinerea neîmprăştiată şi 
statornică a ei, după cuvîntul lui David : «Cu Cuvîntul 



30 lumea virtuţilor e o altă lume, deasupra căreia tronează Dumnezeu, Creator şi susţinător şi al 
ei. El o creează şi pe aceasta tot prin Cuvîntul, luat în toate trei sensurile : de Cuvînt personal, de 
raţiune ce pune ordine în fiinţa noastră şi de cuvînt întăritor şi luminător adresat nouă. în 
fiecare din aceste trei sensuri ale Sale, Cuvîntuil întîlneşte ceva corespunzător în noi şi-1 
întăreşte: persoana noastră, raţiunea noastră şi cuvîntul nostru. în această întreită calitate, 
îmbinată cu întreita calitate corespunzătoare a noastră, creează Cuvîntul virtuţile în noi, îm- 
preună cu noi, întrucît El însuşi le are încorporate în Sine prin întruparea şi viaţa Sa de om şi le 
transmite celor ce se unesc cu El prin putere personală şi prin cuvîntul Lui, care îl exprimă pe El 
şi are puterea să conducă spre virtute, sau spre asemănarea cu El, pe cei ce-L ascultă. Deci 
cuvîntul în acest plan are şi înţelesul de raţiune, căci omul virtuos e omul raţional, omul care şi- 
a rînduit viaţa conform cu raţiunea şi o conduce conform ei. Dar prin virtuţi omul devine 
raţional nu numai în viaţa lui individuală, ci şi în relaţiile sociale. 

31 Expresia greacă .cpuoixîj Occopia", pe care am tradus-o prin «contemplaţia naturală» şi prin 
care se cunosc raţiunile dumnezeieşti ale lucrurilor din natură, cînd trăim conform naturii 
noastre, poate fi tradusă şi ca «vedere firească», pentru că de fapt ea e vederea normală a firii 
noastre, de la care am decăzut prin păcat, văzînd numai învelişul material al lucrurilor, sau 
văzînd lucrurile ca obiecte de sine stătătoare şi satisfăcătoare de trebuinţe trupeşti şi nu ca 
plasticizări ale gîndurilor lui Dumnezeu cel personal. 

Domnului cerurile s-au întărit, şi cu Duhul gurii Sale, toată 
puterea lor» (Ps. XXXII, 61) 32 . 

50. Domnul nostru Iisus Hristos creşte împreună cu 
vîrstele duhovniceşti ale celor ce se nevoiesc. Cînd sînt prunci 
şi au nevoie de lapte, se zice că se alăptează El însuşi cu laptele 
virtuţilor începătoare ale deprinderii trupeşti, al cărui folos e 
prea puţin celor ce au crescut cu virtutea şi leapădă pe încetul 
pruncia. Cînd au ajuns la tinereţe şi mănîneă mîncarea tare a 
contemplaţiei făpturilor, ca unii ce şi-au exercitat simţurile 
sufletului, se zice că sporeşte şi Hristos cu vîrsta şi cu harul şi 
sade în mijlocul bătrînilor şi le descoperă adîncuri acoperite de 
întuneric. Iar cînd au ajuns la bărbatul desăvîrşit (Efeseni IV, 
13), la măsura vîrstei plinătăţiilui Hristos, se zice că vesteşte El 
însuşi tuturor cuvîntul pocăinţei şi învaţă popoarele cele ale 
împărăţiei cerurilor şi se grăbeşte spre patimi. Căci acesta este 
sfîrşitul oricăruia din cei ce s-au desăvîrşit în virtuţi, ca după 
ce a străbătut toate vârstele lui Hristos, să ajungă la pătimirea 
încercărilor (ispitelor), asemenea crucii Aceluia 33 . 

51. Cîtă vreme ne aflăm sub stihiile nevoinţei trupeşti, 

536. Toată ordinea aceasta e pusă şi ţinută în mişcare neîncetată 
de Duhul. Iar prin această mişcare se uneşte şi se desăvîrşeşte. 

păzindu-ne să nu ne atingem de mâncări, să nu pipăim ceva, 
să nu privim la frumuseţi, să nu ascultăm cântări, să nu 
mirosim miresme, ne aflăm sub pedagogi ca nişte prunci, 
măcar că sîntem moştenitori şi stăpîni peste toate cele ale 



32 Despre m\M, cap. 27-28, Ed. cit., p. 88-90. 

33 Creşterea noastră e din puterea lui Hristos sălăşluit In noi. Fiecare vîrstă duhovnicească a 
noastră e din puterea aceleiaşi vîrste a lui Hristos, pe care o retrăieşte în fiecare din cei ce se 
nevoiesc, aşa cum mama retrăieşte cu copilul vîrstele lui, îndrumîndu-1 în trăirea dreaptă a lor. 
Din Hristos cresc virtuţile noastre. Dar El însuşi se arată crescînd cu noi, împărtăşindu-ne numai 
atîta putere pentru ele, cîtă sîntem în stare să folosim. Hristos ne ajută să creştem în virtuţi, prin 
puterea Lui personală, prin raţiunea Lui care întăreşte raţiunea noastră formatoare de virtuţi şi 
prin cuvîntul Lui. Cuvîntul lui Dumnezeu implică toate aceste trei înţelesuri. în orice caz 
virtuţile sînt un rod al dialogului între noi şi Hristos, Cuvîntul cel întrupat, şi o anumită treaptă 
in participarea noastră la viaţa omenească a lui Hristos, aflătoare în infinitatea divină. In 
creşterea aceasta îl vedem pe Hristos tot mai clar nu numai în raţiunea şi în virtuţile noastre 
sporite, ci şi în El însuşi ca Persoană care ne vorbeşte şi ne întăreşte. Virtuţile şi raţiunea noastră 
devin tot mai transparente pentru Hristos, sau Hristos e tot mai vădit prezent în ele. 

Tatălui. Dar cînd vine plinirea vremii nevoinţei şi ea se 
împlineşte prin nepătimire, atunci se naşte în noi Cuvîntul din 
înţelegere curată 34 . Şi aceasta se face sub legea Duhului, ca pe 
noi cei ce sîntem sub lege să ne răscumpere din cugetul trupesc 
şi să ne facă iarăşi fii. Iar înfăptuindu-se aceasta, Duhul strigă 
în inimile noastre : «Awa, Părinte», arătîndu-ne şi făcîndu-ne 
cunoscută înfierea şi îndrăznirea cea către Dumnezeu şi Tatăl. 
De aci înainte Duhul rămîne şi vorbeşte cu noi ca şi cu nişte fii 
şi moştenitori ai lui Dumnezeu prin Hristos, deoarece nu mai 
sîntem ţinuţi în robia simţurilor (Gal. IV, 37). 

52. Celor ce au sporit în credinţă ca Petru, au ajuns la 
nădejde ca Iacob şi s-au desăvîrşit în iubire ca Ioan, Domnul li 
se schimbă la faţă urcîndu-se pe muntele înalt al cunoştinţei lui 
Dumnezeu (al teologiei). Şi îi luminează, arătîndu-li-se şi 
înfăţişîndu-li-se ca Cel ce e Cuvîntul curat, asemenea soarelui, 
iar prin înţelesurile înţelepciunii tainice li se face strălucitor ca 
lumina. Şi Cuvîntul se arată în aceştia stînd în mijlocul legii şi 
al proorociei, unele legiuindu-le şi învăţîndu-le, iar altele 
descoperindu-le din vistieriile adînci şi ascunse ale 
înţelepciunii, ba uneori mai înainte văzînd şi mai înainte 
vestind M0 . Pe aceştia îi şi umbreşte Duhul ca un nor luminos şi 
un glas de tainică cunoştinţă a lui Dumnezeu vine din acel nor 
la ei, învăţîndu-i taina dum-nezeirii în trei ipostasuri şi 
spunîndu-le : «Acesta este vîrful Meu cel iubit al Cuvîntului 
desăvîrşirii, întru care bine am voit ; fiţi Mie fii desăvîrşiţi în 
Duh desăvîrşit» (Matei XVII, 5) M1 . 

53. Sufletul care dispreţuieşte toate cele de jos şi e rănit 
în întregime de dragostea lui Dumnezeu, încearcă o ieşire 
străină şi dumnezeiască (extaz). Căcidupă ce a văzut limpede 
firile făpturilor şi raţiunile lor şi a înţeles sfîrşiturile lucrurilor 



34 Cuvîrguj. di^gţ^a^: WrFssş^ffCft^ffliîniîMgDSife^^^feMitfîItfiefMflR^S fMM-»H 

<» r ă&ateiŞfi l H? 1 H*¥8& i »ilfeWf tHtJ^tiKfe^fflfieMWid^ffgrî ŞPâ* i p^tforoirîo î r?H<£!eî%e :a le 

iR^ffflei^ţfateAŞtey^S Ş u B^rrfpTOn^ft?fflStHM <kmpW Sifiâf ^eSPW^gagr^P^ft^te mai 

Mţîflte% eilfe' Mlt&fere WiiPWJl ne stăpînirea în noi ca raţiune şi cuvînt al Său, întărind raţiunea 

noastră şj^mpgzi,^ cjjyiphiife^telaf î^nBW^Pcîf # S$»ultffl aŞeasffeuVSsWnnfrful raţiunii 

îaiiMrVrfe^^iHflÎMreWWR^ 

HrWHfeas^aţuHpţfil ^^ u 9a n s^ e »sâ < Ar^§aFc¥. 1 ! > tSftrţ?ca n H $&£>$ «»ţAPa^WHl I 6'mîr'*Jăscut. 

Cei ce ajung aci sînt uniţi cu Fiul şi cu Tatăl în Sfîntul Duh. Sînt atît de apropiaţi Tatălui, prin 

har, ca şi Fiul cel Unul Născut ca om. 

omeneşti, nu mai rabdă să fie înăuntrul zidirii şi să mai fie 
hotărnicit de ceea ce-1 mărgineşte. Ci ieşind din hotarele sale şi 
biruind legăturile simţurilor şi trecînd peste firile tuturor, pă- 
trunde, într-o tăcere de negrăit, în întunericul cunoştinţei lui 
Dumnezeu şi priveşte frumuseţea Celui ce este, în lumina 
înţelesurilor înţelepciunii negrăite, atît cît i se dăruieşte de ea 
prin har. Adîncindu-se apoi în chip vrednic de Dumnezeu prin 
aceste înţelesuri în vederea Lui, se bucură cu frică şi cu 
dragoste de roadele pomilor nemuritori, adică de cugetările 
înţelesurilor dumnezeieşti, a căror măreţie şi slavă nu o poate 
tălmăci niciodată în chip desăvîrşit cînd se întoarce la sine în- 
suşi 35 . Căci stînd în chip minunat sub lucrarea Duhului, îşi dă 
seama, în bucurie şi tăcere de negrăit, de această pătimire 
vrednică de laudă, dar nu poate tălmăci cum se săvîrşeşte 
această lucrare, sau ce este ceea ce i s-a împărtăşit, i s-a arătat şi 
i s-a spus ; nu poate tălmăci cele negrăite, pe care le-a cunoscut 
în chip tainic. 

54. Cel ce-şi seamănă sieşi spre dreptate lacrimi de 
umilinţă culege ca rod al vieţii o bucurie negrăită. Iar cel ce 
caută şi aşteaptă pe Domnul pînă ce vin roadele dreptăţii Lui 
va secera înmulţit spicul cunoştinţei de Dumnezeu. Şi-1 va 
lumina şi pe el lumina înţelepciunii şi se va face sfeşnic al 
luminii veşnice ca să lumineze pe toţi oamenii. Acela nu se va 
lipsi pe sine şi pe alţii de lumina înţelepciunii dăruite lui, 
ascunzînd-o sub obrocul pizmei, ci va semăna cuvinte bune în 
Biserica credincioşilor, spre folosul celor mulţi şi va împărtăşi 
toate învăţăturile cîte le-a auzit de sus, încredinţate de Duhul 



35Experienţa sufletului pe acest vlrf al întîlnirii cu Dumnezeu nu poate fi exprimată decît în 
termeni antinomici. Ea e vedere sau mai bine-zis contemplaţie, dar e vedere în întuneric sau 
contemplaţie de nedefinit e vedere şi în acelaşi timp sesizare a unor înţelesuri, dar a unor 
înţelesuri negrăite care nu se disting din unitatea personală infinită a lui Dumnezeu Cel mai 
presus de înţelesuri. Ea are loc într-o stare de ieşire a sufletului nu numai din toate ideile 
definite ale lucrurilor şi din legătura cu toate cele văzute în mod distinct cu simţurile, ci şi din 
hotarele sale, căci nu mai cunoaşte ceva hotărnicit. Propriu-zis sufletul se hotărniceşte prin 
privirea şi gîndirea lucrurilor hotărnicite, prin ideile sau prin imaginile reţinute ale lor. Cînd 
iese din ele se dazlimitează. Dar nu pierde conştiinţa că e deosebit de realitatea nehotărnicită a 
lui Dumnezeu. Căci el se dezlimitează prin Dumnezeu, întrucît e capabil să-L cunoască pe El, 
dar nu prin sine. 

dumnezeiesc, şi cîte le-a cunoscut în-deletnicindu-se cu 
contemplarea făpturilor, ca şi cîte i-au spus lui părinţii. 

55. Fiecăruia dintre cei ce se nevoiesc îi vor fi şi i se vor 
topi, în ziua desăvîrşirii sale întru virtute, munţii lucrării 
poruncilor lui Dumnezeu într-o dulceaţă a veseliei. Căci va 
împăraţi în Sionul înţelegerii curate. Iar dealurile, adică 
raţiunile virtuţilor, vor izvorî lapte, aducîndu-i hrana la patul 
nepătimirii pe care se odihneşte 5M . Şi toate dorinţele lui Iuda, 
adică ale credinţei şi cunoştinţei sale, vor izvorî ape, adică 
dogme, pilde şi simboluri ale lucrurilor dumnezeieşti. Din 
inima lui va ieşi izvor de înţelepciune negrăită şi va adăpa 
uscăciunea pîrîiaşelor, adică pe oamenii uscaţi de seceta şi de 
arşiţa patimilor. Atunci va cunoaşte rodul adevărat al 
cuvintelor Domnului în sine. Căci zice : «Cel ce crede în Mine, 
rîuri de apă vie vor izvorî din pîntecele Iui» (Ioan VII, 38). 

56. «în cei ce se tem de Mine, zice Domnul, va răsări 
Soarele dreptăţii şi tămăduirea în faptele lor» (Ma-leahi IV, 2). 
«Ei vor sări din închisoarea patimilor şi vor sălta ca nişte viţei 
slobozi din lanţurile păcatului. Vor călca pe bărbaţii nelegiuiţi 
şi pe draci în picioarele lor, ca pe o ţarină, în ziua învierii lor, 
pe care o voi face Eu, zice Domnul atotţiitorul» (Isaia XIII, 2), 
adică atunci cînd se vor înălţa prin toate virtuţile şi se vor 

543. Muntele Sion e un munte dulce, căci în el se iveşte dulceaţa stăpînirii peste patimi 
şi odată cu aceasta dulceaţa înţelesurilor curate, care reprezintă înălţimile la care s-a ridicat 
mintea care vede în ele pe Dumnezeu. Fiecare virtute are o raţiune, sau e o raţiune încorporată 
într-o deprindere ; cîtă vreme patima este lipsită de raţiune, este contrară raţiunii virtuţii opuse, 
e o coborîre spre nimic, pentru că e o coborîre a sufletului în limitare, o ieşire a lui din 
interiorul infinităţii divine care-1 poate hrăni cu viaţă în veşnicie. Raţiunile virtuţilor hrănesc 
pe cel ce s-a eliberat de patimi şi şi-a regăsit odihna din partea lor; îl hrănesc din infinitatea 
vieţii lui Dumnezeu cel personal şi a toate iubitor. 



desăvîrşi prin împărtăşirea de Duhul. 

57. De vei fi ridicat de sus pe un munte înalt al lumii 
acesteia şi al Bisericii lui Hristos, şi de vei primi acolo semn al 
cunoştinţei celei noi, să-ţi înalţi glasul cu înţelepciunea dată ţie 
de la Dumnezeu, îndemnînd cu cuvîntul şi învăţînd pe fraţii 

tăi şi deschizîndu-le lor înţelesul dumnezeieştii Scripturi, spre 
cunoaşterea darurilor minunate ale lui Dumnezeu şi spre 
împlinirea poruncilor Lui. Să nu te temi de cei ce pizmuiesc 
puterea cuvintelor tale şi strîmbă toată dumnezeiasca 
Scriptură, căci sînt deşerţi şi putrezi şi gătiţi spre locuinţă 
diavolului (Matei XII, 44). Dumnezeu va scrie cele rostite de 
buzele tale în cartea celor vii şi nu vei pătimi vătămare de la 
aceştia, precum nici Petru de la Simon Magul. Ci să zici, mai 
degrabă, şi tu în ziua aceea, în care vei vedea că-ţi pregătesc 
curse în cale, împreună cu proorocul : «Iată Domnul este 
Dumnezeul şi Mîn-tuitorul meu, şi voi fi nădăjduindu-mă într- 
Insul şi voi fi mîntuit de El şi nu mă voi teme», fiindcă «slava 
mea şi lauda mea este Domnul şi s-a făcut mie mîntuitor ; şi nu 
voi înceta să vestesc cele slăvite ale Lui în tot pămîntul» (Isaia 
XII, 2, 5). 

58. Dacă ai cunoscut că pornirea spre patimi este 
nelucrătoare în tine şi lacrimile umilinţei şi ale smeritei 
cugetări izvorăsc din ochii tăi, să ştii că a venit la tine 
împărăţia lui Dumnezeu şi ai zămislit de la Duhul Sfînt. Iar 
dacă vezi în lăuntrul tău pe Duhul că şi lucrează, se mişcă şi 
grăieşte şi te mînă să grăieşti în Biserică cu glas mare mîntuirea 
şi adevărul lui Dumnezeu, să nu împiedici buzele tale pentru 
pizma oamenilor cu cuget iudaic. Ci şezînd, scrie pe table cele 
ce ţi le spune Duhul, cum zice Isaia : «Că vor fi acestea spre 
zilele vremurilor şi pînă în veac, după cel ce a zis aşa» (Isaia 
XXX, 8). Căci cei ce suferă de durerile pizmei sînt un popor 
neascultător, fii mincinoşi, întru care nu este credinţă. Aceştia 
nu vor să audă că Evanghelia lucrează încă şi face prieteni ai 
lui Dumnezeu şi prooroci, ci zic proorocilor şi învăţătorilor 
Bisericii : «Nu ne vestiţi nouă împărăţia lui Dumnezeu» ; iar 
celor ce împărtăşesc vederile contemplaţiei naturale : «Nu ne 
grăiţi nouă acestea, ci grăiţi şi vestiţi-ne altă rătăcire, pe care 
lumea o iubeşte şi luaţi dinaintea noastră pe Sfîntul lui Israel» 
(Isaia XXX, 11). Nu lua aminte la bîrfirea şi la cuvintele lor. 
Căci mulţi surzi vor auzi pînă la urmă cuvintele tale spre 

folosul lor şi ochii orbilor, care umblă în întunericul vieţii şi în 
ceaţa păcatului, vor vedea lumina cuvintelor tale. Şi se vor 
bucura de ele cei săraci cu duhul şi cei deznădăjduiţi dintre 
oameni se vor umple de bucurie ; şi cei rătăciţi cu duhul vor 
afla înţelepciune în cuvintele tale. Iar cei ce cîrtesc împotriva ta 
vor învăţa să asculte de cuvintele Duhului şi limbile care 
vorbesc de rău vor învăţa să grăiască pace. 

59. Fericit cel ce a semănat în Sion, în Biserica lui 
Dumnezeu, sămînţa învăţăturii cuvintelor Lui, zice Isaia, şi are 
fii ai săi în Duh, în Ierusalimul de sus al celor dintîi născuţi. 
Căci omul acela va ascunde poate pentru o vreme cuvintele 
sale şi va fi acoperit ca de o apă curgătoare. Dar la sfîrşit se va 
arăta în Sion, adică în Biserica credincioşilor, ca un rîu slăvit ce 
curge în pămîntul însetat de apele înţelepciunii lui. Şi nu vor 
mai fi din aceia care să se ruşineze de a asculta de el din 
pricina celor pizmuitori. Şi-şi vor da urechile lor să asculte 
cuvintele omului aceluia şi inima celor slăbiţi cu sufletul va lua 
aminte ca să asculte. Şi nu vor mai spune slujitorii pizmei : taci 
! Căci fiind evlavios, a sfătuit cele înţelepte şi nu a grăit, ca 
înţelepţii nebuni ai lumii, cele nebune. Nici n-a cugetat în 
inima lui să facălucruri deşarte şi nelegiuite şi să grăiască cu 
înşelăciune despre Dumnezeu, ca să risipească sufletele 
flămînde şi să trimită neadăpate sufletele însetate. De aceea cu- 
vintele lui rămîn spre folosul celor mulţi, chiar dacă nu pare 
aşa celor pizmaşi (Isaia XXXII, 2 ş.u.). 

60. Celui ce locuieşte în peştera înaltă a stîncii tari, i se va 
da spre saturare pîinea cunoştinţei şi ulciorul înţelepciunii spre 
îmbătare şi va fi apa lui credincioasă 36 . El va vedea pe 
împăratul întru slava Lui şi ochii săi vor vedea pămîntul de 



36 Va fi ca Ilie cel hrănit, după petrecerea în muntele Cârmei, de văduva din Sarepta Sidonului 
cu pîinea cunoştinţei şi cu ulciorul înţelepciunii, spre îmbătarea sau entuziasmul dragostei de 
Dumnezeu. 

departe. Sufletul său va cugeta înţelepciune şi va vesti tuturor 
locul cel veşnic, în afara hotarelor căruia nu e nimic 37 . 

61. Dacă învăţătura Domnului deschide urechile oricui 
se teme de El şi adaugă ureche ca să audă şi dă limbă de 
învăţătură, ca să ştie cînd trebuie să spună cuvînt, cine altul 
respinge pe cuminţii şi înţelepţii lumii şi face nebună 
înţelepciunea lor, întărind numai cuvintele robilor Săi, decît El 
însuşi ? Căci El face lucruri noi şi minunate spre slava Sa. El 
face în inima pustie şi uscată cale de smerenie şi de blîndeţe, 
iar în cugetarea secată şi fără apă, rîu de înţelepciune negrăită, 
ca să adape poporul Său cel ales, poporul pe care Şi 1-a pregătit 
ca să povestească virtuţile Lui. Căci El umblă înaintea celor ce- 
L iubesc şi se tem de El, netezeşte munţii patimilor, sfarmă 
porţile de aramă ale ne-ştiinţei, deschide uşile cunoştinţei Sale 
şi descoperă vistieriile acoperite de întuneric, ascunse şi 
nevăzute ale ei, ca să cunoască că El este Domnul Dumnezeu, 
Care cheamă numele lor Israel. 

62. Cine este Cel ce potoleşte marea patimilor şi opreşte 
valurile ei ? Domnul Savaot, Cel ce scapă din primejdia 
păcatului pe cei ce-L iubesc pe El, şi linişteşte furtuna 
gîndurilor ; Cel ce pune cuvintele Sale în gura lor şi-i acopere 
cu umbra mîinilor Sale, cu care a întărit cerul şi a întemeiat 
pămîntul. El dăruieşte celor ce se tem de El limbă de 
învăţătură şi ureche de înţelegere, ca să audă glasul Lui de sus 
şi să vestească în casa lui Iacob, în Biserica credincioşilor, 
poruncile Lui. Iar cei ce n-au ochi să vadă razele Soarelui 
dreptăţii şi ureche să audă cele slăvite ale lui Dumnezeu au ca 
parte întunericul neştiinţei şi nădejdea lor este deşartă. Nici 
unul dintre aceştia nu grăieşte cele drepte, nici nu este întru ei 
judecată adevărată. Căci au ascultat de cei deşerţi şi de cei ce 
grăiesc sunete goale. Ei zămislesc pizmă şi nasc bîrfire, căci 
urechile lor sînt netăiate împrejur şi nu pot să audă. De aceea 



37 Va fi ca Moise. In afara hotarelor locului veşnic nu e nimic, pentru că el nu are hotar. El este 
viaţa şi iubirea nemărginită a lui Dumnezeu. 

cuvîntul cunoştinţei lui Dumnezeu li s-a făcut lor spre osîndă 
şi nu vor să-1 audă pe El. 

63. Ce înţelepciune este în cei ce sînt chinuiţi de pizmă 
faţă de aproapele ? Cum vor recunoaşte pizmuitorii, întreabă 
Ieremia, că sîntem înţelepţi şi legea Domnului este cu noi 
(Ierem. VIII, 8), cînd se topesc de pizmă faţă de cei ce au luat 
harul Duhului, prin înţelepciunea şi cunoştinţa lui Dumnezeu 
? în deşert s-a născut cunoştinţa mincinoasă în cărturarii şi 
înţelepţii lumii, care s-au abătut de la cunoştinţa adevărată. De 
aceea au fost ruşinaţi înţelepţii, căzînd de la înţelepciunea 
Mîngîietorului şi văzînd-o pe aceasta înmul-ţindu-se în fiii 
pescarilor ; şi s-au uimit de puterea cuvintelor lor şi s-au prins 
în mrejele gîndurilor lor (Ierem. VIII, 9) ca unii ce au lepădat 
cunoştinţa şi înţelepciunea cea adevărată a Domnului. 

64. Cum s-au topit de invidie cei care pizmuiesc pe cei 
ce s-au îmbogăţit de harul Duhului ! Cum s-au topit de pizmă, 
cei ce au părăsit izvorul înţelepciunii lui Dumnezeu, faţă de cei 
ce-au primit limba de foc, cape un condei de cărturar ager la 
scris ! 38 . De ar fi umblat pe calea lui Dumnezeu, ar fi locuit în 
pacea nepă-timirii în veac şi ar fi aflat unde este înţelepciunea, 
unde este tăria, unde este înţelegerea şi cunoştinţa lucrurilor, 
unde este dăinuirea îndelungată şi viaţa, unde este lumina 
ochilor şi înţelepciunea cu pace ; ar fi cunoscut cine află locul şi 
cine intră la vistieriile ei ; ar fi cunoscut cum porunceşte 
Dumnezeu proorocilor celor învăţaţi de Cuvîntul, zicînd : - 
«Proorocul care are în vis descoperire să povestească vedenia 
visului său, şi cel la care a venit cuvîntul Meu, să 
împărtăşească cuvîntul Meu pentru adevăr»- (Ierem. XXIII, 
28). Şi iarăşi : «Scrie-ţi în carte toate cuvintele pe care ţi le-am 
spus» (Ierem. XXX, 8). Dacă ar fi aflat acestea, nu s-ar fi topit 
de pizmă împotriva unora ca aceştia. 



38Limba de foc a Duhului poate lua şi forma unui condei ager, adine şi înflăcărat 

65. Cînd îşi va schimba arapul pielea şi leopardul 
împestriţăturile sale, vor putea şi pizmaşii să grăiască şi să 
sfătuiască bine, gîndind cele rele. Căci ei înşeală pe cei 
apropiaţi lor, fiindcă umblă cu viclenie, şi-şi bat joc de prietenii 
lor, negrăind adevărul, fiindcă limba lor s-a învăţat să grăiască 
cele deşarte şi mincinoase. Ia aminte deci tu, cel ce pentru 
cunoştinţa şi cuvîntul lui Dumnezeu eşti pizmuit şi batjocorit 
de ei, şi roagă-te cu stăruinţă ca Ieremia şi zi : «Doamne, 
pomeneşte-mă pe mine şi cercetează-mă şi scapă-mă de 
bărbaţii pizmaşi care mă urmăresc, nu mă pune la îndelungă- 
răbdare, vrînd să mă cerci multă vreme. Cunoaşte că am fost 
luat în rîs de cei ce nesocotesc cunoştinţa Ta. Smereşte-i pe ei 
în pizmuirea lor şi-mi va fi cuvîntul cunoştinţei Tale spre 
veselie şi spre bucuria inimii mele. Căci n-am şezut în sfatul 
celor ce-şi bat joc de cunoştinţa Ta, ci m-am temut de faţa 
mîinii Tale şi am şezut singur ; că pizma lor m-a umplut de 
amărăciune» (Ieremia XV, 15 — 18). Şi vei auzi : «Bine ştiu 
aceasta. De vei întoarce vreun rătăcit de la calea lui, te voi 
aşeza pe tine între prietenii Mei ; înaintea feţei Mele vei sta. Şi 
de vei face de preţ pe vreun nevrednic, vei fi ca gura Mea, te 
voi izbăvi pe tine din ghiara lupilor pizmaşi, zice Domnul lui 
Israel» (Ierem. XV, 19-21). 

66. Sfîrşitul cuvîntului e totul. Deci să asculte înţelepţii 
pizmaşi. Nazireii lui Dumnezeu s-au curăţit prin osteneli mai 
mult decît zăpada. Albitu-s-a viaţa lor mai mult decît laptele. 
Chipul înţelepciunii lor a întrecut piatra de safir şi înfăţişarea 
cuvintelor lor e mai presus de mărgăritarul curat. Iar cei ce s- 
au desfătat cu cunoştinţa lumească au pierit la ieşirea duhului. 
Cei ce s-au hrănit din înţelepciunea elinilor s-au îmbrăcat cu 
fumul neştiinţei. Căci li s-a lipit limba de gîtlejul lor şi au 
amuţit, fiindcă au lepădat înţelepciunea şi cunoştinţa 
adevărată a Duhului dumnezeiesc, nevoind să o primească pe 
aceasta prin osteneli 39 '. 



39învăţătura lui Hristos e o învăţătură de practicat, nu o teorie de luat simplu la cunoştinţă. 
Pentru că prin ea omul trebuie să se facă asemenea lui Hristos şi să intre şi să înainteze în unirea 
cu EI şi cu viaţa dumnezeiască infinită, de care s-a umplut umanitatea Lui. 

67. Cel ce dă gură deschisă în mijloc de adunare multă, 
robilor săi, şi cuvînt celor ce vestesc cu putere multă, este 
Dumnezeu, Care smereşte pomul înalt şi înalţă pomul smerit, 
Care usucă pomul verde şi înverzeşte pomul uscat. Căci a Lui 
este înţelepciunea şi cunoştinţa şi puterea. Şi precum schimbă 
anotimpurile şi anii, aşa face şi sufletele care-L caută şi-L 
doresc pe El, să împărătească peste patimi, şi le mută de la 
viaţă la viaţă, dînd înţelepciune celor înţelepţi cu Duhul şi 
pricepere celor ce au înţelegere. El descopere lucruri adînci şi 
ascunse celor ce cercetează adîncurile lui Dumnezeu şi le dă 
lor să cunoască ghiciturile acoperite de întuneric. Căci lumina 
cunoştinţei şi a înţelepciunii este cu El şi o dă cui voieşte. 

68. Tuturor celor ce lucrează întru răbdare poruncile, 
după omul din afară şi din lăuntru, şi caută numai la slava lui 
Dumnezeu, li se dă cinstea cunoştinţei cereşti, pacea sufletului 
şi nestricăciunea, ca unora ce nu sînt numai auzitori, ci şi 
făcători ai legii harului. Dumnezeu nu face de ocară cunoştinţa 
acestora, care e mărturisită prin fapte, ci o slăveşte împreună 
cu cuvintele cunoştinţei celor ce luminează, prin înţelepciunea 
Lui, în Biserica credincioşilor. Fiindcă la El nu este căutare la 
faţă. Iar celui ce se nevoieşte pentru a se făli şi nu ascultă de 
cuvintele celor ce sînt povăţuiţi de Duhul, ci ascultă de părerea 
lui şi de cuvintele amăgitoare ale celor ce au îmbrăcat numai 
chipul evlaviei şi sînt călăuziţi de Duhul iubirii de slavă şi al 
iubirii de plăcere, i se dă necaz şi strîmtorare, pizmă, mînie şi 
furie, acum ca răsplată pentru amăgirea lui, iar la sfîrşit ca 
pedeapsă a gîndurilor lui ce se osîndesc, sau se apără între ele. 
Vorbim de ziua în care va judeca Dumnezeu cele ascunse ale 
oamenilor şi va răsplăti fiecăruia după lucrul lui (Rom. II, 6 — 
16). 

69. Precum nu este iudeu cel ce este aceasta întru 
arătare, după cum s-a spus, şi nici tăiere împrejur cea întru 
arătarea trupului (Rom. II, 28, 29), ci iudeu e cel ce e aceasta 
întru ascuns şi tăiere împrejur e cea a inimii, care sînt în duh 
nu în literă, aşa nici un bărbat desăvîrşit întru cunoştinţă şi 

înţelepciune nu e cel tare numai în cuvîntul arătat şi grăit, nici 
nevoitor la culme cel ce e aşa întru nevoinţa trupească şi 
văzută. Ci nevoitor este cel ce e aceasta întru lucrarea ascunsă 
şi înţelegătoare, iar înţelept şi desăvîrşit întru cunoştinţă este 
cel ce grăieşte din inimă curată şi bună prin Duhul lui 
Dumnezeu şi nu prin literă. Lauda acestora nu e de la oameni, 
ci de la Dumnezeu. Căci sînt neştiuţi sau pizmuiţi de oameni, 
fiind iubiţi şi cunoscuţi numai de Dumnezeu şi de cei mişcaţi 
de Duhul Lui. 

70. Dacă nu se va îndrepta, precum s-a spus, nici un trup 
înaintea lui Dumnezeu din faptele legii (Rom. III, 20), cine se 
va dasăvîrşi înaintea lui Dumnezeu numai prin luptele şi 
ostenelile nevoinţei ? Căci prin fapte ajungem la deprinderea 
virtuţii şi oprim lucrarea patimilor, dar numai prin ele nu ne 
desăvîrşim întru plinătatea lui Hristos. Deci ce ne duce pe noi 
la desăvârşire ? Credinţa sinceră în Dumnezeu. Ea este temelia 
celor nădăjduite (Evr. XI, 1). Prin ea Avei a adus lui Dumnezeu 
o jertfă mai deplină decît Cain şi a primit mărturia de om 
drept, iar Avraam, cînd a fost chemat, a ascultat şi a ieşit ca să 
locuiască în pămîntul făgăduinţei. Ea urcă pe cei ce se nevoiesc 
la nădejdile mari ale darurilor mai înalte ale lui Dumnezeu şi 
de acolo la cunoştinţa lucrurilor. Ea le dă lor comori nesecate 
ale Duhului în inimă, ca să scoată de acolo taine noi şi vechi ale 
lui Dumnezeu şi să le dea celor ce au trebuinţă. Drept aceia, cel 
ce s-a împărtăşit de ea, s-a înălţat şi s-a desăvîrşit prin dragoste 
întru cunoştinţa lui Dumnezeu şi a intrat întru odihna Lui, 
odihnindu-se şi el de toate lucrurile sale, ca şi Dumnezeu de 
ale Lui (Evr. IV, 3). 

71. Dacă Dumnezeu s-a jurat odinioară, că cei ne- 
ascultători nu vor intra întru odihna Sa şi ca urmare nici n-au 
putut intra din pricina necredinţei lor, cum vor putea să intre 
vreunii prin singura nevoinţa trupească, fără de credinţă, întru 
odihna nepătimirii şi întru desăvîrşirea cunoştinţei, cînd 
vedem pe mulţi ne-putînd să intre şi să se odihnească de toate 
ostenelile lor? Drept aceea trebuie să se cerceteze fiecare de nu 

cumva este întru sine o inimă vicleană şi necredincioasă şi de 
aceea se lipseşte, deşi se află în multe osteneli, de odihna şi de 
desăvîrşirea lui, din care pricină se chinuieşte pururea cu 
faptele şi mănîncă pîinea durerii. Şi dacă lipseşte odihna întru 
el, să se silească să intre princredinţă întru odihna nepătimirii 
şi întru desăvârşirea cunoştinţei 40 , ca nu cumva să cadă în 
vechea pildă a neascultării şi să pătimească aceleaşi lucruri ca 
şi cei ce n-au ascultat odinioară. 

72. Deoarece sîntem fiinţe supuse simţurilor, cu- 
vîntătoare şi înzestrate cu minte, trebuie să aducem şi noi o 
zeciuială din tot ce sîntem noi înşine. Ca fiinţe sensibile trebuie 
să simţim în chip cuvenit lucrurile supuse simţurilor şi, prin 
frumuseţea lor, să ne grăbim şi să aducem cunoştinţa lor fără 
greşeală Ziditorului. Ca fiinţe cuvîntătoare, să grăim bine 
despre lucrurile dumnezeieşti şi omeneşti. Iar ca fiinţe 
înzestrate cu minte, să cugetăm fără greşeală despre 
Dumnezeu, despre viaţa veşnică, despre împărăţia cerurilor şi 
despre tainele Duhului ascunse în ea. Trebuie să ne conducem 
în chip sănătos şi fără greşeală potrivit cu Dumnezeu. Simţirea, 
vorbirea şi cugetarea trebuie stăpînite şi folosite în chip 
sănătos. Aceasta este măsura adevărată şi dumnezeiască şi 
aducerea noastră sfinţită lui Dumnezeu 41 . 

73. Zeciuială adevărată adusă lui Dumnezeu este 
Pastele sufletesc, sau trecerea peste toată deprinderea pătimaşă 
şi peste toată simţirea neraţională 42 . în vremea acestui Paşte se 
jertfeşte Cuvîntul în contemplarea lucrurilor şi se mănîncă în 



40 Odihna nepătimirii e legată de cunoştinţa ce vine din credinţa fermă, pentru că ea face clară 
şi sigură legătura sufletului cu Dumnezeu cel personal ; îi dă conştiinţa odihnei în iubirea Lui 
nesfîrşita şi nemijlocită. In nevoinţe omul se simte încă departe de Dumnezeu; el luptă încă cu 
patimile, neavînd pe Duhul deplin în el. 

41 Prin simţirea, prin vorbirea şi gîndirea noastră, închinate lui Dumnezeu, ne aducem nu 
numai pe noi înşine Lui, ci toate cele simţite, vorbite şi gîndite, adică întreaga lume sensibilă şi 
inteligibilă, descope-rindu-i prin aceasta transparenţa pentru Dumnezeu, sau străbaterea lui 
Dumnezeu prin ea. 

42 Pastele înseamnă trecerea prin Marea Roşie şi deci ieşirea din robia Egiptului, spre libertate 
şi spre ţara făgăduinţei. Simbolic ea înseamnă trecerea peste ceea ce ne închide în robia 
patimilor, la largul infinităţii lui Dumnezeu şi a libertăţii în ea, din strîmtorarea robiei celor 
văzute, în care nu se simte bine sufletul. 

pîinea cunoştinţei şi se beapreacinstitul Lui sînge în paharul 
înţelepciunii tainice. Deci cel ce serbează acest Paşte, şi-a jertfit 
sieşi Mielul care ridică păcatele lumii şi nu va mai muri, ci, 
după glasul Domnului, va trăi în veac (Ioan VI, 52) 43 . 

74 Cel ce s-a ridicat din faptele moarte a înviat împreună 
cu Hristos. Iar dacă a înviat împreună cu Hristos prin 
cunoştinţă, şi Hristos nu mai moare, nici pe el nu-1 mai 
stăpîneşte moartea neştiinţei (Rom. VI, 9). Căci cel ce a murit 
odinioară prin păcat, abătîndu-se de la mişcarea cea după fire, 
a murit o dată pentru totdeauna. Iar cel ce vieţuieşte acum, 
vieţuieşte lui Dumnezeu prin libertatea Duhului Sfînt, Care 1-a 
ridicat pe el din faptele moarte ale păcatului. De aceea nu mai 
trăieşte trupului şi lumii, odată ce e mort faţă de mădularele 
trupului şi faţă de lucrurile vieţii, ci trăieşte în el Hristos, odată 
ce se află sub harul Duhului Sfînt şi nu mai este sub legea 
trupului. El îşi dăruieşte acum mădularele sale, ca arme ale 
dreptăţii, lui Dumnezeu şi Tatăl. 

75. Cel ce şi-a eliberat mădularele sale din robia patimilor 
şi le-a înfăţişat spre slujirea dreptăţii, s-a apropiat de sfinţirea 
întru Duhul Sfînt, ridicîndu-se peste legea trupului. Şi aceasta 
nu-1 va mai stăpîni prin păcat, odată ce se odihneşte în 
libertatea şi în legea Duhului. Căci sfîrşiturile slujirii dreptăţii 
nu sînt ca sfîrşiturile robiei patimilor. Acestea duc la pieirea 
sufletului înţelegător, iar acelea sfîrşesc în viaţa veşnică, cea 
ascunsă în Hristos, Domnul nostru 44 . 



43 Mielul se dă ca Jertfă omului credincios în contemplarea lucrărilor ; mai bine zis omul însuşi 
îl jertfeşte sieşi în această contemplare, sau îl coboară la sine în stare de mîncare şi băutură spre 
sfinţirea lui, prin eliberarea de patimi, prin cunoştinţă şi înţelepciune, care nu-i o cunoştinţă şi o 
înţelepciune în izolare individuală şi strîmtorată, ci în comunicare cu Cuvîntul sau cu 
Izvorîtorul personal al cunoştinţei, al înţelepciunii şi al libertăţii. 

44 Cel ce a intrat în viaţa liberă de patimi, care e o viaţă a cunoştinţei lui Dumnezeu cel nesfîrşit 
în iubire, sporeşte continuu în 

această viaţă. Ea este o viaţă veşnică. Dar cel ce a căzut din ea nu mai înaintează în viaţă, ci 
rămîne mereu mort, pentru că rămîne în aceeaşi mărginire monotonă a repetiţiei şi a lipsei de 
libertate şi de comuniune. 

76. Cîtă vreme omul trăieşte trupeşte, e stăpînit de legea 
trupului. Iar dacă moare şi e mort lumii, e slobozit de legea 
trupului. Dar nu putem muri lumii, dacă nu murim 
mădularelor trupului. Şi murim acestora cînd ne facem părtaşi 
Duhului Sfînt 45 . Iar Duhului Sfînt ne vădim că sîntem părtaşi, 
cînd aducem lui Dumnezeu roade vrednice de Duhul, şi 
anume dragostea către Dumnezeu din tot sufletul şi către 
aproapele din toată simţirea, bucuria inimii din conştiinţă 
curată, pacea sufletului din nepătimire şi smerenie, bunătatea 
gîndurilor minţii, îndelunga-răbdare în necazuri şi încercări, 
dulceaţa în înfrînarea purtărilor, credinţă simţită şi ne- 
îndoielnică în Dumnezeu, blîndeţe din smerită cugetare şi din 
umilinţă şi înfrînarea generală a simţurilor. Cînd aducem astfel 
de roade lui Dumnezeu, ne aflăm în afară de legea trupului şi 
nu mai este împotriva noastră lege care să ne pedepsească 
pentru roadele ce le-am adus morţii cîtă vreme trăiam 
trupului. Căci am fost sloboziţi de legea trupului, ca unii ce am 
înviat împreună cu Hristos din lucrurile moarte prin libertatea 
Duhului (Rom. VIII, 21) 46. 

77. Cei ce au primit pîrga Duhului prin baia naşterii celei 
de-a doua şi o păzesc pe ea nestinsă, apăsaţi încă de povara 
trupului, suspină în sinea lor, aşteptînd înfierea prin plinătatea 
Mîngîietorului, ca să vadă izbăvirea lor de robia stricăciunii 47 . 
Căci Duhul vine înajutorul slăbiciunilor lor fireşti şi se roagă 
pentru ei cu suspine de negrăit (Rom. VIII, 26). Aceasta, 
deoarece cugetul lor este după Dumnezeu şi nădejdea lor 
aşteaptă să vadă descoperirea fiilor lui Dumnezeu în trupul lor 



45 Totdeauna Duhul Sfînt cu libertatea Lui e opus automatismului legilor naturale şi patimilor 
care ne mărginesc şi ne ţin in această mărginire. 

46 Odată ce credinciosul e viu şi liber de patimi în Duhul lui Hristos, nu mai are rost să fie 
pedepsit pentru lucrurile moarte în care trăia înainte. 

47 Coruperea trupului nu va fi biruită decît prin plinătatea Duhului, prin covîrşirea puterii 
spirituale ce va iradia din El. Starea aceea va însemna o supremă intimitate şi comunicare cu 
Dumnezeu, o stare 

de filiaţie faţă de Dumnezeu. Duhul Sfînt odihnindu-se atunci deplin peste credincios şi in el, îl 
va face fiu al Tatălui, asemenea Fiului Unuia Născut, peste Care se odihneşte din veci. 

muritor, adică moartea de viaţă făcătoare a lui Iisus 48 , ca să fie 
şi ei fii ai lui Dumnezeu ca unii ce sînt călăuziţi de Duhul Sfînt 
(Rom. VIII, 14) ; şi să se slobozească de robia trupului şi să 
ajungă la slobozenia fiilor lui Dumnezeu (Rom. VIII, 19, 23). 
Acestora li se ajută la tot lucrul bun, ca unora ce iubesc pe 
Dumnezeu (Rom. VIII, 28). 

78. Dumnezeiasca Scriptură, înţelegîndu-se duhov- 
niceşte, şi comorile din ea descoperindu-se prin Sfîntul Duh 
numai celor duhovniceşti, nu poate vreun om sufletesc să 
primească descoperirea lor. Căci acesta nu primeşte să cugete 
sau să asculte, afară de înlănţuirea gîndurilor lui, nimic din 
ceea ce zic alţii. Fiindcă el nu are în sine Duhul lui Dumnezeu, 
care cercetează adîncurile lui Dumnezeu (1 Cor. II, 10) şi 
cunoaşte cele ale lui Dumnezeu, ci duhul lumii cel pămîntesc 
şi plin de duşmănie şi de pizmă, de ceartă şi de vrajbă. Din 
această pricină pentru el este nebunie să cerceteze şi să urmă- 
rească înţelesul dinăuntru al li terii. Căci el nu poate să-1 
cunoască, fiindcă toate ale dumnezeieştii Scripturi se înţeleg 
duhovniceşte. El îşi bate joc de lucrurile omeneşti şi 
dumnezeieşti şi de cei ce le înţeleg pe acestea duhovniceşte. Şi 
nu-i socoteşte pe aceştia duhovniceşti, nici călăuziţi de Duhul 
dumnezeiesc, ci născocitori de înţelesuri închipuite. El strică şi 
răstoarnă cuvintele Scripturilor şi înţelesurile dumnezeieşti ca 
Dima acela (2 Tim. IV, 10). Nu aşa face însă cel duhovnicesc, ci 
judecă toate sub lucrarea Duhului dumnezeiesc, dar el însuşi 
nu poate fi judecat de nimeni. Căci în el este mintea lui 
Hristos, pe care nimeni nu poate să o înţeleagă (1 Cor. II, 14 — 
15). 



48«Moartea de viaţă făcătoare a lui Iisus» este puterea care ajută pe cei ce cred în El să moară şi 
ei pornirilor trupeşti care reprezintă moartea cea adevărată şi prin aceasta să vieţuiască lui 
Dumnezeu, adică să participe la viaţa cea adevărată, oferindu-şi mădularele lor sufleteşti şi 
trupeşti lui Dumnezeu, ca prin ele să lucreze puterea lui şi sa trăiască viaţa Lui, viaţa înviată şi 
nemuritoare a lui Hristos, Care trăieşte ca om viaţa infinită a lui Dumnezeu, Care a biruit prin 
Duhul moartea. 

79. Fapta fiecăruia, zice Pavel, va fi descoperită în ziua 
cea de apoi şi va fi cercată prin foc (1 Cor. III, 13). Deci dacă 
lucrul cuiva e din substanţă nestricăcioasă, ceea ce şi-a aşezat 
în sine spre zidire va rămîne nestricat în mijlocul focului. Ba nu 
numai că nu va arde, ci va căpăta şi strălucire, curăţindu-se cu 
totul de puţina tină. Dar dacă lucrul cuiva este din substanţă 
stricăcioasă, ceea ce şi-a legat de sine ca povară va arde, mi- 
stuindu-se, şi el va rămîne golit în mijlocul focului. Iar lucrul 
nestricăcios şi dăinuitor sînt lacrimile de pocăinţă, milostenia, 
împreuna-pătimire, rugăciunea, smerenia, credinţa, nădejdea, 
dragostea şi tot ce se face în scopul evlaviei. Acestea, încă 
trăind omul, sînt zidite în Biserica sfînta a lui Dumnezeu, iar 
plecînd de aici merg împreună cu el şi rămîn împreună cu el 
nestricate în veci. Lucrul ce se va arde de focul acela însă, vădit 
este tuturor că e iubirea de plăcere, iubirea de slavă, iubirea de 
argint, ura, pizma, furtişagul, beţia, bîrf irea, osîn-direa şi tot ce 
se face rău prin trup, din poftă sau mînie. Acestea se strică 
împreună cu omul care vieţuieşte ars de focul poftei şi pleacă 
cu el cînd se desface de trup, dar nu rămîn împreună cu el, ci, 
stricîndu-se, îl lasă pe lucrătorul lor în mijlocul focului, chinuit 
în vecii vecilor 49 . 

80. Cunoştinţa lui Dumnezeu înseamnă că cel întărit în 
aceasta, prin smerită cugetare şi rugăciune, a fostcunoscut de 
Dumnezeu şi s-a îmbogăţit de la Dumnezeu cu cunoştinţa 
tainelor Lui mai presus de fire 50 . Iar dacă se vede mîndrie în 
jurul lui, nu a fost zidit prin acestea în ea, ci e purtat de duhul 
cel pămîntesc al lumii acesteia. De aceea unul ca acesta, chiar 
dacă pare că ştie ceva, nu cunoaşte nimic din lucrurile 
dumnezeieşti precum trebuie să cunoască. Dar cel ce iubeşte 
pe Dumnezeu şi nu socoteşte nimic mai de preţ decît iubirea 
de Dumnezeu şi a aproapelui, a cunoscut şi adîncurile dum- 



49Ele nu rămîn cu cel ce le-a săvîrşit, pentru că el nu le mai poate săvîrşi, fiind sleit de orice 
putere. Dar e chinuit de amintirea lor şi de urmările lor în fiinţa lui. 

50 Cunoştinţa celui duhovnicesc e o reflectare a cunoştinţei lui Dumnezeu în el; căci orice 
cunoştinţă este prin participarea la ceea ce e cunoscut. 

nezeieşti şi tainele împărăţiei Lui, cum trebuie să le cunoască 
cel mişcat de Duhul dumnezeiesc 859 ; şi a fost cunoscut de 
Dumnezeu ca lucrător adevărat al raiului, adică al Bisericii Lui, 
care împlineşte prin iubire voia lui Dumnezeu, întorcînd 
suflete şi scoţînd vrednici din nevrednici, cu cuvîntul dat lui 
prin Sfîntul Duh, şi păzind lucrul lui nerăpit, prin smerită 
cugetare şi umilinţă. 

81. Toţi ne-am botezat întru Hristos în apă şi în Duh Sfînt, 
şi toţi mîncăm aceeaşi mîncare duhovnicească şi bem aceeaşi 
băutură duhovnicească (1 Cor. X, 2 ş.u.). Iar acestea sînt 
Hristos. Dar întru mulţi dintre noi nu binevoieşte Dumnezeu. 
Căci mulţi dintre cei credincioşi şi sîrguincioşi şi-au asuprit şi 
şi-au veştejit trupurile lor prin multe osteneli şi deprinderi ale 
nevoinţei trupului, dar neavînd umilinţă din inimă zdrobită şi 
din cugetare iubitoare de bine, şi milă din dragoste, faţă de 
aproapele şi faţă de ei înşişi, au fost găsiţi goi de plinătatea 
Duhului Sfînt şi s-au aflat departe de cunoştinţa lui 
Dumnezeu, avînd pîntece neroditor de înţelegere şi cuvînt 
nesărat şi neluminat 51 . 

82. Ceea ce li se cere nazireilor de către Scriptură nu este 
numai să urce muntele Sinai prin fapte, nici numai să se 
curăţească înainte de a se urca şi să-şi spele veşmintele şi să nu 

559. Dacă orice cunoştinţă se naşte prin participare Ia ceea ce 
se cunoaşte, participarea la o persoană are loc prin iubire. Cunoaşterea 
unei persoane de către alta provine deci din iubirea reciprocă între ele. 

se împreune cu femeie, ci şi să vadă, nu spatele lui Dumnezeu, 
ci pe Dumnezeu însuşi întru slava Sa, binevoind întru dînşii şi 
dîndu-le tablele cunoştinţei spre zidirea poporului Său 52 . 

83. Cuvîntul nu-i duce cu Sine pe toţi slujitorii şi ucenicii 
Săi la descoperirea tainelor ascunse şi mai mari ale Sale, ci 



51 Cuvînt neluminat pe dinăuntru şi zornăind pe din afară şi nesărat, adică neputînd întreţine 
şi dezvolta viaţa. 

52 A vedea spatele lui Dumnezeu este a bănui că este Dumnezeu, sau a deduce că El există, din 
creaţie şi Scriptură. A-L vedea pe El însuşi, sau din faţă, înseamnă a-L trăi intens şi a-L asculta ca 
Persoană într-un dialog producător de răspundere pentru alţii. 

numai pe aceia cărora le-a dat ureche şi le-a deschis ochi de 
vedere şi le-a limpezit limbă nouă. Pe aceştia luîndu-i cu Sine 
şi despărţindu-i de ceilalţi, care şi ei erau ucenici, urcă pe 
Muntele Tabor al contemplaţiei şi se schimbă la faţă înaintea 
lor. Nu-i mai învaţă acum tainic cele ale împărăţiei cerurilor, ci 
le arată slava şi strălucirea dumnezeirii, şi lasă să lumineze din 
El, ca din Soarele dreptăţii, temelia vieţii şi a cuvîntului lor în 
mijlocul Bisericii credincioşilor ; iar înţelesurile lor le face albe 
şi curate ca o lumină preastrălucitoare ; şi aşază mintea Sa în ei 
şi-i trimite să scoată din gură lucruri noi şi vechi spre zidirea 
Bisericii Sale. 

84. Mulţi şi-au lucrat ţarinile lor cu multă sîrgu-inţă şi au 
aruncat în ele sămîntă curată, curătind mai înainte mărăcinii şi 
arzînd spinii cu focul pocăinţei. Dar fiindcă n-a plouat în ele 
Dumnezeu ploaia Sfîntului Duh prin umilinţă, n-au dobîndit 
nimic din aceasta. Căci s-au uscat de secetă şi n-au luat rodul 
spicului înmulţit al cunoştinţei lui Dumnezeu. De aceea, deşi 
n-au murit de foamea cuvîntului dumnezeiesc, totuşi au pierit 
săraci de cunoştinţa lui Dumnezeu 53 şi cu mîinile goale, adu- 
nîndu-şi puţine lucruri spre hrană din darul lui Dumnezeu. 

85. Tot cel ce scoate cuvinte de folos din gura sa, spre 
zidirea aproapelui, le scoate din vistieriile bune ale inimii sale, 
fiind el însuşi bun, după cuvîntul Domnului. Dar nimeni nu 
poate fi mişcat să cuvînteze despre Dumnezeu, decît în Duhul 
Sfînt. Şi nimeni, grăind în Duhul lui Dumnezeu, nu vorbeşte 
cele potrivnice credinţei în Hristos, ci cele care zidesc şi duc la 
Dumnezeu şi în împărăţia Lui şi refac străvechea nobleţe şi 
unesc cu Dumnezeu pe unii care se mîntuiesc. Dacă fiecăruia i 
se dă arătarea Duhului spre folos, cel ce s-a îmbogăţit cu 
cuvîntul înţelepciunii lui Dumnezeu şi al cunoştinţei stă sub 
lucrarea Duhului Dumnezeiesc şi este casă a vistieriilor 
nesecate ale lui Dumnezeu. 



53 Au auzit cuvintele lui Dumnezeu, dar n-au avut cunoştinţa lui Dumnezeu; n-au cunoscut 
înţelesul cuvîntului şi n-au simţit pe Dumnezeu ca Persoană, grăind în cuvînt şi dîndu-le viaţă, 
prin comuniunea Sa cu ei prin cuvînt. 



321 FILOCALIA 



86. Niciunul dintre cei ce s-au botezat şi cred în Hristos 
nu rămîne nepărtaş de harul Duhului, dacă nu s-a predat pe 
sine la toată lucrarea duhului potrivnic şi nu şi-a întinat 
credinţa prin fapte necuvenite, sau nu convieţuieşte cu 
trîndăvia şi cu nepăsarea. Dar cel ce a păzit pîrga Sfîntului 
Duh, pe care a primit-o din Sfîntul Botez, nestinsă, sau dacă s-a 
stins a înviorat-o prin faptele dreptăţii, nu se poate să nu 
primească şi plinirea ei de sus. Iar prin buna sa nevoinţă se 
învredniceşte, primind plinătatea Duhului, sau de cuvîntul 
înţelepciunii lui Dumnezeu spre învăţătura Bisericii ; sau de 
cuvîntul cunoştinţei tainelor lui Dumnezeu prin acelaş Duh, ca 
să cunoască tainele împărăţiei cerurilor ; sau de credinţa din 
inimă, prin acelaş Duh, spre a crede în făgăduinţele lui 
Dumnezeu ca Avraam ; sau de darul vindecărilor, în acelaş 
Duh, spre tămăduirea bolilor ; sau de lucrarea puterilor, spre a 
alunga draci şi a face semne ; sau de proorocie, spre a vedea 
înainte şi a spune cele viitoare ; sau de deosebirea duhurilor, 
spre a cunoaşte cine grăieşte în Duhul lui Dumnezeu şi cine nu 
; sau de tălmăcirea diferitelor limbi ; sau de darul mîngîierii 
celor întristaţi ; sau de darul cîrmuirii turmei şi a poporului lui 
Dumnzeeu ; sau de dragostea faţă de toţi şi de darurile ei, de 
îndelungă-răbdare, de bunătate şi de toate celelalte. Iar dacă 
nu va fi cineva părtaş de niciunul din acestea, nu pot să spun 
că unul ca acesta e credincios, sau că face parte din rîndul celor 
ce-au îmbrăcat pe Hristos de la dumnezeiescul Botez. 

87. Cel ce are dragoste nu ştie să pizmuiască ; nu e 
uşuratic, fălos şi pornit ; nu se îngîmfă faţă de cineva ; nu se 
poartă cu necuviinţă faţă de aproapele ; nu caută numai cele 
spre folosul său, ci şi spre al aproapelui ; nu se mînie degrabă 
împotriva celor ce-1 supără ; nu ia în seamă, dacă sufere 
vreodată vreun rău ; nu se bucură de nedreptatea prietenilor, 
ci se bucură de adevărul dreptăţii lor ; toate le rabdă cîte vin 
asupra lui cu întristare ; toate le crede din simplitate şi 
nerăutate ; toate cele făgăduite nouă de Dumnezeu 
nădăjduieşte că le va lua ; toate ispitele le rabdă, nerăsplătind 

răul cu rău ; şi niciodată lucrătorul dragostei nu cade din 
dragostea aproapelui (1 Cor. XIII, 4 — 8). 

88. Dintre cei ce s-au învrednicit de harul de sus al 
Duhului Sfînt, prin felurite daruri, unii sînt încă prunci şi 
nedesăvîrşiţi în darurile dumnezeieşti, iar alţii bărbaţi şi 
desăvîrşiţi în plinătatea acestora. Unii, întinzîn-du-se spre 
lucrarea dumnezeieştilor porunci, cresc în ele şi, umplîndu-se 
de darurile mai mari ale Duhului, părăsesc darurile din urmă 
ale prunciei. Iar alţii, săl-tîndu-se la culmea iubirii şi a 
cunoştinţei de Dumnezeu, se odihnesc de lucrarea darurilor 
din parte, fie că sînt proorocii, fie deosebiri ale duhurilor, fie 
mîngîieri, fie conduceri ş.a.m.d. (1 Cor. XII, 4 — 11). Căci cel ce 
a intrat în palatul dragostei nu mai cunoaşte din parte pe 
Dumnezeu, sau dragostea, ci îl cunoaşte grăind faţă către faţă, 
precum el însuşi este cunoscut de Dumnezeu (1 Cor. XIII, 12). 

89. Cel ce din rîvnirea darurilor duhovniceşti urmăreşte 
dragostea şi o primeşte nu sufere să vorbească numai cu sine 
însuşi prin rugăciune şi citire, spre zidirea sa. Căci cel ce 
vorbeşte numai cu gura cu Dumnezeu, prin rugăciune şi 
psalmi, se zideşte pe sine, cum zice Pavel. Ci se sileşte să şi 
proorcească spre zidirea Bisericii lui Dumnezeu, adică să 
înveţe pe cei apropiaţi lucrarea poruncilor lui Dumnezeu şi 
felul cum trebuie să se silească ei spre a bine-plăcea lui 
Dumnezeu. Căci cu ce ar şi putea să folosească pe alţii 
întîistătătorul care grăieşte totdeauna numai cu sine şi cu 
Dumnezeu prin rugăciune şi cîntare, dacă n-ar grăi şi celor de 
sub el, fie întru descoperirea Duhului Sfînt, fie întru darul îna- 
inte-văzător al proorociei, fie întru învăţătura cuvîntului de 
înţelepciune ? Care dintre cei de sub ascultare se va pregăti 
spre lupta cu patimile şi cu dracii, de nu-i va da acela cuvînt 
lămurit de învăţătură prin scris, sau prin grai viu ? Cu 
adevărat, de nu va căuta păstorul, spre zidirea turmei sale, să 
prisosească în cuvîntul învăţăturii şi în cunoştinţa Duhului, nu 
va fi rîvnitor al darurilor lui Dumnezeu. Căci prin multa 

rugăciune şi cîntare cu gura în Duh sau cu sufletul, se zideşte 
pe sine, dar mintea sa este neroditoare, neproorocind prin 
cuvîntul învăţăturii şi nezidind Biserica lui Dumnezeu. Iar 
dacă Pavel, care sia unit cu Dumnezeu prin rugăciune mai 
mult decît toţi oamenii, voia mai bine să spună cinci cuvinte 
prin mintea roditoare în Biserică, ca să-i înveţe şi pe alţii, decît 
zeci de mii de cuvinte ale cîntării cu gura, de bună seamă că s- 
au rătăcit de la dragoste cei ce stau în fruntea altora şi-şi 
împlinesc slujba de păstor numai cu cîntarea şi cu citirea. 

90. Cel ce ne-a dat nouă fiinţa din materia mai de jos şi 
din firea înţelegătoare şi a adunat în chip minunatîntr-o fiinţă 
şi într-un ipostas cele protivnice ale firii văzute în ele însele, 
ne-a dat şi existenţa bună prin cuvîntul înţelepciunii Sale şi 
prin cuvîntul cunoştinţei. Aceasta, ca pe de o parte să vedem 
prin cunoştinţa Duhului comorile ascunse ale împărăţiei 
cerurilor, dăruite nouă de El, pe de alta, să facem cunoscută şi 
celor apropiaţi, prin cuvîntul înţelepciunii, bogăţia iubirii Lui 
şi bunătăţile veşnice, pe care le-a gătit spre desfătare celor ce-L 
iubesc pe El. 

91. Cel ce s-a ridicat peste ameninţările şi făgăduinţele 
celor trei legi a intrat la viaţa nesupusă legii, fă-cîndu-se lege 
Bisericii şi nefiind stăpînit de lege. Iar dacă viaţa nesupusă 
legii este liberă, atunci ea este mai presus de orice silă şi 
putinţă de abatere 593 . Şi cine ajunge la ea, eliberat de trupul 
din afară şi prefăcut în foc, prin împărtăşirea de Duhul, s-a 
unit şi el în întregime cu Hristos cel mai presus de toată firea, 
desfiinţîndu-se în el ceea ce e din parte 54 . 

92. Cel ce a primit cunoştinţa primei Minţi, Care este 
începutul şi sfîrşitul tuturor şi e nevăzută în Ea însăşi, fiind în 
lăuntrul şi în afara tuturor celorlalte, ştie să fie singur (monah) 



54 Cel ce lucrează din el însuşi cele poruncite de lege e eliberat de lege. Acela e el însuşi lege 
celor din Biserică. E lege şi putere spre cele bune. El e foc ce se mişcă cu înfocare în cele bune, 
neputind fi ţinut într-un cadru rigid. El e foc pentru că e plin de entuziasmul curat al Duhului, 
Care-1 mînă să înainteze la fapte şi la virtuţi tot mai mari. De focul acesta curat se resimte şi 
trupul, care e copleşit de Duhul şi de aceea nu mai moare sau va învia. Trupul înviat al lui 
Hristos g^elfruj, d^f urnise mmi^MS&MMiP °ru? do ? e «fej* d, r«B ni, ftJî / mi \lar 
nu se abate nici spre rele. Chiar în libertatea sa e binele,, sau invers,, chiar 
în bine e libertatea, pentru că binele e fericirea comuniunii în iubire. 
Şi aceasta nu-1 lasă pe credincios să cadă la o viaţă săracă şi mărgi- 
nită individualistă. Cele trei legi pot fi: legea naturală, legea dinainte 
de Moise, legea lui Moise. 

şi cînd e singur şi cînd e în mijlocul altora care sînt singuri. El 
nu suferă nici o păgubire a desăvîrşirii şi bunătăţii nici cînd e 
singur, nici cînd e cu mulţi. Ci este totdeauna şi întru toate 
singur, ca început al mişcării altora spre singurătate şi ca ţintă 
desă-vîrşită a virtuţii. 

93. Unirea neamestecată şi legătura sufletului cu trupul, 
cînd e consimţită, face un singur lucru din materie şi din suflet. 
Dar cînd nu e consimţită, trezeşte pofta lăuntrică a războiului. 
Dar venind Cuvîntul (raţiunea) şi impunîndu-şi stăpînirea, 
destramă gîlceava şi vestind buna înţelegere, dă tot conţinutul 
faptelor, firii şi duhului. 

94. în noi sînt trei puteri de căpetenie. Una stăpîneşte, 
dar nu e stăpînită 55 . Una stăpîneşte şi e stăpî-nită 56 . Iar una nu 
stăpîneşte, dar e stăpînită. Deci cînd cea care stăpîneşte ajunge 
sub stăpînirea uneia din cele ce sînt stăpînite, cea roabă prin 
fire se arată liberă celor roabe prin fire şi iese de sub stăpînire 
şi din firea sa, şi de aci se naşte mare răzvrătire. Aflîndu-se 
între acestea o asemenea răzvrătire, nu le mai vedem pe toate 
supuse raţiunii. Dar cînd cea stăpînitoare domneşte peste toate 
şi le aduce sub ascultarea şi stăpînirea sa, atunci cele ce sînt 
dezbinate, adunîndu-se la un loc şi conglăsuind între ele, au 
pace cu Dumnezeu. Şi tuturor celor ce s-au supus raţiunii, li se 
împărtăşeşte prin ea împărăţia lui Dumnezeu şi Tatăl 861 '. 

95. Cele cinci simţuri, supunîndu-se celor patru stăpîniri 
ale virtuţilor cuprinzătoare şi păzind buna ascultare, pregătesc 
firea trupului plăsmuită din patru stihii, să se mişte fără 
tulburare pe roata vieţii. Mişcîn-du-se cele cinci simţuri astfel, 
puterile nu se răzvrătesc întreolaltă, ci partea pătimitoare a 
poftei şi a iuţimii se uneşte cu raţiunea, iar mintea îşi impune 
stăpînirea sa firească. Prin aceasta ea îşi face din cele patru 
stăpînirio căruţă de război cu patru cai, iar din cele cinci roabe, 
scaun, şi oştindu-se împotriva trupului tiran, e ridicată, prin 
răpire, la ceruri, unde, înfăţişîndu-se împăratului veacurilor, 



55 In aceasta se arată caracterul nostru de subiect, de eu. 

56 E voinţa şi cugetarea omului. 

567. Cînd toate sînt supuse subiectului nostru făcut să fie liber 
şi acesta nu e supus nici unei patimi, el trăieşte liber legătura cu Dum- 
nezeu, izvorul libertăţii în calitatea Lui de subiect suprem. Şi toate în 
noi sînt unite. 

primeşte cununa biruinţei şi se odihneşte în El de tot drumul 



sau 



37 



96. Celor ce se desăvîrşesc în timp prin contemlpa-ţie şi 
se reazimă pe stîlpii Duhului, li se dă un pahar şi li se pune 
înainte o pîine din ospăţul împărătesc ; ei află scaun de odihnă 
din argint bogat şi comoară de mărgăritare şi de pietre 
preţioase şi li se dă bogăţii negrăite în mîini. Pe aceştia lucrarea 
cu fapta îi face bărbaţi pricepuţi în lucrurile împărăteşti, din 
foarte neîndemîna-tici cum erau, şi-i face să nu mai stea între 
bărbaţii leneşi. 

97. împărăţia Cerurilor se dă tuturor celor ce se nevoiesc, 
încă de aici, sau numai după desfacerea trupului ? Dacă de 
aici, biruinţa este neclintită, bucuria negrăită şi urcuşul nostru 
spre rai e liber. Căci acesta se află nemijlocit la răsăriturile 
dumnezeieşti. Iar dacă după moarte şi desfacere, e de întrebat 
dacă ieşirea se face fără frică. Şi trebuie să aflăm ce este 
împărăţia lui Dumnezeu şi raiul şi prin ce se deosebeşte una de 
altul şi care este vremea fiecăruia şi dacă ne aflăm în amîn- 
două, şi cum şi cînd şi după cîtă vreme. Căci cel ce a ajuns 
înăuntrul celei dintîi, trăind încă şi purtînd trup, nu a pierdut 
pe celălalt. 

98. Lumea de sus, fiind încă neîmplinită, aşteaptă 
plinirea, ca să ia restabilirea începînd de la cei dintîi născuţi ai 
lui Israel, care văd pe Dumnezeu. Căci ea se desăvîrşeşte 
împlinindu-se prin cei ce aleargă spre cunoştinţa lui 
Dumnezeu. Şi odată desăvîrşită, hotărăştesfîrşiturile lumii de 
jos a credincioşilor şi necredincioşilor şi o face să se adune în 
sine, dînd fiecăruia ce e al său şi despărţind din împreunarea 
lor cele ce prin ele însăşi nu pot rămîne adunate. Astfel adună 



57Părinţii dau cu deosebire minţii rolul de subiect liber. Ea se ridică la unirea cu Dumnezeu, 
izvorul libertăţii, eliberîndu-se prin virtuţi de robia patimilor care o strîmtorează şi o ţin moartă 
în monotonia automată a aceloraşi mişcări făcute fără voie. Prin virtuţile libertăţii mintea poate 
zbura în sus spre Dumnezeu cel liber şi izvorul libertăţii. 

la sine începuturile celorlalte lucruri şi sfîrşiturile, pe care aces- 
tea le au de la ea şi le hotărniceşte pe acestea ca hotar 
nehotărnicit al lor 58 . Dumnezeirea însăşi nu e condusă însă de 
altă stăpînire, nici nu e hotărnicită, întrucît nu e purtată spre 
ceva. Căci Ea are mişcarea de-a pururi, întrucît nici nu se poate 
opri prin fire, nici nu se poate întinde peste hotarele Ei, ci este 
sîmbătă şi odihna oricărei conduceri şi mişcări 59 . 

99. Uniunea puterilor de sus, care cîntă şi conduce 
cîntările de laudă, alcătuieşte un cor treimic, care înfă-ţişîndu- 
se Treimii în chip treimic, îi aduce cîntarea lor de laudă, 
liturghisind cu frică şi cu cutremur. Dintre aceste puteri, unele 
se află la picioarele începutului şi Cauzei tuturor, de la Care îşi 
au începutul cele oare sînt mai apropiate şi conduc cîntările de 
laudă. Numele lor sînt : scaune, heruvimi şi serafimi. Propriu 
lor este înţelepciunea înfocată şi cunoştinţa celor cereşti, iar 
culmea lucrării lor este cîntarea vrednică de Dumnezeu, 
numită în limba evreiască «Gliei»-. Cele ce se află la mijloc 
între acestea şi cele ce urmează stau în jurul lui Dumnezeu şi 
se numesc : stăpînii, domnii şi puteri. Propriu lor este 
întocmirea lucrurilor mari, lucrările minunate şi ale semnelor. 
Iar culmea lucrărilor lor e cîntarea întreit sfînta : «Sfînt, Sfînt, 
Sfînt». Cele cesfîrşesc aproape de noi, care sînt deasupra 
noastră, dar dedesubtul celor de sus, stau de asemenea în jurul 
lui Dumnezeu. Ele se numesc : începătorii, arhangheli şi îngeri. 
Proprie lor este liturghisirea în slujbe, iar culmea lucrării lor, 
cîntarea : «Aliluia». De darurile lor dumnezeieşti se 
împărtăşeşte firea raţională a oamenilor, care se desăvârşeşte 
prin toată virtutea şi se înalţă prin toată cunoştinţa şi 
înţelepciunea Duhului şi a focului dumnezeiesc, atrăgîndu-şi 



58 Hotarul lor nehotărnicit e Dumnezeu, în Care se adună sfîrşiturile nesfîrşite ale tuturor 
făpturilor, care au început. Căci precum El este începutul lor, aşa este şi sfîrşitul lor nesfîrşit. 

59 Dumnezeu le mişcă pe toate spre Sine, dar El însuşi este nemişcat, căci n-are spre ce se mişca, 
nefiind nimic dincolo de hotarele Sale infinite. Ideea aceasta a dezvoltat-o sfîntul Maxim 
Mărturisitorul (Ambigua), de care Nichita e foarte influienţat în suta a treia a capetelor. 
Aristotel a caracterizat şi el Suprema realitate ca «Mişcătorul nemişcat», dar la el lipseşte 
conştiinţa clară a caracterului personal al lui Dumnezeu şi explicarea mişcării imprimată 
creaturilor din iubirea care le atrage spre El. 

de la toate ceea ce le e propriu, prin curăţie. De la unele se 
împărtăşeşte de slujirea şi de liturghisirea poruncilor lui 
Dumnezeu, de la altele din grija şi supravegherea celor de un 
neam, ca şi de orînduirea lucrurilor mari şi dumnezeieşti şi de 
lucrările Duhului ; iar de la cele mai de sus, de înţelepciunea 
înfocată a cuvîntului şi de cunoştinţa lucrurilor dumnezeieşti 
şi omeneşti. Desăvîrşindu-se astfel şi schimbînd darurile firii, 
firea noastră raţională se uneşte prin ele cu Dumnezeu, 
aducîndu-I ca decadă de la sine pîrga zeciuielii 60 . 

100. Dumnezeu cel Unul şi întreit, începînd de la unitate, 
se desăvârşeşte întru Sine în cerc, ca un fel de decadă. El are în 
lăuntrul Său începuturile şi sfârşiturile tuturor, dar este în 
afară de toate ca unul ce este aşezat deasupra tuturor. Cel ce a 
ajuns în lăuntrul Lui, a primit în sine raţiunile şi cunoştinţa 
lucrurilor.. Şi stînd afară de toate, sălăşluieşte în lăuntrul 
tuturor, cunoscînd începuturile şi sfârşiturile tuturor, ca unul 
ce are prin Cuvîntul legătura înţelegătoare cu Tatăl şi e desă- 
vîrşit întru Duhul, fiind în legătură cu însăşi Treimea 
atotdesăvîrşită, nedespărţită şi cea de o fiinţă, închinată în 
Tatăl, în Fiul şi în Sfîntul Duh şi slăvit într-o fire, o împărăţie şi 
o putere, a Căreia este stăpînirea în veci. Amin. 

Vederea duhovnicească a raiului 

1. Vino, aşadar, să vorbim şi despre rai. Căci acesta era 
scopul cuvîntului nostru. Pentru el ne-am îmbrăcat de luptă, 
după ce am alcătuit «Cuvîntul despre suflet». Dar, dacă vreţi, 
să aruncăm o primă privire asupra temei. 



60Toată învăţătura e luată de la Dionisie Areopagitul. Dar noi ne unim prin toate cu 
Dumnezeu. Cetele îngereşti nu se interpun între noi şi Dumnezeu. In om se face o 
sinteză a tuturor darurilor. El primeşte de la toate cetele îngereşti ceea ce le e 
propriu. 

Mai întîi trebuie să cercetăm în ce chip a fost zidit pentru 
noi raiul dumnezeiesc în acelaş timp supus simţurilor 
(sensibil) şi gîndit cu mintea (inteligibil) ; care sînt rodurile 
ambelor feluri de plante dumnezeieşti ale raiului inteligibil; 
care e lucrarea şi păzirea raiului gîndit cu mintea şi de ce fel de 
roduri se împărtăşesc din el cei ce lucrează în el în chip felurit ; 
în ce chip Cuvîntul a aşezat în acest rai două porţi şi nu mai 
multe, două porţi care se învîrteau ca heruvimii, şi în ce constă 
lucrarea deosebită a fiecăreia ? Apoi trebuie să ne îndreptăm 
privirea spre pomul vieţii şi spre cel al cunoştinţei, care se 
numeşte cunoştinţa binelui şi a răului. Căci în felul acesta, vom 
cunoaşte, pe cît ne este cu putinţă, şi în noi, precum zice 
dumnezeiescul apostol, «care este bogăţia bunătăţii lui 
Dumnezeu cu privire la noi» (Rom. II, 4) şi care sînt bunătăţile 
dăruite nouă la început de El (1 Cor. II, 12 ; Iacob 1, 17) ; şi cum 
noi, prin reaua alegere, am căzut şi cădem din darurile dum- 
nezeieşti. 

2. Deci vă rog să-mi daţi ascultare cu luare-aminte spre 
primirea cuvîntului, şi alipiţi-vă mintea de cele ce voi spune. în 

572. După ediţia Iui Darrouzes, op. cit, p. 155 — 227. Ce se scrie In această lucrare e o 
explicare a treptei a doua a urcuşului duhovnicesc al omului, In care acesta, contemplînd 
raţiunile divine ale lucrurilor sau privind lumea în chip curat, o vede ca rai. Sfîntul Maxim 
numeşte foarte multe din paragrafele operei «Ambigua», «contemplări» : contemplarea lui Ilie, 
contemplarea lui Melchisedec, contemplarea celui căzut între tîlhari. Prin fiecare din aceştia 
vede raţiunea mai înaltă a lui. Noi traducem aci cuvîntul «contemplare» prin «vederea 
duhovnicească». 

felul acesta pe de o parte veţi cunoaşte şi voi adevărul, iar pe 
de alta cuvîntul meu mi se va face şi mie folositor, 
pricinuindu-mi ca pe o plată binecu-vîntată şi harul Duhului, 
întrucît va aduce folos celor ce-1 ascultă. Iată aşadar cuprinsul 
lui. 

3. Dumnezeu, zidind pe om de la început ca pe o fiinţă 
îndoită, adică din fire văzută şi nevăzută, văzut şi nevăzut, 



supus simţurilor şi înţelegător, i-a făcut şi locaşul lui potrivit 
firilor lui, adică raiul supus simţurilor şi cel cunoscut cu 
mintea, văzut şi nevăzut, sădind în mijlocul lui pomul vieţii şi 
pomul cunoştinţei, care se numeşte cunoştinţa binelui şi a 
răului. Pe unul din aceste raiuri 1-a sădit în Eden, în lumea 
aceasta văzută ; el a fost «aşezat la răsărit», fiind mai înalt decît 
tot pămîntul, spre desfătarea lui Adam, căci Eden se tălmă- 
ceşte «desfătare». El era înconjurat de un aer subţire, temperat 
şi preacurat, bogat în plante pururea roditoare, plin de lumină 
şi de mireasmă negrăită, întrecînd toată armonia cunoscută cu 
simţurile şi închipuirea oricărei frumuseţi, cum se cuvenea să 
fie locaşul celui zidit după chipul lui Dumnezeu 61 . Pe celălalt 
rai, 1-a sădit în lumea gîndită cu mintea şi nevăzută, aflîndu-se 
şi fiind aşezat în mijlocul omului ca o lume mare în cea mică 
văzută 62 , în mijlocul omului zidit de Dumnezeu şi aşezat pe 
pămînt. 

4. Noi vom vorbi aci despre acest rai cunoscut cu mintea, 
căci pe el avem trebuinţă să-1 cunoaştem. Pentru că celălalt rai 
a fost închis de la greşeala lui Adam ; sau pentru că sabia de 
foc întorcîndu-se de către noi de cînd Hristos s-a răstignit şi a 
înviat, noi credincioşiinu mai avem trebuinţă de el acum, 
întrucît tuturor ni s-a deschis intrarea la ceruri şi împărăţia lui 
Hristos e făgăduită de către El tuturor, ca să fim şi noi unde 
este El, cum zice El însuşi în Evangheliile Sale : «Ca unde sînt 
Eu şi voi să fiţi» (Ioan XVII, 27). Avem însă mare trebuinţă, 
cum s-a spus, de raiul gîndit cu mintea şi nevăzut, ca să 
cunoaştem întocmai firea şi locul lui şi plantele dumnezeieşti 
sădite de Dumnezeu în el, plante de care trebuie să ne 



61 Sfîntul Ioan Damaschin, DeFide orthodoxa, 25; P. G. 94, 912-913 B. 

62 Idem, op. cit, 921 A ; Sfîntul Grigore de Nazianz, Cuv. 38. 11 j P.G. 36, 324-A. 

împărtăşim la timp potrivit în raiul în care am fost aşezaţi «să 
lucrăm şi să-1 păzim» (Facere II, 15). 

Vom începe astfel tîlcuirea lui, care e o tîlcuire foarte 
bună şi pricinuitoare de folos celor ce-au început să înainteze 
de curînd în contemplaţie, şi e un adaos de cunoştinţă mai 
desăvîrşită celor ce cercetează adîncurile Duhului. 

5. Prin pizma diavolului şi prin ispita femeii am căzut din 
acel locaş nesupus stricăciunii şi am fost scoşi, din pricina 
greşelilor strămoşilor, din raiul desfătării şi am fost aruncaţi 63 
pe acest pămînt ca să-1 lucrăm şi am fost pedepsiţi să mîncăm 
pîinea noastră din el întru sudoare şi osteneală 64 , dat fiind că 
el ne odrăsleşte de cele mai multe ori spini şi pălămidă în loc 
de seminţe. Dar tocmai aceasta ni s-a făcut prilej de a intra în al 
doilea rai, adică să contemplăm, în lumea aceasta văzută, 
zidirea lui, pe cît e cu putinţă, ca, urcîndu-ne de la frumuseţea 
lucrurilor la Făcătorul lor (Rom. I, 20), cum zice dumnezeiasca 
Scriptură, să se nască în noi cunoştinţa lucrurilor dumnezeieşti 
şi omeneşti, luminaţi fiind de Duhul. Astfel, prin cuvîntul şi 
înţelepciunea harului lui Dumnezeu, vom intra nu numai în 
raiul gîndit cuminţea şi vom cerceta cu amănuntul nu numai 
firile celor din el şi mişcările şi raţiunile lor 65 , ci ne vom des- 
făta şi de florile zidirii văzute şi ne vom îngriji cu evlavie de 
cultivarea lor. 



63 Filozoful german Heidegger vorbeşte şi el de «aruncarea» noastră im lume. Dar pentru el 
acesta este un fapt neînţeles şi fără ieşire. 

64 Natura nu se nvai lasă uşor prelucrată, pentru că duhul nostru a- slăbit în putere. 

65 Lumea aceasta însăşi este un rai virtual, pentru cei ce pot să vadă prin lucruri 
raţiunile dumnezeieşti ale lor. 



6. Căci e îndoit şi acest rai ce stă în faţa noastră a celor 
alcătuiţi din două firi 66 . Şi care este el ? Toată zidirea văzută şi 
cea nevăzută din noi, despre care dumnezeiescul Pavel zice 
împreună cu proorocul David : «Căci cele nevăzute ale lui 
Dumnezeu de la întemeierea lumii, fiind înţelese din făpturi, 
se văd» (Rom. I, 20). Iar David zice : «Minunată s-a făcut 
cunoştinţa mea de la mine, nu voi căuta spre ea» (Ps. 
CXXXVIII, 6) ; adică de la întocmirea şi plăsmuirea mea, care s- 
a făcut atunci primejdioasă lui Adam cel nou zidit, care nu 
putea veni încă la contemplarea şi înţelegerea ei. 

7. Dar să grăim, dacă voiţi, mai întîi despre acest rai 
văzut şi cunoscut prin simţuri, în care am fost aşezaţi, cum s-a 
spus, de Dumnezeu, după căderea lui Adam, noi cei din 
neamul lui " 9 . Apoi vom face, după putere, şi explicarea raiului 
cunoscut cu mintea. Căci nimic nu ne va împiedica să vorbim 
cu evlavie despre rai, odată ce ne-am îndatorat să ne robim tot 
gîndul ascultării lui Hristos, cum zice apostolul (2 Cor. X, 5), şi 
să tîlcuim cu înţelegere cele ale dumnezeieştii Scripturi, 
potrivit cu Solomon care zice : «Urechea ta va auzi 
înţelepciune şi vei lipi urechea ta de cunoştinţă» (Prov. II, 3). 



579. Lumea noastră din lăuntru şi lumea din afară sînt două raiuri 
care erau la început deschise, apoi s-au închis, dar pot fi iarăşi deschise. 
Raiul lăuntric se deschide prin virtuţi, cel din afară prin contemplarea 
raţiunilor dumnezeieşti ale lucrurilor. Dar raiul din afară se deschide tot 
în urma deschiderii raiului lăuntric. Căci la contemplaţie se ridică numai 
omul curăţit de patimi şi ajuns la virtuţi. Numai acestuia i se face stră- 
vezie lumea din afară pentru Dumnezeu cel nesfîrşit în iubire. Sfîntul 
schimbă la faţă lumea întreagă. Cine cade din raiul din lăuntru cade şi 
din cel din afară. Aceluia i se acoperă şi frumuseţea lumii din afară. Aşa 
Sf^lPrtîlifflJ^fecşl A^pe-ntru că însăşi lumea văzută e frumoasă şi deci e un rai, dar 
prin ea străvedem cu mintea şi latura lui nevăzută a raţiunilor dumnezeieşti. 

I. în cîte feluri ni se arată raiul sensibil după o tîlcuire 
evlavioasă ? 

8. Deci toată zidirea acestei lumi văzute şi simţite, adică 
cerul şi pămîntul şi toate cele din ele, s-a făcut ca un rai mare 
tuturor oamenilor, înainte de cel pregătit şi sădit lui Adam în 
Eden. Căci Dumnezeu a întocmit raiul la răsărit, după ce a 
făcut toată zidirea celor din nimic (Fac. II, 8). Pentru că ştiind, 
ca un înainte-ştiutor, greşeala aceluia şi că, odată scos de acolo, 
i se va închide raiul dumnezeiesc, a pregătit de mai-nainte şi 
pentru noi, cei ce aveam să ne naştem din acela, ca pe un ospăţ 
fără sfîrşit, această lume văzută ca pe un al doilea rai, nu mai 
mare ca acela în ce priveşte mărimea harului, dar plin de toată 
putinţa de a fi contemplat şi de a produce desfătare. Căci 
îndoiţi fiind noi, îndoit a voit Dumnezeu să ne fie şi ospăţul 
nostru din el: prin simţuri şi prin minte. De aceea el este 
sensibil, fiind alcătuit din seminţe, din roduri, din animale şi 
păsări ; şi inteligibil, fiind alcătuit din toate raţiunile făpturilor 
Lui, după înţeleptul Solomon : «De la frumuseţea zidirilor 
sîntem ridicaţi, pe măsura lor, spre Făcătorul» (întel. Sol. XIII, 
5). 

9. In mijlocul acestuia s-a sădit deci pomul vieţii şi un alt 
pom numit pomul cunoştinţei binelui şi răului. Ce sînt acestea 
? Ia aminte cu atenţie. Pomul vieţii este Dumnezeu însuşi, 
Făcătorul tuturor, precum s-a scris : «Dumnezeu în mijlocul ei 
şi nu se va clătina» (Ps. XLV, 5). Iar pomul cunoştinţei, sau al 
cunoştinţei binelui şi răului, e firea noastră şi alcătuirea omului 

58° _ 

Căci omul este o fiinţă capabilă de bine şi de rău. El este cu 
adevărat pomul pururea roditor de cunoştinţă, sădit în acest 

580. Prima explicare duhovnicească: raiul este acum pentru noi lumea 
supusă simţurilor; pomul vieţii e Dumnezeu, pomul cunoştinţei este natura omului 
cu putinţa ei alternativă. 



rai al lumii, după aducerea la fiinţă a celor ce sînt din cele ce 
nu sînt, cum scrie şi David în psalmi : «Şi va fi ca pomul sădit 
la marginea apelor» (Ps. I, 3). Fără îndoială în alte scrieri, în 
care am vorbit despre -«ceruri noi şi pămînt nou» (2 Petru III, 
13), am înfăţişat explicarea lui şi altfel. Căci aurul este un pom 
cu multe chipuri şi are înţelesuri şi nume deosebite. Fiindcă se 
numeşte lumină, viaţă, pom, plantă şi piatră preţioasă, sfeşnic 
şi alte multe. El poartă şi în privinţa aceasta mulţimea de nume 
a firii dumnezeieşti, ca unul ce este chipul acesteia 67 . 

10. Odată împlinit raiul lumii şi odată sădite plantele 
dumnezeieşti din el, Dumnezeu a dat omului poruncă, zicînd : 
«Din tot pomul din rai poţi să mănînci, dar din pomul 
cunoştinţei binelui şi a răului să nu mîncaţi ; în ziua în care 
veţi mînca din el, cu moarte veţi muri». Mai întîi îşi îndreaptă 
cuvîntul ca spre unul. Căci a zis : «Din tot pomul din rai poţi 
să mănînci». Apoi vorbeşte la plural către mai mulţi : «Dar din 
pomul cunoştinţei binelui şi răului să nu mîncaţi». Ce în- 
seamnă aceasta ? Dumnezeu ne învaţă că taina poruncii 
acesteia nu se îndreaptă numai spre Adam, ci va trece fără 
îndoială şi la noi la toţi. Şi pe drept cuvînt. Căci ceea ce a păţit 
atunci Adam, A măgit de Eva, şi Eva de şarpe, se întîmpla şi cu 
noi, cei ce ne naştem după ei de la ei. 

11. Şi ia seama la înţelesul tainic. Omul a fost aşezat în 
acest rai sensibil al creaţiei, «ca să-1 lucreze şi să-1 păzească». 
Iar lucrarea şi păzirea încredinţată omului se arată în porunca 
dată lui : «Din tot pomul din rai să mănînci, dar din pomul 
cunoştinţei binelui şi răului să nu mîncaţi». Fiindcă deci «tot 
pomul» şi aşadar şi cel «al vieţii» este Dumnezeu — căci El 
este «tot», El Care a şi adus la existenţă totul din nimic 68 şi 



67Se menţionează complexitatea fiinţei umane. 

68 Sfîntul Ioan Damaschin, op. cit, 25 ; P.G. cit., 916 C. 

Care este în afara şi înăuntrul totului — iar pomul cunoştinţei 
e alcătuirea omului 69 , în care este cunoştinţa binelui şi răului, 
tot cel ce împlineşte lucrarea aceasta în sine, cum cere porunca, 
rămîne într-o desfătare care nu se isprăveşte şi stăruie neclintit 
în păzirea sa. 

12. Dar fiindcă sîntem dintr-o fire schimbăcioasă şi 
ostenim în acest fel de vieţuire, păţim ceea ce a păţit şi Adam. 
Căci gîndirea omului se apleacă din tinereţe spre cele rele şi 
primeşte ca şi Eva ispita şarpelui din ea, pe care o socoteşte 
folositoare. Lăsînd această ispită să urce în mintea omului, ea 
convinge pe om să guste din rodul pe care-1 socoteşte bun, şi 
îndată rodul acesta se face pricină căderii lui (Facere III, 6). 

13. Dar să vedem şi felul lucrării şi cum se hrăneşte 
omul din toate cele din raiul acesta. Cel ce cercetează raţiunile 
şi mişcările întregii zidiri cu o minte netulburată şi cu o 
cugetare liberă de împătimirea de cele văzute şi se hrăneşte cu 
înţelegerea mai dumnezeiască din toate raţiunile ce răsar din 
cele supuse simţurilor, îndată ce şi-a împuţinat grija şi 
preocuparea de viaţă şi s-a ridicat mai presus de toată pofta 
dulceţilor lumii, urcă prin ele la Făcătorul şi Cauza tuturor, 
cum spune dumnezeiescul Pavel (Rom. I, 20 ; înţel. XIII, 5). 
Căci Acesta este pomul deplin şi neîmpărţit, care nu odrăs- 
leşte decît rodul binelui, dăruindu-le împărtăşirea de el celor 
vrednici. Aşa ne-a voit Dumnezeu să fim 70 : ne-pătimitori, fără 
griji şi avînd numai lucrarea îngerilor, ne-a voit adică să 
lăudăm fără sfîrşit şi veşnic pe Făcătorul şi să ne desfătăm 



69 sfî 9fe! I< fiftfi, a 8îS«!?.;%9m. c '' t ' PG - dt * 916 c 

70 Tot paragraful ce urmează e din sfîntul Ioan Damaschin, op. cit, 25 j P.G., voi. cit-, 915 B. 
Deci firea omului e pomul cunoştinţei binelui şi răului. Dar dacă ea vede în lume raţiunile 
dumnezeieşti, ne ridicăm la pomul vieţii. 



numai de privirea Lui din singura cercetare a făpturilor Lui, 
precum ni se spune prin proorocul David : «Predă grija ta 
Domnului şi El te va hrăni» (Ps. LIV, 23) ; şi prin Evangheliile 
Lui : «Nu vă îngrijiţi pentru sufletul vostru, ce veţi mînca şi 
pentru trupul vostru, cu ce vă veţi îmbrăca» (Matei VI, 25) ; şi 
iarăşi : «Căutaţi mai întîi împărăţia lui Dumnezeu şi dreptatea 
Lui şi acestea toate se vor adăuga vouă» (Matei VI, 23) ; şi către 
Marta : «Marto, Marto, de multe te îngrijeşti şi spre multe te 
sileşti, dar un lucru tre-buieşte. Iar Măria partea cea bună şi-a 
ales, care nu se va lua de la ea» (Luca X, 41 — 42). 

14. Deci pomul vieţii este Dumnezeu, a Cărui lucrare 
este să procure viaţă şi Care dă rod bun de mîncat numai celor 
vrednici de viaţă, ca unii ce nu sînt supuşi morţii. El produce o 
dulceaţă negrăită celor ce se împărtăşesc de El şi le dăruieşte o 
viaţă nemuritoare. De aceea, pe drept cuvînt s-a numit «pomul 
vieţii» şi «tot pomul». Căci El este totul, în Care şi prin Care e 
totul 685 . 

15. Iar pomul cunoştinţei binelui şi răului este deo- 
sebirea privirii, precum au spus şi au gîndit şi alţii înainte de 
noi 71 . El e descoperirea alcătuirii firii noastre, care e bună celor 
ce au urcat la bărbatul desăvîrşit şi la măsura vîrstei lui Hristos 
(Efeseni IV, 13) prin toată nepătimirea şi înţelepciunea 
Duhului, înălţîndu-se prin contemplarea şi frumuseţea ei la 
măreţia lucrării Făcătorului (înţel. XIII, 5) ; căci celor ce au 
ajuns cu timpul la deprinderea statornică a virtuţii, ea nu le 
este şi nu li se face abatere de la bine, ca unora ce au păşit cu 
tărie în contemplaţia dumnezeiască. Dar celor tineri încă şi mai 
şovăitori în dorinţă, nu le este bună ; căci celor ce nu s-au 



71 Idem, ibidem. 

statornicit cu neclintire în păşirea stăruitoare şi neabătută a 
virtuţii, pe drumul faptelor bune, nu le este de folos 
contemplarea şi privirea trupului propriu, din pricina lipsei lor 
de tărie în stăruirea în bine ; această contemplare poate atrage 
şi răpi spre ea pe cel lipsit de tărie şi-1 poate împinge la 
gînduri, mişcări şi preocupări necuviincioase. 

16. Acesta e motivul opreliştii lui Dumnezeu, Care a zis : 
«Dar din pomul cunoştinţei binelui şi răului să nu mîncaţi, căci 
în ziua în care veţi mînca, cu moarte veţi muri». Fiindcă 
privirea trupului nostru şi contemplarea alcătuirii lui duce în 
mod natural pe cel nedesăvîrşit la cunoştinţa dulceţii plăcerii, 
chiar fără să vrea. Ba nu numai la aceasta, ci, cum s-a spus, şi la 
mişcări şi gînduri necuviincioase, motiv pentru care ni se 
spune totdeauna cuvîntul dumnezeiesc : «Uşile, uşile, să luăm 
aminte !» Prin repetare, cuvîntul porunceşte pentru cei 
nevrednici, păzirea porţilor simţitoare şi înţelegătoare, adică a 
simţurilor, prin care obişnuieşte să intre moartea în sufletul 
omului. 

17. Şi pe drept cuvînt. Căci cel ce stăruie, fără de- 
prinderea în bine şi fără luare-aminte, în privirea alcătuirii firii 
noastre, e înduplecat de cugetarea lui, ca de o Evă amăgită de 
şarpele cel vechi, să se gîndească la dulceaţa plăcerii ca Adam 
şi să se împărtăşească de ea ca bună ; şi astfel se va vedea pe 
sine, întocmai ca acela, gol de harul lui Dumnezeu şi depărtat 
de la bucuria nemuritoare de Dumnezeu ; se va afla şezînd 
afară de raiul acesta şi plîngînd, ca unul ce nu mai are mintea 
acoperită decît de frunze de smochin. Acesta este, în cîteva 
cuvinte, după judecata noastră, înţelesul raiului sensibil al 
creaţiei, care este acelaş cu înţelesul arătat de alţi părinţi 
dinaintea noastră. 



II. în cîte feluri se poate tîlcui în cuvinte de ale înţelegerii 
duhovniceşti, raiul cunoscut de minte (inteligibil) şi care sînt 
plantele din el ? 

18. Dar să vorbim şi despre raiul dumnezeiesc şi 
cunoscut cu mintea, sădit în zidirea nevăzută a suflete- 
lor noastre ; să arătăm care sînt plantele dumnezeieşti 
sădite în el şi care e lucrarea noastră în acesta. Despre 
acestea n-am aflat să fi scris nici unul din dumnezeieştii 
părinţi şi înţelepţi de odinioară. 

Celor ce au lucrat în el şi au păzit porunca, sau, după ce 
au căzut, au reluat lucrarea în el şi paza lui, contemplarea lui le 
e foarte dulce şi atrăgătoare, ca unora ce şi-au deprins 
simţurile sufletului şi au gustat din pomul vieţii, iar de 
gustarea din celălalt, adică din pomul cunoştinţei, nu au fost 
vătămaţi. Dar pentru ceilalţi, care nu se preocupă deloc de 
lucrurile dumnezeieşti şi a căror osteneală şi sîrguinţă nu s-a 
dedicat lucrării Duhului şi de aceea nu pot să-şi închipuie 
nimic în afară de cele văzute, această contemplare este o ne- 
bunie sigură. Căci ei sînt sufleteşti în înţelesul dumne- 
zeiescului apostol : «Iar omul sufletesc nu primeşte cele ale 
Duhului lui Dumnezeu, căci pentru el sînt nebunie şi nu poate 
să le înţeleagă, pentru că ele se Judecă duhov-niceşte» (1 Cor. 
II, 14). Aceştia vor numi-o pe aceasta închipuire, dar nu 
vederea adevărului. Nedînd nici un preţ gîndirii acestora, să 
păşim la contemplarea raiului cunoscut cu mintea. Iată ce este 
el. 

19. Dumnezeu, după ce a adus lucrurile la fiinţă 
din nimic, făcînd pe om la început ca pe o lume mare, 

1-a aşezat în această lume, ca într-una mică 72 , creindu-1 
ca pe un chip al Său şi arătîndu-1 ca pe un împărat al 
tuturor celor de pe pămînt. Deci sădeşte în el în chip 
înţelegător, ca într-o lume mare, un alt rai dumnezeiesc, mult 
superior celui ce cade sub simţuri, ca unul ce e împodobit cu 
plante veşnic nemuritoare şi pururea verzi şi luminat de 
Soarele dreptăţii. Acesta este locul împărăţiei cerurilor, aşezat 
la răsăritul Soarelui dreptăţii, în pămîntul celor blînzi (Matei 
V, 5), cum zice Dumnezeu însuşi : «împărăţia lui Dumnezeu 
este în lăuntrul vostru» (Luca XVII, 21). în acest rai a sădit 
Dumnezeu pomul vieţii şi pomul cunoştinţei binelui şi răului. 
Care sînt aceştia ? 

20. Pomul vieţii este Sfîntul Duh, Care sălăşluieşte 
în omul credincios, cum spune Pavel : «Nu ştiţi că tru- 
purile voastre sînt templul Sfîntului Duh, Care locuieşte 
în voi ? (1 Cor. VI, 19 ; Rom. VIII, 11). Iar pomul cu- 
noştinţei binelui şi răului este simţirea, care produce 
două roduri contrare între ele, îndoite la rîndul lor ele 
înseşi prin fire. 

III. Care sînt rodurile celor două feluri de pomi ai raiului 
cunoscut cu mintea (inteligibil) ? 

21. Care sînt acestea ? Plăcerea şi durerea. Dintre 
acestea, fiecare se împarte iarăşi în două. Prima e fie 
din trebuinţă naturală şi necesară, fie din voluptate şi 
trecerea măsurii. A doua e fie din temere şi întristare, 
fie din nevoinţe şi osteneli duhovniceşti. 

Dintre acestea, plăcerea e bună cînd ne împărtăşim de ea 
la vreme potrivită dintr-o trebuinţă naturală şi necesară. Căci 



72Conf. cap. 3; Cuvîntul despre sitilet, cap. 27 — 30; Ed. Darrouzes, op. cit., 88, 92. încă sfîntul 
Maxim Mărturisitorul a spus că omul e nu lumea mică, ci lumea mare, pentru că cuprinde lumea 
văzută în sine prin cugetare. 



nu s-a sădit în noi simţirea în chip rău, nici nu ne-a zis 
Dumnezeu din pizmă : «Din tot pomul din rai să mănînci, dar 
din pomul cunoştinţei binelui şi răului să nu mîncaţi». Ci 
simţirea e un pom bun şi dumnezeiesc, cînd ne împărtăşim de 
ea, cum s-a spus, la vremea cuvenită, pentru o trebuinţă 
naturală şi necesară. Căci produce în noi şi cunoştinţa binelui. 
Pentru că s-a sădit în noi pentru o cunoaştere, o cercare şi 
odeprindere a putinţei omului de a asculta şi de a nu asculta. 
De aceea s-a şi numit pomul cunoştinţei binelui şi răului. Căci 
dă prilej de cunoaştere celor ce se împărtăşesc de firea proprie, 
care e bună pentru cei desăvârşiţi şi rea celor încă nedesăvîrşiţi 
şi lacomi la simţire, precum e rea hrana tare celor ce au încă 
nevoie de lapte 73 . Fiindcă în acest caz împărtăşirea de ea le e 
prilej de voluptate şi de trecerea măsurii şi printr-o astfel de 
împărtăşire se naşte în ei cunoştinţa răului. Iar aceasta este 
durerea, care pricinuieşte sufletului frică şi întristare. De fapt, 
plăcerea produce în suflet cunoştinţa binelui, cînd ne 
împărtăşim de ea dintr-o trebuinţă naturală şi necesară ; iar 
durerea, dimpotrivă, cunoştinţa răului, cînd împărtăşirea de 
plăcere nu are loc dintr-o trebuinţă naturală. Căci oricărei 
plăceri îi urmează durerea 74 . 

22. De aceea pomul simţirii s-a numit pomul cunoştinţei 
binelui şi răului şi pe drept cuvînt Dumnezeu a oprit reaua 
întrebuinţare a lui. Căci zice : «Din tot pomul din rai să 
mănînci, dar din pomul cunoştinţei binelui şi răului să nu 
mîncati ; în ziua în care veţi mînca din el, cu moarte veţi muri». 
«Din tot pomul din rai să mănînci», adică din toată firea 
făpturilor văzute, din toată mişcarea lor, sau a raţiunilor lor, 
adică a cunoştinţei Mele adevărate, a măreţiei creatoare a 



73Sfîntul Ioan Damaschin, op. cit., P.G. voi. cit, 913 B şi 917 A. 

£89. Toată doctrina aceasta e luată de la sfîntul Maxim Mărturisitorul (Răsp. către Talasie 43; 

Filoc. rom. III, p. 149). 

împărăţiei şi cauzei creatoare să te împărtăşeşti şi să-ţi întinzi 
prin contemplaţie aceste raţiuni ca pe o masă a unui ospăţ 
nemuritor ; şi prin ele să intri la cunoştinţa celor nevăzute ale 
Mele, ca într-o împărăţie şi să-Mi dai cu mulţumire închinarea 
cuvenită. «Iar din pomul cunoştinţei binelui şi răului să nu 
mănînci». Ce e deci acest altceva în noi, asemenea unui pom, 
care ne procură prin împărtăşire cunoştinţa binelui şi răului, 
dacă nu simţirea ? 59 °. Căci prin ea vine în mine cunoştinţa 
tuturor celor ce sînt bune şi nu sînt bune. Fiindcă precum ne 
procură cunoştinţa căldurii şi a frigului, a ceea ce e moale şi 
aspru, a bunei miresme şi a răului miros, a acrelii şi a dulceţii, 
a albului şi a negrului, a greutăţii şi a uşorului, aşa şi a plăcerii 
şi a durerii. Căci cu dreptate ne fereşte Scriptura de 
întrebuinţarea ei, nu pentru că ar fi contrară firii, căci 
Dumnezeu nu a făcut nimic rău, ci pentru că ne dă prilejul 
cunoştinţei răului prin ceea ce pare că e bun 75 . 

23. Şi ca să facem mai clară explicarea acesteia, pentru a 
cunoaşte întocmai rodul amăgitor şi purtător de moarte al ei, 
sau cum se ascunde el în folosirea binelui, vom porni de la cele 
ce se întîmplă în noi. Urmînd părinţilor dinainte de noi, vom 
face înfăţişarea acestora astfel : 

Unele dintre plăceri sînt sufleteşti, altele trupeşti. Cele 
sufleteşti sînt cele ce se nasc din contemplaţie şi din învăţături ; 
iar cele trupeşti sînt cele ce se nasc din unirea sufletului cu 
trupul, cele legate de mîncări şi de uniri trupeşti şi de cele 
asemănătoare. Dintre plăceri iarăşi unele sînt adevărate, iar 
altele mincinoase. Cele dintîi sînt proprii cugetării ce se ocupă 
cu contemplarea şi cu ştiinţa ; cele de al doilea, ale trupului, 
fiind prilejuite de simţire. Iar dintre plăcerile trupului, unele 



75 Tot paragraful ce urmează e din sfîntul Ioan Damaschin; op. cit. col. 917 BC. Intre lume ca rai 
posibil şi lăuntrul omului ca rai posibil e o strînsă legătură. 



590. Sfîntul Ioan Damaschin, op. cit, P.G. voi. cit., col. 917 B.; Sfîn- 
tul Maxim Mărturisitorul, Răsp. către Talasie 43, ibid. 



sînt naturale şi necesare, căci fără ele omul nu poate trăi, cum 
sînt mîncările şi veşmintele ; altele sînt naturale, dar nu 
necesare, ca împreunările potrivit legii şi firii, fără de care cel 
ce voieşte poate trăi în feciorie. Altele nu sînt nici naturale, nici 
necesare, ca voluptăţile, beţiile şi excesele care întrec 
trebuinţele. 

24. Omul care a ales să vieţuiască după Dumnezeu, 
căutînd să folosească plăcerile necesare şi naturale, care 
sînt potrivite şi folositoare şi foarte bune pentru menţi- 
nerea şi păstrarea naturii omeneşti şi neamestecate cu 
durerea şi cu supărarea, cade de multe ori, fără să ştie 
şi fără să vrea, în cunoştinţa răului, aflînd durerea as- 
cunsă în însăşi împărtăşirea de bine. Aşa se întîmpla cu 
prilejul întrebuinţării mîncărilor şi veşmintelor. Căci 
pentru cumpărarea acestora e nevoie de bani. Iar folo- 
sirea lor e necesară ; căci e naturală. Dar ajungînd la o 
abundenţă de bani pentru trebuinţa aceasta necesară şi 
naturală, cădem în lăcomie şi nesăturare, iar uneori în- 
tr-o folosire peste trebuinţă. Căci putînd să ne mulţu- 
mim cu lucruri puţine şi modeste, nu ne oprim trebu- 
inţa la acestea, ci căutînd luxul şi ceea ce este peste mă- 
sură, cădem prin întrebuinaţrea binelui în cunoştinţa 
răului. Dar legea conştiinţei noastre, respingînd această 
rea întrebuinţare şi arătîndu-ne-o, face chiar prin aceas- 
ta celui atent cunoscut binele şi răul simţirii şi îndată se 
iveşte în el tristeţea răului, prin părerea de rău. 

IV. Trecerea de la această explicare la o alta 

25. Dar mai e şi o altă explicaţie : toată mişcarea 
sufletului e pusă în lucrare spre poftirea unui lucru tre- 
buincios şi necesar printr-o plăcere bună şi necesară 
firii, căutînd poate hrană pentru trup şi veşminte, sau 

împreunare naturală şi legiuită. Aceasta e cunoştinţa 
binelui. Dar în mîncări se ascunde saturarea şi nesă- 
turarea, în veşminte lăcomia şi reaua întrebuinţare, în 
împreunările legiuite şi naturale, cele contrare firii şi 
destrăbălările. Aceasta e cunoştinţa răului. Iar cunoş- 
tinţa amîndurora vine în noi prin simţire. 

Cum ? Ia aminte ! Amăgit de plăcere şi tîrît în saturare şi 
nesăturare, sau în reaua întrebuinţare şi lăcomie, sau în 
destrăbălări şi în plăcerile de sub pîntece contrare firii, omul 
moare, vai, de moarte veşnică, căzînd din unirea cu Dumnezeu 
şi din împărtăşirea de Duhul Sfînt. De aceea zice : «Iar în ziua 
în care veţi mînca, cu moarte veţi muri». Căci cunoştinţa 
răului, născîndu-se în om din împărtăşirea prin simţuri şi plină 
de voluptate, îl duce spre căderea în robia patimilor celor mai 
generale, sau a pricinilor lor. Astfel de pricini sînt : slava, 
dorinţa, nepăsarea, care, străbătînd prin toate simţirile omului, 
se fac pricinuitoare ale morţii veşnice a lui. în acestea se află 
deci cunoştinţa îmbinată a binelui şi a răului prin simţire, 
cunoştinţă prin care moare omul cînd se împărtăşeşte de ele. 
Căci prin ele ajunge fie la trufia vieţii pentru iubirea de slavă, 
fie la pofta ochilor pentru năravul iubirii de argint, fie la pofta 
trupului (1 Ioan II, 16), pentru iubirea de voluptate şi pentru 
bucuria de plăcerile sufletului. Pe drept cuvînt a oprit deci 
Scriptura împărtăşirea de pomul simţirii, zicînd : «Din tot 
pomul din rai să mănînci, dar din pomul cunoştinţei binelui şi 
răului să nu mîncati». 

V. Alt înţeles mai înalt al poruncii lui Dumnezeu către Adam 

26. Dar Scriptura înfăţişează gîndirii mele şi un alt înţeles 
al acestor cuvinte. Şi trebuie să adaug la cuvîntul meu şi acest 
înţeles. Căci el se potriveşte cu acest cuvînt şi cu scopul lui. 



Am văzut că Dumnezeu se adresează mai întîi lui Adam ca 
unuia, zicînd : «Din tot pomul din rai să mănînci», apoi se 
adresează ca la doi sau mai mulţi : «Dar din pomul cunoştinţei 
binelui şi răului să nu mîncaţi». Prin aceasta mi se pare că 
cuvîntul arată caracterul îndoit al alcătuirii şi firii omului ; şi la 
fel, al puterii sufletului lui. 

27. De aceea adresîndu-se părţii raţionale a sufletului lui, 
ca singurei părţi mai bune, Dumnezeu îi încredinţează ţinutul 
contemplării lucrurilor dumnezeieşti şi îi pune înainte masa 
încărcată de mîncările dumnezeieşti ale înţelesurilor, zicînd : 
«Din tot pomul cel din rai să mănînci» ; adică să te 
împărtăşeşti din toată firea celor ce sînt, sau din cunoştinţa 
Mea şi din desfătarea de Mine, prin contemplare curată, 
cercetând raţiunile lucrurilor şi mişcările lor. Iar părţii mai 
neraţionale, sau doimii mai trupeşti a mîniei şi a poftei, care 
atrage uşor cugetarea spre cele rele, îi porunceşte, cum spune 
limpede, să fugă de cercarea şi de cunoştinţa prin simţire a 
acestor roduri ale pomului simţirii. De care adică ? De plăcere 
şi de durere, precum am spus mai înainte. Căci zice : «Dar din 
pomul cunoştinţei binelui şi răului să nu mîncaţi». Şi pe drept 
cuvînt. Căci plăcerea sădeşte cunoştinţa ei în partea poftitoare, 
cînd omul se împărtăşeşte de ea fără trebuinţă ; iar durerea 
sădeşte cunoştinţa ei în mînie. Şi astfel împărtăşirea din ele 
trimite aceste două puteri, către care se adresează cuvîntul, la 
moartea veşnică. Căci zice : «în ziua în care veţi mînca din el, 
cu moarte veţi muri». 

28. De aceea, omul fiind îndoit şi avînd sufletul compus 
din fire raţională şi neraţională, Dumnezeu îi dă şi El o 
poruncă îndoită. Pe de o parte îi porunceşte să se 
împărtăşească de o hrană mai bună şi nemuritoare şi să nu se 
îngrijească în primul rînd de cele trebuitoare trupului, aşa cum 
ne îndeamnă şi Cuvîntul întrupat : «Căutaţi mai întîi împărăţia 



344 FILOCALIA 



lui Dumnezeu şi dreptatea Lui şi toate celelalte se vor adăuga 
vouă» (Matei VI, 33), întărind oarecum prima sa poruncă. Pe 
de altă parte, îl fereşte de amintitul pom al simţirii, ca nu 
cumva gus-tînd prin el din cele dulci ale vieţii acesteia, să se 
umple de durere, căzînd printr-o astfel de gustare de la 
ospăţul şi bucuria dumnezeiască. 

29. Dar, folosindu-ne de un cuvînt mai desăvîrşit, să 
gîndim şi să vorbim şi altfel despre rai şi despre tema aceasta 
cercetată de mulţi. De aceea ridică-te de la cuvîntul auzit, care 
îi învăluie cu sunetul lui pe cei ce sînt amăgiţi de înţelesul lui 
de la suprafaţă, dacă doreşti să te înalţi prin înţelegerea celor 
spuse la înţelesurile cuvîntului cunoscute cu mintea. Ascultă 
de cel ce zice : «Sculaţi-vă, să plecăm de aci» (Ioan XIV, 31 ; 
Matei XXVI, 46). Treci la înţelesul şi la duhul cuvîntului, 
deschizîndu-ţi auzul faţă de el şi căutând să înţelegi din el cele 
dumnezeieşti şi omeneşti. Iată care sînt acestea. 

VI. Alt înţeles preaînţelept şi înalt al raiului cunoscut cu 
mintea. Care e poarta prin care se intră în el şi care cea prin care se 
iese ? Şi care sînt pomii dumnezeieşti din el ? 

30. Raiul este, din alt punct de vedere, marele cîmp al 
iubirii de înţelepciune (al filosofiei) cu fapta, împodobit de 
plante nemuritoare de tot felul şi de felurite virtuţi, în care s-a 
sădit de Dumnezeu pomul vieţii şi pomul cunoştinţei binelui şi 
al răului 592 . Căci iubirea de înţelepciune (filosofia) lucrătoare e 
ca un rai luminos şi bine mirositor plantat de Dumnezeu la 
răsăritul Bisericii Lui 59S , acoperit de plantele frumoase de tot 
felul ale virtuţilor, care hrănesc cu îmbelşugare pe cei ce lu- 
crează în el poruncile lui Dumnezeu şi le păzesc ca o hrană 
nepieritoare şi nemuritoare. 



592. Aci se explică raiul în legătură cu treapta întîi a urcuşului duhovnicesc. 

593. La începutul vieţuirii credincioşilor în Biserică. 



31. în acest rai dumnezeiesc au fost aşezate spre pază 
două porţi la marginile opuse, ca nişte heruvimi. Una 
introduce fără greutate pe cei ce doresc şi bat cu dorul 
sufletului, la desfătarea şi bucuria de plantele ei nemuritoare ; 
cealaltă îi trece pe cei ce s-au săturat de bunătăţile din el, la alte 
păşuni nemuritoare despre care se va vorbi puţin mai încolo. 
Una e smerenia dumnezeiască, care introduce pe cei ce intră 
prin ea la desfătarea şi odihna de împărăţia cerurilor ; cealaltă 
e iubirea desă-vîrşită, care îi trece, pe cei ce ies de-acolo, la 
păşunileîmpărăţiei lui Dumnezeu 59 \ Fără aceste porţi nu se 
poate nici intra în rai, nici ieşi spre împărăţia lui Dumnezeu, 
măcar că sînt multe căi care duc spre împărăţia cerurilor. Căci 
toate căile evlaviei duc pe cel ce păşeşte pe ea spre poarta de la 
apus a smereniei şi aşa îl introduc prin aceasta în rai. 

32. Dar de ce au fost făcute numai două şi nu mai multe 
porţi, aşa cum sînt mai multe locaşuri la Dumnezeu şi Tatăl 
(Ioan XIV, 2), ca fiecare dintre cei ce intră să-şi facă intrarea în 
el prin poarta care voieşte ? Pentru că omul e din două firi : din 
suflet şi trup. O parte a lui e smerită, cealaltă înaltă şi 
dumnezeiască. Sau altfel : pentru doimea mai trupească a 
părţii neraţionale a sufletului lui, din care una, adică mînia, 
intră în curtea blîndeţii, iar cealaltă, pofta, iese prin iubire din 
împăti-mirea de cele lumeşti şi de cele văzute şi află păşune în 
Dumnezeu prin împărtăşirea de Duhul. Căci potrivit cu 
alcătuirea omului, a fost zidit de Dumnezeu şi raiul cunoscut 
cu simţurile cît şi cel cunoscut cu mintea, şi nu este altă poartă 
decît cele spuse, care să introducă sau să scoată din acesta. 

33. Din pricina amintită au şi fost plantate de Dumnezeu 
în mijlocul raiului acesta dumnezeiesc doi pomi minunaţi : 
pomul vieţii şi pomul cunoştinţei, care se numeşte şi 
cunoştinţa binelui şi răului. Care sînt aceştia ? Contemplaţia 



594. Nichita Stithatul face deosebire aci între împărăţia cerurilor 
şi împărăţia lui Dumnezeu. Ultima e mai sus decît prima. Prima e iden- 
tică cu raiul redeschis prin contemplarea raţiunilor lumii. 



346 FILOCALIA 



naturală, cum socoteşte şi dumnezeiescul Grigorie 76 , şi 
teologia tainică. Cea dinţii, contemplaţia, avînd ca roduri 
judecata şi cunoştinţa lucrurilor dumnezeieşti şi omeneşti, este 
pomul cunoştinţei binelui şi răului. Căci prin cunoaşterea 
lucrurilor, cunoaştem raţiunile proniei, iar prin judecată facem 
deosebirea clară a lucrurilor, deosebind fără greşeală ce e bun 
şi ce e rău, care e cauza făcătoare şi care e lucrul făcut. Iar 
teologia tainică este pomul vieţii. Căci are ca rod dătător de 
viată şi de nemurire, credinţa în Sfînta Treime, care se naşte în 
suflet în afară de orice raţiune şi simţire ; căci Sfînta Treime nu 
se cunoaşte nici prin simţire, nici prin raţiune, ci numai prin 
credinţa neîndoielnică şi din inimă. Un alt rod al ei este 
înţelegerea dreptcredincioasă a întrupării Celui Unuia-Născut. 

VIL Care este lucrarea şi păzirea raiului cunoscut cu mintea şi 
ce bunătăţi aduce împărtăşirea de rodurile lui, celor ce lucrează în el 
în diferite feluri ? 

34. Din pricina acestor plante nemuritoare şi dum- 
nezeieşti, a fost dată de Dumnezeu, tot celui ce săvîrşeşte în 
cîmpul raiului cu mintea şi cu simţirea lucrarea înţelepciunii 
lucrătoare, porunca să mănînce din tot pomul raiului, dar din 
pomul cunoştinţei binelui şi răului să nu mănînce. Căci cel 
dintîi pricinuieşte viaţa şi nemurirea, iar cel de-al doilea, 
binele, celor mai desăvîr-şiţi în deprinderi, şi primejdia, celor 
încă tineri şi mai nestatornici în dorinţă. De fapt, contemplaţia 
fiind plantată în mijlocul raiului înţelepciunii lucrătoare ca un 
pom nemuritor şi pururea înverzit («pentru că pomul era 
contemplaţia, după înţelegerea mea, şi avea ca rod puterea 
dată celor ce se împărtăşeau de el, de a-şi cunoaşte firea 
proprie») 59e , celor ce se împărtăşesc de ea la timp potrivit, de 
pildă după o perioadă de ani mulţi de deprindere în virtuţi şi 



76 Sfîntul Grigore de Nazianz, Cuv. 38, 1 2 ; P.G. 36, 324 C. 



596. Ibidem. 



în nevoinţe şi după curăţirea deplină a ochilor sufletului de 
toate urdorile, li se face foarte bună şi mîntuitoare. Aceasta 
pentru că ei nu se mai tem de o cădere care să vină după aceea, 
ca unii ce au ajuns cu timpul la o deprindere a acestei 
contemplaţii, care face vădită măreţia Făcătorului. 

35. Dar celor încă tineri şi neajunşi, printr-o deprindere 
îndelungată, la o statornicie în lucrarea virtuţilor, sau celor ce 
nu şi-au curăţit ochiul sufletului de toate urdorile, din cauza 
nestatorniciei ce o mai au în vieţuirea virtuoasă, pomul 
contemplaţiei li se face pricină de mîn-dria cea mai mare şi de 
hulă, de moarte veşnică şi de pieire, cum s-a făcut odinioară 
lui Origen, Didim, Eva-grie şi celorlalte căpetenii de eresuri. 
De aceea, ferind pe unii ca aceştia, Scriptura opreşte 
împărtăşirea de pomul acesta, zicînd : «Din tot pomul din rai 
să mîncaţi, dar din pomul cunoştinţei binelui şi răului să nu 
mîncati, căci în ziua în care veţi mînca cu moarte veţi muri». 

36. împărtăşirea de acest pom al contemplaţiei se 
numeşte cunoştinţa binelui şi a răului în înţelesul următor, 
întîi, pentru că celor desăvîrşiţi le dăruieşte puterea cunoaşterii 
tuturor lucrurilor văzute şi nevăzute, omeneşti şi 
dumnezeieşti. Căci e o putere «ce robeşte toată mintea 
ascultării lui Hristos» (2 Cor. X, 5) 77 ; şi aceştia pot culege cu 
evlavie rod bun nu numai din contemplarea celor bune, ci şi a 
celor contrarii. Dar în gustarea acestui rod se ascunde pentru 
cei ce se împărtăşesc din el o putere îndoită, adică un folos şi o 
pagubă, după deprinderea lăuntrică ce stăpîneşte în fiecare. 
Celui ce se împărtăşeşte i se face pricină de viaţă cînd se 
supune legii care-1 robeşte (lui Hristos). Aşa de pildă, dacă 
vede cineva chipul frumos al unei femei desfrînate şi de mo- 
ravuri uşoare, iar văzînd-o preamăreşte îndată pe Dumnezeu 



77Idem, Cuv. 43, 1 1 ; P.G. 36, 508 C. 

şi dă slavă Lui, el a cunoscut în fiinţa ei coruptă frumuseţea 
întocmită de El, în aşa fel că contemplarea ei îl duce pînă la 
străpungerea inimii şi-1 face să înainteze pînă la iubirea lui 
Dumnezeu care a zidit-o pe ea, ba chiar intră în convorbire cu 
ea. Iar prin aceasta preschimbă reaua ei deprindere în 
deprinderea virtuţii şi prin pocăinţă o aduce la Hristos, făcînd- 
o din necurată curată prin învăţătura cuvîntului şi unind-o ca 
pe o mireasă fecioară cu Hristos pe cea care era înainte o des- 
frînată (2 Cor. XI, 1) 7S . Aşa a făcut acel dumnezeiesc părinte 
Nonu, care a înfăţişat lui Hristos pe fericita Pe-laghia, mai 
înainte desfrînată, ca pe o fecioară curată 5M . 

37. Deci celor desăvârşiţi împărtăşirea de acest pom 
dumnezeiesc al contemplaţiei le dăruieşte, cum s-a spus, o 
astfel de putere, cînd se împărtăşesc de ea la vremea potrivită 
pornind de la lucrurile dumnezeieşti şi omeneşti, ba chiar de la 
cele contrare acestora. Dar celor mai nedesăvîrşiţi şi nedeprinşi 
în cele dumnezeieşti şi lipsiţi de cercarea trebuincioasă pentru 
împărtăşirea de ea, li se face pricină a cunoştinţei contrare a 
răului, chiar cînd pornesc de la cauzele dumnezeieşti şi bune. 
O astfel de pricină li s-a făcut acelor preoţi şi judecători de 
odinioară contemplarea Suzanei (Daniel XIII), deoarece nu 
erau încă deprinşi în această contemplare. Ceea ce, aşadar, 
dumnezeiescului părinte Nonu i s-a făcut pricină de viaţă în 
har, aceea li s-a făcut acelor preoţi de odinioară pricină de 
moarte. 



78 Astfel urcuşul duhovnicesc al cuiva nu e numai ceva ce se petrece pe plan subiectiv, ci ceva 
ce se răsfrînge asupra lumii obiective, transf ormînd-o şi pe ea. Cel ce se curăţă lăuntric nu 
descopere prin aceasta numai raţiunile dumnezeieşti în realitatea lumii din afară, ci le şi 
restabileşte puterea asupra oamenilor în care sînt încorporate şi, prin ei, asupra lucrurilor. Intre 
planul subiectiv şi cel obiectiv nu e o lipsă de continuitate. Restabilirea raiului lăuntric 
înseamnă şi începutul restabilirii raiului lumii din afară, prin contemplarea curată şi prin 
folosirea ei cu iubire fată de semeni. 



599. Viaţa siintei Pelaghia, text grec după ed. H. Usener, Legencten 
der heiligen Pelagia, Bonn, 1879, p. 1-16; text latin, P.L. 73, 663-672. 



38. Şi nu numai atunci s-au întîmplat acestea din-tr-o 
contemplare a pomului acesta potrivit cu starea fiecăruia, ci şi 
acum se întîmplă în fiecare zi fiecăruia din cei ce purced la 
contemplarea acestui pom, fie după ce s-au deprins la aceasta, 
fie înainte de a se fi deprins. Iar aceasta se întîmplă nu pentru 
că aşa este pomul din fire. Nu se poate spune aceasta. Căci n-a 
fost plantat în chip rău, ca pom rău. Dumnezeu n-a făcut nimic 
rău, nici n-a interzis ceva din pizmă. Ci pentru că e nevoie de 
mădulare curate ale simţurilor pentru privirea şi vederea 
lui,cum zice apostolul chiar despre trupul şi sîngele Domnului 
nostru Iisus Hristos : «Să se cerceteze cineva mai întîi pe sine şi 
aşa să mănînce din pîinea aceasta şi să bea din potirul acesta. 
Căci cel ce mănîncă şi bea cu nevrednicie, judecată sieşi 
mănîncă şi bea. De aceea sînt mulţi neputincioşi şi bolnavi şi 
mulţi mor între noi» (1 Cor. XI, 28 — 30). în felul acesta 
părinţilor cuvântători de Dumnezeu (teologi), pentru că erau 
curaţi şi se aflau sub lucrarea Duhului Sfînt, contemplarea 
lucrurilor omeneşti şi a însuşirilor firii dumnezeieşti le-a fost 
bună, fără de greşeală, neprimejdioasă şi mîntuitoare. Căci 
aveau mădularele simţurilor deprinse pentru contemplarea 
dumnezeiască. 



39. Ei au cunoscut că Dumnezeirea este 79 «necreată, fără 
de început, nemuritoare, nesfîrşită, veşnică, nematerială, bună, 



79Incepînd de aci şi pînă la cap. 45 inclusiv aproape totul e citat din sfîntul Ioan Damaschin. De 
aci şi pînă la cap. 41 inclusiv e citat literal din sfîntul Ioan Damaschin, op. cit, 14, P.G. voi. cit., 
860 A — 861 A. In toate capitolele dogmatice ce urmează, Nichita Stithatul face dependentă şi 
cunoaşterea şi menţinerea nealterată a dogmelor de contemplarea curată, la care se ajunge prin 

făcătoare, dreaptă, luminătoare, neschimbată, nepătimitoare, 
nemărginită, neîncăpută, necuprinsă, nehotărnicită, 
necorporală, nevăzută, neînţeleasă, fără lipsă, de sine 
stăpînitoare şi liberă, atotţiitoa-re, de viaţă dătătoare, 
atotputernică, nesfîrşită în putere, sfinţitoare, în stare de a se 
împărtăşi, atotcuprinzătoare, susţinătoare şi proniatoare. Ei au 
cunoscut că firea dumnezeiască le are toate acestea prin fire şi 
nu le-a primit din altă parte, ci ea, în care-şi au întocmirea şi 
persistenţa ipostasurile, aflătoare unul în altul, împărtăşeşte tot 
binele făpturilor Sale după puterea de primire a fiecăreia. Ei le- 
au teologhisit pe acestea nedepărtate şi nedespărţite între ele, 
avînd o mişcare unul în altul (peri-horeză), neconfundate între 
ele, în aşa fel că nu se amestecă şi nu se contopesc, ci se au 
unul pe altul. Căci Fiuleste în Tatăl şi în Duhul şi Duhul în 
Tatăl şi în Fiul şi Tatăl în Fiul şi în Duhul, neproducîndu-se 
nici o contopire, amestecare şi confundare. Şi mişcarea lor este 
una şi aceeaşi, căci au dogmatizat o singură pornire şi o unică 
mişcare a celor trei ipostasuri, ceea ce este cu neputinţă să se 
contemple la firea creată». 

40. «Şi că iluminarea şi lucrarea dumnezeiască, fiind una 
şi simplă şi fără părţi, cu toate că se face felurită ca bunătate în 
cele împărţite şi împarte tuturor acestora elementele 
constitutive ale firii lor, rămîne simplă, înmulţindu-se în chip 
neîmpărţit în cele împărţite şi aducînd şi întorcînd pe cele 
împărţite spre simplitatea ei. Căci toate se doresc după ea şi în 
ea îşi au subzistenţa şi ea dă tuturor existenţa precum o au 
după fire, şi ea este existenţa celor ce sînt şi viaţa celor vii şi 
raţiunea celor raţionale şi înţelegerea celor înţelegătoare. Căci 
dumnezeieştii părinţi au cunoscut-o pe ea prin minte curată, ca 



urcuşul purificator, şi viceversa. Intre viaţa duhovnicească şi cunoaşterea dogmelor există astfel 
o strînsă legătură. 



fiind mai presus de minte, mai presus de raţiune, mai presus 
de viaţă şi mai presus de fiinţă» 80 . 

41. «Pe lingă acestea (au cunoscut) că ea străbate prin 
toate în chip neamestecat, dar prin ea nimic. Apoi că ea 
cunoaşte printr-o cunoaştere simplă toate şi pe toate le vede în 
chip simplu prin ochiul ei dumnezeiesc şi a toate văzător şi 
nematerial, pe cele prezente, pe cele trecute şi pe cele viitoare, 
înainte de facerea lor ; că ea este fără de păcat şi poate ierta 
păcatele şi mîntui; şi că toate cîte le vrea le poate, dar nu le 
vrea cîte le poate. Căci poate pierde lumea, dar nu voieşte». 

42. Acestea le-au teologhisit ei printr-o contemplaţie 
curată, fără greşeală şi fără primejdie despre însuşirile firii 
dumnezeieşti. Iar despre iconomia întrupării, auteologhisit, 
privind iarăşi, prin contemplaţie curată, astfel şi zicînd 81 : - 
«Duhul Sfînt a venit peste sfînta Fecioară, potrivit cu cuvîntul 
Domnului, pe care i 1-a spus ei îngerul, cuvînt care a curăţit-o 
şi i-a dat putere să primească dumnezeirea Cuvîntului şi 
puterea de naştere. Şi atunci a umbrit-o pe ea înţelepciunea şi 
puterea ipp-statică a lui Dumnezeu cel Preaînalt, Fiul lui 
Dumnezeu, Cel de o fiinţă cu Tatăl, ca o sămîntă 
dumnezeiască, şi şi-a închegat Lui din sîngele preacurat şi 
nevinovat al ei trup însufleţit de suflet raţional şi înţelegător, 
pîrga fră-mîntăturii noastre, nu prin lucrarea seminţei, ci prin 
lucrarea creatoare, prin Sfîntul Duh, neconstituindu-se chipul 
prin adaosuri treptate, ci constituindu-se deplin dintr-odată, 
însuşi Cuvîntul lui Dumnezeu împlinind rolul de ipostas al 



80De fapt, o minte necurăţită va confunda pe Dumnezeu cu ceva din ale lumii, sau cu lumea 

însăşi. 

81De aci urmează pînă la sfîrşitul cap. 43, cap. 46 din op. cit a sfîntului Ioan Damaschin, P.G. 

voi. cit., col. 985 - 988 D. 

trupului. Căci nu s-a unit Dumnezeu-Cuvîntul cu un trup care 
preexista ipostatic în el însuşi, ci sălăşluindu-se în pîntecele 
sfintei Fecioare în chip nescris împrejur, a dat subzistenţă în 
ipostasul său trupului însufleţit de suflet raţional şi înţelegător, 
luat din sîngele curat al Fecioarei. Luînd pîrga frămîntăturii 
noastre, însuşi Cuvîntul s-a făcut ipostas trupului, ca să fie în 
acelaşi timp trup al lui Dumnezeu-Cuvîntul, trup însufleţit, 
raţional şi înţelegător»-. 

43. «De aceea nu i-au spus om îndumnezeit, ci Dumnezeu 
înomenit; căci fiind prin fire Dumnezeu desăvîrşit, s-a făcut 
Acelaşi om desăvîrşit, nu schimbîndu-se după fire, nici 
înfăţişînd o iconomie închipuită, ci unindu-se după ipostas cu 
trupul însufleţit, raţional şi înţelegător, pe care 1-a luat din 
sfînta Fecioară şi care şi-a primit existenţa în El, în chip 
neamestecat şi neschimbat şi neîmpărţit, neschimbînd firea 
dumnezeirii Lui în fiinţa trupului, nici fiinţa trupului Său în 
firea dumnezeirii, nici făcînd din firea Sa dumnezeiască şi 
din firea omenească pe care a luat-o o unică fire compusă» 80s . 

44. Căci s-au unit firile între ele fără să se schimbe şi 
fără să devină altele; nici firea dumnezeiască n-a ieşit din 
simplitatea proprie, nici cea omenească nu s-a schimbat în 
firea dumnezeirii, sau n-a ajuns la neexistenţă, nici în cele 
două nu s-a înfăptuit o unică fire compusă. Nici nu s-a 
produs din cele deosebite o alta, ca omul din suflet şi trup, 
sau ca trupul din patru elemente, ci din cele deosebite 
Acelaşi. Căci din dumnezeire şi umanitate este şi se zice 



603. Sfîrşitul cap. 47 din op. cit., al sfîntului Ioan Damaschin. Combă- 
tîndu-se o «fire compusă», se combate doctrina lui Sever de Antiohia. 



Acelaşi, Dumnezeu desăvîrşit şi om desăvîrşit. Căci «L-au 
mărturisit şi-L mărturisim din două şi în două firi» 82 . 

45. «Dar mărturisindu-L pe Acelaşi Dumnezeu de- 
săvîrşit şi om desăvîrşit, au spus şi spunem, că Acelaşi le are 
toate cîte le are Tatăl, afară de nenaştere şi le are toate cîte le 
are Adam cel dintîi, afară numai de păcat; iar acestea sînt 
trupul şi sufletul raţional şi înţelegător. De asemenea că 
Acelaşi are, corespunzător cu cele două firi, însuşirile 
naturale îndoite ale celor două firi, două voinţe naturale, pe 
cea dumnezeiască şi pe cea omenească, şi două lucrări 
naturale, pe cea dumnezeiască şi pe cea omenească, şi două 
libertăţi naturale, pe cea dumnezeiască şi pe cea omenească ; 
şi înţelepciune şi cunoştinţă dumnezeiască şi omenească. 
Căci fiind de-o fiinţă cu Dumnezeu şi Tatăl, voieşte şi 
lucrează în chip liber ca Dumnezeu, dar de-o fiinţă şi cu noi, 
voieşte şi lucrează în chip liber Acelaşi ca om. Căci ale Lui 
sînt minunile şi ale Lui pătimirile» 83 . 

46. Astfel dumnezeieştii părinţi, purcezînd la con- 
templarea pomului vieţii cu un ochi curat şi netulburat,au 
cules din el fără greşeală rodul teologiei şi împărtă-şindu-se de 
el s-au împărtăşit şi de viaţa îndumnezeită şi ca nişte 
credincioşi iconomi ni le-au trecut şi nouă ca să ne hrănim şi 
noi din El spre viaţa veşnică 84 . Tot aşa purcezînd la 
contemplarea pomului cunoştinţei cu un ochi dumnezeiesc şi 



82 Urmează cap. 57 din op. cit., al aceluiaşi; P.G. voi. cit., 1033 A. De observat că 
expresia necalcedonienilor «din două firi» nu e evitată, dar e îmbinată cu expresia 
de la Calcedon «în două firi». 

83 Sfîrşitul citatelor din sfîntul Ioan Damaschin. 

84Prin viaţă curată se ajunge la cunoaşterea fără greşeală a lui Dumnezeu, sau a dogmelor; prin 
aceasta se întăreşte, la rîndul ei, viaţa duhovnicească. Şi amîndouă au ca rod propovăduirea. 
Teologia nu e numai cunoaşterea teoretică despre Dumnezeu, ci împărtăşirea de Dumnezeu şi 
în acelaşi timp mărturisirea lui Dumnezeu cunoscut prin împărtăşire. E cuvîntare despre 
Dumnezeu din experienţa împărtăşirii de El. 

luminat, au dobîndit cunoştinţa lui nepătată şi curată şi nu s- 
au vătămat de rodul lui, cum s-a spus mai înainte. Dar nu tot 
aşa s-a întîmplat cu cei ce au purces cu necurăţie şi în stare 
nedesăvîrşită la contemplarea acestora, ci unii au căzut în 
robia plăcerilor şi a neînfrînărilor, iar ceilalţi în hule şi trufii. 

47. Căci spune-mi, cum a căzut Arie, cel care îşi are 
numele de la furie, şi duşmanul evlaviei, Manes, şi Nes-torie 
cel stricat la minte şi celelalte căpetenii ale ereticilor, în hula lor 
împotriva lui Dumnezeu şi a dreptelor dogme ale Bisericii lui 
Hristos ? Nu pentru că au fost necuraţi în simţurile sufletului 
şi cumplit învârtoşaţi la inimă din cauza cumplitei boli a 
mîndriei, au purces la explicarea Sfintei Scripturi, având 
înţelegerea întunecată de patimi şi de închipuirea de sine ? 
Căci unul a auzit dumnezeiasca Scriptură zicînd : «Domnul M- 
a zidit pe Mine început al căilor Sale spre lucrurile Sale şi Mă 
naşte înaintea tuturor munţilor» (Prov. VIII, 22 — 25) ; celălalt: 
«Vine stăpînitorul lumii acesteia şi nu va afla în Mine nimic» 
(Ioan XIV, 30) ; iar al treilea, despre Domnul nostru Iisus 
Hristos ca Dumnezeu desăvîrşit şi om desăvîrşit. Dar neputînd 
afla înţelesul sau sensul celor spuse, nici pătrunde în chip 
curat în adîncurile Duhului, fiind cu totul lipsiţi de Duhul 
Sfînt, unul a tăiat pe Fiul şi Dumnezeu Cuvîntul de la 
deofiinţimea cu Dumnezeu şi Tatăl, declarîndu-L făptură ; 
celălalt anăscocit două începuturi, unul bun, sus, şi altul cu to- 
tul rău, jos, căpetenia întunericului, şi, învăţînd astfel, a trimis 
la pierzanie pe cei ce au primit învăţătura lui ; al treilea, 
întunecat şi cu nume urît, a despărţit pe Hristos în doi fii, 
socotind că altul este Fiul şi Cuvîntul din Dumnezeu şi Tatăl şi 
altul cel din Fecioara Măria ; şi astfel a numit pe preacurata 
Maică a Fiului şi a Cuvîntului lui Dumnezeu, Născătoare de 
Hristos şi nu Născătoare de Dumnezeu. 



48. Astfel, deci, pe cei desăvîrşiţi în cunoştinţă şi 
raţiune şi virtute, pe cei ce au ajuns adică la măsura 
vîrstei plinătăţii lui Hristos (Efes. IV, 13) şi au dobîndit 
mintea Lui prin cea mai deplină curăţie, nu-i poate vă- 
tăma nici gustarea oprită a acestui pom, măcar că se nu- 
meşte cunoştinţă a binelui şi a răului. Ci mai degrabă 
se aseamănă aceştia celor ce culeg struguri din rug şi 
încă struguri copţi, fapt cu totul minunat, şi rodii din 
mărăcini. Dar celor încă tineri şi necercaţi şi neluminaţi, 
chiar şi împărtăşirea de bine li se face adeseori pricină 
de moarte, aşa cum li se face copiilor neînţărcaţi de lapte 
mîncarea pîinii (Evr. V, 13 — 14) 85 , şi celor cu ochii 
plini de urdori, razele soarelui, precum a arătat în multe 
feluri cuvîntul nostru mai înainte. 

VIII. în ce înţeles a amintit cuvîntul de două porţi şi nu de mai 
multe în acest rai; de două porţi învirtin-du-se ca nişte heruvimi, şi 
care e lucrarea deosebită a fiecăreia din ele ? 

49. Acestea le-am spus despre rai şi despre pomii 
sădiţi în ei de Dumnezeu. Rămîne să mai spunem în ce 
fel cuvîntul a amintit numai de două porţi în acest rai, 
care se învîrtesc ca nişte heruvimi, cînd sînt multe loca- 
şuri curate, cum zice Hristos-Dumnezeu (Ioan XIV, 2), 
la Dumnezeu şi Tatăl Său şi multe căi ce duc la împă- 
răţia lui Dumnezeu. 

50. Smerenia şi iubirea sînt începutul şi capătul ultim 
al celor două părţi ale şirului dumnezeiesc al tuturor 
virtuţilor. Căci smerenia e începutul de jos cel mai din cap al 
acestui şir, iar iubirea, sfîrşitul lui de sus cel mai din urmă. 
Sau altfel: ele sînt treptele opuse cele mai din cap şi mai din 
urmă ale sfinţitei scări a virtuţilor dumnezeieşti. Smerenia 



85Conform sfîntului Ioan Damaschin, op. cit, 25; P.G. cit., 913 B. 

pune începutul urcuşului scării, iar iubirea, fiind sfîrşitul 
treptelor virtuţii şi al urcuşului scării spre înălţime, scoate pe 
cel ce îşi sprijineşte paşii pe ea la păşunile pururea vii şi 
nepătate ale firii dumnezeieşti. 

51. Smerenia şi iubirea fiind deci începutul şi sfîrşitul 
urcuşului spre Dumnezeu şi spre împărăţia Lui, cu dreptate 
cuvîntul le-a înţeles ca porţi aşezate la marginile opuse ale 
raiului înţelepciunii făptuitoare. Aceasta, pentru că una 
introduce pe cel ce bate şi cere să intre în Eden, adică la 
însăşi desfătarea de plantele nemuritoare ale lucrării şi pazei 
minţii; iar a doua scoate de acolo la împărăţia cerurilor şi la 
unirea cu Dumnezeu 86 şi la păşunile veşnice şi preacurate 
ale îngerilor. Căci aşa ne făgăduieşte în mod limpede şi 
Domnul Iisus nouă tuturor, zicînd : «Eu sînt uşa, de va intra 
cineva prin Mine, se va mîntui şi va intra şi va ieşi şi păşune 
va afla» (Ioan X, 9). Pentru că El este cu adevărat uşa raiului 
împărăţiei cerurilor, iar portar este Duhul Sfînt 87 '. 

52. Celui ce s-a apropiat de poarta dreptei credinţe, 
după ce a părăsit de curînd lumea, şi bate la poarta po- 
runcilor lui Hristos prin smerenie, portarul, adică însuşi 



86 Aci Nichita face deosebire între Edenul de la început, împărăţia cerurilor, 
contemplarea lui Dumnezeu în lume, şi între împărăţia lui Dumnezeu sau unirea cu 
El. 

87 Aceasta nu stă în contrazicere cu declaraţia că iubirea este uşa. Căci Hristos este 
iubirea culminantă personificată. Iubirea nu există decît ca iradiere a persoanei. Dar 
noi nu putem iradia iubirea desăvîrşită, pentru că nu sîntem ultimul ei izvor. 
Ultimul ei izvor pentru noi este Hristos. Iar Duhul Sfînt deschide uşa noastră şi 
prin aceasta pe Hristos ca uşă. El este factorul activ al vieţii dumnezeieşti în noi. El 
întăreşte subiectul nostru ca subiect al vieţii dumnezeieşti, primită prin har. 



Sfîntul Duh, îi deschide intrarea, deschizîndu-i mintea ca să 
înţeleagă «care este voia lui Dumnezeu cea bună şi desăvîrşită 
şi bine plăcută» (Rom. XII, 2). Iar după ce a intrat şi s-a desfătat 
prin făptuire şi prin multe nevoinţe ale virtuţii de acele 
bunătăţi veşnice, îl scoate iarăşi de acolo la păşunile 
contemplaţiei naturale ale făpturilor lui Dumnezeu 88 . Astfel 
portarul îl face să se odihnească de toate lucrurile lui (Facere II, 
3) şi să se unească cu Dumnezeu pe înălţimile teologiei 
(cunoaşterii) Treimii neîmpărţite şi de o fiinţă, în odihna iubirii 
dumnezeieşti 89 , potrivit lui Hristos şi Dumnezeului nostru care 
zice : «învăţaţi de la minte, că sînt blînd şi smerit cu inima şi 



53. Altfel nu poate intra cineva în palatele împărăteşti ale 
lui Hristos şi în ţinuturile dumnezeieşti şi pururea înverzite ale 
raiului cunoscut cu mintea, unde sînt locuri luminoase, locuri 
răcoritoare, corturile drepţilor, apa odihnei, bucurie, veselie şi 
fericire ; şi nu poate afla odihnă sufletului său, decît prin 
poarta cea dintîi de la apus, care e ascunsă în Hristos însuşi, 
care este sfînta smerenie 612 . Şi pe drept cuvînt. Căci cel ce s-a 
rupt pe sine de lume şi de toată prietenia şi de împătimirea de 
prieteni, de cei ai săi, de rudenii, şi a răstignit lumea în sine 
prin tăierea voii sale, dispreţuind toată tihna trupească, şi bate 
prin durerile pocăinţei şi nevoinţelor pen 



ei O. Deci smerenia ca prima poartă introduce ta treapta întîi a urcuşului 
duhovnicesc, la curăţirea de patimi şi la deprinderea virtuţilor. Şi tot smerenia, ca a 
doua poartă, introduce la treapta a doua, a contemplării curate a lumii. 
89 Numai iubirea odihneşte sufletul. Pînă nu găsim iubirea cuiva nu ne odihnim. 
Dar iubgţşa ^SgRJftHţjsis^ntăagar^r^ p^tej^^eşietăjoc^hnă^pegă^ji^m^ ca 
Ifflilădtlrisiss^ufciţriphfcp i^lwiîufleşfljsijşiţă p Hr îji4ăl<gi iMtHufcail.comuniune cu noi. 
Smerenia e delicateţea faţă de Dumnezeu şi faţă de orice persoană. Sme- 
renia o are Hristos ca Fiul lui Dumnezeu faţă de Tatăl, dar o are şi ca 
om faţă de Dumnezeu-Tatăl şi faţă de orice om. De aceea s-a umilit 
prin întrupare şi prin moarte, de aceea ni se dă ca jertfă pînă la sfîrşitul 
lumii. De la El învăţăm smerenia şi luăm puterea pentru ea. 

veţi afla odihnă sufletelor voastre» (Matei XI, 29). 



tru virtute, cu răbdare multă, la poarta poruncilor lui Hristos, 
intră prin smerenie, cum s-a spus, în tinda înţelepciunii 
lucrătoare a raiului, care este supunerea, slujirea prin orice 
lucru de mai puţină cinstire, răbdarea necazurilor şi a 
încercărilor, greaua pătimire, culcarea pe jos, starea în picioare 
de toată noaptea, privegherea, psalmodierea neîncetată, 
rugăciunea şi postul, citirea dumnezeieştilor Scripturi şi 
ascultarea şi supunerea faţă de toţi. 

54. Intrînd în acestea prin smerenia cu care urmează lui 
Hristos, se mîntuieşte de toată robia păcatului, trecînd marea 
patimilor fără să se scufunde, ducînd corabia nevătămată la 
Dumnezeu, la portul nepătimirii, prin faptele înţelepciunii 
lucrătoare şi virtuoase ale împlinirii poruncilor lui Hristos ; şi 



de acolo, deschizîn-du-i-se lui iarăşi porţile contemplării 
(vederii înţelegătoare) prin Duhul, intră în locul sfînt al lui 
Dumnezeu care este cunoştinţa făpturilor şi recunoaşterea 
lucrurilor dumnezeieşti şi omeneşti. Prin aceasta, scrutînd 
adîncurile Duhului, cercetează raţiunile proniei, ieşind îndată 
din faptele trupeşti şi obositoare ale făptuirii, din toate cîte ţin 
de slujire şi de supunere, după dumnezeiescul David care zice 
: «Aceasta este osteneala înaintea mea, pînă ce voi intra în locul 
cel sfînt al lui Dumnezeu şi voi înţelege cele din urmă ale lor» 
(Ps. LXXII, 2). 

55. După ce a cunoscut limpede raţiunile şi firile şi 
mişcările făpturilor, iese, prin desăvîrşită iubire faţă de 
Dumnezeu, din toată zidirea văzută şi nevăzută, fiind răpit în 
al treilea cer (2 Cor. XII, 1 — 4) 90 , ca unul ce a ajuns mai presus 
de puţinătatea trupului. în felul acesta intră la dureri şi 
osteneli, potrivit celui ce zice : «Cel ce a adăugat cunoştinţă, 
adaugă durere» (Ecles. I, 18). Acolo află o păşune de înţelesuri 
dumnezeişti, pătrunzînd în întunericul cunoştinţei de 
Dumnezeu (al teologiei), ca într-un alt rai, în care a fost răpit şi 
dumnezeiescul Pavel. Şi teologhiseşte în chip curat Treimea, şi 
pe lîngă aceasta întruparea Cuvîntului şi se face, după 
dumnezeiescul David, limba Lui, «trestia scriitorului iute la 
scris» (Ps. XLIV, 2). De aceea nemairăbdînd să se bucure sin- 
gur de cele privitoare la Dumnezeu, scoate cuvinte bune din 
inimă în Biserica lui Hristos, spunînd vechi şi noi din lăuntrul 
său. El nu mai poate împiedica din acel moment buzele sale de 
a vesti mila şi adevărul lui Dumnezeu în adunare mare de 
credincioşi, chiar dacă ar vrea, nici nu-i mai este îngăduit să 
ascundă dreptatea Domnului în inima sa (Ps. XXXIX, 10 — 



90Adică deasupra celor văzute şi nevăzute. 

11) 6M . Căci Duhul îl împunge în toată fiinţa şi îl mînă să 
vorbească. 

56. De fapt Duhul Sfînt e Cel ce grăieşte şi lucrează în el 
şi-1 mişcă. El mişcă limba celor în care se sălăşluieşte spre 
grăirea limpede ale celor ce le săvîrşeşte El însuşi, ca să răsune 
în ei, şi mişcă înţelegerea lor spre cercetarea lucrurilor 
dumnezeieşti şi omeneşti şi spre scrutarea adîncurilor lui 
Dumnezeu (1 Cor. II, 10 — 11). în general El lucrează în ei 
lucrările darurilor Lui (1 Cor. XII, 7 — 11). îi învaţă pe cei 
neînvăţaţi înţelepciunea care coboară de sus, cea nepizmaşă, 
neduşmănoasă, paşnică şi binevoitoare, plină de milă şi de 
roduri bune. El le dă acelora înţelegere, ca să înţeleagă care sînt 
adîncurile lui Dumnezeu, care e bogăţia bunătăţii Lui Dum- 
nezeu (Rom. II, 4), care e înălţimea smereniei Lui cobo-rîtoare 
la noi. El le dăruieşte cunoştinţa celor ce sînt, ca să cunoască 
cele ce există în calitate de făpturi. Le dăruieşte sfat bun, ca să 
aleagă ceea ce e plin de tot folosul şi mîntuirea pentru ei şi ca 
să arate semenilor care este lucrarea poruncilor Lui. Le dă lor 
tărie ca să lupte cu putere împotriva dracilor şi a patimilor 
pierzătoare, îi învaţă evlavia cea dreaptă şi fără greşeală şi la 
sfîrşit le dă, ca pază, frica curată, care vine din marea iubire de 
Dumnezeu. 

614. Ca şi sfîntul Simeon, aşa şi Nichita Stithatul socoteşte că cel înălţat la unirea cu 
Dumnezeu nu se rupe de oameni, ci de-abea acum se simte îndemnat să vorbească acelora 
despre Dumnezeu. 

57. Cel ce a ajuns la împărtăşirea bogată de acestea, s-a 
făcut, cum s-a scris (Iacob III, 17), plin de milă şi de roduri 
bune, de rodurile Sfîntului Duh (Gal. V, 22). Ajuns astfel prin 
harurile amintite ale Duhului, are o iubire desăvîrşită fată de 
Dumnezeu şi faţă de aproapele lui, nepreţuind ceva din cele 
văzute mai mult decît iubirea de Dumnezeu, sau odihna sa 



mai mult decît pe aproapele 91 . El are bucurie în suflet, pentru 
că s-a eliberat de patimi şi dispreţuieşte cele văzute ; are pace 
cu tot omul, cu Dumnezeu şi cu puterile Lui, îndelungă- 
răbdare în ostenelile şi sudorile pentru virtute, bunătate în 
gîndurile cugetării sale şi în mişcările minţii, cuviinţă în pur- 
tările din afară şi în stările din lăuntru ale sufletului său, 
credinţă nu numai în Treime, ci şi în ceea ce priveşte bunătăţile 
viitoare. Căci mai ales dacă ea este adînc înrădăcinată, 
nădăjduieşte şi crede că le va dobîndi pe toate cîte le-a făgăduit 
Dumnezeu în veacul de fată şi în cel viitor. El are blîndetea 
care suportă cu răbdare toată ispita, care primeşte necazurile 
ce vin asupra-i, care rabdă toate şi nu gîndeşte rău de 
aproapele. Pe lingă acestea, are, prin puterea Duhului, 
înfrînarea cuprinzătoare a tuturor simţurilor. 

58. Deci cel ce s-a îmbogăţit cu rodurile acestea şi cu 
darurile Sfîntului şi închinatului Duh a intrat încă de acum în 
raiul în care a intrat dumnezeiescul apostol Pavel, răpit în el ca 
în al treilea cer, unde s-a desfătat de pomul vieţii, a auzit 
cuvinte care nu-i sînt îngăduite omului pătimaş şi robit 
păcatului să le audă, şi a mîncat din pomul cunoştinţei, care e 
cunoştinţa binelui şi a răului, fără să se vateme. Mai bine zis a 
ajuhs el însuşi rai dumnezeiesc şi casă a Treimii neîmpărţite, 
avînd în mijlocul inimii sale sădit pomul vieţii, adică pe Dum- 
nezeu însuşi, încărcat de rodurile nemuritoare ale Duhului 
Dumnezeiesc şi Sfînt. Acesta nu s-a vătămat de pomul 
cunoştinţei binelui şi răului, adică de simţirea sa proprie, 
deosebind după cuviinţă binele de rău, făcîndu-se organ al 
singurei şi întregii lucrări a Sfîntului şi Dumnezeiescului Duh. 



91Iubirea aproapelui pusă mai presus de orice odihnă proprie, arată că Nichita nu preţuieşte 
viaţa omului duhovnicesc ruptă de semeni ca un bun în sine, ci prin toate trebuie ca el să 
urmărească o des-pătimire de egoism, care e egală cu iubirea. 

59. Iată ce ştim că este împărăţia cerurilor şi credem că 
este împărăţia lui Dumnezeu. E ceea ce ne-a învăţat Domnul şi 
Dumnezeul nostru Iisus Hristos, fie cînd a zis : «împărăţia 
cerurilor este în lăuntrul vostru» (Luca XVII, 21), fie cînd ne-a 
îndemnat să ne rugăm Tatălui : «Vie împărăţia Ta, facă-se voia 
Ta, precum în cer, aşa şi pre pămînt» (Matei VI, 10 ; Luca XI, 
2). Fie ca să ne învrednicim şi noi de ea încă de aici, dar şi 
acolo, cum ne-a învăţat cuvîntul acesta, prin harul şi iubirea de 
oameni a Domnului nostru Iisus Hristos, Căruia se cuvine 
împreună cu Tatăl şi cu Sfîntul şi de viaţă Făcătorul Duh, slava 
şi stăpînirea, acum şi pururea şi în vecii vecilor. Amin. 

